
Această lucrare are ca obiect discutarea problemelor inte- 
ligenţei și ale cunoaşterii în general (în particular logico-ma- 
tematice) în lumina biologiei contemporane. Este vorba deci 
despre o sumă de interpretări şi nu despre experimentări. Dar 
această încercare teoretică este opera unui autor care are de 
45 ani deprinderea de a experimenta în domeniul psihologiei 
dezvoltării şi care înțelege deci să rămînă cît se poate de 
aproape de faptele înseși. Pe de altă parte, ne va fi permis 
fără îndoială să reamintim că autorul a dobîndit o formaţie 
de biolog, că nu a publicat timp de 12 ani decît lucrări de 
zoologie şi că a continuat pe acest drum în 1929 şi în 1966 
(„Revue suisse de Zoologie"), la fel ca și, în oarecare măsură, 
în botanică (în 1966 în „Candollea"), informîndu-se, în ace- 
laşi timp, în limita posibilului, asupra principalelor curente 
ale biologiei contemporane. 

Planul lucrării este următorul: În primul rînd vom preciza 
punerea problemelor (capitolul I) şi, pentru a face acest lu- 
cru, vom arăta de la început de ce studiul dezvoltării psiho- 
logice a funcțiilor cognitive ridică iără încetare probleme 
biologice învecinate cu cele ale embriogenezei și, în conse- 
cință, și cu acelea pe care le ridică relațiile dintre organism 
și mediu, în special pe terenul reglărilor. 

Ne vom ocupa, în continuare (capitolul II), de precizarea 
metodelor utilizabile pentru a compara într-un mod raţional 
mecanismele cognitive cu procesele organice, evitînd în ace- 
lași timp un vitalism care ar regăsi inteligenţa peste tot, şi 
un reducționism care ar suprima problemele printr-o asimilare 
prea lesnicioasă a funcțiilor superioare de cunoaștere la 
comportamente elementare. 


Un capitol, al III-lea, de asemenea introductiv, va încerca 
să desprindă epistemologia biologilor înşişi, astfel încît să 
arate în ce fel problemele pe care şi le pun şi interpretările 
pe care le dau sînt în mod constant paralele cu problemele 
şi cu teoriile explicative pe care le regăsim, dar într-un lim- 
baj cu totul diferit, în domeniile psihologiei inteligenţei şi 
analizei cunoașterii. 

Capitolul IV abordează problemele centrale căutind să 
pună în corespondenţă structurile şi funcțiile organismului 
însuşi cu acelea ale diverselor forme de cunoaștere (cunoaș- 
tere de către subiect și nu de către biolog). 

Capitolul V va reaminti intermediarele între această or- 
ganizare materială a fiinţei vii şi formele superioare de orga- 
nizare cognitivă, examinînd diversele nivele ale comporta- 
meniului și căutînd să dezvăluie problemele epistemologice 
la care conduce analiza lor. 

Capitolul VI va căuta punctul pînă la care aceste probleme 
sînt actualmente susceptibile de a primi o soluţie biologică, 
iar concluziile (capitolul VII) vor furniza o sinteză parțială 
a lucrării, 


CAPITOLUL | 


MODUL DE A PUNE PROBLEMA 


Unii mari etologiști contemporani au înţeles bine că pro- 
biemele cunoașterii, inclusiv ale cunoașterii umane în for- 
mele sale superioare (matematice, etc.), nu pot rămîne străine 
biologilor, în sensul că biologia trebuie să le furnizeze o 
interpretare pe terenul propriu-zis organic, filogenetic ca și 
ontogenetic, care îi este propriu. Astfel, într-un articol recent 
(după cîteva altele cu același subiect), Konrad Lorenz declară 
că: „Aparatul de cunoaștere al speciei umane se cere studiat 
din punct de vedere biologic și filogenetic la fel ca şi cele- 
lalte“ și că „chiar dacă nu te interesează teoria cunoașterii 
ca epistemolog ești obligat să te interesezi de ea ca biolog“! 

Darwin însuși, la epoca cînd își scria primele dintre fai- 
moasele „Caiete“ personale asupra evoluţiei (1837—1839), 
compunea altele asupra psihologiei conținînd ideile despre 
om, emoţii etc., idei pe care le-a dezvoltat mai tirziu, Or, 
acolo ciiim următoarea declaraţie fundamentală: „Cine îl va 
înţelege pe Babuin va face mai mult decit Locke pentru meta- 
fizică (=filozofia, în general, inclusiv problema cunoașterii)“. 


$ 1. Probleme preliminare? 


În general, majoritatea biologilor consideră că, lăsînd de 
o parte instinctul și ceea ce poate fi ereditar în mecanismele 


poze. K. Lorenz Die Entstehung der Maningialtigkeit, „Naturwissenschait“ 
2 Pentru planul acestei lucrări, deja indicat în Cuvint înainte, a se 


iaca A capitolului II, după ce vor fi fost clarificate problemele de 
i O a, 


perceptive sau în nivelele inteligenţei întrucît sînt legate de 
dezvoltarea creierului, cunoașterile constau, în esenţă, din 
informaţii extrase din mediu (experienţă dobindită) sub forma 
de copii ale realului și de răspunsuri figurative sau motrice 
la stimulii senzoriali (schema S—R), fără organizare internă 
sau autonomă. Cum, pe de altă parte, sistemul genetic, lăcaşul 
organizării vitale, este conceput de obicei ca nedepinzind 
decît de factori endogeni, fără relaţie cu influenţele mediului, 
cu excepţia efectelor unei selecţii care nu intervine decit ul- 
terior, nu ar exista deci nici o relaţie între organizarea vie 
în izvoarele sale genetice sau chiar ontogenetice și structura 
cunoașterilor în calitate de oglindiri ale mediului. De aceea, 
ele vor putea să aibă un rol în jocul selecţiei, dar cu titlu 
secundar și accesoriu. 

Dimpotrivă, psihologia dezvoltării ne-a dat despre for- 
marea cunoștințelor şi a inteligenţei un tablou cu totul dife- 
rit, care ne conduce să ne punem probleme mult mai apro- 
piate de marile probleme biologice actualmente în discuţie 
printre embriologi şi specialiști în ereditate sau în variabili- 
tate, și aceasta pentru că orice cunoaștere comportă o orga- 
nizare. 

Să ne fixăm în primul rînd vocabularul. Nu vom distinge pen- 
tru moment decit cîteva mari tipuri de funcţii cognitive sus- 
ceptibile să se refere la regnul animal în cvasitotalitatea lui. 

În primul rînd sînt cele legate de o desfășurare de acţiuni 
a cărei programare se transmite ereditar: este vorba în acest 
caz de conduite reflexe sau instinctive. În al doilea rînd, vom 
vorbi despre percepţie în cazul unei organizări imediate a 
datelor senzoriale actuale: ca atare, percepțiile intervin în 
mod natural încă în conduitele instinctive și nu sînt mai puţin 
esenţiale în majoritatea conduitelor următoare. În al treilea 
rînd, vom grupa la început într-un singur ansamblu totalita- 
tea conduitelor dobîndite de individ în funcţie de încercările 
succesive denumite, după cum este cazul, învăţare, exerci- 
tiu etc. În acest ultim mare ansamblu, care începe deodată cu 
Protozoarele şi care se întinde pînă la inteligența omenească, 
se disting în general conduitele „condiţionate“, formarea unor 
deprinderi de complexitate variabilă, diverse tipuri de me- 
morie şi diverse nivele de inteligenţă. Dar faptele ne arată 
(în particular, în cursul primului an al dezvoltării umane) pe 

de o parte, existența unor intermediare de o remarcabilă 
continuitate între formarea deprinderilor elementare și în- 
ceputurile inteligenţei senzorimotorii3: așa încît începuturile 
inteligenţei se fixează numai în virtutea unui decupaj arti- 
ficial și a unor criterii arbitrare. În consecinţă, totdeauna 
cînd vom folosi acest ultim termen, care nu are deci nici o 
semnificaţie în sine, va fi convenabil să precizăm despre ce 
nivel de dezvoltare este vorba printre conduitele dobîndite 
individual (fără a ridica pentru moment problema — care se 
impune evidenţei — a condiţiilor prealabile de natură eredi- 
tară). Pe de altă parte sub denumirea de memorie sînt desem- 
nate conduitele cele mai diverse, a căror singură trăsătură 
comună este conservarea trecutului sau, pentru a vorbi mai 
precis, utilizarea achiziţiilor anterioare. În majoritatea cazu- 
rilor memoria se confundă astfel cu deprinderea sau cu 
aspectul său particular de recunoaștere a indiciilor. Cît despre 
memoria de reproducere, care se dezvoltă la om începînd de 
la aproximativ doi ani, ea nu constituie, fără îndoială, decit 
aspectul figurativ (amintiri-imagini) al conservării schemelor 
inteligenţei (vom reveni deîndată asupra acestor scheme). 

În continuare, pentru a înţelege modul cum se pune pro- 
blema biologică a cunoașterilor, este important să începem 
prin a îndepărta ideile prea simple care se fac despre acestea, 
atunci cînd ele sînt prezentate, în cazul percepţiilor și al 
conduitelor dobîndite, ca pură înregistrare de date furnizate 
de mediu. În primul rînd, bine înţeles, este convenabil să 
distingem, printre conduitele cognitive dobiîndite, şi în spe- 
cial printre formele superioare de inteligenţă, două aspecte 
esențial diferite în ceea ce privește rolul pe care-l au în ela- 
borarea lor activităţile subiectului sau ale organismului, pe 
de o parte, și obiectele înseși sau mediul, pe de alta: ele 
sînt aspectele logico-matematice și aspectele exogene (învă- 
tare empirică și conduite experimentale) ale cunoașterii. Or, 
structurile logico-matematice care, cum se înţelege de la sine, 
presupun o parte preponderentă de activitate și de organi- 
zare interne (dacă nu în întregime endogene, problemă ce va 


e e i 


: 3 Se numește inteligență senzorimotorie inteligenţa anterioară limba- 

jucate nu utilizează decît percepții şi mișcări și este în consecință 

i reprezentării sau gindirii. Inteligența bazată pe reprezentări nu 
cepe, din contra, decît odată cu funcţia semiotică (sau simbolică). 


fi discutată în capitolul VI) se manifestă deja (cu toate că 
în mod constant amestecate cu datele exterioare de care ele 
se disociază numai în stadiile superioare ale gîndirii) pe toate 
palierele conduitelor dobindite și chiar al percepţiei, dacă nu 
cumva și ale unor instincte: „„Gestalt“-urile perceptive com- 
portă o geometrizare, inteligența practică a Cimpanzeilor 
domină problemele cu ocoluri care presupun intervenţia unui 
„grup de deplasări“, schemele senzorimotorii conţin o întreagă 
logică, etc. De aceea, cu toate că cunoașterea logico-mate- 
matică nu se prezintă sub o formă diferențiată decit în sta- 
diile superioare ale gîndirii umane, vom fi conduși în cele ce 
urmează să o considerăm caracteristică pentru una din cele 
trei mari categorii de cunoaștere, între structurile înnăscute 
și cunoașterile datorate experienţei fizice sau exterioare, și 
este destul să spunem că ea nu se datorează unor simple în- 
registrări exogene. Cît despre cunoașterile de acest al treilea 
tip (de la învăţarea empirică la conduitele experimentale) 
este important de pe acum să subliniem că la toate nivelele 
ele sînt mai bogate decît elementele pe care le extrag din 
mediu și că acestora le adaugă elemente de organizare ne- 
furnizate ca atare de evenimentele sau obiectele exterioare 
organismului. Cu un cuvint, orice cunoaștere este mult mai 
asimilabilă variațiilor fenotipice, așa cum le înţelegem astăzi, 
ca produse ale interacțiunilor între genomi și mediu și ca 
relative la „normele de reacţii“ ale genotipurilor, decit com- 
parabilă fenotipurilor, cum erau ele interpretate altă dată ca 
radical distincte de genotipuri. 


I. Asimilarea cognitivă. -—— Faptul esenţial de la care se 
cuvine să plecăm este că nici o cunoaștere, chiar perceptivă, 
nu constituie o simplă copie a realului, pentru că ea com- 
portă întotdeauna un proces de asimilare la structuri ante- 
rioare. 

Noi luăm termenul de asimilare în sensul larg al unei in- 
tegrări la structuri prealabile. În biologie, acest cuvînt este 
deja utilizat în sensuri foarte diverse: „asimilarea cloro- 
filiană“ este o transformare a luminii vizibile în energii inte- 
grate în funcţionarea organismului; „asimilarea genetică“ 
(Waddington) este încorporarea în sistemul genetic a carac- 
terelor legate inițial de o interacţiune cu mediul, etc. Semni- 
ficaţia comună a tuturor acestor utilizări este desigur integra- 

rea în structuri prealabile, care pot să rămînă neschimbate, 
sau sint mai mult sau mai puţin modificate de această inte- 
grare, însă fără discontinuiiate cu starea precedentă, adică 
fără a fi distruse și acomodindu-se direct la noua situaţie. 

Asimilarea, definită astfel în termeni funcționali foarte 
generali, joacă un rol necesar în orice cunoaștere. Cînd un 
naturalist clasează animalele pe care abia le-a recoltat, el 
își asimilează percepțiile la un sistem anterior de concepte 
(sau de clase logice), care constituie o structură prealabilă 
în raport cu conduita sa actuală. Cînd un om sau un animal 
percepe un obiect, îl identifică ca aparţinind, pe plan propriu 
zis perceptiv, unor anumite categorii conceptuale sau prac- 
tice, îl percepe prin intermediul unor scheme funcţionale sau 
spaţiale (ca o figură ce se detașează pe un fond, ca ocupînd 
o poziţie în spaţiu, etc.): el îl asimilează deci unor structuri 
nai mult sau mai puţin complexe şi de nivele diferite, dar 
anterioare percepției sale de moment. Cînd un copil trage 
spre el o pătură pentru a ajunge la un obiect așezat pe ea, 
dar prea îndepărtat pentru a-l apuca direct, el asimilează 
această situaţie la schemele perceptive (relaţia „pus pe“) și 
active (conduita suportului). Pe scurt, orice cunoaștere com- 
portă totdeauna și în mod necesar un factor fundamental de 
asimilare care, singur, conferă o semnificație lucrului per- 
ceput sau conceput. 

Vechii psihologi și, împreună cu ei, un mare număr de 
fiziologi, nu vorbesc despre asimilare ci despre „asociaţii“: 
cîinele din experimentele lui Pavlov „asociază“ sunetul clo- 
potului la contactul cu hrana și, în consecinţă, salivează la 
auzirea sunetului la fel ca în prezenţa hranei. Dar asociaţia 
nu este decit un moment parţial, detașat artificial din pro- 
cesul de asimilare. Dovada este că reflexul condiţionat nu 
este stabil în sine și are nevoie să fie în mod periodic „con- 
firmat": dacă ne mulțumim să sunăm clopoţelul fără a-l mai 
însoți de hrană vreodată, c'inele încetează să mai saliveze 
la acest semnal. Acesta nu are deci sens decît dacă este asi- 
milat la o schemă de ansamblu, cuprinzînd trebuinţa de hrană 
in punctul de plecare și satisfacerea finală, iar „asociaţia“ 
nu este decit produsul unui decupaj arbitrar în sînul unui 
proces mai larg (astăzi cunoaștem destul de bine în ce 
masură reflexul condiţionat este mai complex decît s-a ima- 

ginat la început: neurologic, întrucît depinde de formațiunea 
reticulată și nu numai de cortex, iar funcţional, întrucît face 
să intervină feedback-uri etc.). 

Importanţa noțiunii de asimilare este dublă. Pe de o parte, 
ea implică, așa cum am văzut, pe aceea de semnificaţie, ceea 
ce este esenţial, întrucît orice cunoaștere se sprijină pe sem- 
nificaţii (indicii sau semnale perceptive, atît de importante 
deja la nivelul instinctelor, pînă la funcţia simbolică, a antro- 
poidelor și a omului, fără a vorbi de albine și de delfini). Pe 
de altă parte, ea exprimă acest fapt fundamental că orice 
cunoaștere este legată de o acţiune și că a cunoaște un 
obiect sau un eveniment, înseamnă a le utiliza asimilindu-le 


la scheme de acţiune. 


II. Schemele de acțiune. — În adevăr, a cunoaște nu constă 
în a copia realul ci în a acţiona asupra lui și în a-l trans- 
forma (în aparenţă sau în realitate) în așa mod încît să-l 
înţelegem în funcţie de sistemele de transformare de care 
sînt legate aceste acţiuni. 

Pentru a cunoaşte fenomenele, fizicianul nu se limitează 
să le descrie așa cum îi apar, ci acţionează asupra evenimen- 
telor în așa fel încît să disocieze factorii, să-i facă să varieze 
şi să îi asimileze unor sisteme de transformări logico-mate- 
matice. S-ar părea că astfel el descrie evenimentele din nou, 
dar mai profund, și că matematica nu este pentru el decît 
un limbaj. Dar ea este mult mai mult decît atit, deoarece 
numai ea îi permite să structureze realul și să deducă feno- 
menele fără a se limita să le constate: ori, ea le deduce cu 
ajutorul operaţiilor și al transformărilor („grupuri”, „opera- 
tori“ etc.) care și ele sînt acţiuni, dar executate mental; ba 
aceste acţiuni sînt atit de imporiante încît cel mai mic fapt 
fizic nu poate fi sesizat și formulat decit graţie cadrelor 
logico-matematice (funcţii etc.) care îl îmbogăţesc, făcindu-l 
asimilabil spiritului. 

Cît despre matematicile înseși, ele nu sînt cituși de puţin 
reductibile la o descriere a realului cu toate că i se adaptează 
j cu exactitate: îl depășesc, în adevăr în toate sensurile (dife- 
ritele forme de infiniți, de spaţii, de funcţii etc.) și constau 
| 


dintr-o teorie a tuturor transformărilor posibile și nu numai 

reale. Or, cine spune „transformări“ spune acţiuni sau ope- 
raţii (acestea derivînd din primele) şi cine spune „posibile“ 
spune asimilarea realului la asemenea acţiuni reale sau vir- 
tuale și nu o simplă descriere lingvistică a unor realităţi 
gata făcute. 

Logica, la rîndul ei, nu se reduce deloc, cum s-a încercat 
a se sugera, la un sistem de notații inerente vorbirii sau in- 
diferent cărui limbaj. Ea constă, de asemenea, dintr-un sis- 
tem de operaţii (clasare, seriere, punere în corespondenţă, 
utilizarea unei combinatorici sau a „grupurilor de transfor- 
mări“ etc.), iar sursa acestor operaţii trebuie căutată mult 
dincolo de limbaj, în coordonatele generale ale acţiunii. 

Dar tocmai începînd cu formele cele mai elementare ale 
cunoașterii se manifestă natura activă a acesteia. Inteligența 
senzorimotrice constă din coordonarea directă a acţiunilor, 
fără a trece prin reprezentări sau gîndire. Percepția nu are 
sens decît dacă este legată de acţiuni: a percepe o casă, 
spunea neurologul V. Weiszăcker, nu înseamnă să vezi un 
obiect care-ţi intră în ochi, ci din contra, să reperezi un 
obiect în care vei intra. 

Or, dacă orice cunoaștere și la oricare nivele este astfel 
legată de acţiune, atunci putem înţelege rolul asimilării. În 
adevăr, acţiunile nu se succed întimplător, ci se repetă și se 
aplică într-un mod asemănător la situaţii comparabile. Mai 
precis, ele se reproduc ca atare, dacă, la aceleași interese 
corespund situaţii analoge, dar se diferenţiază sau se combină 
într-un mod nou dacă trebuinţele sau situaţiile se schimbă. 
Numim scheme de acţiune, ceea ce într-o acţiune este astfel 
transpozabil, generalizabil sau diferenţiabil de la o situaţie 
la cea următoare, altfel spus ceea ce este comun în diversele 
repetări sau aplicări ale aceleași acțiuni. De exemplu, vom 
vorbi despre o „schemă de reuniune“ pentru conduite cum 
este aceea a unui copil mic care îngrămădește pioturi, a 
unui copil mai în vîrstă care adună obiectele căutînd să le 
claseze, și vom regăsi această schemă în forme nenumărate 
pină la operaţii logice cum sînt reuniunile a două clase 
(„taţii“ plus „mamele“ = toţi „părinţii“, etc.). Tot astfel vom 
recunoaște „schemele de ordine“ în conduitele cele mai dis- 
parate, cum ar fi utilizarea unor mijloace „înainte“ de a 

atinge scopul, rinduirea ploturilor în ordinea mărimii, con- 
struirea unei serii matematice etc. Alte scheme de acţiune 
sînt mult mai puţin generale şi nu ajung la operaţii interiori- 
zate atit de abstracte: de exemplu, schemele de balansare a 
unui obiect suspendat, de tracţiune a unui vehicol, de ţintire 
a unui obiectiv etc. 

Așadar, a spune că orice cunoştinţă presupune o asimi- 
lare şi că ea constă în a conferi semnificaţii, se reduce, la 
urma urmelor, la a afirma că a cunoaște un obiect implică 
încorporarea lui în scheme de acţiune, iar aceasta este ade- 
vărat de la conduitele senzorimotorii elementare pînă la 
operațiile logico-matematice superioare. 


III. Schema stimul-răspuns. — Or, aceste scheme de acţiune 
și, a fortiori, schemele operatorii care derivă din ele, com- 
portă o organizare, iar acest fapt ne apropie imediat de pro- 
blemele biologice. 

Este evident că schemele cele mai elementare, la care se 
asimilează percepțiile, sînt scheme reflexe sau instinctive, 
adică ereditare printr-o parte importantă a programării lor. 

Un mobil este văzut în mişcare pentru că declanșează un 
reflex optocinetic. Plastronul roșu al unui gușă-roșie mascul 
este perceput de femelă drept un indiciu sexual iar de către 
un alt mascul ca un obiect de agresiune etc. În acest caz, se 
va spune, fără îndoială, că percepţia este ceva independent 
de mișcări, și că răspunsul motor este altceva, declanșat de 
percepţie dar neasimilînd-o. 

Numai că schema S — R, care constituie modelul propriu 
al asociaţionismului, este neadecvată tocmai sub această 
formă simplificată, căci un obiect nu constituie un stimul per- 
ceptiv S decit în măsura în care organismul care percepe 
este sensibilizat față de obiect (sensibilizarea poate fi per- 
manentă pentru o specie dată, dar fără să privească alte 
specii; sau momentană, sub influența hormonilor, etc.): or, 
această sensibilitate la stimulul S înseamnă tocmai că acesta 
este asimilat la o schemă a cărei manifestare constituie răs- 
punsul R. Trebuie deci să spunem, după cum susținea un 
colaborator la unul din seminariile noastre „La început era 

răspunsul!“, sau cel puţin să scriem SR sau S—(A)-—R 
(unde A este asimilarea la o schemă). 

Dar, majoritatea schemelor, în loc să corespundă unui 
montaj ereditar complet elaborat, se construiește puţin cite 
puțin şi chiar generează diferențieri prin acomodarea! la 
situații modificate, sau prin combinări (asimilări reciproce 
cu sau fără acomodări noi) multiple și variate. Se va spune, 
oare în astfel de cazuri a căror analiză istorică sau ontogene- 
tică este de multe ori posibilă, că schemele elaborate în mod 
progresiv constituie exclusiv produsele experienţei dobîndite 
şi, în consecinţă, sînt datorate în întregime mediului exterior? 
Aceasta ar însemna să considerăm schemele fără să ţinem 
seama de organizarea lor internă. Bine înţeles, conţinutul 
fiecărei scheme de acţiune depinde în parte de mediu şi de 
obiectele sau evenimentele la care se aplică. Dar aceasta 
nu înseamnă deloc că forma sau funcţionarea schemei ar fi 
independente de factorii interni. Chiar de la început, pornind 
de la nivelul Coelenteratelor și al Echinodermelor, acţiunile 
depind de un sistem nervos; și oricît de elementar ar fi, el 
este moștenit, ceea ce presupune o colaborare a genomului. 
Pe de altă parte, răminînd în planul comportamentului, o 
schemă nu cunoaște niciodată un început absolut, ci întotdea- 
una derivă prin diferențieri succesive din scheme anterioare 
care, din aproape în aproape, decurg din reflexe sau mișcări 
spontane iniţiale. În al treilea rînd, și mai ales, o schemă 
comportă întotdeauna acţiuni ale subiectului (ale organismu- 
lui), care nu derivă, ca atare, din proprietăţile obiectului 
(aie mediului). 


„+ Vom numi acomodare (prin analogie cu „acomodatele“ biologice) 
orice modificare a schemelor de asimilare ce se petrece sub influența 
situaţiilor exterioare (mediu) la care ele se aplică. Dar, la fel cum nu 
există asimilare fără acomodări (anterioare sau actuale), la fel nu există 
acomodare fără asimilare: aceasta înseamnă că mediul nu provoacă o 
simplă înregistrare de amprente sau formare de copii, ci că declanșează 
ajustări active şi tocmai de aceea vorbind doar despre „acomodare“ 
subînțelegem „acomodare de scheme de asimilare“. De exemplu, apucarea 
obiectelor cu ambele mîini este, la un copil de cinci sau şase luni, o 
schemă de asimilare, dar a depărta sau a apropia mai mult sau mai puțin 
miinile, după cum obiectul este mai mare sau mai mic, constituie o aco- 
nodare a acestei scheme. 

De exemplu, a reuni obiecte într-o grămadă ţine de o 
schemă aditivă care depinde de posibilităţile organismului 
și nu numai de proprietăţile acestor obiecte: înainte de a fi 
reunite, obiectele nu constituiau o colecţie, iar actul de a le 
reuni nu rezultă numai din ele, chiar dacă ele acceptă această 
acțiune. A ordona obiectele într-un șir liniar constă în a 
introduce ordine în obiecte și nu în a o extrage din ele, întru- 
cît obiectele nu erau aliniate. Și chiar dacă subiectul ar 
percepe obiectele puse deja grămadă sau deja ordonate liniar, 
încă ar mai trebui ca privirea să reunească aceste elemente 
într-un tot sau, să le urmărească unul cîte unul, sau pe unele 
în urma altora, pentru a le percepe ca o totalitate sau ca un 
rînd. Fără îndoială, dacă figura ansamblului este destul de 
mică, o singură privire va permite să recunoaștem această 
totalitate sau această aliniere, dar un nou născut va percepe 
oare lucrurile în același mod înainte de a putea asimila datul 
la scheme de reuniune sau de ordine? Și dacă da, care este 
atunci partea elementului ereditar prealabil? 

Pe scurt, din punct de vedere biologic este exclus să con- 
siderăm organizarea schemelor de acţiuni ca fiind cu totul 
independentă de factorul endogen, chiar dacă numai din 
motivul prealabil față de toate cele precedente, că aceste 
scheme constituie forme dinamice sau funcţionale legate în 
mod necesar de acele forme statice sau anatomice constituite 
de structura organelor, ca rezultat al morfogenezei. Dacă 
majoritatea instinctelor este legată de organe specializate, 
percepțiile și conduitele dobîndite, pînă la varietățile supe- 
rioare ale inteligenţei operatorii, nu reprezintă mai puţin, sub 
o formă mai suplă manifestarea posibilităţilor sau a „norme- 
lor de reacţie“, funcţionale însă, ale structurii anatomo-fizio- 
logice a speciei. Într-un cuvînt, coordonările generale ale 
acţiunii, condiţiile formării cunoașterilor celor mai fundamen- 
tale presupun nu numai coordonări nervoase, ci şi acele 
coordonări, încă mai profunde, care sînt interacţiunile ce 
domină întreaga morfogeneză. 


IV. Echilibrare şi autoreglare. — Dar, dacă consideraţiile 
precedente vor trebui reluate în detaliu, cînd va fi vorba 
despre izvoarele biologice ale cunoașterii logico-matematice 
($ 20), există un alt aspect al coordonării generale a acțiuni- 
lor care le comandă evoluţia pînă la operaţiile gîndirii, și 

care privește tot atît de aproape problemele centrale ale bio- 
logiei contemporane: este aspectul de echilibrare sau de 
autoreglare,. 

Fără a vorbi încă despre problema considerabilă a instinc- 
tului, notăm că atît percepțiile cît și conduitele elementare 
sau superioare dobindite comportă, în adevăr, procese de 
autoreglare și atunci se pune imediat problema desprinderii 
relaţiilor lor cu acele procese de autoreglare care abundă 
în organism. 

Asemenea procese pot fi semnalate la toate nivelele de 
cunoaştere. La nivelul perceptiv, unul din cele mai remarca- 
bile este acela care asigură constanţele mărimii sau ale for- 
mei etc. În cazul constanţei mărimii, zoologul V. Holst a 
admis existența unui sistem ereditar cu bucle (feedback-uri) 
de natură complexă dar astfel încît micşorarea aparentă a 
obiectului perceput să fie corectată, o dată cu creșterea dis- 
tanţei, prin reaferenţele declanșate sub efectul perceperii a 
însăși acestei distanţe crescătoare. În ceea ce ne privește am 
susținut, de asemenea, existența unor reglări perceptive 
astfel încît „mărime aparentă“ X „distanță“ = „mărime 
reală“, dar pe planul conduitelor dobîndite iar nu înnăscute 
și aceasta din următoarele două motive. 1* La copilul mic, 
mărimile la distanţă sînt devalorizate, la fel ca și distanţele 
înseși, în timp ce mărimile aparente, fiind proiective, sînt 
evaluate (la 4 m. de exemplu) de către copilul de 6 ani cu o 
precizie mult superioară faţă de aceea a adultului (dacă 
acesta nu este de meserie desenator): aceasta vrea să arate 
că reglarea este mult inferioară la începuturi faţă de calitatea 
ei ulterioară și, poate, nulă la punctul iniţial (constanța mări- 
milor nu se schițează decît începînd cu virsta de 6 luni). 
2° Dar mai ales din motivul că, la adult, constanța mărimilor 
nu ajunge de multe ori cîtuși de puţin la o evaluare exactă, 
cum ar fi de așteptat în cazul unui mecanism înnăscut, ci din 
contra, se ajunge la o supraconstanţă sau supracompensare 
destul de mare, astfel că, de exemplu, o tijă de 8—9 cm. înăl- 
time la distanță de 3—4 m. este văzută egală cu o tijă de 
10 cm. la 0,5 m. sau la 1 m.: deci în acest caz există un fel 
de precauţie (perceptivă şi deloc raţională) împotriva erorii, 
care ţine de teoria jocurilor sau a deciziilor (cu criteriul lui 
de Bayes sau chiar cu criteriul minimax) ceea ce pledează 
din nou în favoarea unei reglări dobîndite şi nu a uneia 

ereditare5. Teoria pragurilor perceptive a putut fi elaborată 
pe același model al strategiilor de jocuri cu informaţie de 
către W.P.D. Tanner din Michigan și de echipa sa. 

Este evident, de asemenea, că orice învăţare prin încer- 
cări şi erori (sau tatonări) presupune reglări cu bucle, astfel 
încît rezultatul fiecărei încercări să influențeze asupra urmă- 
toarelor încercări printr-o acţiune înapoi asupra punctului 
lor de origine, și cu anticiparea progresivă a succeselor sau 
eșecurilor (așa cum un ciclist începător își corectează căde- 
rea probabilă, înainte ca aceasta să se producă, redresîndu-se 
la devieri din ce în ce mai slabe). 

În al treilea rînd, ansamblul operaţiilor gîndirii și în spe- 
cial al operaţiilor logico-matematice elementare (operaţii 
aditive și multiplicative de clase, de relaţii și de număr sau 
de metrică spaţială, corespondențe, izomorfisme, etc.) poate 
fi considerat ca un vast sistem autoreglator, care îi asigură 
gîndirii autonomia și coerenţa (a se vedea $ 14). Or, căutînd 
să degajăm factorii formării lor la copil, am fost conduşi să 
le atribuim ca motiv principal un factor de echilibrare gra- 
duală, în sensul autoreglării. Dacă echilibrul implicat îl vom 
defini printr-o compensare activă opusă de subiect pertur- 
baţiilor exterioare suferite sau anticipate, această echilibrare 
explică îndeosebi caracterul cel mai general al operaţiilor 
logico-matematice, reversibilitatea lor (fiecărei operaţii di- 
recte îi corespunde o operaţie inversă care o anulează: 
P <- P~ = O). 

Rezultă de la sine că aceste mecanisme de reglare ale 
cunoaşterii, la toate nivelele ei, ridică problema relațiilor lor 
cu reglările organice. În adevăr, la toate etajele organizării 
vii se observă că problema esențială este aceea a mecanis- 
mului reglărilor. La nivelul fiziologic al sinergiei funcțiilor, 
problema centrală este aceea a homeostaziei: echilibrul fie- 
cărui sistem deschis și reglările hormonale sau nervoase care 
asigură coordonarea de ansamblu. La nivelul dezvoltării onto- 
genetice (a se vedea $ 2), problema centrală este aceea a 


5 Noi nu spunem, de altfel, că această supraconstanţă ar fi generală, 
ci pur și simplu că ea depinde de mecanisme de reglare. O găsim de altfei 
în destule alte exemple, cum sînt supracompensările în unele experi- 
mente ale lui H. Werner asupra orientării (verticale etc.) dreptelor în 
spaţiu. 

echilibrului dinamic al formațiunilor „canalizate“, adică al 
acelei ,„homeorhesis” pe care Waddington o deosebeşte pe 
bună dreptate de homeostazie. La nivelul sistemului genetic 
însuși, genomul nu mai este conceput astăzi ca un mozaic de 
elemente discontinue și atomice, ci ca un sistem organizat 
posediînd genele sale reglatoare, alături de genele structurale, 
și care se reînnoiește neîncetat printr-un metabolism intern 
ce conservă structura de ansamblu, 

Așadar, problema centrală pe care urmează s-o trateze 
această lucrare este aceea a relaţiilor care au loc între reglă- 
rile cognitive şi reglările organice, pe toate treptele. 

Să căutăm deci să încheiem această scurtă expunere a 
datelor preaiabile. 

Într-un articol sintetic de un viu interes, intitulat Prin- 
cipiu generalizat al fototiziologiei și istoria vieţii (,„,Scieniia“ 
t. 57, 1963), F. Chodat și H. Greppin scriu: «Fiinţele vii sînt 
„maşini“ macromoleculare și cuantice, dotate cu memorie și 
deţinătoare ale unei logici cu structură foarte complicată, 
capabilă să asigure autonomia ființei în fața agresiunii me- 
diului (distrugerea informaţiei prin entropie...)» (p. 5). Pro- 
blema noastră nu este altceva decit aceea a relaţiilor dintre 
„memoria“ sau „logica“ proprii comportamentului sau vieţii 
mentale și „memoria“ sau „logica“ pe care aceşti autori le 
situează cu multă dreptate în viaţa organică, nu ca proprie- 
tăţi psihice în genul celor de care abuzează vitalismul pentru 
a umple lacunele explicaţiei științifice, ci sub titlul de expre- 
sie a mecanismelor de autoreglare. 

După cum am arătat, noi nu considerăm „memoria“ şi 
„logica“ două sertare distincte: datele esenţiale sînt sche- 
mele perceptive senzorimotorii sau operatorii, conservarea 
acestor scheme de acţiune constituind memoria, iar organi- 
zarea lor logica, conservarea neavînd loc fără organizare și 
reciproc. Dar esenţialul observaţiilor precedente este că 
aceste scheme cognitive nu au un început absolut și se dez- 
voltă prin echilibrări și autoreglări crescînde. 

Cauza pentru care ele nu au un început absolut, ca declan- 
șate prin intervenţia unei cauze exterioare organismului și 
emanînd din mediu, este asimilarea acestor intervenţii forma- 
toare la scheme anterioare pe care aceste intervenţii le dife- 
Tenţiază doar: astfel, din aproape în aproape, schemele cogni- 

tive derivă unele din altele şi în ultimă analiză depind tot- 
deauna de coordonările nervoase şi de coordonările orga- 
nice, în așa fel încît cunoașterea este în mod necesar solidară 
cu ansamblul organizării vieţii. 

Dacă, pe de ală parte, ele se dezvoltă, graţie unor reglări 
capabile să sporească informaţia și să reziste creşterilor de 
entropie, înseamnă că ele constituie un aspect particular 
— rămîne de definit care — al vastelor sisteme reglatoare, 
cu ajutorul cărora organismul în întregul său își conservă 
autonomia și în același timp rezistă la degradările entropice. 


$ 2. Sistemul epigenetic și dezvoltarea funcțiilor cognitive. 


Înainte de a căuta să formulăm ipoteza noastră directoare, 
rămîne să precizăm precedentele observaţii globale printr-o 
examinare mai precisă a acestui dat prealabil fundamental 
care este paralelismul destul de izbitor dintre problemele 
ridicate de embriogeneza organică şi cele ridicate de acea 
embriologie mentală care este studiul dezvoltării individuale 
a inteligenţei, a percepţiilor etc. din care extragem princi- 
palele noastre informaţii asupra naturii cunoașterilor. 


I. Preformare și epigeneză. — Problema prealabilă a onto- 
genezei a fost, din toate timpurile, aceea a preformării sau 
a epigenezei. Cu fluxul și refluxul obişnuit al modelor isto- 
rice, tendința destul de multor autori contemporani este o 
revenire la o preformare mai mult sau mai puţin strictă, 
dat fiind că structura în lanţuri sau în elice a moleculei de 
A.D.N. sau acid desoxiribonucleic se pretează la o combina- 
torică în ceea ce priveşte aranjamentul elementelor sale și 
dat fiind că o combinatorică acoperă, prin definiţie, mulțimea 
posibilelor. Dacă filogenetic este însă dificil să ne închipuim 
omul ca preformat în bacterie sau în virus, nu este mai puţin 
dificil să interpretăm modul în care în otogeneză marile 
stadii de „determinaţie“ sau de inducţie și mai ales de „re- 
integrare“ funcţională finală a organelor diferenţiate sînt 
conţinute dinainte în stadiile inițiale de segmentare. 

Tocmai de aceea Waddington declară că un sistem în 
întregime predeterminat în A.D.N., deși la modă astăzi, este 
inacceptabil pentru embriologie. Iar într-o discuţie asupra 
acestui subiect la un Simpozion asupra reglărilor dezvoltării 
(Geneva, 1964) el compara cu profunzime construcţia epige- 
netică cu o înlănţuire de teoreme geometrice, în care fiecare 
teoremă devine necesară prin mulțimea teoremelor prece- 
dente, fără să fi fost conținută dinainte în axiomele de 
plecare. 

Compararea epigenezei cu o construcţie matematică pro- 
gresivă este cu atit mai grăitoare cu cît dezvoltarea opera- 
țiilor logico-matematice elementare în ontogeneza inteligen- 
tei la copil ridică exact aceeași problemă a preformării sau 
a construcției epigenetice ca şi cea despre care se discută 
în embriologia cauzală. 

În adevăr, vom fi conduși să căutăm punctul de plecare 
al formării operaţiilor logico-matematice într-o abstracţie care 
pleacă de la coordonarea generală a acţiunilor. Pe de altă 
parte, aceste operaţii nu pot fi extrase din obiectele înseși, 
deoarece abstracţia care pleacă de la obiecte nu dă naştere 
decit la constatări nonnecesare (în sensul necesităţii deduc- 
tive) și, mai precis, la judecăţi doar probabile, în timp ce ope- 
rațiile logico-matematice sînt caracterizate printr-o necesi- 
tate internă datorată reversibilității lor integrale (deci ne 
fizice): de exemplu, dacă i=V Zi atunci iXi=—l. Pe de 
altă parte, în coordonările generale ale acțiunii se găsesc 
scheme de reuniune, de ordine, de corespondenţă etc., care 
constituie echivalentul practic și chiar motric al viitoarelor 
operații interiorizate. 

Or, dacă aceste operaţii logico-matematice elementare sînt 
extrase din coordonarea acțiunilor, prin abstracţie reflec- 
tantă cu plecări de la schemele senzorimotorii, trebuie să 
concludem că matematicile, în întregime, sînt înscrise dinainte 
în sistemul nervos? Nu numai că această teză este de negin- 
dit, dar faptele atestă că logica însăşi, în formele sale cele 
mai „naturale“, nu este înnăscută la om în sensul de a fi 
dată la orice vîrstă. Nici chiar tranzitivitatea egalităţilor 
sau a diferenţelor crescătoare (A=C dacă A=B şi B=C, sau 


6 Pentru abstracţia reflectantă, a se vedea $ 20, IV. 

A<C dacă A<B și B<C) nu este deloc evidentă pentru un 
copil de 4—6 ani, cînd este vorba să compare lungimi sau 
greutăţi, percepînd simultan A şi B apoi B şi C dar nu A 
și C (A fiind la sfîrșit ascunsă, ceea ce și face să apară pro- 
blema). 

Descoperirea acestei tranzitivităţi ridică atunci toate ma- 
rile probleme ale epigenezei. Această tranzitivitate este oare 
înscrisă de la început în genotipul speciei umane? Dacă da, 
de ce nu se impune cu necesitate decit pe la 7 sau 8 ani 
(iar pe la 9—10 ani pentru greutate)? Pentru că, se va răs- 
punde, sînt indispensabile noi condiţii pentru a se trece de 
la virtualul moștenit la actualizarea tardivă: de exemplu, 
intervenţia genelor reglatoare sau colaborarea mai multor 
gene pînă aici încă nesinergice (prin referire la „co-adap- 
tarea“ genetică sau genică, după expresia devenită curentă). 
Numai că, întrucît aceste reglări aminate nu se efectuează, 
in cazul particular, la o vîrstă fixă, ci sînt accelerate sau în- 
tîrziate potrivit condiţii:or de exerciţiu sau de experienţă 
dobîndită, ele presupun în mod sigur factori de exercițiu 
care depind indirect de mediu. 

Vom spune, atunci, că tranzivitatea este străină de acţiu- 
nile genomului și nu depinde decit de acţiunile (fenotipice) 
ale organismului în relație cu mediul? Dar atunci de ce de- 
vine ea „necesară“ și generalizabilă? Pentru că aceste acţiuni 
exercitate asupra mediului depind, reciproc, de coordonările 
interne ale acţiunii, în formele lor cele mai generale; dar 
atunci coordonările generale nu depind oare, la rîndul lor, 
de coordonările nervoase cele mai curente și cele mai fun- 
damentale, ceea ce ne reacuce la genom? 

Așadar, apare în mod evident că problema preformării 
sau a epigenezei nu este cîtuși de puţin specifică embrio- 
genezei organice și se recăsește, cu toată acuitatea, în dis- 
cutarea fiecărei probleme de ontogeneză a funcţiilor cogni- 
tive. Se va răspunde că probiema este rezolvată dinainte, 
deoarece diferitele aspecte ale comportamentului intelectual 
sînt reacţii fenotipice, iar un fenotip este rezultatul unei in- 
teracțiuni între genotip.și mediu. Da, desigur, dar rămîne 
să înțelegem pe terenul cunoașterii, la fel ca şi pe acela 
al epigenezei organice, detaliul acestei colaborări dintre ge- 
nom și mediu, și mai ales deialiul autoreglărilor sau echili- 

brărilor progresive, ceea ce permite să evităm în același 
timp preformismul și ideea unei acţiuni exclusive a me- 
diului. 


II. Caracterul secvențial al stadiilor. — Un prim pas în 
această încercare de înţelegere ar trebui să fie făcut prin 
examinarea caracterului „secvențial“ al dezvoltării. Se nu- 
meşte secvențial un şir de stadii în care fiecare este necesar, 
deci în care fiecare rezultă în mod necesar din cel precedent 
(în afară de primul), şi îl pregătește pe următorul (în afară 
de ultimul). În domeniul embriogenezei Metazoarelor s-ar 
părea că așa se întîmplă, deoarece marile stadii se regăsesc 
întotdeauna și într-o ordine constantă. Dar nu există încă 
experimente care să constea în verificarea imposibilității de 
a se suprima o etapă, experimente care se vor efectua poate 
într-o zi, dacă vom ajunge să găsim procedee care să pro- 
voace accelerări sau încetiniri masive ale desfășurării. Un 
argument suplimentar în favoarea acestui caracter secven- 
țial și a acestei generalităţi a stadiilor este faptul că embrio- 
nii de tip mozaic, care la nivelul studiat iniţial nu prezintă 
o regenerare totală în cazul separării unui blastomer, ajung 
la o reglare parţială dacă se operează diviziunea germenului 
în stadiul de ou virgin (Ascidiile lui Dalcq). 

Or, problema caracterului secvențial al stadiilor se regă- 
sește în psihologie, în domeniul dezvoltării funcţiilor cogni- 
tive și este important să notăm că, în acest domeniu, stadiile 
sînt cu atît mai nete și cu atit mai secvențiale cu cit avem 
de-a face cu reglări mai bine diferenţiate și care se aplică 
la un cimp mai larg. 

Psihologii au abuzat de noţiunea de stadiu și pentru mulţi 
autori este vorba pur și simplu despre o succesiune de con- 
duite, a căror ordine nu este totdeauna (ci numai „în ge- 
neral”) constantă şi care sint caracterizate direct printr-un 
caracter „dominant“, ceea ce deschide natural poarta arbi- 
trarului. Aşa sînt, de exemplu, stadiile lui Freud în domeniul 
afectiv, 

Dimpotrivă, pe terenul inteligenţei vom vorbi despre sta- 
dii atunci cînd sînt satisfăcute condiţiile următoare: 1* succe- 
siunea conduitelor să fie constantă, independent de accele- 

raţii sau întirzieri, care pot să modifice virstele cronologice! 
medii în funcţie de experienţa dobîndită şi de mediul social 
(ca și de aptitudinile individuale); 2° fiecare stadiu să fie 
definit nu printr-o proprietate pur și simplu dominantă, ci 
printr-o structură de ansamblu, caracierizind toate condui- 
tele noi, proprii acestui stadiu; 3° aceste structuri să prezinte 
un proces de integrare astfel ca fiecare să fie pregătită de 
structura precedentă și să se integreze în cea următoare. De 
exemplu, și fără a intra în detaliul stadiilor particulare, în 
cazul inteligenţei operatorii se pot distinge trei mari pe- 
rioade. 

A. O perioadă senzorimotorie (de la naștere la 1!/2—2 ani), 
în cursul căreia se organizează schemele senzorimotorii, pînă 
la acte de inteligenţă practică realizate prin înţelegere ime- 
diată (utilizarea băţului, a sforii etc.), și substructurile prac- 
tice ale viitoarelor noțiuni (schema obiectului permanent, 
„grupul“ deplasărilor spaţiale, cauzalitatea senzorimotorie 
etc.). 

B. O perioadă care începe prin apariția funcției semiotice 
(limbaj, simboluri de joc, imagini) și printr-o fază pregăti- 
toare a reprezentării preoperatorii (nonconservări etc.), dar 
care la 7—8 ani sfirșeşte prin constituirea operaţiilor numite 
„concrete“ deoarece încă se mai aplică obiectelor (clasifi- 
cări, inserieri, corespondențe, număr etc.). 

C. O perioadă care începe pe la 11—12 ani şi este carac- 
terizată prin operaţiile propoziţionale (implicaţii etc.) cu 
combinatorica și cu transformările lor după un grup de cua- 
ternalitate, ce unește într-un singur sistem cele două forme 
elementare de reversibilitate (inversarea sau negația și reci- 
procitatea). 

Or, un asemenea sistem de stadii (care poate fi de fapt 
diferențiat mai departe în substadii etc.) constituie un pro- 
ces secvențial): nu este posibil să se ajungă la operaţii „con- 
crete“ fără a se trece printr-o pregătire senzorimotorie (de 
unde, de exemplu, întîrzierea orbilor, ale căror scheme de 
acţiune sînt prost acomodate), şi nu este posibil să se ajungă 
la operaţii propoziţionale fără sprijinirea pe operaţiile con- 
crete prealabile etc. Ne găsim, deci, în prezenţa unui sistem 


7 În psihologie din acest motiv, se face întotdeauna distincţie între 
virsta cronologică și virsta mentală. 


24 


epigenetic ale cărui etape pot fi caracterizate prin structuri 
suficient de precise: coordonarea schemelor senzorimotorii 
care ajunge pînă la anumiţi invarianţi și la o reversibilitate 
aproximată (dar în acţiuni succesive): „grupări“ de operaţii 
concrete, adică structuri elementare comune clasificărilor, 
serierilor etc.; și o combinatorică cu un grup de cuaternali- 
tate la al treilea nivel. 

Din contra, pe terenul percepţiilor primare (sau al „efec- 
telor de cîmp“) nu găsim nici un sistem de stadii compa- 
rabil, iar în ceea ce privește conduitele de complexitate mij- 
locie (activităţi perceptive de explorare etc. și imagini men- 
tale) găsim o situație intermediară între această absenţă de 
stadii și stadiile definite prin integrările lor progresive. Deci, 
totul se petrece ca și cînd pe măsură ce sistemele cognitive 
sînt mai complexe în sistemele lor de organizare și de auto- 
reglare, cu atit formarea lor vădește un proces secvențial, 
comparabil cu acela al unei epigeneze biologice. 


III. Creodele. — Dacă vom căuta să intrăm în amănunte, 
adică să privim în mod separat evoluţia marilor noţiuni sau 
a structurilor operatorii particulare, fiecare poate să prezinte 
respectivele sale stadii în sînul cărora regăsim chiar aceste 
procese secvențiale. Dar interesul acestor amănunte este că 
ne pune în prezenţa unor căi diferenţiate, fiecare dintre ele 
fiind însă relativ regulată și urmîndu-și canalul său propriu, 
dar și prezentînd interacțiuni variate cu celelalte. 

Waddington a propus numele de „creode“ (= căi nece- 
sare) pentru a caracteriza aceste dezvoltări particulare ale 
unuj organ sau ale unei părţi de embrion și el numește sis- 
tem epigenetic (precum și „peisaj“ epigenetic) ansamblul 
creodelor, concepute ca fiind mai mult sau mai puţin pro- 
fund ori bine canalizate. Dar interesul noţiunii nu coastă 
în aceste botezări (nici în desenele simbolice de canale mai 
mult sau mai puţin largi sau înguste pe care procesele sînt 
obligate să le urmeze). Interesul ei constă dintr-o nouă con- 


8 Acest caracter secvențial al stadiilor inteligenţei pare desigur să 
demonstreze necesitatea unui factor endogen de maturare nervoasă, dar 
nu exclude prin nimic nici intervenţia mediului (experienţa), nici, mai 
ales, aceea a interacțiunilor maturare-mediu care au loc în cadrul unui 
proces de echilibrare sau de autoreglare progresivă. 

cepţie a echilibrului, într-un anumit sens cinematic, care 
determină astfel de procese și care este net distinct de ho- 
meostazie: 

Are loc un „homeorhesis“, dacă procesul formator, 
deviat de pe traiectoria sa de influenţe exterioare, este 
condus să o regăsească printr-un joc de compensări coer- 
citive. Pentru Waddington, un astfel de mecanism depinde 
de o reţea de interacțiuni mai mult decît de acţiunea genelor 
individuale: nici o grupă de gene nu este nici măcar ho- 
meorhetică, iar reintoarcerea la traiectoria normală sau la 
creodă presupune, de aceea, un joc complex de reglări. Este 
adevărat că o influenţă sistematică a mediului poate even- 
tual să ducă la deviații durabile ale creodei și la consolidarea 
unui nou homeorhesis, dar nu este acum momentul să ridi- 
căm o astfel de problemă (vd. $ 12, II). Dimpotrivă, insis- 
tăm asupra faptului că creoda și homeorhesis-ul său com- 
portă un aspect spaţio-temporal și nu numai exclusiv spa- 
ţial. Diferenţierea creodelor este reglată în timp ca și în 
spaţiu, iar diferitele drumuri, la fel ca şi autocorecţiile care 
asigură echilibrul lor homeorhetic sînt supuse unui control 
temporal („Time tally”), despre care vom spune cu convin- 
gere că este o reglare a vitezelor de asimilare și de orga- 
nizare. Abia la capătul dezvoltării, sau al fiecărei desăvir- 
șiri structurale homeorhesis-ul cedează pasul unui homeos- 
tasis sau unui echilibru funcţional și în acest caz, firește, 
se pune problema de a determina relaţia dintre cele două 
(vd. V). 

Or, este imposibil să luăm act de un astfel de tablou 
fără să ne gîndim imediat la analogiile profunde cu dezvol- 
tarea schemelor sau noțiunilor inteligenţei și cu aceea a 
structurilor operatorii. 

Pentru a prezenta lucrurile într-un mod familiar, vom în- 
cepe prin a observa că aceste analogii sint departe de a fi 
acceptate de toată lumea: ni se întîmplă rar să expunem 
în S.U.A. un aspect sau altul al stadiilor noastre fără ca să 
ni se pună întrebarea „ce să facem pentru ca să accelerăm 
această dezvoltare?“ lar excelentul psiholog J. Bruner a 
ajuns pînă la a scrie că putem învăţa indiferent ce, pe indi- 
ferent care copil de indiferent ce vîrstă, dacă ne apucăm de 
acest lucru într-un mod convenabil. La care vom răspunde 
prin două întrebări: 1° vom reuși oare să facem să înţe- 

leagă teoria relativităţii sau, mai simplu, manipularea opera- 
țiilor propoziţionale sau ipotetico-deductive pe un subiect 
de 4 ani? Și 2° de ce descoperirea permanenţei unui obiect 
ascuns sub un ecran (în văzul copilului) nu începe să se 
producă decît prin luna a noua la sugarul uman, în timp ce 
la puii de pisică (studiaţi de H. Gruber, care a regăsit la ei 
aceleași stadii prealabile) permanenţa obiectului se obţine 
prin luna a treia, dar fără ca ulterior să aibe loc vreun pro- 
gres în coordonarea poziţiilor succesive? 

Adevărul ne pare a fi că orice construcţie noţională sau 
operatorie presupune o durată optimum, expresie a vitezelor 
celor mai propice de transformare sau de asimilare, deoa- 
rece această construcție comportă un anumit număr de etape 
necesare, al căror itinerar este echivalent cu o „creodă“. 
Pe terenul mental, în care influenţele sociale se adaugă la 
factorii de experienţă fizică (mediu material) devierile apar 
cu ușurință ca și scurtcircuitele. Tocmai de aceea, calea na- 
turală de a se ajunge la numerele întregi constă în sinteze 
ale incluziunii claselor cu înlănţuirea relaţiilor asimetrice 
tranzitive, aceste două ultime sisteme dezvoltîndu-se, dim- 
potrivă, după itinerarii în parte independente. Or, construirea 
naturală a numărului se poate modifica în diferite moduri. 
Mai întîi, putem, aşa cum fac atîţia părinţi, să învăţăm co- 
pilul să numere verbal pînă la 10 sau 20, etc. Dar aceasta 
nu modifică decît prea puţin înţelegerea, și am văzut în mod 
curent subiecţi de 4—5 ani negînd egalitatea a două colecţii, 
ale cărora elemente (de exemplu 7 sau 10) ei totuși le nu- 
măraseră, pentru că dispoziţia spaţială sau repartiţia în sub 
mulţimi fusese modificată: în acest caz influenţa exterioară 
(numărare vorbită) nu produce decit o deviere ușoară cu 
revenire la „creodă“ la nivelul ei de 4—5 ani, din cauza 
lipsei unor instrumente de asimilare de nivele superioare. 
În alte cazuri se poate provoca o accelerare reală dar numai 
într-un singur punct (de exemplu în experimentele de co- 
respondenţe succesive unu la unu favorizind prin această 
iterare a acţiunii sinteza incluziunilor și a ordinei seriale”, 


°’ Este vorba de bobiţe perlate aşezate simultan (cîte una cu fiecare 
mină) în pahare transparente. A se vedea Inhelder și Piaget în La for- 
mation des raisonnements recurrentiels, P.U.F., 1963 („Etudes d'Episte- 
nologie génétique“, t. XVII, cap. II). 

dar această sinteză locală nu duce nici la înţelegerea, nici la 
conservarea numărului în corespondenţele dintre mulţimi dis- 
puse în configurații plane diferite. 

Pe scurt, creșterea intelectuală își are ritmul său și 
„creodele“ sale, la fel ca și creșterea fizică, ceea ce nu în- 
seamnă desigur că metode pedagogice mai bune (în sensul 
de mai „active“) nu ar accelera întrucîtva virstele critice 
relevate pînă acum, dar această accelerare nu poate fi in- 
definită. 


IV. Maturare şi mediu. — Epigeneza funcţiilor cognitive, 
ca ori care alta, presupune în fapt o colaborare din ce în 
ce mai strinsă între factorii mediului și genom, primii spo- 
rindu-și importanța pe măsura creșterii. 

Factorii relativi la genom nu sînt de loc de neglijat, în 
ciuda a ceea ce gindesc autorii care consideră, după modelul 
empirist, că orice cunoaștere provine din experiența exte- 
rioară. În stadiul actual al cunoștințelor este desigur impo- 
sibil să se deslușească în detaliu acești factori, dar cel mai 
bun indiciu al intervenţiei lor este faptul că maturarea sis- 
temului nervos continuă pină la 15 sau 16 ani. Aceasta nu 
înseamnă cîtuşi de puţin că cunoașteri gata formate ar fi 
înscrise de la început în sistemul nervos, sub formă de „idei 
înnăscute“, iar dacă aceasta este poate acceptabil în cazul 
unor instincte (asupra cărora vom reveni în cap. V.), se 
pare că n-ar exista nimic asemănător în cunoașterea ome- 
nească. Din contra, ereditatea și maturarea deschid la co- 
pil noi posibilităţi, străine speciilor zoologice de nivel in- 
ferior, dar ele rămîn a fi actualizate în colaborare cu mediul. 
Aceste posibilităţi, fără să însemne cîtuși de puţin că ar 
înceta să apară palier după palier, sînt deci esențialmente 
funcţionale (fără structuri construite în prealabil), sub forma 
unei capacităţi progresive de coordonare: dar tocmai această 
capacitate este cea care face posibile coordonările generale 
ale acţiunii din care sînt extrase treptat operaţiile logico- 
matematice, cauză pentru care maturarea continuă a siste- 
mului nervos pînă la 15—16 ani nu constituie de loc un 
factor neglijabil. 

Aceasta nu înseamnă, de altfel, că maturarea depinde nu- 
mai de genom. Dar ea depinde între altele (o dată cu inter- 
venția factorilor de exercițiu etc.) de genom și, în mod ge- 


28 


neral, se admite astăzi că orice producţie fenotipică (inclu- 
siv deci funcţiile cognitive în ansamblul lor) este rezultatul 
interacțiunilor strînse dintre genom şi mediu. 

Analiza acestei colaborări rămîne desigur extrem de com- 
plexă și ea se află în momentul de față abia la început. 
În această privință vom cita, în primul rînd, o noţiune dato- 
rată tot lui Waddington (dar încă de pe vremea lucrărilor 
sale din 1932 asupra fenomenelor de inducţie la embriornii 
de găină și de rață): aceea a „competenţei“ sau a stării fi- 
“ziologice a unui țesut care îi permite să reacționeze specific 
la stimuli daţi. Firește, competenţa este supusă condiţiilor 
temporale despre care a fost vorba mai sus și un ţesut poate 
fi competent în cursul unei faze date, fără ca anterior și nici 
chiar ulterior să fi fost sau respectiv să rămînă competent. 

Or, este dificil să nu vedem analogia existentă între 
această noţiune relativă la mecanica embrionară și faptele 
pe care le pun în evidență experimentele de învăţare pe 
terenul operaţiilor logico-matematice rezultate, de exemplu, 
din lucrările lui Inhelder, Sinclair și Bovet. Astfel, atunci 
cînd se prezintă dispozitive destinate să favorizeze dobin- 
direa noţiunilor de conservare (conservarea unui lichid în 
cursul transvazărilor în pahare de forme diferite) rezultatul 
este cu totul altul, după stadiul copilului, iar prezentarea 
unui asemenea dispozitiv care va accelera achiziționarea 
invariantului de cantitate de către un subiect, îl va lăsa pe 
un altul complet insensibil. Motivul este, o dată mai mult, 
că sensibilitatea la stimuli (care în acest caz particular nu 
sînt exclusiv perceptivi, ci declanșează raționamente) este 
funcţie de schemele de asimilare care se află la dispoziţia 
subiectului. Deci „competenţa“ este aici un caz particular 
a ceea ce numim „asimilare“ cognitivă, dar schemele de 
asimilare se construiesc prin colaborarea dintre capacităţile 
de coordonare ale subiectului și datele experienţei sau ale 
mediului. 

Pe scurt, procesul epigenetic care conduce la construirea 
operațiilor intelectuale este comparabil într-un mod destul 
de strîns cu epigeneza embriologică și cu formarea organică 
a fenotipurilor. Desigur, partea care-i revine mediului este 
considerabil mai mare, deoarece cunoașterile au tocmai func- 
ţia esenţială de a cuprinde mediul. Iar la acţiunile mediului 
fizic se adaugă acelea ale mediului social (aşa cum, de alt- 

fel, genomul individual este totdeauna reflexul unor încru- 
cişări multiple şi al unei „popuiaţii“” mai mult sau mai puţin 
cuprinzătoare). Problema esenţială nu este însă aceea a ni- 
velului cantitativ al influențelor respective ale factorilor en- 
dogeni și externi: ea trebuie situată pe planul analogiilor 
calitative, iar din acest punct de vedere pare evident că coor- 
donările interne, în același timp necesare și continue, care 
fac posibilă integrarea elementelor cognitive exterioare, ridică 
aceeași problemă biologică de colaborare între genom şi me- 
diu ca și toate celelalte ferme de organizare ce intervin în 
cursul dezvoltării. 


V. Homeorhesis și homeostasis. — Diversele creode ce 
caracterizează desfășurarea epigenetică și reglările lor spaţio- 
iemporale sub formă de homeorhesis duc la un stadiu adult 
mai mult sau mai puţin echilibrat și caracterizat prin ho- 
meostasis-ul său. Rămine deci să comparăm aceste două for- 
me de echilibru, una în oarecare măsură temporală sau is- 
torică, cealaltă nu mai puţin dinamică în procesele sale, dar 
sincronică, şi să arătăm analogia acestei situaţii cu proble- 
mele de echilibru din epigeneza funcţiilor cognitive. 

Într-un cuvînt, problema este aceea a raporturilor dintre 
echilibrare, ca proces, și echilibru, ca stare finală. Or, asu- 
pra acestui punct esenţial nu este exclus să existe o oare- 
care diferenţă calitativă între epigeneza embriologică, cel 
puţin dacă ne gîndim la primele sale stadii şi nu la creştere 
în întregul său, și ontogeneza funcţiilor cognitive, cel puţin 
dacă nu le studiem decît începînd cu nașterea, adică în cursul 
unor faze care sînt deja funcţionale. 

Embriologii disting, în adevăr, trei mari perioade în onto- 
geneză: 1° o perioadă de segmentări iniţiale, cu posibilităţi 
de reglare în sensul regenerării totale a unei părţi separate 
experimental; 2° o perioadă de determinare, sau de diferen- 
țiere a organelor, cu posibilitate de inducţii variate, dar fără 
regenerări totale; 3° o fază de activitate funcţională sau, 
după cum spune Weiss, de „reintegrare“, care este un termen 
excelent, sugerînd că totalitatea funcţională astfel consti- 
tuită (graţie în special sistemului nervos) prelungește tota- 
litatea morfogenetică proprie reglărilor iniţiale. Or, bine- 
înţeles, ontogeneza funcţiilor cognitive, aceea despre care 
vorbim, interesează în special stadiile infantile (iar la alte 

specii, stadiile larvare etc.), adică o creștere ulterioară înce- 
puturilor fazei 3, în timp ce problema embriologică a relații- 
lor dintre homeorhesis și homeostasis trebuie să fie pusă 
considerînd ansamblul stadiilor. 

Din acest ultim punct de vedere, homeostasis-ul este tar- 
div, afară de cazul cînd teoretic e pus în relaţie deja cu 
regiările inițiale 1, ceea ce pentru moment nu ar fi decît 
o speculație. Dimpotrivă, în stadiul actual al faptelor ob- 
servabile, asistăm la o desfășurare epigenetică în cursul că- 
reia creodele se diferenţiază în mod progresiv și prezintă 
fiecare o anumită independenţă. La nivelul integrării func- 
tionale 3, din contra, se constituie un ansamblu de inter- 
acțiuni, dar numai funcţionale și nu structurale, şi care de- 
pind mai ales de sistemul nervos: or, între aceste interacțiuni 
funcţionale nu se observă nici o relaţie, deoarece creodele 
au ajuns la elaborarea structurală a fiecărui organ, care abia 
atunci începe să funcţioneze, dar fără îndoială creodele n-au 
pregătit această funcţionare ca atare, ea depinzind de noi 
factori de integrare, Într-un cuvînt, homeorhesis-ul face po- 
sibil homeostasis-ul asigurind construcţia structurală a orgá- 
nelor, dar homeostasis-ul rezultă din punerea în funcţiune 
a acestora sub efectul interacțiunilor, care sînt sincronice 
și nu diacronice, și declanșate mai ales de către sistemul 
nervos, 

Daci descrierea care precede este inexactă și descoperim 
legături mai strînse între homeorhesis și homeostasis, vom 
conclude doar că analogia între ontogeneza organică și aceea 
a funcţiilor cognitive este și mai puternică decit s-a pre- 
supus aici. Dar, pentru moment pare să rămînă o diferenţă, 
care, repetăm, ține înainte de toate de faptul că formarea 
inteligenţei etc., se produce numai în cursul unor faze de 
acum funcţionale. 

Pe acest teren cognitiv, în adevăr, se pot desigur distinge 
creode mai mult sau mai puţin independente, cu homeorhe- 
siile respective, și forme de echilibru finale (în sensul că 
subsistă în stare stabilă, în continuare putind, totodată, să 
se integreze în cîmpuri de echilibru mai largi) ceea ce ar fi 
echivalentul cognitiv al homeostasiilor (s-a făcut adeseori 
această comparaţie în ceea ce privește „Gestalt'-urile etc. 
şi noi o vom face cu privire la structurile operatorii). Dar, 
în linii mari, echilibrul este produsul echilibrării, adică există 

continuitate și în orice caz înrudire strinsă între procesul for- 
mativ şi echilibrul care rezultă. 

În ceea ce priveşte independenţa relativă a „creodelor“, 
se poate cita, ca exemplu, evoluţia relativ disjunctă a unor 
noțiuni cum sînt cea de greutate și de cantităţi relative 
la registrul vizual (lungimi etc.). În timp ce pe terenul vizual 
serierile, iranzivităţile şi conservările se observă începînd 
de la 7—8 ani, structurarea greutăților prin aceleași operaţii 
se obţine abia pe la 9—10 ani. Multiplele „decalaje“ analoge 
acestuia sînt un indiciu constant al acestor independente 
relative, în timp ce interacţiunile prin simplă generalizare 
ar putea să pară foarte ușoare din punct de vedere logic. 

Dimpotrivă, în ceea ce priveşte continuitatea între echi- 
librarea progresivă și formele finale de echilibru, ea este 
atit de constantă în domeniul funcțiilor cognitive încît pu- 
tem să ne mărginim la remarca următoare. Echilibrarea con- 
stituie un proces foarte general (cu toate că adeseori se des- 
făşoară, cum tocmai am văzut, sector după sector, pe itine- 
rarii fără legături imediate), ceea ce revine în linii mari la 
opunerea de compensări active la perturbările exterioare: 
compensări care variază, desigur, după nivelele și schemele 
subiectului, dar care constau toideauna în a reacţiona la per- 
turbările suferite sau anticipate. 

Pe de altă parte, echilibrul operator se caracterizează, în 
primul rînd, prin reversibilitatea sa (inversare sau recipro- 
citate), adică tocmai prin așezarea într-o formă stabilă a sis- 
temelor de compensare. Este deci evident că există o con- 
tinuitate între echilibrul atins şi procesul însuși al echili- 
brării. Dar această problemă centrală ne conduce direct la 
căutarea ipotezei directoare care ne va orienta în această 
lucrare, și pe care urmează s-o examinăm acum, 


3 3. Jpoteză directoare asupra relaţiilor dintre funcțiile 
cognitive și organizarea formelor vii 


Ipoteza care ne va conduce este în același timp foarte 
simplă și de o completă banalitate. Ceea ce nu o va împiedica 
să ne servească la clarificarea a numeroase puncte, căci 

sîntem foarte departe, după cît ni se pare, de a fi tras toate 
consecinţele pe care ea le conţine, 


I. Ipoteza. — Viaţa este în primul rînd autoreglare. Expli- 
carea mecanismelor evolutive, mult timp închisă în alter- 
nativa fără ieșire a lamarckismului și a neodarvinismului cla- 
sic, pare a-și fi găsit calea în direcţia unui tertium care este 
cibernetic şi ea se orientează efectiv spre teoria autoreglării. 
Dar, dacă reglările organice apar astfel din ce în ce mai 
mult ca fiind proprietăţile centrale ale vieţii, rămîne să ca- 
racterizăm înseşi organele acestei reglări. Or, fiinţa vie, se- 
diul acestor mecanisme, nu posedă organe diferenţiate de 
reglare, în afară tocmai de sistemul nervos, de altfel instru- 
ment al funcțiilor cognitive (și într-o oarecare măsură sis- 
temul endocrin, dar în interacţiune constantă cu sistemul ner- 
vos). Pe de altă parte, reglările organice înglobează, cu titlul 
de componentă fundamentală şi cu importanţă crescîndă, 
schimburile cu mediul, aceste schimburi fiind ele înseși obiec- 
tul unor reglări particulare și progresive. Dar nici aici, de 
asemenea, nu există un organ specializat al reglării acestor 
schimburi, în afară de sistemul nervos, care este în același 
timp un instrument de informații asupra mediului și sursă 
de transformări active care-l modifică pe acesta. 

Atunci, procesele cognitive apar simultan ca rezultanta 
autoreglării organice, căreia îi reflectă mecanismele esenţiale, 
şi ca organele cele mai diferenţiate ale acestei reglări în 
cadrul interacțiunilor cu exteriorul, în aşa fel încît, o dată 
cu omul, ele ajung să le extindă pe acestea la întregul uni- 
vers. 

Să reluăm unul cîte unul termenii acestei ipoteze inter- 
pretative pentru a-i cîntări diferitele semnificaţii compie- 
mentare. 

Începînd prin sensul ei general, trebuie să notăm de la 
început că nu e de loc contradictoriu să considerăm func- 
tiile cognitive ca fiind, în același timp, o rezultantă sau un 
reflex al autoreglărilor organice şi ca un organ diferențiat 
care le determină retroactiv pe terenul schimburilor cu me- 
diul. În adevăr tocmai acesta este cazul sistemului nervos: 
începînd cu viaţa embrionară, acesta apare iniţial ca un pro- 
dus de diferenţiere în stadiul determinărilor și inducţiilor 
(tubul neural, neurobiotaxia etc.) ceea ce nu-l împiedică, în 

stadiul reintegrării funcţionale, să servească drept organ esen- 
tial al acestor reglări noi. 

Acestea fiind spuse, prima semnificaţie a ipotezei este că 
cunoașterile nu constituie o copie a mediului, ci un sistem 
de interacțiuni reale, care reflectă organizarea autoregia- 
toare a vieţii în aceeași măsură în care reflectă lu- 
crurile înseși. Întregul $ 1 a arătat deja de ce, dar o putem 
repeta sub o formă mai biologică, deoarece $ 2 s-a referit la 
dezvoltarea embriologică. 

Or, dintr-un astfel de punct de vedere, este un lucru 
remarcabil că sistemul nervos îşi trage originea şi se dez- 
voltă din ectoderm: placa şi șanțul neurale etc., în cursul 
nerulaţiei. Or, pe de o parte, sistemul nervos va participa în 
continuare la toate reglările interne ale organismului (pînă 
la mecanisme atît de independente în aparență cum e coaqu- 
larea sîngelui), fără însă ca pentru acest motiv să se dez- 
volte din endoderm și nici măcar din mesoderm. Pe de altă 
parte, originea sa ectodermică pare că-l predestinează pen- 
tru a se specializa în recepții exterioare, dar el este departe 
de a se limita la culegerea de „inputs“ sau de informații 
aferente, deoarece el reacționează prin mișcări și răspunsuri 
active, care modifică mediul. În sfîrșit, și mai ales, el este 
foarte departe de a se limita, cum s-a crezut mult timp, la 
a interveni numai sub formă de răspunsuri sau reacţii (sche- 
ma S—R, pe care am criticat-o de acum în $ 1, II), din mo- 
ment ce vădește activităţi spontane iniţiale, așa cum sînt ceie 
pe care le-a demonstrat înregistrarea electrică, sau cele pe 
care Adrian le-a studiat în comportamentul viermilor (vd. de 
asemenea, lucrările lui Bullock etc.). 

Unui asemenea tablou, pe care l-am schematizat în mod 
sumar, îi corespund marile linii, nu mai puţin schematice, ale 
procesului cognitiv. În adevăr, cunoașterile nu izvorăsc, nici 
din subiect (cunoaştere somatică sau introspecţie) nici din 
obiect (deoarece percepţia însăşi comportă o parte conside- 
rabilă de organizare), ci din interacţiunile dintre subiect şi 
obiecte, și anume, din interacțiuni provocate iniţial de activită- 
tile spontane ale organismului ca și, în egală măsură, de sti- 
mulii externi. Începînd cu aceste interacțiuni primitive în care 
factorii interni și externi colaborează într-un mod indisociabil 
(și care subiectiv sînt confundați) cunoașterile se orientează 

în două direcţii complementare, sprijinindu-se în mod con- 
stant pe acţiuni și pe scheme de acţiune, în afara cărora ele 
nu au nici e influenţă asupra realului și nici asupra analizei 
interioare. 

Prima dintre aceste direcţii, de departe cea mai precoce în 
seria animală, deoarece este cea mai esenţială în ceea ce pri- 
vește condiţiile de adaptare la mediu, este aceea a cuceririi 
obiectelor sau cunoaşterea datelor înconjurătoare, ceea ce 
va conduce pînă la urmă la obiectivitate în înțelegerea realu- 
lui. Dar această cucerire a obiectului (percepţie sau învăţare 
elementară, la fel ca şi reprezentarea inteligentă) nu este în 
nici un caz o simplă copie a realităţii, deoarece intervin în 
mod necesar factori de organizare şi de reglare, ţinînd de 
faptul că orice cunoaștere este legată de acţiuni şi că desfă- 
șurarea acţiunilor presupune coordonarea lor. 

A doua direcţie, fără îndoială specifică inteligenţei umane, 
este conştientizarea condiţiilor interne ale acestor coordo- 
nări, ceea ce conduce prin „reflecţie“ la construcţii logico- 
matematice care, la copilul de om, preced chiar, sub forma 
lor elementară, cunoașterile fizice cît de cît sistematizate. 

Care este, atunci, din punct de vedere al funcţiilor regla- 
toare ale sistemului nervos, raportul dintre această a doua 
direcție și autoreglările generale ale vieţii organice? În apa- 
renţă, nici unul. Și totuși, dacă ne gîndim la modelele ciber- 
netice care actualmente sînt singurele capabile să ne furni- 
zeze o oarecare lumină asupra naturii mecanismelor auto- 
reglatoare, vom constata că ele toate recurg la o logică (sau 
la o aritmetică binară, ceea ce înseamnă același lucru). Pe 
de altă parte, funcția esenţială a operaţiilor logice, din punc- 
tul de vedere al funcţionării lor efective și vii, este de a 
constitui sisteme de control și de autocorecţie. In sfîrşit, de- 
oarece din punct de vedere psihologic logica este obţinută 
prin abstracţia reflectantă nu a obiectelor, ci a coordonărilor 
generale ale acţiunii, nu este hazardat să ne gindim că există 
un fond comun de mecanisme reglatoare proprii reglărilor 
nervoase sub toate formele lor și faţă de care coordonările 
generale ale acţiunii sînt o manifestare printre altele. Și cum 
sistemul nervos nu este un stat în stat, ci produsul diferențiat 
al coordonărilor organice şi morfogenetice, nu există nici o 
rațiune a priori de a limita dinainte analiza regresivă. 

Pe scurt, a presupune, conform ipotezei noastre directoare, 
că funcţiile cognitive reflectă mecanismele esenţiale ale au- 
toreglării organice constituie un program valabil. Nimic mai 
mult, dar acesta este deja un început. Rămine să justificăm, 
şi aceasta este mai lesne, că ele constituie, de asemenea, or- 
gane diferenţiate de reglare. 


II. Organele reglării interne. — Să începem prin a re- 
aminti că nu există, în afară de sistemul nervos și de func- 
tiile cognitive, organe diferenţiate de reglare funcţională, 
căci reglările organice sînt doar expresia unor interacțiuni 
cauzale, a căror structură este astfel încit ea conduce la ci- 
cluri care se autoconservă printr-un joc de compensări. Există, 
de exemplu, un homeostasis sau o constanță a mediului in- 
terior, și ea se manifestă printr-o anumită permanență a 
elementelor sîngelui (globulele și plasma împreună cu toate 
componentele lor) şi în special prin menţinerea pH-ului. Dar 
nu există un organ al homeostasiei, aceasta constituind o 
formă de echilibru ce exprimă numai interacţiunea tuturor 
factorilor în joc. 

După cum spune cu profunzime Max Aron în cartea sa 
sugestivă asupra Problemelor vieţii (Les problèmes de la 
vie), „pe planul biologiei speculative, homeostasia pune 
probleme tulburătoare. Ea este cauză: aceea a funcţionării 
normale a ţesuturilor și a organelor care extrag din mediul 
interior materialele necesare activităţii lor și își aruncă 
acolo rezidurile. Ea este efect: deoarece ea depinde de multe 
dintre aceste organe: de rinichi, de ficat, de glandele endo- 
crine" (p. 130). 

Dar a spune că homeostasia este, în același timp, cauză 
și efect, Înseamnă a vorbi pur și simplu despre sisteme cu 
bucle, deci de autoreglare și, dacă se poate face un reproș 
acestei interesante lucrări pe care o cităm, este de a fi 
rămas întrucitva străină modului de a gîndi cibernetic, care 
totuși face inteligibile astfel de situaţii, cel puţin în prin- 
cipiu. 

Numai că invocarea unui sistem cu bucle înseamnă toc- 
mai că acest sistem funcționează de la sine şi că nu este 
necesar de la început să existe un reglator însărcinat să-i 
controleze mersul. Se va răspunde că acești reglatori există 
sub forma sistemelor nervos și endocrin. Dar ei au început 

să acţioneze mai tirziu: A. A. Markosjan, care a studiat 
foarte îndeaproape coagularea sîngelui (implicînd mai mult 
de douăzeci de factori biochimici) arată că este vorba de un 
sistem filogenetic vechi, urcînd poate pînă la Coelenterate 
și în orice caz pînă la Nevertebrate, care comportă propria 
sa reglare, și care nu s-a subordonat decit mai tirziu reglă- 
rilor endocrine și, în cele din urmă, reglărilor nervoase. 

Marele interes al acestor reglări hormonale şi nervoase 
este deci acela că ele ne arată existenţa unei tendinţe spre 
specializare, în direcţia unor organe diferenţiate ale reglării. 
Dar, aici este nimerit să distingem cu grijă două feluri de 
reglări, unele structurale, iar altele funcţionale. 

Are loc o reglare structurală atunci cînd modificările pro- 
duse de ea sînt de natură anatomică sau histologică, în timp 
ce reglarea funcţională nu modifică decit exercitarea sau 
reacţia fiziologică (sau psihofiziologică) a organelor. Reglări 
structurale sînt, de exemplu, acelea despre care vorbesc 
embriologii atunci cînd un blastomer separat experimental 
reconstituie ansamblul embrionului, în timp ce accelerarea 
coagulării, în caz de asfixie la naștere, rezultă dintr-o re- 
glare funcţională. 

Or, faptul fundamental de la care vom pleca este că nu- 
mai sistemul nervos, care este și instrument al funcţiilor cog- 
nitive, constituie un organ specializat de reglare funcţională, 
în timp ce sistemul endocrin consistă dintr-un organ (și fără 
îndoială unicul) de reglări în același timp structurale și func- 
tionale (exceptind rezidurile nervoase structurale, cum sînt 
mediatorii chimici). 

În adevăr, se cunoaște că, încă în timpul vieţii embrionare, 
hormonii genitali diferenţiază organele sexuale, ceea ce cons- 
tituie o reglare structurală. Dar, mai mult decît atît, unii au- 
tori precum Et. Wolff și L. Gallien ajung să conceapă că nu 
există diferență de natură între „inducţiile“ formatoare de 
organe în cursul celei de a doua perioade a embriogenezei 
Și acţiunile morfogenetice de natură endocrină. Pe de altă 
parte, sistemul endocrin începe să se diferenţieze o dată cu 
acest stadiu al inducţiilor sau al „determinărilor“, ceea ce 
pare a arăta o continuitate de funcţionare între procesele in- 
ductoare și acţiunile hormonale implicate începînd cu viața 
embrionară. Numai în mod secundar, și în legătură cu siste- 
mul nervos, sistemul endocrin devine capabil să producă 

reglări funcţionale, iar punerea în funcţiune a sistemului 
genital de către hormoni cu mult după ce ei au provocat 
diferenţierile sexuale structurale este un bun exemplu al aces- 
tei treceri secundare de la reglarea structurală la reglarea 
funcţională. 

Coordonările dintre sistemul endocrin și sistemul nervos 
apar astăzi ca fiind din ce în ce mai strînse și faptul merită 
să-l reamintim pentru a înţelege această specializare cres- 
cîndă în direcţia diferenţierii unui organ al reglărilor func- 
tionale. Pe de altă parte, hormonii acționează în unele cazuri 
asupra efectorilor și, reciproc, există un reglaj nervos al se- 
creţiilor (centrii nervoși de care depinde hipofiza etc.). Pe de 
altă parte, și aceasta prezintă un mare interes, există o „neu- 
rosecreţie“ ce se produce de-a lungul axonilor nervilor. Acest 
fenomen descoperit la Anelide de către soţii Scharrer în 1929 
nu a stîrnit interes de la început, dar a fost regăsit din ce în 
ce mai des la grupele superioare. El arată legătura dinire 
transmiterile chimice proprii hormonilor și transmiterile on- 
dulatorii proprii nervilor (ceea ce se adaugă la cunoștințele 
noastre asupra „mediatorilor chimici“, precum adrenalina etc.). 

În concluzie, în linii generale se constată astfel existenţa 
unei treceri progresive de la autoreglările morfo-genetice 
generale ale vieţii la reglări structurale şi de la acestea la 
reglări funcţionale. Sistemul endocrin este un organ speciali- 
zat de reglare acţionind asupra acestor două categorii în 
acelaşi timp, şi numai sistemul nervos ne apare ca un organ 
diferențiat, specializat în exercitarea reglărilor funcţionale, 
atît pe terenul reglărilor interne cît și pe cel al schimburilor 
cu mediul. 


III. Funcțiile cognitive și reglarea schimburilor. — Dacă 
vom trece acum la funcţiile cognitive, vom asista la o simplă 
prelungire a acestui proces de diferenţiere specializatoare, dar 
fără întreruperea contactului cu izvoarele morfogenetice şi 
structurale ale organizării vitale. 

Faptele care trebuie reamintite, și de la care trebuie să 
pornim, sînt că în nici un domeniu organismul nu suportă 
influențele mediului, ca atare, și că dimpotrivă el apare 
esențialmente activ față de ele, Din punct de vedere fizico- 
chimic, fiinţa vie nu este deloc o replică a corpurilor care o 
înconjoară, deoarece ea prezintă o organizare ce se conservă, 

asimilindu-le, iar această organizare comportă o autoreglare. 
Din punct de vedere genetic, genomul nu este deloc produsul 
influențelor mediului, ci un sistem organizat care produce 
„răspunsurile“ la tensiunile mediului (Dobzhansky și Wad- 
dington) și are „normele sale de reacţie“. Din punct de vedere 
embriologic, desfășurarea epigenetică implică o serie de 
schimburi, dar cu o direcţie internă care își impune preferin- 
tele alimentelor utilizate. Din punct de vedere fiziologic, sis- 
temul reglărilor ne indică o activitate continuă care, din nou, 
nu este supusă schimburilor cu mediul, ci le canalizează și 
le reglează. Din punct de vedere neurologic, sistemul nervos 
nu se mărginește la a suporta o acţiune de constrîngere din 
partea stimulilor, ci ne indică o serie de activităţi spontane, 
și nu acceptă stimuli decit dacă este sensibilizat faţă de ei, 
adică dacă îi asimilează în mod activ la scheme prealabile 
de răspunsuri. 

În ceea ce privește ultima treaptă, adică comportamentul, 
lucrurile se petrec exact la fel. Orice animal, de la Protozoar 
la om, prezintă comportamente, iar vegetalele prezintă, și ele, 
procese reactive, dar avind viteze mai lente. Or, de frica 
antropomorfismului s-a căutat de multe ori să se vadă în 
comportament un joc de supuneri pasive, care se etajează 
între înregistrarea perceptivă și un şir de asociaţii impuse de 
secvențele exterioare pe care doar le copiază. În timp ce orga- 
nismul este activ pe toate treptele, comportamentul său, care 
este expresia superioară a acestei activităţi, ar face el oare 
excepţie de la regulă și n-ar reprezenta decît subordonarea 
servilă și imitativă la mediu? 

Dimpotrivă, un embriolog şi genetician de valoarea lui 
Waddington consideră drept unul din feedback-urile esențiale 
care intervin în selecţie faptul că, încă sub influența geno- 
mului, animalul își „caută“ și își „modifică“ mediul înainte de 
a accepta acţiunile care intervin în formarea fenotipului (a 


se vedea The Strategy of the Genes, p. 107, fig. 13). Or, toc- 


mai în aceasta constă comportamentul: un ansamblu de ale- 
geri și de acţiuni asupra mediului, organizînd schimburile 
într-un mod optimal. Învăţarea nu face deloc excepţie de la 
această definiţie pentru că fiinţa vie, dobîndind noi condiţio- 
nări sau noi deprinderi, asimilează semnalele și organizează 
scheme de acţiune care se impun mediului în același timp în 
care i se acomodează, 

Există deci o asimilare activă la nivelul comportamentului 
(a se vedea $ 1, III) și funcţiile cognitive ascultă, ca și 
celelalte, de legile foarte generale ale asimilării și ale aco- 
modării, schemele de acţiune fiind și ele „forme“ de organi- 
zare vitală, dar forme funcţionale cu structură dinamică şi 
nu materială (în sensul de a avea masă)”, 

Rezultă de la sine că dacă sistemul nervos constituie orga- 
nul specializat al reglărilor funcţionale, această structurare a 
mediului de către comportament implică, la rîndul său, nece- 
sitatea unui organ specializat. Sistemul nervos are drept cîmp 
ansamblul reglărilor funcţionale sub dublul lor aspect — de 
reglări interne (coordonări ale diferitelor aparate fiziologice) 
și de reglare a schimburilor cu mediul. Or, aceste schimburi 
pot fi ele însele materiale (digestie, respirație, excreţie, etc.) 
sau funcţionale (comportamentul, adică sistemul total al sche- 
melor de acţiune). Schimburile funcţionale presupun organe 
și mai diferenţiate: organe senzoriale și efectori motrici, coor- 
donări nervoase (și în sfîrşit cerebrale sau chiar corticale) 
permiţînd învăţarea, etc. 

Dar analiza funcţiilor cognitive nu este deloc epuizată prin 
aceste consideraţii banale, deoarece sistemul nervos este în 
stare tocmai să asigure dezvoltarea acestor schimburi active 
sub forma modificărilor mediului de către organism și reci- 
proc. Rămîne să înţelegem motivele pentru care se constituie 
funcţiile propriu zis cognitive, cum este de exemplu inteli- 
genţa dotată cu conștiință (și trebuie să reamintim că inteli- 
genţa se detașează într-o măsură imperceptibilă de condui- 
tele dobîndite — cf. partea introductivă a $ 1 — și că nu 
există nici un motiv pentru a limita conștiința la om), sau 
cum sînt operaţiile logico-matematice etc. 

Motivul (şi noi folosim acest termen într-un sens cauzal 
și cibernetic) este că schimburile funcţionale ce caracteri- 
zează comportamentul presupun, ca oricare altă formă de 
organizare vitală, propriile lor reglări și că .o autoreglare este 
chiar aici cu atît mai necesară cu cît este vorba de un dome- 
niu fluid, de dimensiuni nelimitate și mult mai puţin mărgi- 
nit de condiţii restrictive decit sînt sistemele materiale: res- 
pirația etc. A modifica mediul pe măsura unor posibilităţi 


10 Dimpotrivă, reglările structurale menționate în III, se referă la 
structurile materiale. 

nelimitat deschise poate conduce oriunde şi dacă n-ar exista 
ca frină decît selecţia în sensul mutaţionismului clasic (eli- 
minare prin triere absolută, deci moarte sau supravieţuire, 
şi nu reorganizare .după modificarea proporţiilor genomului) 
de multă vreme n-ar mai fi existat ființe vii. Orice organi- 
zare vitală, pe toate treptele, comportă autoreglări, și această 
afirmaţie rămîne deci valabilă, noi vom spune chiar a for- 
tiori, pe terenul comportamentului. Funcţiile cognitive ar fi, 
în această perspectivă, organe specializate de autoregulare a 
schimburilor în cadrul comportamentului. 

Dar acestea fiind spuse, pentru a continua să raționăm 
biologic, trebuie să înţelegem posibilitățile de formare a aces- 
tor autoreglări cognitive. Or, din punct de vedere biologic nu 
există nici un motiv de a face apel la neoformaţiuni cînd ele- 
mentele sînt deja la îndemînă și este vorba numai de a le 
diferenţia și de a leregrupa. Așadar, problema constă în a 
înţelege tărimul din care funcțiile cognitive își vor extrage 
instrumentele autoreglării pe care sînt chemate să o exercite, 
desigur, în calitate de organe specializate, dar fără a avea 
de inventat mereu sau de improvizat și rămînînd în legătură 
cu restul organismului. 

Răspunsul este atunci simplu: autoreglarea cognitivă va 
utiliza sistemele generale de autoreglare organică, ce se regă- 
sesc pe toate treptele genetice, morfo-genetice, fiziologice și 
nervoase, şi le va adapta direc la aceste date noi, (noi în 
raport cu treptele precedente, dar prezente în toată seria 
animală) pe care le constituie schimburile cu mediul, în ca- 
drul comportamentului. 

Tocmai de aceea vom regăsi în cunoașteri, inclusiv în for- 
mele lor omenești chiar și cele mai evoluate în direcția gin- 
dirii ştiinţifice, principalii invarianţi funcționali ce caracteri- 
zează autoreglarea la toate nivelele. 

Tocmai astfel structurile operatorii ale inteligenţei sînt 
în forma lor cea mai generală sisteme de transformări, dar 
de asemenea natură încît ele conservă sistemul cu titlul de 
totalitate invariantă. Or, această definiţie ar putea fi aceea 
a însuși organismului viu, întrucît cele două proprietăţi fun- 
damentale ale acestuia sînt de a fi sediul interacțiunilor mul- 
tiple ( = transformări), dar care lasă neschimbate forma an- 
sambului ( = conservare) şi chiar un anumit număr de relaţii 
invariante. 

Această conservare a întregului pe parcursul transformări- 
lor presupune astfel o reglare a acestora care implică un joc 
de compensări sau de corecţii reglatoare. Acest mecanism 
reglator corespunde, atunci, așa cum am spus-o deja, rever- 
sibilităţii operaţiilor sub formă de inversări sau de recipro- 
cităţi, care permit să urmăm cursul transformărilor fără a fi 
antrenați în fluxul ireversibil al entropiei crescînde (în sensul 
dublu: al termodinamicii — în ceea ce privește viaţa, și al 
sistemelor de informație — în ceea ce privește conștiința). 

Această mobilitate reversibilă se manifestă în domeniile 
organice (unde niciodată ea nu este mai mult decit aproxi- 
mată) și cognitive (unde ea ajunge la rigoare operatorie după 
aproximări senzorimotorii şi reprezentative  preoperatorii) 
printr-un joc complementar de retroacţiuni sau retrocontroaie 
(feedback-uri negative de toate felurile) și de anticipări. 

intreaga logică, fie că este vorba de „logica naturală“, 
fie de sistemele axiomatizate ale logicienilor, constă în esenţă 
dintr-un sistem de autocorecţii a căror funcţie este să dis- 
tingă adevărul de fals şi să asigure mijloacele de a rămîne în 
adevăr. Fără îndoială, tocmai această funcţie normativă pre- 
cisă şi bine delimitată este aceea care distinge în modul cel 
mai clar mecanismele cognitive conștiente de jocul mecanic 
al autoreglărilor fiziologice sau mecanice. Și totuși, o dată 
ce există autoreglare organică, este posibil să opunem, toc- 
mai din cauza caracterului lor aproximativ şi imperfect, rateu- 
rile de moment sau cele patologice, reuşitelor normale; altfel 
spus avem un echivalent aproximativ al erorilor” şi al func- 
ționărilor coerente. În alţi termeni, chiar pe acest teren există 
o anumită corespondenţă între biologic şi cognitiv sub forma 
unei analogii (fără identitate) între „normal“ și normativ 
(menționăm că această noțiune de „normal“ este specific 
biologică, deoarece o legătură fizică necibernetică şi, de ase- 
menea, nebiologică ignoră normalul și anormalul, pentru a 
nu cunoaște decit obișnuitul și fluctuantul aleatoriu). 


IV. Factorul de echilibrare. — Într-un simpozion asupra 
reglărilor dezvoltării (Geneva, 1964) am propus să se dis- 
tingă trei mari factori ai dezvoltării organice: programarea 
datorată genomului, influența mediului și factorii de echili- 
brare sau autoreglare, care nu sînt propriu-zis nici ereditari 
(deoarece ei se impun motu proprio în funcţie de situaţii) nici 

dobîndiţi din exterior (deoarece este vorba de reglare in- 
ternă). Un mare embriolog şi genetician păru să se ralieze, 
cerind să reflecteze, în timp ce un mare fiziolog își exprimă 
dezacordul, arătînd că reglările sau echilibrarea sînt expresia 
directă a interacțiunilor cauzale în joc ale căror elemente 
sînt, toate, sau predeterminate, pronind de la genom, sau 
achiziționate sub influenţa mediului. 

Fiziologul avea fără îndoială dreptate pe terenul său pro- 
priu, căci tocmai reglările homeostatice nu comportă vreun 
organ reglator necesar (ceea ce nu împiedică de altfel ca, în 
timp ce titrul hemoglobinei sau pH-ul etc. să fie fixate gene- 
tic, legile înseși ale echilibrării sau ale deplasărilor echili- 
brului etc. să fie legi fizice, nu „moștenite“ ci pur și simplu 
pregnante, și ca la fel să se poată întîmpla cu varietățile lor 
propriu-zis biologice în sistem deschis). Dar, ca embriolog şi 
chiar ca psiholog aveam și eu dreptate: ca embriolog, fiindcă 
mă gindeam la dezvoltarea epigenetică, care nu este un sim- 
plu amestec de elemente înnăscute și dobindite, ci o organi- 
zare care își caută echilibrul, iar ca psiholog, deoarece mă 
gîndeam la funcţiile cognitive a căror semnificaţie proprie 
este tocmai de a servi drept organe de autoreglare sau de 
echilibru pe terenul schimburilor proprii comportamentuluit!, 

Aceasta va fi deci concluzia trecerii în revistă a ipoteze- 
lor noastre directoare. Organizaţia vitală este un sistem 
echilibrat (chiar dacă evităm termenul și vorbim, împreună 
cu Bertalanffy, despre stări stabile într-un sistem deschis). 
Dar chiar și pe terenurile unde este cel mai bine protejat, 
echilibrul organic nu prezintă decît o stabilitate relativă. 
Genomul este izolat la maximum (fără a ajunge complet la 
izolare) în raport cu mediul: în ciuda acestei situații opti- 
male, echilibrul său este totuși tulburat de mutații etc. Siste- 
mul epigenetic este deja mai deschis, dar el se echilibrează 
datorită unor multiple procese, printre care hemeorhesiile. 
Sistemeie fiziologice sînt mult mai „deschise“ și cu toate 


14 Între altele, dacă nu faci apel la un factor de echilibrare, eşti 
deindată redus la un reducționism integral care limitează cunoștințele fie 
la o performaţiune înnăscută, fie la o simplă copie a obiectelor exterioare. 
Or cunoştinţele nu sînt înnăscute: pe de altă parte, pentru a putea fi 
vorba despre o copie, trebuie să cunoaștem modelul de copiat, iar în 
ipoteza unei cunoașteri — copii, nu îl cunoaştem decît tocmai cu ajutorul 
copiei însăşi... 

acestea ele reacționează prin homeostasia unui mediu interior, 
de o stabilitate cu atît mai remarcabilă cu cît grupele zoolo- 
gice sînt mai evoluate și mai diferenţiate. Sistemul nervos are 
ca funcţie (cel puţin ca una din cele două funcţii principale) 
de a se deschide asupra stimulilor externi și de a reacționa 
la aceștia prin efectorii săi: mobilitatea lui crescîndă este 
însoţită proporţional de un remarcabil echilibru mobil în an- 
samblul reacţiilor. În sfîrșit, comportamentul este expus la 
toate dezechilibrele, deoarece depinde fără încetare de un 
mediu nelimitat și fluctuant, la discreţia căruia se află; func- 
tia autoreglatoare a mecanismelor cognitive ajunge atunci 
la formele de echilibru cele mai stabile pe care le cunoaște 
ființa vie; acelea ale structurilor inteligenţei, ale cărei ope- 
raţii logico-matematice se impun cu necesitate, din momentul 
în care civilizațiile umane au ajuns să dobindească o con- 
știință reflexivă asupra lor. 

Orice doctrină despre echilibru, dacă intenţionează să fie 
ea însăși echilibrată, pretinde compensarea euforiei ipotezelor 
prin grija de a alege metodele de abordare, de studiu și de 
control, grijă cu atît mai susținută cu cît ipotezele sînt mai 
vaste. Se cuvine deci să consacrăm acum un capitol special 
examinării metodelor. 


$ 4. Metode de care să ne ferim 


Pentru a compara în mod rodnic organizarea proprie func- 
țiilor cognitive cu structurile organizării vitale, la diferitele 
etaje ale organismului individual sau la diferitele nivele ale 
evoluției ființelor organizate, trebuie să ne ferim de două 
metode. De altfel nici nu e vorba propriu-zis de metode, ci 
de tendinţe foarte firești pentru spirit şi care riscă să falsi- 
fice orice analiză, dacă nu le îndepărtăm prin precauțţii me- 
todologice sistematice: este tendința sau metoda care ne con- 
duce la proiectarea în structurile sau fenomenele de ordin 
inferior a caracteristicilor unor structuri sau fenomene de 
ordin superior (inteligenţă, conștiință intenţională etc.); și ten- 
dința sau metoda de a suprima caracteristicile originale ale 
nivelelor superioare, reducîndu-le din capul locului, iarăși 
mai mult sau mai puţin verbal, la procesele nivelelor infe- 
rioare (reducerea comprehensiunii inteligente la asociaţiile 
condiţionate etc.). În ambele cazuri, compararea funcţiilor 

cognitive cu formele elementare de organizare devine inope- 
rantă întrucît se suprimă unul din termenii comparaţiei, redu- 
cîndu-se dinainte totul fie la cel superior, fie la cel inferior. 


I. „Inteligența combinatorie" a lui Cuenot. — Nu trebuie 
să se creadă că metoda de a utiliza concepte cu o semnifica- 
ție relativă la un nivel superior pentru a explica mecanismele 
de nivel elementar ar fi apanajul numai al filozofilor sau 
psihologilor care ignoră biologia. Din nenorocire, se mai în- 
timplă ca şi biologii care ignoră psihologia să utilizeze no- 
țiuni rezervate conduitelor de nivel superior pentru a acoperi 
golurile de explicaţie la nivel inferior. 

Ne-ar place să începem cu un exemplu de acest gen, pen- 
tru ca tentativa de comparare sistematică, tentativă căreia îi 
este consacrat volumul de faţă să nu fie din capul locului 
deformată prin asimilare la tendinţele de care vorbim acum. 

Binecunoscutul biolog L. Cuenot, ale cărui lucrări de 
strictă specialitate sînt de o valoare ce nu poate fi negată, 
a scris o mică lucrare intitulată Invention et finalite en bio- 
logie (Flammarion, 1941), care este un model de claritate și 
chiar de onestitate intelectuală, în sensul că autorul nu sus- 
ține nimic fără a-și dezvălui propriile scrupule și fără a pre- 
zenta dificultăţile ipotezelor. Această carte, însufleţită de un 
antilamarckism sistematic (nici o parte a cărții nu se ocupă, 
cel puţin în mod intenţionat, de influenţele mediului asupra 
mecanismelor ereditare) este o critică excelentă a unui anumit 
mecanicism care explică toate adaptările prin hazardul mutații- 
lor fortuite și selecţia ulterioară. Dar Cuénot, care ignora atît 
cibernetica cît şi noua genetică a populațiilor (lucrarea sa 
este din 1941) nu vede decit o alternativă posibilă: sau me- 
canicism (deci, în unicul sens al hazardului și al selecţiei prin 
eliminare), sau finalitate, iar el înaintează tocmai pe a doua 
direcţie, căutînd să-și păstreze controlul și prudenţa. Or, an- 
gajîndu-se pe linia lui von Uexküll, pentru care celula nu 
este o mașină ci un mecanic (expresie care este ceva de la 
sine înţeles dacă o interpretăm din punct de vedere ciberne- 
tic), Cuenot ajunge cu precauţie „la o concepţie care va fi 
probabil calificată drept mitică, atribuind celulei germinale 
un fel de inteligenţă combinatorie, o putere imanentă echi- 
valentă cu intenţionalitatea care se află la baza uneltei 
umane“ (p. 222). 

Care să fie înţelesul unei asemenea formule, pe care ur- 
mează s-o supunem unei analize metodologice? În primul rînd 
găsim aici trei ipoteze, care toate trei pot fi admise astăzi 
dacă le modificăm conceptualizarea: 1* că genomul nu este 
un agregat de elemente discontinue cu variaţii exclusiv alea- 
toare, ci comportă posibilităţi de combinare neîntimplătoare; 
2° că aceste combinări admit direcţii posibile, cu reglări, fur- 
nizînd ceea ce Bigelow și alții au descris sub denumirea de 
„echivalenți mecanici ai finalităţii“; 3° că aceste combinări 
și reglări pot să producă analogul unor unelte sau instru- 
mente. 

În formularea lui Cuânot însă, aceste ipoteze sînt legate 
de două concepte, „inteligenţă“ şi „intenţionalitate“, care pot 
să aibă un sens dacă le analizăm cu atenţie în conduitele de 
ordin superior, dar își pierd orice sens îndată ce le aplicăm 
la problemele genomului. 

De fapt, cuvîntul „inteligenţă“ nu este decît un substantiv 
colectiv, care desemnează un număr considerabil de procese 
și mecanisme a căror semnificaţie devine clară cu condiţia 
de a le explica unul cîte unul și strict în ordinea dezvoltării 
lor. Dimpotrivă, a interpreta aceste procese recurgind la în: 
suşi conceptul care trebuie analizat, adică la „inteligenţa“ ca 
atare, înseamnă a o substanțializa pe aceasta și a face o miș- 
care în cerc, ca în formula celebră după care somnul se 
atribuie virtuţii dormitive. Inteligentă este, de exemplu, o coor- 
donare a unor operaţii conceptuale sau a unor scheme sen- 
zorimotorii etc., și nimic din toate acestea nu se potriveşte 
genomului. Așadar, a atribui genomului inteligenţă înseamnă 
pur și simplu să spunem că el este capabil de combinări noi 
ca răspuns la problemele pe care i le pune situaţia, dar ade- 
vărata problemă constă în a descrie și a explica aceste com- 
binări şi nu în a invoca conceptul de „inteligență“ care este 
bun la toate și nu servește la nimic. 

În ceea ce privește „intenţia“, lucrurile stau și mai prost. 
Acest concept are sens în cazul unei conștiințe, dar în afara 
cadrului actelor mentale el este lipsit de orice sens. Oare 
Cuenot atribuie genomului o conștiință? Chiar dacă da, nici 
aceasta n-ar servi la nimic, căci adevărata problemă a ana- 
lizei este de a înţelege de unde provine ştiinţa sau informaţia 
actului de inteligență dotat cu intenţie. A atribui genomului 
o intenţie inteligentă înseamnă a-i conferi o știință preala- 

bilă, care ea însăși trebuie explicată. Mai mult: dacă genomul 
construiește „instrumente“ prin intenţie inteligentă, înseamnă 
că el știe pentru ce o face; atunci este evident că el este 
informat asupra mediului, pentru că acesta îi pune proble- 
mele. În realitate, așadar, în această ipoteză este implicată 
acţiunea necesară a mediului asupra genomului, dar exerci- 
tată prin intermediul unor forţe psihice și nu prin acţiuni 
fizico-chimice! 

În rezumat, recurgerea la terminologia psihologică pre- 
zintă, în acest caz particular, dublul inconvenient de a nu 
putea explica nimic și de a ajunge pînă la urmă în contradic- 
ție cu una din tezele centrale ale cărţii pe care o examinăm: 
neintervenția mediului în mecanismul eredității. A explica 
procesele de combinare prin „inteligenţă“ sau reglările diri- 
jate prin „intenţionalitate“ înseamnă de fapt exact același 
lucru cu a explica viaţa printr-o forţă vitală. Iar a conferi 
aceste puteri genomului, înseamnă — ca în orice interpretare 
vitalistă — să presupunem că organismul cunoaște dinainte 
condiţiile de mediu la care va fi nevoit să răspundă. 

Aşadar, prima regulă de metodă ce se cuvine a o urma 
în compararea funcţiilor cognitive cu diversele forme de 
organizare biologică va fi să nu începem prin a atribui funcţii 
cognitive formelor de organizare biologică! Dar aceasta nu 
este atit de ușor precum s-ar putea crede, pentru că orice 
explicaţie finalistă care nu oferă detaliile interpretării cau- 
zale a procesului dirijat supus analizei se reduce în realitate 
la apelul intervenției unor procese mentale. Iar această atri- 
buire de mental elementului biologic este, sub asemenea 
forme voalate, cu atit mai sistematică şi mai periculoasă; 
întrucît se face inconștient, sau, întrucît dacă autorul acestor 
asimilări îşi dă seama de implicaţiile a ceea ce afirmă, el are 
două răspunsuri pregătite: că viața mentală este preformată 
în organism și că acolo ea se află conținută dinainte sub 
„formă inconștientă“, ceea ce ne-ar autoriza să dotăm acest 
inconștient organic cu finalitate intenţională și cu alte ca- 
ractere ale vieții mentale. 

În această privinţă textul lui Cuânot este extrem de grăi- 
tor și merită o discuţie amănunţită din punctul de vedere al 
metodei. În adevăr, Cu&not se întreabă, în legătură cu „inte- 
ligenţa combinatorie“, cum de putem „atribui unei celule 
această proprietate extraordinară care înlocuiește și chiar 

depășește munca unui creier superior și a îndemiînaticelor 
mâini umane? Cum de putem crede în psihoidul unei celule 
germinale?” La care Cuenot răspunde simplu că, dacă accep- 
tăm „funcţia de invenție a creierului, tăbliță pe care se înscrie 
Ideea și de unde pornesc ordinele, de ce am refuza acest 
lucru altor celule? De altfel, celula germinală cuprinde po- 
tențial întregul sistem nervos și întreaga organizare“ (pp. 
222—223). 

Un raţionament atit de straniu pentru psihologi arată în 
mod evident că un biolog de renume poate să cunoască per- 
fect toate aspectele problemelor evoluţiei şi embriogenezei 
organice, fără a-și da seama ciîtuși de puţin că și inteligenţa 
are o evoluţie filogenetică și o dezvoltare epigenetică: ne- 
dîndu-și seama de aceasta și neexaminînd îndeaproape datele 
psihogenetice, biologul speculează pe terenul psihologic și 
mai ales pe terenul funcţiilor cognitive exact la fel cum pro- 
cedau „spermatiștii” și „ovuliştii“ cînd credeau că văd în 
spermatozoid sau în ovul un omuleţ complet. Depășind chiar 
și speculaţiile din trecut asupra includerii germenilor, Cuenot 
trimite acest homunculus preformat îndărăt spre nivelul Ne- 
vertebratelor, întrucît este vorba de a explica „co-aptările“! 
etc. și atunci trebuie să atribuim germenilor tuturor anima- 
lelor o inteligenţă umană. 

lar preformismul care constă în a considera „inteligenţa“ 
ca punct de pornire universal — ceea ce este tot atît de dis- 
cutabil pe tărim psihologic cît şi pe cel biologic — este înso- 
tit de un preformism chiar în cadrul inteligenţei însăși. De 
fapt, formula tăbliţei înseamnă în mod clar că „Ideea“ pre- 
cede comenzile, ceea ce este adevărat la omul adult, dar nu 
este de loc adevărat la nivelele inferioare, unde acţiunea 
precede inteligența reflexivă. Dacă am traduce în biologie 
definiţia lui Cuenot, ea ar suna astfel: „organismul este o 
cutie în care se depozitează caracterele structurale de la care 
pornește funcţionarea“. La care toată lumea va răspunde că 
problema constă tocmai în a ști de unde vin aceste caractere, 
iar Lamarck răspunde că ele rezultă din funcţionare, ceea ce 


1 Se ştie că Cunot numeşte „co-aptare“ (şi nu co-adaptare) ajus- 
tarea a două piese separabile ale unui organ (cum sînt butonul şi bu- 
toniera în cazul unei „capse“, piese care se formează separat în cursul 
embriogenezei, înainte de orice funcţionare.). 

este în parte adevărat la nivel fenotipic: dar Cuenot, invo- 
cînd Inteligența, chiar sub forma unei tăblițe (pe care, de 
regulă, nu este scris nimic dinainte) uită că problema esen- 
țială este tocmai de a şti de unde vine „Ideea“ şi că pe acest 
teren funcţionarea predomină cu siguranţă. E bine să ni se 
descrie mecanismele  combinatorii care, la toate nivelele 
(de la genomul unui Protozoar la cel al Omului, și de la ger- 
men la inteligența adultă), permit „răspunsuri“ la tensiunile 
exterioare, dar acest lucru trebuie să se facă ţinînd cont de 
deosebirile de structură dintre nivele, și atunci nu va mai 
fi nevoie să atribuim „inteligență“ palierelor inferioare. De- 
sigur că va rămîne problema de a stabili ce anume au co- 
mun din punct de vedere funcţional toate aceste structuri, 
iar partizanii lui Cuenot vor răspunde că asemenea invarianţi 
funcționali există şi că ei pot fi desemnați prin termenul de 
„inteligenţă“ la fel de bine ca și prin oricare altul. Dar în a- 
cest caz, urmează să știm despre ce este vorba, în loc să 
proiectăm direct mentalul în organic. 


II. Psihomoriismul. — Dacă am insistat asupra psihomor- 
fismului unui biolog de meserie, am făcut-o întrucît Cuenot 
exprimă mult mai onest decit de obicei, ceea ce este fapt 
curent și constituie tendinţa comună a tuturor formelor de 
vitalism (sau de finalism necibernetic), lar motivul este me- 
reu același: nesatisfăcut cu explicaţiile mecaniciste obișnuite 
(și mai ales, pe bună dreptate, nemulțumit de puterile ne- 
verosimile atribuite hazardului), dar nevoind să aştepte pro- 
gresele posibile ale altor forme de mecanicism (formele ciber- 
netice sînt recente), vitalistul își caută modelele pe linia 
nivelelor superioare şi a comportamentului uman. Or, con- 
siderînd a cunoaște viața mentală din experienţă sau prin 
introspecţie directă, el extrage din conștiința sa noţiuni ca 
finalitatea, ca totalitatea concepută ca formă substanţială 
(după modelul „eu-lui“) sau chiar ca forţă creatoare (după 
modelul „energiei spirituale“) etc. fără să supună criticii 
epistemologice aceste noţiuni iluzorii, întrucît lui i se par 
date. 

Asemenea atitudini sau metode implicite prezintă însă 
două lacune grave. Prima, care nu este surprinzătoare pentru 
orişicine se consideră psiholog, este ignorarea sistematică a 

lucrărilor de psihologie experimentală care ar fi suficiente 
pentru a-l vindeca pe biolog de orice iluzii introspective: un 
mic indiciu în această privinţă este faptul remarcabil că în 
psihologia ştiinţitică, spre deosebire de lumea biologilor, nu- 
mărul vitaliștilor este infim. A doua lacună este mult mai sur- 
prinzătoare: e vorba de absenţa oricărei preocupări genetice, 
cel puţin în sens ontogenetic, de îndată ce un biolog se 
referă la viaţa mentală, ca şi cum formele ei superioare ar 
fi predeterminate și conţinute din capul locului în orice viaţă 
organică. Or, acest preformism antiistoric ce îi caracterizează 
pe toţi autorii care n-au urmărit îndeaproape nici psihologia 
comparată, nici psihologia dezvoltărilor nu se explică numai 
prin ignorarea involuntară de care am pomenit, ci (după cum 
am văzut mai sus) prin utilizarea naivă a noţiunii de incon- 
știent, după care caracterele superioare ale vieţii mentale 
sînt prezente de fapt în orice ființă vie, numai că intr-o 
formă învăluită și oarbă. 

Părintele vitalismului explicit şi doctrinar este fără in- 
doială Aristotel; după dînsul, sufletul este „forma“ corpului 
în dublul sens de formă esenţială și putere motoare, iar expli- 
cînd faptul biologic el deosebește trei paliere ale sufletului: 
sufletul vegetativ, sufletul sensitiv sau motor și sufletul spiri- 
tual. Într-un aliniat din lucrarea sa Des animaux à l'homme 
P.U.F., 1961, P. Chauchard, după ce a avut bunăvoința de a 
cita reflecţiile noastre asupra relaţiilor dintre cauzalitatea 
fiziologică şi „implicaţiile“ proprii conştiinţei, constată la 
noi o poziţie „care respectă tot atît de bine specificul supe- 
riorului spiritual cît și condiţionarea sa organică“ și conchide 
că astfel noi revenim la Aristotel exact în sensul de suflet 
ca formă a corpului (p. 179). Să-mi fie permis deci să insist 
întrucîtva asupra acestei chestiuni pentru ca volumul de față 
să nu poată fi plasat într-o asemenea perspectivă. 

La Aristotel, ca de altfel la toţi vitaliştii, constatăm o 
idee adîncă despre înrudirea dintre organizarea vitală (deci 
Şi „formele“, fie ele structurale sau dinamice) şi funcţiile 
mentale, în particular funcţiile cognitive. Or, tocmai această 
inrudire ne silim în mod efectiv s-o subliniem și sîntem gata, 
in această privinţă, să recunoaștem că ea a fost observată 
incă în perioada lucrărilor întemeietorului biologiei, adică 
nu de ieri alaltăieri. Dar în ce privește semnificaţia care tre- 
buie atribuită acestei înrudiri, oricît de strînsă ar fi înrudi- 

rea, se pare că punctul de vedere aristotelic și perspectiva 
contemporană merg în sensuri direct opuse. În adevăr, pen- 
tru Aristotel sufletul este motorul corpului în timp ce psiho- 
logia consideră că funcţiile cognitive sînt unul din rezultatele 
vieţii organice şi motorii. Pe de altă parte, pentru Aristotel 
inferiorul este atașat de superior, în timp ce din punct de 
vedere evoluționist superiorul provine din inferior printr-un 
proces istoric, iar dacă există vreo direcţie atunci ea se dato- 
rează unor sisteme reglatoare și nicidecum unei predetermi- 
nări finaliste. Avem deci două inversări fundamentale de sens 
şi dacă am vrea să reținem formula lor ar trebuj s-o expri- 
măm în felul următor: „forma corpului este sufletul“ sau mai 
exact „formele organice cuprind cu titlul de rezultantă nece- 
sară formele cognitive“. 

Inutil să mai adăugăm că despre „forme“ etc. se poate 
vorbi într-o multitudine de sensuri. Cînd organicismul lui 
L. von Bertalanffy şi numeroasele curente contemporane care 
pun accentul pe ideea de totalitate se silesc să traducă ideea 
de organizare în terminologia structurilor logico-matematice, 
atunci ideea de formă conduce la o metodologie precisă, 
despre care vom vorbi în curînd ($ 5, IV—V). Cînd Driesch 
însă, fermecat de descoperirea reglării structurale a blastulei 
Ursinelor trage de aici concluzia imediată că nici un meca- 
nicism nu o va explica vreodată şi umple, dinainte, lacunele 
ştiinţei pe care el le consideră iremediabile, recurgind la 
entelechia lui Aristotel, el revine la poziţia tradiţională de 
subordonare a inferiorului la formele considerate superioare 
şi întoarce de fapt spatele oricărei posibilităţi de cunoaștere. 


III. Reducerea superiorului la inferior. — Dar dacă această 
reducere a inferiorului la superior, care revine mereu, în- 
seamnă renunțarea la orice explicaţie raţională, reducerea 
inversă ni se pare tot atit de inadmisibilă, întrucît mai 
devreme sau mai tirziu ea suprimă înșiși termenii problemei. 
Și aici avem de-a face cu o tendință ce revine mereu, care 
a avut formele ei romantice în metafizicile materialiste din 


secolul XIX? (sau la întîrziatul Le Dantec) dar care reapare 


2 Acelea pe care autorii sovietici le denumesc cu dispreţ „materialism 
dogmatic“ sau „vulgar“, căci el nu are nimic de-a face cu materialismul 
dialectic, care, în principiul său, este în mod efectiv un constructivism 
evoluționist și nicidecum un reducționism. 

sub forme mai subtile o dată cu reducerea pură și simplă a 
psihologiei la fiziologie. 

În ce privește funcţiile cognitive, — singurele care ne 
interesează aici, — tendinţele reducţioniste urmăresc să re- 
ducă formele superioare de inteligenţă la un joc de asociaţii 
şi condiţionări elementare sau, mai ales, să le derive exclusiv 
din limbaj, de exemplu ca al doilea sistem de semnalizare 
(în teoria reflexelor condiţionate) sau ca sintaxă și semantică 
generală (în doctrinele pozitivismului logic). E de la sine 
înţeles că dacă admitem aceste reducţii, problema noastră 
este rezolvată din capul locului în direcţia asimilării pure şi 
simple a funcțiilor cognitive superioare la acţiunile mediului 
fizic sau social asupra organismului, adică la variațiile pur 
fenotipice în vechiul ințeles al cuvîntului și în calitate de 
copie a unei realități exterioare. 

Așadar, în această privinţă se impun trei observaţii. În 
primul rînd, după cum am văzut ($ 1, I), noţiunea de asocia- 
ție este un concept limitat în mod artificial la cadrul proce- 
selor de asimilare, în timp ce problema inteligenţei este în 
primul rînd aceea a construirii unor scheme de asimilare 
mentală. Dar această construcţie este simultan indefinită (a 
se confrunta cu inepuizabila fecunditate a schemelor logico- 
matematice) şi solidară cu o organizare internă, care nu 
reflectă direct proprietăţile obiectelor ci, în primul rînd, pe 
cele ale coordonării acţiunilor. De aceea, orice explicaţie 
asociaționistă ocoleşte problema, care din punct de vedere 
biologic este centrală, condiţiilor organice prealabile unor 
atari coordonări și construcţii și tocmai această problemă 
trebuie s-o studiem aici fără a o suprima din capul locului 
prin reduceri artificiale. 

A doua observaţie: deși limbajul este, bineînţeles, un 
instrument esenţial în construcţiile cognitive de nivel supe- 
rior, el nu explică totul de la bun început și nu înlătură pro- 
blemele. Prima chestiune pe care trebuie s-o observăm este 
că limbajul nu reprezintă decît un caz particular al funcției 
semiotice sau simbolice şi că doar aceasta, în ansamblul ei 
(imitarea amînată și simbolica gestuală, jocul simbolic, ima- 
ginea mentală, imaginea grafică sau desenul etc.) este răspun- 
zătoare de trecerea conduitelor senzorimotorii la nivelul re- 
prezentării sau al gîndirii, şi nu numai limbajul singur. Din 
punct de vedere biologic este important deci să începem cu 

un studiu al funcţiei semiotice în toate manifestările ei, care 
înainte de a fi un domeniu al psihologiei umane este o fru- 
moasă problemă de etologie comparată. Pe terenul psihologiei 
umane imitaţia pare să constituie un mecanism esenţial în 
formarea funcţiei semiotice, întrucît imitaţia senzorimotorie 
constituie deja un fel de reprezentare, dar în acte, iar imita- 
ţia amînată, apoi interiorizată, constituie indubitabil punctul 
de pornire al imaginii mentale. 

Pe de altă parte, limbajul o dată constituit, deci în cali- 
tate de simplu caz particular (deși deosebit de important) al 
funcţiei semiotice, nu epuizează de loc jocul operaţiilor inte- 
lectuale a căror sursă rămîne senzorimotorie. În adevăr, 
matematicile nu constituie de loc un simplu sistem de notații 
în serviciul cunoașterii fizice, ci formează un instrument de 
structurare pentru că operaţiilor matematice le este propriu 
să producă transformări. Faptul că aceste transformări se 
pot exprima în „simboluri“ nu le micșorează prin nimic na- 
tura activă şi constructivă; deci, problema psihobiologică a 
construirii fiinţelor matematice nu e de loc rezolvată prin 
consideraţii lingvistice. 

A treia observaţie ce se impune în legătură cu reducerile 
deformante este în legătură cu conștiința, fenomen care, deși 
nu poate fi analizat decît la om (şi abia din momentul cînd 
acesta începe să vorbească), este totuși natural și poate destul 
de general, cel puţin în seria animală. Or, pentru tendinţele 
reducţioniste, conștiința nu este un fenomen ci doar un „epi- 
fenomen“. Iar pentru behavioriști ea este, în plus, un dome- 
niu tabu, de care n-ai voie să vorbeşti dacă vrei să faci 
știință. Se invocă motivul că introspecţia este înșelătoare, 
ceea ce este absolut exact, dar se uită metodele obiective de 
abordare. Studiind simultan conduitele unui subiect (de exem- 
plu, la un copil capacitatea sa de a generaliza pe de o parte, 
iar pe de altă parte aptitudinea de a formula la cerere ase- 
mănările și deosebirile dintre diferite obiecte) și limbajul uti- 
lizat pentru descrierea sau justificarea acţiunilor, este întru- 
totul posibil să analizăm gradul „conștientizării“ în raport 
cu conduitele sale efective. În acest fel, Claparede a arătat 
că la nivelul la care copilul generalizează excesiv, acestuia 
îi vine mult maj greu să degajeze asemănările dintre două 
obiecte decît deosebirile lor: în acest caz (ca și în multe 
altele) „conştientizarea“ se ataşează la ceea ce împiedică 

sau dezadapiează conduita, în timp ce ea nu ne furnizează o 
cunoaștere a acestei conduite (în acest caz particular: gene- 
ralizările înseși) atîta timp cît aceasta reușește să funcţio- 
neze fără a întîmpina rezistențe din afară. Pe de altă parte, 
cercetările neurologice moderne asupra „vigilenţei“ şi în- 
registrările electro-encefalografice sînt pe cale de a putea 
deosebi în mod obiectiv reacţiile conștiente de diferitele 
automatisme. 

Așadar, interdicţia de a ne ocupa de conștiință repre- 
zintă în esenţă una dintre manifestările acelui spirit „poziti- 
vist“ pe care bunul simţ al savanților îl confundă uneori cu 
cel „pozitiv“ sau „științific“, și care constă în trasarea unor 
frontiere pentru cercetarea experimentală, sau ridicarea unor 
bariere în jurul ei, cu unicul rezultat că profeţiile metodolo- 
gice sînt în mod regulat dezminţite de lucrările ulterioare: 
a se vedea uimitoarele declaraţii ale lui A. Comte asupra 
atomismului, calculului probabilităților, microscopului, fizicii 
aștrilor etc. atitea și atitea domenii în care interdicțiile sale 
au fost cu totul ignorate şi contrazise, fapt ce nu reduce cu 
nimic prestigiul său în ochii celor care nu-l citesc și-și 
păstrează astfel cu atit mai ușor fidelitatea pentru idealul 
pozitivist transmis prin simple lozinci, 

Acestea fiind spuse, conștiința este un fenomen cu atît 
mai puţin neglijabil din punctul de vedere al biologiei funcții- 
lor cognitive cu cît conștiința utilizează noţiuni specifice, cu 
totul străine de cauzalitatea fizică sau fiziologică. În adevăr, 
un proces fizic este asimilabil unor noţiuni ca spaţiul, masa, 
forţa, travaliul, energia, cauzalitatea în calitate de compen- 
saţie între acţiuni și reacţiuni etc., tot atitea noţiuni care pe 
tărîmul conștiinței nu au nici un sens decit prin analogiile 
înşelătoare pe care se bizuie introspecţia. Dimpotrivă, con- 
ştiinţa constituie un sistem de semnificaţii în care cele două 
noţiuni centrale sînt desemnarea și „implicaţia“ între semni- 
ficaţii: de exemplu 2 nu este „cauză“ a lui 4, dar semnificaţia 
sa „implică“ 2 + 2 = 4, ceea ce nu este de loc același lucru. 
Aceste implicaţii pot fi naive sau naturale, dar pot fi de 
asemenea elaborate de către gîndirea științifică, dînd astfel 


3 Să notăm cu titlu de indiciu că psihologii sovietici, care n-au nimic 
comun cu pozitiviștii, pentru că în ţara lor ştiinţa este „dialectică“, se 
ocupă în mod sistematic de problema conștiinței. 

naștere acestor ştiinţe „pure“ ale implicaţiei care snt: logica 
și matematicile. Așadar, conștiința nu are nimic neglijabil, 
întrucît ea generează sistemele formale indispensabile com- 
prehensiunii materiei. Neurologia, de exemplu, nu va explica 
desigur niciodată de ce 2 și cu 2 fac 4, în timp ce progresele 
sale în sensul elaborării teoretice o vor determina să facă uz 
de structurile şi modelele logico-matematice pentru inter- 
pretarea proceselor organice care, în treacăt fie spus, ne fac 
să înţelegem gindirea. 

Să adăugăm că această situaţie nu are nimic dintr-un cerc 
vicios. Deşi cauzalitatea fiziologică şi implicaţia conștientă 
sînt ireductibile una la alta, totuşi există între ele corespon- 
denţe și chiar un paralelism. Faimosul principiu al paralelis- 
mului psiho-fiziologic este în realitate un principiu de izomor- 
fism dintre cauzalitate şi implicaţie. Acest izomorfism își gă- 
sește ilustrarea în „maşinile de gindit“ cibernetice, servo- 
mecanisme etc.: în adevăr, acestea oferă un model foarte 
perfecționat a ceea ce poate fi echivalentul mecanic sau 
cauzal al unui sistem de implicaţii (pentru că ele comportă o 
logică), dar ele rămîn străine semnificaţiilor conştiente, pen- 
tru că numai conștiința inventatorilor lor sau a celor ce le 
folosesc le traduc seriile cauzale în implicaţii semnificative. 

Interpretarea conştiinţei, pe care o propunem în acest mod, 
nu are deci nimic contradictoriu în raport cu explicaţiile 
biologice ale funcţiilor cognitive: dimpotrivă, ea face apel 
la ele în măsura în care cauzalitatea nu este întru totul iden- 
tică cu implicaţia, ci îi este complementară. 


$ 5. Metodele utilizate 


Studiul pe care-l prezentăm aici este o încercare de ela- 
borare epistemologică şi nicidecum o cercetare experimen- 
tală. Cercetările experimentale asupra relaţiilor dintre con- 
știință și viață constau, de exemplu, în lucrări asupra eredi- 
tății inteligenţei sau a mecanismelor de percepţie, în lucrări 
de analiză a instinctelor, în investigarea condiţiilor epigene- 
tice și chiar biochimice ale memoriei și învăţării (intervenţia 

necesară a A,R.N. etc.) ceea ce nu constituie specialitatea 
noastră. 

Timp de cel puţin 45 de ani am lucrat experimental asupra 
psihogenezei inteligenţei la copii. Pe de altă parte, am efec- 
tuat două mici cercetări cu privire la adaptarea la mediu la 
o Moluscă acvatică (Limnaea) și cu privire la un caz de anti- 
cipare morfogenetică la o specie vegetală (Sedum), pentru a 
continua cumva preocupările de biologie, care-și au începu- 
tul în profesia noastră inițială de zoolog. Lucrarea de faţă 
insă este rezultatul unor analize epistemologice efectuate de 
un autor care, ce e drept, e obişnuit cu experimentarea, dar 
în alte domenii. Totuși, asemenea analize, dacă nu vor să 
rămînă întru totul speculative, trebuie să se supună exigen- 
telor unor anumite metode. 

Am examinat pînă acum metodele de care trebuie să ne 
ferim și este momentul de a le preciza pe cele pe care le vom 
urma. Fiind deci limpede că pentru a compara în mod rodnic 
organizarea biologică cu funcţiile cognitive nu trebuie să 
începem prin a proiecta funcţiile cognitive în organizarea bio- 
logică și nici prin a le suprima, reducîndu-le la organizarea 
biologică; rămîne să precizăm în ce condiţii comparaţia va 
fi fructuoasă, din punctul de vedere al abordărilor, și verifi- 
cabilă, din punctul de vedere al controlului. 


I. Compararea problemelor. — O primă metoaă de abor- 
dare dar care nu comportă nici un fel de control intern, 
constă în dezvăluirea înrudirii problemelor cognitive cu cele 
biologice. Am văzut-o deja ($ 2) în cazul epigenezei inteli- 
genţei și al dezvoltării ontogenetice de natură organică, dar 
aceasta nu constituie decit un caz particular, metoda compa- 
rării problemelor fiind mult mai generală. 

În această formă generală, metoda constă în întocmirea 
unui inventar al problemelor comune studiilor biologice și 
cercetărilor de psihologie a funcţiilor cognitive sau cerce- 
tărilor de epistemologie științifică. Dar căutarea unui aseme- 
nea inventar ne conduce de îndată la constatarea că aceste 
probleme comune sînt fie de natură cu totul locală fie de 
maximă generalitate, adică de un tip pe care este imposibil 
să nu-l putem regăsi în fiecare mare capitol al biologiei. 
Problemele locale sînt inevitabile dar nu ele ne interesează 
aici. De exemplu, analiza unei percepții sau a unei scheme 

senzorimotorii ridică problema mecanismelor lor nervoase, 
inteligența ne ridică problema cortexului cerebral, iar pro- 
blema instinctelor ne trimite la chestiuni neurologice și ge- 
netice de inextricabilă dificultate actuală etc. 

Cît privește problemele generale care ne vor reţine aten- 
ţia în această încercare, este imposibil să le formulăm fără 
a ne pătrunde din capul locului de sentimentul înrudirii pro- 
funde dintre mecanismele vitale și cele cognitive. În adevăr, 
orice cunoaștere, de orice natură ar fi ea, ridică problema 
relaţiilor dintre subiect şi obiect, iar această problemă dă loc 
la numeroase soluţii, după cum cunoașterea este atribuită 
exclusiv subiectului, acţiunii obiectului sau unor interacțiuni 
de diferite forme. Dar, subiectul fiind un aspect al organis- 
mului, iar obiectul un anumit sector al mediului, problema 
cunoașterii corespunde, dintr-un asemenea punct de vedere, 
cu problema relaţiilor dintre organism şi mediu, chestiune 
despre care ar fi greu să se nege că este cea mai generală 
problemă a biologiei, și că o regăsim în oricare punct, ofe- 
rind în fiecare, în același timp, soluţii multiple, tot atit de 
deosebite între ele precum sînt soluţiile epistemologice sau 
psihogenetice. 

Se va obiecta că acesta nu e decît un joc de cuvinte și 
că dacă subiectul ţine în adevăr de organism iar obiectul de 
mediu, relația proprie unui act de cunoaștere cum ar fi 
„Subiectul S percepe o formă“ sau „înțelege teorema lui 
Pitagora“ sau „reduce molecula de apă la o combinaţie de 
hidrogen şi de oxigen“ n-are nici o legătură cu un organism 
vegetal care se ofileşte la umbră, care îşi transmite caracte- 
risticile independent de mediu sau care transformă lumina în 
energie. Bineînţeles că dacă începem prin a detaşa cunoaș- 
terile de condiţiile lor psihologice și fiziologice, considerîn- 
du-le, ca în introspecţie, stări pure de conștiință ce afectează 
un subiect pur „spiritual“, atunci nu se pot observa relaţii 
între aceste două grupuri de fenomene. Dacă însă ne amin- 
tim că formele perceptive corespund cu formele nervoase, că 
teorema lui Pitagora presupune operaţii care la rădăcinile 
lor corespund schemelor senzorimotorii (deplasări, reuniuni 
etc.), că cunoașterea fizică este o combinaţie de date experi- 
mentale și de cutare operaţii logico-matematice etc., regăsim 
în orice act de cunoaștere o construcţie de forme și probleme 
de organizare sau de transformare: determinarea relaţiilor 

dintre ceea ce provine din exterior și ceea ce se datorează 
activităţilor subiectului este atunci o problemă identic echiva- 
lentă, pe terenul acestor forme, al acestor scheme, sau al 
acestor operaţii, cu problema relaţiilor dintre mediu și orga- 
nism, 

Or, problema relațiilor dintre organism și mediu, pe care 
o putem considera desigur ca fiind problema majoră a bio- 
logiei, pentru că în toate domeniile vieții, oricare ar fi ele, 
toate soluţiile depind de ea, se subdivide în trei mari subpro- 
bleme: 

1° Relaţii între organism și mediu în domeniul structuri- 
lor formative generale sau filetice (genom, adaptare eredi- 
tară și mecanisme de evoluţie): indiferent dacă vorbim despre 
soluţiile lamarckiene, despre schema mutaţiilor aleatoare și 
a selecţiei de către mediu, sau despre soluţiile cibernetice 
contemporane este evident că problema dependenţei sau in- 
dependenţei relative a ființei vii de mediul său o regăsim 
neîncetat. 

2° Relaţii între organism și mediu în domeniul dezvoltării 
ontogenetice (preformare sau epigeneză) și al variaţiei feno- 
tipice. 

3° Relaţii între organizarea internă și aporturile externe 
(de exemplu alimentarea chimică sau energetică care provine 
din mediu) în mecanismul reglărilor de pe toate treptele 
(genetică, epigenetică, fiziologică etc.). 

Este izbitor că regăsim aceeași triadă în problemele cen- 
trale ale cunoașterii: 

1° Relaţii între subiect și obiect în cunoașterile care com- 
portă o parte eventuală de ineitate. Un asemenea tip de cu- 
noaștere este frecvent la animal (fără a trebui să ne pronun- 
țăm asupra gradului lor de conștiință sau asupra absenței de 
conștiință și rămînînd pe terenul stimulilor perceptivi şi al 
comportamentului declanșat, adică pe terenul „științei de a 
face“ care este una dintre formele „de a şti“): în care caz el 
este desemnat cu termenul de „instincte“. Este posibil să 
existe și la om structuri cognitive înnăscute, de exemplu în 
domeniul percepțiilor spaţiale sau, mai exact, al caracteris- 
licilor spaţiale ale percepției (dar esie inutil să decidem 
aceasta aici, pentru că deocamdată nu vorbim decît de pro- 
bleme). Este chiar posibil să existe la om, nu „idei înnăs- 
cute“ în sensul lui Descartes, dar categorii a priori în sens 

kantian, de condiţii prealabile oricărei experienţe. Iar bio- 
logii care cred în existenţa unor scheme a priori de acest 
fel, cum este cazul lui K. Lorenz, — un mare teoretician al 
instinctului și în același timp un kantian convins — merg 
pînă la asimilarea lor cu ineitatea genetică: „Marea și fun- 
damental noua descoperire a lui Kant este în adevăr aceea 
că giîndirea și percepţia umană posedă structuri funcţionale 
înainte de orice experienţă individuală“. Or, „credem că 
putem demonstra relaţia strinsă, de natură funcţională și 
probabil genetică, între acești a priori proprii animalelor și 
omului“. Indiferent dacă admitem sau nu asemenea ipoteze, 
ele ridică problema relaţiilor dintre subiect şi obiect în cu- 
noașterea presupus ereditară și anume, după cum o arată 
citatele, exact în termenii în care se prezintă problema ere- 
dității şi mediului. 

2° Relaţii între subiect și obiect în domeniul învăţării indi- 
viduale și al cunoașterilor extrase din experienţă. 

3° Relaţii între subiect şi obiect în reglările și echilibrarea 
cuncașterilor și mai ales în constituirea structurilor opera- 
torii logico-matematice, ipoteza fiind că operaţiile care sînt 
în joc aici constituie o formă particulară de reglare (deose- 
bit de importantă, întrucît ar fi vorba de un nivel de desăvir- 
şire și de generalizare a mecanismelor reglatoare cognitive 
după cum vom încerca să arătăm în $ 14). 

Vedem astfel că există un paralelism al problemelor ge- 
nerale; după cum se va vedea (cap. III, $ 8—9), acest para- 
lelism apare din ce în ce mai strins dacă ne plasăm pe punc- 
tul de vedere al istoriei soluţiilor cu diversele lor posibilități. 


II. Corespondenţele funcţionale. — Dar atit această con- 
vergență a problemelor, cît și ipoteza directoare formulată 
în $ 3 privitoare la funcţiile cunoașterii ridică imediat o pro- 
blemă centrală care trebuie să fie obiectul unei a doua me- 
tode de abordare: studiul comparat al acestor funcţii de cu- 
noaștere cu funcţiile vitale în general. Poate că ar fi trebuit 
chiar să incepem cu această analiză, însă de fapt este necesar 


4 K. Lorenz, „Kant's Lehre vom apriorischen im Lichte gegenwăr- 
tigen Biologie“, Blätter f. Deutsche Phil, 1941, 15 (pp. 94—125); ambele 
citate se află la p. 100. 

să începem prin a deveni conștienți de probleme pentru a 
putea situa maj bine funcţiile. 

În adevăr, în vederea confruntării funcţiilor cognitive cu 
funcţiile organice, problema prealabilă este de a ne înţelege 
asupra semnificației termenului de funcţie. Or, acest concept 
este utilizat în două sensuri deosebite: pe de o parte, funcţia 
matematică y = f (x), pe de altă parte funcţia biologică, cum 
ar fi respiraţia sau asimilarea în general. Funcţia matematică 
este o operaţie ce efectuează un joc de transformări; sau, 
dacă preferăm, ea este operaţia proiectată în modificările 
variabilelor, cu alte cuvinte însăși legea de transformare (de 
fapt în vorbirea uzuală funcţia și operaţia sînt aproape sino- 
nime, dar vorbim de operaţie atunci cînd insistăm asupra a 
ceea ce face subiectul și vorbim despre funcţie atunci cînd 
avem în vedere legăturile dintre variabile). Funcţia biologică 
pare la prima vedere să constituie o cu totul altă realitate, 
pentru că ea evocă ideea de funcţionare și, mai ales, ideea de 
utilitate funcţională, care sînt străine funcţiei matematice în 
generalitatea ei. Ea implică deci existența unui sistem, adică 
a unei structuri sau a unui ciclu care se autoîntreţine şi aco- 
peră activităţile care concură la această întreţinere. Funcţia 
biologică comportă atunci în comun cu funcţia matematică 
ideea de variaţii ca și pe aceea de activităţi care le deter- 
mină, şi e pe deplin posibil ca o analiză aprofundată a ori- 
cărei funcționări biologice să o poată exprima în termeni de 
funcţii matematice, dar la aceasta se adaugă noțiunea de 
sistem autoreglator de ansamblu, la care funcţia biologică tra- 
duce funcționarea și la care funcţiile matematice, utilizate 
eventual pentru a le determina, vor trebui să respecte carac- 
terul particular. 

Or, acestea fiind spuse, prima constatare frapantă este că 
funcţiile cognitive sînt mai apropiate, în sensul precis al 
aspectului de autoreglare, de funcţiile biologice, decit de 
funcția matematică considerată în generalitatea ei (ceea ce 
fireşte că nu exclude de loc nici posibilitatea traducerii func- 
țiilor cognitive cu ajutorul unor funcţii matematice adecvate 
acestui caracter de autoreglare, nici faptul că ele constituie 
izvorul funcţiilor matematice în generalitatea lor). 

Totuși în afară de autoreglare, asupra căreia insistam 
anume in enunţul ipotezei noastre directoare ($ 3), putem să 
ne intrebăm dacă nu cumva mai există și alte funcţii comune 

cunoașterii și vieţii. Funcţiile biologice au ca rezultat între- 
ținerea sau conservarea vieţii, iar cele cognitive cunoașterea 
și înţelegerea. Ce au ele în comun în afară de această afir- 
maţie banală și cu totul insuficientă că percepțiile, inteligenţa 
și mai ales instinctul colaborează și ele la conservarea vieţii? 
Tocmai de aceea, un studiu comparativ al funcţiilor constituie 
o a doua metodă necesară de abordare și totodată de controi. 

Aristotel, a cărui epistemologie tindea să fie cit mai 
aproape de aceea a simțului comun, vedea în cunoaștere o 
luare în stăpînire a „formelor“ realului, date în afara noastră, 
iar tomismul, care continuă aristotelismul, insistă asupra 
acestui aspect realist, susținînd că în actul cunoașterii subiec- 
tul „devine“ obiect: evident, subiectul nu devine astfel decit 
intenţional și nu material, dar intentio nu e altceva decit 
procesul care duce la „esenţă“, astfel încît, devenind obiectul, 
subiectul regăsește efectiv forma sa esenţială sau natura sa, 
exterioară naturii noastre. 

Dimpotrivă, de la Kant încoace cunoașterea a putut fi 
considerată ca o încorporare sau integrare a obiectului la 
forme interioare subiectului (sau „forme“ a priori), astfel în- 
cît păstrînd vocabularul precedent, însă reţinînd această 
deplasare a formelor de la obiect la subiect, putem să spu- 
nem tot așa de bine că obiectul „devine“ subiectul sau că se 
identifică cu un sector al activităţii sale de cunoaştere. 

Rămînînd în planul „problemelor“ de care am vorbit în 
aliniatul I, vedem de îndată posibilitatea de a traduce pe 
tărîmul schimburilor dintre organism și mediu următoarea 
dezbatere istorică: oare atunci cînd lumina acţionează asupra 
unei plante verzi trebuie să spunem că lumina devine cloro- 
filă, sau e mai bine să spunem că cloroplastul devine lumină?” 
Formulată astfel problema este lipsită de sens și este evident 
că la acest nivel de dezvoltare se produc asemenea inter- 
acţiuni încît este lipsit de sens să stabilim o frontieră statică 
între organism și contribuţia mediului. Dar exact la fel stau 
lucrurile şi în ce privește cunoașterea. 

Vom spune deci că prima funcţie a cunoașterii este de a 


fi o asimilare, exact în sensul interacțiunii dintre subiect și 


5 Un filozof ar spune desigur imediat că această comparaţie nu rz- 
zistă, căci aici e vorba de materie, pe cînd cunoașterea se referă la 
„esențe“, dar o „esenţă“ este oare altceva decit structura logico-mate- 
matică care ne face să înțelegem obiectul material? 

obiect, astfel că are loc simultan o acomodare cît mai com- 
pletă posibil a subiectului la caracteristicile obiectului, dar 
și o încorporare tot atit de esenţială la structuri interioare 
(oricare ar fi modul de construcţie al acestora). În această 
asimilare, subiectul devine obiect oricit de mult am dori noi, 
pentru că își acomodează schemele la obiect, dar devenind 
obiect el nu iese din sine însuși și nici nu-și schimbă natura: 
el „înţelege“ obiectul, îl „surprinde“ sau îl „cunoaște“, ter- 
meni care cu toţii implică chiar și etimologic atît o luare în 
stăpînire cît și o colaborare. 

Dar asimilarea nu este decît o noţiune funcţională și nu 
structurală: cu alte cuvinte, există un mare număr de dife- 
rite structuri de asimilare, și tocmai aceasta permite să în- 
globăm aici structurile cognitive. Asimilarea clorofiliană nu 
este identică cu asimilarea sărurilor minerale de către rădă- 
cinile plantei, nici cu respirația animalelor acvatice sau te- 
restre, nici cu multiplele forme de digestie. Este deci evident 
că asimilarea cognitivă trebuie să prezint forme cu totul dife- 
rite: ea este o încorporare funcţională şi nu materială a obiec- 
telor, în sensul că le integrează în scheme de acţiune sau de 
percepţie și nu le supune deci unor transformări chimice, 
decît numai în reacţiile fiziologice proprii percepţiilor ele- 
mentare. 

Dar începînd cu asimilarea, un anumit număr de alte 
funcţii sau proprietăţi funcţionale sînt comune formelor de 
cunoaștere și vieţii organice: în particular, toate acelea pe 
care le acoperea noţiunea globală și atît de puţin analizată de 
finalitate înainte ca ciberneticienii moderni să fi reușit să 
furnizeze ceea ce se cheamă modele teleonomice (și nu tele- 
ologice), adică echivalenți mecanici ai finalităţii: astfel sînt 
proprietăţile de utilitate funcţională, de adaptare, de variaţie 
dirijată și mai ales de anticipare. De fapt, anticiparea, îm- 
preună cu retroacţiunile, este una dintre caracteristicile cele 
mai generale ale funcțiilor cognitive: anticipări apar înce- 
pind cu percepţia, condiţionările și schemele de deprindere, 
instinctul este un vast sistem de anticipări surprinzătoare și 
probabil inconștiente, în timp ce inferenţele gîndirii promo- 
vează anticipările la rangul de instrumente conștiente utili- 
zate în permanenţă. Or, funcţiile biologice sînt şi ele, aproape 
toate, anticipatoare iar dezvoltarea embriogenetică este toc- 
mai o anticipare sistematică a stărilor și a funcționărilor 

ulterioare. Trebuie deci să analizăm îndeaproape convergen- 
ţele sau deosebirile dintre anticipările organice și cele cogni- 
tive. 

În legătură cu aceste analogii funcţionale, să luăm notă 
şi de convergenţele sugestive de vocabular care se observă 
astăzi între limbajul utilizat de biologi și cei care este uzual 
în psihologie sau în epistemologia cunoașterilor particulare: 
limbajul „informaţiei“ a devenit de fapt curent în biologie 
ca şi în disciplinele care se ocupă de limbaj sau de inteli- 
genţă. Vorbim curent în această privință despre informaţia 
genomului sau despre transmiterile de informaţii care asigură 
acțiunea genomului asupra dezvoltării ontogenetice; Schmal- 
hausen vorbește despre informaţiile care emană de la mediu 
prin canalul selecţiei etc. Dar nici acest limbaj și nici cel al 
„programării“ care intervine neîncetat în analizele progra- 
mului genetic impus în cursul embriogenezei nu prezintă 
vreun caracter antropo — sau psihomorfic: el se referă la 
maşinile programate şi la „informaţiile“ pe care le manipulea- 
ză acestea, ceea ce ne va determina (ia IV) să vorbim de 
utilizarea modelelor cibernetice ca metodă de abordare în 
comparaţiile dintre viaţă și cunoaștere. 


IHM. Izomorfismele structurale. — Dar în prealabil e bine 
să indicăm necesitatea unei metode de comparaţie structu- 
rală, complementară comparaţiilor funcţionale de care tocmai 
am vorbit. Cele două metode nu sînt identice, pentru că una 
şi aceeaşi funcţie poate fi realizată de structuri sau organe 
foarte diferite, iar una şi aceeași structură poate să-şi schimbe 
funcţia. De fapt, structurile fiind mult mai numeroase și mai 
variabile decît funcţiile, nu poate exista o corespondenţă 
biunivocă între cele două mulțimi, iar acest fapt atrage ne- 
cesitatea a două metode deosebite. 

Această deosebire se impune cu atit mai mult cu cit dacă 
funcțiile comune nu se pot descrie deocamdată de loc în ter- 
meni suficient de preciși pentru a comporta un început de 
verificare internă, izomorfismele structurale pot să se exprime 
într-un limbaj algebric sau logistic care constrînge la exacti- 
tate și facilitează controlul. 

Mai mult: noţiunea de izomorfism sau, cum spune Ber- 
talaniiy de „omologie formală“, permite introducerea unor 
grade de corespondenţă care, în domeniul comparațiilor fun- 

cţionale, ar fi neinteligibile. Vorbim aici de „izomorfisme par- 
țiale“, cu riscul de a neliniști pe logicienii pentru 
care un izomorfism, în măsura în care există, este total 
(corespondenţă biunivocă între eleinentele unei structuri A şi 
cele ale structurii A' şi între relaţiile dintre elementele lui A 
şi relaţiile dintre elementele lui A', inclusiv sensul lor de 
orientare). Inconvenientul noţiunii de izomorfism parţial re- 
zidă de fapt în aceea că ea ar putea să introducă o legătură 
între oricine şi orișice: un purice este parţial izomorf cu luna, 
pentru că prezintă deopotrivă o formă mai mult sau mai 
puţin închisă, deplasări etc. Dar izomorfismele parţiale dobîn- 
desc totuși o semnificaţie instructivă îndată ce se realizează 
următoarele două condiţii: 

a) Posibilitatea de a indica procesele de transformare sus- 
ceptibile să conducă de la una dintre structurile comparate la 
cealaltă. 

b) Posibilitatea de a pune în corespondenţă aceste trans- 
formări cu un proces real și observabil, de natură istorică sau 
genetică (epigenetică etc.). 

Or, aceste două condiţii pot fi realizate în cazul compa- 
rațiilor între structurile organice şi structurile cognitive sub 
forma de filiaţii prin diferențieri sau neoconstrucţii sau, de 
asemenea, de înrudiri colaterale, pornind de la o origine 
comună. 

De exemplu, găsim relaţii de ordine (A B C ...) la toate 
nivelele organice. Genele sînt ordonate spaţial în spiralele 
de A.D.N. Ele intervin într-o anumită ordine temporală în 
cursul dezvoltării epigenetice (se știe de exemplu că nu ace- 
leași gene intervin la nivelul larvei, al omidei, al crisalidei 
şi al insectei perfecte). Există o ordine evidentă de succe- 
siune (liniară sau ciclică) în detaliile funcţionărilor fiziolo- 
gice. Din punct de vedere nervos, regăsim relaţia de ordine 
în fazele de activitate sau de desfășurare a unui reflex şi a 
fortiori a unui instinct complex. În domeniul conduitelor 
dobîndite prin învăţare și al coordonărilor senzorimotorii re- 
laţia de ordine intervine în mod evident, de exemplu în suc- 
cesiunea mijloacelor care permit atingerea unui obiectiv ur- 
mărit etc. Așadar, este clar că la nivelul operaţiilor intelec- 
tuale, atunci cînd un copil se va ocupa, printre altele, cu 
serierea obiectelor după o anumită ordine de succesiune, re- 

laţia de ordine nu va decurge din obiectele înseși, pentru că 
subiectul este cel care le ordonează și chiar dacă el crede 
că extrage această relaţie din ele, aceasta are loc prin in- 
termediul unor percepții ordonate după succesiunea mişcă- 
rilor oculare sau a explorărilor tactile etc. (și în general 
utilizînd conduite ordonate): deci relaţia de ordine este dată 
în prealabil în numeroase ordonări organice, iar problema 
psihogenetică constă în a ști cum este ea abstrasă prin re- 
construcții succesive, dar reconstrucţii care se spijină mereu 
pe datele anterioare. 

Așadar, avem o metodă legitimă și rodnică de a degaja 
izomorfismele parțiale dintre structurile care se pot compara 
la diferite nivele. În cazul particular al relaţiilor de ordine, 
există astfel o multiplicitate de structuri ordonate sau semi- 
ordonate cărora le putem degaja elementele comune. Or, în- 
trucît structurile se pot exprima în termeni logico-matematici 
mult mai exact decît funcţiile, putem evalua astfel gradul de 
izomorfism cu mai puţine pericole de iluzii decît atunci cînd 
comparăm legăturile funcţionale doar cu ajutorul vorbirii. 
Rezultă că metoda de studiu care se întemeiază pe izomor- 
fismele structurale este purtătoare a propriului său control 
într-o măsură mai mare decît metodele precedente și că 
deci o vom utiliza cît mai mult posibil. 

In legătură cu aceasta să observăm că incercarea lui 
Woodger de a oferi o axiomatizare logistică a structurilor 
şi proceselor biologice este de natură să ne faciliteze sar- 
cina. Woodger nu și-a propus de loc scopul de a face o com- 
paraţie a mecanismelor cognitive cu cele organice şi cu atit 
“mai puţin a căutat să le explice pe primele cu ajutorul celor- 
lalte; dimpotrivă, el caută să clarifice mecanismele organice 
cu ajutorul celor mai subtile forme de structuri derivînd din 
mecanismele cognitive. Dar e de la sine înţeles că, în măsura 
în care tentativa sa reușește, ea ajunge prin însăși această 
reușită și fără a urmări în mod deliberat, la degajarea izo- 
moriismelor cel puţin parţiale dintre structurile organice 
axiomatizate și structurile cognitive care servesc acestei for- 
malizări. 

IV. Modelele abstracte. — Ajungem astfel la a patra me- 


todă de studiu și de control: utilizarea modelelor abstracte 
Și cibernetice. 

Efortul lui Woodger nu tinde, propriu-zis, la progresul 
explicaţiei în biologie, pentru că acest logician nu propune 
scheme explicative noi: ceea ce urmăreşte el este creșterea 
rigorii raționamentului biologilor, ceea ce poate favoriza 
indirect explicaţia, dar ține, în esenţă, de cunoașterea pro- 
prie subiectului biolog şi nu de obiectul cunoaşterii sale, 
adică organismul, și încă mai puţin de organismul în cali- 
tate de subiect (sau de viitor subiect) al cunoașterii. 

Dimpotrivă, modelele logico-matematice pot fi utilizate 
pentru a căuta explicarea mecanismelor organice sau bio- 
logice şi este de la sine înţeles că, în măsura în care ase- 
menea încercări reușesc, vom putea întotdeauna să aplicăm 
aceleași scheme diferitelor aspecte ale dezvoltării funcţiilor 
cognitive, ceea ce în caz de reușită ar conduce la degajarea 
unor analogii instructive. 

Încercările matematice pot urmări din capul locului ob- 
ținerea unui înalt grad de generalitate și, în același timp, a 
unei mari exactităţi cantitative care să poată fi comparată 
cu aceea a ecuaţiilor din fizică. Tocmai astfel încearcă să 
procedeze anumiţi matematicieni americani ca Rashevsky și 
Rappaport, sau italieni ca Fantappié, dar ei ajung adesea la 
forme de o asemenea generalitate încît semnificaţia lor în- 
cetează să mai fie evidentă. 

O metodă mai modestă și poate mai sigură constă în a 
urmări generalitatea dar nu cuantificarea, cu alte cuvinte 
de a ne mulțumi cu instrumente calitative și logice, nu pen- 
tru a axiomatiza teoriile cum face Woodger, ci pentru a 
formaliza structurile sau procesele, astfel încît să le putem 
înţelege mai bine. Așa procedează J. B. Grize la Centrul 
nostru de epistemologie genetică și putem spera să obţinem 
astfel informaţii asupra izomorfismelor structurale, fie ele și 
parţiale, în sensul în care am vorbit la III. 

Pe dealtă parte, metodele matematice sînt utilizate din ce în 
ce mai mult nu pentru a exprima procesele vitale cele mai 
generale, ceea ce fără îndoială este destul de prematur pen- 
tru că nu le prea cunoaștem, ci pentru a rezolva probleme 
bine conturate în detaliile unor cercetări pozitive. În acest 
fel, colaborarea matematicienilor a fost fundamentală în ge- 
îelică, unde teoria şi calculul trebuie să determine condi- 
tiile in care se poate ajunge la rezultatele obținute în mod 
experimental. De exemplu, cu ajutorul deducțiilor matema- 

tice s-a putut înţelege că genomul nu funcţionează ca un 
ansamblu de elemente discontinue care acţionează aleatoriu, 
dar că în afară de genele structurale trebuie să ţinem seama 
şi de genele reglatoare sau transformatoare și că, în afară 
de mutaţiile în parte aleatorii, mai trebuie să ţinem seama 
și de recombinările organizate. 

Dar, nemaivorbind că asemenea progrese teoretice apro- 
pie sensibil mecanismele genetice de mecanismele funcţio- 
nale în general, și în consecinţă, în parte, de funcţionarea 
mecanismelor cognitive, marele rezultat al efortului de ma- 
tematizare în domeniul proceselor reg.atoare a fost construi- 
rea de modele cibernetice, atit teoretice cît și concrete. În 
fond, cibernetica este, în primul rînd, teoria comenzii și a 
comunicării: ea explică modul în care un mecanism poate 
dirija altele sau se poate autodirija prin transmisiuni și efecte 
retroactive sau anticipatoare de informație. 

Dar modelele cibernetice care se utilizează din ce în ce 
mai des în biologie și în toate domeniile sale (de la gene- 
tică la etologie) prezintă pentru noi interesul inapreciabil 
de a exprima direct structurile implicate în toate mecanis- 
mele cognitive. De fapt, cunoașterea constă în esenţă nu nu- 
mai în dobîndirea şi acumularea de informaţii dar mai cu 
seamă (căci fără aceasta informaţiile ar rămîne inoperante 
şi, ca să zicem așa, oarbe) în organizarea și reglarea lor 
prin sisteme de autocontrol care se orientează spre adaptări, 
cu alte cuvinte spre rezolvarea problemelor. Toate concep- 
tele ciberneticii au deci semnificație imediată în domeniul 
cognitiv, iar utilizarea lor în biologie nu poate decit să con- 
tribuie la multiplicarea izomorfismelor structurale de care am 
vorbit la III. 


V. Epistemologia nive'e:or de comportament. — Studiul 
izomoriismelor funcţionale (II), structurale (III) și a modele- 
lor lor (IV) conduce în mod firesc la comparații care nu se 
referă numai la termenii extremi (cum ar fi, de exemplu ge- 
nomul și operaţiile logico-matematice ale gîndirii umane) dar 
care trebuie să se desfășoare din aproape în aproape, de la 
un nivel de organizare la altul. De aici rezultă că asemenea 
analize comparative ajung cu necesitate la compararea siste- 
matică a unor nivele diferite a ceea ce putem considera ca 
funcţie cognitivă cel puţin la toate etajele regnului animal. 

Tocmai astfel, ceea ce poate fi denumit învăţare sau „memo- 
rie” începînd de la nivelul Protozoarelor urmează a fi, de- 
sigur, considerat deja ca un început de reacţii cognitive. 
Toate problemele instinctului şi în general toate problemele 
studiate de etologie în domeniile comportamentelor, atît „în- 
născute“ („cum se spunea pe vremuri“, după cum se expri- 
mă astăzi tinerii etologi anglo-saxoni) cît şi „dobindite“. 

Dar această comparație internă a nivelelor mecanismelor 
cognitive se asociază cu ceea ce am spus mai sus (la I) cu 
privire la compararea problemelor. De fapt este foarte clar 
că, de îndată ce vorbim de percepţie, învăţare, memorie sau 
comportament total sau parţial înnăscut, pe tărîmul psiholo- 
giei animale sau al etologiei, chestiunile pe care le studiem 
se pot exprima la fel de bine în termeni de organizare endo- 
genă a fiinţei vii și de acţiune a mediului, ca și în termeni de 
organizare internă a subiectului și de proprietăţi ale obiectu- 
lui: aici nu apare decît o deosebire de limbaj, iar problemele 
sînt identice. 

A cincea metodă de abordare și de control pentru cerce- 
tările noastre va fi deci ceea ce se poate numi o epistemo- 
logie comparată a nivelelor de cunoaştere. Dacă numim episte- 
mologie nu studiul cauzal, deci psihofiziologic al factorilor 
care fac posibilă funcţionarea unei cunoașteri (de exemplu 
condiţiile nervoase și dispozitivul material care explică va- 
riaţiile unei percepții), ci analiza condiţiilor de adevăr (sau 
adecvare, adaptare etc.) ale cunoaşterilor, în calitate de relaţii 
de informaţie între subiect și obiecte, atunci este evident că 
problema epistemologică se regăsește la toate nivelele. Tot 
așa cum putem studia problemele epistemologice ale spațiu- 
lui, timpului, cauzalității, conservării obiectului etc. la puiul 
de om în vîrstă de 1—3 pînă la 12—18 luni, tot astfel un 
mare număr de probleme analoge, chiar mult extinse, pot și 
trebuie să se pună la toate eșaloanele evoluţiei animale. 

De exemplu, astăzi este imposibil să oferim o epistemo- 
logie cît de cît completă a noţiunii sau a schemelor de timp 
precum și a relaţiilor lor cu vitezele — deplasări sau cu vite- 
zele — frecvenţe (tempo-ul ritmului) fără a ţine cont de 
reacţiile temporale la numeroase grupe de animale, de exem- 
plu, relaţiile dintre reacțiile temporale şi ritmuri la albine®. 


, 6 În legătură cu aceasta, se cunosc remarcabilele lucrări ale lui 
Binning asupra ritmurilor la vegetale și la animale, 

De asemenea, este exclus să ajungem la o epistemologie 
completă a spaţiului dacă nu ţinem cont de uimitoarele con- 
duite de orientare sau de reacţiile la mișcările astrelor pe 
care le constatăm la diferite clase de animale și care ajung la 
structurarea unor „grupuri de deplasări“ cu mult mai compli- 
cate decît cele de care își dă seama copilul la nivelul sen- 
zorimotor. 

Unul dintre profesorii noștri, care era totuşi specialist în 
logică pură și n-a cunoscut biologia decît de la distanţă și 
aceasta pe la 1910, îşi exprima o dată următoarea opinie 
profundă, cu titlu de răspuns concesiv la declarațiile despre 
necesitatea unei dimensiuni biologice a problemelor: „Evi- 
dent că dacă am putea intra în conștiința unei furnici fără 
însă a uita prin aceasta modul de a gîndi uman, toate pro- 
blemele cunoașterii ar fi rezolvate“. Or, nici nu este nevoie 
să intrăm în conștiința unui subiect pentru a ne da seama de 
cunoașterile pe care le presupune comportarea sa; o analiză 
suficientă a dezvoltării comportamentului ne conduce de fapt 
la înțelegerea relaţiilor pe care aceste cunoașteri le presupun 
între subiect și obiecte, cu alte cuvinte ntre activităţile 
organismului și mediu. 

Așadar, tocmai pe terenul studiului comportamentelor se 
poate spera ca epistemologia comparată să ajungă la pro- 
gresul cel mai decisiv. De altfel, acesta nu este de loc un 
punct de vedere nou. Am arătat mai sus că unul dintre fonda- 
torii etologiei contemporane sub perspectivele ei „obiecti- 
viste”, K. Lorenz, a căutat să arate relaţiile dintre kantia- 
nismul în care se încadrează el și rolul elementului înnăscut 
în comportament, formulînd într-un mod sugestiv problema 
condiţiilor preliminare oricărei cunoașteri. Ei bine, tocmai 
această problemă a ceea ce este prealabil oricărei adaptări 
este problema comună pentru biologie şi pentru studiul func- 
țiilor cognitive. 


VI. Epistemologia biologiei. — O altă metodă de studiu 
este epistemologia cunoașterii biologice și compararea ei cu 
„Critica“ cunoștințelor de ordin psihogenetic sau chiar episte- 
mologic. Desigur că aci sîntem pe un alt plan decît cel al 
metodelor precedente, pentru că de astă dată e vorba de cu- 
noașterea proprie subiectului biolog şi nu de cunoașterile 
organismului ca subiect. Totuși epistemologia cunoașterii bio- 

logice este foarte instructivă în ce privește natura obiectului 
care trebuie cunoscut, adică natura organismului însuși; iată 
de ce nu putem neglija această metodă VI, oricît de indirectă 
ar fi ea. 

În adevăr, se poate susţine, și credem chiar că acesta este 
rezultatul întregii criticii moderne, că obiectul unei cunoașteri 
nu este niciodată complet independent de activităţile subiec- 
tului, în sensul că deși obiectivitatea constituie, firește, idea- 
lul oricărei științe, în particular al științelor experimentale, 
această obiectivitate este totuși subordonată la trei condiţii: 

1° În primul rînd, obiectivitatea este un proces și nu o 
stare. Adică nu există intuiţii imediate care să ajungă la 
obiect într-un mod valabil; obiectivitatea presupune, dim- 
potrivă, o succesiune de aproximări succesive, care poate că 
nu se încheie niciodată. Unii, și din aceștia se găsesc chiar 
și în mediile unde domneşte dialectica, denumită materia- 
listă tocmai în sensul că acordă primatul obiectului, trag de 
aci concluzia că obiectul este atins numai în sensul unei 
„limite“ matematice, adică sau niciodată, sau numai prin 
canalul unui mecanism inferenţial. 

Pare deci evident că atunci cînd biologul ne vorbește 
astăzi de genom, de A.D.N., de selecție, de fenotip sau chiar 
de specie sau „individ“, toate acestea nu sînt decît noţiuni 
relative la un anumit grad de aproximare și înainte de a le 
compara cu noţiuni proprii psihogenezei sau analizei funcții- 
lor cognitive, s-ar putea să fie util să analizăm cum au fost 
construiie unele şi celelalte, căci în anumite privinţe exami- 
narea aproximărilor succesive este tot atit de instructivă ca 
si aceea a stărilor actuale. 

2° În al doilea rînd, aproximările care conduc la obiect nu 
sint de natură pur aditivă (efect cumulativ de informaţii care 
pur şi simplu se alătură una de alta), ci comportă, în plus, 
un proces esenţial de decentrare, în sensul eliberării de ade- 
rențe subiective sau de prenoţiuni, care la început sînt con- 
siderate exacte, pentru singurul motiv că îi par subiectului 
ca fiind mai simple. În domeniul noţiunilor biologice, ade- 
Ienţe subiective vor fi de exemplu asimilările inconştiente 
sau voite ale datelor organice la scheme stabilite prin intro- 
specţie (a se vedea $ 4 la I—II), iar prenoţiunile vor putea fi 
printre altele, schemele atomistice, atît de coercitive la înce- 

putul oricărei investigaţii, înainte de apariţia ideii de totali- 
tate organizată. 

3° În toate științele experimentale înaintate, al căror pro- 
totip este fizica, cucerirea obiectivității nu constă în atin- 
gerea obiectului, ca să zicem așa „nud“, în stare pură, ci în 
explicarea și descrierea sa cu ajutorul cadrelor logico-mate- 
matice (clasificări, puneri în relaţie, măsurători, funcţii etc.) 
orice asimilare cognitivă fiind imposibilă fără a recurge la 
ele. Or, aceste cadre logico-matematice sînt relative la acti- 
vitatea subiectului, a unui subiect decentrat bineînţeles, deci 
epistemic și nu subiectiv în sens individual, dar totuși subiect; 
așadar, nu putem vorbi de obiectivitate sau despre obiect 
fără a ne întoarce la condiţiile prealabile de organizare cog- 
nitivă, şi aici iarăşi nu ne putem lipsi de compararea modului 
de cunoaștere propriu biologului cu modul de cunoaştere al 
teoreticianului dezvoltării psihogenetice sau al epistemologiei. 

Pentru a nu cita decît un singur exemplu, nimic nu este 
mai instructiv decît analiza atentă a nenumăratelor situaţii 
în care spiritul biologului este solicitat de conflictul dintre 
schemele de predeterminare și schemele de construcţie sau 
de epigeneză. Aceasta nu se întîmplă numai pe tărimul em- 
briologiei ($ 2) ci în toate circumstanţele în care apare un 
caracter nou. Or, într-un mare număr de situații nu avem 
nici un experiment cu adevărat crucial pentru a decide dacă 
recombinarea la care asistăm rezidă într-o construcţie nouă 
sau în actualizarea unor posibilităţi înscrise în stare vir- 
tuală în structura dată anterior. De fapt, nimic nu este mai 
dificil decit a manipula raţional ideea de virtual, căci în 
logica de toate zilele această idee nu are o semnificaţie pre- 
cisă decit într-un cadru de conservare. Dar în orice transfor- 
mare, în timp ce unele elemente se conservă, altele sînt mo- 
dificate; astfel intervine aproape în mod necesar un factor 
de decizie și nu numai de informaţie în alegerea ipotezelor 
care stabilesc legătura caracterului nou cu modificarea sau 
cu elementele conservate. În alţi termeni, unicul control po- 
sibil ţine mai puţin de faptele măsurabile și izolabile cît de 
confruntarea globală între ansamblul sistemului interpretativ 
adoptat și ansamblul faptelor care se pot lua în considerare 
la momentul respectiv al cercetării. 

Dar asemenea analize epistemologice sînt cu atît mai 
instructive pentru ţelurile noastre cu cît ele converg de fapt 

cu ceea ce putem spune pe tărim psihogenetic și epistemo- 
logic, unde, în particular, regăsim în permanenţă toate for- 
mele conflictului dintre tendinţele aprioriste și cele construc- 
tiviste. 


VII. Interpretarea biologică a tipurilor de cunoaştere. — 
O ultimă metodă de abordare de care va trebui să facem uz 
este încercarea de a aplica teoriile explicative ale biologiei 
la faptele psihogenetice relative la funcţiile cognitive. 

Această metodă poate părea destul de îndrăzneață pentru 
că nu sîntem încă în posesia datelor biologice care ar face 
posibilă comparația pe un teren atît de specific cum este cel 
al participării posibile a factorilor ereditari la elaborarea 
structurilor cognitive. De exemplu, în prezent la fel ca și la 
mijlocul secolului trecut, este aproape imposibil să decidem 
ce anume ar putea fi ereditar în structurarea percepţiilor și 
a intuiţiilor spaţiale: Cele trei dimensiuni? Localizările înseși? 
Intuiţia continuumului sub formele sale pur perceptive (cu 
contradicţiile lor implicite: A nediferenţiat de B și B nedife- 
rențiat de C dar A distinct de C)? etc. 

Totuși confruntarea se impune, fie şi pentru a învăţa să 
precizăm problemele și să delimităm mai bine zonele de igno- 
ranţă și cele în care trebuie continuată cercetarea. Dar chiar 
şi independent de aceste avantaje euristice, confruntarea se 
impune cu atît mai mult cu cît majoritatea biologilor au uitat 
aproape în întregime de existenţa funcțiilor cognitive atunci 
cînd au încercat să elaboreze o teorie generală a adaptării, 
iar această reamintire, lărgind cîmpul adaptărilor vitale pînă 
la înglobarea adaptării cognitive poate conduce la anumite 
înnoiri de perspectivă. În adevăr, este izbitor faptul că numai 
vitaliștii şi finaliștii au considerat problema în mod sistema- 
tic, pentru simplul motiv că pentru ei inteligenţa era ireduc- 
tibilă la un mecanism. Însă, majoritatea teoreticienilor evo- 
luţiei, în afară de Lamarck în unele privinţe, au uitat să-și 
pună întrebarea dacă adecvarea cunoașterii la obiect poate 
sau nu să intre în schemele lor explicative”: nu am putea 


— 


1 Bineînțeles, ei s-au ocupat de formarea inteligenței, de cerebrali- 
zare etc., dar foarte rar (cu excepția lui Lorenz şi Rensch} de probleme 
epistemologice, cum ar fi problema adecvării structurilor matematice la 
realitate etc. 

cita nici un mutaţionist care să-și fi pus cu seriozitate între- 
barea ce ar deveni valoarea instrumentelor sale de compre- 
hensiune științifică dacă circumvoluţiile cortexului său ce- 
rebral ar fi rezultatul unor mutații fortuite şi — dar numai 
ulterior — al selecţiei celor mai apte pentru pura supravie- 
tuire (şi nu a celor mai apte în concursurile intelectuale). 

Așadar, atunci cînd la începutul lucrării sale asupra „stra- 
tegiei“ genelor, Waddington declară că nici o ştiinţă fizică 
nu va fi completă cîtă vreme din vocabularul ei va fi exclus 
termenul de „Mind“ (sau viaţă mentală) are loc un fel de 
revoluţie a perspectivelor noastre atît în biologie cît și în 
epistemologie. Totuși Waddington e foarte departe atit de 
vitaliști cît și de finaliști; dar fiind un biolog inspirat de ciber- 
netică, el înţelege că o teorie a organizării și adaptării nu 
poate să neglijeze adaptările cognitive. 

Acestea fiind spuse și fără a voi să anticipăm ceea ce va 
urma, problema centrală de discutat la aplicarea acestei me- 
tode a VII-a este aceea a adaptării structurilor logico-mate- 
matice la lumea fizică, considerată din perspectiva explicații- 
lor biologice ale evoluţiei și ale adaptării în general. Se va 
obiecta poate că o asemenea problemă e lipsită de orice sem- 
nificaţie și că biologia nu trebuie să explice, de exemplu, 
nici descoperirea Americii. Aceasta ar fi însă o gravă con- 
fuzie: biologia nu are de explicat existenţa Americii ca 
obiect, căci acesta ţine de geologie, dar problema tendințe- 
lor care l-au împins pe Cristofor Columb să pornească în ex- 
plorare poate să intereseze biologia în aceeași măsură ca și 
psihologia. În cazul matematicilor și al logicii însă, problema 
o constituie însuși obiectul cunoașterii și dacă este sigur că 
7 + 5 = 12, în schimb în ce privește natura numerelor deza- 
cordul este complet, și este foarte probabil că ele nu există 
în afara comportării noastre, în afara comportamentului su- 
biecţilor. Atunci este facil să le considerăm, pe linia empi- 
rismului logic, ca fiind expresia unui limbaj, ceea ce ar 
reduce problema biologică la problema condiţiilor organice 
ale oricărui limbaj. Dar chiar și aşa, rămîne să explicăm de 
ce operaţiile logico-matematice prezintă un caracter necesar, 
iar dacă această necesitate se reduce (cum susțin unii cîte- 
odată) la tautologii de natura A = A, rămîne totuși problema 
naturii psihobiologice a acestei identități: oare ea este un 
rezultat al experienţei (dar atunci prin ce mecanism?), al unei 

convenții (dar convenţia inversă ar fi absurdă), sau al unei 
echilibrări (dar prin ce reglări anume?) etc. Iar dacă ne gin- 
dim că structurile logico-matematice sînt de fapt ceva mai 
mult decit un limbaj și ţin de coordonările generale ale 
acţiunii, problema rădăcinilor biologice ale operațiilor logice 
și matematice devine și mai complicată dar și mai centrală, 
astfel încît este deosebit de interesant să examinăm dintr-un 
asemenea punct de vedere marile doctrine ale variaţiei și 
adaptării biologice. 

Metodele de urmat fiind așadar descrise, ordinea capito- 
lelor următoare este bine determinată. Capitolul III va trata 
problemele comune biologiei și studiului cunoașterii (meto- 
dele I), ceea ce ne va conduce în mod necesar şi la exami- 
narea soluţiilor propuse, deci şi la utilizarea metodei VI. 
După ce vom fi constatat, pentru că în general este puţin 
exploarat de ambele părţi, paralelismul destul de impresio- 
nant dintre principalele teorii biologice şi principalele luări 
de poziţie psihogenetice și epistemologice, vom putea aplica 
cu o siguranță ceva mai mare metodele dificile de punere în 
corespondenţă funcţională și în stabilirea unui izomorfism 
structural (metodele II—III), făcînd sau nu uz de modelele 
comune (metoda 1V) formelor de organizare vie și formelor 
cunoașterii: acesta va fi obiectul capitolului IV. Capitolul V 
va fi destinat epistemologiei nivelelor inferioare ale funcții- 
lor cognitive și va căuta mai ales să marcheze existenţa unei 
logici a instinctului şi necesitatea unor cadre ereditare în dez- 
voitarea cunoașterilor dobindite. Apoi, la capătul acestor ana- 
lize, vom putea încerca, în capitolul VI, aventura unei inter- 
pretări biologice a celor trei mari forme ale cunoașterii. 
Știința sau „știința de a face“ înnăscută, proprie instinctului 
ridică în mod natural marile probleme, întotdeauna actuale, 
ale variaţiei adaptive ereditare, reînnoite de „genetica 
populațiilor“. Cunoașterile dobîndite si mai ales acelea care 
se sprijină pe experienţa fizică ţin, tot atit de firesc, de dome- 
niul acomodării fenotipice; dar tot așa cum, biologic vorbind, 
ajustările fenotipului la mediu nu au loc niciodată fără o 
interacțiune cu structurile genotipice, tot astfel, cunoașterea 
experimentală nu este niciodată posibilă fără o structurare 
logico-matematică. Rămîne astfel problema centrală a naturii 
acestor operaţii logice sau matematice care nici epistemolo- 
gic, nici biologic, nu pot fi reduse nici la structurile înnăs- 

cute de tipul instinctului, nici la simple amprente depuse sau 
provocate de mediu sau de obiecte: întregul efort depus în 
această lucrare va consta în a găsi pentru aceste operaţii un 
al treilea tip de statut biologic iar pentru țelurile noastre 
această problemă este fundamentală, căci adaptarea surprinză- 
toare a cadrului logico-matematic la experienţa fizică consti- 
tuie un caz particular și deosebit de important în perspectiva 
noastră al adaptării unei funcţionări interne a gîndirii sau 
a organismului la caracterele obiectului sau, în general, ale 
mediului. 


CAPITOLUL III 


EPISTEMOLOGIA CUNOAȘTERII BIOLOGICE 


Acest capitol corespunde utilizării metodelor I și VI. În 
“adevăr este interesant să începem cu metoda I, adică cu cer- 
cetarea eventualului paralelism al problemelor care se pun 
în biologie, în psihologia inteligenţei și în epistemologie. 
Numai că problemele nu există în stare pură, adică indepen- 
dent de teoriile sau concepţiile de ansamblu care conduc la 
formularea lor. Pe de altă parte, a confrunta aceste teorii sau 
atitudini generale în cele două domenii — al vieţii și al cu- 
noașterii — nu este realizabil fără o analiză a noţiunilor sau 
explicaţiilor întrebuințate, cu alte cuvinte fără o epistemologie 
a modurilor de cunoaștere proprii biologului ca atare și nu 
organismului în calitate de subiect. Așadar, utilizările meto- 
delor I și VI sînt în realitate legate și de aceea începem cu 
acestea două chiar dacă s-ar părea că facem un ocol, ocupin- 
du-ne la început de analiza critică a cunoașterii biologice. 

Această examinare, aşadar necesară, cuprinde ea însăși 
două aspecte, inseparabile în ultimă instanţă, dar care, pentru 
claritatea expunerii, e bine să fie disociate. În fond, cunoaște- 
rea biologică comportă — și tocmai aici avem o primă analo- 
gie fundamentală cu studiul funcţiilor cognitive — două 
dimensiuni care sînt mult mai deosebite între ele decît pro- 
blemele de dinamică şi statică în mecanică sau în fizică: o 
dimensiune diacronică, care corespunde cu noţiunile de evo- 
luţie sau de dezvoltare individuală și o dimensiune sincronică, 
ce corespunde cu problemele fiziologice. Desigur, putem găsi 
și în altă parte, de exemplu în termodinamică, analogul unui 
proces „evolutiv“, distinct de „stările“ pe care analiza le 
separă mai mult sau mai puţin artificial; dar rămine deosebi- 

rea fundamentală potrivit căreia sporirea entropiei în funcţie 
de timp nu constituie o „dezvoltare“ nici măcar în sistemele 
închise (de altfel singurele în care, noţiunea de entropie are 
o semnificaţie lipsită de orice echivoc). Dimensiunea diacro- 
nică proprie fenomenelor vitale se caracterizează, dimpotrivă, 
tocmai prin noţiunea de „dezvoltare“ și doar o dată cu inter- 
pretarea acestei noţiuni toate marile probleme se pun în 
strînsă analogie cu problemele cognitive. La rîndul ei, di- 
mensiunea sincronică corespunde cu problemele centrate în 
jurul noţiunii de organizare. care (în accepţia ei strictă) este 
străină de fizică în aceeași măsură în care este comună bio- 
logiei şi mecanismelor cognitive. 


$ 6. Noţiunile diacronice 


Cele două mari domenii în care au apărut problemele 
diacronice sînt domeniul variaţiei sau evoluţiei şi domeniul 
ontogenezei. Or, amîndouă comportă intervenţia unor „dez- 
voltări“, dar în două sensuri distincte pe care trebuie mai 
întii să le punem în relaţie. 


I. Dezvoltării organice şi genealogice. — Dacă ne menţinem 
la caracterele cele mai generale ale noţiunii de dezvoltare, 
și anume transformarea temporală a structurilor, în dublul 
sens de diferenţiere a substructurilor și de integrare a lor în 
totalităţi, devine clar că evoluția fiinţelor organizate consti- 
tuie „o dezvoltare" în aceeași măsură ca și formarea treptată 
a unui organism adult pornind de la germen. Totuși, deose- 
birile dintre aceste două tipuri de dezvoltări sar în ochi. 

În cazul filogenezei, sîntem în prezenţa a ceea ce se poate 
denumi dezvoltare genealogică sau colectivă, prin formare de 
ramuri succesive care pornesc de la un trunchi comun, sau 
de ramuri de diverse ordine care pornesc de la ramurile ini- 
tiale. În acest caz, avem în adevăr transformări ordonate în 
timp şi, în linii mari, ele sînt bine orientate atit în ce pri- 

veşte diferenţierea cit și integrarea. Numai că aceste două 
noţiuni nu se referă decit la indivizi care aparţin unor 
hylum-uri diferite: astfel, o pasăre posedă un organism mai 
diferențiat decît organismul unei hidre; el este mai bine in- 
tegrat fie și pentru motivul că o secţionare accidentală nu 
generează două păsări, în timp ce fragmentele separate ale 
hiarei se regenerează mai mult sau mai puţin ușor. În plus, 
intervine o diferenţiere a phylum-urilor ca atare: din strămoși 
comuni, cum sînt Viermii, pot decurge phylum-uri diferite ca 
Moluștele sau Vertebratele. Dar această diferenţiere filetică 
nu mai este însoţită de integrare, în sensul, de exemplu, că 
diferitele specii de același gen nu constituie un tot organizat 
(„genul“), în același fel ca diversele organe ale unui individ, 
care prezintă o armonie de ansamblu caracteristică organis- 
mului individual. 

Este adevărat că, presupunînd astfel o anumită disociere 
între integrare și diferenţiere în domeniul dezvoltării genea- 
logice, la prima vedere s-ar părea că neglijăm opinia curentă 
a biologilor contemporani conform căreia specia, unitate fun- 
damentală a evoluţiei, constituie un tot organizat (de altfel, 
se recunoaște că nivelul ei de integrare este inferior nive- 
lului de integrare al individului). Dar problema noastră nu 
este aici: ea se reduce doar la a stabili dacă diferenţierea și 
integrarea sînt direct sau invers proporționale într-o dezvol- 
iare genealogică (care comportă o ierarhie de clase logice 
după „tipul“ lor, în sensul logic al termenului: specii, genuri, 
familii, ordine etc.) și într-o dezvoltare organică sau onto- 
genetică. Dar într-o dezvoltare de acest al doilea tip, putem 
admite în linii mari (considerînd principalele stadii ale seg- 
mentării iniţiale, apoi determinările, și, în sfîrșit, reintegrarea 
funcțională în sensul lui Weiss) că integrarea este proporţio- 
nală cu diferenţierea și că mai devreme sau mai tîrziu consti- 
tuie complementul ei necesar. Dimpotrivă, într-o dezvoltare 
genealogică, deși posibil, este greu de susţinut că pe măsură 
ce o specie generează mai multe subspecii și varietăţi ea 
este cu atît mai bine integrată (ceea ce ar presupune că bogă- 
ţia potenţialităților ei genetice ar fi proporţională cu integra- 
rea ei). lar această proporjionalitate devine inversă pe mă- 
sură ce trecem de la specie la „gen“, apoi la „familie“, la 
„Ordin“ etc. în sensul că pe măsură ce o asemenea unitate 

comportă mai multe specii sau forme diferenţiate ea este din 
ce în ce mai puţin integratăl, 

Spre deosebire de acest prim tip de dezvoltare, tipul al 
doilea este așadar cel care intervine în ontogeneză; îl pu- 
tem denumi organic sau individual (și nu „colectiv“) în sen- 
sul că caracterele arătate ale dezvoltării se aplică doar orga- 
nismului individual, cu excepţia formării spermatozoizilor și a 
ovulelor care se orientează în direcţia dezvoltării genea- 
logice. 

Acestea fiind spuse, să observăm de îndată, înainte de a 
trece la analiza noţiunilor implicate în interpretarea acestor 
două feluri de dezvoltări, că în domeniul sistemelor cognitive 
le întîlnim pe amîndouă. 

În ce privește, în primul rînd, dezvoltarea organică sau 
individuală (tipul II), e de la sine înțeles că ea caracteri- 
zează formarea unei inteligenţe individuale, de exemplu de 
natură umană; începînd cu $ 2, am insistat în deajuns asu- 
pra analogiilor dintre epigeneza organică și dezvoltarea func- 
țiilor cognitive pentru ca să nu mai fie nevoie să revenim 
aici asupra acestei chestiuni. 

În ce privește dezvoltarea genealogică sau colectivă (ti- 
pul I) a acelorași funcțiuni, putem da serii de exemple, de 
altfel fără a recurge la intervenţia doar a filiației filetice 
sau ereditare și generalizînd noţiunea de genealogie la tipuri 
de filiaţie oarecare (socială, noţională etc. peste tot unde pu- 
tem construi „arbori“ de filiație în funcţie de transformări 
temporale). Astfel, nenumăratele varietăţi ale reacţiilor cog- 


1 Ceea ce ne amintește de raportul invers dintre „comprehensiune“ 
şi „extensiune“ în clasificările logice elementare. În ce privește even- 
tuala obiecţie că numai specia constituie o totalitate naturală, în timp 
ce genul, familia etc. ar fi mai artificiale, avem pregătite două răspun- 
suri. Primul constă în aceea că legile probabiliste ale lui Zipf și Willis 
arată caracterul natural al acestei taxonomii, care ţine tot atit de bine 
de dihotomiile obiective cît şi de operaţiunile clasificatoare ale natura- 
listului. Al doilea răspuns constă în aceea că în pofida criteriilor de 
încrucișări etc., caracteristicile distinctive ale speciei sînt departe de a 
fi atît de clare cum se pretinde uneori: pe de o parte, întîlnim uneori 
hibrizi fecunzi ai unor specii cu totul diferite, iar pe altă parte este sufi- 
cient să studiem îndeaproape taxonomia unui grup oarecum variabil 
pentru a ne da seama de dificultatea de a deosebi ceea ce este sub- 
specie de ceea ce este specie, sau ceea ce este specie de ceea ce este 
un subgen sau o secţiune dintr-un subgen. Stebbins, printre alţii, a in- 
sistat asupra acestei relativităţi. 

nitive în seria animală (ţinind de instincte, învăţări, forme 
de inteligență etc.) indică, desigur, dezvoltări genealogice, 
întrucît nu sînt reunite la același individ. La fel stau lucrurile 
cu varietățile de inteligenţă sau de conţinuturi de gindire la 
indivizii din specia umană. Şi tot astfel la numeroasele teorii 
care coexistă în aceeași epocă sub formă de „şcoli“ care se 
opun una alteia în cadrul uneia și aceleiaşi discipline ştiin- 
țifice, sau cu doctrinele care s-au succedat în cursul istoriei 
și care au provenit unele din altele chiar și atunci cînd se 
contraziceau. Numai că interesul acestei comparații posibile 
între cele două tipuri de dezvoltări, biologice și cognitive, 
constă în aceea că în domeniul unei științe care reușește fără 
contradicții sau erori, cum este cazul structurilor logico- 
matematice, cele două tipuri se îmbină într-o unitate. În ade- 
văr, pe de o parte aceste structuri se construiesc treptat 
(avem în vedere geneza lor istorică ca și geneza psiholo- 
gică) și pot fi inventate sau descoperite? de diferiți indivizi, 
ceea ce constituie o dezvoltare genealogică. Totuși, ele se 
integrează logic într-un tot organizat, caracteristic unei dez- 
voltări organiceă, 


2 În ce priveşte invenţia sau descoperirea în matematică a se vedea 
$ 20 la IV. 

3 Trebuie să adăugăm că această fuziune într-un tot a dezvoltării 
orgânice și a dezvoltării genealogice, în gindirea umană, depinde şi de 
caracterul mai mult sau mai puţin „puternic structurat“ (asupra acestei 
noțiuni a se vedea $ 11 la VI) al noţiunilor utilizate, Majoritatea noţiu- 
nitor matematice sînt „puternic structurate“, ceea ce face posibilă inte- 
grarea lor completă, indiferent de dezvoltarea genealogică ce caracte- 
rizează succesiunea invențiilor istorice care au provocat construcția lor. În 
cazul noţiunilor slab sau prost „structurate“, cum ar fi disciplinele esen- 
țialmente descriptive și clasificatoare, se înțelege de la sine că inte- 
grarea este mai puţin completă. Este pe deplin posibil ca pe însuşi te- 
renul biologic slaba integrare pe care am remarcat-o la unităţi de „tip“ 
superior ca genul, familia, ordinul etc, să depindă de consideraţii de 
aceeași natură, căci tocmai în domeniul claselor slab structurate funcţio- 
nează legea raportului invers dintre „comprehensiune“ şi „extensiune“ 
adică şi dintre diferenţiere-integrare. Dar trebuie să adăugăm de îndată 
că aceste considerente s-ar putea să fie relative la stadiul actual al 
Științei: cînd vom afla mai multe despre mecanismul ereditar al caracte- 
relor la gen, familie, ordin, clasă şi încrengătură este evident că in- 
legrarea lor va părea mai mare decit în prezent. Există totuși sufi- 
ciente motive pentru a considera că ea va rămîne inferioară inte- 
Qrării unităţilor specifice şi mai ales integrării indivizilor în ontoge- 
neza lor, 

Este evident însă că această fuziune într-un singur tot 
a celor două tipuri de dezvoltare se datorează, în cazul gîn- 
dirii umane, rolului vieţii sociale care reunește indivizii în- 
tr-un sistem unic de interacțiuni începînd cu nivelele ele- 
mentare ale dezvoltării lor. Vom reveni deci asupra aces- 
tei probleme în $ 22 la V. 


II. — Evoluţia vieții. — Prima dintre noţiunile diacronice 
care ţin de tipul dezvoltării genealogice este noţiunea de 
evoluție. Dar, după cum e bine știut, această noţiune a apă- 
rut relativ recent în istoria biologiei; pentru a trece de la 
fixism la evoluţionism a fost necesar un îndelungat proces 
de gîndire. În adevăr, deși noţiunea de evoluţie ca dezvol- 
tare în timp a fost descoperită abia de Lamarck și Darwin, 
ea a fost pregătită cu mult înainte prin concepte implicînd 
relații genealogice, dar sub o formă noțională și fără des- 
făşurare în timp, adică fără „dezvoltare“. 

Dintre aceste concepte, primul este cel de ierarhie fina- 
listă a „formelor“ la Aristotel. În adevăr, pentru Stagirit 
există trei feluri de suflete: sufletul vegetativ care explică 
viaţa vegetalelor, sufletul motor care explică organizarea 
şi mișcările animalelor, şi sufletul spiritual, care este simul- 
tan „formă“ a corpului și principiu al gîndirii umane. Numai 
că, în loc să fie derivate unele din altele printr-o dezvoltare 
în timp începînd cu nivelul inferior, ele sînt suspendate unele 
de altele după o ordine de perfecţiune, idealul superior sau 
final (dar în sens de scop și nu ca termen al unei dezvol- 
tări) explicînd palierele inferioare printr-un fel de degradare 
conceptuală (după chipul relaţiilor dintre om și Dumnezeu 
conceput ca Formă a formelor). 

Al doilea dintre aceste concepte este acela al creaţio- 
nismului; el deschide posibilitatea unei creaţii în etape, care 
se opune „formelor“ netemporale (a se vedea revoluțiile 
globului la Cuvier). Dar, deşi după Cartea Genezei vegeta- 
lele au fost create în ziua a JIl-a, peștii și păsările în ziua 
a V-a, animalele terestre la începutul celei de-a VI-a, iar 
omul abia la sfîrşitul ei, totuși fapt este că ele nu provin 
una din alta, iar ceea ce se desfășoară în timp este realizarea 
planului prestabilit în opoziţie cu planul însuși, care poate 
fi etern sau conceput în etape. 

Al treilea concept, al cărui rol istoric a fost nu mai puţin 
de netăgăduit și chiar de importanţă ştiinţifică esenţială este 
ideea de clasificare. Într-un studiu remarcabil, H. Daudint a 
arătat cum clasificarea, care la început se întemeia pe simpla 
coordonare logică a asemănărilor și deosebirilor, ambele se- 
lectate în mod arbitrar, ajunge să urmărească o clasare „na- 
turală“ întemeiată pe ansamblul caracterelor observabile; 
dar acestea fiind in număr nedefinit, clasificarea caută (prin- 
tre alţii Blainville) să desprindă caracterele „esenţiale“, ceea 
ce conduce la conceperea acestei asemănări principale, prin- 
cipiu al includerii logice, ca indiciu al unei „comunităţi de 
natură“. Tocmai de aici Cuvier desprindea ideea, încă statică 
Şi „preevoluţionistă” a „planurilor comune de organizare”. 

Și atunci, ideea de evoluţie la Lamarck constă în trans- 
formarea acestei ierarhii clasificatoare statice într-o serie 
ierarhică ordonată în timp, adică în a face ca arborele ge- 
nealogic de natură inițial logică (dar cu o căutare de „co- 
munităţi de natură“) să devină solidar cu o dezvoltare; „co- 
munitatea“ devine înrudire iar aceasta filiație filogenetică. 

Independent de căutarea unei explicaţii cauzale a evolu- 
tiei, care i-a preocupat din capul locului pe Lamarck şi apoi 
pe Darwin (a se vedea $ 8), însăşi existența dezvoltării evo- 
iutive sau geneaiogice devenea din ce în ce mai probabilă în 
urma convergenţei rezultatelor obținute de patru discipline 
distincte: paleontologia, adică istoria etapelor anterioare ale 
vieţii; anatomia comparată, care printr-o metodă de punere 
în corespondențe structurale (omologii) a analizat mai adînc 
înrudirile, decit o putea face sistematica pură; embriologia, 
care luminează simultan anatomia comparată și sistematica, 
furnizînd totodată pe planul ontogenetic terenul cel mai pro- 
pice analizei directe a dezvoltărilor; și genetica, adică stu- 
diul experimental al eredității variației. 

Dar genetica, punînd accentul pe conservarea proprie 
transmiterilor ereditare și pe izolarea relativă a sistemului 
germinativ, i-a condus pe unii autori, începînd cu antici- 
pările lui Weissman, concepțiile lui Bateson, opiniile lui de 
Vries asupra „premutaţiilor“ etc. și pînă la un număr apre- 


4 H. Daudin, Les classes zoologiques et idee de serie animale en 


i sara à l'époque de Lamarck et de Cuvier (1790—1830) Alcan, (1926), 
2 vol. 

ciabil de geneticieni contemporani, la punerea accentului pe 
preformarea posibilă a oricărei variaţii şi la reducerea evo- 
luţiei la o combinatorică, care în principiu poate fi calculată 
pornind de la structura acidului dezoxiribonucleic (A.D.N., 
purtător al informaţiilor genetice), dar de așa fel încît orice 
noutate aparentă ar intra de fapt în cadrul posibilităţilor 
prestabilite. 

O asemenea negare a unei evoluţii constructoare se lo- 
vește astăzi de o concepţie care oferă cercetării o nouă di- 
mensiune: este vorba de ideea, aparținînd mai ales lui Dar- 
lington (1939), unei evoluţii a „sistemului genetic“, inclusiv 
a genomului însuși, În această privinţă, genetica moleculară 
și tot ce ne învaţă ea împreună cu biofizica și biochimia 
(iar recent de tot și cu biofizica cuantică) oferă perspective 
noi asupra stărilor intermediare dintre domeniul neorganizat 
şi cel al vieţii, în special asupra etapelor organizării siste- 
mului genetic, care este atit sursă cît şi produs al evo- 
luţiei. 


III. Evoluţia rațiunii. — Înainte de a reveni la noţiunea 
de dezvoltare pentru a o preciza în legătură cu forma ei „or- 
ganică“ (în afară de cea „genealogică“), să mai observăm 
că această schemă concisă a etapelor ideii de evoluţie ne 
reaminteşte foarte mult, de altfel tocmai în măsura în care ea 
se menţine în cadrele cele mai generale, de problema evolu- 
ției cunoașterii sau a „raţiunii“. În adevăr, la început o ase- 
menea problemă n-a fost de loc ridicată şi timp îndelungat 
părea de neconceput chiar într-o măsură și mai mare decit 
aceea a evoluţiei fiinţelor organizate, în timp ce în prezent 
ea ne apare ca impunîndu-se cu necesitate. 

Pentru gindirea lui Aristotel, nimic nu era mai străin 
decit o evoluţie a rațiunii, pentru că „formele“ sale, fără a 
se situa într-o lume suprasensibilă ca Ideile lui Platon, asi- 
gură o armonie permanentă între întreitele lor manifestări; 
ca forme ale obiectului, ca structuri logice în serviciul inte- 
ligenţei, şi ca principiu motor organic. 

O dată cu creaționismul, se impune o noţiune de ra- 
țiune ale cărei consecinţe sînt conciliabile cu Aristotel, dar 
de sursă diferită: este aceea a unei inteligenţe-facultăţi, ele- 
ment constitutiv al naturii umane dat o dată pentru totdeau- 
na ca mecanism formal (logică), numai conţinutul său, adică 

cunoștințele ca atare, obţinîndu-se puţin cîte puţin în cursul 
succesiunii istorice. Acest concept de inteligenţă-facultate 
exclude așadar orice geneză a inteligenţei: ea constituie un 
fapt prim, inexplicabilă altfel decit prin sine însăşi. Or, 
această concepţie antievoluţionistă a raţiunii a fost mult 
mai rezistentă decît creaţionismul în biologie. După ce i-a 
inspirat lui Descartes teoria sa a ideilor înnăscute (care, în 
perspectiva carteziană nu exclud nici informaţiile extrase din 
simțuri, nici ideile „factice“ sau obţinute prin construcţie 
operatorie matematică), lui Leibniz doctrina sa a armoniei 
prestabilite dintre interiorul monadelor și lumea exterioară 
şi lui Kant apriorismul său, ea rămîne vie în prezent la aproa- 
pe toţi filozofii care ignoră psihologia și chiar la biologii 
vitaliști, atunci cînd ei pun inteligenţa la baza vieţii (și chiar 
în genomul însuși, cum face Cuânot). 

A urmat apoi un ansamblu de lucrări ce a jucat, pe te- 
renul mecanismelor cognitive, același rol de pregătire a unei 
concepţii evoluționiste a acestor mecanisme ca și cel pe care 
l-au avut cercetările asupra clasificării, în pregătirea evolu- 
ționismului biologic. Dar comparaţia este cu atît mai instruc- 
tivă cu cit pe terenul mecanismului cunoașterilor aceste lu- 
crări prealabile se situau adesea într-o perspectivă istorică, 
ceea ce nu a fost cazul cu clasificările biologice anterioare 
ideii de evoluţie. 

Totuși, trebuie să facem aci o rezervă, care de altfel va 
întări paralelismul de care ne ocupăm. Atunci cînd un sis- 
tematician neevoluţionist construia o clasificare, el postula 
aşadar fixitatea speciilor. Dar în acest cadru invariant nimic 
nu-l împiedica să admită existenţa unor „varietăți“ depinzînd 
de mediu și de istoria speciei și nici măcar a unor mari „re- 
voluţii ale globului“ care modifică fauna și flora fără a atrage 
după sine o evoluţie ca proces formator, după cum admitea 
Cuvier. La fel, pe tărîmul raţiunii putem spune că atunci cînd 
Auguste Comte stabilea legea sa a celor trei stadii (pe care 
aici nu ne interesează s-o discutăm ca atare), el ajungea la o 
clasificare a tipurilor de organizare cognitivă sau raţională 
înseriate după ordinea lor de apariţie istorică, dar cu titlul de 
„varietăţi“ ale raţiunii, insistînd totodată asupra caracteru- 
lui fix sau permanent al structurii ei formale („modurile de 
raționament” rămîn constante deci și „logica naturală“ ră- 
mîne constantă). La fel, cînd un matematician clasifica di- 


85 


feritele capitole ale disciplinei sale, putind eventual să no- 
teze condiţiile și ordinea de succesiune a constituirii lor 
istorice, el credea că nu se ocupă decit de o clasificare 
a varietăţilor posibile de cunoaștere, fără a-și da seama că 
această clasificare va fi modificată profund de lucrările ulte- 
rioare asupra genealogiei operatorii a structurilor: avem în 
vedere aci atît „structurile-mamă“ ale lui Bourbaki, cu di- 
ferenţierile și recombinările lor, cît şi „programul de la Er- 
langen“ al lui F. Klein, care arată cum structurile geometrice 
nu se pot concepe ca imobile în perspectiva unei clasificări 
statice ci se generează unele pe altele prin sisteme de trans- 
formări, astfel încît „un grup“ fundamental își determină sub- 
grupurile prin diferențieri succesive. 

Astfel, pînă la urmă, s-a impus, e drept că numai pentru 
o mică minoritate de cercetători (dar ei reprezintă viitorul), 
ideea că raţiunea însăși nu constituie un invariant absolut 
ci se elaborează printr-o succesiune de construcţii operatorii 
care creează elemente noi şi sînt precedate de un șir ne- 
întrerupt de construcţii preoperatorii, care ţin de coordona- 
rea acţiunilor și își au eventual originile chiar în cadrul or- 
ganizării morfogenetice şi biologice în general. 

Dar pe terenul mecanismelor cognitive, ca şi în biologie, 
ideea de evoluţie este adusă de cercetările a patru feluri 
de discipline: 

1° Istoria ideilor (metoda istorico-critică în epistemologie 
etc.), ca și istoria speciilor, ne înfățișează transformări ale 
gîndirii cu mult mai adinci decît se părea: de exemplu, de 
la fizica lui Aristotel la mecanica clasică și Ja fizica cuan- 
tică s-a schimbat aproape totul, iar Aristotel ar fi conside- 
rat, din punct de vedere logic, ca fiind cu totul contradic- 
torie dubla natură, de corpuscul și de undă, a unuia și ace- 
luiași obiect, așa cum o stabilește principiul complementari- 
tăţii, sau faptul că un corpuscul poate să treacă în spaţiu de 
la o poziţie P, la o poziţie P, fără a trece prin poziţiile in- 
termediare. Problema de a ști dacă s-a schimbat numai con- 
ținutul gîndirii sau dacă a evoluat și mecanismul operatoriu 
formal se pune deci în cu totul alţi termeni decît înainte 
şi putem considera pe drept cuvînt că noţiunea de princi- 
piu formal care rămîne identic cu sine însuși, independent 
de schimbările radicale ale aplicării sale, este lipsită de sem- 
nificaţie actuală. 


di 

2° Psihologia comparată, care se extinde în etologie ne 
pune în prezenţa unei multiplicități de tipuri de cunoaștere 
în funcţie de diversele medii sociale umane (etnologie cul- 
turală), de diversele virste ale omului din aceste diverse 
medii și mai ales în funcţie de numeroasele specii animale. 
În acest cadru este exclus să mai considerăm raţiunea uma- 
nă ca fiind independentă de orice proces evolutiv. 

3* Datele psihogenetice de care am vorbit la $ 2 sînt su- 
ficiente în sine pentru a arăta de ce ontogeneza mentală 
care prelungește embriogeneza implică o epigeneză construc- 
toare care, printre altele, conduce de la coordonări senzori- 
motorii la operaţiile logico-matematice, ceea ce explică da- 
tele psihologiei comparate și coroborează interpretarea evo- 
luţionistă. 

4° Genetica, în sfirșit, fără a ne oferi încă lămuriri asu- 
pra mecanismului inteligenţei, nu poate să nu fie influenţată 
de procesele filo- și onto-genetice ale cerebralizării, meca- 
nism biologic de importanţă fundamentală și necesarmente 
legat de evoluţia inteligenţei. 

Totuși, firește, orice fapt nou în acest domeniu ridică 
de fiecare dată, la rîndul său, problema fundamentală a pre- 
formării sau construcţiei reale, dar în numeroase cazuri i 
se poate răspunde într-un mod decisiv pe tărimul studiului 
inteligenţei; chiar şi în logica formală strictă, teoremele lui 
Gödel oferă argumente impresionante în favoarea construc- 
tivismului (a se vedea $ 20 la IV). 


IV. Dezvoltarea ontogenetică. — Dacă trecem acum la 
dezvoltarea ontogenetică adică „organică“, vom putea să ne 
apropiem mai mult de noţiunea de dezvoltare (şi deci s-o 
comparăm mai bine cu aceea de dezvoltare mentală), pentru 
că în toate privinţele dezvoltarea ontogenetică este un pro- 
totip exemplar. Și aceasta, din două motive. 

În primul rînd, dezvoltarea organică sau individuală reu- 
nește, după cum am mai spus, în una și aceeași totalitate 
funcțională, procesele de diferenţiere și de integrare, care 
în dezvoltarea genealogică sînt mai mult sau mai puţin di- 
sociate. 

Dar, în al doilea rînd, și tocmai aceasta este fundamen- 
tal, biologia contemporană, în cadrul „teoriei sintetice“ a 
lui J. Huxley, Waddington etc., ne determină să sprijinim 

parţial filogeneza pe ontogeneză și nu numai invers. În ade- 
văr, pe de o parte genele nu sînt elemente statice, ci factori 
identici sau analogi cu enzimele, a căror natură se manifestă 
prin activitatea lor, solidară și supusă unui ansamblu de 
reglări în cursul întregii dezvoltări embriogenetice în inter- 
acţiune cu mediul. Rezultă de aici că informaţia oferită de 
genotip nu e numai transmisă dar şi transformată în cursul 
acestei întregi dezvoltări, iar sistemul esenţial nu mai este 
genotipul singur ci „sistemul epigenetic“ total în sensul lui 
Waddington (a se vedea în $ 2 noţiunea de cîmp sau de 
peisaj epigenetic). Pe de altă parte, nici selecția n-o mai 
concepem ca aplicîndu-se direct la gene (care ar fi corpus- 
cule, dintre care unele ar fi reţinute iar altele ar fi eliminate 
aşa cum, — ironizează Waddington —, într-o carieră de 
piatră diferitele site selecţionează pietrele); selecţia se apli- 
că la fenotipuri, în calitatea lor de „răspunsuri” funcționale 
ale genomului în totalitatea sa la incitaţiile și tensiunile me- 
diului. Rezultă deci că fenotipul, la toate nivelele dezvoltării 
sale individuale devine un instrument esenţial de variaţie, 
ceea ce iarăşi tinde să subordoneze evoluţia, în perspectiva 
ei filogenetică, legilor dezvoltării embriogenetice?. Dacă așa 
stau lucrurile, atunci ce ar fi o „dezvoltare“ organică sau 
ontogenetică? După cum s-a văzut dintotdeauna (în contrast 
cu noţiunea de evoluţie care s-a descoperit tirziu) și de toată 
lumea, o asemenea dezvoltare implică în primul rînd o ordi- 
ne serială a etapelor și o relaţie de cauzalitate care leagă 
liecare etapă de cea următoare. Toată lumea a văzut, de 
asemenea, că această ordine serială a modificărilor în spaţiu 
mai comporta și o dimensiune temporală (pentru că avem 
relaţii de cauzalitate) și s-a putut bănui, în virtutea lungimii 
vieţii embrionare la om, că această durată presupune, la 
rîndul ei, o viteză constantă de transformare care este ire- 
versibilă. 

Dar nici una dintre aceste caracteristici, nici ansamblul 
lor nu este de ajuns pentru a caracteriza o dezvoltare orga- 
nică, deoarece toate pot fi întîlnite şi pe teren fizic. De 
aceea, primele noţiuni embriologice n-au ajuns la ideea de 
dezvoltare, după cum biologia generală a început prin igno- 
rarea noţiunii de evoluţie: în adevăr, aceste noţiuni iniţiale. 


5 În legătură cu toate acestea a se vedea $ 19. 

s-au limitat să ia act numai de modificările cantitative ale 
embrionului în ansamblul său, ca și cum adultul ar fi fost pre- 
format în ou sau în spermă la dimensiuni foarte reduse și 
ca şi cum dezvoltarea s-ar fi redus la o creştere a taliei. 

Începînd cu G. F. Wolff în 1759, ideea de epigeneză sau 
de transformare calitativă (şi nu numai cantitativă) se adau- 
gă celor precedente, de altfel nu fără bătălii înverșunatef, 
Ea se traduce cu rapiditate în termeni de diferențieri şi in- 
tegrări corelative, ceea ce se reduce la a spune că o dez- 
voltare este o organizare progresivă şi că deci implică no- 
țiunea unei construcţii de structuri totale și o filiaţie a aces- 
tor structuri, astfel încît cele din stadiul n să derive din cele 
de la stadiul n—l. 

În fine, începînd cu H. Driesch (1891) și ulterior (dar 
în pofida sa, căci descoperirea pe care a făcut-o l-a surprins 
într-atit încît acest şoc a provocat în spiritul său o regresiune 
intelectuală pînă la nivelul aristotelismului) după progre- 
sele embriologiei cauzale iar apoi a legării ei de cibernetică, 
această construcţie de structuri organizate a apărut ca o 
echilibrare treptată, graţie unui joc de autoreglări, la început 
structurale (reconstrucții ale structurii totale pornind de la 
structurile parţiale), apoi funcţionale? (activări prin sisteme 
cu bucle). Astfel, etapele dezvoltării apar ca paliere ale 
unei echilibrări treptate avînd un dublu aspect: diacronic 
(homeorhesis, a se vedea $ 2) și sincronic (homeostasia fi- 
nală, a se vedea $ 7). Este inutil să mai amintim că această 
epigeneză și aceste reglări implică o interacţiune indisocia- 
bilă și continuă cu mediul, întrucît construcţia structurilor 
pretinde o alimentare, iar dacă organismul în creştere asi- 
milează neîntrerupt alimentele energetice necesare pentru. 
construcţiile sale, această asimilare la structurile interne com- 
portă neîncetat și o acomodare a acestora la situaţiile fa- 
vorabile sau nefavorabile ale mediului: prin aceasta construc- 
ţia fenotipului nu este predeterminată în întregime în ge- 
notip ci comportă un sistem de schimburi „epigenetice“E. 


— 


6 Pentru a impune ideea de epigeneză, a trebuit, printre altele, să 
se aștepte lucrările lui Geoffroy St. Hilaire care arăta schimbările onto- 
genezei în legătură cu mediu. 

7 A se vedea § 3, III. 

5 Mayr numește fenotipul un „epigenotip“ întrucît este rezultatul 
unei dezvoltări programate ereditar şi a „sistemului epigenetic” a lui 
Waddington. 

V. Dezvoltarea psihogenetică. — -Această evocare a eta- 
pei elaborării conceptului de dezvoltare organică suscită în 
mod irezistibil o comparare cu evoluţia cercetărilor psiho- 
genetice asupra funcţiilor cognitive şi aceasta chiar în multe 
alte sensuri decît cele pe care le-am discutat la $ 2. 

Să revenim la observaţiile iniţiale din secţiunea IV din 
paragraful de faţă; semnificaţia lor generală este așadar că 
dezvoltarea embriogenetică nu este o simplă „recapitulare“ 
a filogenezei, după cum credeau de Serres, F. Müller și von 
Baer (noţiune care în linii mari rămîne valabilă, dacă ţinem 
seama de influenţa schimbărilor de viteză și de scurtcircui- 
tări), ci că în primul rînd ea este parţial izvorul filogenezei 
în sensul că variațiile esenţiale (care se datorează mai mult 
recombinărilor genomului decît mutaţiilor propriu zise) se 
efectuează sau cel puţin se selecţionează în funcţie de dez- 
voltările fenotipice, concepute ca răspunsuri genetice la ten- 
siunile mediului. 

Or, în ce priveşte mecanismele cognitive, această pro- 
blemă se regăsește la două etaje. 1* În primul rînd, avem 
etajul transmiterilor ereditare: oare un mecanism cognitiv 
ereditar este în întregime determinat în cursul dezvoltării 
sale individuale de programarea genomului, așa cum se în- 
timplă cu unele reacţii perceptive ale animalelor (reacţii 
care pot să fie sau nu legate de instincte) sau, dimpotrivă 
etapele dezvoltării individuale marchează o acţiune asupra 
formării sale? Avem aici un caz particular al procesului cir- 
cular general de care am vorbit adineauri. 2° Apoi, avem 
etajul transmiterilor sociale sau educative (care într-o mică 
măsură sînt prezente chiar la Păsări şi la Mamifere); oare co-. 
pilul de om nu prezintă în cursul dezvoltării sale mentale 
decît caracteristicile transmise prin limbă, familie și școală, 
sau el oferă producţii spontane care, dacă sînt generale, au 
putut influenţa societăți mai puţin evoluate decît ale noas- 
tre? Pe scurt, şi în ce privește caracteristicile intelectua- 
le: adultul îl explică pe copil sau copilul îl explică pe adult? 

Problema a maj fost ridicată de către J. M. Baldwin (apoi 
de către Freud, dar numai pe tărîmul afectivității): după 
psihologul american, caracteristicile generale ale dezvoltării 
mentale a copilului explică numeroase reacţii proprii adulți- 
lor „primitivi“ şi chiar civilizaţi, căci copilul este anterior 
„primitivului“ (în sensul sociologic și cu totul inexact al ter- 

menului) și chiar omului preistoric. Am susţinut și noi un 
punct de vedere analog şi faptul ni se pare de mare impor- 
tanță în geneza structurilor logico-matematice cele mai ele- 
mentare și mai esenţiale. Ne vom limita la un singur exem- 
plu, pe tărîmul cauzalităţii fizice: explicarea mişcării pro- 
iectilelor după schema  aristotelică de antiperistasis 
(dyrmeploraoic) se regăsește în mod sistematic la copiii con- 
temporani de 7—9 ani (mobilul esete împins de aerul pe care 
îl deplasează înaintînd). Or, în mediul social considerat (la 
Geneva) nici un adult nu crede acest lucru și este exclus 
ca o asemenea idee să se fi transmis ereditar de la Aristotel 
sau de la greci la școlarii din Geneva; deci, ideea se datora 
simțului comun al grecilor de pe vremea Stagirituiui (cînd 
lipsea experienţa maşinismului actual precum şi orice idee 
cît de vagă cu privire la principiul inerţiei), iar acest simţ 
comun (inclusiv Aristotel) raţiona în acest domeniu fizic 
particular în felul în care raţionează copiii. 

Acestea fiind spuse, istoria descoperirii noţiunii de dez- 
voltare este destul de asemănătoare pe terenul formării ra- 
țiunii cu ceea ce am văzut în secţiunea IV. La început și 
aici exista opinia că rațiunea adultă este preformată la copil 
sub formă înnăscută și că ar fi suficient să mobilăm acest 
cadru formal cu cunoştinţele convenabile care să ocupe pur 
și simplu memoria pentru a ajunge la un stadiu final adecvat: 
așadar, se ţinea seama numai de deosebirile cantitative, fără 
a se bănui vreo deosebire calitativă. Pentru prima oară Rous- 
seau, în 17629 (adică la trei ani după G. P. Wolff, a cărui 
existenţă și teză în medicină firește că le ignora) a contestat 
că copilul ar fi „un adult în miniatură“ cum s-a spus mai tîr- 
ziu şi a formulat astfel ipoteza unei epigeneze a inteligenţei. 
Dar au trebuit să se aștepte cercetările din secolul XX pen- 
tru a se demonstra şi a se pune în evidenţă aspectele de or- 
ganizare treptată pe care le comportă această dezvoltare. 

Astăzi știm că această organizare constă într-o construcţie 
de structuri operatorii ce pornește de la coordonarea gene- 
Tală a acțiunilor și că această construcţie se efectuează gra- 
ție unei serii de abstractizări reflectante (adică diferențieri) 
Și reorganizări (adică integrări). În plus, credem a ști că 
aceste procese sînt dirijate de o autoreglare sau echilibrare 


? Data la care a apărut Émile. 

treptată și că ele presupun, bineînţeles, o interacţiune con- 
tinuă a subiectului cu obiectele, adică o dublă mișcare de 
asimilare la structuri şi de acomodare a acestora la real (a se 
vedea § 1—2). Așadar, paralelismul dintre istoria acestor no- 
țiuni în biologie și în psihologia dezvoltării pare destul de 
complet. 


$ 7. Noţiunile sincronice 


Orice dezvoltare genealogică sau organică ajunge la un 
stadiu de echilibru relativ, ba chiar tinde la aceasta în vir- 
tutea mecanismelor sale de autoreglare. Trebuie deci să 
amintim noţiunile prin intermediul cărora este sesizat acest 
caracter static al stărilor de echilibru și să desprindem re- 
lațiile lor cu noţiunile proprii dezvoltării. 


I. Ideea de specie. — Dezvoltarea genealogică sau co- 
lectivă ajunge la constituirea de phylumi relativ stabili (de 
altfel atît de stabili, încît a fost nevoie de secole pînă 
să se descopere conceptul de evoluţie, care la scara noastră 
temporală de observări pare încetinită sau cvasi nulă). Acești 
phylumi stabili sînt apoi descrişi folosind termenii de reg- 
nuri, încrengături, clase, ordine, familii, genuri și specii, iar 
problema constă în a preciza natura acestor noţiuni. 

În perioadele cînd ideea de evoluţie era necunoscută iar 
dezvoltarea organică sau individuală era concepută ca o: 
simplă creștere de talie, ideea de specie și, o dată cu ea, 
clasele logice de ordin superior pe care le lua în consideraţie 
clasificatorul (în orice caz, aceea de „gen“) erau concepute 
ca aflindu-se în corespondenţă cu totalităţi permanente, date 
ca atare în natură. lar în practică, această noţiune „realistă“ 
(într-un anumit sens opusă noţiunilor „nominaliste“) de spe- 
cie, gen etc. era suficientă pentru a asigura o adecvare sa- 
tisfăcătoare la real pentru că marii clasificatori neevoluţio- 
niști ca Linne reușeau în linii mari în acţiunea lor. 

Aici nu este locul să insistăm asupra remarcabilei con- 
vergenţe care s-a obţinut astfel între structurile elementare 

ale logicii claselor elaborate independent de orice preocu- 
pare biologică de către gindirea spontană (de la virsta de 
7—8 ani aflăm la copil structuri de „grupări“ clasificatoare 
care ascultă de aceleași principii de includere a claselor în 
funcție de asemănările și deosebirile calitative) și structu- 
rile proprii organizărilor biologice. În capitolul IV vom re- 
veni asupra acestei convergenţe, care ne va servi ca unul 
dintre exemplele cu care vom indica izomorfismele parţiale 
care există între structurile organice şi cele logice. Pentru 
moment, problema este numai de a ne plasa pe punctul de 
vedere al biologului și nu al relaţiilor dintre organism și 
gîndire, și în consecință de a căuta să caracterizăm diver- 
sele aspecte ale noţiunii de specie în perspectiva istoriei 
biologiei. 

În această privință, noţiunea de specie ne oferă primul 
exemplu de triadă — pe care o regăsim în toate domeniile 
— în ceea ce priveşte noţiunile biologice (și psihologice, 
sociologice etc.), atit diacronice cît și sincronice; dar pentru 
claritate e mai bine să începem această analiză în legătură 
cu conceptele sincronice (urmind ca după aceea să ne ocu- 
păm de relaţiile cu mediul: $ 8). Această triadă este formată 
din concepţiile care consideră totalitatea ca o realitate ce 
își este suficientă și proprie pentru a explica componentele 
sale!0; din concepțiile atomistice care explică totalitatea în 
funcţie de părţile sale (sau ca agregat al componenielor in- 
dividuale); și din concepţiile relaţionale, care consideră to- 
talitatea ca o compunere de relaţii, elementele individuale 
fiind şi ele subordonate acestor relaţii totalizatoare. 

Conceptul de specie, anterior ideii de evoluţie, este in- 
contestabil legat de primul dintre termenii acestei triade: 
specia există ca entitate statică și totalitate permanentă, im- 
punînd indivizilor „forma“ sa!!. Există atitea specii cîte au 
ieșit din mîinile Creatorului, spunea Linné, ceea ce înseamnă 
să pornești de la totalităţi date, care sînt suficiente pentru a 


10 În această privinţă, ulterior vom vorbi adesea de o „totalitate 
transcauzală“ care comportă un mod de cauzalitate ce depăşeşte inter- 
acțiunile cauzale observabile şi deci rămîne în parte neverificabilă. 

u Totalitate în extensiune (ansamblu de indivizi), dar mai ales în 
a N neuaile (ansamblu al unor caractere stabile „ousia“ a lui Aristo- 

etc.). 

explica caracterele indivizilor subsumaţi. În ce priveşte „ge- 
nul“ și alte totalităţi care intervin în clasificare, ele vor fi 
cu atît mai reale cu cît corespund mai bine legăturilor de 
comunitate sau înrudire naturală, această înrudire neavind 
deocamdată nimic de-a face cu o filiaţie, ci fiind expresia 
stabilităţii asemănărilor obiective de grade diferite, asemă- 
nări care la rîndul lor nu fac decit să traducă analogiile de 
intenţie ale Creatorului. 

O dată cu evoluționismul, noţiunea de specie îşi schimbă 
în mod firesc natura; un prim exemplu îl oferă Lamarck. În 
perspectiva sa, organismul fiind modelat de către mediu, 
fără construcţie endogenă sau rezistenţă a structurilor in- 
terne, realitatea speciei dispare în calitate de totalitate obiec- 
tivă (după cum pentru empirismul care subordonează subiectul 
acţiunilor obiectului orice realism al claselor cedează locul 
nominalismului): există numai indivizii ale căror descendenţe 
sînt supuse unor variaţii constante iar decuparea acestor 
descendenţe în specii rămîne esențialmente artificială, enti- 
tăţile colective proprii clasificării nefiind altfel decit „părţi 
ale meșteșugului“!?. Desigur, atunci cînd două linii ce ies 
din același trunchi se distanțează suficient de mult într-un 
moment T; al evoluţiei, separarea lor ne permite să vorbim 
de specii distincte, dar în timpul disocierii lor treptate în 
perioada de timp T, ele sînt încă legate prin tot felul de 
intermediari şi atunci este cu totul arbitrar a le trata ca 
„specii diferite“ sau „simple varietăţi“ din interiorul uneia 
și aceleiași specii. 

Din punct de vedere logic, specia încetează astfel de a 
constitui o simplă „clasă“ pentru a conţine de asemenea ca- 
racteristica de structură a „relaţiilor“. În adevăr, pe de o 
parte, caracterele care definesc clasele specifice (sau gene- 
tice etc.) sînt susceptibile de variaţii în plus sau în minus, 
fapt care se adaugă la simplele echivalențe relaţii asimetrice 
tranzitive, Pe de altă parte, aceste proprietăţi astfel rela- 
tivizate pot introduce treceri de la o specie dată la spe- 
ciile vecine ceea ce determină ca specia însăși să fie relativă 
la un mod de decupaj. Această idee devine la fel de limpede 
în concepțiile lui Darwin la care, după cum a arătat C. No- 


12 Philosophie zoologique (Ed. Schleicher), pp. 1—4. 

winski, specia în calitate de clasă-relaţie devine solidară 
cu structuri de „tip logic“ superior!3 (selecţia etc.). 

O dată cu genetica mendeleeană și cu mutaţionismul lui 
de Vries, precum și al lui Morgan etc., noţiunea de specie 
prezintă un al treilea aspect care, după acela de totalitate 
absolută sau cauzală, care i-a caracterizat începuturile și 
după faza atomistică (reducerea la indivizi) sau nominalistă 
care a marcat primele concepţii evoluționiste despre cla- 
sificare, se orientează spre o structură de totalitate rela- 
țională. 

În adevăr, descoperirea legilor eredității a permis să se 
pună în evidenţă existenta unor „rase“ mai mult sau mai 
puţin stabile pînă cînd o rasă nouă apare (sau o rasă veche 
dispare) prin mutație. De aici rezultă două consecinţe esen- 
tiale. Prima este aceea că speciei i se poate atribui din nou 
un criteriu obiectiv (care de astă dată are un aspect pur 
ştiinţific și nu mai este creaţionist): specia este un ansamblu 
de rase ale căror derivări pot fi în principiu analizate și 
ale căror încrucișări sînt în principiu fecunde. A doua con- 
secinţă, care este mai importantă, constă în aceea că nu se 
mai pune alternativa între un fixism fără evoluţie, care făcea 
ca speciile să fie permanente, şi un flux evolutiv continuu, 
care îi răpea noţiunii de specie orice semnificaţie obiectivă; 
realitatea apare mai curînd ca un șir de stări de echilibru 
relativ, de dezechilibre și de reechilibrări, ceea ce permite 
o clasificare a acestor stări subordonînd totodată ansamblul 
sistemului unui sistem relaţional constituit de legile gene- 
tice. 

De acum, caracterul relaţional se accentuează din ce în 
ce mai mult. Una dintre lacunele fundamentale ale mutaţio- 
nismului clasic de acum 30 sau 50 de ani era opoziţia radi- 
dicală de natură aproape atomistică dintre genotip și feno- 
tip. Erau denumite „qenotipice“ toate caracterele unei des- 
cendenţe „pure“ crescute (prin selecţii progresive) în labora- 
tor. Dimpotrivă (și după aceeași terminologie elaborată de 
Johannsen) erau denumite „fenotipice“ caracterele descen- 
denţelor fie impure fie pure dar care se dezvoltă în condi- 


13 Se numesc „tipuri logice“ gradaţiile unor ordini ierahice de con- 
cepte. De exemplu, clasele care nu conțin decît indivizi sînt de tip 1, 
clasele care nu conţin decit clase de tip 1 sînt de tip 2 etc. 

tiile unui mediu variat și fără fixare ereditară a proprietă- 
ților noi. Dar dacă o prezentăm astfel, se vede că opoziţia 
nu este de loc antitetică, căci după cum am insistat încă 
în 1929'4, cele două noțiuni, de genotip și de fenotip, nu se 
situează de fel pe același plan. În adevăr, în mod direct 
observăm numai fenotipuri, şi chiar în laborator „o descen- 
denţă pură“ (sau așa zicînd „pură“, căci aceasta este de fapt 
o noţiune limită) oferă caractere care sînt întotdeauna re- 
lative la mediul ales și nu numai la patrimoniul ereditar. 
Aşadar, genotipul se rezumă la ceea ce este comun tuturor 
fenotipurilor posibile prezentate de una și aceeași descen- 
denţă „pură“; avem deci de-a face cu o noţiune reconsti- 
tuită și dedusă, spre deosebire de fenotipuri pe care le putem 
descrie și măsura în mod direct. 

Or, ceea ce este esențialmente nou în genetica contempo- 
rană și o caracterizează în progresele ei faţă de genetica 
clasică sau mendeleeană este tocmai reintegrarea genotipu- 
rilor şi a fenotipurilor într-o totalitate relaţională. În adevăr, 
în prezent genotipul este caracterizat în fond prin „norma 
de reacție“ a sa, adică prin ansamblul fenotipurilor pe care 
le poate produce atunci cînd facem să varieze proprietăţile 
mediului (una cîte una). Pe de altă parte, în afară de norma 
de reacție a unej rase, adică a unui genotip epurat în mod 
artificial, obişnuim să vorbim și despre norma de reacţie a 
unei „populaţii“, adică a unui amestec de genotipuri, ceea 
ce în natură constituie regula, unitatea fiind „pool-ul gene- 
tic“. Mai mult, am ajuns să stabilim (pornind de la legea lui 
Hardy — Weinberg asupra frecvenţei relativ constante a 
unui caracter allelomorf în condiţii de populaţie, care de alt- 
fel nu se realizează niciodată) o „genetică a populațiilor“, 
cu propriile sale legi, avînd, printre altele, principiul că o 
genă nu acţionează niciodată singură și că orice fenotip 
rezultă din acţiunea ansamblului genelor reunite. Un expe- 
riment considerat astăzi clasic, a lui Dobzhansky și Spassky 
a constat, de exemplu, în amestecarea a 14 rase avind o 
valoare de adapiare de la 0,3 la 0,8 într-o bandă de popula- 
ție, păstrîndu-se doar homozigoţii; după 50 de generaţii, 
în aceste condiţii se constată un joc de compensări care 
remediază mutaţiile defavorabile căci 3 rase din 14 și-au re- 


11 „Revue suisse de Zoologie“, vol. 36 (1929), p. 339. 

stabilit în întregime valoarea de adaptare, 8 și-au restabilit-o 
aproximativ şi numai 3 în mod insuficient. 

Pe scurt, după noţiunea realistă de specie, apoi după 
concepţia atomistică şi nominalistică, s-a ajuns la un studiu 
relaţional de totalităţi funcţionale în cadrul cărora se prezintă 
specia în natură, ceea ce conduce la un primat al noţiunilor 
de echilibrare și reglare, depășindu-se astfel antitezele con- 
cepţiilor iniţiale. 


II. „Sistemul genetic". Între specie, gen etc., — stări de 
echilibru relativ, la care ajunge dezvoltarea genealogică sau 
colectivă — și structura organismului individual, — stare 
de încheiere a dezvoltării ontogenetice, — trebuie să mai 
amintim succesiunea concepţiilor referitoare la sistemul ge- 
netic, în particular la genom, care este punctul de întîlnire 
al acestor două feluri de dezvoltări. 

Evoluţia ideilor asupra sistemului genetic se supune ace- 
leiași legi pe care am ilustrat-o mai sus: de la totalitatea 
transcauzală la atomism și de aci la totalitatea relaţională, 
supusă mecanismelor de autoreglare. 

Aristotel considera reproducerea în a sa perspectivă ge- 
nerală a celor patru feluri de cauzalitate: eficientă, formală, 
materială şi finală. După această schemă, fecundarea ar re- 
zulta din faptul că masculul furnizează „forma“ (specifică, 
rasială sau familială) iar femela dă „materia“, totul fiind în- 
cadrat între o eficienţă și o finalitate. Cu alte cuvinte, ge- 
nomul este „o formă“ cauzală care se constituie prin divi- 
ziune, în izomorfism deplin cu „forma“ corpului adult și 
care-i explică multiplicarea. 

La sfîrşitul secolului al XIX-lea, Weissmann a vrut, dim- 
potrivă, să introducă o separare netă între plasma germina- 
tivă, care se transmite de la o generaţie la alta în mod 
continuu și care, ca să zicem așa, este nemuritoare și plasma 
vegetativă sau soma, un fel de excrescenţă de moment și mu- 
ritoare, care caracterizează indivizii succesivi. Dar în același 
timp el a interpretat „germenul“ ca o formă atomistică, ca 
un sistem de „determinanţi“ al căror număr ar fi diferit în 
celulele somatice și în cele germinale și a căror funcţie ar 
fi de a transmite caracterele ereditare unul cîte unul, fără 

vreo influenţă posibilă din partea somei și încă mai puţin a 
mediului. | 

Acest atomism a fost întărit în mod natural prin desco- 
perirea și redescoperirea legilor lui Mendel și prin concepţia 
„genelor“ interpretate ca mici particule situate în cromo- 
zomi. Caracterul binomial al legii de repartiție a lui Mendel, 
structura discontinuă a figurilor care se distribuie în spaţiu 
în cursul mitozei și meiozei, aparenţa de salt brusc şi alea- 
toriu proprie mutaţiilor observate, toate acestea păreau să 
conducă la o viziune atomistică, care a dominat timp înde- 
lungat toate interpretările sistemului genetic şi a fost și 
mai mult întărită de dogma neintervenției mediului, dacă 
facem abstracţie de influenţa, de altfel esențialmente deza- 
gregantă a unor iradieri. Asemenea concepţii, care de alt- 
fel mai sînt curente în anumite cercuri, au fost puse pînă la 
urmă sub semnul întrebării de către o serie de fapte noi, 
care în prezent ne orientează spre o a treia etapă, ce se 
caracterizează printr-o interpretare a sistemului genetic şi 
a genomului ca fiind totalităţi relaționale care rezultă dintr-o 
lungă dezvoltare şi sînt sedii ale diferitelor coadaptări și 
reglări. După cum spune Mayr, „geneticii sacului de fasole“ 
(„The thinging of beanbag genetics") după care fiecare genă 
determină în mod independent și univoc un singur caracter 
al organismului adult, i s-a substituit o genetică relaţională 
(Mayr vorbește de „relativitate“), astfel încît genomul con- 
stituie o organizaţie de ansamblu ce se inserează în ceea 
ce Darlington a denumit în 1939 „sistem genetic“, adică an- 
samblu de procese de reproducere, de transmitere și de va- 
riație, care funcţionează în calitate de sistem, adică sub for- 
ma unor interacțiuni constante. 

În sînul genomului, în afară de genele structurale (,„ope- 
roni“), s-au mai observat de exemplu gene reglatoare sau 
modificatoare, care sînt incitate sau alimentate din exteriorul 
nucleului sau chiar din exteriorul celulei. În ansamblul lor 
genele care astăzi sînt adesea considerate ca fiind toate 
simultan structurale și reglatoare, nu sînt de altfel date 
o dată pentru totdeauna, ci se reconstituie neîntrerupt prin 
metabolism intern (în cursul transmiterii genetice) conser- 
vîndu-și structura, ceea ce este iarăși un semn al unei orga- 
nizări. Activitatea lor nu este decit una de transmitere sau 
de variaţie relativ la generaţiile ulterioare, pentru că avem 

o activitate sintetică în cursul ontogenezei care de la 80% 
la începutul dezvoltării ajunge la 1%, sau chiar 1%, spre sfîr- 
șitul ei. 

La aceasta se mai adaugă că astăzi ca unitate genetică 
nu se mai consideră genomul însuşi, ci mai curînd „pool-ul 
genetic“, adică ansamblul genomilor în interacţiune din ca- 
drul unei „populaţii“ date. Dar la rîndul său, pool-ul gene- 
tic este coadaptat şi integrat, fiind sursă de reglări de an- 
samblu și de reechilibrări continue și constituind astfel (cel 
puţin în cadrul teoriilor care predomină) nivelul de inte- 
grare intermediar între individ şi specie. 

Cît despre noţiunea de „sistem genetic“, în teoria con- 
temporană ea continuă să se lărgească neîncetat. De exem- 
plu, în lucrarea sa Animal Cytology and Evolution, White 
scrie: „Termenul general de sistem genetic îl punem în le- 
gătură cu modul de reproducere a speciei, cu dinamica popu- 
laţiei, ...cu ciclul cromozomic, cu' indicele de recombinare, cu 
prezenţa sau absenţa diferitelor forme de polimorfism genetic 
sau citologic al populaţiei naturale, pe scurt, cu toţi factorii 
care determină comportamentul ereditar al populaţiei într-un 
interval de timp suficient pentru apariţia modificărilor evo- 
lutive.“ Stebbins și alţii merg și mai departe, tinzînd să asi- 
mileze sistemul genetic cu ansamblul factorilor interni prin 
opoziţie cu mediul (ceea ce de altfel nu implică excluderea 
interdependenţei acţiunilor exogene și endogene, care este 
din ce în ce mai bine observată). Numai că, în felul acesta, 
noţiunea de sistem genetic tinde să devină cam vagă, marele 
său merit rămînînd totuși acela că ea insistă, alături de toate 
noţiunile relaţionale de astăzi, asupra faptului că sistemele 
organice sau biologice cele mai „naturale“ (după cum am vă- 
zut în cazul „sistemului epigenetic“) constituie atit izvoarele 
evoluţiei cît și rezultatele ei. 

În rezumat, vedem astfel că evoluţia ideilor referitoare la 
sistemul genetic ascultă de aceleași legi ca și evoluţia no- 
țiunii de specie, sau, după cum vom vedea mai departe, no- 
țiunea de organism individual: trecere de la totalitatea trans- 
cauzală la un atomism care pretinde să explice întregul cu 
ajutorul unor elemente ce se pot izola şi revenire la o tota- 
litate, care însă este relaţională și solidară cu o dezvoltare 
funcţională. Se va obiecta că aceste concepte nu sînt decît 
reflectarea cunoștințelor dobîndite în epocile considerate, 

cunoştinţe depinzind la rîndul lor de tehnicile de cercetare. 
Bineînţeles, așa stau lucrurile în parte; dar se adaugă îm- 
prejurarea că noţiunile utilizate pentru a descrie sau explica 
faptele le depășesc întotdeauna pe acestea, adoptind cutare 
sau cutare forme de sistematizare, care joacă în mod nece- 
sar un rol de auxiliar sau de obstacol în analiza realului. Ră- 
mîne deci să examinăm izvorul acestor sistematizări și nu ne 
este interzis să emitem (în legătură cu $ 4) ipoteza că in- 
tuițiile iniţiale deformate au fost extrase dintr-un fel de psi- 
homorfism spontan, adoptind ulterior fără critică intuiţiile 
cele mai simple și mai economice extrase din lumea fizică, 
pentru ca abia la încheierea unei asemenea oscilații să se 
orienteze către modele mai adecvate organizării vii. 


III. Organismul individual. — Noţiunile relative la orga- 
nismul individual verifică într-un mod şi mai direct o ase- 
menea ipoteză al cărui unic interes constă în sublinierea 
caracterului dialectic al drumului către obiectivitate pe care 
îl străbate cunoașterea biologică; în adevăr, se pare că, pen- 
tru a ajunge la această orientare sintetică de investigare a 
unei totalităţi relaţionale caracterizată prin autoreglările 
sale, era necesar să se înceapă cu teza unei totalităţi trans- 
cauzale inspirată de modelele de nivel superior înţelese glo- 
bal, într-o modalitate introspectivă (teză care a adus un 
singur serviciu, dar real; ridicarea problemelor), trecînd apoi 
la antiteza unei analize atomistice, inspirată de modele de 
nivel inferior, în realitate previtale sau iniravitale (dar care 
ne-a adus un serviciu invers, de a oferi unele începuturi de 
măsurare și de verificare). 

Așadar, la început, organismul individual este conceput 
ca o formă care se impune cauzal unei materii, Această 
„cauzalitate formală“ — în sensul lui Aristotel — este du- 
blată în mod firesc de o „cauzalitate eficientă”, principiu al 
„forței vitale“, pe care vitalismul o consideră ca fiind dis- 
tinctă de „forţe“ fizico-chimice dar analogă cu ele și al „cau- 
zelor finale“, care ar fi sursele unor explicaţii ce își sînt su- 
ficiente şi ireductibile la mecanicism. 

Se constată cu ușurință că toate aceste trei feluri de no- 
țiuni își au originea în experiența introspectivă“15. Desigur 


15 Adică, și aceasta este de la sine înţeles, fără legătură cu ana- 
liza psihologică ştiinţifică, 

că noţiunea de „formă“ este comună formelor organice și 
structurilor matematice sau logice, acestea din urmă pre- 
supunînd prin tradiţie distincţia utilizată chiar de Aristotel 
dintre o „formă“ și o „„materie“. Numai că, deşi „formele“ 
gîndirii sau ale eului etc. sînt date în introspecţie sub o 
formă globală și lipsită de precizie, putîindu-le considera toc- 
mai de aceea drept cauzale, analiza științifică (pe care de alt- 
fel a inaugurat-o tot Aristotel, dar nu în biologia ci 
în logica sa) începe atunci cînd sînt traduse în termi- 
nologia unor structuri de relaţii sau operaţii, adică într-un 
limbaj implicativ care n-are nimic cauzal. Dimpotrivă, for- 
mele organice ţin de interacțiuni esențialmente cauzale chiar 
dacă le exprimăm în terminologia unor structuri matema- 
tice sau algebrice; ele constituie așa dar rezultante și nu 
cauze. A transforma „forma“ luată într-un sens nediferen- 
tiat atît cognitiv cît și biologic în „cauză“ a unităţii orga- 
nismului individual înseamnă așadar a rămîne în planul în- 
șelător al introspecţiei care consideră că „eul“ sau gindirea 
etc., reprezintă motorul activităţii organice. 

În ce privește „forţa“ vitală și finalitatea concepută drept 
„cauză finală“, originile lor introspective sînt şi mai clare. 
Desigur că motivele rezistenţei de care a dat dovadă vitalis- 
mul au ţinut întotdeauna de insuficiențele explicaţiei meca- 
niciste din momentul istoric în care au avut loc discuţiile. 
Aşadar, dubla funcţie istorică a vitalismului a constat atit 
în punerea de probleme, ceea ce este excelent, cît și în oferta 
de a astupa găurile, ceea ce este discutabil. În adevăr, de ce 
să astupăm găurile cu ajutorul unei noţiuni atît de aventu- 
roase ca cea de „forţă vitală“? Evident că experienţa inte- 
rioară ne oferă un asemenea model. „Eul“ care apare, pe de 
o parte, ca „formă“ a formelor (dar care, de fapt, după cum 
arăta deja Kant nu este decît „o formă de apercepţie“ a ex- 
perienţei trăite şi nicidecum un principiu cauzal sau sub- 
stanţial) îi apare pe de altă parte introspecțţiei ca fiind iz- 
vorul forţelor propriu-zise, cum ar fi efortul spiritual sau 
mușchiular. Întreaga operă a lui Maine de Biran se înte- 
meiază pe această iluzie introspectivă care se datorează sen- 
timentului de efort, în cadrul căruia i se pare că deosebește 
o cauză nematerială — „eul“, și un efect material — miş- 
carea mușchilor! La aceasta, psihologia științifică răspunde 
prin Janet și alţii că „conduita“ efortului constituie de fapt 

o reglare a forţelor fiziologice, de care face uz acţiunea (re- 
glare de activare sau chiar de accelerare a acţiunii) și că 
„sentimentul“ efortului nu e nicidecum o cauză ci doar 
indiciul subiectiv al acestei reglări, adică conştientizarea 
conduitei de activare. 

În ce privește finalitatea, am văzut deja că deși ea co- 
respunde unor mecanisme reale și de loc neglijabile de auto- 
reglare, ea n-are nimic comun cu o „cauză“ în sensul „cau- 
zelor finale“: și aici avem o noţiune analizată greșit, întrucît 
reunește într-un tot eterogen implicaţia conștientă (deducțţia 
anticipatoare) și cauzalitatea fiziologică (în speţă ciberne- 
tică), ceea ce iarăși se datorează insuficienţelor introspec- 
tiei. 

Acestor noțiuni de totalitate transcauzală de origine psi- 
homorfă le-au urmat, așa cum se cuvenea, eforturi de expli- 
care de natură fizico-chimică sau întemeiate pe unitățile ele- 
mentare din care este format organismul (celule). Cu alte cu- 
vinte, după cum am întrevăzut la § 4, în timp ce noțiunile 
din prima grupă proveneau dintr-o proiecție la nivelele in- 
ferioare a datelor găsite la nivelele superioare, noțiunile din 
grupa a doua urmează drumul invers și se orientează înspre 
un reducționism care tinde să explice ceea ce este superior 
(aici structura de ansamblu a organismului individual) prin 
ceea ce este inferior (celule etc.) sau chiar prin infravitalul 
fizic. 

Or, ca aproape întotdeauna în cazurile de orientare re- 
ducționistă, aceste încercări de a explica organizarea pornind 
de la datele elementare s-au îndreptat spre scheme atomis- 
tice pentru că ele corespund celor mai simple operaţii ale 
gîndirii; operaţiile aditive. Nu avem în vedere numai teo- 
riile „coloniale“ ale individualității Metazoarelor prin aglo- 
merarea de celule ci ne referirm la ansamblul lucrărilor ana- 
tomice şi fiziologice care au studiat ţesut după ţesut sau 
organ după organ, ca și cum totalitatea morfologică sau func- 
țională a organismului ar rezulta dintr-o sinteză treptată por- 
nind de la elemente sau subsisteme izolabile, acestea din 
urmă fiind la rîndul lor ansambluri a căror analiză conduce 
pînă la celulă cu reacţiile sale considerate ca permanente. Ca 
să dăm un singur exemplu, sistemul nervos, care totuși astăzi 
este pentru noi atît modelul sistemelor de autoreglare cit 
și organul esenţial al coeziunii de ansamblu a organismelor 

superioare, a fost timp îndelungat conceput ca un agregat 
de reacţii izolabile — reflexe — și a trebuit să vină K. Gold- 
stein, primul „fără îndoială, care a văzut aci o reţea în sensul 
curent al termenului. Dar, ignorind teoria algebrică a „re- 
țelelor“ (sau „laticelor“ etc.) Goldstein a fost atît de impre- 
sionat de intuiţia sa, ca odinioară H. Driesch, cînd descoperise 
reglarea embriologică, încît sub pretextul „Gestalt-“ului a 
revenit la o noţiune care este şi extrem de vagă, de tota- 
litate transcauzală (Der Aufbau des Organismus). A trebuit 
să așteptăm pînă la Mc Culloch pentru ca noţiunea de reţea 
neuronală să capete o formă raţională și izomorfă cu cea de 
reţele de operaţii logice. 

Sub dubla influenţă a embriologiei, care pune în lumină 
procesele corelative de diferenţiere și de integrare şi a pro- 
greselor fiziologiei însăși prin descoperirea interacțiunilor 
(prin opoziţie cu seriile cauzale liniare) și a reglărilor ho- 
meostasice, am ajuns în cele din urmă să concepem orga- 
nizarea ca fiind noţiunea centrală a biologiei: noţiune atit 
sincronică, corespunzînd totalităţii relaționale care caracte- 
rizează organismul matur, cît și diacronică, întrucît cores- 
punde succesiunilor de reechilibrări ce caracterizează orice 
dezvoltare, genealogică sau individuală. Această idee funda- 
mentală pe care se întemeiază întregul organicism contem- 
poran se prelungeşte în noţiunea complementară, și ea si- 
multan sincronică (paliere ierarhice) și diacronică (stadii suc- 
cesive), de nivele de organizare, conform cu care avem de 
a face cu procese biochimice submoleculare, cu biofizica 
macromoleculară, cu celula sau cu organismul individual în 
ansamblul său (fără a reveni asupra populațiilor și speciilor 
Și fără a aborda conceptul de biocenoză). 


IV. Comparaţie cu problemele cognitive. — Acum este 
momentul să comparăm diversele noţiuni sincronice cu con- 
ceptele epistemice care le corespund pe tărîmul funcţiilor 
cognitive. T Rd 

Avem puţine de spus cu privire la noțiunea de specie 
(a se vedea I), întrucît ea comportă puține aplicații în dome- 
niul cunoaşterii cu excepția a două puncte de vedere. În pri- 
mul rînd să amintim de dragul de a aminti, discuțiile asu- 
pra „speciilor“ distincte de cunoașteri, după cum ele sînt pro- 
Prii speciei umane sau diverselor specii animale. După con- 

cepţia realistă (și mai ales creaționistă) a speciei, numai omul 
posedă „rațiune“, în timp ce animalul sau nu este decit o 
mașină, aşa cum voia Descartes, sau procedează exclusiv 
prin învăţare asociativă etc. Remarcabilele lucrări ale lui 
W. Koehler și ale continuatorilor săi asupra inteligenţei cim- 
panzeilor au elucidat această diferenţă specifică cel puţin pe 
tărîmul inteligenţei sensorimotorii în care maimuța depășește 
puiul de om cu ajutorul unui schematism al acţiunii (scheme 
de asimilare și coordonări) de natură asemănătoare și cu 
schimburi interindividuale, care ajung pînă în pragul funcţiei 
simbolice. Așadar nu mai putem vorbi de o inteligenţă pro- 
prie speciei umane decit cu condiţia de a distinge în diver- 
sele etape ale hominizării, nivele (cel puţin în principiu, căci 
majoritatea acestor nivele ne sînt necunoscute). În al doilea 
rînd, deși, filogenetic și ontogenetic (și din acest ultim punct 
de vedere nivelele sînt cunoscute) există numeroase paliere 
de structurare cognitivă începînd cu ceea ce cunoaștem des- 
pre nivelele, şi ele bine distincte, proprii diferitelor genuri 
sau specii de Primate studiate în această perspectivă, trebuie 
oare, după o concepţie care ar aminti interpretările nomina- 
liste sau atomistice ale speciei, să considerăm diferitele va- 
rietăți de organizare cognitivă care diferă atit de sensibil 
de la o societate la alta, sau în cadrul societăţilor noastre 
de la un grup de indivizi la altul, ca fiind tot atiîţia phylumi 
(epistemici și nu neapărat genetici), evoluînd în mod diver- 
gent şi continuu, dar fără structuri comune necesare? Cam 
aceasta a fost ideea lui L. Lévy-Bruhl înainte de a o fi retrac- 
tat şi ea rămîne o ipoteză care poate fi luată în consideraţie. 
A treia interpretare constă dimpotrivă în ideea că dacă ra- 
țiunea umană evoluează ea nu se modifică niciodată fără „ra- 
țiune“, ceea ce se reduce la presupunerea unor bariere de 
echilibrare şi a unor orientări sau direcţii a căror necesitate 
rezidă în legile interne de autoreglare care poartă răspunde- 
rea transformărilor. 

Deşi regăsim astfel analogul celor trei poziţii pe care 
le-am separat în legătură cu noţiunea de specie, totuși, din 
cauza lipsei de informaţii suficiente nu putem spune nimic 
despre ereditarea modurilor de cunoaștere, deci nici despre 
interpretările genomului din punct de vedere al funcţiilor 
cognitive (a se vedea II). Dimpotrivă, dacă punem în para- 
lelă (iar comparaţia este permisă de îndată ce ne plasăm, 

Cali da iat. 


se înţelege, numai pe punctul de vedere al tipurilor de no- 
țiuni de care face uz biologul sau psihosociologul) evoluţia 
ideilor pe tărîmul geneticii propriu-zise, sau pe tărîmul ge- 
neticii populațiilor și numeroasele doctrine care se referă 
la rolul vieţii sociale în dezvoltarea raţiunii, regăsim triada 
noastră obișnuită. E drept că ea se prezintă într-o ordine in- 
versă, în ceea ce priveşte primii doi termeni, căci societatea 
fiind superioară individului, acesta la început se consideră 
doar pe sine și începe aşadar printr-o concepţie atomistă: 
societatea n-ar fi decît un agregat de indivizi, iar adevărul 
colectiv n-ar fi decit generalizarea adevărurilor de sursă 
individuală!6. O dată cu școala lui Durkheim sărim de la 
acest individualism atomistic la o concepţie cu adevărat 
tipică a totalităţii transcauzale: societatea este izvorul logicii 
şi al oricărui adevăr și ea le impune prin „constringere“ in- 
telectuală și morală spiritelor individuale, care altfel ar fi 
reduse doar la funcţii sensorimotorii. În perspectivele actua- 
le, raportul dintre indivizi și grupul social este acela al unei 
totalităţi relaţionale, în care operaţiile individuale și coope- 
rarea (sau cooperaţiile) formează un tot indisociabil, astfel 
încît legile coordonării generale a acţiunilor sînt comune în 
nucleul lor funcțional acţiunilor și operaţiunilor interindivi- 
duale și intraindividuale. 

Dar abia pe terenul naturii organizării individuale (a se 
vedea III) paralelismul dintre concepţiile biologice și des- 
fășurarea ideilor psihologice sau epistemologice este izbitor 
şi, chiar istoriceşte, strîns. În adevăr, e de la sine înţeles că 
unei noțiuni de totalitate cauzală considerată sub triplul ei 
aspect de formă, forţă și finalitate îi corespunde noţiunea de 
inteligenţă concepută ca o facultate primă care de la bun 
început este dată cu puteri complete. Dar era mai puţin obli- 
gator ca psihologia științifică, la începuturile ei reacţionînd 
împotriva unor asemenea noţiuni, să se fi orientat spre un 
atomism strict, pentru că nimic nu părea să-l impună în do- 
meniul examinării conduitelor sau al vieţii mentale concrete; 
și totuși, așa s-a întîmplat cam pînă la 1903 în Europa (re- 


16 Aceasta este adevărat cel puţin pentru secolele XVII şi XVIII. 
Dacă însă coborîm în Evul Mediu constatăm că ideile acestuia asupra 
societăţii organizate și asupra raţiunii colective vădesc niște noţiuni 
SE totalitate care în anumite privințe se regăsesc la Comte și Durk- 
ICIM, 


105 


zistența s-a manifestat mai rapid în Statele Unite, prin Ja- 
mes!7). În adevăr, „asociaţionismul“ a considerat timp înde- 
lungat inteligența ca fiind produsul unor senzaţii, fiecare pre- 
lungindu-se într-o „imagine“ și împreună asociindu-se într-o 
combinaţie de imagini anterioare și de percepții actuale. 
Abia în ultimele decenii, și după numeroase regresiuni, no- 
țţiunea de structură sau de totalitate relaţională (a se vedea 
$ 1) învinge din ce în ce mai mult acest atomism mental care 
se întemeia pe vechile concepţii despre sistemul nervos, după 
ce acest atomism le inspirase destul de direct. 


$ 8. Organismul și mediul 


Paralelele, pe care le-am constatat pînă acum, dintre con- 
ceptele biologice și cele care aparţin analizei funcţiilor cog- 
nitive nu prezintă de fapt decît o semnificaţie introductivă în 
raport cu problema centrală a cunoașterii: problema relaţiilor 
dintre subiecte și obiecte, care (după cum am văzut în $ 5 
la I) corespunde direct problemei biologice a interacțiunilor 
dintre organism și mediu. 


I. Relaţiile organism X mediu și subiect X obiect. — Dar 
într-o asemenea chestiune, de altfel comună celor două di- 
mensiuni, diacronică și sincronică, triada dialectică care in- 
tervine nu mai este doar aceea a totalităţii transcauzale a 
atomismului sau a sistemelor relaționale. Se mai adaugă o 
nouă trisecțţie: sau mediul se impune organismului, mode- 
lîndu-l în cursul funcţionării pînă și în structurile sale eredi- 
tare, pasive faţă de această acţiune; sau organismul impune 
mediului structuri ereditare independente de mediu, iar acesta 
se mărginește să elimine pe cele care nu-i convin respectiv 
să le alimenteze pe cele care concordă cu el; sau, de ase- 
menea, între organism și mediu apar astfel de interacțiuni 
încît cele două feluri de factori prezintă o importanţă egală 


17 Dimpotrivă, asociaţionismul a reapărut mai frecvent în Statele 
Unite (Hull etc.) dar sub forme mai ales perceptivo-motorii. 

şi rămîn indisociabili. Dar în timp ce acest al treilea tip 
de soluţii este solidar în mod firesc cu noţiunile de totalitate 
relaţională, fiecare dintre primele două grupe se poate ală- 
tura fie concepţiilor atomiste, fie dimpotrivă concepţiilor care 
țin de totalităţi cauzale. 

E de la sine înţeles că fiecare din aceste trei tipuri de 
soluţii comportă diferite variaţii și întrucît al treilea dintre 
aceste tipuri constituie sinteza primelor două, pe care totuși 
le „depăşeşte“, variațiile acestui al treilea tip constituie ipso 
facto posibilităţi intermediare între primele două. Totuși ar 
fi eronat să înșirăm mulțimea soluţiilor într-o succesiune li- 
niară sau într-un evantai, caracterizat la o extremitate prin 
acţiunea directă și predominantă a mediului (lamarckism), 
de cealaltă situîndu-se caracteristica inversă (mutaţionism 
clasic), partea mijlocie urmînd să fie ocupată de doctrinele 
interacțiunii. În adevăr nu există nici un fel de serie unică, 
în sensul că atunci cînd se trece de la primele două tipuri 
de interpretare la al treilea, modurile de a gîndi cauzaliiatea 
şi chiar formele de cauzalitate sau de explicare utilizate se 
schimbă în realitate, primele două tipuri sînt mai apropiate 
unul de altul decît de al treilea, întrucît recurg la secvenţe 
cauzale simple și insuficient elaborate, în timp ce al treilea 
constă în „depășirea“ lor în sens dialectic („aufheben“) in- 
troducînd noi modele explicative cibernetice, care au înce- 
tat să mai fie liniare, ceea ce repune în discuţie însăși for- 
mularea problemelor. 

_ Înainte de a examina unul cîte unul aceste tipuri de ex- 
plicaţie și înainte de a aminti în prealabil maniera în care 
erau concepute relaţiile dintre organism şi mediu în doc- 
trinele anterioare ideii de evoluţie, trebuie să mai arătăm că 
triada de care am vorbit se regăsește aproape în aceiași ter- 
meni în domeniul funcţiilor cognitive atunci cînd considerăm 
relaţiile dintre subiecte și obiecte. Dar pentru a conduce o 
asemenea comparaţie, care se va înfățișa din nou și sub di- 
ferite forme în întreaga lucrare de faţă, trebuie să reamintim 
în ce termeni am pus problema în $ 5, I. În adevăr există 
trei feluri de cunoştinţe posibile: 

1° cunoștințele legate de mecanisme ereditare (instinct, 
percepţie etc.) care există sau nu la om dar corespund bio- 
logic domeniului caracterelor transmise de genom. 

2° cunoştinţele extrase din experienţă și corespunzind bio- 
logic acomodatelor fenotipice; 

3° cunoştinţele logico-matematice care rezultă din coor- 
donări operatorii (funcţii etc.) și corespund biologic cu sis- 
temele de reglare la orice scară, în ipoteza că operaţiunile 
logice elementare (reuniri, disocieri, ordonări etc.) cu carac- 
terul „necesar“ de coerență sau necontradicţie constituie or- 
ganul reglator fundamental al inteligenţei!€. 

Acestea fiind spuse, dacă vrem să comparăm noţiunile 
biologice privitoare la relaţiile dintre organism şi mediu cu 
noţiunile epistemologice privitoare la relațiile dintre subiect 
și obiect, atunci trebuie să examinăm formele de cunoaștere 
1 și 3 iar nu forma 2, care corespunde acomodatelor feno- 
tipice. În adevăr, ceea ce biologii contemporani în discuţiile 
cu privire la relaţiile dintre ereditate și mediu consideră 
global ca fiind ereditar, cuprinde simultan „sistemul genetic“ 
în calitate de purtător de informaţie, adică în calitate de 
purtător al unei programări înnăscute ce reglează dezvolta- 
rea, și același „sistem“ în calitate de sediu de reglare. Ceea ce 
este de la sine înţeles întrucît genomul comportă gene reglatoa- 
re şi o autoreglare, dar s-a pus în prea mică măsură problema 
dacă transmiterea unui caracter morfologic ereditar (fie și 
sub formă de „potenţialitate“) este sau nu de aceeași natură 
ca și transmiterea unui mecanism de reglare deși acesta din 
urmă este, pe de o parte, o simplă continuare sau mai curînd 
o reactivare decit o „transmitere“, dar pe de altă parte el 
constituie condiția necesară pentru ca prima transmitere să 
aibă loc. Dar, pentru că ambele transmiteri sînt indisociabil 
legate, trebuie în mod natural, pentru a compara relaţiile 
cognitive dintre activităţile subiectului și obiectului cu rela- 
țiile biologice dintre organism (sub aspectul mecanismelor 


18 Să notăm de pe acum, chiar dacă va mai trebui să revenim, 
că dacă structurile logico-matematice sînt legate de activităţile subiectului 
mai mult decit de proprietăţile fizice ale obiectului, aceasta însă nu 
înseamnă că le-am putea raporta la caracterele ereditare (potenţialităţi 
genetice), căci acestea sînt contingente şi variabile. Dimpotrivă, în mă- 
sura în care legăturile logice sau matematice sînt „necesare“, nu le 
putem deci pune în legătură în ce privește originea biologică decit cu 
caractere biologic necesare: dar asemenea caractere sînt mecanismele 
de autoreglare, pentru că viaţa depinde în esenţă și la orice scară (in- 
clusiv genomul) de autoreglări (conservarea structurilor ciclice etc.). 

sale ereditare) și mediu, să considerăm în mod provizoriu 
că modurile de cunoaștere 1 și 3 constituie un tot ce se 
opune lui 2. 

Aşa stînd lucrurile, ne aflăm iarăși în faţa triadei de 
care a fost vorba mai sus: sau obiectul, inclusiv în struc- 
turile sale logico-matematice, se impune ca atare subiectului 
(originea empirică, în sens fizic, a matematicilor ca la H. 
Spencer, sau la d'Alembert care căuta să extragă din senza- 
ție aritmetica și chiar algebra şi atunci îl încurcau numărul 
zero şi numerele negative, fără a mai vorbi de cele „ima 
ginare“!); sau subiectul impune obiectului structurile sale 
întrucit acestea constituie cadrul prealabil oricărei experienţe 
(apriorism kantian pe care am văzut — în paragraful 5 ali- 
niatul 1 — în ce fel îl interpretează K. Lorenz în limbajul 
biologiei moderne); sau subiectul şi obiectul sînt unite în- 
tr-un mod indisociabil în funcţionarea acţiunilor, și atunci 
structurile logico-matematice trebuie considerate ca fiind ex- 
presia celor mai generale coordonări ale acţiunilor. 

Dar și aci, triada nu mai corespunde triadei totalităţilor 
transcauzale, a atomismului sau a totalităţii relaţionale decit 
în ce priveşte al treilea tip de soluţii. În adevăr, putem 
admite un primat al obiectului relativ la subiect într-o 
perspectivă strict atomistă, și tocmai acesta e cazul „aso- 
ciaţionismului“ psihologic (de la Spencer la Hull etc.), dar 
putem de asemenea să ajungem la un punct de vedere analog 
în perspectiva totalității transcauzale, cum li se întîmplă 
mai multor „gestaltiști“ cînd atribuie „forme bune“ realităţii 
fizice (dar recurgînd la termenul de cîmp), subiectul şi siste- 
mul său nervos nefiind atunci decit sediul sau teatrul și nu 
actorul sau autorul structurilor generale din care provin ma- 
tematicile și logica. 

Și o dată în plus, cel de al treilea tip de soluţii (in- 
teracţiuni dintre subiect și obiecte) nu constituie un simplu 
intermediar al primelor două, ci este o depășire dialectică 
a lor. lar aceasta apare aci în mod evident căci în primele 
două perspective structurile logico-matematice sînt ca și date 
de-a gata, fiind virtual sau chiar real desăviîrșite fie în rea- 
litatea fizică fie în cadrul a priori al spiritului, în timp ce 
în al treilea tip de soluţii aceste structuri apar ca rezultat al 
unei construcţii autentice și continue. 


109 


II. Armonia prestabilită. — Înainte de a relua în detaliu 
acest paralelism trebuie să examinăm pe scurt concepţiile 
referitoare la relaţiile dintre organism și mediu în doctrinele 
anterioare evoluţiei (concepţii care rămîn actuale, de exem- 
plu în vitalismul lui Driesch sau în cel al lui Cuenot). În 
adevăr, este clar că triada noţiunilor biologice de care a fost 
vorba la 1 este solidară cu o perspectivă strict evoluționistă. 
Dar întrucît ideile au totdeauna o istorie fără un început 
absolut și întrucît în ştiinţă o teorie, chiar dacă este revolu- 
ționară, este totdeauna influențată chiar și de cele pe care 
le combate sau reușește să le înlocuiască, este indispensabil 
să examinăm felul în care vitalismul iniţial, în formele sale 
de totalitate transcauzală sau de holism, privește relaţia din- 
tre organism și mediu, și aceasta cu atît mai mult cu cît 
chestiunea se pune din nou o dată cu fiecare reapariţie a 
finalismului. 

La prima vedere, vitalismul, în toate formele sale, crea- 
ționist sau solidar cu „formele“ eterne ca la Aristotel, pune 
accentul doar pe organism şi nicidecum pe mediu. La fel, 
echivalentul său relativ la viața mentală sau la organizaţia 
cognitivă, adică spiritualismul (de exemplu, al lui Maine de 
Biran) sau teoria inteligenţei concepută ca un fapt primar 
sau „facultate“ par să interpreteze totul în funcţie de ac- 
tivităţile subiectului. 

Dar, dacă nu ne limităm la cuvinte și căutăm să examinăm — 
ori tocmai aceasta este adevărata problemă — ce „fac“ sau 
cum se comportă aceste organisme dotate cu „forme“ per- 
manente și „forţă“ vitală, sau această inteligenţă care de la 
apariţie este înzestrată cu toate puterile ei, constatăm repede 
că ele nu au nimic de făcut în sens de a construi, pentru 
că ele nu evoluează și mai ales pentru că mediul pentru 
organism şi realitatea exterioară pentru inteligenţă sînt din 
capul locului complet aranjate în virtutea acelorași „forme“ 
eterne sau a aceluiași creator. Așadar, activitatea organis- 
mului sau a inteligenţei este strict limitată la utilizarea me- 
diului după un plan prestabilit sau la completarea lui sub 
formă de intelecţie. 

Noţiunea fundamentală proprie doctrinelor preevoluţioniste, 
în ce priveşte relaţiile dintre organism și mediu, este deci 
noţiunea de armonie prestabilită și nicidecum aceea a unei 
armonii sau a unei adaptări care se instituie treptat. Acest 

concept se regăseşte identic în domeniul inteligenţei-facul- 
tate pentru că și aici nu avem decît simple descoperiri sau 
utilizări ale unui acord prestabilit între ea și obiecte. Înţe- 
legem atunci unirea necesară a vitalismului cu finalismul 
pentru că orice explicaţie finalistă se reduce de asemenea, la 
substituirea seriilor cauzale (strict mecaniciste, aleatorii sau 
cibernetice) cu simpla afirmare a unei armonii prestabilite: 
de exemplu, prezenţa organelor vizuale se datorează faptului 
că ochiul este „făcut pentru“ a vedea și cu aceasta s-a spus 
totul. 

Dar armonia prestabilită nu este în realitate decît o doc- 
trină de subordonare a organismului, respectiv a inteligen- 
tei, faţă de o lume dată de-a gata, ceea ce înseamnă cu ade- 
vărat eliminarea oricărei activități constructive. Deci nu de- 
geaba Aristotel desprinzindu-se — spre paguba lui — de 
concepţiile matematizante ale lui Platon, ajunge, din punct 
de vedere epistemologic, la un rezultat care seamănă atit de 
mult cu empirismul pur şi nu seamănă de loc cu o construire 
a formelor de către subiect. 

Tot astfel, forța vitală, deși oferă (verbal) principiul or- 
ganizării interne este în primul rînd principiul unei ajustări 
ereditare la toate situaţiile mediului, ceea ce de fapt pre- 
supune o acțiune continuă a acestuia fie în cadrul manifes- 
tărilor observabile ale naturii, fie în cadrul planului Crea- 
torului. 

În ce privește finalismul, este deosebit de sugestiv să 
constatăm cît de puţin își dau seama partizanii săi moderni, 
care în general sînt ostili lamarckismului și neagă orice in- 
tervenţie a mediului în mecanismele ereditare, de faptul că 
orice explicaţie finalistă se reduce la a atribui organismului 
puterea de a prevedea exigenţele, exterioare, deci la a con- 
feri mediului un larg domeniu de acţiune însă prin inter- 
mediari psihologici sau mai curînd psihomoriici și nu prin 
intermediari fizico-chimici. Am văzut acest lucru în amănunt 
(paragraful 4) în legătură cu Cuenot și vom regăsi această 
problemă în legătură cu anticipările. Atunci cînd o calozitate, 
de exemplu, care la adult îndeplineşte un rol funcţional pen- 
tru adaptarea la mediu, este pregătită încă dintr-o etapă 
precoce a embrionului avem de-a face sau pur și simplu cu 
o ereditate a ceea ce s-a dobîndit, ori cu un hazard, sau 
această anticipare se datorează unor informaţii anterioare 

printr-un mecanism căruia putem spera să-i găsim o expli- 
caţie cibernetică (reechilibrări în cursul dezvoltării, dar cu 
scurtcircuite treptate terminînd cu „asimilarea genetică“ etc.). 
"E Or, a spune pur şi simplu că aici există finalitate înseamnă 
| IN a spune că embrionul ţine seama de la bun început de me- 
[| diu, cu alte cuvinte că este influenţat de el ca și în soluţiile 
Ji precedente (cu excepţia hazardului), dar acum supoziţia este 
i justă și nu-l explică în nici un fel pe „cum“. 
| | E de la sine înţeles că în cadrul ipotezelor de armonie 
ŢI prestabilită, proprie acestor interpretări vitaliste putem deo- 
ii sebi nuanțe după cum accentul cade fie mai mult asupra or- 
IF ganismului (de unde o tendință spre preformism), fie asu- 
| pra mediului (tendinţă finalistă), sau ambii termeni se echi- 
(| librează. 


tiile pozitive ale problemei relaţiilor dintre organism și me- 
iE diu, prima îşi păstrează în timp interesul chiar dacă nu o mai 
i putem accepta sub forma ei istorică, căci astăzi în ţările 
ni anglo-saxone asistăm la o revenire incontestabilă a influen- 
H telor lamarckiene. 

A Citeva observaţii preliminare s-ar putea să fie utile, căci 
f deşi ele interesează mai ales sociologia cunoaşterii, totuşi 
| sînt de natură să arate dificultăţile unei poziţii obiective în 
| 

| 

| 


epistemologia biologică. Lamarck este esențialmente func- 
i ționalist, iar accentul pe care doctrina sa îl pune asupra 

rolului formativ exclusiv al mediului amintește mult episte- 
“A mologiile empiriste. Pentru aceste două motive el era desti- 
f E nat să-i atragă pe anglo-saxoni!?, în timp ce structuralismul 
| şi ineismul inerente unor poziţii mutaţioniste ar fi convenit 
| mai bine francezilor. Hazardul naşterii a decis însă altfel; 
| de aceea lamarckismul a devenit o doctrină mai curînd la- 
| tină înainte ca neodarwinismul să fi cîştigat pentru mo- 
ig ! ment partida, sprijinindu-se pe tehnici victorioase de la- 
| borator. 


| | 
| III. Lamarckismul și empirismul. — Dacă revenim la solu- 


E 12 Dovadă: în Anglia a existat un lamarckian mai empirist decît 
Lamarck însuși: Erasmus Darwin, bunicul lui Charles. Pe de altă parte, 
E Lyell l-a atacat pe Lamarck nu din cauza insistenței acestuia asupra ín- 
i Se mediului ci pentru ideile sale în legătură cu progresul inevi- 
takil, 

O dată poziţiile răsturnate, bietul Lamarck a devenit obiec- 
tul unor critici destul de meschine chiar și în propria sa ţară 
(Cuenot, Guyenot etc.), ca și cum o mare operă n-ar conţine 
întotdeauna porţiuni slabe sau chiar destul de fragile. Cri- 
ticii s-au pornit împotriva „gitului girafei“ şi a altor exemple 
amuzante, în timp ce referindu-se la marele Darwin, care 
totuși terminase prin a încorpora în doctrina sa factorii la- 
marckieni, chestiunile delicate (teoria „gemulilor” etc.) erau 
omise cu grijă. Or, dacă Lamarck a greșit prin faptul că a 
gindit numai mediul ca factor al transformismului, iar tendin- 
tele organismului doar ca limitindu-se la alegerea unui me- 
diu convenabil, totuși el a avut incontestabil dreptate să atri- 
buie acestor fapte un rol necesar, după cum ne dăm astăzi 
seama din ce în ce mai bine. 

Dar aceste fluctuații ale modei nu ar avea decit o im- 
portanță secundară dacă n-ar deveni uneori colective. Or, 
cam pe la 1930 am avut prilejul de a face două observaţii 
neliniștitoare. Un mare biolog american cu care făceam 
schimb de idei în măsura în care aceasta se poate face în 
cursul unei traversări a Atlanticului, a sfîrșit prin a-mi măr- 
turisi convingerea sa că lamarckismul conţine o mare doză 
de adevăr, dar, adăuga el, este imposibil să enunţi public 
asemenea opinii (el era încă tînăr) de teama scandalului. În 
aceeași epocă avusem discuţii susținute asupra rolului me- 
diului cu colaboratorul principal al unui mare genetician 
antilamarckian. „În această privinţă, îmi mărturisi într-o zi 
acest şef de lucrări, am certitudinea absolută că patronul s-a 
încurcat. Dar, tăcere! Pentru ca un institut să meargă bine, 
trebuie să existe o singură opinie“. De altfel, patronul res- 
pectiv mi-a dat odată acest răspuns revelator: „din partea 
mea, joc contra!“. El nu credea pe atunci decit în hazard și în 
selecție; peste 20 de ani devenea finalist și cvasivitalist. În 
ceea ce mă priveşte, între hazard și finalitate m-ași fi ocupat 
să găsesc ce rămîne adevărat din lamarckism; tocmai așa se 
procedează astăzi. 

Cele două idei centrale ale lamarckismului sînt: rolul exer- 
cițiului organelor în cursul dezvoltării individului și fixarea 
ereditară a modificăilor astfel obţinute (ereditatea „dobin- 
ditului“). 

Prima dintre aceste două noţiuni este acceptată unanim, 
dar dacă nu se admite a doua în forma preconizată de La- 

marck, semnificaţia celei dintîi se modifică mult. În ipoteza, 
admisă timp îndelungat, a unei deosebiri radicale dintre feno- 
tipul individual și genotip (numai el ereditar), modificările 
datorite exerciţiului organelor nu sînt decît acomodate ne- 
ereditare care, desigur, modifică mai mult sau mai puţin 
adînc fenotipul, dar nu dau loc vreunei fixări a acestor achi- 
ziţii. 

Cam în ultimele trei decenii (a doua parte a carierei lui 
Th. Morgan etc.) și datorită progreselor geneticii populațiilor, 
a crescut interesul pentru fenotipuri considerate ca produsul 
interacțiunilor indisociabile dintre genotip (sau genotipurile 
amestecate într-o populaţie) și mediu. Atunci fiecărui genotip 
(respectiv fiecărei populaţii) îi corespunde „o normă de reac- 
ție“ care exprimă producerea fenotipurilor posibile rezultate 
din aceste descendente, în funcţie de variaţia cutărei sau cu- 
tărei proprietăţi a mediului. 

În cadrul acestor norme de reacţie rolul exerciţiului or- 
ganelor în cursul dezvoltării individuale rămîne așadar deci- 
siv, și acesta este un punct cîștigat în favoarea influenţei me- 
diului. Numai că acest rol nu este decît parţial: ceea ce îi 
lipsea interpretării lamarckiene era recunoașterea explicită a 
faptului că aceste acţiuni ale exerciţiului sînt totdeauna re- 
lative, nu numai la mediu dar și la structura genotipică (pură 
sau impură) a liniilor considerate. Pe scurt, acolo unde La- 
marck vede doar o acţiune simplă a mediului (organismul ne- 
reacționind decît prin dobîndirea unor „achiziţii“ mai mult 
sau mai puţin forțate“ avem de fapt o interacţiune a factorilor 
exteriori cu genomul. 

Această primă lacună este purtătoare de grele consecinţe. 
Dacă Lamarck ar fi avut dreptate, organismul ar fi de o plas- 
ticitate indefinită şi ar varia neîncetat, în timp ce de regulă 
generală el se modifică numai în interiorul „normei“ de reac- 
ție (cu excepţia cazurilor de dezechilibru mai adînc, asupra 
cărora vom reveni de îndată în legătură cu „ereditatea do- 
bînditului“). Cu alte cuvinte, organismul este mai puţin pa- 
siv decît presupunea Lamarck: el reacţionează activ, asimi- 
lînd mediul la structurile sale iar nu lăsîndu-se dus în toate 
sensurile prin acomodări nedefinite. Desigur, organismul este 
susceptibil de a învăţa; dar orice înregistrare de informaţii 
exterioare este legată de structuri de asimilare și dacă, de 
exemplu, nu avem încă certitudinea că această înregistrare 

se efectuează în cazurile elementare prin fixare de A.R.N. 
(acid ribo-nucleic), se pare totuşi că integritatea acestuia este 
necesară pentru ca fixarea să aibă loc, 

A doua problemă, aceea a fixării propriu-zis ereditare 
(ereditatea dobînditului), este cu mult mai complicată. La- 
marck credea într-o acţiune directă a modificărilor somatice 
(efecte de exerciţiu) asupra sistemului genetic prin adăugare 
sau suprimare de caractere. Dar în această chestiune capitală 
s-au efectuat numeroase experimente de control iar rezul- 
tatele au fost mereu negative. Cauza părea deci pierdută. 

Dar după ce au început să poată fi propuse alte interpre- 
tări, fără a considera că o acţiune a mediului ar fi necesar- 
mente legată de o adăugare sau suprimare de gene sau deo 
mutație simplă, constatăm că variaţii ereditare legate de ase- 
menea influențe exterioare devin observabile! Waddington, 
care se consideră totuşi neodarvinist (deși s-a angajat hotă- 
rit pe drumul unui tertium faţă de lamarckism și mutaţio- 
nism) are curajul de a vorbi din nou despre „ereditatea do- 
bînditului“, reţinînd faptul dar nu explicația lamarckiană a 
acestuia. El citează ca exemplu întreruperea nervurii trans- 
versale a aripilor la o rasă de Drosophilă, întrerupere obți- 
nută în stare fenotipică sub influența temperaturii și care se 
fixează după cîteva generaţii, chiar dacă are loc revenirea la 
temperatura normală. Sau, de asemenea, la anumite larve de 
Drosophilă vedem o extindere a aripii anale sub influența 
salinităţii, urmînd și aci o fixare după cîteva generaţii în 
pofida revenirii la condiţiile obişnuite. Un exemplu și mai 
spectaculos este apariţia, tot la Drosophilă, a unei modificări 
a celui de al treilea segment al corpului, care devine asemă- 
nător cu al doilea după ce ouăle au fost tratate cu vapori de 
eter; după selecţie, acest caracter devine stabil la capătul a 
douăzeci de generaţii?0, 

De fapt, datul fundamental asupra căruia toată lumea este 
de acord (indiferent dacă îi zicem „ereditate a dobînditului“ 
sau altfel) constă în aceea că o variaţie fenotipică legată 
intr-un mod experimental precis cu o modificare a mediului 
poate, după cîteva generaţii, să se fixeze sub o formă genoti- 
pică. În asemenea cazuri, Waddington vorbeşte de „asimi- 
lare genetică“ definind acest concept după cum urmează: 


20 C, H. Waddington, The nature of life (Akken & Unwin), cap. 4- 

apariţia unui caracter x iniţial legat de o schimbare a me- 
diului și care apoi subsistă ereditar după anularea schimbării. 

Dar, repetăm, acceptarea celui de al doilea fapt fundamen- 
tal pe care se bizuia lamarckismul nu implică de fel accep- 
tarea interpretării lamarckiene. În asemenea cazuri rămîn 
posibile alte două explicaţii, care de altfel sînt compatibile 
între ele: 

1° selecţie a fenotipurilor prin eliminări sub influenţa 
mediului și reorganizare a genomului în funcţie de noile ra- 
porturi ale genelor astfel modificate; 

2° reorganizare directă a genomului în funcţie de selecţie 
(de astă dată în sensul unei modificări a proporţiilor și a 
unei restructurării de ansamblu), dar ca „răspuns“ la „tensiu- 
nile“ mediului care au loc în cursul dezvoltării individuale a 
fenotipurilor. 

Fără a trebui să facem aci o opţiune (a se vedea mai de- 
parte în paragraful 19 la IV—VII), să notăm numai că în 
amîndouă cazurile nu este vorba, ca la Lamarck, de o înre- 
gistrare pasivă în germen a caracterelor somatice impuse de 
mediu, ci de o reorganizare activă în funcţie de selecţii, care 
de altfel nu se reduc la simple eliminări ci sînt schimbări de 
proporţii în sînul unei pluriunităţi organizate. Cu alte cu- 
vinte, și în ce privește ereditatea Lamarck uita necesitatea 
unei organizări interne care reacționează activ și nu suportă 
pur şi simplu evenimentele exterioare?!. 


21 N-am vrea să fim nedrepți față de Lamarck, în operele căruia sînt 
ușor de găsit texte care opun influențelor mediului, uneori considerate 
ca „neregulate“, factori interni ce ţin de o „putere“ organizatoare a 
vieţii. Dar dacă lamarckismul a fost interpretat în mod constant în sen- 
sul unor acţiuni morfogenetice ale mediului, iar Lamarck însuşi insistă 
asupra acestei idei mai mult decît asupra noțiunii de organizare, aceasta 
se datorește faptului că doctrina sa prezintă, în această privinţă, ace- 
leași ezitări și chiar ambiguităţi pe care le aflăm de exemplu la Locke, 
care deși părinte al empirismului şi precursor al concepțiilor lui Hume 
asupra rolului deprinderii și al asociaţiilor de idei, rezervă totuși o parte 
„operaţiilor spiritului“ cunoscute sub numele de „reflecţie“, 

Or, la Locke orice cunoaștere provine din experienţă, sufletul este 
o „tabula rasa“, spiritul rămîne pasiv primind „ideile simple“, iar 
„operaţiile spiritului“ nu constau decît în „compunerea“ acestor „idei 
simple“ care nu Sînt însă îmbogăţite; adică, aceste „operaţii“ sînt simple 
asocieri, fie „naturale“ cu alte cuvinte conforme cu experienţa, fie prin 
„uzanţă“ ajungindu-se astfel la legături subiective şi habitudinale care 
nu sînt însă mai puţin tari. În acest fel devine inteligibil de ce acest 
factor aparent intern al „operaţiilor spiritului“ a fost tradus mai tîrziu 

Dacă ne gindim acum la posibilitatea unui paralelism cu 
relaţiile dintre subiect și obiecte în cadrul funcţionărilor cog- 
nitive, analogiile se impun de la sine. Doctrina după care 


în limbajul „asociaţiilor“ pure şi că Leibniz, a reacţionat puternic îm- 
potriva acestui empirism încă pe vremea cînd Locke era în viaţă, amin- 
tind că dacă întregul conţinut al noţiunilor experimentale a trecut prin 
simțuri, în schimb nu poate să fie la fel cu „ipse intellectus” care are 
rolul de a asigura structuri şi nu numai de a subordona spiritul la 
experienţă, de la care primește în mod exclusiv structurarea. 

La fel, dacă încercăm să analizăm în textele lui Lamarck sensul 
expresiei „putere organizatoare“ pe care el o invocă uneori, constatăm 
că în esenţă e vorba de o „compunere“ fără structură, compunere care 
îşi datorează „forţa“ doar naturii şi asocierii componentelor. Este ade- 
vărat că, în domeniul psihologic, Lamarck opune „faptelor fizice“ „fap- 
tele morale“ sau „adevărurile matematice“ pe care le aflăm „prin inte- 
ligenţă și nu prin simțuri“ (Phil. zool, Avertissement, nota de la sub- 
sol), dar în continuare el arată „cum forța care excită mișcările orga- 
nice poate, la animalele cele mai imperfecte, să se afle în afara lor și 
totuşi să le animeze; cum apoi această forță a fost transportată și fixată 
chiar în animal; și în fine cum a devenit ea izvorul sensibilităţii sale, iar 
la sfîrşit izvorul actelor de inteligență“. Așadar nu este vorba de un 
proces de interiorizare a unor acţiuni la început materiale și exterioare 
dar în parie endogene, iar apoi executate în mod interior, ci avem un 
mecanism pur exogen care se prelungeşte apoi în reacţii interne. 

În capitolul VII al cărţii sale Philosophie zoologique Lamarck ex- 
plică în ce ar consta pe plan organic „actele de organizare“ care provoacă 
acţiunile animalelor: „Afluenţa de fluide subtile (de fluid nervos) care 
devin aici (în organe) cauza determinantă a mișcărilor de care este 
vorba“. Dar îndată el adaugă: „Dacă aș vrea să trec aici în revistă toate 
clasele, toate ordinele, toate genurile și toate speciile de animale care 
există, aş putea arăta că însăși conformaţia indivizilor și aceea a părți- 
lor lor, că organele lor, facultăţile lor etc. reprezintă peste tot doar (!) 
rezultatul circumstanțelor cărora le este supusă fiecare specie prin na- 
tură, şi al deprinderilor pe care indivizii care o compun au fost obligaţi 
să le contracteze, şi că ele nu sînt produsul unei forme primitiv existente 
care să fi forţat animalele la deprinderile ce le cunoaștem“. 

Este adevărat că în capitolul IX, subliniind „gradarea neregulată a 
evoluției, spune că „starea în care vedem toate animalele este, pe de o 
parte, produsul complexităţii crescînde a organizării, care tinde să for- 
meze o gradaţie regulată, iar pe de altă parte, rezultatul influenţei unei 
mulțimi de circumstanţe foarte diferite care tind incontinuu să distrugă 
regularitatea în gradaţie a complexităţii crescînde a organizării“. Dar 
continuarea capitolului arată că nu avem aci o opoziţie între o organi- 
zare endogenă și influenţele mediului, căci, în legătură cu cele două legi 
fundamentale ale sale (utilizarea organelor și ereditatea dobiînditului), 
Lamarck subliniază că „dacă obișnuinţele formează o a doua natură“, 
apoi prima natură este deja obişnuinţă și, în legătură cu aceasta, el 
aminteşte următorul pasaj central din lucrarea sa Recherches sur les 
corps vivants (p. 50): „Nu organele, adică natura și forma părților de corp 

subiectul este supus pur și simplu constrîngerilor obiectului 
nu este decît empirismul sub forma sa clasică, pentru care 
noţiunile cele mai centrale ale rațiunii se datorau doar efec- 
telor repetate ale experienţei şi deprinderilor dobîndite de 
subiect sub presiunea circumstanțelor. 

Să comparăm, de exemplu, felul în care Hume explică 
formarea ideii de cauzalitate cu consideraţiile lui Lamarck 
(deşi mai tînăr, acesta i-a fost totuși contemporan vreo trei- 
zeci de ani) asupra rolului exerciţiului și al deprinderii în 
adaptările morfologice și vom regăsi exact aceleași raţiona- 
mente și aceleași lacune. Pentru Hume ca şi pentru Lamarck 
mediul este indefinit deschis (pentru o specie dată) şi ori și 


ale animalului au dat naştere deprinderilor sale și facultăţilor sale parti- 
culare, ci dimpotrivă, deprinderile sale, modul său de viaţă și circum- 
stanţele... au constituit cu timpul forma corpului său, numărul şi starea 
organelor sale și, în sfîrșit, facultăţile de care se bucură“. 

Nu poate exista o declaraţie mai clară în ce priveşte originile exo- 
gene ale „organizării“ în calitate de „complexitate“ regulată (dacă me- 
diul nu variază brusc) şi neregulată (dacă mediul variază prin salturi). În 
cursul anilor 1815—1822, în lucrarea sa Histoire naturelle des animaux 
sans vertebres (Philosophie zoologique datează din 1809) Lamarck revine 
asupra „puterii“ organizatoare, pe care o identifică acum cu marea „pu- 
tere generală“ a „naturii“ în ansamblu, concepută ca fiind totalitatea nu 
a corpurilor ci a mișcărilor și actelor. Dar „această putere este limitată, 
complet dependentă și... n-ar putea face altceva decît face“, avind un 
caracter „întrucîtva mecanic”. În particular, această „putere“ este lip- 
sită de orice finalitate, chiar şi în „corpurile vii“. „În adevăr, o ordine 
a lucrurilor pregătită de către cauzele care au instituit-o treptai a condus 
prin dezvoltări progresive ale părţilor, guvernate de circumstanţe (!), la 
ceea ce în fiecare organizare particulară a acestor corpuri ne pare a fi 
un scop și care în realitate nu este decit o necesitate“. Urmează apoi 
o nouă dezvoltare a rolului „climatelor“, „situaţiilor“ și „mediilor locuite“ 
etc. în ceea ce privește formarea deprinderilor și apoi în ceea ce privește 
formarea „organelor indivizilor“. 

Pe scurt: nu este exagerat să considerăm „complexitatea“ lui La- 
marck, pe care el o consideră izvorul organizării, ca proces de natură 
esențialmente asociaţionist și nicidecum ca o structurare endogenă, cum 
s-ar putea crede citind anumite pasaje izolate de context. Rațiunea aces- 
tei excluderi a oricărei structurări endogene constă probabil în aceea 
că pentru starea cunoştinţelor fizico-chimice din perioada respectivă o 
asemenea structurare ar fi părut îmbibată de vitalism finalist, așa cum 
era în realitate la antievoluţioniști; așadar, era inevitabil mecanicismul 
antifinalist al lui Lamarck (care nu putea să domine problemele de inter- 
acţiune, de cauzalitate cu bucle etc.) să-l conducă la o supraestimare a 
influențelor mediului tot așa cum respingerea ideilor înnăscute avea să-l 
ducă pe Hume la o concepţie asociaţionistă despre rolul exclusiv al 
„experienței“ sau al acţiunii mediului. 

ce poate produce ori și ce în măsura în care subiectul se 
află în prezenţa unor succesiuni regulate. Pentru Hume, ca şi 
pentru Lamarck, aceste succesiuni se traduc atunci prin for- 
marea în subiect a unor asociații sau deprinderi care nu sînt 
decît replica unor secvenţe externe: replică ce se prelungește 
în organism, pentru Lamarck, printr-o schimbare de formă 
de natură materială și în subiect, pentru Hume, printr-o 
schimbare de forme mentale sau de idei, deoarece diversele 
noţiuni de cauzalitate (diverse în conţinutul lor concret, deşi 
supuse aceleiași legi formative generale care constituie ideea 
abstractă de cauză) nu sînt decît manifestarea subiectivă a 
asociaţiilor sau deprinderilor astfel dobîndite. Iar în ambele 
cazuri, ceea ce lipseşte este referirea la o activitate structu- 
rantă a organismului sau a subiectului: la Lamarck orice pre- 
siune a mediului este acceptată pur și simplu și nu este asi- 
milată unei structuri genotipice cu care ar interacționa; la 
Hume, secvenţa regulată exterioară este înregistrată pur și 
simplu și nicidecum asimilată unor structuri deductive care 
i-ar conferi inteligibilitate, astfel încît „necesitatea“ pe care 
o atribuim ideii de conexiune cauzală nu e decit o iluzie 
datorată forţei asociaţiilor sau a deprinderilor. 

Se va spune că acestui paralelism îi lipseşte prelungirea 
asociaţiilor dobîndite în ereditatea dobînditului. La Hume, 
fără îndoială, dar nu mai e cazul şi cu vederile lui Spencer, 
unde dacă nu avem „idei înnăscute“, avem cel puţin o ge- 
neză posibilă, simultan biologică și psihologică a inteligenţei 
ca aptitudine cerebrală rezultată din asociaţii dobîndite. 

Pe de altă parte, dacă reașezăm matematicile și logica în 
cadrul analizat la I, se vede clar că empirismul clasic (d'Alem- 
bert și alţii), care le concepea ca fiind extrase pur și simplu 
din experienţă și chiar din „senzaţie“, pierdea din vedere 
problema așa cum se pune ea în prezent, problemă care 
aminteşte îndeaproape pe aceea a fixaţiei şi, după cum se 
spune adesea, a „imitaţiei“ unui fenotip de către genotip 
(„fenocopie“). Atunci cînd, de exemplu, în fizica matematică 
un ansamblu de legi obţinute experimental (adică fenotipic) 
este tradus printr-o teorie deductivă care îi acoperă toate 
contururile dar le și depăşeşte, nu putem spune pur și simplu 
că avem o trecere de la fapt la normă, ceea ce ar însemna în 
final o revenire la Hume, ci spunem că subiectul, graţie 

structurilor sale deductive autonome, a reconstituit şi chiar a 
imitat schema oferită de experienţă, dar că a reconstruit-o 
în realitate internă. 


IV. Mutaţionismul. — Darwin sfirșise (ed. a VI-a a Ori- 
ginii speciilor) prin a integra esenţialul din lamarckism în 
concepţia sa despre evoluție??, a cărei schemă centrală ră- 
mâînea totuși întemeiată pe cele două noţiuni: a micilor va- 
riaţii și a selecţiei lor treptate. Pornind de la redescoperirea 
legilor lui Mendel și de la descoperirea mutaţiilor, doctrinele 
de neodarwinism sau mutaţionism, pe care le vom numi cla- 
sice — spre a le deosebi de considerabilele lor transformări 
din prezent —, au eliminat dimpotrivă din doctrină orice 
urmă de lamarckism, punînd accentul în mod exclusiv pe 
variațiile endogene: ereditare nu sînt decît variațiile de ori- 
gine internă (mutații) ce se produc în cadrul genotipurilor, alt- 
fel invarianţi, iar mediul nu intervine decît ulterior, selec- 
ționînd variațiile produse în acest mod (în afară de variațiile 
fenotipice, care se datorează mediului dar n-au nici o impor- 
tanţă evolutivă întrucît nu sint ereditare). 

O asemenea doctrină se înscrie așadar în al doilea loc 
din triada noţiunilor anunţate la I (primatul mediului, pri- 
matul organismului sau interacţiunea lor), pentru că ea pune 
accentul doar pe structurile interne ale organismului. Dar în 
același timp ea se situează în mod strict în al doilea loc și 
în cadrul triadei examinate anterior (paragraful 7): totalitate 
cauzală, atomism sau totalitate relaţională. lar pe terenul 
sistemului genetic, ea împinge chiar acest atomism la extrem 
(a se vedea la paragraful 7, alineatul II) concepînd genomul 
ca un agregat de gene discontinue și independente, producind 
fiecare în parte caractere izolabile și fiind, de altfel, surse 
de mutații bruște și discontinue fără vreo legătură cu soma 
sau cu mediul. Pe de altă parte, selecţia ajunge să aleagă 
indivizii unul cîte unul, consideraţi ca unităţi adulte sau 
încheiate, fără a ţine seama de dezvoltarea ontogenetică în 
cursul căreia se elaborează fenotipul prin mijlocirea selec- 
țiilor funcţionale și nu prin simple eliminări. 


22 El reţinea influenţa mediului şi a exerciţiului, dar nu ideea de 
continuitate integrală, nici nominalismul, nici progresul etc. 

Poate că este interesant să trecem la un examen critic al 
acestor moduri de gindire în lumina rezultatelor actuale, căci 
deplasînd accentul teoretic de pe mediu pe structurile in- 
terne ale organismului, mutaţionismul clasic s-a angajat pe 
căile și în direcţia unor modele explicative de anvergură des- 
tul de generală, care pătrund pînă și în domeniul funcțiilor 
cognitive şi, în general, peste tot unde este vorba, pentru un 
sistem dat, de analiza rolului factorilor interni și externi. 

În adevăr, nu datorită hazardului, desigur, atunci cind 
vrea să taie toate punţile în raport cu influenţele mediului, 
neodarwinismul se orientează într-o direcţie atomistică; căci 
ori de cîte ori căutăm să ajungem la un organism, sau la un 
genom, sau la un subiect (de cunoaștere) luat în sine, adică 
independent de factorii exteriori de mediu sau independent 
de obiecte, ipso facto îl despuiem de funcţionarea sa și atunci 
nu mai dăm decit de niște particule sau organe izolate sau 
de categorii de gîndire izolabile şi abstracte, adică ne anga- 
jăm pe calea unui atomism neadecvat și care deformează 
realul, 

Marea descoperire care a modificat perspectivele și care 
a făcut ca și neodarwinismul clasic să fie învechit (deşi 
acesta mai stăruie încă foarte adînc în bunul simţ al biologi- 
lor) constă în aceea că pool-ul genetic și genomii constituie 
sisteme organizate, cu alte cuvinte a) comportînd propriile 
lor reglări și b} rezultind dintr-o evoluţie a sistemului gene- 
tic ca atare, adică dintr-o evoluţie particulară și diferențiată, 
care este atit izvorul evoluţiei generale cît și produsul ei 
(ideea după care o realitate este simultan izvor și rezultat, 
presupunînd bineînţeles o revizuire a conceptului de cauzali- 
tate într-o direcţie cibernetică). 

Or, dacă genomul comportă gene reglatoare și un sistem 
de autoreglări, apoi fireşte că în principiu este contradicto- 
riu să presupui că orice contact cu soma sau cu mediul este 
întrerupt. Atîta vreme cît sistemul genetic este conceput ca 
un pachet de cutiuţe care atunci cînd se deschid eliberează 
fiecare cîte un caracter preformat iar cîteodată o mutație- 
surpriză, iar apoi se închid formînd din nou în interiorul lor 
un alt mic caracter asemănător destinat generaţiei urmă- 
toare, putem spune că genomul se află la adăpost de influen- 
tele exterioare. Dar îndată ce îl considerăm ca o organizare 
înzestrată cu reglări, este neapărat necesar să atribuim o 

funcţie acestor reglări. Această funcţie este de a conserva 
sistemul, ceea ce este evident. Dar dacă trebuie să fie con- 
servat, înseamnă că există obstacole, perturbații etc. Se va 
răspunde că ele provin toate din interior, că metabolismul 
intern al genomului este ameninţat în permanenţă de insta- 
bilitate. Dar de unde provine această instabilitate posibilă și 
cum să concepem un metabolism fără o alimentare care poate 
fi în aceeași măsură perturbatoare ca și conservativă? Iar 
dacă genele nu mai sînt niște grăuncioare imobile ci esențial- 
mente procese care se desfășoară în timpul întregii dezvoltări 
ontogenetice, oare această funcţionare este la adăpost de 
orice perturbare externă și nu este niciodată ameninţată di- 
rect din interior? În toate domeniile, propriul unei reglări 
este de a informa un sistem în acţiune asupra rezultatului 
acţiunilor sale și de a le corecta în funcţie de rezultatele 
obţinute. Așadar, dacă genomul comportă reglări înseamnă că 
el lucrează și că se conservă bizuindu-se neîncetat pe rezul- 
tatele muncii sale. 

Dacă aceasta este logica sistemului, apoi este limpede că 
o dată cu descoperirea genelor reglatoare, ruptura radicală 
dintre somă sau mediu și genom era ameninţată și că tre- 
buiau să se constituie concepții noi, ca acelea ale lui Wad- 
dington, orientate spre o sinteză a cercetărilor de embrio- 
logie cauzală şi ale geneticii. Avem așadar aci o primă la- 
cună a neodarwinismului clasic care este pe cale de a fi 
acoperită. 

Dar mai mult. Genomul este o structură organizată ce 
rezultă dintr-o evoluţie. Mutaţionismul a uitat această orga- 
nizare, a uitat această evoluţie și n-a luat în considerare 
decît conţinutul ei sau rezultatul static. În această perspec- 
tivă, este ușor să spui că orice schimbare nouă se reduce la 
o mutație aleatorie și că selecţia va fi de ajuns pentru a 
reţine mutaţiile bune și a elimina pe cele rele, esenţialul 
răminind conservarea genelor şi transmiterea lor ereditară. 
Numai că în acest fel se uită că condiţiile necesare (şi in- 
terne!) acestei transmiteri sînt organizarea genomului și 
transmiterea sau conservarea acestei organizări, ceea ce este 
cu totul altceva decit transmiterea caracterelor particulare 
ale căror purtători sînt genele. Iar dacă această organizare 
este o autoreglare, rămîne să concepem conservarea ca trans- 
mitere sau reactivare a acestei autoreglări de la o generaţie 

la cea următoare, ceea ce conturează mai bine problema con- 
servării organizaţiei ca atare și nu numai a genelor particu- 
lare care sînt singurele implicate într-o combinatorică de 
felul celei a legilor lui Mendel. 

lar pentru a rezolva această problemă nu-i de loc sufi- 
cient să amintim că alături de ereditatea specială există o 
ereditate generală și nici să evocăm mecanismele citoplas- 
mice pe lîngă cromozomi și spiralele A.D.N. Ereditatea ge- 
nerală ridică aceeaşi problemă ca şi organizarea genomului 
Şi, (de altfel), la toate etajele. 

Se va răspunde, şi este ceea ce vom face şi noi în conti- 
nuare, că nu există transmitere propriu zisă a organizării şi 
a autoreglării ci numai o simplă continuare sub forma unui 
dinamism ce se conservă ca atare, pentru că nu încetează 
nici o clipă să funcţioneze. Dar dacă aceasta pare evident, 
apoi înseamnă că există o funcţionare ce constituie condiţia 
necesară a structurilor particulare; dar aceasta este o formu- 
lare încărcată cu multe consecinţe, pentru că în acest caz e 
vorba în mod precis de o funcţionare și nicidecum de struc- 
turi statice și atomistice. În cazul acesta o funcţionare im- 
plică un exerciţiu continuu, iar cînd spui exercițiu nu mai 
poţi vorbi exclusiv de programare ereditară. De fapt ajun- 
gem în mod logic la trei factori necesari pentru ansamblul 
sistemului: programarea ereditară, care reglează detaliile 
structurilor; mediul, care intră în interacţiunea cu structurile 
în cursul dezvoltării ontogenetice şi reacționează astfel la 
reglările genomului; iar echilibrarea sau autoreglarea, care 
domină funcţionarea, se continuă de la o generaţie la alta 
şi coordonează cei doi factori anteriori. 

Așadar, mutaţionismul clasic n-a uitat numai soma și 
mediul ca ocazie sau reacţie la reglările genomului în cursul 
dezvoltării; el a uitat, pe propriul său tărîm al structurărilor 
interne, organizarea funcțională și permanentă, care consti- 
tuie condiția necesară pentru orice transmitere ereditară de 
îndată ce concepem genomul în dinamismul său și nu ca o 
mică colecţie de particule imobile?. 


, % Cu alte cuvinte, deşi există două probleme distincte de interac- 
țiune (interacţiunea dintre părţi şi întreg şi interacţiunea dintre factorii 
endogeni şi mediu), mai devreme sau ma tîrziu este imposibil să nu le 
punem în legătură; vom revedea această chestiune în $ 19, IV—IX. 

Dar noţiunea de selecţie dă și ea loc în mod inevitabil 
acelorași revizuiri dialectice. Pentru mutaţioniști, selecţia este 
un proces în sens unic: organismul se conservă sau variază, 
iar mediul nu intervine decit printr-o alegere a rezultatelor 
de îndată ce acestea i se oferă într-o formă definitivă. De 
fapt, după cum a arătat Waddington, revenind și în această 
chestiune la Lamarck, organismele își aleg și își transformă 
mediul în funcţie de comportamentul lor, iar în această pri- 
vință mediul este cel selecționat de către organism, ceea ce 
constituie reciproca procesului precedent. Ba mai mult: orga- 
nismul îşi alege alimentaţia și începînd cu metabolismul ge- 
nomului și alegerea de către genele reglatoare a inductorilor 
exteriori nucleului, are loc alimentaţia cu ajutorul structurilor 
interne. Așadar selecţia nu se petrece în sens unic iar ale- 
gerea variațiilor endogene de către mediu nu este decit o 
verigă în vastul circuit care iarăși impune noţiunea de inter- 
acţiune. 

Pe scurt, explicaţiile mutaţioniste întemeiate numai pe 
factorii de hazard și selecție sînt simetrice explicaţiilor la- 
marckiene, dar, răsturnîndu-le, ele le completează fără a le 
anula și prezintă lacune opuse celor care trebuiau depășite. 
Deci, e de la sine înţeles că se impunea o sinteză, desigur 
nu în sensul reunirii contradictoriilor, ci în sensul depășirii 
lor cu ajutorul unor noţiuni noi de dezvoltare, organizare și 
cauzalitate biologică în general: seriei lineare în direcţia 
mediu-organism sau în direcţie inversă trebuia să i se sub- 
stituie interacţiunea circulară sau o cauzalitate cibernetică, 
care respectă atit activitatea originală a structurilor cit și 
dependenţa lor mutuală în relația cu mediul. 


V. Apriorism şi convenționalism. — Traducerea neodar- 
winismului mutaţionist clasic în terminologia funcţiilor cog- 
nitive prezintă un mare interes, în primul rînd pentru că a 
fost propusă chiar de către unii biologi iar apoi pentru că 
instabilitatea teoretică de care dă dovadă această școală, 
care pe tărimul variațiilor organismului oscilează între pre- 
formare şi hazard, se regăsește într-o formă identică, în teo- 
riile psihologice și epistemologice care centrîndu-se pe su- 
biect oscilează la rîndul lor între preformarea aprioristă și 
convenționalismul arbitrariului, sau al hazardului. 

Aşadar genomul este conceput de către mutaţionismul 
clasic ca o colecţie de mici particule care conţin întreg vii- 
torul dar sînt uneori perturbate ocazional de variaţii bruște 
cu rezultate imprevizibile. În acest caz, firește că genele care 
rămîn normale sînt văzute într-o perspectivă preformistă. 
Lipsite de activităţi reglatoare ele nu sînt considerate nici ca 
reconstituindu-se neîncetat și conservîndu-se prin autocorec- 
tare în cursul unor numeroase transformări: ele sînt date și 
conțin static caracterele generațiilor următoare. Cît privește 
variațiile, ele sau sînt nocive și deci se datorează „hazardu- 
lui“, sau sînt adaptative în care caz începe divergenţa de 
opinii: ele sînt adaptative datorită hazardului, continuă să 
spună majoritatea autorilor, sau o dată ce reușesc înseamnă 
că ele erau conţinute în virtualităţile genomului și că ele 
prelungesc caracterele „normale“, ceea ce ne readuce la pre- 
formare. Pe scurt, sau neodarwinismul clasic atribuie orice 
noutate hazardului (iar prin generalizare, întregului trecut, dar 
cristalizat în scheme de preformare viitoare, dacă se con- 
servă după selecţie) sau el ajunge în fapt să nege evoluţia 
în favoarea unui preformism (Bateson etc.). 

Or, teoriile cunoașterii sau ale inteligenţei care pun accen- 
tul asupra subiectului în opoziţie cu obiectele dau dovadă 
exaci de aceleași oscilaţii. Preformarea pură şi generalizată 
este apriorismul kantian: subiectul este dotat cu categorii 
sau „forme“ diferite (cauzalitate, spaţiu etc.) care se impun 
experienţei în calitate de condiţii prealabile, și chiar dacă 
subiectul nu le descoperă sau nu ia act de ele decît cu ocazia 
experienţei (ceeace permite o dezvoltare ontogenetică de du- 
rată variată), totuși el nu o extrage ci o organizează tocmai 
cu ajutorul acestor structuri pînă atunci virtuale. Dovada pe 
care o aducea Kant este că asemenea structuri sînt „nece- 
sare“, în timp ce un fapt experimental este pur și simplu un 
dat, „fiind ceea ce este“ (după o vorbă rămasă celebră) și 
nicidecum necesar. 

Am văzut (paragraful 5 la I) că K. Lorenz, care este atit 
neodarwinian cît şi kantian (ceea ce în principiu este cit se 
poate de coerent) crede, în domeniul pe care l-a cercetat, al 
instinctelor și „indiciilor ereditare semnificative“ (I.R.M.=in- 
nate releasing mechanisms), în existența unor cunoștințe 
înnăscute. Iar ca neodarwinian el le interpretează în sensul 

că ar comporta o origine endogenă fără ereditatea dobirditu- 
lui (în sensul lui Lamarck sau al lui Waddington): avem așa- 
dar, cum spune diînsul, forme a priori în sensul lui Kant, care 
se pot compara cu categoriile a priori care, după părerea lui 
Kant și a lui, le găsim la gîndirea umană. Sîntem astfel în 
fața unui exemplu de traducere explicită, oferită chiar de 
biolog, a mutaţionismului în limbajul apriorismului kantian. 

Apare însă o dificultate, pe care neokantienii au întilnit-o 
și în domeniul gîndirii științifice: problema necesităţii. În do- 
meniul biologic, instinctele n-au nimic din necesitatea (lo- 
gică), pentru că ele variază de la o specie la alta și nu există 
instincte comune tuturor speciilor, În afară de conservarea 
vieţii care (orice s-ar spune) fiind lipsită de organe proprii 
nu prezintă nimic specific instinctiv și nu este decit o conti- 
nuare funcţională. În domeniul cunoașterii ştiinţifice există 
raționamente logic-necesare la un nivel dat, dar nu categorii 
cu structură necesară deoarece categoriile de cauză, spaţiu, 
timp etc. au fost, toate, modificate în cursul istoriei. 

Lorenz găsește soluţia de scăpare recurgind la o interpre- 
tare foarte interesantă (dar care desigur că l-ar fi scandalizat 
pe Kant „bătrînul său șoleg din Königsberg", după cum spu- 
nea etologul pe vremea cînd locuia în acest oraș); lunecind, 
fără să-și dea seama, de la apriorism la convenţionalism, 
Lorenz susţine pur şi simplu că formele a priori sînt „ipoteze 
de lucru ereditare“ deci simultan înnăscute și necesare! Aşa- 
dar, aici este cazul să reținem o varietate epistemologică în 
evantaiul soluţiilor izvorîte din noţiunea aprioristă de pre- 
formare. 

Etapa următoare va fi atunci convenţionalismul, care co- 
respunde formal cu noţiunea de mutații fortuite (adică endo- 
gene dar și mai puţin necesare). Dovada înrudirii epistemo- 
logice a convenţionalismului cu apriorismul este existenţa 
unor autori care sînt partizani ai ambelor doctrine, în raport 
cu conținutul sau domeniul considerat. Astfel, marele mate- 
matician H. Poincaré considera noţiunea de „grup“, în parti- 
cular în geometrie, ca expresie a unei judecăţi sintetice a 
priori în sensul lui Kant; dar problema de a şti dacă spaţiul 
fizic este euclidian sau nu era pentru dînsul o chestie de 
pură convenție. Este adevărat că, pentru Poincaré, motivele 
acestei opţiuni între convenţii posibile nu erau cu totul ar- 

bitrare, adică aleatorii?4; după dînsul, motivele ţineau de co- 
moditate, ceea ce ocupă un loc intermediar între „ipoteza de 
lucru“ în sensul lui Lorenz și convenţia pură. 

Dimpotrivă, pentru Rougier, logica însăşi nu este decit o 
convenţie lingvistică: convenţie forţată, întrucît nu avem altă 
alegere, dar raţional nonnecesară, situaţia fiind ca şi cum 
natura ar fi impus omului această mutație particulară la în- 
timplare, asemănător cu culoarea părului și a ochilor. Desi- 
gur că pentru Rougier logica nu e de fel înnăscută. Dar dacă 
prelungim liniile curentului de idei mutaţionist centrat pe 
hazard, este clar că creierul nostru, logica noastră și mutaţio- 
nismul însuşi sînt produsele unor combinări întîmplătoare, mai 
mult sau mai puţin grosier selecţionate în funcție de succesele 
obţinute. 

Dar dacă avem astfel un paralelism între gama soluţiilor 
care se distribuie în cadrul mutaţionismului, prin ideile de 
preformare și de variaţie fortuită, și seria soluţiilor episte- 
mologice care conduc, în domeniul analizei cunoașterilor, de 
la apriorismul integral la convenţionalism pur, apoi interesul 
acestui paralelism nu stă în caracterul său mai mult sau mai 
puţin complet, cît în faptul că această convergenţă dintre 
modurile asemănătoare de a gîndi şi de a pune problemele 
conduce la dificultăți asemănătoare din motive asemănătoare. 
În ambele cazuri, aceste motive sînt: primul, că nu putem 
disocia într-un mod absolut organismul, adică subiectul de 
mediu, adică de obiecte; iar al doilea, că factorii endogeni 
esențiali nu constau în structuri stabilite sau statice, ci 
într-o funcţionare organizatoare şi constructivă care se ma- 
nifestă prin elaborarea unor atari structuri dar variabile (și 
care, după cum vom vedea, se autodepășesc în anumite di- 
recţii încetate). 

Dar în domeniul cunoașterilor, unde nu analizăm decît 
stadiile dezvoltării postnatale sau etapele istorice (și nu pre- 
istorice) ale gîndirii colective, aceste două motive se reduc 
la unul singur. Structurile logico-matematice, de exemplu, nu 
sînt nici preformate, ca structuri date de-a gata în interiorul 
subiectului, nici extrase din obiecte ci presupun în fazele lor 


2 Să amintim că din cauza acestui convenţionalism, este cert, Poin- 
care nu a reușit să descopere teoria relativităţii, de care era foarte 
aproape. 

inițiale o întreagă perioadă de acţiune cu obiectele și de ex- 
perimentare în cursul căreia aceste obiecte sînt indispensabile; 
numai că asemenea structuri nu sînt totuși extrase din obiecte, 
căci ele se construiesc cu ajutorul unor elemente operatorii 
abstrase din acţiunile subiectului asupra obiectului și nicide- 
cum din aceste obiecte, precum și din coordonările acţiunilor 
care pe de o parte sînt treptate, iar pe de alta necesare de 
la bun început. Iată-ne așadar în prezența unei funcţionări 
organizatoare şi reglatoare faţă de care apriorismul a greșit 
prin aceea că a vrut s-o traducă în structuri încheiate din 
capul locului și prin aceea că a ignorat faptul că elaborarea 
acestor structuri nu se poate realiza fără un ansamblu de in- 
teracţiuni între subiect și obiecte, interacțiuni în cursul că- 
rora reacţiile acestora din urmă constituie prilejul (dar nu 
cauza) reglărilor formatoare. 

În ce privește rolul convenției arbitrare sau al aleatorului, 
e de la sine înţeles că el scade în cursul dezvoltării, pe mă- 
sură ce trecem de la nivelele la care tatonarea prin încercări 
și erori (după modelul variațiilor fortuite și al selecţiei ulte- 
rioare) constituie metoda predominantă, la nivelele unde pre- 
domină coordonarea deductivă. 

VI. Terţiul lui Waddington și „progresul“ după J. Huxley 
etc. — 

Stadiul actual al concepţiilor cu privire la relaţiile din- 
tre organism și mediu este mai cu seamă un stadiu de criză; 
întîlnim aci conflictul dintre modalităţile noi de gindire izvo- 
rîte din cibernetică şi tradiţiile împovărătoare ale mutaţionis- 
| mului atomistic și preformist. Dar dincolo de ezitări, de re- 
| trageri și de avintări, putem deosebi un anumit număr de 
| tendinţe, care sînt cît se poate de instructive pentru încer- 
cările noastre de punere în paralelă a problemelor și soluții- 
lor biologice cu interpretările epistemologice. 

În această privinţă, faptul remarcabil constă în aceea că 
nu ne mai aflăm în prezenţa unei alternative: sau variaţii pur 
| endogene (de la preformare la mutație aleatoare) cu selecţie 
ulterioară, sau influența mediului cu fixare ereditară auto- 
mată. Dimpotrivă, de fapt are loc căutarea unui tertium prin 
depășirea simultană a ambilor termeni antitetici și anume a 
unui tertium care nu mai constă în soluţii verbale, ca fina- 
lismul și numeroasele forme ale vitalismului, ci în căutarea 

unor modele inteligibile întemeiate toate pe noţiunile de or- 
ganizare sau totalitate relaţională şi de reglare sau cauzali- 
tate cibernetică. 

Cibernetica însăși se întemeiază pe două noţiuni centrale: 
noţiunea de informaţie şi noţiunea de direcţie sau auto-con- 
trol. Schmalhausen, în lucrarea sa din 1960 asupra bazelor 
proceselor de evoluţie în lumina ciberneticii vorbește, e drept, 
de autoreglare în toate problemele formelor originare ale 
evoluţiei, iar partea tare a studiului său este aceea care se 
referă la aceste organizări inițiale. Dar în ce privește restul, 
care e legat de relaţiile ulterioare dintre mediu și organism 
și factorii mari al evoluţiei, el gîndește esențialmente în ter- 
meni de „informaţie“ şi chiar rămîne la un atomism sistema- 
tic în ce priveşte mutaţiile concepute ferm ca aleatoare, și 
influenţele mediului asupra dezvoltării, pe care le consideră 
ca simple „zgomote“! 

Waddington, dimpotrivă, este primul care oferă o sinteză 
propriu-zisă, deosebind în cadrul sistemului evolutiv patru 
mari subsisteme, fiecare cu propriile sale reglări, dar toate 
patru necesarmente legate între ele printr-un ansamblu de 
circuite cibernetice: 1* sistemul genetic; 2* sistemul epigene- 
tic; 3° exploatarea mediului și 4° acţiunile selecţiei naturale. 

În primul rînd, sistemul genetic, ale cărui caractere de 
totalitate organizată şi de autoreglare este inutil să le mai 
amintim, este legat de sistemul epigenetic printr-un ansamblu 
de circuite de feedback: dacă el este izvorul sistemului epi- 
genetic, orientîndu-l în cursul întregii dezvoltări, în schimb 
acesta reacţionează asupra primului, chiar şi în cadrul dez- 
voltării normale?5, dar de asemenea în măsura în care întă- 
ririle și obstacolele oferite de mediu în timpul ontogenezei 
au ca efect activarea, respectiv inhibarea diferitelor aspecte 
ale acestei dezvoltări. La rîndul său, sistemul epigenetic co- 
mandă exploatarea mediului, de care însă, la rîndu-i depinde 
în parte, întrucît exploatarea mediului intervine în mod ne- 
cesar la formarea fenotipului. La rîndul său, acesta dirijează 
exploatarea mediului în aceeaşi măsură în care depinde de 
el, pentru că organismul își alege mediul şi-l transformă în 


%5 A se vedea de exemplu fig. 6 din The Strategy of the Genes, unde 
se arată că substanța X produsă de a, c şi e activează la rîndu-i gena b, 
care produce împreună cu a şi d substanţa Y, iar substanța P produsă 
de i și g activează la rîndul ei h etc. 

același timp în care îl exploatează cu titlu de alimentare. În 
sfîrşit, acţionează selecţia, dar exclusiv în ce priveşte feno- 
tipurile, singurele care constituie „răspunsurile“ genotipului 
la incitările mediului. Și cum selecţia nu acţionează niciodată 
doar după principiul totul sau nimic, ci ajunge esențialmente 
la modificări de proporţii şi la restructurări ale factorilor pool- 
ului genetic, iar apoi și ale genomilor, aceștia reacționează 
în cursul generaţiilor următoare prin recombinări genetice (de 
importanţă mult superioară unor simple mutații), iar ciclul 
total continuă. 

Cu alte cuvinte, în timp ce lamarckismul considera ger- 
menul ca instrument de simplă înregistrare a unor modificări 
somatice în vederea transmiterii lor ereditare, iar mutaţionis- 
mul considera genomul ca unică sursă de preformare sau de 
variaţii aleatorii, Waddington, după Dobzhansky, îl concepe 
în cele din urmă ca un sistem activ de „răspunsuri“ și reor- 
ganizări, care face faţă mediului și nu îl suportă pur și simplu, 
dar utilizindu-i informaţiile și nu ignorîndu-le sau impunîn- 
du-și programul. În aceasta constă noutatea pe care o repre- 
zintă acest tertium, sau această depăşire a tezelor pînă acum 
antitetice și acesta este motivul pentru care putem considera 
de pe acum că cele trei curente dominante în teoria evoluţiei 
sînt lamarckismul, neodarwinismul şi concepţiile în formare 
izvoriîte din cibernetică. 

O altă noutate a curentelor contemporane care nu poate 
fi neglijabilă, datorată însă nu lui Waddington, ci „teoriei 
sintetice“ a lui J. Huxley?6, este reapariţia noţiunii de progres 
în cadrul cercetării științifice a evoluţiei. Primele generaţii 
de evoluţioniști au fost conduse în mod firesc să considere 
succesiunea etapelor filogenetice ca o caracteristică a unui 
„Progres“ orientat înspre specia umană, dar ei nu deosebeau 
îndeajuns elementele obiective care permit să se vorbească 
de o direcţie (în sens matematic și fără finalitate), iar valo- 
rile subiective sau antropomorfice confereau acestei vecţiuni 
o semnificație relativă doar la evaluările omenești. Iată de 
ce, un biolog contemporan spunea că dacă ar fi povestită de 


26 J. Huxley, Evolution, the modern Synthesis, London, 1942 şi Evo- 
lution in action, London 1953. A se vedea de asemenea I. I. Schmalhausen, 
Factors in Evolution, Philadelphia, 1949 (cap. IV şi altele), G. G. Simpson, 
The meaning of evolution, New Haven, 1950 (cap. XX) şi F. Mayer, 
Problématique de Pevolution, Paris, 1954 (p. 155 etc.). 

o pasăre, evoluţia ar avea cu totul alt sens. Şi tocmai de 
aceea s-a produs, în legătură cu mutaţionismul, reacţia sub 
forma unor concepţii care atribuiau evoluţia numai hazar- 
dului, cu selecţia celor mai apți, dar fără să se poată spune în 
vreun fel că mamiferele superioare sînt mai bine adaptate 
la mediul lor decît Celenteratele marine sau Viermii paraziți. 
Dimpotrivă, problema pe care au ridicat-o J. Huxley, Simpson 
etc. este de a stabili grade de organizare care să permită sta- 
bilirea unei ierarhii obiective și independente de orice jude- 
cată de valoare. Huxley și alţii vorbesc în legătură cu aceasta 
de „progres“, în timp ce Haldane continuă să considere că 
această noţiune este inacceptabilă și subiectivă. În defini- 
tiv, e o chestiune de pură definiţie, dar legată de o problemă 
reală, însă noi preferăm în ceea ce urmează să evităm îm- 
preună cu Haldane cuvîntul echivoc de „progres“. Nu vom 
vorbi decît de „„vecţiune“, căci dacă împreună cu Huxley 
caracterizăm progresul biologic ca fiind simultan „inevitabil 
și imprevizibil“, apoi acestea sînt tocmai cele două proprie- 
tăți a ceea ce de la Lalande încoace poartă numele de 
„Vecţiune“, în domeniul evoluţiei raţiunii. 

Așadar, problema constă în a găsi criterii obiective ale 
unei ierarhii a tipurilor de organizare, cu alte cuvinte ale unei 
vecţiuni evolutive. Simpson a propus criteriul de creștere al 
masei, ceea ce este evident insuficient dacă ne gîndim la nu- 
meroasele specii care au dispărut din cauza creșterii dispro- 
porționate a dimensiunilor. Huxley invocă grupurile „domi- 
nante“ în cutare epocă paleontologică și consideră că succe- 
siunea acestor dominanţe ar fi un criteriu de progres. Dar 
dacă definim adaptarea prin supraviețuirea celor mai apți, nu 
mai putem invoca dominarea numerică în calitate de criteriu 
de adaptare mai bună decît printr-o petitio principii; trebuie 
să împingem mai departe deci analiza criteriilor interne ale 
adaptării. Huxley îmbunătățește considerabil această analiză, 
căutînd în dubla direcţie a creșterii controlului exercitat de 
organism asupra mediului și a independenţei treptate a orga- 
nismului în raport cu mediul. Claude Bernard arăta deja inde- 
pendenţa progresivă care rezultă din stabilitatea mediului 
interior, iar în legătură cu aceasta trebuie să amintim foarte 
interesantele „ortogeneze biochimice” semnalate de către 
Florkin (L'évolution bio-chimique). Dar cel mai bun criteriu 
este fără îndoială acela al „deschiderii“ crescînde, inspirat 

de către Rensch, în sens de creștere a posibilităţilor dobîn- 
dite de către organism în cursul evoluției; dintr-un asemenea 
punct de vedere, analizele „progresului“ biologic ajung în 
mod natural, fără a recurge la vreo judecată de valoare, să 
considere cunoaşterea ca o încheiere necesară, întrucît mă- 
rește cîmpul acestor posibilităţi. 

Numai că, din punctul de vedere al unei metode bune, 
studiul criteriilor rămîne suspendat în vid atita vreme cît nu 
se bizuie pe studiul mecanismelor formative în evoluţia lor 
internă și nu în calitate de factori supraistorici (după pro- 
funda expresie a lui C. Nowinski în legătură cu utilizarea 
globală a noţiunii de „selecţie“ în cadrul darwinismului ini- 
tial). Dar dacă în perspectivele actuale toate mecanismele 
centrale ale evoluţiei sînt considerate ca fiind atît surse ale 
evoluţiei cît și efecte ale ei (aceasta se referă la sistemul 
genetic, la sistemul epigenetic etc. și chiar la selecţia însăși, 
nemaivorbind de mediu care este fasonat de organism în 
aceeași măsură în care îl determină sau îl orientează pe 
acesta din urmă) și dacă, împreună cu Waddington trebuie 
să considerăm că fiecare subsistem biologic este simultan 
autoreglator și legat de toate celelalte prin circuite ciberne- 
tice, atunci e de la sine înţeles că „vecţiunea“, ale cărei 
criterii le-am întrevăzut, trebuie examinată într-un cadru de 
echilibrare progresivă. 

Problema se precizează acum, permiţindu-ne să disociem 
aspectele contradictorii, aparente sau de fapt, dintre ceea ce 
putem fi îndemnați să invocăm drept criterii și ceea ce în 
realitate ţine de diferitele modele ale succesiunii de deze- 
chilibre și reechilibrări pe care le adoptăm. Dacă ne gîndim 
la un model fizic, termodinamic sau chiar cuantic, atunci 
vom vorbi de o îmbătrinire a vieţii sau de o oprire treptată 
a evoluției, cu diminuarea mutaţiilor, dacă le comparăm cu 
„salturile“ cuantice. Dacă însă alegem modele de echilibru 
mobil și de deplasări de echilibre, cu modele autoreglatoare 
care fac ca deschiderea și stabilitatea relativă să fie compa- 
tibile, atunci o încetinire a variabilităţii genetice, cum pare 
să fie cazul la om, nu e de fel incompatibilă cu deschiderea 
comportamentelor, deschidere care este solidară cu o vecţiune 
anterioară în cerebralizare. 

Marile probleme care ni se pun în continuare în legătură 
cu reînnoirile neprevăzute și îmbucurătoare ale concepțiilor 

biologice, de la cibernetica lui Waddington în domeniul inter- 
acţiunilor dintre mediu şi organism, pînă la tentativele „sin- 
tetice“ ale lui Huxley în problemele de vecţiune, trebuie deci 
confruntate cu datele psihogenetice și epistemologice. 

Dar în aceste aspecte nu mai avem de-a face cu un simplu 
paralelism între interpretări istorice în parte perimate; ne 
aflăm chiar pe frontul bătăliei, sau pe aripa în marș a cerce- 
tării. Așadar nu aici, ci în capitolele IV și VI va trebui să con- 
tinuăm discuția în această perspectivă, care nu mai este acea 
a relaţiilor dintre modurile de cunoaștere ale subiectului 
biolog și ale subiectului psiholog sau epistemolog, ci aceea 
a conexiunilor dintre organism ca izvor al subiectului și inte- 
ligenţă sau subiectul cunoscător în general. 

Totuși, două observaţii se impun de pe acum, în prima 
dintre cele două perspective (adică pe linia întregului capi- 
tol III), observaţii care vor servi ca introducere la dezvol- 
tările din capitolele IV și VI. 

Prima este analogia izbitoare care există între modurile 
de a raţiona şi de a pune problemele de către un autor ca 
Waddington şi interpretările proprii cercetărilor actuale din 
psihologia și epistemologia denumite genetice (adică relative 
la dezvoltarea atît ontogenetică cît și istorică în general).2? 
În adevăr, cele două noţiuni dominante ale unei biologii ca 
aceea a lui Waddington, — care își extrage toate învățămin- 
tele din „genetica populațiilor“, — sînt noţiunea unei totali- 
tăți relaționale, în sensul că nici unul dintre conceptele sau 
subsistemele considerate nu apare în mod izolat sau absolut, 
ele fiind examinate în mod constant în interdependenţă cu 
toate celelalte, și noţiunea unui istoricism radical; astfel 
încît, nici mediul (care este „selecționat“ și constant modifi- 
cat de către organism, pînă la constituirea unor „cuști eco- 
logice“ care depind de organism în aceeași măsură ca și de 
exterior), nici selecţiile de tipuri numeroase (care se referă 
la fenotipurile tuturor gradelor de dezvoltare) nu scapă de 
această mișcare de ansamblu, după cum nu scapă epigeno- 
tipul şi nici chiar genomul. Or, acestea sînt tocmai formele 
de conceptualizare proprii cercetărilor asupra dezvoltării 


2 Termenul de „genetică“ a fost utilizat în această semnificaţie gene- 
rală în „Psihologia genetică“, cu mult înainte de a-şi fi căpătat semnifi- 
cația biologică mai restrânsă. 

cunoaşterii: obiectul este îmbogăţit de către subiect așa cum 
e îmbogăţit mediul de către organism, în același timp în care 
subiectul își elaborează structurile proprii acţionînd asupra 
obiectelor, astfel încît interacţiunile lor exclud atit orice 
empirism cît și orice apriorism, în favoarea unei construcţii 
continue, avînd ambele aspecte: de totalităţi relaționale in- 
disociabile și de desfășurare istorică. Formarea cunoașterilor 
este așadar istoria unei organizări treptate, astfel încît elimi- 
nînd orice caracter de fixitate din obiect ca şi din subiect, 
explicaţia se orientează în mod necesar spre găsirea mecanis- 
melor de echilibrare și autoreglare, atît pentru a lega în una 
și aceeași totalitate funcţională aporturile respective ale su- 
biectului și obiectelor, cît și pentru a da un sens unui istori- 
cism, care, deși este radical, caracterizează totuși o construc- 
ție a unor norme. 

Numai că, deși avem astfel un paralelism complet între 
conceptualizările biogenetice și psiho sau epistemogenetice și 
deși amindouă sînt constriînse, din cauza accentului pus pe 
echilibrare, să ridice problema vecţiunilor, întrebarea care 
se pune este de a ști dacă se pot compara vecţiunile biolo- 
gice cu vecţiunile epistemice; iată o chestiune asupra căreia 
se cuvine să revenim (paragraful 22 la III). 


$ 9. Concluzii. Cauzalitatea biologică 


Dacă recapitulăm ansamblul paralelismelor sau corespon- 
denţelor de problemă sau de doctrină pe care le-am întîlnit 
în domeniul noţiunilor sincronice, în domeniul conceptelor 
diacronice sau în domeniul interpretării relaţiilor dintre orga- 
nism și mediu, ne izbește constatarea că pe măsura progrese- 
lor cercetării aceste paralelisme sînt din ce în ce mai strînse, 
nicidecum pentru că domeniile de cercetări ar tinde să se 
confunde — dimpotrivă, ele sînt din ce în ce mai diferen- 
țiate — ci pentru că modurile de explicare şi înseși modali- 
tățile de a pune problemele sînt din ce în ce mai convergente, 
din cauza înrudirii problemelor înseşi. 

I. Convergenţe. — Desigur că dacă ne limităm la conţinu- 
tul și forma noţiunilor, considerate ca atare, ca să zicem aşa 
static și independent de penetrabilitatea analizei, putem avea 
impresia că domeniile biologicului şi cognitivului sau men- 
talului erau cu mult mai apropiate în stadiile preştiințifice, 
sau în stadiile elementare ale științei decît în prezent, sau de 
asemenea că în toate epocile ele erau separate de o aceeași 
distanţă, apropierea sau distanţarea fiind dependentă de orien- 
tarea spiritelor. Dar motivul acestor aparenţe este că noţiu- 
nile biologice primitive au fost toate psihomorfice, sau au 
avut o origine intermediară între animism și spiritualism, ceea 
ce dădea iluzia unei suduri inițiale complete între cognitiv 
și vital; or, dacă în realitate această sudură a existat, sensul 
ei a deformat ambii termeni pe care-i lega. Cînd, mai tirziu, 
noţiunile biologice au fost elaborate după modelul unuj me- 
canicism îngust, același lucru s-a întîmplat cu noţiunile psiho- 
genetice şi cu explicaţiile formării și funcţionării inteligen- 
tei, de unde a rezultat aparenţa unui paralelism tot atit de 
accentuat ca cel de astăzi. 

Dacă însă considerăm nu starea noţiunilor fără a ţine 
seama de gradul lor de adecvare la experienţă, ci transfor- 
mările lor în sensul unei puteri de asimilare tot mai întinse 
a datelor de fapt, în permanență mai bogate, observăm că 
biologia, lucrînd într-un mod tehnic pe propriul ei teren, și 
analiza cunoașterii, lucrînd pe terenul său şi ignorînd biolo- 
gia deși fără îndoială mai puţin complet decît din nefericire 
este frecventă ignorarea reciprocă dar în orice caz indepen- 
dent de biologie, s-au apropiat pe nesimţite — o repetăm — 
nu printr-o intrepătrundere treptată a domeniilor și nici măcar 
a conceptelor particulare, ci printr-o convergenţă a metode- 
lor în sfera lor cea mai generală și a modurilor de concep- 
tualizare în strategiile lor intelectuale de ansamblu în faţa 
unor probleme care ele sînt în fapt paralele. 

Pentru a o spune pe scurt, cauzalitatea biologică a evo- 
luat puțin cîte puţin, dacă înţelegem prin termenul de „cau- 
zalitate“ ansamblul noţiunilor explicative de care face uz bio- 
logul pentru a găsi rațiunea legilor observate; ea a evoluat, 
fără ca să știm și cu atît mai puţin fără ca s-o căutăm, într-o 
direcţie care mărește din ce în ce mai mult posibilitatea izo- 
morfismului structurilor astfel descoperite, sau a modurilor 
lor de transformare, cu structurile, respectiv transformabile 

la care se referă, pe terenul propriu, specialiştii în proble- 
mele elaborării și organizării cunoașterii. Sau altfel spus, 
orientîndu-se pe calea interacțiunilor, a reglărilor și a meca- 
nismelor cibernetice, cercetarea biologică a dat la iveală 
structuri și moduri de explicaţie care — în domenii din ce 
în ce mai specializate și fără vreo legătură între ele în ce 
privește conținuturile studiate, sau cu cîmpul de experimen- 
tare și de analiză teoretică a studiilor asupra inteligenţei sau 
asupra cunoașterii, au început să conveargă cu noţiunile uti- 
lizate, uneori în cu totul alt limbaj, în aceste domenii cogni- 
tive. 

Or, motivul acestei convergenţe crescînde prezintă pentru 
noi un interes central: în adevăr, dacă mecanismele cogni- 
tive constituie, după cum am enunțat în cadrul ipotezei de 
la paragraful 3, înseși organele reglării în cadrul schimburi- 
lor cu mediul exterior, atunci e de la sine înţeles că orice 
explicaţie biologică, care face să intervină procese autoregla- 
toare sau circuite cibernetice, va ajunge la posibile izomor- 
fisme cu structurile cognitive. Vorbind mai puţin precis, 
putem spune că dacă modelele cibernetice sînt singurele care 
ne lasă să întrevedem posibilitatea unei reconstituiri artifi- 
ciale sau a unei imitații mecanice și cauzale a funcţionării 
inteligenţei, e de la sine înţeles că orice recurs la modele 
analoge în explicaţiile circuitelor biologice va conduce chiar 
prin aceasta la analogii ale domeniului vital cu cel cognitiv. 

De aceea, cu titlu de concluzie la acest capitol este poate 
util să căutăm o mai bună înţelegere a cauzelor secvenţelor 
istorice sau ale triadelor dialectice pe care le-am enumerat 
la paragrafele 6—8 pe dublul teren al biologicului și cogni- 
tivului, astfel încît să pregătim analizele ulterioare ale izo- 
morfismelor înseşi și mai ales ale explicării cognitivului pe 
baza mecanismelor organice. 


II. Precauzalitate, hazard şi reglare. — Așadar, triada 
principală este aceea care conduce de la explicaţiile iniţiale, 
pe care le vom denumi precauzale, la explicaţiile cauzale 
simple prin invocarea mecanicismului și a rolului hazardului, 
iar de aici la explicaţii prin interacțiuni regulatoare. 

Putem denumi precauzală orice explicaţie care nu este 
decit conceptuală și care nu se poate sprijini nici pe un cal- 
cul algebric de natură generală (logistică etc.) nici pe o veri- 

ficare experimentală însoţită de măsurare în sensul larg al 
cuvîntului (ordinală, hiperordinală sau metrică). În acest sens, 
invocarea forţei vitale este precauzală întrucît nu ascultă de 
nici unul din aceste criterii, în timp ce ipoteza unei influenţe 
directe a mediului în sens lamarckian este de natură cauzală, 
deși falsă, întrucît a putut fi infirmată de statistici suficient de 
elaborate. 

E de la sine înțeles că explicaţiile iniţiale ale biologiei 
în formare n-au putut fi decît precauzale, date fiind dificul- 
tățile pe care le întîmpinau calculul și experimentarea rigu- 
roasă. Este adevărat că noţiunea de „formă“ a lui Aristotel 
a dat naștere unui început de structură algebrică, dar asta 
în logică prin silogistică. Numai că, aplicată în biologie, 
această noţiune se limita din punctul de vedere al calculului, 
la afirmaţia că un individ în afară de caracteristicile sale 
individuale mai este și purtător al caracteristicilor speciei 
sale, al genului său etc. În ce privește integrarea acestor di- 
verse caracteristici într-o unitate organică, aceea a organis- 
mului individualizat și funcţionînd în calitate de sistem uni- 
ficat şi total, noțiunea de „formă“ nu mai putea să ofere decit 
sau simpla constatare de fapt, sau (și tocmai în această di- 
recție s-a angajat Aristotel şi de aceea explicaţia lui devenea 
precauzală) ipoteza unei analogii cu eul conceput ca „un 
suflet“ înzestrat cu o putere unificatoare și motrică. Așadar, 
explicaţiilor precauzale le este proprie nevoia de a acoperi 
lacunele calculului sau ale eventualei experimentări printr-un 
apel la asimilări psihomorfe. 

O dată cu progresul biologiei științifice, ale cărei lucrări 
au fost firește ulterioare dezvoltării fizicii ca știință atît de- 
ductivă cît și experimentală, încercările de explicaţie cauzală 
au început să se sprijine pe modelele oferite de fizică. Încă 
Descartes generaliza în principiu mecanicismul său la întreaga 
biologie; și fie că urmărirea explicării mecaniciste a fost 
condusă în spiritul său, fie că a fost înfăptuită de către vita- 
liștii înşişi atunci cînd se loveau de cîte o problemă destul 
de precisă (cum ar fi problema reflexului, dacă ar fi să-l cre- 
dem pe Canguilhem), cauzalitaţea biologică nu putea să evo- 
lueze în detaliile ei decît într-o direcţie mecanicistă. 

Numai că inevitabilul conflict care trebuia să apară între 
nevoile biologiei și mecanicismul “propriu fizicii clasice ţine 
de faptul că acest mecanicism este un produs al inteligenţei 

care se luptă cu probleme relativ mai simple decit cele ale 
vieții, în timp ce organizarea vie este mai curînd compara- 
bilă cu procesele care au condus la formarea inteligenţei 
decît cu structurile cele mai generale construite de aceasta. 
De aici a rezultat că, sub efectul analizei mecaniciste clasice, 
viața şi-a pierdut pentru mulţi biologi unitatea funcţională 
iar cauzalitatea organică s-a pulverizat într-o mulţime ne- 
definită de secvenţe cauzale considerate în același timp ca 
independente și ca interferînd neîncetat unele cu altele. Or, 
interferența unor serii cauzale independente nu este altceva 
decît hazardul; așa s-a ajuns la rezultatul paradoxal că expli- 
caţia mecanicistă în biologie ajungea să atribuie totul hazar- 
dului: pe de o parte hazardul variațiilor, noţiune care a cul- 
minat cu mutaţionismul, dar pe de altă parte și hazardul 
selecţiilor, în funcţie de întîlnirile între organism și mediu 
considerate ca aleatorii (şi nicidecum ca „selectate“, așa cum 
le gîndeşte adesea, pe bună dreptate, Waddington). 

Devenea astfel din ce în ce mai probabil că acest mecani- 
cism, în fond atît de diluat în puncte esenţiale într-o stocas- 
tică integrală, trebuia să cedeze locul altor forme de cauzali- 
tate care nu neglijau de loc preocupările probabiliste, dar 
le integrau unor modele mai comprehensive. Acestea sînt, pe 
de o parte fiziologia, pe de altă parte embriologia cauzală, 
care au croit drumul spre remanierea cauzalităţii în direcţia 
urmată ulterior de cibernetică. Această evoluţie a cauzalităţii 
poate fi caracterizată ca o extindere în detaliile fenomenelor 
explicate a ideii generale de organizare, concepută ca un 
sistem de transformări ce se îmbină într-o ordine ciclică, În 
alți termeni, cauzalitatea, iniţial pur liniară (dar cu toate 
interferenţele ce constituiau hazardul), se orientează într-un 
sens circular, anunțind astfel descoperirea sistemelor cu 
autoreglare. 

În fiziologie, de exemplu, s-a ajuns să se compare hiper- 
glicemia şi hipoglicemia ca manifestări ale rupturii echilibru- 
lui dintre producţia și consumul de zahăr. În adevăr, în stare 
normală, conţinutul de zahăr din singe nu variază nici sub 
efectul absorbției intestinale de substanţe zaharoase, nici în 
timpul travaliului mușchilor care consumă hidrocarburi și 
nici în timpul posturilor care epuizează rezervele de glico- 
gen; de aci s-a emis ipoteza unui mecanism reglator al glice- 
miei normale, mecanism care este perturbat în caz de mala- 

die; ipoteza a fost emisă cu mult înainte de a putea fi justi- 
ficată în detaliile ciclului cauzal, dar ea sugera totuși ideea 
de structuri circulare sau cu bucle. În embriologie, descope- 
rirea în 1891 de către Driesch a unei dezvoltări autonome a 
blastomerelor separate conducea de asemenea la conceptul 
de reglare, prin extensia la mecanisme parţiale a ideii gene- 
rale de organizare, concepută iniţial ca fiind funcţie numai 
de întreg. 

Pe atunci erau posibile două soluţii: sau o revenire la 
noțiunile precauzale, așa cum a procedat Driesch, sau o re- 
elaborare a cauzalităţii biologice în direcţia unei ordini ciclice 
și mu liniare, deci a unor interacțiuni și nu a unor secvenţe 
izolabile și în sfîrșit, în direcţia reglărilor, considerate ca 
sisteme permanente și nu ca evenimente momentane dato- 
rate unor simple „deplasări de echilibru“. De fapt, fizica 
cunoaște foarte bine aceste deplasări de echilibru, de exemplu 
în cazul unui gaz supus unei presiuni, care se încălzește chiar 
prin aceasta, provocîndu-se o schimbare a condiţiilor inițiale 
și formarea unui echilibru nou. Iar principiul lui Le Châtelier, 
arătînd că asemenea deplasări se orientează în sensul mode- 
rării perturbării iniţiale, oferea un început de model de com- 
pensare. Dar Cannon, propunînd noţiunea de homeostazie a 
mers mult mai departe, considerînd că echilibrul mediului 
interior este solidar cu cicluri propriu-zise, așadar perma- 
nente, ceea ce conducea la o remaniere a cauzalităţii biolo- 
gice. 

Printr-o coincidență memorabilă, datorită progreselor teh- 
nice atît în fizică cît și în matematică, aceste noțiuni biolo- 
gice noi îşi găseau astfel un corespondent în servomecanis- 
mele și mașinile cu autoreglare. Cu alte cuvinte, în timp ce 
biologia se elibera de concepţii mecaniciste prea strimte, iar 
unii, în faţa acestei carenţe a cauzalităţii fizicii tradiţionale, 
erau tentaţi să revină la vitalism și finalitate, o reelaborare 
completă a mecanicismului reînnoia perspectivele într-un 
sens care corespundea exact noţiunilor de sistem cu bucle şi 
de cauzalitate ciclică și neliniară. Este bine știut cum s-a 
constituit atunci o mecanofiziologie, în vederea asigurării 
sudurii dintre curentul propriu-zis biologic şi curentul ciber- 
netic în curs de apariţie. Dar ceea ce nu s-a remarcat tot atit 
de frecvent, este faptul că această conjuncţie a două mișcări 
distincte de idei asigura dintr-odată convergența posibilă, 

care mai devreme sau mai tirziu va deveni necesară, dintre 
cercetarea propriu-zis biologică, sau biologică-cibernetică, și 
cercetările psihogenetice sau de epistemologie a dezvoltării 
care în parte sint de pe acum logico-cibernetice. 


III. Finalismul. — Această evoluţie a cauzalităţii în funcţie 
de triada precauzalitate, cauzalitate liniară și cauzalitate cu 
bucle explică toate celelalte triade pe care le-am întîlnit în 
paragrafele 6—8. 

La început ea a atras în mod natural desfăşurarea ideilor 
privitoare la finalitate. Finalismul precauzal al primelor înce- 
puturi prezenta din punctul de vedere al inteligibilităţii două 
inconveniente. În primul rînd, el nu explica nimic, căci nu 
este suficient să existe o nevoie sau un scop pentru a înţe- 
lege mecanismul cauzal al proceselor ce permit să se ajungă 
la obiectivul invocat: finalitatea presupune așadar o cauzali- 
tate și nu își este suficientă. În al doilea rînd, a vorbi de un 
scop ca și cum el ar implica prin sine însuși propria sa reali- 
zare, fără complement cauzal, lasă nedecisă natura acestui 
scop: el poate fi intern, cum ar fi de exemplu conservarea 
individului sau a speciei etc., dar poate fi și extern, ca de 
exemplu conformitatea cu un plan prestabilit. Şi aici, numai 
cunoaşterea mecanismului cauzal corespunzător poate pre- 
ciza natura relaţiei urmărite: adaptare, utilitate funcţională etc. 

Așadar este normal ca la nivelul cercetării întemeiate pe 
modelele mecanice și fizice, orice finalism să fi fost proscris, 
ca explicaţie iluzorie. Dar unicul răspuns inteligibil la pro- 
blemele particulare ridicate de acest finalism s-a redus timp 
îndelungat la noţiunile de variaţii fortuite și de selecție 
ulterioară, cel puţin la acei autori care nu aveau încredere 
într-o influenţă directă a mediului asupra patrimoniului eredi- 
tar. Deoarece nu se poate oferi vreun calcul al probabilității 
cu care survine formarea aleatorie a unui organ simultan 
diferențiat și adaptat și deoarece selecţia explică alegerea 
între caractere date dar cituși de puţin apariţia lor, explicaţia 
rămînea de fapt pur verbală, chiar dacă noţiunile de care se 
făcea uz erau mai clare decit noţiunea de „cauză finală“. Pe 
de altă parte, tăria finaliștilor, ca și a vitaliștilor în general, 
constind în primul rînd în felul în care ei denunţau insufi- 
cienţele de doctrină ale adversarului și subliniau existența 
lacunelor în explicaţiile oferite (deși aceste lacune ei le aco- 

pereau numai iluzoriu), ne găseam astfel în situația fără 
ieşire pe care am descris-o în legătură cu cauzalitatea (II). 

Unul din motivele succesului modelelor cu autoreglare a 
fost tocmai faptul că ele ofereau un răspuns acestei iritante 
probleme a finalităţii. Reţinind tot ce era valabil în „descrie- 
rea“ finalistă (spunem efectiv descriere, pentru că există o 
analiză corectă a problemelor, dar cu lipsa explicaţiei), ciber- 
netica a oferit pentru întîia dată sub numele de „teleonomie“, 
o explicaţie cauzală a proceselor în același timp orientate și 
autocorectoare, în anumite cazuri anticipatoare și avînd un 
rol util într-un sistem de ansamblu, deci corespunzînd în ge- 
neral cu ceea ce obișnuim să considerăm sisteme finalizate. 
Cu alte cuvinte, în prezent putem reţine ceea ce are pozitiv 
ideea de finalitate, înlocuind însă noţiunea de „cauză finală“ 
printr-o cauzalitate inteligibilă — cu bucle. 


IV. Structură și geneză. — Dar nu numai pe tărîm sincro- 
nic transformarea noţiunilor de cauzalitate biologică a lăsat 
amprente profunde, determinînd trecerea de la conceptul de 
totalitate transcauzală (acum putem spune precauzală) la 
conceptul de atomism și de aici la totalităţile relaționale; în 
primul rînd au fost modificate pînă în fundamentele lor no- 
țiunile relative Ja diferitele dezvoltări studiate de biologie şi 
la factorii lor. 

În adevăr, ansamblul acestor noţiuni (paragrafele 7 şi 8) 
a trecut prin numeroase oscilaţii între ceea ce s-ar putea 
denumi structuralism fără geneză și un genetism fără struc- 
turi, înainte ca cei doi termeni — de geneză (sau dezvoltare) 
și structură, în sens de structură de ansamblu sau de totali- 
tate relațională, să înceapă a fi consideraţi ca interdepen- 
denţi, adică implicîndu-se unul pe celălalt în cadrul unui 
proces ciclic, 

Structuralismul fără geneză este în mod firesc atitudinea 
teoretică proprie tuturor concepţiilor anterioare ideii de evo- 
luţie. De la „formele“ lui Aristotel pînă la principiul corela- 
tiei organelor al lui Cuvier, accentul este întotdeauna pus pe 
structură, pentru că transformismul este absent. În domeniile 
în care dezvoltarea este evidentă, ca în embriologie, noţiunea 
de preformare anulează tot ceea ce conţine ca geneză o ase- 
menea desfășurare temporală. Toate acestea sînt de la sine 
înţelese și asupra lor nu mai revenim. Dar ceea ce este re- 

marcabil și ţine de natura schemelor de cauzalitate utilizate, 
este că și după ce s-a admis ideea de evoluţie vedem reapă- 
rind în alternanță cu antiteza unui genetism fără structură, 
noi forme diverse ale acestui structuralism static, atit este 
de dificil să concepem ca o structură să poată evolua de la 
sine, sau mai exact ca o organizare să comporte două prin- 
cipii corelative: unul de conservare în cursul tranformărilor, 
iar celălalt de construcţie transformatoare legată de însăși 
echilibrarea care asigură conservarea. 

Dar pentru a înţelege aceste alternanţe sau oscilaţii, să 
amintim mai întîi prin ce anume constituie lamarckismul anti- 
teza exactă a structuralismului fără geneză; Lamarck admite 
o geneză sub forma unei evoluţii indefinite a organismelor 
supuse presiunilor mediului, dar nu acceptă că germenul are 
structuri care sînt organizările ce rezistă la influențe exte- 
rioare sau care le asimilează supunîndu-le condiţiilor interne 
prealabile. Așadar, acceptarea evoluţiei aduce o răsturnare 
completă în concepţiile cauzalităţii, introducînd o succesiune 
continuă de transformări orientate după un timp direcționat, 
în timp ce cauzalitatea proprie structuralismului se centrează 
pe noţiunile de compensare și conservare. În adevăr, carac- 
terul remarcabil al cauzalităţii lamarckiene constă în faptul 
că din punct de vedere biologic nu se conservă nimic; tocmai 
aceasta constituie, conform logicii interne a oricărui empi- 
rism, un genetism fără structură. lar această situație rămîne 
și la Darwin, căci adăugind la ereditatea caracterelor dobin- 
dite prin exerciţiu selecţia și micile variaţii întîmplătoare, 
transformismul darwinian nu părăsește totuși ideea de succe- 
siune indefinită a unor modificări orientate, fără vreo con- 
servare (cu excepţia conservării aproximative a speciilor, cu 
titlu de rezultat momentan și provizoriu al unor selecţii care 
sînt permanent modificabile?8. 

Astfel se deschisese o criză latentă între cele două forme 
de cauzalitate: una legată de un structuralism care satisface 
spiritul tradițional prin exigenţele sale de conservare, cea- 
laltă orientindu-se spre un genetism care satisface spiritul 
dialectic întrucît pune în evidenţă dimensiunea istorică după 


23 Desigur că Darwin insistă adesea (în Caietele sale) asupra „organi- 
zării fixate“ a adultului, dar numai pentru a-i opune faptul că mediul 
produce schimbări „permanente“ (= ereditare) la fiinţele tinere, deoarece 
acestea sint mai plastice. 

un timp direcționat, dar sacrifică aspectul raţional propriu 
tezei opuse. Atunci a început o perioadă în care cele două 
postulate antitetice ajung la concilieri aparente, fie prin afir- 
marea și simultan delimitarea tezelor respective fie prin 
diverse oscilări. Weismann a urmat prima metodă cu o ri- 
goare logică impecabilă: „soma“ este antrenată într-o de- 
venire lamarckiană, prezentind deci cele două caracteristici 
corelative de a fi variabilă și muritoare, în timp ce „germe- 
nul“ se conservă ca structură permanentă, unicele sale va- 
riaţii ţinînd de combinaţii amfimixice după o combinatorie 
necontradictorie cu preformarea și conservarea elementelor 
structurale. 

Dimpotrivă, mutaţionismul este împărţit între cele două 
tendințe pe care nu reuşeşte să le sintetizeze. Genomul se 
conservă în principiu; chiar sub forma sa atomistică propusă 
de prima lege a lui Mendel, există o structură independentă 
de mediu, adică un structuralism fără geneză. lar mutaţia 
intervine din hazardul dezechilibrelor interne sau al dezagre- 
gărilor provocate de radiaţii, timp îndelungat acesta fiind 
unicul principiu de variaţie recunoscut, principiu ce carac- 
terizează un genetism fără structură pentru că mutaţia este 
pur fortuită şi se reduce strict la o antistructură. 

Criza datorată acestei antiteze dintre structuralism și ge- 
netism nu a încetat să se agraveze, căci concilierea constînd 
în admiterea unor structuri care pe de o parte se conservă 
iar pe de altă parte care se distrug singure, indică de fapt 
un echilibru atît de instabil, nu atît la genom cît mai ales în 
ideile teoreticienilor, încît această conciliere nu are nimic 
comun cu o depăşire reală în sensul unei sinteze care depă- 
șește antitezele. 

Pînă la urmă depășirea a survenit pe căile cele mai na- 
turale, adică nu inventînd în abstract un genetism structura- 
list sau un structuralism al dezvoltării, ci generalizînd radical, 
graţie faptelor înseși, cele două noţiuni de structură sau 
organizare şi de geneză sau dezvoltare, pînă la înţelegerea 
faptului că orice dezvoltare este o organizare și că orice or- 
ganizare este o dezvoltare. 

Că orice dezvoltare este o organizare a devenit evident din 
momentul în care ne-am dat seama că evoluţia filogenetică 
depindea în parte de dezvoltarea embriogenetică și de for- 
marea ontogenetică a fenotipurilor și nu numai invers. A fost 

necesar ca un mare embriolog să devină genetician și acesta 
a fost cazul lui Waddington, pentru ca să înţelegem în fine 
că este exclus să explicăm variaţia evolutivă numai prin no- 
țiunile de preformare sau hazard punînd sub interdicţie acţiu- 
nile mediului. Din momentul în care se descoperă că selecția 
acționează numai asupra fenotipurilor și că, în cursul întregii 
sale dezvoltări, orice fenotip este o succesiune de „răspun- 
suri“ ale genomului la solicitările mediului sau că mediul este 
organizat de către organism în aceeași măsură în care el 
orientează variaţia fenotipică, începe orientarea în direcţia 
acelor „circuite cibernetice“ de care am amintit în paragra- 
ful 8, iar dezvoltarea se dovedește a constitui o șuccesiune 
de trepte variate dar mereu subordonate acestei cauzalităţi 
circulare. 

lar faptul reciproc, că orice organizare este deja o dez- 
voltare nu rezultă numai din perspectiva ontogenetică și 
embriologică, perspectivă care mai devreme sau mai tirziu 
urmează să se impună în biologia actuală; aceasta se dato- 
rează mai ales faptului că conservarea proprie organizării nu 
este simpla permanenţă a unei structuri statice ci rezultatul 
unei echilibrări continue. Chiar și genomul nu este numai 
produsul unei lungi istorii în cursul căreia el s-a transformat 
profund ci, ca structură sincronică, el este rezultatul unei 
reconstituiri metabolice neîntrerupte în cursul generaţiilor 
succesive și mai cu seamă sursa unor activităţi formative 
(epigenetice) în aceeași măsură în care este și izvor al trans- 
miterilor. Organismul adult se află în echilibru relativ, dar 
acest echilibru este rezultatul unor reglări ce funcționează 
constant, iar aceste reglări nu diferă fundamental în natura 
lor funcţională (independent de conţinutul acţiunilor fizico- 
chimice pe care ele le coordonează) de reglările care domină 
orice dezvoltare. 

Astfel, sinteza structuralismului și a genetismului spre 
care ne orientăm în prezent rezultă tocmai dintr-o evoluţie 
internă a noţiunilor cauzalităţii și anume în sensul unei co- 
ordonări a celor două exigenţe de conservare și de transfor- 
mare: conservarea structurilor de ansamblu susceptibile a se 
transforma fără a-și pierde identitatea, pentru că aceste 
transformări sînt reechilibrări și pentru că structurile transfor- 
mante sînt susceptibile (în principiu sau în anumite cazuri 

reale) de a se integra în structuri transformate care rezultă 
din cele dintii şi pe care, astfel, le lărgesc. 

Este greu să considerăm această evoluţie de la un struc- 
turalism fără geneză, apoi de la un genetism fără structură la 
un genetism structuralist fără să ne gîndim la evoluţia con- 
vergentă a cercetărilor psiho-genetice asupra inteligenţei: 
primului dintre cei trei termeni daţi îi corespunde în mod 
firesc concepţia unei inteligenţe date, fără dezvoltare, al doi- 
lea termen corespunde cauzalităţii de care face uz empiris- 
mul, iar al treilea doctrinelor actuale asupra filiației struc- 
turilor. 

Ba chiar este imposibil să urmărim această desfășurare 
istorică a formelor cauzalităţii biologice, fără ca să apară 
comparaţia cu succesiunea ideilor dar nu asupra cauzalităţii 
ci asupra implicației ca atare sau a conexiunii dintre propo- 
ziții şi teoreme, așa, cum o dezvăluie istoria epistemologiilor 
matematice, unde totuși accentul cade mereu pe structură și 
nu pe geneză. Nu este însă mai puţin adevărat că, după struc- 
turalismul static al Grecilor, concepţiile lui Descartes asupra 
ideilor „factice“ (în opoziţie cu cele înnăscute), rezultind din 
combinarea liberă a operațiilor, sau concepţiile secolului al 
XVIII-lea asupra originii empirice a matematicilor se orien- 
tau spre un genetism discret, dar care bloca un structuralism 
integral. Marea mișcare care a început cu Galois și a ajuns 
la ideile moderne de genealogie a „structurilor“ (Bourbaki) 
sau a „categoriilor“ (McLane, Eilenberg) oferă, dimpotrivă, în 
acest domeniu totuşi deductiv și atemporal, modelul a ceea 
ce ar putea fi, în termenii dezvoltării structurilor inteligenţei, 
structuralismul genetic spre care converg toate curentele 
zilelor noastre. 

Dar e timpul să părăsim analogiile istorice relative la cu- 
noașterea biologului sau epistemologului pentru a trece la 
compararea mai directă a organismului, ca izvor al subiec- 
tului, cu subiectul cunoașterilor în general, în calitate de 
subiect oarecare, și cu dezvoltarea sa psihogenetică. 

CAPITOLUL IV 


CORESPONDENȚELE DE FUNCŢII ȘI IZOMORFISMELE 
PARȚIALE DE STRUCTURI ÎNTRE ORGANISM 
ȘI SUBIECTUL CUNOAȘTERII. 


În cele ce urmează, nu ne vom mai ocupa de biolog sau 
de psiholog și de epistemolog, pentru a ne întreba dacă ei 
lucrează şi gîndesc într-un mod convergent, ci de organism, 
așa cum este el cunoscut astăzi în diversele sale aspecte 
(fără să facem profeţii asupra a ceea ce vom cunoaște despre 
el în viitor), şi despre funcţiile cognitive aşa cum ne permit 
să le concepem în momentul de faţă cercetările experimen- 
tale şi analiza formalizatoare. Acest capitol IV corespunde în 
şpecial cu întrebuinţarea metodelor II și III descrise în $ 5. 


$ 10. Funcţii și structuri 


În biologie se face distincţia între o funcţie și organele 
sale, care pot să comporte, după grupe, mai multe structuri 
diferite. Astfel, se poate vorbi despre funcţia respirației și să 
cunstatăm că ea poate fi îndeplinită de organe foarte diverse 
(branhii, plămiîni, vezicula natatorie, sau de nici un fel de 
organe cît de cît diferenţiate), comportînd structuri multiple, 
O asemenea distincţie n-are nici un sens în matematici, unde 
o funcţie își este sieși o structură (în sensul cel mai general 
al termenilor și nu în sens bourbakist), nici în fizică unde o 
structură este descrisă sau explicată în termeni de funcție. 
Distincția între funcţii și structuri se regăseşte, dimpotrivă, 
în același sens ca în biologie, în toate domeniile psihosocio- 

logice și, în special în analiza inteligenţei sau a cunoașterilor 
în desfășurarea lor concretă: se poate vorbi, de exemplu, 
despre o funcţie de explicare, proprie tuturor nivelelor gîn- 
dirii, constatind în același timp că diferitele organe concep- 
tuale, sau structuri utilizate în acest scop, variază considera- 
bil de la un nivel la altul. (De la cauzalitatea magică sau 
animistă la multiplele forme de cauzalitate ştiinţifică, inclusiv 
cele statistice sau probabiliste.) Prin urmare, însuși faptul de 
a pune problema în perspectiva comparaţiilor care vor urma, 
respectiv de a distinge funcţiile și structurile în studiul izo- 
morfismelor posibile între organism și subiectul cunoașterii, 
constituie de acum o primă „omologie formală“, deci un prim 
izomorfism foarte general, drept cadru al izomoriismelor mai 
particulare. 

În acest caz, însă, se cere să precizăm această distincţie și 
să furnizăm definiţii satisfăcătoare pentru condurerea analizei. 


I. Definiţia structurilor. — O structură comportă, în pri- 
mul rînd, elemente și relaţii care le unesc, însă fără să fie 
posibil să caracterizăm sau să definim elementele, indepen- 
dent de relaţiile în cauză. Chiar în cazul simplelor agregate, 
dacă le considerăm ca structuri de compoziţie atomistică, ele: 
mentele nu sînt date independent de relaţiile lor (reuniune, 
dispunere spaţială); altminteri nu ar exista structura. Aceste 
elemente pot fi de natură foarte diferită: corpuri chimice, 
cantităţi energetice, procese cinematice sau dinamice, pentru 
structurile biologice, şi percepții, amintiri, concepte, operaţii 
etc., pentru structurile cognitive. De asemenea, relaţiile pot 
consta în legături de orice natură: spaţio-temporală, cauzală, 
implicatoare etc., după cum structurile sînt organice sau cogni- 
tive şi, mai ales, statice sau dinamice (de exemplu anatomice 
sau figurative și reglatorii sau homeorhezice etc.). 

Îm al doilea rînd, structurile astfel definite pot fi consi- 
derate independent de elementele care le compun. Ceea ce 
nu înseamnă că ele pot exista sub această formă (cu excepţia 
cazului structurilor „abstracte“ ale matematicianului), dar că, 
făcînd abstracţie de elementele care o compun, structura mai 
poate fi considerată ca „formă“ sau sistem de relaţii, fapt 
indispensabil pentru comparaţiile noastre, întrucît acesta este 
principiul oricărui izomorfism. 

În al treilea rînd, există structuri de diferite „tipuri“ lo- 
gice, ceea ce înseamnă că este convenabil să considerăm şi 
structurile de structuri, etc. De exemplu, se poate pleca de 
la structura scheletului fiecărei clase de vertebrate, ceea ce 
va duce la constituirea a cinci structuri de tip 1. Dar putem, 
de asemenea, împreună cu Et. Geoffroy Saint-Hilaire, să de- 
gajăm „conexiunile“ organelor, ceea ce ne va conduce la 
„omologii“ în sensul lui Owen, și va constitui astfel o struc- 
tură de tip 2, mai generală decit primele (punînd în omologie 
aripile și membrele anterioare, sau osul coracoid al păsărilor 
cu apofiza coracoidă sudată de la omoplatul omului, sau de 
asemenea osul hioid al peștilor cu un oscior din urechea in- 
ternă a mamiferelor, etc.). La fel, pe terenul cognitiv putem 
considera clasificările particulare ca un tip 1, din ele să extra- 
gem structura generală a clasificărilor calitative (tip 2) şi, 
comparindu-le pe acestea cu serierile etc., să extragem struc- 
tura și mai generală de „grupare“ (tip 3) și să continuăm 
astfel. Or, în mod firesc, noi căutăm să comparăm între do- 
meniile organice și cognitive tocmai structurile de „tipuri“ 
înalte, căci izomorfismul s-ar reduce la foarte puţin pentru 
„tipurile“ inferioare, care sînt nenumărate. 

În al patrulea rînd se va spune că există un izomorfism 
între două structuri dacă vom putea stabili o corespondenţă 
biunivocă între elementele lor, ca și între relaţiile care le 
unesc, conservînd totuşi sensul acestor relaţii. Întrucît se 
poate face abstracţie de aceste elemente și de natura lor, un 
izomorfism între două structuri se reduce așadar la recunoaș- 
terea existenței unei aceleași structuri, dar aplicată la două 
ansambluri diferite de elemente. 

În ceea ce privește noţiunea de izomorfism parţial, ea a 
fost discutată în $ 5, III și este deci inutil să revenim aici 
asupra ei, privitor la precauţiile pe care trebuie să le luăm 
în această privință. 

În al cincilea rind, vom denumi substructuri un sector sau 
o parte dintr-o structură de ansamblu putind să prezinte sau 
să nu prezinte izomorfism cu structura totală: de exemplu, 
structura stomacului în raport cu aceea a întregului tub di- 
gestiv, sau structura operaţiei inverse în raport cu o struc- 
tură de „grup“. Deci nu trebuie confundată o substructură 
(în această terminologie) cu o structură de „tip“ inferior şi 
nici cu una dintre structurile comparate într-un izomorfism 

(cu toate că o substructură poate fi în anumite cazuri izomorfă 
cu structura totală, după cum un „subgrup“ poate fi izomorf 
în raport cu un „grup“ matematic). 


II. Funcționare și funcție. — Structurile putînd fi sta- 
tice sau dinamice, în cazul acestora din urmă se poate vorbi 
despre activarea sau activitatea unei structuri. Noi vom uti- 
liza termenul de „funcţionare“ pentru a desemna însăși 
această activitate. 

În ceea ce privește termenul de „funcţie“, el este adesea 
întrebuințat în sensul unui ansamblu de structuri, inclusiv 
funcţionarea lor. Tocmai în acest sens obișnuit noi vorbim, 
respectînd uzanţa, despre „funcţia cognitivă“, sau utilizăm 
termenul de „funcţie simbolică“, etc. În alte cazuri, termenul 
de funcţie este luat într-un sens aproape sinonim cu acela de 
funcţionare. Dimpotrivă, în expresia „funcţia crează organul“ 
cuvîntul îmbracă o semnificaţie deopotrivă mai specială și mai 
distinctă de cea de structură, întrucît în acest caz funcţia și 
structura sînt opuse. 

Tocmai în acest sens precis, pe care îl vom utiliza în acest 
capitol, funcţia este acţiunea exercitată de funcţionarea unei 
substructuri asupra funcţionării unei structuri totale, chiar 
dacă aceasta este ea însăşi o substructură înglobînd-o pe cea 
dintîi, sau este structura organismului în ansamblul său. De 
exemplu, vom vorbi despre funcţia sucului gastric în digestie: 
de asemenea despre funcţia respirației ca fiind comună tuturor 
ființelor vii, ceea ce ne va conduce să ne întrebăm dacă 
fiinţe dotate cu asimilare, (funcţie și mai largă încă) dar nu 
și cu respiraţie, ca virușii, continuă să facă parte dintre 
aceste fiinţe vii. 

La această definiţie trebuie să adăugăm însă trei lucruri. 
Mai întîi, acţiunea funcţionării unei substructuri nu cores- 
punde unei funcţii decît dacă această acţiune este „normală“, 
respectiv utilă în măsura în care conservă sau întreţine struc- 
tura din care această substructură face parte: de exemplu, 
un exces de suc gastric sau alterarea sa patologică nu mai 
joacă un rol funcțional în acţiunea lor asupra structurii to- 
tale. 

În al doilea rînd, dacă termenul de funcţie nu se mai 
aplică la o substructură specificată, ca sucul gastric, ci la un 
ansamblu de substructuri diferite posibile, ca atunci cînd vor- 

bim despre „funcţia respirației“, acest termen de funcţie nu 
mai desemnează un singur grup de acţiuni particulare, ci o 
întreagă clasă de acţiuni analoge, și tot atît de bine virtuale 
sau actuale, care sînt cu toate subordonate în aceeași măsură 
criteriului de normal sau de util relativ la conservarea struc- 
turii totale. 

În al treilea rînd, dacă condiţia de normal sau de utilitate 
este astiel legată de ideea de funcţie, aceasta înseamnă că 
ea nu poate avea sens decit într-un context de organizare!. 
Se poate vorbi atunci, de asemenea, despre „funcţia“ organi- 
zării (prin opoziţie cu structuri particulare de organizare sau, 
de asemenea, cu legi generale, încă necunoscute, caracteri- 
zînd întreaga structură de organizare). Întrucît însă, în bio- 
logie nu există acţiune fără interacţiune, putem extinde defi- 
niţia precedentă spunînd că, dacă funcţiile specializate constau 
în acțiuni exercitate de funcţionarea unei substructuri asupra 
funcţionării unei structuri totale, reciproc, funcţia organizării 
este acţiunea (sau clasa de acţiuni) exercitată de funcţionarea 
structurii totale asupra aceleia a substructurilor pe care le 
înglobează. 

Distincția între funcţii şi structuri poate părea la prima 
vedere slabă, pentru că nu există funcţie fără structură, fapt 
din care rezultă definiția noastră. Atunci cînd spunem îm- 
preună cu Lamarck că funcţia crează organul, (ceea ce rămîne 
adevărat cel puţin la nivel fenotipic) se subliniază faptul că 
o funcţionare întărește dezvoltarea, iar, în punctul iniţial, însăși 
diferențierea unui organ, dar totdeauna cu condiţia de a se 
pleca de la o structură anterioară. Ne putem întreba deci, 
prin ce anume este necesară distincţia, în special pentru 
comparaţiile pe care le vom face în continuare. 

Motivul decisiv este, așa cum fiecare îl cunoaște, că un 
același organ, deci o substructură, își poate schimba funcţia 
(astfel, vezica natatorie a Dipneustelor, jucînd rolul de plă- 
mîn)? și, mai ales, după cum am spus, că o aceeași funcție 
poate fi îndeplinită de un mare număr de organe diferite. 
Chiar acesta este cazul general: unei funcţii mari îi cores- 


1 În sensul curent al termenului se vorbește despre funcţie pentru 
a desemna clasa acţiunilor utile a unei substructuri, clasă descrisă în 
„Comprehensiune“ cu referire la un sistem organizat. 

2 Biochimia modernă subliniază între altele faptul că o aceeaşi struc- 
tură poate îndeplini funcţii foarte diferite. 

punde o multiplicitate de structuri. Noţiunea de funcţie este, 
în principiu, așadar, la fel de largă ca aceea de structură, 
între ele existînd contopiri frecvente, urmate mai devreme 
sau mai tîrziu de reajustări. 

Problema dificilă este, însă, de a determina cum să se 


compare funcţiile între ele și dacă se mai poate vorbi despre 


izomorfism funcţional într-un sens analog aceluia în care se 
definește un izomorfism între structuri. Într-un sens, da, însă 
„elementele“ unei funcţii sînt structurile utilizate, iar în cazul 
unei funcţii comune îndeplinită de organe diferite, între ele 
nu există corespondenţă termen cu termen, tocmai pentru că 
ele nu mai prezintă atunci un izomorfism structural. Trebuie 
să susţinem deci că, deși nu-i mai spunem izomorfism, cores- 
pondenţa funcţională se întemeiază pe corespondenţa termen 
cu termen numai între relaţiile dinamice care caracterizează 
„rolul“ jucat de organ, respectiv funcţionarea sa ca substruc- 
tură în raport cu funcţionarea structurii totale. 

Vom admite deci că, dacă se compară o structură totală 
B, cu o structură totală B, există „corespondenţă“ între funcţia 
substructurii A, în raport cu B, și funcţia substructurii As în 
raport cu Bə dacă relaţiile care intervin în funcţionările lui 
A, Și A corespund termen cu termen, în acţiunea lor asupra 
funcţionărilor lui B, și Bọ. În acest sens foarte general se pot 
compara funcţional, de exemplu, rolurile a două mecanisme 
de reglare în structuri foarte diferite în măsura în care ele 
reușesc, amîndouă, să întărească sau să inhibe o activitate, 
proporţional cu rezultatul ei imediat anterior. În acest exem- 
plu, structurile pot fi cu totul distincte, nu numai în ceea ce 
privește conţinutul sau elementele lor (astfel o reglare a plas- 
mei sangvine sau a unei activităţi sensorimotorii cu tatonări 
și control retroactiv), dar chiar şi în ceea ce priveşte relaţiile 
structurale (diferenţa în „buclele“ sistemului) fără să excludă 
prin aceasta o analogie sau o „corespondenţă“ funcţională. 

Efectiv, biologii găsesc în multe cazuri util să întreprindă 
asemenea comparații funcţionale. De exemplu, atunci cînd se 
vorbește despre „memorie“ pentru a se desemna conservarea 
informaţiei într-un organism elementar, este clar că această 
comparaţie este mai întîi de ordin funcţional și precede orice 
cercetare a unui izomorfism structural cu memoria Neverte- 
bratelor înzestrate cu sistem nervos și cu atît mai mult cu 

aceea a Vertebratelor avansat cerebralizate. Și totuși este 
clar că termenii de „conservare a unei experienţe trecute mo- 
dificînd comportamentul ulterior“ au un sens: dar acesta este 
un sens instructiv în măsura în care el este mult mai cuprin- 
zător decit acela al omologiilor structurale, și în măsura în 
care poate orienta determinarea acestora, 

În adevăr, există două motive de natură pur biologică 
pentru compararea funcţiilor înainte de a se ajunge la co- 
respondenţele structurale. Prima este că, după cum arată tot 
exemplul „memoriei“, funcția poate fi mult mai generală 
decit structurile, pentru că o serie de structuri de complexi- 
tate crescîndă pot îndeplini aceeași funcţie invariantă. Așadar, 
tocmai această invarianță a celor mai generale funcţii con- 
stituie unul dintre fenomenele cele mai remarcabile ale vieţii, 
dacă considerăm fluxul continuu şi ireversibil al proceselor 
evolutive. Existenţa invarianţilor este în adevăr mai puţin 
surprinzătoare în fizică, pentru că timpul impietează mai puţin 
asupra secvenţelor cauzale. Este adevărat că acești invarianţi 
se prezintă uneori sub o formă surprinzătoare, cum este con- 
servarea energiei în pofida degradării, în termodinamică, sau 
cum este conservarea impulsului (fără a mai vorbi de con- 
servările mai „empirice“ ale numerelor cuantice, ca sarcina, 
spinul, sau chiar „coeficientul de stranietate“! în pofida dez- 
integrărilor periodice, în microfizică). Dar aceste degradări sau 
dezintegrări nu sînt decit procese parţiale, care lasă alte 
structuri neschimbate, în timp ce pe terenul vieţii totul este 
în neîncetată mișcare, inclusiv tocmai structurile particulare 
care se succed fără întoarcere în cursul evoluţiei, și cu toate 
acestea marile funcţii rămîn invariante, ceea ce constituie 
principalul lor interes. 

În al doilea rînd, originalitatea structurilor biologice re- 
zidă în aceea că ele sînt dinamice în sine, respectiv com- - 
portă o „funcţionare“, noţiune care n-are niciun sens în 
fizică. Această afirmaţie este atit de adevărată încit anato- 
mia modernă ia drept cadru funcţiile înseși’. Bertalanffy, în 
eseurile sale de biologie generală, insistă neîncetat asupra 
faptului că nu există în domeniul vieţii „forme rigide“ inde- 


___% De exemplu, Benninghoff pleacă de la „sisteme funcţionale“ cum ar 
fi loromoţia împreună cu oasele, mușchii și nervii etc. 

pendente de procese: „De aceea trebuie să căutăm ordinea 
primară a proceselor organice nu în structuri preexistente, ci 
în înseși aceste procese“. (Les Problemes de la vie, Gallimard, 
1961, p. 35). Formele organismului, mai spune el, nu sînt izvo- 
rul proceselor funcţionale ci numai suportul lor și de aceea 
el concepe o „morfologie dinamică“ (Probleme einer dyna- 
mischen Morphologie, IV: „Biologia generalis”, 15, 1941), care 
generalizează în anumite privinţe vechi concepte lamarckiene, 
ca „cinetogeneza“ a lui Cope. Ajunge să spunem că, fără a 
reveni la formula „funcţia crează organul“, într-un sens în 
care funcţiile erau concepute fără suporturi, analiza funcţio- 
nală constituie cadrul prealabil al oricărei analize structurale. 

A fortiori, în problema noastră nu se va pune problema 
să căutăm izomorfisme structurale înainte de a examina co- 
respondenţele funcţionale, care singure conferă celor dintii 
o semnificație acceptabilă. 


III. Funcţii generale şi speciale ale cunoașterii. — Dacă 
chiar pe terenul structural trebuie să prevedem de acum că 
izomorfismele nu vor fi decît „parţiale“ ($ 5, III), în sensul în 
care o structură mai primitivă nu prezintă decît anumite tră- 
sături comune cu o structură mai evoluată care poate să de- 
rive din ea, cu atît mai mult va fi astfel pe terenul corespon- 
denţelor funcţionale, dar într-un sens diferit. 

În adevăr, este evident că dacă funcţiile care caracteri- 
zează mecanismele cognitive ar fi exact aceleași cu marile 
funcţii ale organismului în general, aceasta ar însemna că 
cunoașterea nu posedă nici o funcţie proprie, de unde două 
consecinţe la fel de absurde: sau inteligenţa este prezentă la 
toate nivelele vieţii organice, sau ea nu introduce nimic nou 
și nu are astfel nici un temei funcţional de dezvoltare. 

În ipoteza directoare dezvoltată în § 3 am presupus, dim- 
potrivă, că mecanismele cognitive constituie în același timp 
rezultanta proceselor generale de autoreglare ale organizării 
vii, şi organele specializate ale reglării în schimburile cu me- 
diul. Dacă ipoteza este întemeiată, aşa cum vom încerca să 
o arătăm în capitolele IV—VI, aceasta însemnează, deci, din 
punct de vedere funcţional, că există funcţii generale comune 
mecanismelor organice și cognitive, dar că există și o spe- 

cializare progresivă a funcţiilor în ceea ce le privește pe 
acestea din urmă. 

În felul acesta, liniile cercetării noastre sînt complet con- 
turate. Din punct de vedere funcţional, se va urmări să se 
determine, pentru fiecare sector, care sînt funcţiile comune 
domeniilor organice și cognitive şi care sînt funcţiile distincte 
și specializările funcţiilor proprii celui de al doilea domeniu. 
După care, şi într-un asemenea cadru funcţional singur în 
măsură să furnizeze semnificaţia structurilor comparate, vom 
întreprinde acea punere în corespondenţă structurală, dar ba- 
zindu-ne pe următoarele consideraţii, care sînt direct inspi- 
rate de constatarea invarianţei marilor funcţii și a variabili- 
tăţii structurilor. 

La compararea unei structuri organice elementare, cum ar 
fi o „anticipare“ în cursul morfogenezei (de exemplu, apariţia 
unei calozităţi la embrionul de struţ mult înainte de contac- 
tul cu mediul și de utilizarea sa funcţională) cu structuri 
cognitive corespondente (previziunea deductivă a urmărilor 
unui eveniment înainte ca el să se producă), găsim mai întîi 
între aceste două extreme tot felul de intermediari: de exem- 
plu, anticipări morfologice în cursul dezvoltării unui fenotip 
(cum ar fi producerea unei rădăcini adventive pe o ramură 
aeriană a unei plante, înainte ca aceasta să atingă solul sau 
să se detașeze prin absciziune); sau anticipări senzorimotorii 
(redresarea corpului în cazul unui dezechilibru ușor, înaintea 
căderii pe care ar antrena-o creșterea dezechilibrului) etc. În 
al doilea rînd, la examinarea a ceea ce au comun aceste 
diferite reacţii, găsim un anumit număr de mecanisme mai 
mult sau mai puţin generale: anticiparea se bazează pe infor- 
maţii anterioare, singurele care o fac inteligibilă; aceste in- 
formaţii sînt de obicei solidare cu o schemă sau cu o organi- 
zare susceptibile de a se transfera dintr-o situaţie în alta (pe 
cale ereditară, sau prin transferul organismului dintr-o regiune 
în alta, sau prin generalizare etc.). 

În acest caz putem concepe două posibilităţi în ceea ce 
privește înrudirea sau modul de filiaţie a unor asemenea 
structuri parţial izomorfe: sau o filiaţie directă și liniară, 
permițind de exemplu, proceselor cognitive să se întemeieze 
în organism pe mecanisme gata montate şi să le traducă în 
cenduite intenţionale şi conștiente, sau o serie de reconstrucții 

astfel ca, la fiecare nivel de dezvoltare să se poată reconsti- 
tui mecanisme anticipative după procedee analoge de formare. 
Observăm din capul locului, în cazul particular, că numai 
cea de-a doua soluţie este acceptabilă. 

Această soluţie a unei reconstrucţii necesare de la nivel la 
nivel a structurilor parţial izomorfe nu este totuși lipsită 
de interes, căci ea traduce minimum o anumită înrudire de 
funcţionare, care ţine de legile generale ale organizării, de 
conservarea informaţiilor anterioare, de modul lor de aplicare 
şi de eventuala lor generalizare. Dar, mai ales, fapt asupra 
căruia vom mai reveni ($ 20, VI), această reconstrucție pa- 
lier după palier, însoţită de o lărgire și de o mobilitate cres- 
cîndă pe fiecare dintre ele în raport cu cele precedente, co- 
respunde unor legi foarte generale de dezvoltare. Formarea 
ontogenetică a inteligenţei implică un șir de stadii (vd. $ 2), 
fiecare dintre ele apărînd printr-o reconstrucţie, pe un plan 
nou, a structurilor elaborate în cursul stadiului precedent, 
iar această reconstrucţie este necesară construcţiilor ulterioa- 
re care vor depăşi nivelul precedent. Din punct de vedere 
biologic, fiecare generaţie repetă dezvoltarea celei prece- 
dente, iar variațiile filogenetice noi, apărind în cursul onto- 
genezei, prelungesc această reconstrucție a trecutului. Exis- 
tenţa convergenţelor (ochiul Cefalopodelor comparat cu ace- 
la al Vertebratelor etc.) atestă pînă unde pot ajunge aceste 
reconstrucţii de care depind progresiunile; iar în cazul în 
care o familie ajunge să ocupe toate „cuiburile ecologice“ 
ale unui teritoriu nou și izolat, aceste convergenţe ating un 
surprinzător izomorfism în diferențieri: în insulele Hawai pă- 
sările din familia Drepanididelor, care trăiesc în vecinătate, 
sînt înzestrate cu ciocuri de forme foarte diferite, care co- 
respund unor ciocuri caracteristice și distinctive ale unor fa- 
milii absolut diferite, de pe teritoriul continental apropiat. 

Pe scurt, în timp ce corespondenţele funcţionale de care 
ne vom ocupa vor fi indiciul unei continuităţi efective în 
funcţionare, izomoriismele structurale pe care le vom putea 
desprinde nu demonstrează cu necesitate filiaţii directe sau 
liniare, ci mai degrabă un șir neîntrerupt de reconstrucţii 
convergente, de altfel mult mai interesante în ceea ce pri- 
vește relaţiile dintre viaţă și funcţiile cognitive. 

$ 11. Funcţii și structuri ale organizării 


Toate manifestările vieţii, oricare ar fi ele și pe toate trep- 
tele, atestă existenţa organizărilor. Aceasta nu este cituși 
de puţin privilegiul organismului adult. Dezvoltarea embrio- 
logică este o organizare progresivă; procesele de fecundaţie 
atestă o surprinzătoare organizare; genomul este un sistem 
organizat și nici decum o colecţie de elemente reunite; reac- 
țiile la mediu sînt relative la organizare, iar evoluţia însăși 
nu întrebuinţează întîimplările decît în funcţie de organizări 
progresive. Celulele sînt organizate, aşa cum sînt și cele 
mai elementare corpuri vii, iar dacă trecem de la macromole- 
cule la procesele biochimice pe care se întemeiază, regăsim 
etapele unei organizări. 

Se poate vorbi deci despre o funcţie de organizare, dar 
cu riscul ca ea să se confunde cu viața însăși. Totuși așa 
trebuie să ne exprimăm dacă opunem continuitatea funcţio- 
nării organizatoare nenumăratei diversităţi de forme struc- 
turale de organizare. Pentru a respecta termenii definiţiei 
noastre inițiale ($ 10, II), am putea spune deci că funcţia de 
organizare este funcţionarea unei structuri, chiar și totale, 
dar considerată ca substructură în raport cu aceea ce o va 
urma imediat, inclusiv în cazul în care între ele există con- 
tinuitate și automorfism complet. Sau, încă și mai simplu, 
dacă o funcţie este acțiunea pe care o exercită funcţionarea 
unei substructuri asupra funcţionării structurii totale, se poate 
susține — așa cum am văzut — că, reciproc, organizarea ca 
funcţie este acțiunea funcţionării totale asupra aceleia a sub- 
structurilor. 


I. Continuitate şi conservare. — Din punctul de vedere al 
acestei funcţionări, faptul esenţial este efectiv continuitatea 
sa absolută. Așa cum am mai accentuat (în $ 8, IV), transmi- 
terea caracterelor ereditare plecînd de la genom presupune 
ca o condiţie prealabilă organizarea acestuia, iar această or- 
ganizare se conservă și se continuă neîntrerupt atît în timpul 
trecerii de la generaţia precedentă la cea următoare, cît și 
in timpul ghidării dezvoltării embrionare pe baza activităţii 
genelor. În acest sens, organizarea ca funcţionare nu este 

transmisă ereditar în felul în care se transmite un anumit 
caracter de formă sau de culoare etc.: ea se continuă și se 
prelungeşte ca funcţionare deci, sub titlul de condiție nece- 
sară a oricărei transmiteri şi nu sub titlul de conținut trans- 
mis. Orice epistemolog care va citi aceste rînduri va recu- 
noaște în ele un limbaj kantian (în afară de faptul că aici 
a priori este el însuşi în dezvoltare!), dar acest limbaj este 
corespunzător pentru a permite înţelegerea corespondenţelor 
funcționale cu inteligența (asupra cărora vom reveni ime- 
diat), rămînînd în același timp, după cum ni se pare, de na- 
tură strict biologică. 

1° Aşa dar, primul caracter al acestei funcţii de orga- 
nizare este de a fi o funcţie de conservare. Cită vreme un 
corp chimic se descompune atunci cind se combină cu un 
altul, conservîndu-se numai elementele, propriul reacției ori- 
cărei ființe organizate este de a-şi conserva esenţialul for- 
mei sale totale și de a continua să existe ca totalitate. Dar 
această conservare n-are nimic comun cu inerția şi, dacă în 
legătură cu continuitatea acestei funcţionări întrebuințăm ex- 
presii cum ar fi „se continuă“, „se prelungește“ etc. nu o fa- 
cem decît relativ la constatarea rezultatului. Dimpotrivă, fap- 
tul esenţial îl constituie existenţa continuă a unor activităţi 
şi transformări, astfel încît conservarea este aceea a unui 
invariant dincolo de covariaţii și transformări. Acest inva- 
riant nu este desigur decît aproximat și nu riguros, dar prin 
aceasta el nu încetează să existe ca tendinţă fundamentală. 

2° Totalitatea care se conservă este deci o totalitate re- 
lațională. Aceasta înseamnă că ea există în oricare orga- 
nizare de procese parţiale, dar esențialmente relative unele la 
celelalte, respectiv că nu se manifestă decît prin compunerile 
acestor procese parţiale. Aceste elemente, ca procese, sînt 
deci interdependente, iar totul nu este altceva decît sistemul 
constituit prin ansamblul compunerilor lor. Procesele par- 
tiale neexistind unele fără altele, întregul nu este prin ur- 
mare decît un agregat de elemente prealabile. În același timp 
el nu este nici o entitate distinctă de elementele sale dacă 
acestea sînt relații sau procese de compunere. 

Al doilea caracter al funcţiei de organizare este deci in- 
teracţiunea părţilor diferenţiate. Fără părți sau procese par- 
tiale diferenţiate nu ar exista organizare ci o totalitate omo- 
genă care s-ar conserva într-un mod inerţial. Fără inter- 

acţiunea sau solidaritatea compunerilor nu ar exista nu nu- 
mai organizare dar nici măcar o simplă reuniune de elemente 
atomistice. 

3° Aceste două proprietăţi, însă, nu pot fi îndestulătoare 
pentru caracterizarea unei organizări, prin opoziţie cu siste- 
mele fizice în mișcare. La ele se adaugă faptul fundamental 
că conţinutul organizării se reînnoiește neîncetat prin re- 
construcţie (metabolismul). Cu alte cuvinte conservarea în- 
tregului este conservarea unei forme și nu a conţinutului 
ei, iar procesele în interacțiune implică o alimentare cu ener- 
gii ale căror izvoare sînt exterioare sistemului. Altfel spus, 
într-un cuvînt, funcţia și organizarea constau în conservarea 
formei unui sistem de interacţiune de-a lungul unui flux con- 
tinuu de transformări, al căror conţinut se reînnoiește fără 
încetare prin schimburi cu exteriorul. 

Oricît de generale ar fi aceste caractere (și înainte de 
a trece la examenul structurilor nu putem spune mai mult 
despre ele), se constată imediat că ele sînt, de asemenea, 
caractere ale formelor de cunoaştere celor mai evoluate, după 
cum și, de alifel, diverse moduri de cunoaștere, și la toate 
nivelele. Altfel spus, cunoașterea comportă înainte de orice, 
o funcţie de organizare, iar aceasta este o primă analogie 
fundamentală cu viaţa. 

1° Orice act al inteligenţei presupune în prealabil con- 
tinuitatea şi conservarea unei anumite funcţionări. Empi- 
rismului, care nu vedea în inteligenţă decit elemente pro- 
venite din simţuri, încă Leibniz îi răspundea prin faimoasa 
formulă nisi ipse intellectus. Lui G. E. Müller, care susținea 
că percepţia nu conţine decit senzaţii asociate, W. Köhler 
i-ar fi putut răspunde la fel nisi ipsa perceptio. Şi așa mai 
departe. Cu alte cuvinte, nu există înregistrare cognitivă fără 
intervenţia unei funcţionări organizatoare ce se conservă în- 
cepînd cu situaţii anterioare care duc din aproape în aproape 
pînă la reacţii înnăscute. Ceea ce nu înseamnă că această 
conservare prealabilă este întreagă, deci că ar exista pre- 
formaţii, căci funcţionarea modifică structurile prin însăşi 
exercitarea ei, dar aceasta demonstrează o tendinţă spre con- 
servare al cărei succes crește o dată cu dezvoltarea și devine 
decisiv începînd cu anumite nivele. 
„În adevăr, este un lucru remarcabil că, în toate dome- 
niile, funcţiile cognitive constituie invarianţi necesari pentru 

funcţionare și aceasta chiar în situații în care experiența 
imediată nu pare să-i impună. lar acești invarianţi nu pri- 
vesc doar instrumentele cognitive utilizate de subiect: ei sînt 
proiectaţi în real sub formă de noţiuni de conservare apli- 
cate obiectelor înseși. În domeniul achiziţiilor senzorimotorii, 
de exemplu, acţiunile se generalizează sub titlul de „sche- 
me“, a căror organizare se cristalizează sub o formă relativ 
constantă, iar această constanţă relativă a schemelor se tra- 
duce prin construirea de invarianţi în real, cum este schema 
„obiectului permanent“ care postulează existența substanțe- 
lor în spatele tablourile perceptive și se constituie progresiv 
spre sfîrșitul primului an la copilul de om, spre luna a treia 
la pisică (sub o formă elementară: Gruber) și la virste ana- 
loge la tînărul babuin (Paillard și Dna Flament). Am putea 
cita, în domeniul perceptiv, în afara formării de scheme ana- 
loge celor precedente, constituirea prea bine cunoscutelor 
„Constante perceptive” al căror rol funcţional în organizarea 
percepţiei îl înţelegem limpede, dar care nu se impun în- 
totdeauna din motive de utilitate practică, deoarece, de exem- 
plu, constanţa mărimilor ar putea fi înlocuită prin corecţii 
de natură inferenţială, cum este cazul dincolo de o anumită 
distanţă, în care inteligența este suficientă pentru a corecta 
micşorările aparente. 

Necesitatea invarianţilor este însă cea mai izbitoare toc- 
mai pe terenul inteligenţei însăși. Pe de o parte,. întreaga 
logică constă, de fapt, în a constitui scheme invariante, des- 
tinate să organizeze în gindire fluxul ireversibil al evenimen- 
telor exterioare, şi devenirea continuă a curentului conștiin- 
tei interne: conceptele, sub aspectul lor dublu de clase sau 
de relații reprezintă tot atitea exemple; iar principiul iden- 
tităţii, deși mereu desminţit de real la o scară oarecare, ex- 
primă cu titlul de normă a subiectului ginditor această exi- 
genţă de invarianță, în măsura în care gindirea vrea să ră- 
mînă coerentă. Pe de altă parte, inteligenţa impune realului 
o serie de noţiuni de conservare, a căror formare necesară 
o putem urmări în cursul primilor 12 ani de dezvoltare a 
copilului: conservarea cantității de materie la transvasarea 
unui lichid (pe la 7 ani), sau la schimbarea formei unui so- 
lid (pe la 8 ani), conservarea greutăţii în aceleași împre- 
jurări (9—10 ani), sau a volumului fizic (11—12 ani), con- 
servarea lungimilor și suprafeţelor, a mulțimilor (7—9 ani) 

etc., fără a mai vorbi de elaborarea științifică a „principiilor 
de conservare“ despre care știm destul de bine că reapar sub 
forme noi pe toate treptele (inclusiv relativitatea și micro- 
fizica), atunci cînd formele anterioare nu mai sînt suficiente 
pentru a organiza datele experienţei. 

2° Este inutil să insităm asupra faptului că aceste organi- 
zări cognitive se orientează statornic, ca și organizările de 
natură biologică, spre o diferenţiere și o integrare comple- 
mentare pentru că toate sistemele cognitive (percepţie, sche- 
me senzorimotorii și mai ales conceptuale) se dezvoltă me- 
reu, în dublul sens al unei afinări a diferenţierii dar solidară 
cu o crescîndă coerență. Acest fapt a fost totuși contestat 
de A. Lalande, care opunea principiul identității —, normă 
supremă a omogenităţii proprie gîndirii, — organizării bio- 
logice, izvor de diferenţiere, şi de către E. Meyerson care, 
în fiecare proces cognitiv, voia și el să opună identificarea, 
unică funcție cognitivă, diversificării impuse numai de real. 
Lalande însă uita că organizarea biologică este izvorul in- 
varianţei tot atît cît și al diferenţierii și amindoi neglijau 
faptul fundamental că însăși gîndirea diferenţiază neincetat 
structuri, ca în matematici, şi nu se limitează la o sterilă 
și eternă tautologie din care numai lumea exterioară ar 
face-o să iasă. 

3° Dar analogia cea mai remarcabilă între organizarea vie 
şi aceea care este proprie funcţiilor cognitive ţine de faptul 
că, şi în aceasta din urmă, conţinutul organizat se modifică 
fără încetare, astfel că și pe acest teren, organizarea este în 
esență dinamică și se reduce la a integra în forme perma- 
nente un flux continuu de obiecte și de evenimente varia- 
bile. O aceeași „formă bună“ perceptivă se aplică la cele 
mai diverse obiecte, de exemplu, de la o bilă de plumb pînă 
la luna plină, pentru formele circulare etc. Propriul unei 
„Scheme“ senzorimotorii este de a se generaliza la situaţii 
noi. Toate sistemele de concepte, la toate nivelele de inte- 
ligenţă, nu funcţionează efectiv, în gindirea în acţiune, decît 
în legătură cu împrejurări sau probleme noi, care asigură 
o continuă circulaţie în conţinutul acestor idei. 


II. Forme și conservări cognitive. — Dacă însă toate aces- 
tea sînt adevărate pe terenul gîndirii vii, respectiv în cursul 
funcţionărilor concrete şi efective, observăm imediat, din- 

colo de asemenea analogii fundamentale, diferenţe nu mai 
puţin semnificative între „formele“ proprii funcţiilor cogni- 
tive superioare și acelea de care se ocupă morfologia orga- 
nică. Ne aflăm aici în prezenţa unei prime diferenţe func- 
tionale sistematice care este de natură să ne facă să înţe- 
legem specificitatea și originalitatea adîncă ce caracterizează 
cunoașterea, în pofida fondurilor comune care o leagă de 
organizarea vie. 

În fapt avem de a face cu două diferenţe solidare, prima 
depinzînd de gradul de aproximare sau de reușită a invarian- 
ţilor sau a formelor de conservare, cea de-a doua de gradul 
de disociere a „formei“ de conţinut. 

Dacă începem prin cea de-a doua diferenţă, care o deter- 
mină pe cea dintii, este limpede că „formele“ proprii orga- 
nizării fiinţelor vii, deci morfologiei organice sub dublul său 
aspect de morfogeneză și de forme în echilibru, sînt indiso- 
ciabile de conţinutul lor material și energetic. Această in- 
disociere este atît de adincă încît nu s-a putut ajunge sub 
nici o formă să se dea o teorie matematică sau algebrică 
cu tendință speculativă retrogradă (în pofida lucrărilor lor 
experimentale foarte progresiste) ca Driesch și K. Goldstein 
nu cred că organizarea poate fi gîndită altfel decit în ter- 
meni de entelehie sau de intuiţie transintelectuală. Vom re- 
veni asupra acestui fapt în legătură cu structura, dar pe te- 
renul funcţionării, solidaritatea dinamică între „formele“ şi 
conținuturile lor este chiar mai evidentă, deoarece dacă func- 
ționarea încetează, „forma“ este distrusă, ceea ce înseamnă 
moartea și întoarcerea la structuri fizico-chimice ne-,„organi- 
zate“. Dimpotrivă, caracterul foarte remarcabil al organiză- 
rilor cognitive este disocierea progresivă a formei de con- 
ținut. 

Pe terenul instinctului, al funcțiilor senzorimotorii și ale 
percepţiei o asemenea disociere nu se schiţează decît cu di- 
ficultate, ceea ce marchează între altele înrudirea existentă 
între „formele“ lor și acelea ce caracterizează morfogeneza 
organică: instinctul nu este adesea decît prelungirea func- 
țională a „formei“ organelor și la fel se întîmplă cu multe 
reflexe şi conduite senzorimotorii elementare dobîndite, le- 
gate de apucare, locomoţie etc. Percepția este indisociabilă 
de excitările senzoriale etc. 

Odată cu inteligenţa, dimpotrivă, vedem cum la copilul 
de om se produce o disociere progresivă a formelor de con- 
ținut: slabă mai întii la nivelele gîndirii preoperatorii, unde 
totuşi, datorită mai cu seamă limbajului, schemele concep- 
tuale depășesc întrucitva experiența actuală, această diso- 
ciere crește sensibil la nivelul „operaţiilor concrete“ ($ 2, II), 
la care anumite deducţii elementare (tranzitivitate etc.) de- 
vin posibile și se însoțesc de pe acum cu un sentiment de 
„necesitate“ inferenţială, care depășește astfel evident con- 
ţinutul. Disocierea nu este însă, chiar și în acest caz, decit 
relativă, căci tranzitivitatea, de exemplu, nu va fi aplicată 
imediat greutăților și volumelor, deși este evidentă pentru 
cantitățile simple. Odată cu nivelul operaţiilor propoziţionale, 
dimpotrivă, un ansamblu de forme se detaşează într-o măsură 
suficientă de conţinuturi, pentru a constitui operaţii „,for- 
male“ sau ipotetico-deductive independente, în măsură să 
permită constituirea unei logici care a devenit autonomă. 
Această logică formală „naturală“ este aceea care a permis, 
pe terenul gîndirii științifice, să se constiuie o logică refle- 
xivă sau axiomatizabilă și în acelaşi timp matematicile „pu- 
re“ în sensul de independente de orice conţinut sau obiect. 

Oricare ar fi originea lor biologică, „formele pure“ ale 
inteligenţei atestă deci o putere de disociere a formei de 
conţinut, inaccesibilă pe terenul organic, și care presupune 
gîndirea. Există deci aici o primă funcţie specializată, pro- 
prie cunoștințelor de nivel superior, în interiorul unui cadru 
funcţional de organizare mult mai general. 

Consecința unei asemenea diferențe este atragerea unei 
alte diferențe în domeniul invarianţilor sau al noţiunilor de 
conservare. În timp ce invarianţii funcționali sau conservarea 
funcţionării organizatoare şi a „formelor“ generale, care se 
leagă de această funcţionare, nu sînt pe terenul organic 
decît aproximativi, sub dubla ameninţare a variațiilor şi a 
morţii, şi aceasta tocmai din cauza indisocierii fundamen- 
tale dintre forme și conţinuturi, „formele“ cognitive pot, din 
cauza independenţei lor crescînde în raport cu conținuturile, 
să dobindească structuri de conservare riguroasă, cum este 
cazul în toate domeniile deductive avansate. Aşadar, aici 
pare să existe o a doua funcţie specială a mecanismelor 
cognitive evoluate, dar după cum se vede, este vorba în mult 

mai mare măsură de o împlinire sau de o desăvirșire în ra- 
port cu funcţia generală a conservării, proprie oricărei orga- 
nizări, decît de o noutate discontinuă și specifică. 


III. Organizare şi „sistem deschis". — Aceste consideraţii 
ne conduc la examinarea structurilor organizării. Fără îndo- 
ială, autorul care a gindit cel mai adînc această problemă 
este L. von Bertalanffy, ale cărei concepţii n-au nimic vita- 
list şi nici finalist, orice ar gîndi acei care, împreună cu 
Cuenot și mulţi alţii, au rămas străini de modurile de gîn- 
dire cibernetice. Marele merit al „organicismului“ lui Berta- 
lanffy este, în adevăr, de a fi înțeles încă din 1926 (Roux! 
Archiv, 108) că între cei doi termeni ai alternativei meca- 
nicismului şi vitalismului exista loc pentru o teorie inteli- 
gibilă a totalităţii. Desigur, ea a fost inspirată de lucrările 
psihologilor asupra „Gestalt“-uluit (Köhler și Wertheimer, 
amîndoi începînd din 1912), dar și mai mult decît Gestalt-ul, 
conceptul său funcţional şi relaţional de totalitate a depășit 
într-o foarte mare măsură noţiunile, în esenţă fenomenologice 
și iraționale de „emergenţă“ (Lloyd Morgan), sau de holism, 
care se limitau să ia act de noutăţile ce apăreau din treaptă 
în treaptă și să le atribuie unor totalităţi „precauzale“ şi nu 
relaţionale. Dimpotrivă, Bertalanffy s-a străduit să asigure o 
elaborare teoretică ideii de organizare, iar curentul ciberne- 
tic a arătat apoi cît de fecundă este această cale. 

Pentru Bertalanffy, dacă neglijăm faptul fundamental al 
istoricității şi nu considerăm organizarea decît cu titlul de 
rezultat, putem „risca“ definiţia următoare: „un organism viu 
este o ordine ierarhizată de sisteme deschise, a căror per- 
manenţă este asigurată prin intermediul mișcării de schimb 
a componentelor, realizată în virtutea condiţiilor sale de 
sistem“ (Les Problemes de la vie, p. 173). Structura orga- 
rizării implică deci cele trei caractere: de sistem deschis, 
de dinamism al schimburilor și de „activitate primară“, în 
opoziţie cu interpretarea unei reactivități concepute ca pri- 
mitivă. Să mai notăm că noţiunea de totalitate implicată în 
aceea de sistem deschis este în adevăr de natură relaţio- 
nală, deci nici atomistică, nici gestaltistă în sens strict 


1 Bertalanffy a rămas de altfel foarte legat în psihologie de acest 
concept nefuncţionalist, dar l-a depășit considerabil în biologie. 

(aceasta rămînînd prea învecinată cu totalităţile considerate 
ca explicîndu-se prin sine): totul nu se reduce, spune de aceea 
Bertalanffy, la ansamblul componentelor „considerate izolat. 
Cu toate acestea dacă cunoaștem ansamblul componentelor 
şi relaţiile care există între ele, vom putea deriva nivelele 
superioare din elementele lor de constituire“ (p. 198). 

Totuşi ne lipsește un caracter esenţial pentru a vedea 
în această descriere o analiză satisfăcătoare a structurii or- 
ganizării: este referința la o ordine ciclică, căci proprietatea 
unei ordini ierarhice poate fi înţeleasă ca derivnîd prin di- 
ferenţiere, deși ea este mereu prezentă în organizările cu- 
noscute. 

Echivocul central este acela de „sistem deschis“, căci 
dacă este sistem, atunci intervine ceva care seamănă cu o 
închidere și care trebuie pus în acord cu deschiderea. Aceasta 
din urmă este indiscutabil justificată şi se întemeiază pe 
ideea esenţială că „pentru biologie, nu există o formă orga- 
nică rigidă purtătoare de procese vitale, ci un flux de procese 
care se manifestă ca forme aparent persistente“ (p. 186). Des- 
chiderea înseamnă deci sistemul de schimburi cu mediul, dar 
aceasta nu exclude cîtuși de puţin închiderea, în sensul de 
ordine ciclică și nu liniară. Această închidere ciclică și des- 
chiderea schimburilor nu se află aşadar pe același plan și pot 
fi puse în acord în felul următor, în întregime abstract dar 
satisfăcător pentru analiză structurală care vrea să rămînă 
foarte generală. 

Să numim A, B, C...Z. elementele, materiale sau dina- 
mice, ale unei structuri care posedă o ordine ciclică și A, 
B', C'...Z' elementele materiale sau energetice necesare 
pentru întreţinerea lor. Dacă semnul X reprezintă interacţiu- 
nea termenilor primului ansamblu și a celor din cel de al 
doilea şi dacă semnul — reprezintă realizarea acestor inter- 
acţiuni vom avea: 


(A X A')—(BXB8)—(CXxC)—... 
(Z X Z)— (XXX)—etc. 
Într-un asemenea caz, ne aflăm în prezenţa unui ciclu în- 


chis ca ciclu, și care exprimă reconstituirea permanentă a 
elementelor A, B, C, ... Z, etc. ce caracterizează părţile or- 

ganismuluis; dar fiecare interacţiune (A X A'), (BX B’) etc. 
reprezintă în același timp o deschidere asupra mediului ca 
izvor de alimentare. 

Bineînţeles, putem presupune că fiecare element al struc- 
turii, adică A, B, C,...Z comportă el însuși substructuri de 
aceleaşi forme cu (1), ceea ce introduce ordinea ierarhică 
invocată de Bertalanffy, dar în măsura în care rămînem în 
abstract această diferenţiere nu ne este pentru moment ne- 
cesară. De altfel, putem presupune combinaţii mai complexe, 
de natura (B + M) X (B' + M') etc., în care semnul X ar de- 
semna acțiuni conjugate. Dar şi aici putem simplifica în ab- 
stract. Dimpotrivă, noțiunea unei ordini ciclice pare indis- 
pensabilă pentru permanența sistemului deschis, căci altfel 
această permanenţă nu ar putea să conţină mecanisme de re- 
glare (invocate mai tîrziu cu îndreptăţire de Bertalanffy) şi 
s-ar reduce la un echilibru conceput ca un balans de forţe 
opuse, ceea ce nu mai este specific organizării. 

Caracterul ciclic al sistemului este în mod special necesar, 
imediat ce organizarea devine adaptare şi asimilare, fapt asu- 
pra căruia vom reveni în continuaref. 

Pentru moment este important mai întîi să arătăm prin ce 
anume acest caracter cu necesitate circular și nu numai ie- 
rarhic al sistemului (prin diferenţierea structurii în sub- 
structuri posibile) caracterizează organizarea cognitivă spon- 
tană ca și organizarea biologică. Un sistem conceptual (şi a 
fortiori senzorimotric etc.), este în adevăr un sistem astfel 
că elementele sale se sprijină inevitabil unele pe celelalte, în 
același timp în care el este deschis spre orice schimb cu 
exteriorul. Să presupunem, prin imposibil, construirea unui 
singur concept A cu titlul de punct de plecare al unei cla- 
sificări etc. Dacă avem de a face în adevăr cu un concept, 
respectiv dacă el conţine o semnificaţie, oricare ar fi ea, 
atunci el se opune de acum conceptului non-A, ceea ce con- 
stituie din capul locului un sistem total și circular. În cazul, 


5 Fără a prezuma asupra genului de frontieră sau de absenţă de 
frontiere între A și A' etc. 

èe împreună cu C. Nowinski se cuvine să remarcăm că orice carac- 
terizare a unui ciclu de organizare și a schimburilor sale cu mediul 
subințelege condiţia „în situaţie normală“ și că aceasta se referă în 
mod necesar la dezvoltare şi chiar la istorie. De altfel, tocmai acesta este 
cazul oricărui echilibru biologic. 

singur real, al unui sistem multiconceptual, este imposibil să 
se caracterizeze vreun concept fără utilizarea celorlalte, în- 
tr-un proces de asemenea cu necesitate circular. 

Este vorba în acest caz de cercuri dialectice inerente gîn- 
dirii în funcţionarea ei. De îndată ce intervine nevoia de 
demonstraţie sau de simplă deducție, gindirea urmează dim- 
potrivă o ordine lineară, ierarhică sau unică, astfel încît să 
evite cercurile care, în raport cu asemenea intenţii de justi- 
ficare sau didactice, ar deveni „vicioase“. Forma cea mai 
pură a unor asemenea ordini liniare este aceea a axioma- 
tizării, logice sau matematice. În asemenea cazuri însă carac- 
terul convenţional sau „construit“ al ordinii lineare sare în 
ochi: sîntem obligaţi, pentru a evita orice cerc explicit, să 
punem în punctul de plecare noțiuni „indefinibile“ astfel ca 
ele să definească noţiunile de care avem nevoie, și axiome 
sau propozițiuni „indemonstrabile“ pentru a demonstra pe 
acelea pe care le vom clasa ca „teoreme“. Or, alegerea inde- 
finibilelor şi a indemonstrabilelor rămîne fireşte arbitrară, în 
funcţie de intenţiile sistemului: în fapt nu există deci ordine 
lineară decît printr-un procedeu adoptat liber pentru lărgirea 
ordinei circulare și pentru decuparea în interiorul ei a seriei 
lineare, dar întotdeauna fără un început absolut, de care 
avem nevoie pentru a demonstra (relativ vorbind) cutare sau 
cutare consecinţă. 

Dacă însă de la logică revenim la psihologie sau la episte- 
mologie, orice sistem de cunoștințe este în realitate circular, 
iar extinderea cunoașterii, dintr-un asemenea punct de vedere, 
constă doar în lărgirea pe măsura posibilului a domeniu- 
lui aflat între frontierele lui. Așa cum am arătat în altă parte, 
clasificarea științelor înseși? prezintă o asemenea structură 
iar progresul, în desfășurarea lui, se reduce la a transforma 
acest cerc în spirală printr-un şir nesfirșit de asemenea lăr- 
giri succesive. Un atare caracter circular este deci foarte 
general și atestă direct natura organizatoare a oricărei cu- 
noștințe, prin opoziţie cu caracterul pur aditiv sau linear 
pe care i-l artibuie simţul comun fals pedagogic. 


IV. Incluziuni. — Să revenim acum la ordinea ierarhică 
care apare împreună cu orice diferenţiere a unei organi- 


7 În Logique et connaissance scientilique, Encyclopédie de la Pléiade. 


167 


PE 


zări. „Forma" cea mai generală pe care o implică o ierarhie 
este aceea a incluziunii părţii sau substructurii într-un tot sau 
într-o structură totală?. Or, această „formă“ sau structură ele- 
mentară de incluziune prezintă un interes foarte particular 
pentru intenţia noastră, deoarece ea constituie principiul co- 
mun al operaţiilor logice fundamentale care sînt acelea de 
clasificare, și al structurilor biologice tot atît de fundamen- 
taie care intervin nu numai în raporturile ierarhice relevate 
de zoologia sistematică sau de botanica sistematică, ci şi 
în organizarea sistemului genetic, în succesiunea stadiilor em- 
brionare, în procesele de asimilare fiziologică în sensul cel 
mai larg şi, în sfîrşit, în orice comportament. 

a) Din capul locului este evident că clasificarea utilizată 
în sistematică corespunde la ceva din distribuţia fiinţelor or- 
ganizate. Desigur, nu este de fel neapărat ca legăturile sta- 
bilite să reușească întotdeauna să exprime înrudiri „natu- 
rale“. După cum nu este cu nimic mai sigur că diversele 
nivele considerate (specii, genuri, familii, ordine etc.) au în- 
totdeauna aceeași valoare în ceea ce privește poziţia pe 
care o deţin în ansamblul scării. Dar ceea ce este evident, și 
aceasta ne ajunge pentru cele ce vor urma, este că, compa- 
rînd indivizi mai mult sau mai puţin învecinaţi sau progresiv 
distanţaţi prin caracterele lor, găsim: a) caractere comune 
relativ speciale pentru un număr restriîns dintre acești indi- 
vizi, care, de aceea, vor fi grupaţi ca aparţinînd aceleași spe- 
cii A; b) caractere mai puţin speciale, comune unui număr 
ceva mai mare de indivizi decît precedenţii: vom vorbi atunci 
de un „gen“ B, dacă toţi A sînt B și în general dacă nu 
toţi B sînt A, de unde A + A' = B, unde A' = speciile B care 
nu sint A; c) caractere încă relativ speciale și mai răspîn- 
dite decît cele precedente: vom reuni atunci indivizii care 
posedă aceste caractere într-o „familie“ C, astfel ca C = 
= B + B', unde B' sînt alte genuri decît B aparţinînd aceleași 
familii C şi unde B și B se repartizează la rîndul lor în spe- 
cii; d) şi aşa mai departe pînă la „încrengături“ și „regnuri“. 
Independent deci de valoarea absolută a treptelor A, B, și C 
etc. obţinem astfel, iar aceasta este ceea ce rămîne sigur 


8 Bertalanffy, în definiţia sa dată organismului, se gîndeşte desigur 
la cu totul alte ierarhii, mai ales fiziologice. În cele ce vor urma noi 
nu vom reţine însă decît incluziunile simple, importante în mod deosebit 
pentru obiectivul nostru, 

în orice clasificare zoologică sau botanică, un şir de inclu- 
deri?: 


(2) A + A' = B; B + B' =C; C+C=D;etc, 
sau A X A' = O; B XB = O; etc. 


Clasificarea corespunde deci anumitor includeri obiective 
ale mulțimilor de indivizi. Or, aceste mulțimi A, B, C etc. 
cuprind indivizi care sînt cu toții purtători de caractere de 
ordinul a pentru mulțimile de tip A, de ordin b pentru mul- 
timile de tip B; etc. De aci rezultă că un același individ apar- 
ţinînd speciej A va fi el însuși purtător totdeodată al carac- 
terelor a (specifice), b (generice); c (proprii familiei sale) etc. 
pentru că toţi A sînt B, toţi B sînt C etc. 

Putem spune deci că incluziunii mulțimilor de indivizi (de 
exemplu specia „pisică domestică“ A inclusă în genul pi- 
sică B, inclusă la rîndu-i în familia Felidelor C etc.) cores- 
punde, în fiecare individ, unei incluziuni a caracterelor ast- 
fel că, de exemplu, o pisică domestică oarecare posedă mai 
întîi toate caracterele comune fiinţelor vii, apoi pe acelea ale 
animalelor, apoi pe acelea ale vertebratelor, ale mamiferelor 
etc. pînă la caracterele c ale Felidelor, b ale Pisicilor și a 
ale pisicilor domestice. Asifel că, dacă semnul < desemnează 
aici numai incluziunea: 


(3) a <b<c<... corespunzind lui A<B<C<... 


Legătura de incluziune aplicată caracterelor înseși în- 
seamnă numai că caracterele de ordin superior sînt mai ge- 
nerale decît cele inferioare și că, de exemplu, caracterele c 
se diferenţiază în b şi acestea în a. 

6) Această propoziţiune (3) care introduce o incluziune 
între caractere ca atare ar putea să pară discutabilă atît din 
punct de vedere biologic cît și din punct de vedere al logicii 
însăși!. Ea dobîndește totuși un sens foarte concret, chiar 


i % Utilizăm pentru mai multă claritate semnele + pentru reuniune (V) 
Şi X pentru intersecție (determinarea părții comune sau A). 

1 Din acest punct de vedere logic, chestiunea nu ar putea fi rezol- 
vată înainte de a cunoaşte mai amănunțit structura logico-matematică 
a „organizării“. Woodger a încercat s-o facă, dar pozitivismul său logic 
îl conduce la soluții reducționiste prea simple. Esenţialul construcţiei sale 
se bazează pe o latice modulară, care implică deci incluziuni ierarhice, 

dacă ascunde încă destule enigme din punct de vedere cau- 
zal, în dezvoltarea embriologică în stadiile sale succesive 
și necesare, În adevăr, chiar dacă ontogeneza nu este o re- 
capitulare exactă și amănunţită a filogenezei din cauza di- 
ferenţelor de viteze și de scurt-circuite posibile, fără a mai 
vorbi de neoformaţiuni, nu este mai puţin adevărat că, în 
linii mari, embrionul unei pisici începe prin a nu prezenta 
decît caracterele unei fiinţe vii și chiar unicelulare, apoi 
pe acelea ale unui animal, apoi numai pe acelea ale unui 
vertebrat etc. și la sfîrşit de tot pe acelea ale unei Felide 
și ale unei pisici. Chiar dacă seria (3) nu se regăsește în 
amănunt rămîne deci încontestabil că, cel puţin pentru prin- 
cipalele etape, asistăm la o diferenţiere progresivă a carac- 
terelor, astfel că cele mai generale le precedă pe cele mai 
speciale şi le înglobează în felul în care un tot se organi- 
zează din părţi. Legătura fundamentală de incluziune există 
astfel la un același individ în ceea ce privește înseși carac- 
terele şi se traduce embriologic printr-o trecere graduală 
de ia caractere mai generale la caractere mai diferenţiate. 


y) Caracterele a, b, c etc. (prop./3/) care corespund clasi- 
ficării în specii, genuri etc. (prop./2/) sînt toate ereditare. Cu- 


dar în care totul se reduce la observabile, în timp ce accentul se cuvine 
a fi pus pe operatori, a căror presupusă reţea nu ar fi decit rezultanta. 
În ceea ce priveşte incluziunile, Woodger introduce o relaţie S pe care 
o numește „sumă“ distinctă de incluziune şi care ni se pare că se 
identifică cu ceea ce am denumit (în psihogeneza operaţiilor logice) adi- 
țiunea partitivă prin opoziție cu adițiunea sau reuniunea claselor sau 
a mulțimilor. Dar această relaţie se limitează să reunească o parte (o ce- 
lulă, o colecţie de celule etc.) cu un tot, într-o ierarhie în formă de ar- 
bore şi în acelaşi timp menţine posibilitatea ca o submulțime să reflecte 
totalitatea constituită prin „mulțimea părţilor“. Nu este exclus ca comple- 
tind aceste analize statice prin introducerea de operatori să se poată 
ajunge la incluziuni analoge acelor din propozițiunea (3). Woodger se an- 
gajează pe acest drum în analiza pe care o face reproducerii, introducând 
operaţii de fuziunea Fs şi de diviziune D şi considerînd între Fs şi D 
un fel de echilibru U = Fs v Dvîn laticea modulară. Se cuvine să notăm 
că în afara reducerii numai la observabile fără operatori satisfăcători, 
lacuna mare ce dăinuie în încercarea lui Woodger este de a nu putea 
face loc proceselor cu adevărat istorice, relaţia ł nefiind decît o ante- 
rioritate în timp (X t y se reduce la exprimarea faptului că pentru x şi 
pentru y nu există nici un moment comun): or, este potrivit desigur să 
recurgem la asemenea operatori încît rezultanta să fie în parte funcție 
de drumul parcurs (ceea ce ar implica o limitare sistematică a asocia- 
tivităţii). 

noaștem din ce în ce mai bine ereditatea „specială“, adică 
aceea a caracterelor care sînt de tip inferior faţă de carac- 
terele speciei sau care, în anumite cazuri, ating acest nivel. 
Dimpotrivă, ştim prea puţin asupra eredității „generale“ adică 
asupra eredității caracterelor de tip supra-specific. Prin aceas- 
ta ele nu sînt mai puţin ereditare și ceea ce determină pro- 
gramul genetic realizat prin dezvoltare embrionară este atit 
ereditatea specială cît și cea generală în legătură cu inter- 
acţiunile epigenetice. 

Această natură ereditară a caracterelor de toate tipurile, 
de la acelea ale rasei, ale varietăţii sau ale speciei la cele 
mai generale permite cu siguranţă să presupunem că inclu- 
ziunile de structura (2) sau (3) nu sînt străine de sistemul 
genetic, ori care ar fi forma sub care se prezintă ele în ge- 
nom și în plasmogen. 

ò) Dar dacă aceste incluziuni, în particular sub forma pro- 
poziţiunii (3), se regăsesc astfel pe toate treptele, în izomorfism 
cu cele care caracterizează clasificarea, aceasta înseamnă 
atunci că ansamblul proceselor asimilatoare, caracterizînd 
fiziologic metabolismul şi schimburile materiale cu mediul, 
conţine de asemenea un sistem clasificator. În adevăr, carac- 
terele specifice, generice etc, de tipul A, B, C etc. pe care 
le prezintă un individ viu determină o anumită alegere în- 
tre substanţele și energiile mediului pentru a se constitui 
sau a se reconstitui fără încetare în cursul metabolismului: 
o plantă verde are nevoie de lumină, o celulă oarecare are 
nevoie de proteine, grăsimi, hidrocarbonaţi și substanțe mi- 
nerale etc; și chiar dacă alegerea alimentelor chimice și 
energetice nu corespunde termen cu termen caracterelor A, 
B, C etc., alegerea nu este aceeași pentru o vegetală sau un 
animal, sau pentru o rimă ori o libelulă etc. De aici rezultă 
că comportamentul fiziologic al fiecărei grupe presupune 
cu necesitate o serie de discriminări, a căror natură nu este 
străină de incluziunile clasificatoare. Aceasta înseamnă, mai 
întîi, că, pe de o parte, organismul absoarbe anumite sub- 
stanţe și neglijează altele și că, pe de altă parte, substanţele 
absorbite se repartizează ele înseși în substanţe care sînt re- 
ținute și substanţe care sînt respinse. În continuare însă, ace- 
lea care sînt asimilate se transformă, la rîndul lor, și se 
repartizează într-un mod indefinit variabil, sfirșind întot- 
deauna prin a întreţine un anumit număr de proprietăţi ca- 

racteristice, nu numai ale vieţii în general, dar și ale unor 
tipuri de organizare din ce în ce mai restrînse, coborind de 
la încrengătură la gen, la specie și în continuare mult mai 
departe. 

Într-un cuvînt, și fără să ne fi pronunţat cu nimic asupra 
detaliului corespondenţelor, apare clar că incluziunea clasi- 
ficatoare, embriologică şi genetică a caracterelor se prelun- 
geşte în ceea ce am putea denumi o clasificare în acţiune 
în chiar mecanismul schimburilor fiziologice cu mediul și 
aceasta în funcţie directă de diversitatea structurilor și a 
formelor specializate de asimilare care le întreţine. Desigur, 
nu este vorba de aceeași clasificare și mai ales mecanis- 
mul schimburilor presupune mult mai mult decit o clasi- 
ficare, dar dacă există alegere și ierarhie în alegeri (această 
ierarhie depinzînd mai mult sau mai puţin direct de ierarhia 
tipurilor de organizare a clasificării sistematice în general), 
structurile de incluziune intervin minimum în felul în care 
un organism îşi însușește cutare categorie de hrană și nu 
cutare alta, iar în interiorul celei dintii cutare subcategorie 
pe care o preferă cutărei alteia, 

Se va răspunde poate că un asemenea limbaj este pur 
metaforic și că s-ar putea spune la fel de bine că dacă un 
corp chimic N se combină cu altele, de categorie B, şi în- 
tr-un fel diferit după cum este vorba de A sau de A, în- 
seamnă că atunci el îi alege pe B prin opoziţie cu C și că 
îi include pe A în B; pe scurt că există o clasificare în func- 
ție de corpul N. Dar între aceste reacţii chimice selective 
care combină corpul N cu corpurile B (A sau A) și embrio- 
nii de clasificare ce ni ne pare că-i distingem în jocul asi- 
milărilor biologice există trei feluri de diferenţe. Prima este 
că corpul viu își conservă structura organizată, asimilînd ali- 
mentele exterioare în timp ce N se modifică atunci cînd 
se combină cu B; corpul viu ca organizare ce se conservă 
în cursul proceselor de asimilare se află în adevăr în punctul 
de origine a ceea ce va deveni „subiectul“ cunoaşterilor și 
asupra acestui lucru vom reveni în $ 12. În al doilea rînd, 
asimilarea nu este o reacție oarecare, ci o activitate care 
variază după tipurile de organizare, inclusiv tipurile speci- 
fice sau rasiale. Se va spune că acesta este și cazul reacţiilor 
chimice care se diferenţiază indefinit după speciile chimice 
sau compușii particulari. Dar ceea ce noi numim aici „ac- 

tivitate“ exprimă mult mai mult: este vorba de un proces 
funcţional, cu referire la conservarea organizării, și totodată 
istoric, cu referire la diferenţierea progresivă și filogenetică 
a tipurilor de organizare. Într-un asemenea sens activitatea 
asimilatoare poate fi numită, cu alt înţeles decît reacţiile chi- 
mice ordinare, izvor de alegere și deci de clasificare în ac- 
ţiune. În al treilea rînd și mai ales, asimilarea fiziologică sau 
organică pregătește asimilarea pur funcţională sau relativă 
la acţiuni, respectiv trecerea de la scara fiziologică la aceea 
a „comportamentului“. 

e) In adevăr, în măsura în care organismul își alege ali- 
mentele materiale și energetice el va fi condus mai devreme 
sau mai tirziu să le caute activ, ceea ce atestă în adevăr ca- 
racterul de activitate pe care-l prezintă funcţionarea asimila- 
toare în raport cu organizarea. Această căutare este unul 
dintre motoarele centrale ale comportamentului, origine a 
funcţiilor subiective. O plantă verde se orientează spre lu- 
mină, ceea ce este un tropism şi de acum o formă de com- 
portament. La animal există o scară a comportamentului la 
toate nivelele de evoluţie. 

Or, nu există comportamente fără un început de clasi- 
ficări. Așa cum a arătat J. Bruner, orice percepție este „ca- 
tegorială“, respectiv ea tinde să identifice obiectul perce- 
put în raport cu scheme de acţiuni anterioare, ceea ce pre- 
supune o clasificare. Exercitarea instinctului presupune de 
asemenea clasificări: alegerea alimentelor, a materialelor de 
construcţie, a partenerilor sexuali etc. Elaborarea deprinde- 
rilor conduce la formarea de scheme mai mult sau mai puţin 
incluse și ceea ce H. Hull numește „familie ierarhică de de- 
prinderi“ atestă o asemenea incluziune etc. 

¢) În sfîrșit, urmează reprezentarea sau gîndirea, și cla- 
sificările pe care ea le construiește la toate nivelele dezvol- 
tării sale prezintă noutatea de a fi mai mult sau mai puţin 
intenționale și maj ales reflexive, adică de a constitui sis- 
teme, care însă nu mai sînt imanente unei funcţionări ci pro- 
duse și căutate prin această funcţionare în măsura în care 
ea este conștientă. De acest fel sînt clasificările preştiinţifice 
(acelea ale copilului, ale societăţilor denumite primitive, ace- 
lea care sînt inerente limbajului etc.) sau științifice (inclu- 


a cele ale biologului sistematizator de la care noi am ple- 
cat în a). 

Astfel, funcţia clasificatoare pare a se regăsi în orice 
structură de organizare și acest fapt constituie un remarca- 
bil izomorfism structural între organizările biologice şi cele 
cognitive. Bineînţeles nu este vorba de aceleași clasificări: 
incluziunile subclaselor sau substructurilor în clasele sau 
structurile totale sînt ca să spunem așa încarnate într-o or- 
ganizare materială (a, B și y), alteori ele sînt imanente unei 
funcţionări (ô și e), alteori ele provin din funcţionării (q), dar 
diferenţa între a—y şi 6—e nu este decît de grad și singurii 
poli reali sînt aceia ai structurilor de incluziune clasificatoare 
inerente funcţionărilor (a—e) şi acelora care rezultă din ele 
(4). Dar această bipolaritate se va regăsi în toate izomoriis- 
mele structurale pe care vom căuta să le descriem, iar înţe- 
lesul său este mereu același: gîndirea pleacă de la structuri 
imanente organizării vitale, dar, reconstruindu-le pe planul 
care îi este propriu, ea le prelungește și le îmbogățește in- 
definit. 


V. Structuri de ordine. — Tot ceea ce am spus despre 
structurile de incluziuni se regăsește în termeni analogi în 
ceea ce privește structurile de relaţii și în special de „ordine“. 
În legătură cu aceasta, regăsim structurile inerente funcţio- 
nării (orice funcţionare în timp presupune relaţii de ordine) 
şi acelea care sînt produse de o funcţionare (ordinea ca struc- 
tură de gîndire). Numai că în cazul relaţiilor de ordine apare 
și mai clar decît în acela al incluziunilor că construirea unei 
structuri de ordine de către gindire presupune o gindire de 
acum ordonată în funcționarea ei (cu toate că în acest caz 
este vorba de o ordine mai elementară). În acest caz parti- 
cular există deci un avantaj să se plece de la nivelele su- 
perioare sau cognitive pentru a cobori la nivelele inferioare 
sau organice. 

Structurile de ordine sînt esenţiale pentru mecanismul 
gîndirii. Dacă în matematicile pure structura de incluziune 
este necesară pentru teoria mulțimilor, structura de ordine 
nu este mai puţin necesară pentru mulțimile ordonate, re- 
tele etc. Printre primele structuri operatorii ce se construiesc 
la copii, aceea a serierii (înlănţuirea relaţiilor asimetrice 
tranzitive) face pereche cu structura de clasificare, iar sin- 
teza lor este necesară pentru construirea numărului. 

Or, noţiunea de ordine nu poate fi extrasă din experienţă. 
Helmholtz în ale sale analize asupra formării numărului pre- 
supunea că noi descoperim ordinea în succesiunea ordonată a 
stărilor de conștiință (memoria etc.), dar noi nu găsim ordine 
în amintirile noastre sau în stările noastre succesive decit dacă 
o introducem printr-o reconstituire reflexivă sau gindită. 
Cît priveşte ordinea pe care copilul poate s-o descopere în 
cutare sau cutare configuraţie percepută (barele unei ba- 
lustrade) sau înregistrată pe cale senzorimotorie (o succe- 
siune regulată care dă naștere unui șir de reacţii asociate), 
el nu va ajunge s-o descopere decît datorită conduitelor or- 
donate: mișcări succesive și ordonate ale ochilor sau ale 
miîinii, pentru barele mici, construirea unei scheme cu arti- 
culaţii înlănţuite pentru formarea unei deprinderi etc. D. Ber- 
lyne, care a studiat în laboratorul nostru descoperirea unei 
ordini de succesiune de către copii a ajuns, în pofida afinită- 
ților sale cu behaviorismul american, la concluzia că o ase- 
menea învăţare presupune un „contor“ respectiv ceea ce 
vom denumi o activitate ordonatoarei!. Dar „ordinea“ uti- 
lizată la nivelul senzorimotor (și atît de vizibilă îndeosebi 
în ordonarea mijloacelor şi a scopurilor în orice act articulat 
de inteligență practică) este ea însăși precedată de un an- 
samblu considerabil de relații de ordine implicate în meca- 
nismele nervoase și fiziologice în general, de natură ere- 
ditară. Un reflex presupune o desfășurare ordonată a stimu- 
lilor și a reacţiilor motorii. O reglare hormonală comportă 
o ordine de succesiune etc. În ceea ce privește dezvoltarea 
ontogenetică, ea nu constă doar într-o succesiune de stadii, 
deci într-un şir ordonat de stări sau de forme momentane 
de organizare. O asemenea interpretare ar însemna să gîn- 
dim dezvoltarea ontogenetică ca acceptînd această condiţie 
de ordine în felul în care o face un proces fizic oarecare. Aici 
există mult mai mult, în sensul că epigenotipul reglează el 
insuşi această ordine printr-un șir de reglări rezultate deopo- 
trivă din genom și din interacțiuni multiple, și astfel că ele 
se desfășoară după ceea ce Waddington numește un „con- 
trol temporal“ („time tally“): astfel, în succesiunea stadiilor 
omidei, a metamorfozelor crisalidei pînă la stadiul de flu- 
———— 


R u Vă, D. Berlyne et J. Piaget, Theorie du comportement et operations, 
tudes d'Epistemologie genetique, vol. XIII (Paris PUF). 

ture, vedem intervenind pe rînd diferite părţi ale genomu- 
lui care impun astfel un gen de ritm ordonat. Cit priveşte ge- 
nomul însuși, știm destul de bine că „codul A. D. N.“ se 
întemeiază pe secvenţe, altfel spus pe o ordine (Watson și 
Crick). 

În cele din urmă, însăși filogeneza poate fi desigur in- 
terpretată ca un șir de întimplări, caz în care ordinea de 
succesiune a etapelor evoluţiei nu ar fi decît impusă fără 
analogie cu ordinea unei funcționări și, dimpotrivă, în con- 
formitate cu succesiunea stărilor unui sistem termodinamic 
oarecare. Dar şi aici problema este de a ști dacă structurile 
de ordine intervin ca instrumente de funcţionare, în care caz 
situația este comparabilă, în diferite grade, cu ordinea im- 
plicată într-o dezvoltare de felul aceleia a embriogenezei, sau 
ca rezultat al unor împrejurări oarbe și aleatorii, caz în care 
ordinea evolutivă nu ar avea niciun raport cu ordinea cog- 
nitivă și nu ar exista decit în mintea biologului care recon- 
stituie filogeneza. 

Rezumâînd, structurile de ordine apar astfel de la început 
(și chiar o dată cu A.D.N.) ca inerente oricărei organizări 
biologice și funcţionării lor. La cealaltă extremitate, structu- 
rile de ordine sînt produse ale gîndirii, dar ale unei gindiri și 
ea ordonată în funcţionarea sa. Între cele două extreme se 
regăsesc toți intermediarii a căror paralelă cu structurile de 
incluziune poate fi descrisă mai amănunţit. Așadar, și aici 
ne găsim în prezenţa unui izomorfism fundamental între struc- 
turile biologice și cele cognitive, 


VI. Structuri multiplicative, clase „puternic structurate" 
şi endomoriisme. — Aceste trei exemple de structuri ciclice 
(III), de incluziune (IV) și de ordine în general (V) nu sînt 
decît eșantioane încă foarte sărace a ceea ce va fi posibil 
să spunem asupra izomoriismelor dintre organizările vitale 
și cognitive, după ce vom fi făcut progrese îndestulătoare în 
cunoașterea matematică (mai ales algebrică şi topologică) 
a celor dintîi. 

Comentînd interesantele descrieri geometrice prin interme- 
diul cărora d'Arcy Thomson analizează transformările evo- 
lutive ale Moluștelor, Peștilor sau trecerea de la Eohippus 
la Equus-ul actual, Bertalanffy spune pe bună dreptate: „Ceea 
ce am dori să cunoaștem nu sînt ecuaţiile cîtorva vectori 

măsurabili, ci legea integratoare... Pe cît ne putem da seama, 
probleme de acest gen ţin în parte de topologie... Altele sînt 
legate de probleme ale teoriei grupurilor, deoarece se pune 
chestiunea invarianţei în transformarea sistemelor de ecua- 
ţii“ (loc. cit, p. 211). Dar deocamdată această matematică 
a organizării abia urmează să fie constituită și exclusiv sub 
forma unei algebre calitative de tipul aceleia a rețelelor și 
a grupurilor!?, însă adaptată la dinamismul oricărui sistem 
autoreglator. 

Înainte de a ne întoarce asupra acestui ultim punct în 
$ 14, este potrivit să mai facem cîteva observaţii asupra pro- 
prietăţilor structurale ale organizării vii şi asupra izomorfis- 
melor lor parţiale cu unele structuri cognitive. 

1* Structurile de incluziune sau de ordine despre care am 
vorbit pînă acum corespund, în formele elementare sub care 
se constituie în psihogeneza gîndirii, mai cu seamă la ope- 
raţii pur aditive. Incluziunile din propoziţiunile (2) și (3) după 
cum și serierea nu constituie astfel decît „grupări“ aditive. 
Există însă un număr echivalent de alte incluziuni, care se 
prezintă sub o formă multiplicativă, ale căror elemente apar- 
ţin „în același timp“ la mai multe clasificări sau la mai multe 
serieri distincte. Caracterul propriu al acestor grupări multi- 
plicative este atunci intervenţia „corespondenţelor“ (biuni- 
voce sau counivoce). 

Or, structura de corespondenţă joacă un rol fundamental 
în organizarea vie şi, de asemenea, un rol pur funcţional, care 
deci nu depinde numai de descrierea fenomenelor de către 
observator, ci de activitatea însăşi a fiinţei organizate, altfel 
spus de procesul organizator ca atare. Cel mai simplu exem- 


ste În ceea ce priveşte noţiunea de „grup“, Ashby crede că singurele 
sisteme care pot fi studiate ştiinţific sînt acelea ale căror variaţii perti- 
nente permit să fie descrise sub forma de „sisteme absolute“; caracterul 
lor principal este că acţiunea lor are structura unei funcţii în sens strict 
matematic. În continuare, el demonstrează (Design for a Brain) că siste- 
mul absolut prezintă o structură de „grup“ în raport cu transformările 
sale în timp: compunerile de funcţii care descriu starea viitoare şi la 
rigoare, viitorul output al sistemului au o structură de „grup“. După 
G. Cellerier noţiunea de „sistem absolut“ este neîndoielnic reductibilă 
la aceea de automat finit, 

Să ne mai gîndim că Sommerhof (Analytical Biology) analizînd struc- 


tura organismului în schimburile sale cu mediul, găsește echivalentul 
unui reglator, 

plu este acela al „multiplicării“ în general, în sensul în care 
o specie sau o varietate etc. nu sînt reprezentate de un sin- 
gur individ, ci de o multiplicitate, datorată reproducerii, şi 
astfel că fiecare individ corespunde fiecăruia dintre ceilalţi 
din punctul de vedere al detaliului caracterelor specifice etc., 
considerate termen cu termen. Într-un asemenea caz este 
vorba de o corespondenţă pe care am putea-o numi „califi- 
cată“ (prin opoziţie cu corespondenţa numerică sau „oare- 
care“), în sensul că un anumit caracter sau organ al unui 
individ corespunde la un alt individ unui caracter sau organ 
ce prezintă aceleași distincţii calitative. Or, această cores- 
pondenţă calificată, care în stare reflexivă sau cognitivă se 
numără printre operaţiile elementare ale logicii (în orice 
„grupare“ multiplicativă), intervine aici cu titlul de structură 
constitutivă în reproducerea sau multiplicarea biologică. 

Ar fi deci uşor să repetăm aici aceleaşi dezvoltări din IV 
în legătură cu incluziunile ierarhice sau clasificatoare, dar 
aplicîndu-le la această structură de corespondenţă. În pri- 
mul rînd, dacă indivizii aceleiași specii au caractere care co- 
respund termen cu termen, genomii lor corespund şi ei (şi se 
multiplică ei înșiși în duplicări indefinite, conservînd cores- 
pondenţa dintre aceste amplificări multiple). În al doilea rînd, 
A.D.N.-ul genomului își proiectează caracterele în A.R.N. (cu 
diversele sale forme succesive, de „transfer“ etc.) prin noi 
corespondențe, care se prelungesc în cursul întregii dezvol- 
tări a individului. De asemenea, vom regăsi nenumărate co- 
respondenţe calificate în funcţionarea fiziologică sau nervoasă 
şi în comportament (percepţie, imitație etc.) pînă în momen- 
tul în care, din componentă a funcționării, această structură 
se desprinde sub forma unui produs instrumental în servi- 
ciul gîndirii. 

Să mai notăm că, dacă corespondenţele precedente nu 
constituie încă decit structuri așa zicînd semimultiplicative, 
în sensul că avem o aceeași incluziune de caractere care se 
multiplică sau se reproduce în n exemplare, anatomia com- 
parată pune în evidenţă structuri analoge cu veritabile pro- 
duse carteziene, sau matrice multiplicative complete prin 
intersectări între structuri diferite. Dacă considerăm, de exem- 
plu, sub titlul de sistem autonom, centura scapulară în mul- 
țimea Vertebratelor, şi ca alt sistem mulţimea tipurilor de 
organizare proprie diferitelor clase, produsul celor două sis- 

teme va pune atunci în evidenţă faptul că două elemente 
omologe pot să nu mai aibă aceeaşi funcţie (am mai arătat 
aceasta in legătură cu osul coracoid); în acest caz, intersec- 
tarea corespondenţelor traduce efectiv modificări structurale 
obiective şi nu constituie doar un instrument descriptiv al 
anatomistului comparativ. 

2° Dacă corespondenţele multiplicative reprezintă de-acum 
puntea între consideraţiile logice și matematici, observaţia 
următoare ne va apropia și mai mult de structurile matema- 
tice înseși. Se poate considera că o clasă logică oarecare, 
cum este aceea a „mobilelor“ este „slab structurată“ în sen- 
sul că proprietăţile uneia din subclasele sale, de exemplu 
aceea a „meselor“, nu permit să se reconstruiască nici pro- 
prietăţile altor părţi, nici acelea ale întregului (sau, în acest 
din urmă caz, o permit prin abstracţie sau disociere a carac- 
terelor și nu prin construcţie). O clasă matematică, cum ar fi 
un „grup“ şi subgrupurile sale, este dimpotrivă „puternic 
structurată“, în sensul că ea se întemeiază pe un sistem de 
transformări astfel că se poate reconstrui oricare dintre sub- 
clase plecînd de la oricare dintre ele, după cum şi întregul 
însuși, în calitate de sistem organizat şi nu numai de mulţime 
cu caractere generale şi sărăcite. 

Această diferenţă între clasele structurate slab și puternic 
pare destul de esenţială, căci ea corespunde la două feluri de 
generalizări: una simplu incluzivă, în care întregul este mai 
sărac decît părţile și nu le generează ci conţine doar ceea 
ce ele au comun; cealaltă, constructivă, în care întregul apare 
ca sistemul transformărilor posibile, ale cărui părţi constituie 
realizări prin specializare. Încît în domeniul claselor slab 
structurate se verifică legea bine cunoscută după care exten- 
siunea clasei (cantitatea indivizilor) este invers proporțională 
cu comprehensiunea sa (numărul de caractere sau de predi- 
cate), în timp ce această lege nu are nici un sens în cazul 
claselor puternic structurate: nu am putea spune că legile 
unui subgrup sînt mai mult sau mai puţin bogate decit ace- 
lea ale grupului total, căci specializarea lor poate fi consi- 
derată atît ca o limitare, cît și ca o îmbogăţire. 

Spunînd acestea, este remarcabil că în legătură cu clasele 
biologice regăsim aceeași problemă. Dacă vom considera un 
gen și o specie cu titlul de reuniuni de indivizi adulţi (cf. 
prop /2/) este clar că vom avea de a face cu clase slab struc- 

turate: specia este mai puţin numeroasă decît genul dar mai 
bogată în caractere, pentru că ea conţine toate caracterele 
genului, plus diferenţele specifice. Dar dacă vom considera 
în genom și în epigenotip caracterele incluse (prop. /3/) oare 
trebuie să admitem că diferenţierea specifică în cursul em- 
briogenezei se raportează la caracterele generice ca un sub- 
grup algebric în raport cu „grupul său“, sau asemenea carac- 
terelor unei mese de lemn în raport cu caracterele mobilei în 
general? Mutaţionismul atomist ar fi desigur înclinat spre 
soluția a doua care ar însemna că caracterele specifice a) 
sînt o colecţie de accidente suprapuse caracterelor b) ale 
genului, ca și acestea, în raport cu acelea c) ale familiei etc. 
Acest mod de a gîndi a devenit însă inadmisibil pentru spi- 
ritul nostru (cel puţin sub forma sa exclusivă), într-o perspec- 
tivă organicistă și cibernetică: la fel cum genomul determină 
în parte formarea fenotipului (este adevărat că doar în parte, 
căci există interacţiunea cu mediul pînă în aspectele sale 
istorice și aleatorii), tot așa caracterele generice ale siste- 
mului genetic determină, desigur în parte, caracterele speci- 
fice (lăsînd de asemenea loc istoriei și elementului aleator); 
și așa mai departe. 

În alţi termeni, o structură organizată și substructurile 
sale par a se afla, din punctul de vedere al incluziunii ca- 
racterelor vieţii în general, ale regnului animal, ale încren- 
găturii pînă la acelea ale speciei etc. în același raport în care 
se află proprietăţile unui grup matematic de transformări cu 
proprietăţile subgrupurilor, în afară de două diferenţe. Prima 
este că avem de a face cu structuri care au o istorie și care 
rezultă parţial din ea, ceea ce înseamnă că cel puţin unele 
din transformările grupului nu sînt independente, ca în al- 
gebră, de drumul pe care l-au parcurs (limitarea „asociativi- 
tății“ grupului). A doua este partea care îi revine elementului 
aleator în detaliul acestor căi. Dar combinînd algebra și ci- 
bernetica vom ajunge desigur mai devreme sau mai tirziu să 
construim acea topologie algebrică a vieţii pe care o visează 
Bertalanffy. 

3° Pînă atunci, în compararea structurilor organice cu 
structurile cognitive, trebuie să ne mulțumim cu izomorfismele 
parțiale ale căror contururi le schițăm aici. Or, o legătură care 
prezintă un interes special în această privință, din punctul de 
vedere particular al analogiilor cu teoria grupurilor, este 

aceea pe care o vădesc reglările structurale de la începutu- 
rile embriogenezei: în raport cu incluziunile multiplicative 
despre care am vorbit în (1), constatăm, după experimentul 
clasic al lui Driesch, că o parte a embrionului (un blastomer) 
poate reconstitui un întreg izomorf cu totalitatea iniţială. 
Aici intervine deci un „endomorfism”, deși într-un sens limi- 
tat. Se numește endomorfism o corespondenţă univocă între 
un întreg B și partea A care îi este inclusă, celelalte morfisme 
fiind homomorfismul (non-incluziune și corespondenţă uni- 
vocă), izomoriismul (non-incluziune și corespondenţă biuni- 
vocă) și automorfismul (echivalență sau incluziune mutuală și 
corespondenţă biunivocă). Or, un endomorfism este morfismul 
ce caracterizează în particular un grup și subgrupurile sale. 

Pentru a continua pe linia analogiilor dintre aceste „gru- 
puri“ și organizarea vie, trebuie să ne adresăm domeniului 
sistemului nervos pentru că aici se află rețele între care 
acelea ale functorilor booleeni comportă de asemenea un grup 
de cuaternalitate (vd. $ 15, III). 


$ 12. Funcţii şi structuri ale adaptării. 


Organizarea este indisociabilă de adaptare, pentru că un 
sistem organizat este deschis asupra mediului, iar funcționa- 
rea sa presupune astfel schimburi cu exteriorul, schimburi 
a căror stabilitate îi definește caracterul adaptat. Din punct 
de vedere formal, aceasta înseamnă că, în prop. 1 ($ 11, II) 
trebuie să distingem elementele A, B, C,... ce aparţin orga- 
nismului și elementele A”, B, C',... furnizate de mediu: 
forma ciclică a sistemului îi caracterizează atunci organizarea, 
în timp ce permanenta interacțiunilor AXA' etc. îi caracte- 
Tizează adaptarea. 

Trebuie să facem însă distincţie între adaptarea — stare, 
pe care am definit-o mai sus, și adaptarea — proces, care 
ridică o nouă problemă pe care o vom examina acum. Această 
adaptare-proces intervine cu necesitate de îndată ce mediul 
se modifică, iar el se modifică neîncetat în raport cu viaţa 
fenotipului, şi mai mult sau mai puţin lent la scara speciei. 

Referindu-ne la prop. 1, să presupunem că mediul se mo- 
difică astfel încît înlocuieşte elementul (sau ansamblul ele- 
mentelor) B' prin B” întrucîtva diferit de B'. În acest caz, din 
două una: sau ciclul se întrerupe și organismul se distruge 
neputîndu-se adapta, sau ciclul se conservă ca atare sau se 
modifică el însuși, substituind în cadrul lui de exemplu pe 
C; lui C dar fără să-și piardă forma sa ciclică. Vom spune 
atunci că a avut loc o adaptare în sensul unui proces: 

Dacă, în 


(AXA') — (BXB') — (CXC) =>... (ZXZ) 
— (AXA)... 


(prop. 1) B' este modificat în B” și C în C atunci, în caz de 
adaptare: 


(4) (AXA) X (BXB') > (C2XC) — (DXD) 
Z e PX) AXA ua 


Se cuvine acum să desprindem condiţiile unui asemenea 
proces. 


I. Asimilare şi acomodare. — Condiţiile funcţicnale con- 
stante ale procesului sînt în număr de două, și rămîne să 
determinăm solidaritatea lor mai mult sau mai puţin strînsă: 
asimilarea și acomodarea. 

Într-un mod general, vom spune că există asimilare a nou- 
lui element B” la organizarea considerată (în prop. /1/) dacă, 
deşi integrindu-l pe B” în ciclul său, această organizare se 
conservă ca structură organizată. Într-un mod încă și mai 
general se poate spune că elementele exterioare A', B, C'... 
(prop. /1/) sînt asimilate la organizarea considerată în măsura 
în care sînt integrate ciclului său. Iar în cazul unui nou ele- 
ment B” există asimilare dacă el este integrat la rîndul său 
în ciclul organizării fără a-l distruge. 

Deși nu-l distruge, poate totuși să-l modifice. În acest caz 
vom spune că există acomodarea ciclului de asimilare dacă 
acest ciclu (prop. 1), asimilîndu-l pe B”, se găseşte modificat 
de către acest element nou astfel că, de exemplu, unul dintre 
elementele sale (C) se găsește transformat (în Cə, prop. /4/). 
Acomodarea este astiel solidară cu asimilarea şi, reciproc, 

putem spune că orice asimilare este însoţită de acomodare: 
dacă asimilarea noului element B” nu ar modifica C în C, 
aceasta ar însemna numai că acomodările anterioare ale ci- 
clului sînt satisfăcătoare dar ciclul asimilator nu ar fi prin 
aceasta mai puţin acomodat. 

Aşadar, ca completare sau consecinţă a propoziţiunii (4), 
am putea defini adaptarea, ca un echilibru între asimilare și 
acomodare. În această privinţă se impun două observaţii. Mai 
întîi se cuvine să explicăm pentru ce nu definim adaptarea 
doar prin acomodare așa cum am putea fi îndemnați s-o fa- 
cem. Motivul este că fără asimilare nu ar exista adaptare în 
înțelesul biologic al termenului: se poate spune metaforic că 
un lichid își adaptează forma la aceea a recipientului dar 
aici nu are loc nici un fel de adaptare biologică, întrucît 
această formă nouă nu este decit un accident momentan și 
nu se va conserva în cazul unei noi transvasări, tocmai din 
cauza absenței oricărei asimilări la o organizare permanentă. 
Adaptarea presupune deci un echilibru între asimilare şi aco- 
modare și nu doar o acomodare pură și simplă. De altfel, în 
cazul acomodării fără asimilare durabilă se vorbeşte adesea 
de „acomodate“ în sensul de variaţii fenotipice momentane. 
Cea de-a doua observaţie se reduce la sublinierea caracteru- 
lui indisociabil dintre asimilare și acomodare, condiţii consti- 
tutive, inseparabile și necesare ale adaptării. În adevăr, o 
acomodare nu poate fi din punct de vedere biologic decît 
acomodarea unei structuri organizate și deci nu se poate pro- 
duce sub influenţa unui factor sau element exterior decît în 
măsura în care există asimilare momentană sau durabilă a 
acestui element, sau a prelungirii sale, la structura pe care el o 
modifică. Cum vom vedea îndată, aceasta nu înseamnă ciîtuși 
de puţin să postulăm ereditatea caracterelor dobiîndite în sen- 
sul lamarckian al termenului, ci înseamnă să constatăm fap- 
tul că nici o variaţie exogenă nu este posibilă fără conser- 
vare generală a structurii care variază în acest punct, deci 
fără o asimilare a elementelor responsabile de această varia- 
ție sau a efectelor lor la structura care suferă variaţia. 

Într-un cuvînt, asimilarea şi acomodarea nu sînt două 
funcţii separate ci sînt cei doi poli funcționali opuși unul 
celuilalt ai oricărei adaptări. Așa dar, numai prin abstractizare 
putem vorbi de asimilare, așa cum am făcut-o de-acum, și 
aşa cum o vom face în continuare, ca de o funcţie de impor- 

tanţă esenţială: se cuvine însă să ne amintim permanent că nu 
există asimilarea a indiferent ce la organism sau la funcţio- 
narea sa fără o acomodare corelativă și fără ca această asi- 
milare să facă parte dintr-un context de adaptare. 

Spunînd acestea se cuvine să ne amintim acum că, înce- 
pînd cu genomul şi epigenotipul și mergind pînă la mecanis- 
mele cognitive de grade superioare, funcţiile fundamentale 
de adaptare şi de asimilare la toate nivelele ierarhice se 
regăsesc încarnate în cele mai diverse structuri. 


II. Adaptare și genom. — Lamarck considera organismul, 
începînd cu genomul sau sistemul genetic în general, ca fiind 
modificabil fără rezistenţă sub influenţele mediului, ceea ce 
se reducea la a-i atribui o putere nelimitată de acomodare 
dar fără asimilare la structurile invariante referitoare la con- 
dițiile (ciclice) înseși ale organizării lor (cu alte cuvinte 
aceasta se reducea, conform exemplului dat ceva mai sus, la 
a compara organizarea ereditară cu un lichid care îmbrăţi- 
șează formele tuturor recipientelor fără stabilitate și în prin- 
cipiu fără ireversibilitate de natură istorică). Odată cu muta- 
ționismul, poziţiile s-au inversat și sistemul genetic a fost 
înzestrat cu o asimilare fără acomodare, în sensul că sistemul 
genetic se întreţine pe seama organismului somatic dar fără 
a suferi nici o variaţie impusă de acesta: chiar și efectele 
radiaţiilor sînt concepute ca declanșind mutații endogene, 
adică fără a le influenţa forma, ceea ce din nou este o asimi- 
lare fără acomodare în pofida variaţiei. Dimpotrivă, acomo- 
datele fenotipice erau considerate ca încercări de adaptare 
individuală, dar fără nici o ereditate posibilă. Această situa- 
ție radical antitetică care opunea, în mutaţionism, variaţia 
fenotipică stabilităţii și mutaţiei genotipice îi făcea pe Cué- 
not, Caullery etc. să considere că există două feluri de carac- 
tere: unele adaptative şi neereditare, altele ereditare dar 
neadaptative. Iar biologia a trăit astfel timp de o lungă jumă- 
tate de secol, din cauza dogmei intangibile a antilamarckis- 
mului, sau prin negarea oricărei influenţe a mediului, cu excep- 
ţia poate, a selecţiei (dar cu preţul unui neîncetat cerc vicios: 
selecția se referă la caracterele „utile“, dar utilitatea în ab- 
senţa oricărei noțiuni clare de adaptare la mediu se definește 
prin selecţie), sau prin refugiul în finalism (care este, cum 
am văzut, un mod implicit de a face să intervină mediul). 

În cele din urmă a apărut un tertium, odată cu sinteza lui 
Waddington: sistemul genetic însuși este adaptativ, în sensul 
precis de echilibru între asimilare și acomodare. O variaţie 
fenotipică, rezultantă a unei interacțiuni între polul genetic 
sau genom și mediu este concepută în mod explicit ca un 
„răspuns“ al genomului la stimulii exteriori. În acest caz au 
loc, chiar în sensul în care am luat acești termeni, acomo- 
darea la circumstanţele impuse de mediu și asimilarea aces- 
tor efecte la structurile genomului. Iar variaţia astfel produsă 
se poate fixa ereditar prin „asimilare genetică“ (termenul îi 
aparține lui Waddington și nu noi i l-am atribuit) concepută, 
este adevărat, ca datorată selecţiei, dar în sensul precis al 
unei modificări a proporţiilor genelor prin dezvoltarea și su- 
pravieţuirea fenotipurilor celor mai apte, întrucît sînt cele 
mai bune răspunsuri ale genotipului la mediu. Fără îndoială, 
Waddington mai exprimă adesea anumite oscilaţii, pe care 
nu știm dacă întotdeauna trebuie să le atribuim prudenţei 
obligatorii a limbajului unui înnoitor, într-o atmosferă colec- 
tivă exclusiv neodarvinistă, sau scrupulului unui teoretician, 
de altfel experimentalist, care nu vrea să afirme nimic mai 
mult decit ceea ce poate demonstra, încît regăsim problema 
din capitolul VI. 

Dar indiferent dacă selecţia exercitată asupra sistemului 
genetic (deci în sensul de modificare a proporţiilor inerente 
genomului) se face exclusiv prin moartea sau supraviețuirea 
fenotipurilor adulte sau și prin recombinări obligatorii în 
cursul dezvoltării epigenotipului, de îndată ce ieşim din al- 
ternativa fără soluţie a unei acomodări fără asimilare în sens 
lamarckian sau a unei asimilări fără acomodare în sens neo- 
darvinist au loc, cu necesitate, deopotrivă acomodare și „asi- 
milare genetică“ în sînul genomului însuşi. Pe de altă parte, 
în măsura în care termenul de „răspuns“ are un sens, acesta 
nu ar putea fi decît acela de răspuns adaptativ, căci altfel 
am recădea în noţiunea de variaţie aleatoare, despre care 
Waddington a arătat cu justeţe că, nici din punct de vedere 
matematic, nici din punct de vedere biologic, nu ar fi în 
stare să explice procesele evolutive. Încît, pentru studiul izo- 
morfismelor pe care căutăm să le desprindem în acest capi- 
tol prezintă un mare interes să constatăm că cele trei aspecte 
de adaptare, asimilare şi acomodare se regăsesc, începînd cu 
analiza structurilor genetice, atunci cînd ea este condusă fără 

părtinire de către unul din rarii autori ce reunește în scrie- 
rile sale dubla calitate a spiritului sintetic şi a prudenţei 
proprii experimentalismului. 


III. Adaptare fenotipică. Dimpotrivă, pe terenul dezvol- 
tării individuale (embriogeneză și creștere), adaptarea este 
recunoscută de majoritatea autorilor, cu excepţia acelora care 
se reorientează, ceea ce se produce periodic, spre modele de 
preformare şi pentru care influenţele mediului în cursul em- 
briogenezei se reduc la o alimentare integral asimilată la 
programul genetic, fără alte acomodări decît cele cu totul 
momentane. În concepţia homeorhesis-ului și a creodelor a 
lui Waddington (vd. $ 2, II—IV) și, în mod general, în inter- 
pretările după care ontogeneza determină filogeneza la fel 
ca şi invers, este de la sine înţeles că, dimpotrivă, epigeneza 
rezultă dintr-o colaborare între activitatea sintetică a geno- 
mului și mediu, şi prin urmare implică o echilibrare pro- 
gresivă între asimilare și acomodare, deci o adaptare. 

În cazul în care dezvoltarea nu iese din albiile sale obiș- 
nuite, sau creode normale, această colaborare se traduce prin 
echilibru în mișcare sau homeorhezie, în care asimilările suc- 
cesive menţin organele în curs de formare în canalele lor 
obişnuite, care începînd cu stadiile funcţionale, comportă o 
parte din ce în ce mai mare de exercițiu ce cooperează cu 
maturaţia. Însă, în cazul unei influenţe exterioare perturbante 
sau noi, cutare sau cutare formaţiune este condusă să iasă 
din creoda sa normală pentru a adopta o alta mai mult sau 
mai puţin diferită: în acest caz are loc o variaţie fenotipică, 
nocivă sau adaptativă, după cum acomodarea obligatorie 
găsește sau nu găsește un echilibru nou cu ciclul asimilator. 
Această adaptare poate să rămînă individuală sau să se fixeze 
în continuare prin „asimilare genetică“, ceea ce presupune 
încă la acest nivel o distincţie între două paliere de adaptare, 
unul individual sau chiar momentan, celălalt ereditar. 

Adaptările fiziologice ca și cele morfologice ale fenotipu- 
lui adult respectă același principiu de echilibru între asimi- 
lare și acomodare. Dar se cuvine să înțelegem clar că această 
descriere rămîne deocamdată exclusiv funcţională în pofida 
începutului de analiză structurală, complet formală încă, pe 
care-l reprezintă prop. 4. În fapt, această prop. 4 nu traduce 

altceva decit o „deplasare de echilibru“ în raport cu prop. 1 

dar, fiind relativă la un proces a cărui ordine este ciclică, 
această deplasare ca şi, în general, echilibrul între asimilare 
și acomodare, presupune mecanisme diferenţiate şi mai mult 
sau mai puţin rafinate de echilibrare: acestea sînt reglările 
asupra cărora ne vom întoarce în $ 14 și care chiar în amă- 
nuntul lor prezintă izomorfisme cu totul izbitoare între do- 
meniile organice și cognitive. În plus, echilibrul fiziologic sau 
morfologic între asimilare şi acomodare presupune o con- 
servare a trecutului sau „memorie“ și conduce la anticipări 
diverse care lărgesc cimpul acomodării: $ 13 va furniza o 
schiţă de analiză a memoriei, utilă cu titlu prealabil penta 
înțelegerea autoreglărilor. 


IV. Adaptare şi comportament. — Dacă trecem de la adap- 
tările organice la acelea ale comportamentului, regăsim exact 
aceleaşi relații funcționale deși aplicate la structuri destul de 
diferite. Cum însă capitolul V va fi consacrat examinării eta- 
pelor formării funcţiilor cognitive de-a lungul seriei animale, 
aici ne putem limita la cîteva observaţii introductive, desti- 
nate doar să arate ce semnificaţii, analoge celor precedente 
(al. 1—3), dobîndesc termenii de asimilare, acomodare și 
adaptare pe terenul funcţiilor cognitive elementare legate de 
formele de comportament anterioare reprezentării. 

Mai întîi, instinctele şi reflexele fac trecerea între ceea ce 
am numit „ciclul“ de asimilare din punctul de vedere al orga- 
nizării sau al adaptării, — după cum se consideră numai ele- 
mentele A, B, C... Z sau, de asemenea și elementele A, B', 
C'... Zi: (prop. 1—4) — și ceea ce vom numi în continuare 
„Scheme“. Vom prefera să vorbim despre „cicluri“ atunci 
cînd elementele A, B... sau A”, B,... sînt substanţe sau 
energii şi dacă procesele X sau — sînt de natură fizico-chi- 
mică, astfel că „formele“ care rezultă de aici sînt în esenţă 
materiale. Dimpotrivă, vom prefera să vorbim despre „sche- 
me“, atunci cînd elementele A, B,... sau A', B',... sînt con- 
siderate la scara organelor sau obiectelor exterioare, iar pro- 
cesele X sau — sînt considerate la scara comportamentului, 
respectiv a acţiunilor organismului asupra mediului, descrise 
în mod global ca constituind „forme“ funcţionale. De exemplu, 
digestia hranei începînd cu momentul ingerării sale va face 
parte dintr-un „ciclu“ de asimilare, în timp 'ce căutarea, ma- 

nipularea, apucarea hranei etc., vor caracteriza „scheme“ de 
comportament. 

Vedem deci dintr-odată că „schemele“ prezintă şi ele 
„forme“, dar de natură funcţională întrucît este vorba de 
acţiuni. Ele presupun între altele şi o ordine ciclică, pentru 
că diferitele mișcări A, B, C,... aplicate la obiectele A”, B’, 
C',... se înlănţuie unele cu celelalte pînă la un termen oare- 
care Z dincolo de care ele reîncep (ZXZ' — AXA! etc.). Dar 
această revenire de la Z la A poate fi mai mult sau mai puţin 
rapidă (alimentarea etc.) sau amînată (construirea cuibului 
etc.). Aici nu contează viteza acestui ritm: important este să 
fie ritm, astfel încît schema comportamentului să fie echiva- 
lentă cu un ciclu. 

Spunînd acestea, rezultă de la sine că adaptarea scheme- 
lor (sau a subschemelor etc.) comportamentului are ca func- 
ție esenţială o adaptare sau o readaptare continuă și că 
această adaptare ascultă de aceleași legi ca și ciclurile pre- 
cedente. 

Este important mai întîi să subliniem rolul fundamental al 
asimilării și îndeosebi în această privinţă instinctele sau re- 
flexele fac trecerea între ciclurile fiziologice sau epigenoti- 
pice şi schemele de comportament. După cum substanţele x, 
y, etc. sînt alimente care vor fi asimilate sub o formă A”, B, 
etc. într-un ciclu fiziologic, în care vor contribui la produce- 
rea elementelor B, C, etc. ale ciclului, la fel obiectele X, Y, 
etc. care conţin aceste substanţe constituie alimente funcţio- 
nale (şi pot fi de acum „percepute“ sub titlul de alimente pur 
şi simplu), care stimulează și întreţin conduitele de căutare, 
apucare etc. ce vor conduce la ingerarea acestor obiecte. 
Deci ele sînt „asimilate“ la formele de conduită în același 
sens de integrare sau încorporare la schemă în care ele vor 
fi asimilate în continuare la ciclul fiziologic. Și, deoarece în 
acest exemplu repartiţia în schemă și în ciclu este pe de- 
a-ntregul relativă la scara considerată în sînul unui ciclu total, 
cuprinzînd în același timp comportamentul pînă la ingerare 
și digestia care urmează, asimilarea la schemă și apoi la 
ciclu nu sînt decît două faze ale unui singur proces de an- 
samblu. 

La fel, a spune că o vrabie are nevoie de fire de paie și 
de diverse materiale pentru a-și construi cuibul, sau că un 
melc are nevoie de calcar etc. pentru a-și construi cochilia 

este același lucru cu a exprima în ambele cazuri necesitatea 
de a încorpora elemente exterioare la construcţia unor forme 
organizate. Numai că, în cel de al doilea caz, este vorba de 
o formă organică și asimilarea este fizico-chimică, deci rela- 
tivă la un „ciclu“. În primul caz, dimpotrivă, avem de-aface 
cu forme de comportament sau cu forme impuse de acesta 
unui sector restrîns din mediul exterior: asimilarea firelor de 
paie la formele de activitate nidificatoare nefiind în acest caz 
decît funcţională, vom vorbi de asimilarea la o schemă. Dar 
în ambele cazuri are loc asimilarea mediului la o formă con- 
struită de organism, deci asimilare în același sens general!?. 

De aceea, în generalizarea sensului termenului de asimilare 
prin aplicarea la comportamentul însuși nu există nimic arti- 
ficial sau metaforic. Esenţialul este să convenim mai întii 
asupra noţiunii de formă și să înţelegem că, dacă ea are un 
sens în domeniile morfologiei materiale, ale anatomiei (inclu- 
siv istologia) și ale fiziologiei însăși, ea are ipso facto un 
sens și pe terenul comportamentului; și cum forma instincte- 
lor şi a reflexelor o continuă adesea pe aceea a organelor, 
analogia se impune cu atît mai mult. Şi atunci, făcînd dis- 
tincţia între cicluri și scheme doar din punctul de vedere al 
scărilor respective, asimilarea unui obiect la o schemă de 
acțiune sau de comportament nu este decît prelungirea di- 
rectă şi naturală a asimilării sale la ciclurile organice. 

În acest caz rămîne problema deprinderii sau a achiziții- 
lor sensorimotorii individuale și neereditare. Să reamintim mai 
întîi că toate tranziţiile le leagă de reflexe prin intermediul 
reflexelor condiţionate. Atunci cînd hrana intră în stomacul 
unui cîine, acțiunea mecanică și chimică a alimentelor asu- 
pra mucoasei gastrice declanșează secreția unui suc puternic 
acid (în timp ce stomacul nehrănit de 24 de ore nu produce 
lichid, jar umiditatea mucoasei sale rămîne aproape neutră 
sau alcalină). Asimilarea hranei este marcată deci la acest 
nivel prin reacţii constante, care fac parte dintr-un ciclu nor- 
mal (care, dintr-un punct de vedere pe de-antregul formal, 
este conform cu acela al propoziţiunii /1/). În timpul contac- 


18 Iar un intermediar între cele două cazuri al melcului şi al vrabiei 
va fi acela al pagurului, a cărui cochilie împrumutată, deși organică, nu 
este decît un obiect exterior asimilat în funcţie de o schemă de compor- 
tament, i 

tului vizual și olfactiv cu hrana, dinaintea ingerării, — au loc 
într-un mod analog secreţii salivare și putem vorbi în aceiași 
sens despre un început de asimilare, în afară de faptul că 
asimilarea la „ciclul“ digestiv se însoțește și aici cu o asimi- 
lare la „scheme“ perceptive, însă ele înseși integrate, sub 
titlul de subscheme, într-o schemă reflexă. Dimpotrivă, dacă 
se asociază hrana la un sunet și sunetul singur declanșează 
reflexul salivar, această nouă conduită nu mai este ereditară 
și constituie ceea ce Pavlov numea odinioară o „salivaţie 
psihică“, Ce înseamnă asta? 1° Că sunetul a fost asimilat 
schemei reflexului, şi vedem că noţiunea de asimilare repre- 
zintă aici o simplă extindere a ceea ce numeam adineaori 
asimilarea firului de pai la schema instinctului nidificator al 
vrabiei, cu excepţia faptului că aici avem de-a face cu un 
început de deprindere și nu numai cu un reflex pur. 2° Că 
sunetul a fost asimilat hranei, nu în sensul pe care l-ar da o 
speculație asupra conștiinței cîinelui, despre care nu putem 
spune nimic, ci al unei substituiri a comportamentelor sau a 
efectelor lor. Vedem astfel că asimilarea proprie condiţionării 
sau deprinderii o continuă pe aceea a reflexului, dar depă- 
șind-o, în sensul unei „generalizări“ a reacţiilor sau chiar a 
stimulilor. 

Vom spune la fel că, atunci cînd un sugar a construit 
deprinderea de a balansa obiecte suspendate (împingindu-le 
puţin fără a le apuca) și aplică această conduită unui nou 
obiect suspendat, pînă aici necunoscut, are loc „asimilarea“ 
acestui nou obiect sau a acestei situaţii la schema balansării 
etc., și vedem astfel că termenul de asimilare senzorimotorie 
nu are nimic artificial. 

Or, dacă instinctele, reflexele, condiţionările și deprinde- 
rile senzorimotorii comportă o necontenită asimilare a obiec- 
telor la schemele lor, rezultă de la sine că acestea sînt obli- 
gate în mod continuu, la rîndul lor, să se acomodeze la îm- 
prejurările momentului și la particularităţile obiectelor asi- 
milate. Adaptarea proprie comportamentului, fie ea ereditară 
sau dobindită (sau eventual și una și alta, prin „asimilare 
genetică”) constituie deci din nou un echilibru între asimi- 
lare şi acomodare. 


V. Adaptări cognitive. — În sfîrşit, rămîne să vorbim 
despre adaptarea proprie gîndirii și funcţiilor cognitive supe- 


190 


rioare. Or, această adaptare a subiectului la obiectele cu- 
noașterii sale există, și nu este decit un caz particular al 
adaptărilor organismului la mediu. Criteriul adaptării este în 
ambele cazuri reușita, fie că e vorba de supraviețuire sau de 
înţelegere. De exemplu, putem spune că teoria oxidării este 
mai bine adaptată fenomenelor combustiei decît era doctrina 
flogisticului; sau, luînd două aproximări ale unei aceleiași miş- 
cări de gindire, că teoria einsteiniană a gravitaţiei este mai 
bine adaptată decît sistemul lui Newton. De asemenea, putem 
spune că supraviețuirea organismului adaptat şi reuşita unei 
teorii comprehensive comportă mecanisme comune, căci su- 
pravieţuirea celei mai bune teorii depinde, de asemenea, de 
alegeri dictate de experienţă, alegeri care nu sînt indepen- 
dente de selecţiile impuse de mediu etc. 

Dar dacă comparaţia acestor termeni extremi poale să 
pară pe de-a-ntregul verbală sau pur metaforică, problema îşi 
schimbă în întregime aspectul de îndată ce considerăm an- 
samblul tranziţiilor între comportamentele elementare (IV) şi 
mecanismele cognitive superioare, și mai ales de îndată ce 
examinăm stadiile intermediare în perspectiva asimilării şi a 
acomodării. 

Se cuvine, mai întîi, să ne întrebăm ce este aceea o 
„formă“ în funcţionarea gîndirii, şi dacă termenul de „sche- 
me“ care se poate aplica schemelor conceptuale, schemelor 
operatorii etc., este luat în același sens cu acela de scheme 
de comportament și, prin aceasta, de cicluri constitutive ale 
oricărei „forme“ organice. Dificultatea provine mai cu seamă 
din faptul că o schemă conceptuală este mai mult sau mai 
puţin intim legată de un limbaj, în timp ce acesta nu inter- 
vine cu nimic în schemele de comportament anterioare con- 
stituirii funcției semiotice (sau simbolice) și încă mai puţin 
în ciclurile organice. Dar limbajul nu este nici gîndirea, nici 
izvorul sau condiţia suficientă a gîndirii. Rădăcinile gîndirii 
trebuie căutate în acţiune, și schemele operatorii derivă di- 
rect din schemele de acţiune: operaţia de adiţiune derivă din 
acţiunea de reunire etc. (vd. $ 1, II şi II). Într-un mod gene- 
ral, structurile logico-matematice sînt extrase din coordona- 
rea generală a acţiunilor mult înainte ca ele să se sprijine pe 
un limbaj natural sau artificial. 

Spunînd acestea, dacă se poate trece de la schemele com- 
puse din forme deopotrivă organice și senzorimotorii, cum 


191 


sint schemele reflexe și instinctuale, la scheme propriu-zis 
senzorimotorii cum sînt schemele „deprinderilor“, este clar 
că trecerea între acestea din urmă și acelea ale inteligenţei 
reprezentative este de asemenea naturală. Intermediarii sînt 
procuraţi în acest caz de numeroasele scheme ale inteligenţei 
senzorimotorii, care încep prin a coordona numai schemele 
de deprinderi între ele, dar care sfîrșesc pînă la urmă la con- 
stituirea de scheme surprinzător de izomorfe cu acelea ale 
inteligenţei reprezentative. De exemplu, un anumit număr de 
deplasări parţiale, fiecare putînd să nu corespundă decit la 
o schemă de deprindere, sfirșesc prin a se coordona într-un 
sistem mai larg, care corespunde cu un „grup de deplasări“, 
numai că el rămîne pur practic şi nu funcţionează decît din 
aproape în aproape, fără reprezentare de ansamblu. Or, 
această schemă senzorimotorie de „grup“, oricît de limitată 
ar fi ea astfel în funcţionarea ei, constituie totuși substruc- 
tura din care gîndirea își va extrage între 7 și 12 ani struc- 
tura operatorie corespondentă: structură încă nereflectată, 
în sensul că ea rămîne interioară funcţionării inteligenţei (dar 
ca reprezentare și nu numai ca acţiune) fără să constituie 
însă obiect al acesteia. După care, abstractizarea reflectantă 
a matematicianului va extrage o structură ca obiect de re- 
flexiune, la fel cum ea construieşte toate structurile operatorii 
elementare (reuniuni, intersecţii, ordine, corespondenţă etc.) 
plecînd de la structuri inerente funcţionării gîndirii și ac- 
țiunii. 

La fel, schema permanenţei obiectelor, construită de inte- 
ligenţa senzorimotorie, constituie punctul de plecare al sche- 
melor de conservare operatorie a gîndirii, elaborate începînd 
cu 7—8 ani etc. Este deci imposibil, dacă se recunoaște exis- 
tența schemelor mai mult sau mai puţin generale la nivelul 
comportamentului, începînd cu reflexele şi cu formarea de- 
prinderilor pînă la multiplele construcții ale inteligenţei sen- 
zorimotorii, să se refuze a se considera ca scheme adaptative, 
în sensul biologic al termenului, schemele inteligenţei repre- 
zentative și ale gîndirii. Există deci o asimilare conceptuală, 
în același sens în care există o asimilare senzorimotorie a - 
obiectelor la schemele de acţiune ale subiectului, deoarece 
aceste acţiuni se prelungesc în operaţii. Și, la ambele nivele, 

aceste scheme se diferenţiază neîncetat printr-o acomodare 
continuă la date noi, adaptarea rezultînd din echilibrul între 
această acomodare și această asimilare. 


VI. Adaptare și operații. Deşi, la izvoarele ei, inteligenţa 
este adaptativă şi asimilatoare în același sens cu structurile 
organice şi senzorimotorii, totuși această adaptare cognitivă 
de rang superior ajunge la rezultate mult mai complete și 
la structuri mult mai stabile. Adaptarea organică este neîn- 
cetat reajustată sub constringerea mediului variabil și a unor 
noi acomodări. Adaptarea individuală sfirșește prin a eșua 
şi prin a ceda în fața morţii, în timp ce adaptarea filetică se 
continuă, dar sub forme atît de puţin satisfăcătoare, încît noi 
modificări evolutive s-au succedat cu mulțimile. Desigur, re- 
găsim ceva analog în multiplele forme ale gîndirii omenești, 
pe care doar un anumit optimism le-ar vedea numai ca adap- 
tări cognitive stabile. Totuși pe terenul tehnicilor şi al știin- 
telor este dificil să se nege un progres relativ, căci deși ştiin- 
tele sînt într-o continuă reorganizare adaptativă, totuşi putem 
spune împreună cu Oppenheimer, că știința nu se înșală de 
două ori în același fel, ceea ce nu este deloc exact dacă ne 
referim la evoluţia biologică. 

Diferenţa esenţială între adaptarea intelectuală şi adap- 
tarea organică este că formele gîndirii, aplicîndu-se la distanţe 
crescînde în spaţiu și în timp (o dată cu o diferenţiere progre- 
sivă a scărilor) ajung la constituirea unui „mediu“ infinit 
mai întins şi deci mai stabil, în timp ce instrumentele opera- 
torii înseşi, sprijinite de altfel pe auxiliare semiotice (limba- 
jul și scrierea), îşi rețin propriul trecut si dobîndesc o conti- 
nuitate și o mobilitate reversibilă (prin gîndire), dobîndesc 
o stabilitate dinamică inaccesibilă organizării biologice, 

Atunci rezultă, pe de o parte, că asimilarea conceptuală 
sau operatorie este mult mai „conservantă“ decît asimilarea 
- pe terenul formelor organice. De la Elementele lui Euclid la 
teoriile contemporane ale „structurilor“ şi ale „categoriilor“, 
matematica a cunoscut nenumărate revoluţii: cu toate acestea, 
ele nu au sfirșit prin respingerea conținuturilor geometriei și 
aritmeticii euclidiene, ci au integrat în mod continuu trecu- 
tul în prezent. lar dacă nu se poate spune același lucru despre 
științele experimentale, totuși aproximările succesive proprii 
acestora din urmă atestă același efort constant de integrare 

şi de continuitate, mulţumită îndeosebi posibilităţilor de dis- 
tingere și de coordonare corelative cu scările fenomenelor. 

Pe de altă parte, dacă acomodarea la datele noi ale ex- 
perienţei conţine un aspect ireductibil, de neprevăzut, care 
ameninţă neîncetat adaptările dobîndite, această acomodare 
a schemelor de asimilare intelectuală la datele imprevizibile 
ale mediului prezintă și ele două caractere remarcabile, care 
îi conferă un grad de compatibilitate cu asimilarea, mai mare 
decît pe terenul acomodărilor organice. 

Primul dintre aceste caractere este existența anumitor 
forme de acomodare să le zicem permanente. O teorie fizică 
sau biologică etc. nu este cîtuşi de puţin acomodată într-un 
mod permanent, căci ajunge să apară un fapt nou pentru a 
o face să eşueze (experienţa, așa cum se ştie prea bine, nu 
permite niciodată să se confirme într-un mod complet o teo- 
rie, dar ea este susceptibilă s-o infirme). Dimpotrivă, ex- 
perienţa nu numai că nu va contrazice vreodată teoremele 
logicii sau ale matematicilor (ceea ce se înţelege de la sine, 
pentru că ele sînt de natură ipotetico-deductivă), dar de ase- 
menea putem fi siguri că orice realitate experimentală este 
accesibilă, nu unei deducţii integrale, (nu se deduce istoria), 
dar unui tratament logico-matematic mai mult sau mai puţin 
adîncit şi pe care ea nu îl va contrazice: jocul izomoriisme- 
lor, al structurilor de ordine etc., pe care matematicienii mo- 
derni le aplică la indiferent ce, atestă astfel un mod de aco- 
modare permanentă a celor mai generale structuri ale gin- 
dirii. Or, acest fapt nu este lipsit de corespondent pe terenul 
biologicului, căci deși nici o formă organică particulară nu 
este acomodată odată pentru totdeauna, acomodarea forme- 
lor celor mai generale ale organizării vieţii se confundă cu 
viața însăși și dăinuie astfel tot atît cît dăinuie și ea. Între 
altele, acesta va fi unul dintre motivele care va justifica 
interpretarea ce o vom încerca în capitolul VI, după care mo- 
tivele surprinzătorului acord al structurilor logico-matematice 
cu realul trebuie căutate în înseși legile funcționării organi- 
zării vii în permanenta sa continuitate. 

Al doilea caracter remarcabil al acomodării intelectuale 
este capacitatea sa de anticipare. Dacă adaptarea inteligenţei 
ar fi limitată la domeniul prezentului imediat și al reconstitui- 
rii trecutului, ea ar fi mai vulnerabilă pe terenul experienţei 
mai des chiar decit este cazul. Există însă o cantitate de eve- 

nimente pe care gindirea poate să le prevadă, şi simplul fapt 
că matematicile au ca obiect mulțimea transformărilor posi- 
bile şi nu numai sectorul realizării lor efective demonstrează 
suficient această capacitate deductivă a spiritului. Chiar pe 
terenul aleatorului care interferează neîncetat cu acela al 
determinatului (mai ales în domeniile ce ţin de istorie), ope- 
rațiile logico-matematice permit un calcul al probabilității sub 
multiplele ei forme, ceea ce constituie din nou un instrument 
de acomodare anticipatoare. 

De altiel, și aici, anticiparea nu este specifică mecanisme- 
lor cognitive și acest lucru îl vom reaminti imediat în viito- 
rul paragraf. Dar, atît aceste anticipări cît şi acomodările 
permanente pe care de altfel, se sprijină ele, sînt infinit mai 
bogate pe terenul cognitiv decit pe cel organic. Concluzia ce 
se desprinde din acest $ 12 este deci că adaptarea cognitivă 
prelungește adaptarea biologică în general, dar că funcția sa 
proprie este de a atinge forme adaptative irealizabile în do- 
meniul organic, atît prin bogăţia lor în asimilări și în acomo- 
dări cît și prin stabilitatea echilibrului dintre aceste două 
subfuncţii. 


$ 13. Conservarea informaţiilor dobindite anterior 
şi anticiparea 


Anticiparea, la generalitatea căreia făceam aluzie, este 
mult mai mult decît o extindere a acomodării: ea permite 
formarea unor acomodări anticipatoare, dar, în forma sa 
generală, ea derivă dintr-o capacitate de inferenţă sau de 
transfer pornind de la informaţii dobîndite anterior, deci por- 
nind de la conservarea schemelor de asimilare a lor. Ne 
aflăm astfel în prezenţa a două funcţii (și poate chiar carac- 
tere structurale de ordin general) noi, pe care viaţa şi cu- 
noașterea le au în comun: o funcţie de conservare a informa- 
tiei, „memoria“, şi o funcţie de anticipare. 


I. Memoria. Noţiunea de „memorie“ considerată drept 
conservare a informaţiei ridică două probleme importante: 
una relativă la învăţare sau dobîndire de informaţie, cealaltă 

relativă la conservarea ei ca atare, Probleme soldare, căci 
nu putem vorbi de învăţare sau dobîndire acolo unde nu este 
conservare a ceea ce s-a învăţat și, reciproc, nu utilizăm ter- 
menul de „„memorie“ decît în cazul conservării unor infor- 
maţii de sursă externă (căci altfel întreaga ereditate s-ar con- 
funda cu memoria); dar probleme distincte, căci conservarea 
și învăţarea corespund totuși la două faze succesive ale unui 
proces de ansamblu. 

Adesea, și pe bună dreptate, organismul a fost considerat 
că ar fi tot atit de esenţial mașină de învăţat ca și mașină de 
asimilare sau de autoreproducere. Și efectiv, dacă trebuie să 
distingem cu grijă învăţarea de dezvoltare, deși orice dez- 
voltare depinde în parte de mediu și deşi, în plus, există o 
dezvoltare a tuturor formelor de cunoaștere, inclusiv a învă- 
țării, totuşi în fapt observăm varietăți de învățare aproape 
la toate nivelele de evoluţie și aproape la toate stadiile, cel 
puţin funcţionale, ale dezvoltării individului. Dar în ce con- 
stau aceste forme de învăţare? Putem să ne reprezentăm 
organismul ca o „cutie neagră”, ale cărei „ieșiri“ (outputs) nu 
furnizează nimic în plus față de „intrări“ (inputs)!f, sau 
dimpotrivă — ca o cutie neagră în cadrul căreia informaţiile 
introduse sînt supuse unor transformări şi cel puţin unei orga- 
nizări astfel încît ieșirile să fie mai bogate decît intrările. Or, 
este de la sine înţeles că modul de conservare nu va fi ace- 
lași în ambele cazuri și că, dacă orice achiziţie este solidară 
cu asimilarea, conservarea informațiilor va fi ea însăşi de- 
pendentă de conservarea schemelor de asimilare. 

De aceea, noţiunea de „memorie“ este de fapt destul de 
ambiguă. În psihologia umană termenul se referă la un anu- 
mit număr de procese dintre care cele două extreme sînt 
următoarele: forma cea mai elementară este aceea a unei 
memorii de simplă „recunoaștere“ în prezenţa obiectului per- 
ceput, dar fără evocare în absenţa sa. Or, recunoaşterea per- 
ceptivă este funcţie de o schemă senzorimotorie care se poate 
constitui pur şi simplu cu prilejul reapariţiei obiectului per- 
ceput anterior (ceea ce înseamnă totuși un început de de- 
prindere), dar care în general este o schemă de deprindere 


14 Ceea ce înseamnă că unicele activităţi în joc ar fi codarea şi deco- 
darea fără să aibă loc transformări propriu-zise și fără alt mecanism decît 
cel de înregistrare și traducere sau actualizare, 

propriu-zisă: în adevăr, orice deprindere presupune recunoaș- 
teri de indici și situaţii, de unde înrudirea sa strînsă cu re- 
cunoașterea și caracterul său parţial mnezic (în legătură cu 
aceasta se vorbește de memorie motorie sau memorie-habi- 
tudine). 

La cealaltă extremă, se utilizează termenul de memorie 
de „evocare“ pentru a desemna capacitatea de evocare sub 
formă de imagini de amintire ale unor obiecte sau eveni- 
mente care nu sînt percepute în prezent. Situîndu-se la un 
nivel mult superior faţă de recunoaștere, evocarea presupune 
funcţia simbolică (imagini mintale sau limbajul, ca în con- 
duita „povestirii“ pe care P. Janet o pune la baza memoriei 
de evocare) precum și procese de inferenţă și de organizare 
logică necesară reconstituirii trecutului (ceea ce de altfel nu 
exclude prezenţa unor înregistrări inconştiente — după cum 
a demonstrat Penfield excitînd electric lobii temporali — dar 
în privinţa cărora nu se cunoaște nici întinderea în raport cu 
ceea ce este decodat, nici fidelitatea în opoziţie cu reconsti- 
tuirile pe care le presupune această decodare). Este așadar 
clar că evocarea presupune și ea scheme, însă scheme con- 
ceptuale sau operatorii, necesare fie pentru organizarea amin- 
tirii fie pentru reconstituirea ei sau doar pentru decodarea 
ei, fie pentru toate acestea la un loc. 

Vedem așadar complexitatea memoriei; sîntem destul de 
departe de părerea pe care și-o făcea Semon în „mnema“ sa: 
în locul unei înregistrări automate prin „engrame“ şi a unei 
decodări directe și exhaustive prin „ekphorie“, ne găsim 
dimpotrivă în prezenţa unei codări sau a unei decodări, legate 
cu schemele de asimilare (deci cu scheme de acţiuni sau ope- 
rațiuni), ceea ce presupune un minimum de organizare între 
două transformări. Așadar, și lăsînd la o parte problema 
dobîndirii amintirii sau a învăţării, problema conservării 
comportă două aspecte cu totul distincte: aceea de conser- 
vare a schemelor ca atare și aceea de actualizare a amin- 
tirii (sau decodarea) sub formă de recunoaștere sau evocare. 

Or, problema conservării schemelor nu este la drept vor- 
bind (afară de cazul cînd extindem sensul termenilor dincolo 
de orice uz curent) o problemă de memorie, căci schema unei 
acțiuni, fiind tocmai ceea ce acţiunea posedă ca transferabil 
Sau generalizabil, se conservă de la sine: memoria unei 
Scheme nu este aşadar altceva decît schema însăşi şi deci 

putem evita de a vorbi de „memorie“ în legătură cu ea afară 
numai dacă nu vrem s-o facem instrument al memoriei. Dim- 
potrivă, memoria în sens strict, adică recunoașterea sau evo- 
carea (inclusiv evocarea provocată în sensul experienţelor 
lui Penfield) nu este decît aspectul figurativ al acestei con- 
servări a schemelor: figurativ, în sens de perceput (în cazul 
recunoașterii) sau imaginat (în cazul evocării cu imagini de 
amintire). 

În ceea ce urmează, nu ne va interesa deci atit memoria 
în sens strict cît conservarea informaţiilor anterioare sub 
forma cea mai largă a tot ce a fost dobindit sau învăţat în 
funcţie de mediul exterior. Prin urmare, înainte de orice, ne 
vom ocupa de conservarea schemelor sau de transferurile 
lor etc. și de măsura în care aceste scheme sînt elaborate în 
legătură cu mediul (de aceea n-am utilizat pînă la introduce- 
rea din acest paragraf 13 termenul de „memorie“ decit punîn- 
du-l între ghilimele, căci utilizarea sa în biologie este mult 
mai apropiată de noţiunile de învăţare, de condiţionare, de 
hahitudine etc. decit noţiunea psihologică de memorie în sens 
de recunoaștere sau — mai ales — de evocare, acestea din 
urmă fiind fără îndoială proprii omului sau, cel mult, Prima- 
telor superioare). 

Dar marea dificultate, îndată ce e vorba de schemele în- 
seși, rezidă în a găsi o linie de demarcare între ceea ce este 
înnăscut și ceea ce este dobindit, pentru că tranziţia de la 
una la alta este continuă, ca de exemplu între reflex și pri- 
mele habitudini (condiţionate sau numai instrumentale). Intre 
un montaj ereditar și o dobîndire impusă de către mediu, și 
consecinţele sale regulate există în realitate un tertium: exer- 
cițiul. Pare aproape sigur în prezent că maturaţia cutărui sau 
cutărui sector din sistemul nervos este legată de un exerciţiu 
funcţional; de asemenea, dacă studiem manifestările reflexe- 
lor suptului la noul născut uman (așa cum de altfel am pro- 
cedat) se observă o consolidare şi o adaptabilitate în creştere 
în cursul primelor zilie (regăsirea mamelei, după o ușoară de- 
plasare etc.). Dar acest exercițiu, deși începe prin a nu învăţa 
pe subiect nimic în afară de programarea ereditară, constituie 
totuși o dobîndire funcţională și presupune intervenţia me- 
diului. Or, o dobîndire funcţională se poate prelungi pînă la 
o organizare structurală. Astfel, Hebb admite rolul exercițiu- 
lui chiar în formarea Gestalt-urilor perceptive; tot astfel, 

Lehrmann opune caracterului pur înnăscut al instinctului un 
exerciţiu precoce care începe la embrion și putem chiar să 
ne întrebăm dacă nu cumva neurobiotaxia descrisă de Kap- 
pers în organizarea embrionară a sistemului nervos începînd 
cu neuroblastele nu comportă deja un efect de același ordin. 


II. Forme elementare de învățare. Obiectul capitolului 
de faţă nu este decit acela de a pune în evidenţă izomorfis- 
mele generale dintre funcţii sau structuri organice şi cogni- 
tive şi nicidecum — ceea ce o vom face la capitolul V — de 
a preciza epistemologia acestora din urmă, adică de a le căuta 
condiţiile necesare și suficiente în calitate de cunoașteri. Din 
punctul de vedere al izomorfismelor ne va fi deci suficient, 
în ce privește conservarea informaţiilor dobîndite anterior, 
de a constata că această funcţie esenţială este comună vieţii 
organice și cunoașterii și că în aceste două domenii regăsim 
dificultatea disocierii de la început a informațiilor dobindite 
de cele ereditare, precum și necesitatea de a distinge un factor 
de exerciţiu între acţiunile primelor și acţiunile secundelor. 

Aceste probleme se pun încă la nivelul biologiei molecu- 
lare. De exemplu, s-a considerat că imunitatea este un fel de 
„memorie“. Dar studiind la bacterii formarea de anticorpi spe- 
cifici pentru combaterea antigenelor, sîntem puşi în faţa a 
două feluri de posibilităţi, între care alegerea nu este încă 
definitivă. Pe de o parte antigenul ar fi un fel de matrice în 
care se mulează anticorpul, ceea ce ar constitui o informaţie 
dobîndită din afară și ar face din imunitate o „memorie“ în 
sens de conservare. Pe de altă parte, și acest punct de vedere 
pare să primeze, adaptarea specifică a anticorpului la antigen 
ar rezulta dintr-o selecţie din interiorul informaţiilor genetice 
deja constituite şi deci nu s-ar mai putea vorbi aici de „me- 
morie”, Numai că această selecţie nu s-ar putea traduce în 
termeni de supravieţuire sau eliminare (moarte) a indivizilor, 
tocmai pentru că e vorba de o alegere și recombinare por- 
nind de la informaţii predeterminate, care însă rămîneau să 
fie regrupate și ajustate: „selecţia“ implicată pare deci mai 
degrabă o învățare prin încercări și erori decît un proces 
după principiul „totul sau nimic“. Ne regăsim așadar în pre- 
zența unui „răspuns“ în sensul lui Waddington și conservarea 
acestui răspuns face parte din cadrul general al conservării 
structurilor noi, dobîndite, chiar dacă această dobîndire pre- 

supune o interacţiune strînsă între predeterminatul endogen 
și condiţiile exterioare. În adevăr, chiar dacă vom vorbi, cum 
se procedează astăzi, de „gene morfopoietice“, totuși dacă 
această morfopoieză dă loc la alegeri succesive, alegerile sînt 
orientate după succesul sau eșecul respectiv, adică de către 
situația în ansamblul ei. Renumita problemă a Panariilor din 
Michigan (la care informaţia dobîndită prin condiţionare s-ar 
conserva în cazul regenerării după divizările artificiale ale 
animalului, sau chiar după absorbirea fragmentelor unui indi- 
vid educat de către alt individ, necondiţionat) pare dimpotrivă 
să se decoloreze întrucitva; cîtă vreme nu se iau suficiente 
precauţii în ce privește caracterele genetice ale descenden- 
telor utilizate, ne putem întreba dacă efectele observate dar 
neregăsite de alți experimentatori, nu se datorează cumva 
unei selecţii iniţiale și nicidecum „memoriei“!5. 

În schimb, problema pusă rămîne în întregime: este pro- 
blema localizării în A.R.N. a informaţiilor dobîndite, respec- 
tiv problema necesităţii unui A.R.N. sub raport funcţional, 
pentru ca să aibă loc conservarea unor asemenea achiziţii, 
Or, această problemă este de un mare interes teoretic, pentru 
că A.R,N.-ul se află în strînsă dependenţă de A.D.N., ceea 
ce ar însemna că informaţia dobîndită este reţinută datorită 
unor activităţi care pretind acţiunea unui cadru ereditar. Pe 
de altă parte, în comparaţie cu rolul secvenţelor de bază din 
A.D.N., rolul A.R.N. poate comporta un efect de exerciţiu 
mai mare. De exemplu, Hyden, în experimentele sale cu 
șoarecii a arătat că o nouă învăţare atrage o creștere a 
A.R.N.-ului, la care unii au răspuns cu alternativa: este 
aceasta un efect al învăţării ca atare, sau un efect al activi- 
tății desfăşurate? Dar dacă este efectul activităţii, el nu poate 


15 În schimb, materiale cu privire la experienţe care s-ar putea să 
fie decisive au fost publicate recent de către F. R. Babich, A. L. Jacobson, 
S. Bubash şi A. Jacobson (a se vedea „Science“, 149, 656 (1965) şi „Pro- 
ceedings Nat. Acad. of Science“, vol. 54 (1965) no. 5, 1299); după ce au 
supus şoareci la un antrenament care să-i facă să se hrănească la un 
semnal acustic, autorii ucid animalele dresate, prelevă un extras de 
creier şi injectează ARN-ul unor alţi indivizi; se constată că aceştia din 
urmă devin astfel apți de o învățare semnificativ mai rapidă decit primii. 
Experimentul a fost reluat, în scop de control, de către E. F. Fjerdingstad, 
Th. Nissen și H. H. Roigeevd Petersen („Scand J. Physiology”, 6, 1, 1965) 
cu rezultat pozitiv, în timp ce Gh. G. Gross şi F. M. Carey (,„Science“, 
150, 1965, 3704, 1749) nu au regăsit aceste fapte. În prezent, acești autori 
colaborează cu echipa lui Babich pentru a afla motivele divergenței. 

să rezulte decît din exerciţiul însuși, care este inerent învă- 
ţării, independent de conţinutul ei, ceea ce reprezintă, după 
cum am văzut, un factor intermediar între înnăscut și ceea 
ce este dobîndit din afară. 

Oricum ar sta lucrurile cu această conservare la nivelul 
macromoleculei, pare evident că încă la Nevertebrate, înainte 
de apariţia oricărui sistem nervos diferențiat, are loc o dobîn- 
dire de informaţie din afară. La Protozoare, de exemplu, s-au 
obţinut curbe de învăţare la Parameci, obligîndu-i să se În- 
toarcă într-un tub strimt pentru a ieși din el: în acest caz 
ameliorarea statistică a mediilor ne împiedică să vorbim de 
instinct. S-au obţinut chiar rezultate pozitive condiţionînd 
Infuzorii prin asocierea unei lumini cu hrana; din păcate, 
posibilitatea unei persistenţe a urmelor chimice lăsate de 
acestea în lichid nu exclude în întregime intervenţia unor 
stimuli actuali în ceea ce — global — pare să constituie 
conservarea acestei asociaţii. Dar asupra acestei probleme 
vom reveni în paragraful 18. 

Îndată ce apare un sistem nervos, chiar necentralizat, e 
de la sine înţeles că achiziţiile devin obișnuite şi susceptibile 
de a se conserva în funcţie de numeroșii factori analizaţi de 
teoriile învăţării și în funcţie de structurile puse în evidenţă, 
fie prin fapte experimentale, fie prin intermediul „mașinilor“ 
care învaţă, construite de ciberneticieni. Așadar, între con- 
servarea informaţiilor dobîndite pe plan organic şi conserva- 
rea pe planul funcţiilor cognitive au loc tot felul de tranziţii, 
reacţiile condiţionate ocupind în această privinţă în special ; 
un loc privilegiat, sub dublul lor aspect de condiționări pro- 
priu-zis vegetative sau viscerale şi de condiționare relativă 
la stimulii exteroceptivi. 


HI. Anticiparea cognitivă — Pe de altă parte, la toate 
nivelele cognitive superioare conservarea informațiilor dobîn- 
dite anterior conduce la reacții de anticipare, astfel încît una 
dintre funcțiile esențiale ale cunoașterii este de a conduce 
la previziune. Pe terenul gîndirii ştiinţifice, stabilirea legilor 
presupune pe de o parte previziunea, căci, pentru a verifica 
ipotezele relative la o lege cercetată, experienţa trebuie or- 
ganizată, adică ea trebuie orientată în funcţie de anumite 
anticipări, fără a lăsa evenimentele la voia întimplării. Pe de 
altă parte, caracteristica proprie unei legi fiind generalitatea 

ei, ea se aplică la viitor tot așa de bine ca și la prezent sau 
la trecut, ceea ce se reduce la a spune că ea nu numai că 
autorizează previziunea dar o şi pretinde. Aug. Comte, care 
voia să limiteze știința la unicul domeniu al căutării legilor, 
uitînd de nevoia de explicare sau de comprehensiune, atribuia 
deci cunoașterii științifice funcţia centrală de previziune, afir- 
maţie foarte incompletă dar exactă prin ceea ce afirmă. 

Însă această funcţie de anticipare este foarte departe de 
a fi specifică gîndirii științifice și o regăsim la toate nivelele 
mecanismelor cognitive chiar și în cadrul celor mai elemen- 
tare deprinderi și al percepţiilor înseși. În fond, nu-i revine 
numai gîndirii rolul de a se ocupa de viitor, deși cîmpul gîn- 
dirii fiind în principiu nelimitat, ea își prelungește în mod 
firesc previziunile sau proiectele la distanţe mult mai consi- 
derabile în viitor decît o poate face acţiunea senzorimotorie 
și mai ales percepţia. Totuși, și deosebind viitorul apropiat 
de acela îndepărtat, accesibil reprezentării sau deducţiei, 
este fapt că orice deprindere comportă, prin însăși aceea că 
ea conservă o informaţie dobiîndită, o aplicaţie la viitorul 
imediat. lată de ce Tolman, în teoria sa despre învăţare, mai 
comprehensivă decît asociaţionismul lui Hull, făcea să inter- 
vină cu titlu de factor esenţial „așteptarea“, în funcţie de 
care se orientează întreaga organizare senzorimotorie chiar 
și atunci cînd ea se sprijină pe configuraţiile semnificative 
(„Sign-gestalts"), căci aceste semnificaţii sînt tocmai relative 
la așteptări. 

Pe terenul perceptiv, se știe de exemplu că iluzia de greu- 
tate, după care dintre două cutii de aceeași greutate aceea 
cu volumul mai mare pare să aibe o greutate mai mică, pre- 
supune anticiparea unei proporţionalităţi aproximative între 
greutate și volum: debilii mintali sau copiii foarte mici, care 
nu fac această previziune, nu manifestă iluzia respectivă 
atunci cînd evaluează greutatea cutiilor; deci, dacă antici- 
parea este departe de a putea explica totul, ea intervine totuși 
cu titlu de factor necesar, deși nu suficient. Un psiholog rus, 
Usnadze, a construit un echivalent vizual al iluziei de greu- 
tate, ceea ce elimină factorii musculari care intervin în cursul 
apăsării: subiectului i se prezintă de cîteva ori la rînd timp 
de 1/10 de secundă două cercuri inegale de 20 și 28 mm, 
după care ele sint înlocuite de două cercuri egale, avînd dia- 
metrul de 24 mm, așezate în aceleaşi poziţii. Se constată că 

cercul A situat în locul cercului cu diametrul de 20 mm este 
perceput ca fiind mai mare decît cercul B, egal cu A, dar aşe- 
zat în locul cercului cu diametrul de 28 mm. Cu alte cuvinte, 
prezentările inițiale au dat naştere unui efect de succesiune 
temporală care modifică percepţia ulterioară; şi deoarece 
acest efect, ca și rapiditatea stingerii sale, crește cu virsta 
(eroarea subiecţilor tineri este așadar mai slabă dar durează 
mai mult), avem în adevăr de-a face cu o activitate antici- 
patoare și nu doar cu after effects cum consideră W. Koehier 
și Wallach!6. 

În fine, şi reflexul condiţionat este desigur anticipator 
tocmai pentru că este instrument de repetare și de generali- 
zare: sunetul clopoţelului sau al fluierului declanşează reflexul 
salivar doar în măsura în care anunţă hrana, iar dacă aceasta 
nu mai urmează niciodată atunci condiţionarea se stinge în 
lipsa „confirmării“ acestei anticipări. 

Așadar funcţia de anticipare este generală la toate nive- 
lele mecanismelor cognitive. Dar, pentru comparaţiile care 
vor urma, este esenţial să notăm că la fiecare din aceste 
nivele, inclusiv cele superioare, anticiparea nu presupune nici 
un fel de „cauză finală“ și derivă exclusiv din informaţii ante- 
rioare, fie pe cale inferenţială (deducțţii științifice sau repre- 
zentative de natură oarecare) fie pe cale de transfer motor, 
fie de asemenea printr-o transpoziție perceptivă. 

În adevăr, am insistat deja asupra caracterului ambiguu al 
noţiunii de cauză finală, care rezultă psihologic dintr-o con- 
fuzie între relaţia fizică sau fiziologică de cauzalitate (cauza 
a produce efectul b) şi relaţiile logice, sau relative la con- 
știință, de implicaţie (utilizarea lui A implică consecinţa B) 
sau de instrumentalitate (pentru a obţine B „trebuie“ să uti- 
lizăm A)". Dar deși este un complex bastard, finalitatea în 
calitate de cauză finală acoperă noţiuni elementare care atunci 
cînd nu sînt amestecate sînt fiecare în parte clare şi suscep- 
tibile de interpretare cauzală sau logică: așa sînt noţiunile 
de utilitate funcţională, adaptare, direcţie și în mod special 


16 Vd. J. Piaget, Les mecanismes perceptiis (P.U.F.). 

17 J. B. Grize, care a studiat aceste trei relaţii din punctul de vedere 
al calculului logistic, arată de asemenea că relaţia de „cauză finală“ este 
din punct de vedere logic greșit formulată, deoarece ea confundă relaţiile 
reale ale „limbii“ (instrumentalitate și cauzalitate) cu relaţiile de izomor- 
iism care aparţin „metalimbii“ şi sînt utilizate pentru a pune în cores- 
pondenţă cauzalitatea a—>b şi instrumentalitatea B—A. 

cea de anticipare. În această privinţă, situaţia se explică în 
întregime prin procese de transfer sau inferenţă pornind de 
la informaţii anterioare, cu alte cuvinte pornind de la apli- 
carea sau generalizarea schemelor care, la punctul de pornire 
nu comportă decît serii cauzale simple şi bucle ce readuc 
rezultatul obţinut la acţiunea iniţială, dar la început fără 
ajutorul anticipărilor pe care apoi le permit, deși fiecare 
schemă, o dată construită, poate deveni anticipatoare. 

Să căutăm să stabilim cel mai simplu model al unui ase- 
menea proces. Fie un copil de 11—12 luni care, trăgînd ușu- 
rel în mod întîmplător un covor sau un suport oarecare 
(acțiunea A) declanșează o mişcare ușoară a obiectului așe- 
zat pe suport (rezultatul B): rezultatul B este îndată legat 

printr-o buclă de acţiunea A care reîncepe (în Fig. 1: trece- 
rea de la I la II), adică acţiunea fortuită a devenit schemă. 
Acum devin posibile două feluri de extinderi: una în direcţia 
înainte, pe care o numim extrapolare și cealaltă în direcţia 
inapoi pe care o numim recurenţă. 

Extrapolarea constă în prelungirea mișcării obţinute B 
în diferite poziţii, B sau Bẹ fiecare rezultat nou fiind readus 
prin conexiune inversă (feedback) la acţiunea de pornire A 
(III și IV în Fig. 1); cît despre recurenţă, ea constă în aceea 
că acţiunea A poate fi declanșată prin indici care preced 
indicii situaţiei iniţiale din I: de exemplu, subiectul nevăzînd 
de la început că obiectul este așezat pe un suport solid, desco- 
peră acest suport datorită faptului că percepe frontiera din 
jurul suprafeței pe care se detașează obiectul și recunoaște 
după denivelarea care marchează această frontieră că are 
de-a face cu un suport solid, care poate fi tras etc. Cu alte 
cuvinte, acţiunea A va fi declanșată de indici recurenţi — Ap 
sau — Ag etc. 

Atunci, ansamblul buclelor care leagă B, sau B, Ba etc. 
de A sau — Ag, — Ag etc. este cel care permite anticiparea, 
iar aceasta nu este decit o aplicare sau un transfer al sche- 
mei (în Fig. 1 V sau V bis) la o situaţie nouă dinainte de 
desfășurarea sa în timp, ordinea temporală a termenilor A 
și B devenind indiferentă, pentru că fiecare poate fi legat de 
toţi ceilalți (V bis). Mai exact: schema A — B, care iniţial nu 
este o schemă anticipatoare, devine o asemenea schemă prin 
dubla sa extindere înainte și înapoi; de altfel, oricare din 
cele două extinderi este suficientă, întrucît ea însăși se poate 
descompune în extrapolări și recurenţe, în măsura în care 
este schematizată. 


IV. Anticiparea organică. — Astfel concepută, anticipa- 
rea este una din funcţiile cele mai generale ale vieţii orga- 
nice și a mecanismelor de cunoaștere, prin însuşi faptul că 
ea prelungește orice conservare de informații, indiferent dacă 
informaţia este de natură genetică sau dobîndită. 

Pe teren genetic şi pe acela al epigenotipului, conserva- 
rea — care, după cum am văzut (paragraful 11) este impli- 
cată în orice organizare — se prelungește în mod necesar 
în anticipare îndată ce are loc reproducerea, pentru că ge- 
neraţia următoare execută programul genetic transmis de cea 

precedentă şi pentru că stadiile acestei realizări devin antici- 
patoare în raport cu starea finală adultă. Se înţelege de la 
sine că diferitele organe se prezintă la început sub forme 
progresive de schiţă înainte de a ajunge la starea lor de 
funcţionare; Cuenot a dedus de aci așa-numita „lege de anti- 
cipare în dezvoltare“ în virtutea căreia mecanismele se for- 
mează la embrion cu mult înainte ca organismul să aibă 
nevoie de ele (pregătire a viitorului); de exemplu: calozităţi, 
perniţe plantare, copite) (Invention et finalite en biologie, 
pag. 21). Guyenot vorbeşte chiar de „funcţionarea profetică a 
organismului“, etc. 

A vedea în asemenea fapte procese anticipatoare este cît 
se poate de corect, dacă începem prin a caracteriza anticipa- 
rea într-un mod cauzal, ca rezultat al transferului sau al ge- 
neralizării de informaţii anterioare organizate sub formă de 
scheme sau de cicluri care se conservă în cursul procesului 
(paragraful 11). Or, aici informaţiile anterioare sînt ct se 
poate de clare, la fel ca și organizarea lor autoconservativă, 
deoarece e vorba de programul genetic conservat prin orga- 
nizarea genomului. Transferul și generalizarea sînt de aseme- 
nea clare întrucît e vorba de transmiterea ereditară în cursul 
„reproducerii“ sau al multiplicării modelului iniţial. Prin 
urmare, nu avem nici un motiv pentru a invoca finalitatea, 
afară numai dacă nu ţinem s-o legăm de orice fel de meca- 
nism vital. 

Așadar, dacă doi autori cum sînt Cuénot sau Guyenot în- 
cearcă un sentiment special de mister în fața schițărilor de 
calozităţi sau de copite în cursul vieţii embrionare, motivul 
este cu totul altul decît acela al anticipării însăși, deoarece 
anticiparea ca atare nu este o problemă; motivul este că 
negînd cu înverșunare orice influenţă a mediului, deși calozi- 
tățile sau copitele nu prezintă evident nici o semnificaţie în 
afara unei utilizări în raport cu mediul, aceşti autori nu pot 
vedea în preformarea embrionară decît o armonie prestabilită 
şi tocmai, din acest punct de vedere și numai din acest punct 
de vedere, ei consideră anticiparea ca un fel de „profeție“ 
cu un iz net de finalism. Dar pe cînd Waddington a exorcisat 
acţiunea mediului și a făcut-o compatibilă cu reorganizările 
endogene ale genomului, și de cînd cibernetica a exorcisat 
finalismul și a stabilit independenţa anticipării și a reglării 
față de teleologie, nu mai avem nevoie să confundăm anti- 


206 


i! 


ciparea și profeția și nici să atribuim genomului un psihoid 
care să întemeieze anticipările morfogenetice pe o deducție 
inteligentă și conștientă: pentru acest scop sînt : suficiente 
reglările și transferurile organice. 

Ne rămîne mai ales să reamintim, în domeniul anticipări- 
lor care depind de programul genetic și nu de informaţiile 
dobîndite, sau nu numai de ele, imensa mulţime de procese 
anticipatoare care constituie instinctul. N-am vorbit despre 
aceasta în aliniatul III pentru că, deși e vorba de compor- 
tamente, acestea nu sînt conduite în care să predomine în- 
vățarea. Este adevărat că etologiștii din generaţia nouă, care 
au reflectat asupra interacțiunilor indisociabile dintre pro- 
gramul genetic și acţiunea mediului, pe care le vădeşte orice 
proces fenotipic, refuză să considere instinctul ca fiind ceva 
în întregime înnăscut (ei vorbesc de „conduite care odi- 
nioară erau denumite înnăscute“) şi, în particular Lehrmann 
subliniază participarea exerciţiului sau a dobiîndirii la toate 
nivelele. Totuși, declanșarea unui instinct nu ascultă de ace- 
leași legi cărora li se supune orice învăţare întemeiată pe 
dobîndirea de informaţii externe. Prin aceasta, instinctul pre- 
zintă modelul unui comportament care este simultan presta- 
bilit, întrucît se întemeiază într-o mare măsură pe informaţii 
genetice, cît și remarcabil de anticipator, întrucit se ajustează 
la circumstanţele mediului exterior, ca şi cum ar cunoaște 
scopul urmărit precum şi relaţiile instrumentale care subordo- 
nează acestui scop o serie de mijloace succesive şi înlăn- 
tuite într-un mod adaptativ. 

În realitate, cunoștințele care intervin în instinct nu sînt 
decît reacţiile la „stimuli semnificativi“ faţă de care orga- 
nismul este sensibilizat de către hormonii săi (comportament 
apetitiv), și care conduc la „acte de consum“ ce se desfă- 
şoară într-o serie de mișcări elementare. Totuși, din punctul 
de vedere al ciclului biologic conservat datorită acestui an- 
samblu ierarhic de conduite, aci avem un exemplu bana’ dar 
foarte impresionant de anticipări întemeiate pe informaţii 
anterioare, în mare parte genetice, dar și — într-o măsură 
variabilă — dobîndite. 


V. Un exemplu de anticipare morfogenetică la Vegetale. 
Încă cu cîțiva ani în urmă ne-am propus să examinăm ceva 
mai îndeaproape un caz de anticipare morfogenetică în dome- 

niul reacţiilor fenotipice și la fiinţe organizate fără sistem ner- 
vos, cum sînt vegetalele. Dezvoltarea unei flori sau a unor or- 
gane esenţiale ale plantei furnizează în mod natural exemple 
de anticipare, în sensul lui Cuenot, dar care, deşi depind strîns, 
cum se știe prea bine astăzi, de factori exteriori ca lumina 
și temperatura, sînt prea bine programate genetic pentru a 
permite o analiză ușoară a utilizării informaţiilor anterioare. 
Dimpotrivă, în domeniul reproducerii vegetative găsim va- 
riaţii destul de ample de la o specie la alta și citeodată de la 
o varietate la alta pentru a ne putea permite comparații rela- 
tiv imprevizibile: de exemplu o specie de crin, Lilium bulbi- 
ferum L. prezintă bulbile axilare, pe care subspecia croceum 
(Chaix) nu le prezintă. În acest caz, formarea bulbilelor are 
desigur o semnificaţie anticipatoare, din punctul de vedere 
al reproducerii, iar această anticipare se datorează probabil 
unui transfer la nivel aerian al unor procese de obicei hipo- 
gee, cum ar fi diviziunea unui bulb subteran în bulbilett. 


18 Dacă urmărim să caracterizăm procesele de reacţie în mod gene- 
rai, fără a ne limita la cazurile cînd ele sînt subordonate unei activităţi 
nervoase, le putem repartiza în două clase. Clasa de reacţii I (în care o 
formă superioară este reflexul) prezintă următoarele două caractere: a) de- 
clanşarea periodică a unui montaj ereditar care se desfășoară la modul 
ne varietur; b) această declanșare este provocată de excitanţi exteriori 
specifici. Or, caracterul original al majorităţii faptelor de creştere la 
vegetale, în comparaţie cu creșterea animalelor, este de a prezenta re- 
apariţii periodice, care țin de această clasă I: în timp ce un animal este 
în posesia unui sistem genital construit o dată pentru totdeauna, a unui 
număr invariabil de labe etc., la vegetale coroana florală dispare, pentru 
a reveni anual datorită unor excitanţi specifici (lumina și altele) sau 
nerevenind atunci cînd acești stimuli lipsesc; ele au un număr de tije 
care poate varia de la un an la altul, etc. Clasa de reacții II comportă 
dimpotrivă procese variabile în funcţie de schimbul cu datele exterioare 
şi se caracterizează prin procese de transfer și de generalizare (generali- 
zarea răspunsului, generalizarea stimulului sau a ambelor). Exemple, la 
animale, sînt condiţionarea şi formarea deprinderilor. La vegetale s-au 
studiat prea puţin procesele de transfer (excepţii: Corner, Miege sau 
Agnes Arber) pentru că ele nu apar incontestabil decît într-o perspec- 
tivă epigenetică, iar din punct de vedere al unei simple preformări geno- 
tipice sînt cu totul lipsite de sens. Or, nu numai faptele pe care le vom 
descrie în acest paragraf V par să furnizeze un exemplu destul de clar 
de generalizare (pentru mai multe detalii a se vedea J, Piaget, Observa- 
tions sur le mode d'insertion et la chute des rameaux secondaires chez 
les Sedum, „Candollea“ 1966), dar este posibil ca aceste noţiuni de gene- 
ralizare funcţională și de transfer să pună în lumină anumite probleme 
destul de centrale cum este aceea a relaţiilor dintre floare și celelalte 
părți ale plantei (teoriile lui Goethe etc.). 

Am ales așadar, ca obiect de analiză, un caz analog dar 
mai general: căderea ramurilor secundare sterile la Sedum, 
un gen de plante grase (Crassulacee) ale căror ramuri cad 
adesea fără ca totuși să se distrugă (în virtutea crasules- 
cenţei lor) și dau naștere la plante noi după producerea rădă- 
cinilor adventive și a înrădăcinării spontane. În decursul ani- 
lor am crescut aproximativ 150 de specii de Sedum europene, 
asiatice, africane sau americane, în casă sau în aer liber (la 
altitudini diferite) și am făcut o serie de observaţii în natură 
asupra acelorași specii sau varietăţi în medii diferite. 

Din punctul de vedere al anticipării de care ne ocupăm 
acum, este interesant de semnalat că această cădere a ra- 
murilor variază mult de la o specie la alta (la speciile care 
posedă asemenea ramuri) și chiar de la o situaţie de mediu 
la alta, pentru una şi aceeași specie și cîteodată chiar pentru 
un singur individ: or, în cazul în care căderea este frecveniă, 
sau chiar sistemtică (ca la Sedum nicacense All. din bazinul 
mediteraneean sau ca la diferite specii americane), ea pare 
să fie pregătită de un dispozitiv morfologic destul de evident, 
care constă fie într-o tăietură circulară în punctul de inser- 
țiune a ramurii (Fig. 2 B), fie într-o tăietură dar însoţită de o 
îngustare care facilitează și ea absciziunea (Fig. 2 C). 

Ramurile care nu urmează să cadă sînt în general de tipul 
A în ce privește modul de inserţie. De altfel se întîmplă des, 
dar nu în mod necesar și nici măcar foarte frecvent, ca 
înainte de căderea ramurii să crească, aproape de inserţie, 
rădăcini adventive. Reuniunea acestor caractere pare deci să 
constituie o anticipare moriogenetică a căderii şi, în adevăr, 
în cazul speciilor la care predomină inserţiile C este greu să 
atingem o tufă sau să o transplantăm fără ca atingerile cele 

mai ușoare să nu provoace absciziuni; în aer liber sînt sufi- 
ciente o ploaie, un curent de aer sau o invazie de lăcuste etc. 
pentru a constata prezenţa unor ramuri căzute pe sol. 

Să observăm acum că această anticipare este legată de un 
proces cu caracter vădit reacţional care în cazurile extreme 
aminteşte reflexul de autonomie bine cunoscut la crabi, șo- 
pîrle, hîrciogi etc. numai că aici ramura care cade generează 
un individ nou complet (ceea ce amintește deci un mecanism 
de regenerare ca la căderea frunzelor la Sedum stahlii Solms), 
şi nu se separă pentru a proteja planta-mamă. Desigur că 
acest proces de reacţie este legat de condiţiile genetice, în 
sensul că nu toate speciile îl prezintă sau nu-l prezintă cu 
aceeaşi frecvenţă: există un grup de specii vivace, cum sînt 
Sedum acre L. din Europa, moranense H.B. și K. din Mexico 
și altele, la care nu au loc decît puţine căderi şi puţine in- 
serții B—C; de altfel, acesta e cazul la aproape toate speciile 
anuale, la care reproducerea este aproape în întregime sexuată 
şi nu vegetativă. Dar la speciile cu numeroase căderi, carac- 
terul de reacţie al căderii este bine marcat prin variațiile ei 
concomitente cu ale mediului: de exemplu, Sedum album L. 
prezintă căderi şi inserţii de tip B—C mult mai numeroase la 
înălţimi de 2000 m în Alpi decît la 1000 m (la Sedum mon- 
tanum relaţia este inversă), iar mai multe specii americane 
crescute la Geneva alternativ în casă și în aer liber își 
schimbă regulat frecvenţa căderilor și a modurilor predomi- 
nante de inserţie de la o situaţie la alta. 

Se va spune atunci că aceste căderi și modul de inserţie 
se supun încontinuu unui determinism precis: rolul secetei, 
al alimentării, al luminii etc. Dar acești factori exteriori nu 
explică de loc de ce are loc absciziunea, căderea şi repro- 
ducerea vegetativă și nu simplă creştere sau necroză: factorii 
interiori trebuie deci situaţi pe alt plan decit procesul de 
ansamblu al separării, iar aceasta rămîne de natură anticipa- 
toare (la fel cum floarea este anticipată în boboc etc. iar 
etapele sale nu sînt generate numai de lumină sau de ceilalţi 
factori care accelerează sau înhibă înflorirea). 

Trebuie deci să dăm o explicaţie acestei anticipări care 
pare să fie de natură reacțională și fenotipică și să cercetăm 
dacă, conform cu regula, putem s-o lămurim pornind de la 
informaţii dobîndite anterior. 


210 


Or, în primul rînd putem să grupăm speciile în categorii 
distincte după cum ele posedă sau nu ramuri secundare ste- 
rile şi după cum acestea sînt ataşate la tije sau mlădiţe tirî- 
toare pe sol sau rămîn strict aeriene (fără contact cu solul). 
Este inutil să ne ocupăm amănunţit de aceste categorii sau 
subcategorii care de altfel nu corespund în întregime cu 
subdiviziunile filetice. Este mai convenabil să facem o sta- 
tistică exactă a modurilor de inserție (A, B sau C cu sub- 
diviziuni a căror semnalare este aici inutilă) după categorii 
și specii și să examinăm modurile de inserţie a ramurilor 
subterane (rădăcini, rizomi, stoloane hipogee etc.). 

Procedind astfel, constatăm în primul rînd că procesele 
de separare încep încă în sectoarele subterane și se prelun- 
gesc apoi la nivelul mlădiţelor care se tîrăsc pe sol. Or, la 
aceste noi nivele procesul nu are nimic anticipativ ci con- 
stituie un lanţ cauzal simplu: a) creşterea unei ramuri, $) în- 
rădăcinare la baza ei prin rădăcini adventive dar de aseme- 
nea în sol, y) independenţa treptată a ramurii hrănite mai 
mult prin propriile sale rădăcini decît prin tija care o suportă, 
ò) început de separare (trecerea de la inserţia A la formele 
B sau C), e) separare completă. 

Dar în afară de aceasta se constată că fiecare din aceste 
verigi a reacţionat asupra celei precedente şi o întărește, 
ceea ce transformă înlănțuirea liniară într-un sistem cu bucle, 
adică un fel de schemă ale cărei caracteristici devin inter- 
dependente în cursul procesului de creştere!?. Atunci, pentru 
a pune în evidență caracterul anticipativ pe care-l ia pro- 
cesul la nivelul ramurilor strict aeriene, este suficient să 
admitem un transfer de schemă de la regiunile hipogee la 
nivelele epigee (cum este cazul la Lilium, citat mai sus). 

Or, cel mai bun indiciu al faptului că are loc un transfer 
este gradarea foarte treptată a procesului: comparind statis- 
ticile modurilor de inserţie de la o categorie la cea următoare, 
găsim o corelaţie netă între raporturile (B+C)/A și C/B, care 
cresc regulat în valoare, ceea ce arată o creștere lentă în 
direcţia inserţiei de formă C și a absciziunii ramurilor. 

În rezumat, constatăm așadar la vegetalele simple exis- 
tenţa unor procese reacţionale care, în funcţie de o schemă, 


19 Conform cu Fig. 1, V şi V bis, sistemul cu bucle fiind datorat aci 
faptului că acţiunile cauzale sînt însoţite de acţiuni înapoi. 

devin anticipative prin transferul acestei scheme de la un 
nivel al organizării anatomo-fiziologice la altul. Funcţia de 
anticipare evidentă în fiecare deprindere și în fiecare condi- 
ționare o găsim deci tot atit în comportamentele animalelor 
cît şi în adaptările fenotipice ale vegetalelor. 


$ 14. Reglările și echilibrarea 


Mai există un alt mare domeniu în care izomorfismele 
dintre funcţiile (sau structurile) organismului și funcţiile 
(sau structurile) mecanismelor cognitive par evidente: acesta 
este domeniul reglărilor înseşi, care este deosebit de impor- 
tant pentru ipoteza noastră fundamentală (paragraful 3) pen- 
tru că noi vizăm interpretarea instrumentelor de cunoaștere 
ca organe specializate ale reglării în cadrul schimbărilor 
furcţionale dintre organism și mediu. Dar, în plus, vrem să 
încercăm să arătăm că aceste reglări cognitive prelungesc 
reglările organice: or, dacă ele le prelungesc răminînd organe 
specializate pe terenul schimburilor cu exteriorul, înseamnă 
că regiările organice nu sînt suficiente și că, în afară de izo- 
morfismele parţiale care sînt ușor de constatat, reglările 
cognitive prezintă proprietăţi originale pe care trebuie să le 
caracterizăm. 

Dar această originalitate poate să ţină de două feluri de 
motive. Un motiv ar fi pur și simplu că domeniile reglărilor 
organice și cognitive sînt diferite, pentru că reglările cogni- 
tive se referă la schimbul cu un mediu care se întinde 
la distanţe din ce în ce mai mari în spaţiu și timp (ajungind 
pînă la urmă la atemporalul logic sau matematic) şi, chiar 
prin aceasta, se referă la „forme“ sau structuri care nu mai 
sînt toate materiale ci funcţionale sau „formale“, adică con- 
ceptuale sau reprezentative. Din contră al doilea motiv ţine 
de însuși mecanismul reglărilor în joc. 


J. Reglare și construcţie, — Să pornim deci de la analiza 
domeniilor de reglări. Pentru a înțelege natura comună a 
reglărilor organice și a reglărilor cognitive (şi tocmai de 

aici trebuie să pornim pentru a desprinde apoi deosebirile), 
e bine în primul rînd să insistăm asupra faptului că reglarea 
nu se suprapune construirii de forme și de schimburi, ci par- 
ticipă la această construcţie cu rol de instrument principal 
în sensul că această construcţie nu numai că rezultă din 
reglare dar este ea însăși, ca atare autoreglare. 

Fizicianul Lippmann spunea că deosebirea dintre fiinţele 
vii și materia neorganizată este că aceasta din urmă ne oferă 
numai „fenomene“, în timp ce ființele vii prezintă „aparate“ 
sau organe. lar psihozoologul von Uexküll adăuga că celula 
nu este numai o mașină dar şi un mecanic. Asemenea expri- 
mări înseamnă că nu există, la început, procese de organizare, 
de adaptare, de „memorie“ sau conservare, de anticipare și 
apoi mecanisme reglatoare destinate să le perfecţioneze sau 
să le corecteze erorile, ci că fiecare din aceste mecanisme 
face parte dintr-un mecanism constructiv pentru care auto- 
reglarea este condiţia esenţială de funcţionare, fără de care 
el și-ar pierde identitatea și continuitatea, adică s-ar pulve- 
riza într-o mulţime de schimbări fără autoconservare, adică 
fără „viaţă“. 

Dacă desprindem cele două caracteristici vitale care sînt 
cele mai esenţiale, putem spune, împreună cu toţi autorii, 
că viaţa este „creatoare de forme“ (Brachet) sau că ea este 
„invenţie“ (Cuânot), ceea ce comportă, fie în calitate de con- 
diţie necesară, fie în calitate de consecinţă necesară (sau în 
ambele aceste calităţi), că ea se îndreaptă spre cucerirea 
unui mediu din ce în ce mai întins, Să notăm din capul locu- 
lui că acestea două sînt și cele mai centrale caracteristici 
ale oricărei cunoașteri, caracteristici care rezumă mecanis- 
mele comune vieţii și cunoașterii, analizate în paragrafele 
10—13. 

Dacă începem cu construcţia formelor, am putea crede 
că, pe de o parte există construcţia (organizare, morfogeneză 
embrionară etc.), iar pe de altă parte, reglare sau corecție, 
în înţelesul că procesul constructiv o ia înainte iar reglarea 
ar fi revenirea în sens invers cu titlul de control dar efectul 
proactiv și efectul retroactiv sînt indisociabile, deoarece o 
construcţie fără conservare nu mai este o dezvoltare organică, 
Ci o schimbare oarecare. Mai mult, construcţia formelor noi 
nu rezultă dintr-un principiu irațional de „elan vital“: ea nu 
este inteligibilă decît în calitate de echilibru nou, adică de 

produs al unei reechilibrări care este un răspuns la o ten- 
siune a mediului. Or, cine spune reechilibrare spune reglare, 
în măsura în care există o conservare continuă și obligatorie 
a funcţionării anterioare așa cum e cazul oricărei „deplasări 
de echilibru“ în domeniul vieţii. 

În ce privește schimbul cu mediul, acesta este implicat în 
reechilibrare și, în măsura în care evoluţia fiinţelor organi- 
zate ne indică un „progres“ în sensul lui Huxley și mai ales 
a lui Rensch, cu „deschidere“ crescîndă a posibilităţilor de 
adaptare, pare necesar să admitem că crearea formelor se 
traduce în cadrul schimburilor materiale și mai ales în com- 
portament prin cucerirea unui mediu din ce în ce mai întins?0. 
Chiar dacă definim mediul, împreună cu von Uexküll, ca 
fiind ansamblul stimulilor senzoriali care acţionează asupra 
comportamentului, sau împreună cu H. Weber, ca fiind ansam- 
blul influențelor, independent de calitatea lor de stimuli, 
rămîne clar că unor sisteme mai „deschise“ nu numai în ce 
privește schimbul dar și în ce priveşte posibilităţile de schimb 
le corespunde un mediu mai întins. Or, și aici, această extin- 
dere crescîndă (nu spunem regulată) a mediului nu poate 
decît să fie solidară și de manieră indisociabilă, cu sistemele 
de reglare: în adevăr, sau extinderea este letală pentru indi- 
vid sau pentru specie, sau ea este adaptativă, iar adaptarea 
este o echilibrare. Or, deoarece această echilibrare din ce în 
ce mai mare nu seamănă deloc nici cu un mulaj, cum este 
adaptarea unui lichid la recipientul său, nici cu o simplă 
balanţă de forţe, ci presupune o ajustare permanentă între 
acomodare la situaţii și asimilarea care conservă funcționa- 
rea, trebuie din nou să repetăm că mecanismele reglatoare 
sînt inerente și nu supraadăugate acestor schimburi cu un 
mediu din ce în ce mai întins. 

Toate afirmaţiile de mai sus se aplică în aceeași măsură 
mecanismelor cognitive ca și celor organice, iar diferenţele 
dintre ele, a căror examinare va urma, nu vor modifica aceste 
afirmaţii. Deosebirile însă există și ţin atit de transformarea 
formelor cît şi de aceea a mediului, îndeosebi în ce privește 
gîndirea omului. 


2 Cu excepția unor cazuri cînd asistăm la o strategie inversă de 
închidere sau restringere a mediului; acesta este cazul parazitismului, 
sau al formelor care n-au evoluat din Era primară (Lingula și altele). 

Dacă pornim de la mediu, viaţa la toate nivelele vădeşte o 
„tendinţă“ continuă de extindere (diseminarea vegetalelor, 
locomoţia animală etc.) care este și mai accentuată (și de 
astă dată fără ghilimele) în domeniul cunoașterii, unde na- 
tura coordonatoare a tuturor formelor de cunoaștere le îm- 
pinge la generalizare, la studiul unor obiecte noi și la explo- 
rarea unor domenii încă insuficient cunoscute. Aceste 
numeroase lărgiri corespund deci la o extindere a „mediului“. 
Dar oare aici cuvîntul „mediu“ are același sens ca și la nive- 
lul biologic? Von Uexküll răspunde că nu, punînd în opoziţie 
„Mitwelt“ cu „Umwelt“ iar Bertalanffy îl aprobă declarind că 
noțiunea de Umwelt încetează să mai fie valabilă pentru 
comportamentul omului. Dar dacă limbajul și viaţa socială 
permit constituirea unei culturi care se transmite prin educa- 
ție și nu prin ereditate și dacă obiectele cunoașterii se întind 
indefinit în timp şi spaţiu, nu e mai puţin adevărat că ansam- 
blul acestor obiecte continuă să constituie din punct de 
vedere biologic — un ansamblu de „stimuli“ și deci „un 
mediu“; că acești stimuli nu sînt exclusiv „senzoriali“ se 
înţelege de la sine, dar deoarece, la toate nivelele, o reacţie 
perceptivă presupune o asimilare la cadre sau structuri endo- 
gene, faptul că obiectele cunoașterii situate în lumea exte- 
rioară sînt integrate în cadre logico-matematice, verbale sau 
sociale, nu constituie un motiv ca ele să nu mai joace rol de 
mediu. Și, deoarece relaţia dintre organism și mediu este o 
relație de schimb și nu de simplă subordonare, schimbul cog- 
nitiv nu este mai puţin un schimb decît cel biologic, Dar deo- 
sebirea subsistă: acest „mediu“ cognitiv se extinde neîncetat, 
cu viteză mult mai mare și în mod nelimitat, de unde o 
primă posibilitate de diferenţiere a reglărilor. 

De aici, a doua deosebire, relativă la domenii: reglările 
organice se referă la procese materiale, în timp ce reglarea 
unui raționament din matematica pură se referă la „forme“ 
disociate de orice conţinut (actual) și în consecinţă devenite 
complet funcționale în conceptualizarea lor abstractă. Dar 
deși deosebirea este foarte mare și, după cum vom vedea, 
atrage o deosebire a mecanismelor de reglare, nu ne putem 
limita la această opoziţie care se referă la termenii extremi, 
căci între morfopoiesa organică şi construcţia „formelor“ 
cognitive observăm o trecere continuă, 

Am văzut aceasta mai sus ($ 11) în cazul suprapunerii de 
clase, a relaţiilor de ordine etc., iar aici este suficient să amin- 
tim că „formele“ comportamentului prelungesc adesea pe cele 
ale organelor (a se vedea: instinctele, deprinderile de apu- 
care etc.); iar conceptele inteligenţei prelungesc schemele 
sensorimotorii ale comportamentului dobîndit. După toate 
acestea să căutăm a desprinde analogiile și deosebirile dintre 
reglările organice și cele cognitive. 


II. Reglări organice și cognitive. — Sub forma sa cea mai 
generală, o reglare este un control retroactiv care menţine 
echilibrul relativ al unei structuri organizate, sau al unei 
organizări pe cale de a fi construită. Dar (după cum am văzut 
la I) întrucît construcția unei structuri este indisociabilă de 
reglarea ei, trebuie să adăugăm că acest control retroactiv, 
deși rămîne un control, constituie totuși o îmbogăţire a orga- 
nizării însăși. În situaţiile elementare, reglarea se confundă 
chiar cu organizarea, faţă de care reglarea exprimă jocul mai 
mult sau mai puţin echilibrat al interacțiunilor. În cazul 
structurilor pe cale de formare, controlul retroactiv îmbogă- 
ţește construcţia, în sensul că el cooperează cu înseși această 
construcţie. 

Așadar, caracterul general al reglărilor propriu-zis orga- 
nice și al reglărilor cibernetice în sensul curent al termenilor 
rezidă în a constitui, datorită controlului retroactiv, corecţii 
sau moderări ale erorii. Una din două: sau reglarea se referă 
la rezultatul unui proces şi atunci ea se reduce fie la accep- 
tarea mersului normal, adică al reuşitei, fie la compensarea 
devierilor și corectarea erorilor; sau mecanismul reglator se 
referă la procese în curs sau la acţiune însăși și nu la rezul- 
tatul ei, în care caz el comportă o dimensiune anțicipatoare 
și rezidă atunci într-un ghidaj care, la rîndul său, se reduce 
la confirmarea direcțiilor bune și corectarea sau compensa- 
rea direcțiilor eronate. 

Mai sus ($ 3), am făcut distincţia între reglările structu- 
rale, care modifică caracterele anatomice sau histologice în 
joc şi reglările funcţionale care se referă la exercitarea orga- 
nelor. În afară de aceasta, am deosebit pe de o parte situaţiile 
în care reglarea se confundă cu interacțiunile sistemului, și 
pe de altă parte, formarea unor organe specializate de reglare, 
cum ar fi sistemul endocrin, sursă de reglări mai ales struc- 

turale și sistemul nervos, care suprapune reglărilor structu- 
rale (neurosecreţie și altele) reţele de reglări funcţionale. 

Or, toate aceste forme de reglări organice corespund cu 
caracterul general de corectare sau de moderare a erorilor, 
ceea ce nu este deci contradictoriu cu aspectul constructiv 
al reglării, deoarece această corectare este expresia unor 
reechilibrări sau a unor echilibrări. Cînd vorbim de reglare 
în embriologie în sensul de reglări structurale care conduc 
un blastomer izolat artificial la reconstituirea unui embrion 
complet, „eroarea“ pe care o compensează reglarea e această 
diviziune impusă din afară. În cazul reglărilor genomului, 
unde genele reglatoare „represoare“ activează sau împiedică 
funcţionarea altora, ne aflăm în prezenţa bipolarităţii, atît de 
generală la toate nivelele reglărilor organice; facilitare sau 
întărire şi inhibiţie (dualitate care se găseşte pînă și în aceea 
dintre afirmaţie și negaţie pe planul operaţiunilor logice, dar, 
după cum vom vedea, avînd alte caracteristici). Or, această 
bipolaritate nu are sens pe plan organic decît din punct de 
vedere adaptativ, adică din acela al corectării erorilor și al 
acceptării reuşitelor. 

Indată ce se diferenţiază organele reglatoare, cum ar fi 
sistemele endocrine și cel nervos, acest caracter de control 
care este alternativ corector și activator devine și mai evi- 
dent și se manifestă în toate domeniile prin reechilibrări sau 
prin întreţinerea unui echilibru relativ; iar feedback-urilor de 
toate formele li se suprapun acele feed-forward-uri care me- 
diază insuficienţele de viteză sau excesele de amplitudine ale 
feedback-urilor constituind astfel un fel de reglări la puterea 
a doua sau de reglări ale reglării. 

Or, aceste modele clasice de reglare se regăsesc cu ace- 
laşi forme de corectare a erorii sau de anticipare corectoare 
și la nivelul structurilor cognitive elementare. Învăţarea prin 
tatonări sau încercări și erori nu este decit construirea trep- 
tată a unei scheme, dar prin etape sau reglări succesive 
astfel încît rezultatul fiecărei acţiuni o modifică pe cea urmă- 
toare în sens pozitiv sau negativ. S-au dat tot felul de modele 
pentru tatonări, începînd cu hazardul pur cu selecţie ulterioară 
(Thorndike) și pînă la „desfăşurarea unei melodii“ sau la 
Gestalt-ul dinamic, prin echilibrare treptată. Dar îndată ce 
încetăm să concepem subiectul ca simplu teatru de acţiune 
al unor emergenţe fortuite sau a unui echilibru la modul 

fizic, pentru a-i restitui activitatea sa de căutare și de organi- 
zare treptată, e de la sine înțeles că tatonarea constă în 
reglări succesive care se înlănțuie pe linia unei echilibrări 
prin asimilări și corecții datorate subiectului însuși. 

Un caz mai frapant de echilibrare prin reglări este cazul 
învăţărilor perceptive la care subiectul nu cunoaște rezulta- 
tele succesive. De exemplu, dacă prezentăm subiectului de 
20—40 ori la rind o figură construită de Miiller-Lyer sau un 
romb pe care s-a desenat diagonala mare (aceasta va îi tot- 
deauna subestimată), iluzia descrește pe măsura prezentărilor 
pînă la anularea momentană la anumiţi adulţi. Or, G. Noelting 
şi Gonheim, lucrînd în laboratorul meu, au arătat că această 
învăţare nu începe decît pe la virsta de 7 ani, iar la subiecţii 
mai tineri eroarea oscilează în jurul unei medii constante. 
Așadar, aici are loc o reglare care se dezvoltă cu virsta, 
fără cunoașterea rezultatului măsurilor; ambele caracteris- 
tici reprezentînd două motive pentru a o considera antici- 
pativă: atunci, tocmai explorările progresive şi tatonările 
sînt acelea care printr-o descentralizare gradată corijează 
efectele deformante ale centrării (surse de eroare care, după 
cum se poate dovedi experimental, poate fi chiar calculată). 


III. Reglări şi operaţii?!. — Dar dacă reglările cognitive 
elementare sînt de același tip cu reglările organice, reglările 
superioare, care nu sînt decît operaţiile înseși, sînt de altă 
formă, dar constituie rezultatul unei treceri la limită pornind 
de la reglările obișnuite (la fel cum se trece de la inducția 
probabilistă la deducţia necesarului). 

Să notăm în primul rînd că această trecere nu este de 
loc bruscă și că primele reglări reprezentative dar preope- 
ratoare fac trecerea de la reglările senzorimotorii la operaţii. 
De exemplu, un copil de 5—6 ani va spune despre un cocoloş 
de plastilină transformat într-un cîrnat că are mai multă ma- 
terie pentru că este alungit; dar dacă vom continua să-l în- 
tindem el va avea mai puţină materie fiindcă devine „sub- 
tire". În acest caz, inversarea erorii decurge dintr-o reglare 
determinată de însăși extragerea erorii. La rindul său, această 


21 În legătură cu diferite aspecte ale acestui paragraf, a se vedea 
frumosul studiu Modeles cibernetiques et adaptation, de G. Cellerier, care 
urmează să apară în Etudes d'epistemologie genetique (P.U.F.). 

inversare va determina ca alungirea şi subțierea să devină 
solidare, de unde va apare în sfîrșit operaţia de compensare: 
„mai lung X mai subţire = aceeași cantitate“. Vedem astfel 
cum o operaţie reversibilă și conservarea pe care o inspiră 
pot deriva într-un mod absolut continuu dintr-un joc al re- 
glărilor. 

Dar trebuie să spunem mai mult și să vedem în operaţie, 
ca atare, o formă superioară de reglare, al cărei control re- 
troactiv a devenit reversibilitate completă și riguroasă. În 
exemplul precedent, are loc o reversibilitate prin recriproci- 
tate în cadrul unei multiplicări de relaţii. Dar putem lua un 
exemplu mai simplu, ale cărui izomorfisme biologice le-am 
văzut la paragraful 11: exemplul suprapunerii claselor, în ca- 
litate de rezultat al operaţiei aditive A+A'=B; B+B'=C; etc. 

Constatăm, în primul rînd, că această operaţie A+A' =B 
la care primul efect este proactiv pentru că ajunge la con- 
struirea lui B, comportă de asemenea un efect retroactiv, 
deoarece A este îmbogăţit logic cu caracteristici noi îndată 
ce este reunit cu A' și integrat în clasa B (judecata „toţi 
A sînt B sau posedă caracterele b ale lui B” nu putea fi afir- 
mată înainte de a se construi B). Dar, pe deasupra, constatăm 
că acest efect retroactiv conţine și un element de control, în- 
trucît revine la conservarea lui A în pofida integrării sale 
în B și chiar numai la asigurarea acestei conservări, deoa- 
rece, dacă B se află sub forma A+A'=B, cu ajutorul operaţiei 
inverse îl putem regăsi pe A: B—A'= A. Așadar, aici operaţia 
inversă (—) joacă rolul de reglare (control retroactiv) în ra- 
port cu construcţia (operaţia aditivă +) şi se vede că con- 
trolul coincide cu construcţia, deoarece operaţiile (+) şi (—) 
sînt aceeași operaţie numai că orientată în ambele sensuri 
ale direcţiei. 

Se va spune poate că această reglare presupune așadar 
conservarea. Dar nu e deloc așa; căci tocmai reversibilitatea 
generează conservarea după cum se poate ușor arăta din 
punct de vedere psihologic: reversibilitatea este însuși pro- 
cesul al cărui rezultat este conservarea, iar acest proces va- 
riază în grade de aproximare cît timp rămîne în stare de re- 
glare, în sensul obişnuit al cuvîntului; de aci rezultă răspun- 
surile intermediare care se obţin între nonconservare și con- 
servare. Pe de altă parte, argumentarea copilului, atunci cînd 

vrea să justifice o conservare care i-a devenit evidentă este 
fie de tipul reversibilităţii („din cîrnăcior se poate face la 
loc un cocoloş“) fie de tipul identităţii („e aceeași plastilină“, 
„l-aţi alungit doar și nimic mai mult“, „n-aţi luat și nici n-aţi 
adăugat nimic“ etc.). Or, identitatea nu-l învaţă pe copil ni- 
mic nou: căci indiferent de vîrstă, el știa dinainte că nu s-a 
adăugat nimic etc., și totuși el concludea nonconservarea. 
Identitatea devine efectiv un argument numai din momentul 
în care este subordonată reversibilităţii (+P—P=O unde O 


sau P° = operaţia „identică“ a sistemului). Așadar, reversi- 
bilitatea atrage conservarea și nu invers, cum credea E. Me- 
yerson. 


Se va spune atunci că această reversibilitate presupune 
cel puțin o „memorie“? Dar dimpotrivă, ca și în orice sistem 
de reglare, tocmai retroacţiunea — iar aici reversibilitatea 
— este aceea care generează „memoria“ ca simplă conservare 
a schemelor construite prin acţiune simultan proactivă şi re- 
troactivă (a se vedea paragraful 13). 

Se va spune cel puţin că reversibilitatea trebuie să fie în 
acest caz ajustată, pentru a nu fi nici prea „lungă“ nici prea 
„Scurtă“ și pentru a-și atinge obiectivul exact. Și în adevăr, 
construirea unui model ar presupune ideea unei asemenea 
ajustări. Dar în această privinţă apar două posibilităţi: sau 
un sistem de unităţi, care însă este exclus aici, pentru că 
construcţia nu este numerică (aceasta ar presupune sinteza 
suprapunerilor cu o ordine serială A A' B' etc.); sau o con- 
solidare a înseși suprapunerilor. Or, ele sînt consolidate (sau 
controlate) tocmai prin corespondenţa biunivocă dintre ope- 
rațiile directe şi cele inverse: — A nu corespunde decit la 
+A, —A' la + A’; —B la +B etc. 

Or, această interpretare care constă în considerarea ope- 
rațiilor ca reglări de tip superior, deci ca stări limită la care 
ajung reglările obișnuite atunci cînd retroacţiunile lor apro- 
ximative dobindesc o reversibilitate completă, comportă de 
fapt o semnificaţie biologică profundă care depășește cu mult 
micul joc al izomorfismelor formale. Dacă reglarea de tip 
inferior (sau obișnuit) constituie un proces de corectare sau 
de moderare a erorilor, reglarea operatorie trebuie să fie 
concepută ca un proces de precorectare, de evitare sau de 

eliminare a erorilor, ceea ce înseamnă mult mai mult?2. În 
adevăr, o deducție operatoare nu poate comporta o eroare 
dacă e conformă cu legile structuzii sale (de „grupare“, „grup“, 
„latice“ etc.). O eroare de logică sau de matematică este re- 
zultatul unui lapsus individual, adică al unor factori de aten- 


22 W. R. Ashby în lucrarea sa An Introduction to Cybernetics a dat 
un exemplu drăguţ de reglator bazat pe teoria jocurilor, despre care spune 
că este simultan cel mai comun și mai uşor de construit şi de întreţinut 
biologic. E vorba de un joc între reglatorul R şi sursa de perturbări P 
(care ar putea fi de exemplu mediul), perturbările manifestîndu-se în or- 
ganismul T care tinde să conserve în calitate de constante anumite va- 
riabile esenţiale E. Or, într-un model de acest tip, 

reglarea n-ar putea să fie perfectă, deoarece informația de care are nevoie R 
pentru a putea funcționa trebuie să provină de la E iar rezultatul odată 
produs în E reglarea nu mai poate fi decit aproximată. Pentru ca regla- 
rea să fie perfectă trebuie deci ca reglatorul să intervină înainte ca P 
să fi provocat un rezultat în E. Ni se pare că tocmai aceasta caracte- 
rizează situația în ce priveşte operațiile la care reglarea nu se referă 
la rezultat ci la acțiunea însăși iar acțiunea permite prevederea rezul- 
tatului şi fie utilizarea fie anularea lui cu ajutorul operaţiei inverse. 
Aşadar, tocmai desfășurarea deductivă a acţiunilor în calitate de opera- 
ţii ar conduce la reglare perfectă simultan prin anticiparea rezultatelor 
cît şi prin eventuala lor anulare sau inversare. 

De altfel, între modelul elementar cu o singură conexiune inversă, 
care pornește de la rezultatul acţiunii, și operaţia reversibilă, putem con- 
cepe, îndată ce reglarea se referă la acţiuni şi nicidecum la rezultatele 
lor, m.dele cu feedback dublu (BP și QA în schema de mai sus); de 
exemplu în cazul cînd copilul efectuează o seriere empirică în ordine 
crescătoare (" <...) este imaginat un parcurs ulterior în ordine descres- 
cătoare (““ >...) sau cînd alungirea unui cîrnat de plastilină atrage con- 
statarea subţierii sale etc. În acest caz, ceea ce la un început nu este decit 
reglare succesivă (la diverse etape ale acţiunii: a se vedea diferența 
dintre cele două scheme) va deveni un sistem de operaţii directe şi in- 
verse de îndată ce cele două acţiuni BP și PQ vor fi coordonate într-un 
tot unic în loc să fie ajustate din afară prin reglări succesive treptate. 
Să mai notăm că dacă facem să intervină aci două acţiuni distincte AB şi 
PQ, acţiunea PQ poate chiar să nu aibă iniţial decît un feedback în raport 
cu AB, ceea ce ar face ca BP şi QA să fie reglări la puterea a doua. 

ție, de memorie etc. exteriori structurii utilizate, în timp ce o 
structură perceptivă, de exemplu, comportă un aspect proba- 
bilist care exclude orice compunere în afară de compunerea 
prin reglări din aproape în aproape. 

Vedem astfel că, pe măsura ce se extinde „mediul“ cu- 
noașterii, adică ansamblul obiectelor exterioare la care se 
aplică cunoașterea, și pe măsura disocierii formelor și a 
conţinutului lor, adică a elaborării „formelor“ abstracte și con- 
ceptuale, deosebite de cel perceptive sau senzori-motorii, şi 
a fortiori de formele materiale ale organismului, reglările 
însărcinate cu controlul schimbului cognitiv cu acest mediu, 
adică cu organizarea experienţei în funcţie de cadrele deduc- 
tive, ating un nivel de precizie necunoscut reglărilor elemen- 
tare: în loc de a se limita la corectări ulterioare şi referitoare 
doar la rezultatele proceselor sau comportamentelor sau la 
un ghidaj aproximativ de anticipări exclusiv probabiliste, ele 
execută o funcţie de precorectare propriu-zisă. Funcție a că- 
rei exercitare rămîne firește aproximativă pe terenul metode- 
lor inductive pentru că conţinutul experienţei rămîne ireduc- 
tibil la o previziune exhaustivă, dar funcţie integral realizată 
pe terenul structurilor deductive sau logico-matematice ale 
inteligenţei. Dacă am considera esenţele matematice ca fiind 
exterioare subiectului, fondul afirmațiilor precedente ar ră- 
mîne valabil, întrucît inteligenţa ar trebui să se adapteze la 
ele. Dar e de la sine înţeles că dacă concepem, aşa cum vom 
fi conduși şi noi s-o facem (Cap. VI), structurile logico-mate- 
matice ca avînd originea în funcţionările cele mai generale 
ale acțiunii și organizării vii, caracterul de reglare superioară 
pe care-l atribuim operaţiilor intelectuale capătă o semnifica- 
ție și mai profund biologică. 


IV. Concluzii, — Concluziile care trebuie trase din în- 
treg acest capitol și mai ales din acest paragraf 14 par simple 
și obligatorii. | | 

În primul rînd funcţiile cele mai generale ale organismu- 
lui, funcţiile de organizare, adaptare și asimilare, conservare 
și anticipare, reglare și echilibrare, se regăsesc toate în pla- 
nul cunoaşterii, unde toate joacă acelaşi rol esenţial. Numai 
reproducerea n-a fost menţionată; dar dacă o descompunem 
în cele două componente principale, de conservare sau repe- 
tare și de recombinare a caracterelor transmise, e de la sine 

înţeles că aceste două aspecte nu mai sînt străine mecanis- 
melor de repetare și de interferenţe combinatoare de care 
dau dovadă inteligențele individuale în interacţiunile lor. 
Chiar şi pentru relaţiile dintre genomul individual și „popu- 
lație“ regăsim izomorfisme parţiale în relaţiile dintre individ 

şi societățile umane: unitatea fundamentală este firește popu- 
laţia sau societatea, dar aceasta nu implică mai puţin direct i 
că fiecare individ conține în sine însuși un mod inextricabil f 
de interferenţe sociale și constituie astfel un microcosmos 
care reflectă un sector mai mult sau mai puțin întins al 
grupului în ansamblul său; după cum în egală măsură re- 
zultă că tocmai la individ şi mai ales în cursul ontogenezei 
sale se efectuează recombinările genetice sau sociale, dînd 
naştere la sinteze noi. De îndată ce renunţăm la atomism în 
favoarea constructivismului dialectic, ne dăm seama că pro- 
blema de a ști dacă indivizii sînt aceia care generează carac- 
terele grupului social şi ale „pool-ului genetic“, sau dacă are 
loc contrariul este analogă cu vechea întrebare fără răspuns 
dacă găina face oul sau invers, problemă pe care de alt- 

fel preferăm s-o formulăm cu ajutorul termenilor de găină 

Și „pui“ căci oul nu este decit un moment trecător al dez- 
voltării. 

Reciproc, caracteristicile esenţiale ale cunoașterii prezintă 
corespondențe organice evidente. Cele două mari funcții ale 
inteligenţei sînt invenţia și înţelegerea și atît invenţia mor- 
fologică şi fiziologică cît şi asimilarea organică constituie sur- 
sele lor, consecinţa fiind descoperirea treptată sau extinderea 
nelimitată a mediului, 

Dar dacă izomorfismele parţiale pe care am căutat să le 
punem în evidenţă par să indice mecanisme comune incon- 
testabile, nu e vorba totuși decit de corespondențe parţiale 
pentru motivul fundamental că cunoașterea, deși își află ca- 
drele funcţionale în organizarea vitală, depășeşte neîntrerupt 
această organizare prin structuri tot mai rafinate, cu toate că în 
aceeași direcţie imprimată chiar de la bun început. Din punctul 
de vedere al organizării inteligenţa ajunge la structuri mai sta- 
bile și totodată mai bine diferenţiate, căci dacă putem con- 
cepe o matematizare posibilă a tuturor structurilor biologice, 
în schimb nu toate structurile matematice sînt realizabile 
pe planul organic. Din punctul de vedere al adaptării, inte- 
ligenţa ajunge la forme de echilibru între asimilare și aco- 

modare cu mult mai înaintate și mai coerente decît aproxi- 
mările organice. Conservarea trecutului și anticiparea dau 
loc la observaţii analoge. Dar avansul funcţiilor cognitive 
faţă de echilibrul aproximativ realizat de organism este cel 
mai izbitor tocmai pe terenul reglărilor. 

Analizele pe care le-am încercat în acest capitol rămîn 
totuşi incomplete şi fragile, căci izomorfismele parțiale, după 
cum am spus, nu au un sens decît dacă se dau legile de 
transformări care permit trecerea de la un termen al com- 
paraţiei la celălalt şi dacă se face dovada că aceste trans- 
formări sînt efective, iar aici biologic realizabile. Or, există 
un mijloc, nu pentru a acoperi aceste imense lacune dar pen- 
tru a le remedia parţial: acest mijloc este examinarea trep- 
telor de „comportament“, care reprezintă termenul mediu în- 
tre viaţa organică și cunoaștere, şi de a încerca să ne dăm 
seama de condiţiile necesare și suficiente ale acestor forme 
succesive de conduită din punctul de vedere al reușitei lor 
adaptative sau al valorii de cunoaștere. Acesta este obiectul: 
capitolului următor. 


CAPITOLUL V 


EPISTEMOLOGIA NIVELELOR ELEMENTARE 
DE COMPORTAMENT 


Analiza epistemologică a unui mod de cunoaștere constă 
în determinarea condiţiilor necesare și suficiente, nu numai 
din punct de vedere formal sau logic, dar şi din punctul de 
vedere al relaţiilor dintre instrumentele cognitive ale subiec- 
tului și caracteristicile obiectului aşa cum acesta este acce- 
sibil experienţei subiectului (cu referire eventuală la felul 
în care apare obiectul în perspectiva unor subiecţi de nivel 
superior, adică în fapt: în perspectiva observatorului). 

Epistemologia și-a pus astfel în mod clasic întrebarea cum 
este posibilă ştiinţa, respectiv care sînt condiţiile necesare 
şi suficiente pentru a ne da seama de adecvarea la realitate 
a instrumentelor intelectuale. Soluţiile au fost multiple şi con- 
tradictorii, dar dacă îmbinăm studiul condiţiilor constitutive 
în sensul de fundament raţional cu cel al condiţiilor con- 
stitutive din punct de vedere istorico-critic și psiho-genetic, 
putem spera într-un progres în direcţia soluțiilor pozitive. 

Nimic nu ne împiedică să ne întrebăm prin analogie, uti- 
lizînd metode mai mult sau mai puţin comparabile, cum este 
posibilă cunoașterea instinctivă. Se va spune că instinctul 
nu este o cunoaștere ci un comportament și cě asupra mo- 
dului său de formare efectivă nu prea ştim nimic. Dar în 
ce privește primul aspect este o simplă neînțelegere: nu știm 
nimic despre conştiinţa animalelor, dar putem analiza 1* per- 
cepţiile lor, mișcările lor etc. şi 2° ceea ce ele „ştiu să facă“ 
ca răspuns la stimulii percepuți în mediul exterior. Or, „a 
ști să faci“ este un mod de cunoatșere, un „a ști“ ca oricare 
altul, iar la puiul de om acest „a ști“ precede chiar foarte 
de departe cunoaşterea conceptuală. A doua obiecţie este cu 
mult mai gravă, dar tocmai pentru că nu cunoaștem geneza 

instinctelor ne vom mulţumi cu o analiză epistemologică, de- 
sigur incompletă din cauza lipsei datelor cu privire la dez- 
voltarea lor, dar pînă la un anumit punct posibilă comparînd-o 
cu analiza cunoașterii dobîndite și a inteligenţei. 

Aşadar, ne vom pune aceeași întrebare referitor la percep- 
ție, la învăţare și la inteligenţa animală. Dar este important 
să începem cu citeva observaţii asupra sistemului nervos 
în calitate de intermediar devenit necesar între organismul 
viu și cunoaștere, și în calitate de sediu al formelor celor 
mai elementare de reacţii ereditare sau reflexe al căror ca- 
racter de tranziţie este de așa natură încît nu știm dacă ele 
sînt izvoare de „cunoașteri“ sau numai mişcării. 


$ 15. Sistemul nervos și reflexele 


Într-o perspectivă nebiologică, adică atunci cînd inteligen- 
ţa sau gîndirea sînt considerate ca fapte prime care se ex- 
plică prin ele înseși, sau în sfîrșit ca surse de fapte, — ceea 
ce constituie teza idealistă — funcţia sistemului nervos nu 
poate fi înțeleasă. Căci, dacă este necesar un corp pentru 
a încarna gîndirea, acest corp ar trebui să fie suficient iar 
introspecţia ar trebui să ne încunoștiințeze nu numai asupra 


1 În ce privește problema generală a comportamentului în relaţiile 
sale cu marile probleme biologice vezi culegerea Behavior and Evolution 
publicată sub îngrijirea lui Anne Roe și G. G. Simpson (Yale University 
Press), 1958. Articolul lui Simpson arată că comportamentul nu este numai 
o rezultantă dar şi una dintre determinantele evoluţiei. E. Caspari vor- 
beşte despre bazele genetice ale comportamentelor (selecţie genetică care 
modifică viteza învăţării la şoareci etc.). R. U. Sperry subliniază elemen- 
tele necunoscute care subsistă în ontogeneza comportamentelor iar F. A. 
Beach insistă asupra evoluţiei utilizării hormonilor a căror structură chi- 
mică variază puţin. Th. H. Bullock, specialist în mecanismele de bază ale 
comportamentului Nevertebratelor crede în unitatea funcţională la toate 
nivelele, inclusiv cele superioare, dar recunoaște caracterul ipotetic al 
vederilor sale. R. A. Hinde şi N. Tinbergen întreprind studiul compa- 
rativ al comportamentelor specifice iar E. Mayr pune în lumină relaţiile 
dintre comportament și sistematica zoologică. C. S, Pittendrich abordează 
problemele de adaptare şi de selecţie iar S. L. Washburn împreună cu 
V. Avis studiază problemele comportamentului uman. 

stării și funcţionării oricărui organ și a oricărei celule dar 
chiar și asupra proceselor biochimice și biofizice din inte- 
riorul fiecăreia dintre macromoleculele din care sîntem alcă- 
tuiţi. În felul acesta nu vom înţelege prezenţa sistemului ner- 
vos, cu atit mai mult cu cît fiind de origine ectodermică, el 
ne informează asupra mediului exterior în măsură mult mai 
mare decît asupra interiorului corpului nostru, deși joacă ro- 
lul de organ reglator pentru ansamblul organismului. Toc- 
mai de aceea, în spiritualismul bergsonian el este redus în 
raport cu spiritul la rolul modest de cui de care s-a atirnat 
un palton: dar chiar şi acest cui este problematic, deoarece 
dintr-o asemenea perspectivă la originea vieţii este paltonul 
ca atare, ceea ce face cuiul inutil. 


I. Sistem nervos și asimilare. Dimpotrivă, dacă pornim 
de la punctul de vedere că viața precede cunoaşterea și că 
aceasta din urmă, deși păstrează trăsăturile esenţiale ale or- 
ganizării vitale, o depășește prelungind-o și o depășește pen- 
tru a cuceri un mediu infinit mai vast decît acela al schim- 
burilor fiziologice imediate, sistemul nervos apare simultan 
ca expresia cea mai directă și cea mai perfecționată a aces- 
tei organizări a corpului căruia îi controlează toate rotiţele, 
precum şi ca instrument organic şi totodată cognitiv al aces- 
tei cuceriri funcţionale a mediului care prelungeşte cucerirea 
sa fiziologică. 

Această dublă funcţie, de organizare și de adaptare a sis- 
temului nervos, care în fapt este simultan organul cel mai 
evoluat și cel mai perfecţionat al fiinţei vii ca și instrumen- 
tul cel mai diferențiat al asimilării funcţionale a mediului 
(spre deosebire de asimilarea materială), se manifestă în spe- 
cial prin următoarele două caracteristici. 

În ce privește organizarea și reglările pe care le com- 
portă, Bertalanffy face o observaţie esenţială. În cursul dez- 
voltării embrionare, „reglabilitatea“ (în sensul reglărilor lui 
Driesch etc.) descrește pe măsură ce se stabilește diferen- 
țierea (prin determinări succesive). Dar există o excepţie și 
una singură?: sistemul nervos care este capabil, chiar și la 
adulți, de reglări în sens embriologic, adică de reconstituiri 


$ În afară de sistemul pacemaker care poate fi suplinit prin modul 
atrioventricular şi prin fascilolul lui His, dar evident sub control nervos. 

ale sistemului total pornind de la sectoare care rămîn in- 
demne. De exemplu, scarabeii și crabii cărora li se ampu- 
tează un picior sau mai multe reconstruiesc circuite noi o 
dată cu modificarea funcţiei centrelor: „sistemul nervos ma- 
nifestă o reglabilitate pe care o datorează echipotenţialităţii 
sale iniţiale care, deși este inhibată în cursul dezvoltării, n-a 
dispărut complet“ (Les Problèmes de la vie, pag. 159). 

Putem spune mai mult chiar. Cele trei faze principale 
ale dezvoltării embrionului sînt deci segmentările iniţiale 
(cu reglările lor posibile, cu endomorfismele lor și cu re- 
constituirea întregului pornind de la un element), determi- 
narea sau diferenţierea și „reintegrarea“ funcţională, după 
cum îi spune pe bună dreptate Weiss, sau fază de restabilire 
a unităţii funcţionale sub influenţa reglărilor hormonale și 
nervoase. Rezultă atunci că această unitate funcţională asi- 
gurată în ultimă instanţă de sistemul nervos constituie pre- 
lungirea dinamismului morfogenetic din faza a doua (deter- 
minării) şi, regăsind unitatea, aceea a reglabilităţii sau a me- 
canismului fundamental din faza întîi. 

În ce privește aspectul de adaptare al sistemului nervos, 
dacă adaptarea este în adevăr un echilibru între asimilare și 
acomodare, atunci problema esenţială este de a înţelege ro- 
lul activităţii nervoase în trecerea de la asimilarea materială 
a substanţelor şi energiilor — care caracterizează asimilarea 
fiziologică — la asimilarea funcţională a informaţiilor exte- 
rioare, ceea ce caracterizează asimilarea cognitivă. Observa- 
tiile precedente cu privire la reglabilitatea sistemului nervos 
și la rolul său în embriogeneză arată deja că acţiunea sa 
constă în primul rînd în prelungirea formelor materiale în 
„forme funcţionale“ sau structuri dinamice care asigură func- 
ționarea structurilor organice. Dar atunci cum stau lucru- 
rile cu asimilarea, o dată ce constatăm natura dobîndită ca 
și înnăscută a asimilărilor cognitive? Or, funcţia de adaptare 
a sistemului nervos se referă tocmai la acomodarea indivi- 
duală la schimbările necontenite și nenumărate ale mediului 
imediat, ca şi la acomodările mai generale și ereditare. Dar 
cum stau lucrurile cu asimilarea? 

Ipoteza este că reactivitatea nervoasă (excitaţia şi efec- 
țiunea) asigură tocmai trecerea de la asimilarea fiziologică 
sau integrarea de substanţe și energii exterioare în structura 
și funcţionarea organismului, la asimilarea cognitivă, inte- 

grare a obiectelor sau situaţiilor în schemele de acţiune și în 
final în schemele operatorii sau conceptuale. 

Trebuie în primul rînd să amintim că reactivitatea la sti- 
mulii exteriori nu este un proces primar. Nu numai că una 
din cele două funcţii esenţiale ale sistemului nervos este 
reglarea internă a organismului de care am vorbit anterior, 
dar în plus există activităţi nervoase spontane și endogene 
după cum a arătat Adrian în legătură cu cineziile animale 
şi după cum o demonstrează înregistrările electrografice, 
Reactivitatea este așadar, mai întîi asimilarea relativă la 
aceste forme funcţionale și activităţi interne. 

Apoi, trebuie să amintim că deși sistemul nervos se di- 
ferenţiază abia la Celenterate, funcţiile sale, inclusiv reacți- 
vitatea cu modulaţiile sale atit dobîndite cît și înnăscute 
sînt prezente încă la Protozoare. O observaţie foarte instruc- 
tivă a lui Schaffer arată de exemplu că Amiba ţine seama 
de experiența dobindită: refuzînd la început grăuncioare de 
tirosynă, acceptă grăuncioare de globulină dar după ce le-a 
absorbit acceptă și pe cele de tirosyna pe Care la început le 
îndepărtase. Iată deci un caz frumos nu numai de modificare 
adaptativă prenervoasă în sensul unor reactivităţi de natură 
dobiîndită dar și de asimilare care se situează într-un mod 
remarcabil între asimilarea fiziologică (absorbţie de substanţe) 
și asimilarea nervoasă în calitate de integrare a unuj element 
nou la o schemă anterioară în funcţie de experienţă. Cînd 
Amiba urmărește vreme de douăzeci de minute un Parameci, 
după cum relatează Grasse, sau cînd o Lacrimaria își intinde 
„gîtul“ (printr-un fel de cefalizare funcțională) în direcţia hra- 
nei avem de asemenea simultan asimilare fiziologică și asi- 
milare la o schemă de acţiuni. 

Dar, o dată sistemul nervos constituit, reactivitatea (ex- 
citație — efecţiune) poate fi considerată — într-un mod foar- 
te general — ca o formă de tranziţie între cele două tipuri 
de asimilare: fiziologică și cognitivă. Nu mai avem asimi- 
lare în sensul de simplă absorbţie de substanță sau de ener- 
gie, pentru că stimulul nu este ingredientul ci declanșatorul 
activităţii interne și este așadar asimilat doar ca element 


3 Hamburger a găsit recent la embrionul de găină o motilitate spon- 
tană și ritmică, dar neintegrată (deci aleatoare) care are loc înainte de 
orice input senzorial. 

funcţional. Dar nu avem încă asimilare cognitivă, deoarece 
această declanșare nu este încă decît cauzală în loc de a fi 
percepută ca semnificativă: ea devine cognitivă în măsura 
în care se diferenţiază această semnificaţie perceptivă. Însuși 
termenul de „sensibilitate“ utilizat pentru a caracteriza pri- 
mirea excitaţiei arată îndestul continuitatea tranziţiei, căci 
această sensibilitate poate să rămînă străină atit față de orice 
percepţie propriu zisă cît și față de orice sursă de perceptivi- 
tate. În ce priveşte efecţiunea, oare nu este ea decit o miş- 
care, în care caz n-am putea vorbi de funcţie cognitivă, sau 
deja o schemă de acţiune, adică un comportament cu tot ce 
implică subtitlul de cunoaștere practică sau „ştiinţa de a face“ 
în sensul propriu al celor doi termeni de „a face“ și de „știință 
practică“? Se vede astfel destul de clar că caracterul inso- 
lubil al acestei probleme atestă continuitatea de la asimilare 
la o funcţionare fiziologică și de la asimilare la scheme de 
acţiune care, oricît de elementare ar fi, ca de exemplu mon- 
tajele înnăscute ale locomoţiei, vădesc totuși această cu- 
noaștere practică. 


II. Reflexe și asimilare. — Examinarea reflexelor în sens 
strict şi a relaţiilor lor cu instinctele arată într-o măsură și 
mai mare că reacţiile nervoase ocupă un loc intermediar 
între asimilarea fiziologică și cea cognitivă. După Viaud (Les 
instincts, P.U.F., pp. 105—109), la animalele superioare re- 
flexele sînt considerate ca „reacţii de contracție a muşchilor 
sau de secreție a glandelor, declanșate de o anumită ex- 
citaţie determinată, aplicată într-o porţiune mai mult sau mai 
puţin localizată a suprafeţei pielei sau a unui organ senzorial, 
cu o intensitate suficientă“ (p. 105). Vedem în primul rînd că 
eiecțiunea poate să fie o funcţionare glandulară, care nu este 
un „comportament“ sau o reacţie musculară, aceasta fiind, 
dimpotrivă, susceptibilă să asigure toate trecerile de la o 
pură mişcare izolată la situația de element esenţial al unei 
acţiuni. Viaud optează pentru primul din aceste două sensuri 
și interpretarea sa generală este că reflexul nu constituie nici 
comportament şi nici măcar parte integrantă a instinctelor. 
Aşadar, în legătură cu aceasta se cuvine să stăruim. 

Să amintim din capul locului că în conformitate cu con- 
cepţiile actuale, reflexul este conceput ca fiind produsul unei 
diferențieri care pornește de la activiiăţi spontane de ansam- 

blu. Embriologia reflexului (Coghill și alţii) arată în mod 
clar aceasta specializare treptată, iar Graham Brown, stu- 
diind reflexele de locomoţie, ajunge la concluzia că ritmul 
total nu rezultă dintr-o coordonare a reflexelor prealabile 
izolate, ci, dimpotrivă, acestea provin prin disociere din rit- 
mul total. Desigur că aceste activităţi sau ritmuri de ansam- 
blu nu sînt „conduite“ ci, dimpotrivă, ţin de funcţionarea 
internă a sistemului nervos, dar deoarece și instinctul rezultă 
mai întîi dintr-un montaj endogen, este util să amintim 
acest caracter iniţial total al unei funcţionări care se dife- 
renţiază abia mai tirziu. 

Aşadar, problema nu este atit natura efecţiunii, deoarece 
aceasta, deşi provine dintr-o funcţionare internă, poate ma- 
nifesta o adaptabilitate mai mult sau mai puţin strictă la 
mediu, exact cum este cazul locomoţiei. De altfel, această 
adaptare se perfecționează prin exerciţiu, fără ca din acest 
motiv să iasă din cadrul programării ereditare (cu excepţia 
cazului în care este condiţionată). Am studiat în altă parte 
— după cum am amintit — consolidarea treptată a reflexelor 
de supt în cursul primelor zile ale vieţii la sugar. Se știe că 
dacă un vițel este hrănit cu lingura, după aceea nu mai suge 
la fel de bine. Vechile experienţe ale lui Spalding asupra 
rolului exerciţiului în zborul puilor de rîndunică au fost con- 
firmate ulterior de către Dennis în cercetările sale asupra pă- 
sărilor de pradă nocturne etc. Așadar, efecțiunea poate să 
devină în parte „comportament“ cu tot ceea ce implică acest 
fapt în domeniul construcţiei schemelor de acţiune, chiar dacă 
aici nu poate fi vorba decît de „scheme reflexe“ care atestă 
totuși existenţa unei istorii. 

Dar problema asimilării cognitive sau fiziologice o pune 
mai ales natura excitaţiei. Vrînd să arate caracterul gradual 
al reflexului și trecerea de la răspunsurile segmentare la 
răspunsurile globale, Rabaud face să vibreze cu un diapazon 
marginea unei pînze de păianjen, producînd astfel o excitație 
analogă cu cea declanșată de o Insectă prinsă în capcană: 
cînd excitația este slabă, Păianjenul nu ridică decît unul sau 
două picioare, dar dacă ea crește atunci reacţionează toate 
picioarele și cînd excitaţia continuă să crească Păianjenul 
vine în fugă. Dar în caz de repetare, Păianjenul nu mai răs- 
punde; avem aci un foarte frumos exemplu de reflex variabil 
și care, în acelaşi timp se transformă în conduită. 

La aceasta, Viaud răspunde că nu e vorba de un reflex 
și aduce argumentul — interesant pentru problema noastră 
a asimilării — că aici excitantul este o percepţie, în timp 
ce un reflex nu reacţionează la „semne“ (desigur în sensul 
de semnale sau de indici şi nu în sensul de semn propriu 
funcţiei). Şi Viaud adaugă că în cazul reflexelor adevărate 
stimulii fizici „n-au nevoie să fie percepuți, adică recunos- 
cuţi“ (p. 106). Să observăm la aceasta că percepţia este de- 
parte de a implica totdeauna o recunoaștere şi că spectacolele 
complet noi sînt totuși și ele percepute. Dar nu aceasta este 
problema; ea rezidă în caracterul semnificativ sau nu al sti- 
mulilor reflexului, căci, dacă există semnificaţie atunci există 
și asimilare cognitivă, pe cînd în caz contrar asimilarea este 
mai apropiată de o integrare energetică sau fiziologică. 

Or, caracterul remarcabil al reflexelor, atit în ce privește 
excitaţia cît și în ceea ce privește efecţiunea, constă tocmai 
în aceea că ele ne furnizează întreaga gamă a tranziţiilor de 
la nesemnificaţie la semnificaţie, deci între modurile fiziolo- 
gice de asimilare și cele cognitive. Nimeni nu poate nega 
că în reflexul condiţionat există semnificaţie: cîinele din ex- 
perimentele lui Pavolv asimilează sunetul de clopot cu un 
semnal de hrană. Dar în cazul reflexului absolut, cînd însuși 
mirosul şi vederea hranei declanșează reflexul salivar, putem 
oare să spunem că acești excitanţi senzoriali nu sînt semni- 
ficativi, nu sînt „percepuți“ și nu sînt „recunoscuţi“? O ase- 
menea afirmaţie ar implica un straniu spirit de sistemă, iar 
această asimilare cognitivă este cu atit mai remarcabilă cu 
cît tocmai aci efecţiunea nu este o schemă de acţiune în 
sens restrins și strict întrucît este un proces fiziologic de 
salivare. Dimpotrivă, ceea ce ţine deja de comportament este 
anticiparea salivării față de ingestie. Se va spune oare că 
reflexul nu începe decît o dată cu contactul dintre hrană și 
mucoasa bucală? Dar și în acest caz are loc o percepție și 
încă foarte semnificativă dacă judecăm după reacţiile di- 
ferenţiale ale cîinelui la hrana pe care o preferă, o tolerează 
sau o refuză. Aşadar aci sîntem într-o zonă a frontierei din- 
tre asimilarea fiziologică (în sens de început al digerării cu 
ajutorul salivei) și asimilarea cognitivă şi recognitivă, iar 
aceasta prin intermediul unui reflex; după cum se vede, 
această zonă de frontieră este foarte strimtă. 

În rezumat, nu e nici exagerare nici simplă metaforă 
atunci cînd spunem că reactivitatea nervoasă asigură trecerea 
continuă de la asimilarea fiziologică în sens larg la asimi- 
larea cognitivă sub forme senzorimotorii. 


III. Rețeaua logică a lui Mc Culloch. — Dar, spre deose- 
bire de ceea ce se credea pe vremuri, sistemul nervos este 
mult mai mult decît un simplu agregat de reflexe. Mc Cul- 
loch și Pitts au arătatt că el constituie „o reţea“ nu în sensul 
cam vag al lui K. Goldstein ci în sensul foarte exact al unei 
structuri algebrice (cunoscută sub numele de „latice“, sau 
„Teţea“). Această descoperire nu numai că este fundamen- 
tală în ce priveşte sistemul nervos dar ne dă și speranţa 
unei abordări logico-matematice a organismului ca întreg, 
în raport cu care sistemul nervos este totodată reflex și 
reglator. 

Mc Culloch și Pitts, analizînd corect amănuntele conexiu- 
nilor neuronice au găsit legături izomorfe cu cei șaisprezece 
functori ai logicii bivalente a propoziţiilor, cu alte cuvinte 
cu toate combinările binare ale unei reţele booleene cu 0 
și 1. Dar care să fie sensul acestui izomorfism cu operații 
logice care la copiii din societatea noastră nu se constituie 
decît de la vîrsta de 12—15 ani? 

Prima întrebare care se pune este de a se şti dacă avem 
de-a face în adevăr cu o „logică“ sau cu un mecanism cog- 
nitiv. Desigur, putem vorbi de o logică dar cu condiţia de 
a deosebi cu grijă (așa cum am procedat la paragraful 11) 
structuri inerente unei funcţionări care intervin în calitate 
de factor al mecanismului său intern, și structurile produse 
de această funcţionare, care servesc ca punct de pornire 
pentru funcţionări de ordin mai înalt (sau „conduite'). Or, 
logica neuronilor, deşi este o structură produsă prin func- 
ționare organică în general (ceea ce ne face așadar să spe- 
răm că structura organismului ţine și ea cel puţin de o al- 
gebră booleeană) rămîne firește inerentă funcţionării ner- 
voase care, ca atare, nu constituie un mecanism cognitiv. 

Mc Culloch și Pitts vorbesc (acesta este și titlul memo- 
riului lor) de „idei imanente“ funcţionării sistemului nervos. 


1 „Bull. Math. Biophys.” 5, 115, 145 şi 7, 89. 

Desigur că aceasta este o imagine, dar sensul ei concret este 
că aceste idei sînt „imanente“, adică cu adevărat inerente 
funcţionării. În ce priveşte termenul de „idei“, e de la sine 
înţeles că Mc Culloch nu intenţionează să atribuie sistemului 
nervos operaţii inconștiente și nici măcar concepte în sensul 
celor ale inteligenţei. Aşadar, aceste idei imanente sînt de 
aceeași natură ca şi acelea de care se servește un creier elec- 
tronic, adică este vorba de un mecanism cauzal, izomorf cu 
implicaţiile conștiente (a se vedea paragraful 4, IV), dar care 
rămîn cauzale deşi programarea mașinii poate comporta ma- 
nipularea unor raționamente de nivele foarte înalte, în timp 
ce neuronii, cu toate că conexiunile lor sînt izomorfe cu ope- 
rațiile nu raţionează cîtuși de puţin. 

Descoperirea lui Mc Culloch este cît se poate de esen- 
țială, în sensul că ea arată posibilităţile pe care le deschide 
funcţionarea nervoasă. Dar, aici e vorba de posibilităţi și nu 
de realizări. Prin urmare, dacă ne vom întreba prin ce filieră 
pornind de la aceste structuri inerente unei funcţionări încă 
elementare, vom ajunge să obţinem structuri superioare pro- 
duse printr-o serie de funcţionări succesive, cum este logica 
naturală a propoziţiilor pe care o utilizează adolescenţii noș- 
tri și noi înşine, se cuvine să începem prin următoarele con- 
siderente. În primul rînd, sistemul nervos permite construi- 
rea unor scheme de reacție și a unor scheme senzorimotorii 
şi, deși comportă o logică, aceste scheme se reduc la supra- 
puneri, relaţii de ordine și de corespondenţă, toate foarte ne- 
diferenţiate și în întregime elementare, în raport cu „logica 
neuronilor“, deși pot să parvină la aceste structuri endogene 
extrăgîndu-ie din însăși funcţionarea coordonării acţiunilor 
adică din funcţionarea nervoasă. Operaţiile concrete sînt ela- 
borate apoi la virsta de 7—8 ani, utilizînd în continuare 
această funcţionare nervoasă dar extrăgindu-și substanţa din 
schemele senzorimotorii, după o serie de recombinări și de- 
centrări în raport cu acțiunea proprie și cu configuraţiile 
perceptive exterioare. Abia mai tirziu, pe la virsta de 12—15 
ani apar operațiile propoziţionale care deși se elaborează pe 
baza utilizării funcţionării nervoase, își extrag substanţa din 
operaţii concrete cu modificări și recombinări noi. Așadar, 
nu e deloc vorba de o conștientizare directă a logicii neuro- 
nilor, prin care s-ar construi logica (totuși izomoriă) a ope- 

pare pe cui mpa 


raţiilor propoziţionale ci printr-o serie neîntreruptă de con- 
strucţii care poate că vor fi fost orientate de către struc- 
turile inerente funcţionării nervoase, dar care, totuși, presu- 
pun un șir de instrumente noi. 

În ce privește aceste elaborări succesive, vom vedea, în 
legătură cu instinctele, condiţitle de reconstrucţie și de evo- 
luţie care le guvernează în mod concret. 


$ 16. Condiţiile „cunoașterii“ instinctive 


După cum am spus în introducerea la acest capitol, se 
poate încerca un fel de epistemologie a instinctului chiar 
dacă nu cunoaștem nimic în ce privește conștiința animalu- 
lui, căci „știnţa de a face“ este o ştiinţă ca oricare alta: 
în adevăr, ea ajunge la rezultate observabile care modifică 
mediul exterior, (modifică obiectele neînsufleţite, partenerul 
sexual, agresorul etc.) şi aceasta pornind de la stimuli care 
și ei țin de acest mediu, indiferent de condiţiile de pulsiune 
interne şi de schemele endogene care intervin cu necesi- 
tate între stimuli și acţiunile finale sau consumatoare. Dacă 
— la fel ca în orice problemă epistemologică — problema 
este doar de a determina condiţiile necesare şi suficiente 
ale unei asemenea „ştiinţe de a face“, și de a judeca valoa- 
rea ei de eficacitate sau reușită operaţională, atunci chiar 
dacă nu știm nimic despre originile instinctului, admirabilele 
analize ale școlii obiectiviste a lui Lorenz și Tinbergen sau 
ale școlii lui Grass6, Deleurance etc. sînt suficiente pentru a 
ne furniza elementele unui răspuns. 

Bineînţeles, cunoașterea genezei instinctelor ar fi unica 
bază certă pentru asemenea analiză şi chiar numai pe tere- 
nul formării filetice a conduitelor instinctive ar putea „epis- 
temologia genetică“, pe care o susţinem de atiîţia ani, să-și 
dea întregul său randament în ce priveşte această varietate 
specială de cunoaştere care este instinctul. Dar o dată ce 
nu sîntem în posesia datelor, indispensabile pentru rezolva- 

rea acestei probleme de formare, putem totuși să comparăm 
statistic sau structural mecanismele instinctului cu meca- 
nismele conduitelor dobîndite (condiţionare şi deprindere) și 
mai ales cu mecanismele inteligenţei. 


I. Punerea problemei. — În primul rînd trebuie să ne stră- 
duim să punem bine problema. Or, comparații între instinct 
și inteligenţă s-au făcut dintotdeauna dar prea adesea dintr-o 
perspectivă care falsifica de la început datele problemei, 
pentru că explicit sau implicit, confruntările se orientau spre 
lămurirea genezei instinctelor înseși concepute fie ca o in- 
teligenţă fixată ereditar, fie, dimpotrivă, ca opuniîndu-se dela 
origine comprehensiunii inteligente. Şi deoarece inteligenţa 
umană se dezvoltă la individ în funcţie de interacţiunile so- 
ciale care în general sînt prea mult neglijate, dar care — 
chiar dacă sînt subliniate — ţin de transmiterea externă sau 
educativă și nu de transmiterea ereditară, comparațţiile dintre 
instinct şi inteligenţă au fost efectuate aproape întotdeauna 
ca şi cum comportamentele instinctive ar fi de natură indi- 
viduală, fixate prin ereditate, dar avindu-și originea în, și 
fiind exercitate de individ, punct de vedere care în compa- 
rația urmărită ajunge la dificultăţi inextricabile. În adevăr, 
este mai mult decît evident că, dacă rămînem pe planul con- 
duitei individuale, comportamentul instinctiv este atît de di- 
ferit de o inteligenţă care-şi construiește treptat instrumen- 
tele sau schemele prin coordonarea experienţelor dobîndite 
(chiar alocîndu-se o contribuţie factorilor endogeni de func- 
ționare la coordonarea generală a acţiunilor) încît este 
foarte uşor să arătăm imposibilitatea unei inteligenţe indivi- 
duale de a domina problemele de adaptare cognitivă pe care 
le rezolvă instinctul. Îndată ce ne amintim că organizarea 
instinctivă depășește mult limitele vieţii individuale şi are 
drept sediu speciile sau, mai exact, „populaţiile“ în sensul 
biologic al termenului, comparaţiile dintre instinct şi inteli- 
genţă, o dată eliberate de preocuparea de a lămuri geneza 


5 Desigur că etologiștii studiază (aceasta este chiar una din proble- 
mele lor centrale) filiația comportamentelor la speciile învecinate pen- 
tru a pune în evidență rădăcinile comune, dar deocamdată nu s-au 
găsit alte interpretări generale în afară de cele neodarwiniene (hazardul 
şi selecţia). 

instinctelor, pot îi orientate mult mai obiectiv și ne pot în 
definitiv instrui asupra formării inteligenței mai mult decît 
a instinctului. Pe scurt, iluzia care a încătușat multe com- 
paraţii între aceste două tipuri extreme de funcții cognitive 
este eterna prenoţiune care ne face să proiectăm formele su- 
perioare ale cunoașterii, sau ale organizării, în formele in- 
ferioare sau, pur şi simplu, ne determină să comparăm nivele 
eterogene pe care le punem pe același plan uitind dezvol- 
tarea. 

Așadar, pentru a formula mai bine problema noastră, sînt 
indispensabile anumite precauţii și este necesar să reamintim 
cel puţin trei feluri de noţiuni prealabile. 

1) În primul rînd, pentru a compara rodnic mecanismele 
cognitive ale instinctelor cu mecanismele reacţiilor dobiîn- 
dite și în particular cu mecanismele structurilor inteligenţei 
care toate depind îndeaproape de activităţile subiectului in- 
dividual, este important înainte de toate să luăm act de faptul 
că structura instinctului depășeşte peste tot frontierele aces- 
tei activităţi individuale. Și nu pentru că instinctul ar fi „su- 
praindividual“ în sensul fie de conduită individuală genera- 
lizată prin fixare ereditară, fie de rezultat al unor interac- 
țiuni sociale neereditare, dar care constrîng individul, prin 
transmiteri exterioare; dimpotrivă, instinctul trebuie consi- 
derat, dacă ne ținem de metoda faptelor observabile și sta- 
bilite, ca fiind „preindividual“ sau și mai bine încă „trans- 
individual“ în sens de structură care se impune indivizilor 
din afară, dar nu unor indivizi pe de-a întregul asemănători 
și care prezintă aceleași caracteristici (așa cum este cazul 
reilexului), ci indivizilor în calitatea lor de entităţi coordo- 
nate în totalități organizate și diferenţiate, în cadrul cărora 
fiecare individ în parte are un rol diferit de cel al parte- 
nerilor săi. În această privinţă, exemplul cel mai general și 
mai instructiv este instinctul sexual care comportă o struc- 
tură totală, organizată, dar în sînul căreia individul mascul 
prezintă comportamente instinctive diferite de cele ale indi- 
vidului femelă și complementare în raport cu acestea. Un 
alt caz tipic, dar mai puţin general, este acel al relaţiilor 
instinctive dintre părinţi și progenitura lor, unde pot exista 
trei roluri complementare: rolul mamei, rolul tatălui și ro- 
lul copiilor care reacţionează instinctiv la primul, la al doilea 

sau la ambii. Or, la drept vorbind, aci nu avem trei feluri de 
instincte ci o structură totală cu substructurile sale dife- 
ferenţiate. Fireşte, același lucru îl vom spune cu privire la 
instinctele sociale, (la insecte etc.) unde rolurile indivizilor 
nu sînt (sau, în orice caz, nu sînt în întregime) învăţate, ci 
conforme cu o programare ereditară de ansamblu. 

2) În aceste condiţii comparaţia dintre instinct și condui- 
tele dobindite sau inteligente trebuie condusă independent 
de orice discuţie cu privire la geneza instinctelor. Dacă aceas- 
ta ar fi cunoscută, desigur că ea ar lămuri comparaţia cău- 
tată, dar în absenţa oricăror date de fapt, o asemenea discu- 
ție, dacă-i acordăm vreo valoare, nu se poate face decit după 
comparaţiile structurale, fără a influența aceste comparații. 
Motivul esenţial — și acesta contează din punctul de vedere 
al metodei — rezidă în aceea că structurile instinctive și 
structurile cognitive dobîndite sau, mai exact vorbind, cele 
care oferă posibilitatea unor achiziţii individuale, nu se pot 
situa de fel la același nivel al dezvoltării. Desigur că în toate 
stadiile evoluţiei are loc o anumită învăţare. Dar dacă așa 
cum vom sublinia în cele ce urmează, stadiile presupun întot- 
deauna condiţii preliminare genetice sau endogene, atunci 
comportamentele dominate în esenţă de o programare ere- 
ditară sînt de un nivel anterior (din punct de vedere biologic 
şi epistemologic). În măsura în care încercăm o comparaţie 
între structurile instinctive și cele ale inteligenței comparaţia 
trebuie aşadar făcută ca între două nivele (așa cum, de exem- 
plu, se pot căuta mecanismele comune și diferenţele dintre 
inteligenţa senzorimotorie și inteligența conceptuală) și nu 
ca între două feluri de conduite care ţin de același stadiu 
de dezvoltare. Consecința este că dacă analiza inteligenţei 
poate lămuri pe aceea a instinctului în sensul că limita unei 
dezvoltări poate fi utilă pentru mai buna situare a descrierii 
începuturilor ei, totuși informaţia va circula mai ales în sens 
invers: ne putem aștepta să obţinem anumite cunoştinţe in- 
structive asupra inteligenţei mai degrabă din analiza meca- 
nismelor comune, la nivelul unei structuri cognitive legate 
mai mult de specie sau de pool-ul genetic, decît de achizi- 
tiile individuale. 

3) Dar pentru a ţine seama de aceste chestiuni de nivel 
de dezvoltare, o a treia observaţie ne pare a avea o impor- 
tanţă fundamentală: dacă considerăm formele superioare ale 

conduitelor dobîndite* și în particular pe cele pe care le 
grupăm sub termenul de inteligente, atunci nu ne găsim de- 
loc în prezenţa unor dezvoltări sau filiaţii pur și simplu li- 
neare, astfel încît fiecare stadiu să-l continue direct pe cel 
precedent prin achiziţii cumulative sau aditive ci, după cum 
am văzut ($ 10, III) avem de-a face cu o serie de paliere de 
asemenea natură încît pe fiecare dintre ele dezvoltarea în- 
cepe printr-o reconstruire în structuri noi a structurilor deja 
dobindite la nivelul precedent şi care trebuie reelaborate 
pentru a putea fi integrate în aceste structuri noi care le 
vor îmbogăţi și le vor prelungi. Dacă vom considera de exem- 
plu trei perioade A, B și C ale dezvoltării inteligenţei la 
copil (a se vedea paragraful 2, II) amintite sumar mai sus, 
vom găsi prezența a aproximativ trei forme de inteligenţă: 
prima, senzorimotorie, nu utilizează decît percepțiile şi miş- 
cările, fără evocări simbolice sau semiotice; a doua, care 
ajunge la „operaţii concrete“ utilizează funcţia semiotică, dar 
nu construiește structuri adecvate decit la nivelul manipu- 
lării obiectelor ca atare (clasificări, serieri, corespondențe etc.); 
a treia, care ajunge la „operaţii propoziţionale“ se poate 
aplica și ipotezelor enunțate verbal. Rezultă că una și aceeași 
structură, deja elaborată la nivel senzorimotor, adică în ac- 
țiuni, trebuie să fie reconstruită în termenii de concepte pen- 
tru a putea fi utilizată în gîndire, chiar în legătură cu obiecte 
manipulabile: de exemplu, „grupul deplasărilor“ care-i per- 
mite unui copil de un an jumătate-doi ani să se regăsească 
în grădina sa trebuie să fie reconstruit în gîndire pentru a 
permite reprezentarea itinerariilor pe care le cunoaște ac- 
țiunea şi abia pe la șapte sau opt ani rotaţiile sau translațţiile 
vor fi compuse corect în gîndire chiar în prezenţa obiectelor 
ale căror poziții urmeaază să fie anticipate. De asemenea, 
pentru a traduce structurile concrete în ipoteze pe care le 
poate manipula un raționament abstract sau ipotetico-deduc- 
tiv, este necesară o întreagă reconstrucție: de exemplu, abia 
pe la 11—12 ani copilul va putea „medita“ asupra deplasă- 
rilor astfel încît să tragă concluzii cu privire la rezolvarea 


6 Să notăm o dată pentru totdeauna că această expresie eliptică 
semnifică „conduitele care, deși comportă condiţii prealabile necesare 
de ineitate (sistem nervos etc.) oferă posibilități de  dobiîndire indi- 
viduală“. 

problemelor în care intervin două deplasări relative una la 
cealaltă. 

Or, aceste reconstrucţii de structuri de la un palier la 
altul cu extinderi și inovări la fiecare palier nou implică 
firesc în calitate de consecinţă excluderea oricărui început 
absolut: structurile senzorimotorii nu reprezintă aşadar un 
nivel de pornire decit în raport cu cele următoare, consti- 
tuind în schimb o reconstrucţie a structurilor anterioare în- 
scrise în coordonările nervoase etc. Vedem deci imediat că 
structurile instinctive fac parte din aceste structuri anterioare, 
fără ca aceasta să implice în mod natural vreo îiliaţie di- 
rectă, căci se pot presupune diverse moduri de înrudire co- 
laterală, prin ramificări ale unui trunchi comun, sau prin 
simple convergenţe între instinct şi structurile anterioare 
structurilor inteligenţei senzorimotorii. 


II. Analogii de funcționare. — Vom numi (la $ 20, VI, 3) 
„reconstrucţii convergente cu depășire“ procesele pe care 
le-am exemplificat mai sus. Procesul fiind foarte general, pu- 
tem vorbi de o lege (în altă parte am dat numeroase exem- 
ple ale acestei legi, pe care le-am numit „decalaje verticale“). 
Deocamdată, rămînînd în domeniul funcţiilor cognitive, pu- 
tem formula această lege după cum urmează: „Cind la dis- 
poziţia unei dezvoltări cognitive se află instrumente noi, pro- 
gresele realizate datorită lor încep printr-o reconstrucţie, de 
formă analogă dar cu ajutorul acestor instrumente a struc- 
turilor elaborate în cursul stadiului anterior“. 

Atunci, ipoteza pe care vom căuta s-o justificăm, inspi- 
rindu-ne din această lege, constă în existența unor analogii - 
cel puţin funcţionale între coordonarea schemelor pe planul 
genetic sau epigenetic al organizării proprii instinctelor, și 
coordonarea individuală a schemelor pe terenul inteligenţei 
cel puţin senzorimotorii, deși aceasta din urmă este de un 
nivel mult ulterior și nicidecum anterior aceluia al instinc- 
tului. În perspectiva generală a lucrării de faţă, această ipo- 
„teză prezintă interes nu pentru că ar urmări să dea o inter- 
pretare, care în prezent n-ar putea fi întemeiată, a genezei 
instinctelor și nici măcar pentru că ne-ar conduce la stabilirea 
unor supoziţii asupra filiaţiei inteligenţei în raport cu instinc- 
tele, ci pur și simplu pentru că ea ne face să vedem în com- 
portamentul însuși (în opoziţie cu sistemul nervos) cazuri au- 

tentice de trecere de la structurile organice (în măsura în 
care instinctul este ereditar, ceea ce în mare parte este aproa- 
pe cert) la structurile cognitive (în măsura în care anumite 
coordonări instinctive sînt analoge cu coordonările inteli- 
gente, ceea ce rămîne de stabilit). 

Cu aceasta, pare incontestabil că pe terenul organizărilor 
instinctive aflăm șiruri de suprapuneri între scheme de ac- 
țiuni ca şi relaţii de ordine care, amîndouă, ne permit să 
vorbim — împreună cu Tinbergen — de o „logică a instinc- 
tului“. În această privinţă putem porni de la tabloul rela- 
țiilor de ierarhie pe care l-a conturat Tinbergen în 1951 în 
legătură cu comportamentele Ghidrinului cu trei spini. 

Dar înainte trebuie să ne înţelegem bine asupra semnifi- 
cației a ceea ce urmează. În adevăr Tinbergen nu s-a mul- 
tumit cu stabilirea unui tablou al ierarhiei comportamente- 
lor; el a dedus de îndată interpretări asupra mecanismelor 
nervoase subiacente și a făcut tot felul de ipoteze — pe care 
de altfel le-a prezentat ca fiind neverificate dar plauzibile 
— cu privire la ierarhia „centrelor“ şi la amănuntele sub- 
ordonărilor. Acest aspect al lucrării sale a fost foarte dis- 
cutat și aici nu avem la ce să-l utilizăm și nici să ne pronun- 
țăm asupra problemelor neurofiziologice pe care le suscită in- 
stinctul. Tocmai de aceea, noi nu pretindem aici decit că ne 
ocupăm de epistemologie, adică să căutăm condiţiile necesare 
și suficiente ale comportamentului instinctiv în calitate de 
mod de cunoaștere practică, fără a ne ocupa de funcţionarea 
sa cauzală. 

Dar, chiar pe terenul comportamentului, Grasse s-a ridi- 
cat împotriva ideii de ierarhie (Zoologie 1, Encycl. Pléiade, 
pp. 261—265), susținînd că există în mai mică măsură subor- 
donare decit secvenţe, coordonări și bifurcaţii, iar împreună 
cu Deleurance, el vorbeşte de „unități de comportament“ 
mai mult sau mai puţin independente. Or, Grasse ridică o pro- 
blemă interesantă pe care trebuie s-o reluăm aici, problema 
naturii epistemologice a legăturilor în joc: suprapunere (căci 
dacă există ierarhie, atunci apare suprapunerea de conduite 
mai particulare pe cele mai generale) sau relaţii de ordine, 
subordonări sau coordonări între scheme etc. Iar cînd spu- 
nem epistemologie, nu ne referim aci (ca și în capitolul IV) 
la epistemologia biologilor Tinbergen sau Grass6; ne referim 
la epistemologia instinctului sau a animalului însuși, Ghidrin 

sau Termită, asifel încît să putem determina condiţiile „ştiin- 
tei sale de a face“ cînd își construiește cuibul sau termi- 
tiera (ştiinţă mai modestă decit aceea a biologului, dar pentru 
problema noastră cu mult mai instructivă). 


Acestea fiind spuse — și, repetăm: fără nici o referire 
la neurofiziologia lui Tinbergen (pe care o puteţi considera 
oricît de excelentă sau contestabilă doriți) — cele patru ni- 


vele pe care le distinge Tinbergen în comportamentul Ghidri- 
nului ne apar cel puţin ca fiind incontestabil distincte. La 
început ne aflăm în prezenţa unui comportament apetitiv ge- 
neral (în sensul lui Craic), care servește drept cadru pentru 
ansamblul conduitelor următoare și sensibilizează animalul 
pentru stimuli semnificativi (IRM = innate releasing mecha- 
nisms)”. Al doilea nivel este format din substructuri care co- 
respund la conduite instinctive specializate şi la o diferen- 
tiere a indicilor: lupte, construcţia cuibului și împerecherea. 
La al treilea nivel fiecare din aceste substructuri se dife- 
rențiază în „acte consumatoare“ particulare, cum ar fi de 
exemplu pentru construcţia cuibului: amplasarea, alegerea ma- 
terialelor, scobirea etc. În sfîrşit, la al patrulea nivel, fiecare 
din aceste acte consumatoare se diferenţiază în mișcări ele- 
mentare.t 

Avem aşadar aci un tablou de nivele (pe care deocamdată 
nu le denumim ierarhice) cărora putem să le determinăm na- 
iura așa zicînd logică în sens de logică a subiectului (în ca- 
litate de subiect de comportament și independent de orice 
conștiință pe care nu o negăm dar despre care nu știm ni- 
mic); și aceasta, exact în același sens ca și în acela în care 
am încercat, de exemplu, să punem în lumină structura lo- 


1 La drept vorbind nu putem şti pînă la ce punct aceste L.R.M. (sau 
pe scurt R.M.) sînt înnăscute atit timp cît vom ignora amănuntele dez- 
voltării lor ontogenetice. 

8 O logică mai completă a instinctelor ar viza nu numai relaţiile 
dintre diferitele nivele ale unui singur instinct dar şi relaţiile dintre di- 
feritele instincte ale aceloraşi animale: de exemplu, interconexiunile în- 
tre instinctul sexual, agresivitate și instinctul de fugă. Aceste relaţii se 
exprimă prin corespondențe (sau corelaţii) pozitive sau negative în ansam- 
blul actelor instinctive care pot să activeze sau să se inhibe reciproc. 
G. P. Baerends (1956) şi W. Heiligenberg (1963) au dezvoltat asemenea 
sisteme pluridimensionale. Din punct de vedere logic le putem compara 
cu structuri multiplicative și nu cu cele simplu aditive cum sînt ierarhiile 
precedente. 

gică a schemelor de conduită sau a inteligenţei senzorimotorii 
a sugarului în perioada dintre naştere şi apariţia limbajului. 
Așadar, aceasta este problema noastră. 


III. Schemele instinctului. — Drumul pe care-l avem de 
urmat constă, mai întîi, în a stabili că conduitele acestor 
diferite nivele corespund unor „scheme“, adică unor unităţi 
de comportament susceptibile de o repetare mai mult sau 
mai puţin stabilă și care se pot aplica la situaţii sau la obiecte 
diferite. A doua etapă va consta în degajarea modurilor de 
legătură între aceste scheme, fie că e vorba de o coordo- 
nare între scheme succesive, fie că e vorba de legături in- 
terne între o schemă și subschemele sale. 

Deci, prima problemă constă în a decide dacă compor- 
tamentul apetitiv constituie sau nu o schemă, iar la prima 
vedere, se pare că nu; în acest caz tabloul ar fi eterogen 
deoarece, pentru apetenţă ni se vorbește de pulsiuni și hor- 
moni în timp ce pentru celelalte conduite ni se prezintă per- 
cepţii și mișcări. Dar să observăm numaideciît că orice con- 
duită, oricare ar fi ea, comportă totdeauna un aspect ener- 
getic (sau afectiv) şi un aspect structural (sau cognitiv). A 
spune despre comportamentul apetitiv că este rezultatul unei 
pulsiuni hormonale și se manifestă printr-o tendinţă („Trieb“) 
înseamnă pur și simplu a-l conota sub primul din cele două 
aspecte, așa încît rămîne să caracterizăm pe cel de-al doilea. 

Or, acest aspect structural al comportamentului apetitiv 
este excelent analizat de către Grass care îl reduce la ur- 
mătoarele două caracteristici, a căror reunire definește toc- 
mai ceea ce am numit o „schemă de asimilare“ pe terenul 
conduitelor și al inteligenţei senzorimotorii a sugarului 
(bineînţeles cu deosebirea că, în cazul instinctului, schema 
este endogenă pe cînd la sugar ea traduce interese mobile și 
o explorare a căror natură este simultan endogenă și exo- 
genă): 

1° În primul rînd, o activitate de „investigare“ sau de 
„Căutare“ care se manifestă prin kinezii: Hirciogul porneşte 
în explorare înainte de a fi simţit femela, Viespea pleacă 
în căutarea unei prăzi pe care n-a văzut-o niciodată etc. 

2° Pe de altă parte şi corelativ, organismul este sensi- 
bilizat la situaţii stimulatoare față de care înainte rămînea 
indiferent: în particular, el va fi de aci încolo excitat sau 

declanșat în activităţi specializate de către stimuli semnifi- 
cativi (I.R.M., dar Grasse îi consideră și mai cuprinzători 
decît îi vor obiectiviștii) care anterior erau lipsiţi de efi- 
cacitate. 

Aşadar, avem de-a face efectiv cu o schemă senzorimo- 
torie de ansamblu, deşi în mare parte înnăscută; în adevăr, 
ea este formată din mișcări și nicidecum din operaţii sau 
reprezentări. În ce priveşte aspectul ei cognitiv, el constă în 
aceea că această schemă conferă semnificaţii stimulilor sem- 
nificativi, adică unor obiecte a căror percepţie urmează să 
declanșeze conduitele de al doilea nivel. Semnificațiile de- 
taliate ale fiecăruia dintre aceste obiecte o dată diferenţiate, 
sînt relative la instincte sau subinstincie particulare de al 
doilea nivel, dar în calitate de semnificative ele constituie 
un fel de clasă (fiind relative la schema generală de asimi- 
lare, ce corespunde cu comportamentul apetitiv), care le deo- 
sebeşte de obiectele nesemnificative sau neglijabile, deși per- 
cepute. Fără îndoială că această clasă nu comportă „exten- 
siune” din punctul de vedere al subiectului, întrucit îi lip- 
sește instrumentul de evocare (funcţia simbolică). Dar, în 
„comprehensiune“ fiecare obiect perceput este interesant sau 
nu pentru conduită, ceea ce constituie un șir de asimilări 
perceptive deja schematizate. Cea mai bună dovadă a aces- 
tui lucru este faptul că înainte de a intra în acţiune stimulii 
semnilicativi bine diferenţiaţi de nivelul al doilea, stimulii 
de nivelul întîi (adică al schemei de apetenţă) rămîn mai ge- 
nerali: atunci e vorba doar de alegerea teritoriului cu con- 
diţiile sale globale de temperatură, de vegetaţie, de concen- 
traţie a nisipului și de adincime medie a apei. Așadar aici 
avem un fel de clasă a obiectelor interesante dar a cărei ex- 
tensiune rămine exclusiv perceptivă sau spațială. 

Acest caracter cognitiv, adică de relaţie între un subiect 
de comportament și obiectele percepute ca semnificative, se 
accentuează și mai mult o dată cu comportamentele instinc- 
tive care se diferențiază la nivelul al doilea. De exemplu, în 
ce privește construirea cuibului este evident că atunci cînd 
Ghidrinul își caută materialele, el le asimilează unei scheme 
particulare care constă din ansamblul organizat al mişcărilor 
necesare pentru aceasiă construcţie a cuibului. Ne aflăm 
efectiv în prezența unei scheme de asimilare senzorimotorii, 
dar această schemă este înnăscută, efectuarea ei constînd în 

mișcări organizate, iar declanşatorii ei fiind obiecte (stimuli) 
semnificative tocmai în măsura în care sînt asimilate la sche- 
mă, adică în măsura în care vor fi utilizate în această con- 
struire a cuibului. 

Al treilea nivel este cel al „actelor consumatoare“, sim- 
ple diferențieri ale schemelor precedente. Dar aceste diferen- 
tieri pot merge foarte departe. De exemplu, Grass a descris 
sub numele de „stigmergii“ comportamentele termitelor care 
sînt reglate de semnale ce se produc chiar în funcţie de des- 
fășurarea construcţiei: cînd bulgării de pămînt malaxaţi ating 
pragul volumului critic, percepţia lor declanșează construi- 
rea unui stîlp sau a unor valuri care constituie stimuli noi 
ce orientează munca ulterioară. Caracterul de schemă este 
aici cu atît mai remarcabil cu cit nu mai avem o ordine de 
succesiune unic determinată, ci un ansamblu de interdepen- 
denţe care ajung totuşi ia același rezultat final oricare ar fi 
ordinea urmată. 

Un fenomen interesant care atestă acest caracter complet 
închis al schemelor de conduite de acest al treilea nivel 
(pe care l-am descris în altă parte în legătură cu schemele 
reflexe ale sugarului care suge „în gol“ între mese) este 
fenomenul pe care Lorenz l-a numit „activităţile vide“; de 
exemplu, giştele care răvășesc fundul unei băltoace lipsite 
de vegetaţie în timp ce la cîțiva pași se află o hrană abun- 
dentă care le-a fost așezată la vedere; sau o gaiţă care exe- 
cută toate mișcările de prindere a unei muște în absenţa aces- 
teia etc. 

În sfîrșit, urmează mișcările particulare dintre care fiecare 
poate fi repetată și constituie astfel o subschemă, dar tot- 
deauna încadrată în cele precedente. 


IV. Logica instinctului. — Caracterul de schemă fiind aşa- 
dar verificat, rămîne să-i stabilim logica. Or, proprietatea 
sa principală rezidă în aceea că el comportă mai multe struc- 
turi, dar încîlcite și relativ nediferenţiate. 

1° În primul rînd, distingem structuri de încadrare propriu 
zise, în sensul că o subschemă face parte dintr-o schemă 
totală care îi conferă o semnificaţie”. Astfel, pîntecul roșu 


9 Aceste încadrări pot fi aditive dar și multiplicative cum am văzut 
la II, nota 2. 

al Ghidrinului mascul (de altfel această culoare nu apare de- 
cît în momentul construirii cuibului) constituie, ca şi toţi sti- 
mulii semnificativi, o schemă perceptivă care funcţionează în 
calitate de schemă, pentru că permite subiecţilor care per- 
cep această culoare s-o aplice unui ansamblu de indivizi dis- 
tincţi percepuți succesiv și pentru că dă loc la o recunoaș- 
tere imediată. Dar această schemă perceptivă nu este decit 
o subschemă în raport cu schema de ansamblu care îi con- 
feră semnificaţie: schemă de luptă pentru un mascul și de 
împerechere pentru o femelă. 

La fel, o schemă instinctivă specializată de nivelul II este 
de obicei inclusă într-o schemă generală de apetenţă dar ea 
poate să se detașeze de ea pentru moment, căci un instinct 
poate funcţiona fără trebuinţă, sub constrîngerea unui stimul 
semnificativ actual. 

2% Pe de altă parte, deosebim relaţiile de ordine, ceea ce 
este evident deoarece conduita instinctivă se defășoară în 
timp. Dar aceste serieri înainte şi înapoi pot fi relativ con- 
stante, ca în cazul construirii cuibului de către Ghidrin sau 
pot comporta o ordine vicariantă ca în stigmergiile ce inter- 
vin în cazul construirii unei termitiere (în care caz încadra- 
rea domină ordinea). 

3% Apoi, putem observa corespondențe fie între includeri, 
fie între serii (corespondenţă serială). Să reamintim mai întii 
că schemele de ansamblu proprii instinctului prezintă această 
proprietate foarte remarcabilă de a depăşi mult comporta- 
mentul individului și de a îmbina în același tot funcţional 
mai multe comportamente complementare, pentru că condui- 
tele de parteneri sexuali, de combatanți, de lucrători dintr-o 
termitieră sau un stup etc. ţin respectiv de o singură struc- 
tură totală care cuprinde simultan masculul și femela etc. 
O variaţie individuală de culoare, de exemplu culoarea roşie 
la Ghidrin, care rezultă din contracția melanoforelor doar în 
perioada construirii cuibului, n-are sens decît în raport cu 
femela și cu rivalii, şi deci face parte dintr-o schemă care 
nu este individuală ci, la drept vorbind, transindividuală, 
Rezultă așadar relaţii de corespondenţă, adică relaţii multi- 
plicative (în sens logic) între mișcările particulare ale unui 
partener și cele ale celuilalt. Aceste corespondențe pot ţine 
de programarea ereditară aparţinînd astfel logicii instinctului. 

Dar ele pot fi de asemenea numai inserate în cadrul ereditar, 
în calitate de conduite individuale, de exemplu conduite de 
imitație: cînd un Ghidrin mascul se așază în poziţie răstur- 
nată, cu capul în jos și coada în sus în faţa unui alt mascul 
(conduită de înlocuire sau de derivare care evită lupta în fron- 
tiera teritoriului), are loc doar o imitație individuală și Tin- 
bergen a putut s-o obţină punînd un mascul în fața unei 
oglinzi!0. Cu toate acestea avem aici o punere în corespon- 
denţă a poziţiilor. 

4° Dar toate aceste relaţii nu sînt contemporane. Sche- 
ma generală a conduitei apetitive precede acţiunea conduite- 
lor de nivel II—IV. Încadrările şi relaţiile de ordine se inse- 
rează așadar într-o structură de ansamblu ce se poate com- 
para cu un fel de arbore genealogic în care schemele se 
generează sau se declanșează succesiv după o lege de filia- 
ție inerentă comportamentului însuşi și nu prin incluziuni 
statice. Or, un arbore genealogic este şi el o structură multi- 
plicativă. 

Așadar, acestea sînt principalele structuri în joc. Dacă 
se poate spune că instinctul este logica organelor, în opo- 
ziţie cu inteligența care îşi construiește structurile sau for- 
mele senzorimotorii şi conceptuale cu o libertate mai mare 
în ce privește condiţiile organice de pornire, vedem dar că 
expresia de care ne servim („logica organelor“) nu este o 
simplă metaforă ci comportă efectiv structuri fundamentale 
de încadrare și de ordine sub o formă aditivă și multiplica- 
tivă care se regăsesc în logica schemelor senzorimotorii do- 
bîndite și, mai mult, în logica operaţiilor. Faptul că aceste 
structuri le discernem sub o formă în bună parte înnăscută 
nu scade prin nimic natura lor logică iar izomorfismele par- 
tiale pe care le-am studiat în paragraful 11 ne fac să înţele- 
gem motivul; dimpotrivă, natura în mare parte ereditară a 
acestei structuri logice a instinctului suscită o problemă ca- 
pitală în ce privește chiar procesele de construcţie, de coor- 


donare, de generalizare etc. care au generat această struc- 
tură. 


10 Dacă se consideră că aici are loc mai degrabă un răspuns activ 
decît o imitație, putem în schimb cita conduita imitativă a rațelor sau 
altor păsări sătule care revin la hrană atunci cînd alte animale se pun 
pe ciugulit. 

V. Coordonarea schemelor. — În ce priveşte schemele in- 
teligenţei chiar senzorimotorii dar mai ales operatorii, coor- 
donarea și subordonarea lor în structuri de ansamblu, la în- 
ceput mai mult sau mai puţin stabile iar apoi din ce în ce 
mai echilibrate, se datorează unei activităţi de asimilare con- 
tinuă care ajunge la o activitate operatorie propriu-zisă. 
Această asimilare activă dînd naștere schemelor prin gene- 
ralizare şi prin alte mijloace le supune totodată la diferite 
forme de asimilare reciprocă, parţială (includere) sau totală 
(punerea în relaţie sau în corespondenţă). Asistăm astfel la 
construirea lor pas cu pas, iar logica lor este neîndoielnică, 
fiind un rezultat al activităţii individuale care progresează în 
etape și a cărei analiză directă este relativ ușoară. Obser- 
văm dintr-odată diferenţa faţă de structurile logice ale in- 
stinctului care și ele constituie un rezultat analizabil ca atare, 
dar la care nu observăm nimic din modul construcție, deoa- 
rece acesta ţine de mecanisme genetice sau ereditare. 

Ceea ce nu înseamnă că în comportamentele zise instinc- 
tive totul ar fi ereditar; ba din contră. Chiar și etologisiii 
din vechea școală, bunăoară Lorenz, recunoșteau că conți- 
nutul sau amănuntele reacţiilor la stimulii semnificativi, res- 
pectiv ale actelor consumatoare depind în fiecare momeni dat 
de mediu și pot da loc la ajustări momentane care într-o 
măsură sau alta ţin de o achiziţie (de la învăţare la inteli- 
genţă). Etologiștii din generaţia mai tînără nu mai vorbesc de 
mecanisme înnăscute decit cu prudenţă, căci ei știu bine că 
instinctul este o conduită fenotipică și că orice fenotip rezultă 
dintr-o interacţiune indisolubilă dintre mediu și desfășurarea 
ereditară. Lorenz le-a răspuns într-un memoriul! amplu, pa- 
sionat și întrucîtva indignat, dar trebuie să recunoaștem că 
acest memoriu este puţin convingător, mai ales dacă-l citeşti 
după ce l-ai citit mai îndeaproape pe Waddington. Pe de 
altă parte W. H. Torpe, D. S. Lehrman și N. Tinbergen însuși 
au insistat asupra învățării sau exerciţiului ca factor inevi- 
tabil care acţionează începînd cu viața embrionară, cit și 
asupra actelor de inteligență propriu-zise ce se remarcă deja 
la Insecte și care se amestecă adesea destul de mult în des- 
fășurarea comportamentelor instinctive. Pe bună dreptate con- 


11 K. Lorenz, Phylogenetische Anpassung und adaptive Modifikation 
des Verhaltens, „Zeitsch. f. Tierpsychol.“, vol. 18 (1961) pp. 139—187. 

chide Viaud că „instinctul pur, aşa cum l-a descris Lorenz 
este... un fel de caz-limită” (L'Instinct, p. 159), cu alte 
cuvinte el nu se realizează niciodată sub această formă pură. 

Nu e mai puţin adevărat că, deși nu este niciodată um- 
plut într-un mod omogen sau „pur“, un cadru ereditar con- 
stitutiv al conduitelor instinctive există. Să nu spunem — și 
nuanţa este esențială — că acest cadru este înscris pur și sim- 
plu în genotip, deși el participă îndeaproape la genotip, ci 
(pentru a ne menţine pe terenul supoziţiilor prudente) că 
acest cadru este cel puţin inerent „sistemul epigenetic” în 
sensul lui Waddington, respectiv că el se constituie în cursul 
vieţii embrionare după „creode“” foarte stabile, care, deși 
atestă interacţiunea dintre genom și mediu, implică totuși 
o componentă genetică, adică o programare ereditară a că- 
rei realizare presupune asimilarea elementelor împrumutate 
din mediu!?. 

Așadar, din punctul de vedere al analizei condiţiilor nece- 
sare, instinctul aparţine unui palier anterior acelui al în- 
vățării sau al inteligenţei, chiar dacă aceste condiţii gene- 
tice nu sînt suficiente. Problema constă deci în a înţelege în 
ce fel funcţionează schemele pe care le-am descris ca fiind 
constitutive logicii instinctului, cu alte cuvinte în ce constă 
activitatea asimilatoare care le generează și le coordonează. 

Pe terenul inteligenţei exersarea și însăși construcţia sche- 
melor presupun o interacţiune continuă între subiect și obiect. 
Oricare ar fi cunoașterea fizică adaptată, fie că e vorba de 
inteligența senzorimotorie (de exemplu pentru schema obiec- 
tului permanent) fie că e vorba de inteligenţa operatorie (o 
conservare oarecare), trebuie să facem loc datelor experien- 
tei și activităţii coordonatoare a subiectului. Experienţa este 
necesară chiar și în ce privește schemele logico-matematice 
înseși; subiectul extrage aceste scheme din coordonarea ge- 
nerală a acţiunilor sale, el trebuie să acţioneze pentru a 
efectua această abstracţie și anume să acţioneze asupra unor 
obiecte. 


12 După cum am spus deja în legătură cu I.R.M,, problemele etologice 
nu le vom putea stăpîni cu adevărat decit după ce se va fi dezvoltat 
o etologie ontogenetică care să obţină pe terenul psihologiei zoologice cea 
ce studiul psihogenezei oferă în psihologia umană. Pentru constituirea 
acestei ramuri noi lucrează G. Richard la Rennes iar în laboratorul nostru 
va lucra A. Etienne. 

De asemenea, una dintre caracteristicile fundamentale ale 
schemelor instinctive este adaptarea lor la mediu; în această 
privinţă toată lumea este de acord. Iar această adaptare este 
mult mai accentuată chiar decît pe terenul morfologiei, căci 
ea nu se face „în mare“ ci trebuie să ţină seama de o serie 
de evenimente foarte particulare. De altfel, ea prezintă aproa- 
pe întotdeauna un caracter anticipativ: atunci cînd Cucul ouă 
în cuiburile altora (şi aşa se petrec lucrurile la toate cele 
80 de specii ale acestui gen), fără îndoială că în calitate 
de individ el nu știe nimic cu privire la destinul acestor 
ouă, dar schemele epigenetice ale instinctului său nu sînt po- 
sibile decît dacă sînt satisfăcute următoarele condiţii: 1° să 
existe specii de păsări constructoare de cuiburi, iar absenţa 
cuibului propriu să nu fie o caracteristică generală a păsă- 
rilor sau animalelor terestre; 2° aceste alte specii să aibă in- 
stincte convenabile pentru îngrijirea puilor, inclusiv a puiu- 
lui de Cuc. 

În acest caz, nu există decît trei soluţii posibile, nu numai 
de facto în lista teoriilor existente, dar și logic (care la ne- 
voie se pot obţine prin deducție formalizabilă, cu alte cuvinte 
prin calcul): sau o armonie prestabilită, sau hazardul, sau 
o interacțiune de natură oarecare care furnizează sistemului 
epigenetic informaţii asupra mediului exterior (şi atunci in- 
teracţiunea poate fi concepută după o întreagă gamă de solu- 
ţii care include lamarckismul cu titlul de caz extrem, dar 
care are posibilităţi infinit mai bogate în perspectiva ciber- 
neticii contemporane). 

Armonia prestabilită este logic posibilă, dar ea nu înseam- 
nă decit sau că de la bun început creatorul a aranjat totul, 
sau că genomul posedă o inteligență combinatorie în sensul 
lui Cuenot; toate acestea nu reprezintă decît o soluţie pur 
verbală, căci unica problemă constă în a analiza cum de se 
constituie şi funcţionează schemele instinctive, iar decizia 
de a boteza „inteligenţă“ ansamblul sistemului se reduce pur 
şi simplu la a spune că el funcţionează bine; or, că funcţio- 
nează bine asta știam, dar ceea ce trebuie să înţelegem este 
cum de parvine să funcţioneze bine. 

Hazardul mutaţiilor şi selecţia posterioară reprezintă o 
soluție bună la toate, care, după cum observă Bertalanffy, 
este repetată cu aceeași statornicie și cu aceeași nepăsare 
pentru detaliul probelor ca utilizarea unei „mori tibetane de 

rugăciuni“. Or, dacă teoria nu se poate susţine nici chiar pe 
terenul adaptărilor morfologice și fiziologice, ea vădește o 
sărăcie cu adevărat întristătoare pe terenul instinctelor, unde 
caracterul transindividual al adaptărilor presupune că are loc 
o convergență a unor întîmplări fericite în comportamente 
simultane foarte diferite și totuși complementare ale mai mul- 
tor indivizi deodată. Din punctul de vedere al variației alea- 
toare, avem aci o probabilitate care descrește indefinit. Din 
punctul de vedere al selecţiei, care (după cum știm astăzi) nu 
acţionează decit asupra fenotipurilor ce constituie tot ati- 
tea „răspunsuri“ ale genomului la circumstanţele mediului, 
adevărata problemă este aceea a formării acestor „răspun- 
suri” și nu a supravieţuirii lor. În fine, mutaţiile cedează 
în prezent pasul „recombinărilor“ iar variațiile aleatoare re- 
glărilor. Dacă există un teren în care finaliștii excelează în 
ce priveşte indicarea insuficienţelor neodarwinismului clasic, 
acesta este tocmai terenul instinctelor, astfel încît noile so- 
luții nu mai trebuie căutate în aceste modele simpliste ale 
hazardului și ale selecţiei — modele care au fost istoricește 
utile, dar care astăzi sînt atît de depășite — ci tocmai în 
direcţia interacțiunilor reglatoare. 

Acestea fiind spuse, să nu mai căutăm o nouă teorie ci 
să ne străduim mai bine să punem în relaţie diversele date 
de fapt și posibilitățile care rezultă din ele: 

1° Structurile instinctive constau în sisteme de scheme 
coordonate într-un mod foarte analog cu ceea ce observăm în 
domeniul achiziţiilor și al inteligenţei senzorimotorii. În par- 
ticular instinctul utilizează instrumente, aparate sau „mij- 
loace“ (ciocuri, labe, scormonitoare, glande care secretă etc.) 
care sînt simultan organice și programate ereditar, în timp ce 
inteligența senzorimotorie sau producătoare le descoperă din 
afară sau le prepară și le construiește (începînd cu nivelul 
cimpanzeilor). 

2° În aceste din urmă domenii schemele sînt solidare cu 
asimilări și acomodări continue care le generalizează sau le 
diferenţiază, punîndu-le în relaţii sau stabilind includeri ie- 
rarhice etc. 

3° Pe terenul instinctului activitățile individuale analoge 
nu au decît un rol foarte restrîns și, dacă individul purtător 
al unui instinct ar irebui să prevadă ansamblul desfășurării 
și a rezultatelor sale aceasta ar presupune o inteligenţă cu 

mult superioară celei care, cu performanţele dar și cu limi- 
tele ei, se poate observa de exemplu la Cimpanzeu. 

4° Dimpotrivă, structurile instinctului se situează la o scară 
simultan epigenetică și transindividuală, adică la o scară unde 
capacităţile cognitive ale individului joacă un rol nul sau 
aproape nul, iar întreaga organizare beneficiază de sisteme 
reglatoare care ţin fie de genom, fie mai ales de dezvoltare 
(ontogenetică, dar aproape comună la toţi indivizii). 

5° Dacă schemele se transformă și se coordonează între 
ele pe terenul conduitelor dobîndite, mult mai puţin orga- 
nizate în formele lor elementare decît o desfășurare epige- 
netică în legătură cu genomul, nu avem nici un motiv pen- 
tru a refuza schemelor instinctive ca sisteme simultan epi- 
genetice și transindividuale posibilitatea de a se coordona 
sau, de asemenea, de a se diferenţia. În particular, una din- 
tre capacităţile inteligenţei animale constă în reunirea într-un 
tot funcţional a unor conduite segmentare; de ce dar sche- 
mele instinctive elementare nu s-ar coordona prin asimi- 
lare reciprocă în scheme mai complete susceptibile de alt- 
fel și de diferenţiere? Aceasta nu înseamnă de loc atomism, 
ci este pur și simplu recunoașterea faptului că multe invenţii 
rezultă din interferența a două componente care anterior fu- 
seseră independente. 

Pentru a da un exemplu foarte simplu de aceste asimilări 
posibile ale schemelor, să considerăm melcul comestibil Helix 
pomatia L, care-şi aşază ouăle la cîţiva centimetri adincime 
sub pămînt. Fiind de o inteligență modestă, fără îndoială că 
el nu știe să prevadă avantajele acestui mod de a proceda 
şi deci nu putem recurge la această anticipare pentru a-i 
explica comportamentul. Dar a) el se pune la adăpost de soare 
şi de frig sub pietre etc.; b) el poate generaliza această sche- 
mă de protecţie atunci cînd frigul se intensifică, pînă la a 
se îngropa la o adincime redusă în pămînt în timpu! iernii; 
c) el prezintă o tendință fără îndoială ereditară către hiber- 
nare și se retrage în cochilia sa secretind o epifragmă care 
astupă deschizătura (simplă secreție de mucus acumulat); d) 
pe de altă parie, el depune ouă și putem să ne imaginăm 
că nu le confundă cu o excreţie oarecare și că oricit de 
rudimentari ar fi indicii perceptivi de care dispune (atit cei 
proprioceptivi cît și cei exteroceptivi), el le înglobează în sfe- 

ra sa de conservare în momentul depunerii lor. Tendinţa de a 
le depune în pămînt ar rezulta astfel ca o coordonare sau asi- 
milare a schemei de depunere cu schema de autoprotecţie sau 
de refugiu în sol. 

Descrierea pe care am imaginat-o se întemeiază pe ter- 
meni de comportament individual și dacă faptele s-ar petrece 
pe acest plan atunci n-ar mai fi loc pentru instinct, ci pentru 
o invenţie individuală care s-ar reînnoi o dată cu fiecare ge- 
neraţie. Dimpotrivă, dacă schemele de îngropare a individu- 
lui și de interes momentan pentru depunere ar fi ereditare, 
ipoteza s-ar reduce la presupunerea că aceste scheme se coor- 
donează de la sine la nivelul genomului sau al epigenotipu- 
lui în virtutea înrudirii structurilor sau semnificaţiilor lor 
funcţionale. La nivelul inteligenţei senzorimotorii actul de 
inteligență nu constă de fapt decît într-o asemenea coordo- 
nare a schemelor (de exemplu între schemele de „punere“ 
și de „a trage“) datorită numai tendinței de asimilare mu- 
tuală și fără să fie nevoie de intervenţia unei „inteligenţe“ 
care să apară ca un deus ex machina cu sarcina de a le pune 
în legătură. Aşa stind lucrurile, nu mai avem nevoie nici 
de o inteligenţă ascunsă în sistemul epigenetic pentru ca două 
scheme instinctive, dacă se constituie acolo, să se pună în re- 
laţie. Desigur, am putea numi inteligenţă această coordonare 
spontană a schemelor la nivelul achiziţiilor senzorimotorii, 
dar, deoarece schemele instinctive sînt evident de altă natură 
întrucît ele ţin de sistemul genetic, fiind de exemplu înscrise 
in subsistemele de gene de care depinde organizarea ner- 
voasă a animalului, este mai bine să ne abţinem de a boteza 
cu un nume asemănător activități simultan epigenetice și 
transindividuale. 


VI. Instinct şi adaptare ereditară. — Întreaga etologie 
contemporană ne conduce ia ideea că reechilibrările genetice 
modificînd un organ modifică în aceeași măsură comporta- 
mentul asociat acestui organtă. Admitem deci din ce în ce 


13 Reciproc, evoluţia unui comportament poate influenţa morfogeneza. 
De exemplu, numeroase păsări în timpul împerecherii își expun pieptul 
sau creștetul capului şi unele specii (dar numai unele) posedă acolo struc- 
turi morfologice sau coloraţii ţipătoare. 

mai mult că comportamentele fac parte integrantă din viaţă 
și că răspunderea pentru cadrul lor ereditar o poartă epige- 
notipul în aceeași măsură în care o poartă și pentru morfo- 
geneză. 

Și totuși poate că ceva mai mult, deoarece comportamen- 
tul este situat la altă scară decit caracterele morfologice lo- 
cale și pentru că el se manifestă numai la nivelul funcţional al 
organogenezei, pentru a nu mai vorbi direct de gene și de- 
numind provizoriu „scheme sau cicluri de programare in- 
stinctivă“ corespondentele epigenetice ale schemelor de com- 
portament pe care le-am analizat în alineatele III și IV. În 
adevăr, să amintim că un ciclu instinctiv este transindividual, 
adică ține de genele a doi sau mai mulţi indivizi distincţi, 
a două sau mai multe embriogeneze distincte (sex sau rol 
social), a două sau mai multe feluri de organe şi de activări 
hormonale și a două sau mai multe feluri de comportamente 
specializate și complementare cu categoriile lor distincte de 
indici semnificativi și de răspunsuri motorii care pot genera 
indici noi; iar acest ciclu extrem de complex este, în același 
timp, în mare parte ereditar și totuși încarnat în indivizi se- 
paraţi în cadrul speciei (după sex sau rol social) și în timp 
(părinţi și progenitură). Totuși, acest ciclu de ansamblu com- 
portă, ca atare, atît conduite individuale cît și structuri lo- 
gice de includere, de ordine, de corespondenţă (între indivizi 
complementari) și de filiație genealogică în ce privește dez- 
voltarea sau desfășurarea lor cronologică. 

Astfel, interpretarea sugerată la IV se reduce la ipoteza 
că ciclul sau sistemul total de scheme instinctive nu rezultă 
dintr-o fixare ereditară a învăţării individuale, ci dintr-un 
exerciţiu spontan sau din combinări și recombinări de sche- 
me la nivelul formării și dezvoltării lor, adică la nivelul epi- 
genotipului. O învăţare individuală suficientă pentru a expli- 
ca instinctul în ciclul său transindividual total ar fi în adevăr 
puţin verosimilă, avînd în vedere inteligenţa și anticipările pe 
termen lung pe care le-ar presupune. Din contră, un exerciţiu 
sau combinări spontane de scheme la nivelul ciclului total 
transindividual înscris în programarea epigenotipului nu pre- 
zintă ceva neverosimil. Pe de altă parte, în studiile actuale 
asupra variaţiei accentul cade din ce în ce mai puţin asu- 

pra mutaţiilor aleatoare, concepute ca „zgomote“, cît asu- 
pra recombinărilor genetice, în cadrul unui genotip al unui 
pool prevăzut cu reglări multiple. Dacă admitem în conse- 
cință că ciclul transindividual al instinctului este legat de 
anumite sisteme particulare sau subsisteme de gene de care 
sînt legate schemele instinctive în calitate de unităţi func- 
tionale, atunci recombinările acestor subsisteme între ele (cu 
modificări posibile în interiorul lor) sînt lesne de conceput. 
Singurul element nou și în consecinţă discutabil pe care îl 
comportă ipoteza noastră ar fi că aceste combinări sau re- 
combinări ale schemelor sînt conforme cu logica lor internă, 
adică cu acele posibilități de includere, de ordine, de cores- 
pondenţă etc., pe care le-am descris mai înainte (IV) și nu 
numai cu caracterele morfologice şi fiziologice conţinute în 
informaţia genetică. Cu alte cuvinte, dacă o schemă instinc- 
tivă elementară A este asociată unui sistem de gene a iar 
o schemă B este asociată unui sistem de gene b, combinarea 
lui a cu b nu ar produce un nou tot ab într-un mod inde- 
pendent de caracteristicile funcţionale ale lui A şi B ci ar 
fi determinate de forma lui A, de forma lui B şi de com- 
patibilitatea ca posibilitate de a se include, ordona sau de 
a se pune în corespondenţă. Așadar, tocmai „logica“ acestor 
scheme ar determina combinarea lor şi astfel s-ar explica 
de ce ciclul instinctiv de ansamblu şi transindividual poate 
semăna cu un act de inteligenţă (de asemenea constituit prin 
coordonarea unor scheme prin asimilare reciprocă). Dar 
această logică nu înseamnă că e vorba de caractere nema- 
teriale, după cum nu sînt nemateriale circuitele unei maşini 
de rezolvat probleme: este suficient ca schemele iniţiale, în 
calitate de „forme“ înscrise în epigenotip să se combine 
prin asimilări şi acomodări directe în virtutea caracterelor 
lor formale izomorie cu cele ale unei logici și nu în virtutea 
unor caractere oarecare. 

Numai că, în măsura în care aceste noi combinări instinc- 
tive care se produc genetic sau la nivelul dezvoltării epige- 
netice țin seama de mediu, aceasta implică reechilibrări de 
care genomul este informat, fie datorită selecţiei fenotipu- 
rilor astfel modificate, fie prin jocul reglărilor formative în 
cursul dezvoltării epigenetice. 

În legătură cu aceasta, să considerăm instinctele care de- 
termină utilizarea unor materiale străine de organismul subiec- 
tului, respectiv pentru cuiburi, termitiere etc. 

Două cazuri sînt posibile: 1* organul este ajustat funcţiei 
sale, ca tubul efilat care îi permite muștei să sugă sîngele, 
apoi acele, picioarele scormonitoarelor etc; 2° un organ 
oarecare exercită un travaliu fără legătură cu forma sa. 

1° În primul caz, ar fi dificil să concepem formarea se- 
parată a organului și a conduitei instinctive, deşi numeroase 
exemple arată posibiltatea unei disocieri — fără îndoială se- 
cundară — a celor două aspecte. Dacă aceste două merg îm- 
preună, putem spune că instinctul este logica organului dar 
atunci trebuie să adăugăm că organul este materializarea con- 
duitei: acesta este punctul de vedere al „morfologiei dina- 
mice“ a lui Bertalanffy, care într-un sens generalizează apli- 
caţiile „cinetogenezei“ a lui Cope. Dar de îndată apar pro- 
bleme din punctul de vedere al eredității. De aceea, am stu- 
diat îndeaproape un caz în care mișcările animalului au 
transformat muit morfologia obișnuită a speciei (Limnaea 
stagnalis L.) și unde fixarea s-a făcut datorită unei „asimi- 
lări genetice“ în sensul lui Waddington, în timp ce noua va- 
rietate selecționa printr-o alegere netă un mediu convenabil, 
mociticînd comportamentul specific obișnuit (a se vedea mai 
departe $ 19, VII). 

2° În cazul al doilea înţelegem încă şi mai puţin cum 
poate un instinct să devină o adaptare detaliată la mediu 
fără a primi informaţii de la acesta din urmă. Dar atunci di- 
ficultatea rezidă în aceea că în numeroase cazuri (care de 
alifel nu sînt generale) subiectul individual rămîne indife- 
rent faţă de reușita sau eşecul acţiunilor sale instinctiveli, 
încît neputind admite o acţiune directă a mediului, ar tre- 
bui cel puţin să imaginăm sisteme de feedback-uri care por- 
nesc de la rezultatele acţiunii. Dar tinind seama de diferen- 
tele de scară, putem concepe informaţii care să provină de la 
mediu la nivelul ciclului instinctiv transindividual fără adap- 
tări individuale dobiîndite. Vom relua problema în legătură 
cu originea instrumentelor de cunoaștere ereditare (cap. VI, 
§ 19, IV—VI). 


it Larva de Phrygane reîncepe de 60 de ori să-și construiască an- 
velopa care i se distruge, fără efect de învăţare etc. 

$ 17. Percepția 


De la sensibilitatea generală, ulterior nervoasă, a orga- 
nismului faţă de excitanţii exteriori și pînă la sensibilitatea 
senzorială sau perceptivă găsim toţi termenii intermediari. 
Este destul să spunem că într-o lungă perioadă percepțiile 
sînt dominate de structurile ereditare: în particular, acesta 
este cazul înregistrării perceptive a tuturor acelor „stimuli 
semnificativi“ care joacă un rol atît de esenţial în mecanis- 
mul instinctelor. În ce privește omul, „nativiştii” din secolul 
al XIX-lea, ca Hering și numeroşi alţii, au ţinut multă vreme 
să explice percepțiile spaţiale prin mecanisme înnăscute, lup- 
tind împotriva „empiriştilor“ care, împeună cu Helmholtz 
nu admiteau decît intervenţia experienţelor dobîndite le- 
gate prin asociaţii sau chiar inferenţe inconștiente. Am citat 
la paragraful 1, aliniatul IV opinia lui von Holst care atri- 
buie constanţele perceptive unui mecanism ereditar de feed- 
back-uri sau reaferenţe (sau, de asemenea de „copie a efe- 
renţei“) care corectează mărimea aparentă în funcţie de dis- 
tanţă, în timp ce noi admitem un mecanism analog dar do- 
bîndit. Dacă la om rolul structurărilor înnăscute este deocam- 
dată problematic în schimb este greu de contestat că la ani- 
malele puţin evoluate ele sînt preponderente. De exemplu, lar- 
vele de libelulă pe care A. Etienne le studiază în laboratorul 
nostru după cercetările pe care le-a efectuat la Lorenz și 
Mittelstaedt, prezintă în percepţia mişcării reacții atit de re- 
gulate din punct de vedere cantitativ între stimuli și de- 
plasările induse încît e greu să discernem aici rolul vreunei 
învăţări. 


I. „Gestalt“-urile. — Așadar, percepţia ne oferă un nou 
caz incontestabil de trecere de la structurile organice la ceie 
cognitive și tocmai de aci provine interesul epistemologic 
pentru percepţie în calitate de cea mai directă luare cogni- 
iivă de contact între subiect și datele mediului. 

În perspectiva lamarckiană și totodată empiristă a unui 
organism supus direct constrîngerilor mediului, cercetătorii 
au început cu interpretări asociaţioniste și atomiste ale per- 
cepției, pe care au conceput-o ca un asamblaj de senzaţii reu- 

nite prin asociaţii mnesice. La aceasta, nativiștii răspundeau 
în spiritul kantianismului (pe care Miiller și alţii l-au invocat 
în mod explicit) că acest rol al experienţei dobîndite ar fi 
evident, dar numai după ce se iau în consideraţie condi- 
ţiile prealabile sub forma de cadre spaţiale a priori sau în- 
născute. 

Problema relaţiei dintre percepţie și organism s-a orien- 
tat pe o cale mai precisă din momentul în care psihologia 
Gestalt-ului, care a luat naștere în 1912 (printr-o convergenţă 
a lucrărilor lui M. Wertheimer și ale lui W. Köhler), a ur- 
mărit să interpreteze structurile perceptive cu ajutorul mode- 
lelor de cîmp care ar fi comune percepției, sistemului nervos, 
organismului și chiar unui ansamblu de fenomene fizice pe 
care Köhler, care era de formaţie fizician, le-a reunit sub nu- 
mele de „physische Gestalten“. Merită așadar să medităm 
asupra motivului succeselor parţiale și eșecurilor finale pe 
care le-a înregistrat această tentativă, căci noţiunea de „Ges- 
talt“ (care rămîne foarte valabilă deîndată ce se eliberează 
de interpretările ei pur gestaltiste!) a avut un mare succes 
fiind utilizată chiar și în embriologie și pentru că Berta- 
lanffy, principalul promotor al ideilor „organiciste“ s-a lăsat 
inspirat de această noţiune şi declară în legătură cu aceasta 
că tocmai în „psihologia modernă“ (care după el este psiho- 
logia Gestaltiștilor) „s-a încercat pentru prima dată o abor- 
dare științifică a problemei totalităţii” (Les Problèmes de la 
Vie p. 249). 

Ideea iniţială a acestei doctrine este că percepţia nu re- 
zultă din reunirea unor elemente prealabile, care ar fi sen- 
zaţiile, ci că ea constituie din capul locului o totalitate orga- 
nizată în interiorul căreia se pot găsi caractere sau unităţi 
elementare, dar numai prin analiză şi în calitate de elemente 
constituite și nicidecum constitutive. O melodie, spunea von 
Ehrenfelds încă în 1890, poate fi „transpusă“ astfel încît să 
i se schimbe toate notele (adică „senzaţiile“); totuși, o recu- 
noaștem imediat în calitate de „Gestalt“; însă acest autor 
considera că „forma“ ansamblului este o proprietate supra- 
pusă senzaţiilor, în timp ce Gestaltiștii o consideră ca fiind 
primitivă. 

De aceea, ei au început prin a degaja legile, dintre care 
vom aminti cele două legi principale, avînd de altfel un sens 
atit biologic cît și psihologic. Una este legea formei bune: o 

formă („Gestalt“) se impune de o manieră cu atît mai preg- 
nantă cu cît ea este „cea mai bună“ după criterii analizate 
prin experimente exacte; printre altele, aceste caracteristici 
ale formei bune sînt simplitatea, regularitatea, simetria, ordi- 
nea, proximitatea elementelor şi continuitatea. Cealaltă lege 
completează această analiză a totalităţilor: orice „figură“ se 
detașează pe un „fond“ astfel încît chiar și un punct izolat 
este și el o totalitate, întrucit se detașează pe un fond neutru. 
S-au descoperit şi s-au studiat un mare număr de alte pro- 
prietăţi: legi de frontieră, Gestalt-uri cinematice (mișcări stro- 
boscopice) și statice etc. 

După un număr impresionant de lucrări experimentale pe 
tărîmul percepţiei a cărei studiere ei au reînnoit-o, Gestal- 
tiștii au generalizat sistemul aplicîndu-l la motricitate, me- 
morie și chiar la inteligenţă. Köhler a aplicat aceste noţiuni 
la analiza înteligenţei practice sau senzorimotorii a Cimpan- 
zeilor (a se vedea paragraful 18) iar Wertheimer s-a străduit 
să regăsească legile Gestalt-ului în structurile silogismului și 
ale operaţiilor matematice. 

În ce privește interpretarea acestor numeroase fapte, ori- 
ginalitatea poziţiei gestaltiste iniţiale a constat în încercarea 
de a le reduce la modele de echilibre ale unor cîmpuri fizice 
aplicabile în aceeași măsură mecanismelor înnăscute ca şi 
celor dobîndite — ceea ce de la bun început depășea alter- 
nativa curentă. Orice Gestalt care se impune conștiinței (per- 
cepţie etc.) este izomorf cu o organizare sau cu un Gestalt 
nervos particular. Or, mecanismele nervoase (cîmpuri poli- 
sinaptice etc.) ţin de cîmpurile electromagnetice și de îndată 
ce există cîmp — în fizică ori aiurea — formele observabile 
rezultă din acţiunile de ansamblu și din echilibrul lor. De 
unde această dublă consecinţă: a) acţiunea de cîmp implică 
formarea unei totalități neaditive în sensul că întregul este 
altceva decît suma părţilor şi se impune părților cu ocazia 
fiecărei stări sau modificări, ceea ce este definiţia Gestalt- 
ului; și b) această totalitate rezultă din efecte de minimă ac- 
țiune etc. iar forma „cea mai bună“ către care tinde acţiunea 
este pur și simplu forma cea mai echilibrată. 

Vedem de îndată prin ce anume aceste consideraţii inte- 
Tesează organismul şi neurologia în aceeași măsură ca și stu- 
diul percepțţiilor. Tocmai de aceea ele i-au inspirat lui Lashlay 
frumoasele sale lucrări asupra efectelor de masă în creier. 

K. Goldstein a generalizat aceste lucrări la întregul organism 
(Der Aufbau des Organismus) dar cu o nuanţă pe care a su- 
bliniat-o şi A. Gelb: principiul figurii şi fondului ar fi pentru 
ei specific biologic, în sensul că „fondul“ este esențialmente 
un context de comportament (de exemplu semnalul unei con- 
diționări este un fel de figură care se detașează pe un fond 
de aşteptare). 

Asemenea interpretări teoretice ajung astfel la un gen de 
reducere integrală a elementului cognitiv la elementul orga- 
nic, dar sub o formă întrucîtva prea completă, desigur, pentru 
că simultan are loc reducerea elementului vital la cel fizic 
sau cel puţin la acele fenomene fizice care ţin de efectele de 
cîmp (spre deosebire de fenomenele mecanice și analoge, 
unde compunerile strict aditive rămîn ireductibile la modele 
de „Gestalt“). 

Dar marele interes al unor încercări atît de îndrăzneţe 
atunci cînd ele sînt bine concepute (şi acesta este cu sigu- 
ranţă un fapt la întemeietorii acestei școli, căreia noi i-am 
schiţat tendinţele numai în linii mari și într-un mod prea sche- 
matic) este că pînă și insuficienţele lor devin foarte instruc- 
tive și că examinarea lor critică ajută la punerea în evi- 
denţă a unor legături noi. Partea slabă a teoriei este că sub- 
ordonînd subiectul (respectiv organismul) legilor de cîmp 
sau legilor de echilibru care îl constrîng atit din exterior cît 
și din interior, o dată pentru totdeauna, nu mai există în 
definitiv nici activitate constructivă, nici dezvoltare și nici 
măcar organizare în sensul de reglări endogene a căror des- 
coperire și studiu se află la mare cinste în cadrul biologiei 
contemporane. De aceea, critica gestaltismului poate fi cen- 
trată asupra insulicienţei noţiunii de echilibru cu care s-a 
mulțumit gestaltismul, noţiune care n-are nimic comun cu o 
echilibrare treptată efectuată prin autoreglare, ci este o sim- 
plă balanţă de forţe în sensul uzual al echilibrului în fizică. 

Înainte de a reveni la percepție, să observăm că tocmai 
această absenţă a unei noţiuni de echilibrare cu ajutorul unor 
compensări active şi progresive ale subiectului explică, pe 
de o parte, rolul insuficient acordat dezvoltării, iar pe de altă 
parte, reducerea nelegitimă a totalităţilor de ordin superior 
cum sînt structurile operatorii ale inteligenţei la „Gestalturi“ 
perceptive sau motorii. 

În ce privește dezvoltarea, dacă „Gestalt“-ul ţine de cele 
trei legi foarte generale ale echilibrului de cîmp, prin însăși 
definiţia sa el este superior oricărei dezvoltări și în conse- 
cinţă are un caracter supraistoric sau este lipsit de istorie. 


Dar nici biologia, nici psihologia funcţiilor cognitive nu se pot 


limita la „forme“ date o dată pentru totdeauna; pentru amâîn- 
două problema centrală este aceea a genezei formelor și a 
elaborării lor pornind de la o funcţionare. Or, structuralismui 
gestaltist consideră structurile ca fiind anterioare oricărei 
funcţionări și sfîrșeşte prin a o anihila, absorbind-o în struc- 
turi lipsite de istorie. Dar cea mai bună dovadă că există o 
dezvoltare cognitivă şi că ea ţine de o echilibrare diferită de 
echilibrul fizic uzual este tocmai faptul că structurile opera- 
torii ale inteligenţei sînt ireductibile la „Gestalt“-uri percep- 
tive: deşi constituie totalităţi autentice, în măsura în care au 


legile lor în calitate de sisteme independente de proprietăţile 


elementelor respective aceste totalități comportă o compu- 
nere strict aditivă (2 și cu 2 fac exact 4!) și mai ales sînt re- 
versibile, în opoziţie cu „„Gestalt“-urile perceptive, care nu 
sînt nici reversibile nici aditive. Or, această reversibilitate 
constituie, după cum am văzut în paragraful 14, aliniatul III, 
punctul terminus al unei echilibrări prin reglare, în timp ce 
regiările perceptive nu ajung decit la o reversibilitate foarte 
aproximativă. 

Dar să revenim în sfîrşit la percepţie. Organizarea sa, deși 
corespunde foarte fidel structurii „Gestalt“-urilor, considerată 
în calitate de descriere şi independent de explicarea ei cu 
ajutorul etectelor fizice de cîmp, este de fapt mult mai 
apropiată de structurile organice decît de legile fizice prea 
generale, cărora gestaltiștii vor să le subordoneze în mod di- 
rect organizarea percepţiilor. În realitate, percepţia poate fi 
caracterizată ca o luare de contact directă între activităţile 
perceptive, pe care le exercită subiectul în continuarea sche- 
melor asimilatoare de acţiune (puneri în relaţie etc.) pe de o 
parte, și obiectele mediului, pe de altă parte, la care se ajunge 
prin intermediul datului senzorial în materia sa figurală. Con- 
tactul cu obiectul se manifestă printr-un eșantionaj probabi- 
listic, care amintește selecţia, dar sub aspectul de selecţie 
a mediului de către organism și nu sub aspectul reciproc și 
conduce astfel la efecte de centrare și la probabilități de 
„întâlniri“. Dimpotrivă, aspectul de activitate se manifestă 

prin orice stabilire de relaţii, începînd cu „cuplările“!5 întil- 
nirilor și pînă la relaţiile stabilite prin explorări, transport, 
transpoziţii, anticipare, punere în referinţă etc. În acest caz, 
„Gestalt“-ul este produsul echilibrului nu al cîmpului fizic 
ca atare, ci al unor activităţi organizatoare ale subiectului, 
atit între ele cît și cu datele obiectului, ceea ce este un caz 
particular al echilibrului dintre organism şi mediu. 

Dar aceste forme de echilibru sînt doar statistice sau pro- 
babilistice şi, în plus, rămîn dependente de fluxul evenimen- 
telor și al situaţiilor; de aci, caracterul de două ori ireversi- 
bil şi neaditiv al „Gestalt“-urilor sau compunerilor percep- 
tive, în timp ce formele superioare ale inteligenţei parvin la 
un echilibru mobil complet, ceea ce conduce la reversibili- 
tatea operaţiilor. Dar dacă rămînem la analogiile fizice, 
această opoziţie dintre ireversibilitatea perceptivă și rever- 
sibilitatea operatorie amintește opoziţia dintre fenomenele fi- 
zic ireversibile (termodinamica etc.) și reversibilitatea proprie 
mecanicii. 


II. Reglările perceptive. — În măsura în care „Gestalt"- 
urile perceptive rezultă astfel dintr-un echilibru care este di- 
namic şi totodată probabilist, în care compensările active ale 
subiectului la perturbările exterioare sînt mai importante decît 
simpla balanţă de forţe în sînul unui cîmp, e de la sine înţeles 
că percepţia comportă un ansamblu de reglări de tip organic 
şi nu se limitează la deplasări de echilibru de tipul celor 
guvernate de principiul lui Le Châtelier. 

Cele mai elementare dintre aceste reglări, fără a mai 
vorbi de mecanismele reglatoare ereditare eventuale de tipul 
celor pe care le-a presupus v. Holst, încep o dată cu frîna- 
rea efectelor de centrare. În adevăr, această coordonare este 
de natură reglatoare deoarece, centrările fiind succesive, co- 
recţiile care pornesc de la decentrare sînt neîncetat și retro- 
active şi proactive. Se pot cita, ca exemplu, rezultatele sur- 
prinzătoare ale învăţării perceptive fără întăriri externe, care 


15 Am analizat (Les Mecanismes perceptiis, Paris, P.U.F.) efectele de 
centrare în termeni de probabilitate de „întîlnire“ între elementele figurii 
și cele ale organelor perceptive și de probabilitate de corespondenţă sau 
de „cuplări“ între întilnirile pe un sector al figurii și întilnirile pe alt 
sector, 

13 — us 


se observă la 7 ani și a căror scurtă descriere am dat-o în 
§ 14, alin. II. 

Un alt caz remarcabil de reglare perceptivă este acela al 
„Supraconstanţelor“, astfel încît un adult normal percepe ade- 
sea la 3 sau 4 metri o tijă verticală de 9 sau chiar 8 cm ca 
fiind egală cu o tijă de 10 cm, aflată în apropiere, printr-o 
corecție a erorii probabile (>10 cm) care poate să meargă 
pînă la răsturnarea excesivă a erorii probabile. 

Dar cazul cel mai spectaculos de reglare dobîndită în 
domeniul percepţiilor vizuale este celebrul exemplu al oche- 
larilor deformaţi ai lui Ehrismann și Ivo Köhler. De exemplu, 
subiecţilor li se cere să poarte incontinuu ochelari defor- 
manţi care fac ca obiectele sau persoanele să fie percepute 
în poziţie exact răsturnată, cu capul în jos şi picioarele în 
sus, astfel încît un subiect normal, într-o partidă de scrimă 
filmată de I. Köhler, atinge cu floreta genunchii lui Ehrismann 
căutînd să-i atingă toracele, După citeva zile are loc o redre- 
sare atit de completă încît la sfîrşitul aceluiași film îl putem 
vedea pe același subiect mergînd pe biclicletă cu ochelarii 
cu oglindă pe străzile din Innsbruck. În acest caz reglarea s-a 
efectuat prin reaferențe comandate de schemele senzorimo- 
torii uzuale ale acţiunii, astfel încît să ajusteze poziţiile vi- 
zuale la poziţiile tactilo-kinestezice. Dacă acest frumos ex- 
periment, contrazicînd teoria „„Gestalt“-urilor, demonstrează 
subordonarea activităţilor perceptive faţă de schemele acţiunii 
și funcționarea ei de ansamblu, el arată și mai bine caracte- 
rul de reglare al organizării perceptive. 

În general, putem spune așadar că chiar și pe terenul per- 
ceptiv, unde răspunsul intern este figurativ (formele sau Ge- 
stalt-urile percepute par să furnizeze cu un maximum de pu- 
ritate şi de caracter imediat o simplă copie a realului), cu- 
noașterea constituie de fapt o asimilare și o organizare care 
sînt mult mai apropiate decit par la prima vedere de mecanis- 
mele vitale în formele lor particulare de echilibrare și de 
reglare. Deoarece, pe de altă parte, percepţia nu este nici- 
odată independentă de acţiune și nici — la nivelele superi- 
oare — de acea coordonare interiorizată a schemelor de ac- 
țiune care constituie inteligenţa, în timp ce la formele infe- 
rioare ea intervine în calitate de indice semnificativ în ciclu- 
rile instinctive și o dată cu schemele reflexe (căci în acest 

domeniu am văzut dificultatea disocierii sensibilităţii gene- 
rale de sensibilitatea semnificativă), putem spune despre per- 
cepţie, ca despre toate funcţiile cognitive, că este o prelun- 
gire foarte directă a asimilării şi a organizării vitale. 


$ 18. Învăţarea și „inteligenţa“ 


Obiectul capitolului IV era de a pune în evidenţă doar 
izomorfismele generale între cunoaștere și viaţă, iar în legă- 
tură cu aceasta am indicat deja ($ 13) că viaţa organică pre- 
zintă problemele memoriei, sau învăţării, și ale anticipării. 
Însă obiectul capitolului de faţă este, dimpotrivă, de a ridica 
problemele epistemologice (rezervind examinarea interpre- 
tării lor biologice pentru capitolul VI), adică de a încerca să 
determine condiţiile necesare și suficiente pentru formele 
elementare de cunoaștere legate de comportament, în spe- 
ranța de a arăta că aceste condiţii presupun întotdeauna o 
componentă biologică. 

Cît timp era vorba de sistemul nervos, de reflexe, de 
instincte sau de percepții, această componentă era de la sine 
înţeleasă: reflexele şi instinctele sînt în mare măsură eredi- 
tare şi chiar cînd percepțiile se referă la obiecte noi, necu- 
prinse în stimulii semnificativi legaţi de instincte, ele presu- 
pun totuși aparate senzoriale ereditare fără a releva capaci- 
tăţile lor de reglare. Or, acestea sînt sau specifice și înnăs- 
cute (broaștele nu reacţionează la intervenţiile chirurgicale 
care inversează sus și jos în felul lui I. Köhler şi mor de 
foame din cauză că nu pot să-și ajusteze mişcările de absor- 
bire a muştelor) sau dobindite sub influența unor funcţii de 
ordin superior. 

Dacă abordăm examinarea acestora, ne găsim deci în faţa 
unei probleme noi: cunoașterile rezultînd dintr-o achiziţie 
propriu zisă, fără vreo relaţie cu programarea ereditară com- 
portă oare și ele cu necesitate o componentă biologică? Se 
va răspunde poate că un act de inteligenţă de nivelul cel mai 
înalt presupune totuși o activitate a creierului în același fel 
în care o percepţie presupune un organ de simţ şi că în con- 

secință ambele rămîn în acest sens biologice. Dar rămîne 
neîndoielnic, deosebirea că, organul senzorial variază puţin 
sub influenţa unei percepții noi, chiar dacă eventual i se 
completează funcționarea prin condiţionări sau reaferenţe, 
etc, în timp ce creierul este în stare să elaboreze, în afara 
circuitelor ereditare, un mare număr de circuite noi sau de căi 
de asociere dobîndită. Pe de altă parte, este ușor să disociem 
epistemologic o cunoaștere logică sau matematică de supor- 
tul său neurologic, în timp ce o „ştiinţă de a face“ instinctivă 
nu reprezintă nimic în afara ciclului biologic cu care este 
solidară. Atunci, oare această cunoaștere logico-matematică 
mai comportă în mod propriu, desigur că nu sub aspectul ei 
formalizat ci în contextul psihologic concret, o componentă 
biologică ireductibilă? 

Răspunsul pe care-l vom da aici și pe care va trebui fi- 
rește să-l completăm în capitolul VI este că toate cunoașterile 
de nivel superior presupun intervenţia unei asemenea com- 
ponente, fie în calitate de cadru sau punct de pornire înnăs- 
cut, fie — ceea ce pe linia rădăcinilor biologice se urcă și mai 
sus — în calitate de funcţionare necesară și continuă, în afara 
căreia nu este posibilă nici o structurare. 


I. Învăţări elementare. — Să amintim în primul rînd că 
dacă conduitele dobîndite pot fi numite de nivel superior în 
raport cu cele instinctive, aceasta are loc numai pentru că în 
grupele zoologice privilegiate din punct de vedere cognitiv 
— Primatele și Omul —, conduitele instinctive cedează în 
mod evident supremaţia în favoarea celor dintîi, în funcţie 
de o cerebralizare considerabilă și foarte treptată, ale cărei 
etape principale sînt bine cunoscute. În mod general, capaci- 
tatea de învăţare se mărește foarte clar pe treptele succesive 
ale seriei animale. 

Totuși, după cum am spus-o de acum în $ 13, aliniatul IJ, 
s-a putut obţine o învățare asemănătoare cu condiţionările 
chiar la Protozoare, deși ele nu au nici sistem nervos dife- 
rențiat și deci nici reflexe în sensul restrîns al termenului. 
De exemplu, Bramstaedt aşază nişte Parameci într-un vas la 
care o jumătate este luminată iar alta ţinută în întuneric; la 
început animalele circulă în ambele jumătăţi fără vreo pre- 
ferinţă. Apoi, el stabilește o asociaţie între lumină și căldură 
și între obscuritate şi apa care rămîne rece: temperaturile re- 

devenind egale după dresare, Paramecii nu mai circulă decît 
în zona obscură. La fel, H. Soest dresează nişte Siylonichia 
să nu se urce decit pe suprafaţa netedă situată între alte două 
suprafeţe paralele care sînt zgrunțuroase: după ce animalul 
s-a deplasat liber pe toate trei, se electrizează cele două 
suprafeţe zgrunțuroase. După dresare și suprimarea curentu- 
lui, animalul se deplasează numai în limitele suprafeţei ne- 
tede.16 

După ce am amintit aceasta, să observăm acum că condui- 
tele elementare dobîndite, de tipul acelora care sînt desem- 
nate cu ajutorul termenilor de dresură, învăţare, condiţio- 
nare sau deprindere (în opoziţie cu inteligenţa care derivă 
din ele în mod continuu, dar substituie rigidităţii lor irever- 
sibile o mobilitate reversibilă cu un cîmp din ce în ce mai 
întins), se prezintă sub forme care se distribuie între doi poli; 
un pol de activitate, marcat prin moduri de „descoperiri“ 
datorate explorării spontane și un pol de pasivitate în care 
asocierea dobîndită pare a fi impusă de o secvenţă reglată 
din afară. În dezvoltarea sugarului se pot cita ca exemple 
contemporane ale acestor doi poli (care apar începînd cu 
luna a doua), deprinderea dobiîndită de a-și suge degetul gros 
între două mese și condiționarea cu ajutorul sunetelor a ace- 
luiași reflex de supt. 

Or, acești doi poli ne interesează întrucît ei arată că do- 
bindirea conduitei se face întotdeauna prin asimilarea unui 
element nou (stimul sau răspuns) la o schemă anterioară, în 
mare parte înnăscută, care poate fi reflexă (cum o arată 
exemplul sugerii degetului gros sau al condiţionării suptului) 
sau la o schemă mai generală de apetenţă în sensul condui- 
telor apetitive ale lui Craig, dar fără legătură necesară cu 
vreun instinct particular și specializat. Din punct de vedere 
epistemologic, avem aici un fapt general cu implicaţii con- 
siderabile: orice informaţie se dobindește din exterior (adică 
asupra obiectelor) întotdeauna în funcţie de un cadru sau de 
un schematism intern (subiectul) care are o înfățișare mai 


19 Să notăm totuşi că unii autori contestă aceste învăţări la Proto- 
zoare, căci nu pot fi excluși cu nici un fel de certitudine alţi indici 
fizico-chimici decît stimulul-test, care ar declanșa comportamentele „în- 
văţate“ fără să intervină vreo condiţionare. Dar pentru noi, esenţialul 
constă în posibilitatea unei învăţări înainte de apariţia oricărui sistem 
nervos, independent de forma acestei învăţări. 

mult sau mai puţin structurată, sau mai ales funcţională, după 
caz (dar funcţională într-un sens care nu exclude intervenția 
necesară a unor scheme mai mult sau mai puţin generale, așa 
cum am văzut în $ 16, alin. III în legătură cu conduitele ape- 
titive). 

Ca exemplu al polului de activitate în achiziţiile animale, 
trebuie să pornim de la ceea ce s-a denumit, într-un mod 
foarte nimerit, „foamea de stimuli“, și care corespunde la 
următoarea constatare fundamentală a lui Watson: anima- 
lele par ghidate mai mult de indiciile pe care trebuie să le 
caute, decît de răspunsurile pe care trebuie să le execute. În 
această conduită generală putem, fără îndoială, încadra și 
„învăţările latente“ ale lui Blodgett: un şobolan bine hrănit, 
fără o trebuință imediată iese din labirint tot atit de repede 
(după explorări „dezinteresate“) ca și un șobolan înfometat. 
De asemenea, Kimble şi Kendall au arătat că la şobolan repe- 
tarea monotonă a stimulilor atrage o stingere mai puternică 
decît aceea care rezultă din înseşi răspunsuri. Dar, cînd 
Broadbent interpretează „foamea de stimuli“ ca demonstrînd 
că stimulii au o importanță mai mare decît răspunsurile, tre- 
buie să observăm (iar această rectificare privește în aceeași 
măsură şi formularea lui Watson) că nu există numai stimuli 
și răspunsuri, ci în primul rînd scheme, cărora li se asimi- 
lează stimulii și care produc răspunsurile: foamea de stimuli 
exprimă deci în mod esenţial faptul că în momentul în care 
nici o schemă particulară nu exercită o acţiune predominantă 
(cu alte cuvinte atunci cînd nici o schemă nu se manifestă 
printr-o trebuinţă actuală și stringentă) animalul nu devine 
pasiv, ci rămîne într-o stare de căutare constantă de alimente 
funcţionale (stimuli) susceptibile să pună în funcţie o schemă 
sau alta. Foamea de stimuli exprimă deci o dublă trebuinţă 
generală și nicidecum locală: a) trebuinţa de a alimenta sche- 
mele de reacție deja existente; b) trebuinţa de a le ajusta 
la situația prezentă în ansamblul ei (în lipsa unei ajustări 
parţiale sau locale în caz de trebuință predominantă). Aşa- 
dar, nu avem deloc aici o valorificare mai mare a stimulilor 
în opoziţie cu răspunsurile, ci dimpotrivă o trebuinţă spontană 
și continuă de a alimenta scheme care, în mod necesar, sînt 
surse de răspunsuri. Căutarea de stimuli într-un asemenea 
context, în calitate de conduită de explorare spontană, arată 
așadar că reacţiile se dobîndesc în raport cu conduitele ge- 

nerale de apetenţă, indicînd rolul necesar al schematismului 
anterior. Or, rădăcinile acestuia sînt, într-o măsură sau alta, 
înnăscute, 

Desigur că aceste conduite de explorare, care au un aspect 
ce corespunde, de altfel, cu ceea ce Berlyne (a se vedea, de 
asemenea, Darchen și Montgomery) denumește „curiozitate“, 
conduce la o extindere mai mult sau mai puţin amplă a me- 
diului, multiplicînd astfel informaţiile exterioare. Totuși, în 
originea lor ele sînt așadar asimilare la un schematism in- 
tern. 

II. Condiţionarea. — Acestui pol de activitate a subiectu- 
lui în căutare de informaţii pare să i se opună un pol de 
pasivitate, la care subiectul suportă legăturile impuse din 
afară și nu răspunde decît în conformitate cu ele. Așa este 
reflexul condiţionat, dar oricît ar fi de subordonat la aceste 
„condiţii exterioare“ el reprezintă totuși o asimilare a unui 
stimul nou la o schemă anterioară și înnăscută. 

Dar, după cum fiecare ştie, alături de aceste condiționări 
clasice sau de tipul întîi, mai există un al doilea tip, la care 
răspunsul nu mai este identic cu reacţia reflexă ci constă în 
mișcări noi, învăţate, (ca la cîinele din experimentul lui Mil- 
ler și Konorski, care întinde laba) sau „emise“, ca în experi- 
mentele lui Skinner, în care șobolanii sau porumbeii apasă 
pe o pirghie. Dar această condiţionare „instrumentală“, cum 
îi zic Hilgard și Marquis, pledează de asemenea pentru o ac- 
tivitate, numai că într-un alt sens: aici nu mai avem asimilare 
la scheme prealabile, tocmai pentru că nu mai există reacții 
prealabile, nici stimuli necondiționali prealabili, ci o con- 
strucţie în sensul descoperirii și utilizării de relaţii noi, în 
particular relaţii între obiectele mediului. Ne aflăm deci de 
astă dată pe terenul descoperirilor care mai devreme sau 
mai tîrziu vor conduce la invenţii din ce în ce mai precise 
(prin încercări și erori), — față de datele mediului și la com- 
binări active pe care le efectuează subiectul însuși. 

Aici se pune problema de a stabili partea ce revine ha- 
zardului la lectura și înregistrarea acestor date exterioare 
precum și aceea care revine însuşi modului de înregistrare. În 
perspectiva empiristă care domină adesea interpretările în- 
ățării — așa cum a dominat și în biologia lamarckiană — 
se presupune că nu avem aci decit „lecturi“ și înregistrări 
pasive, elementul de noutate datorîndu-se coincidenţelor sau 

circumstanțelor întîmplătoare pe care le impune mediul. Dar 
cealaltă interpretare posibilă, şi care este interpretarea noas- 
tră, ar fi că relaţiile descoperite rezultă din „puneri în rela- 
ție“ active, adică orientate prin coordonări de scheme care, 
deși se diferenţiază datorită acomodării continue la date, sînt 
totuși scheme ce rezultă dintr-o activitate de asimilare. Cu 
alte cuvinte, hazardul nu joacă un rol decît în măsura în care 
subiectul (ciîine, porumbel sau şobolan) conferă semnificaţie 
evenimentelor întîmplătoare, semnificaţie care nu poate pro- 
veni decît dintr-o schemă de asimilare. Or, această activi- 
tate de asimilare nu este improvizată și rezultă din asimilările 
anterioare şi fără să comporte un început absolut, tocmai 
pentru că ea acţionează chiar în condiţionările de primul tip, 
cum sînt căutările de stimuli despre care am vorbit în ali- 
neatul I. 

Cu alte cuvinte, vedem că, începînd cu diferitele forme 
ale condiționării, dacă traducem „asociaţiile“ sau verigile 
decupate și izolate în mod artificial într-un proces mai func- 
tional și continuu de „asimilare“, atunci nu mai trebuie să 
separăm în două categorii eterogene asimilarea stimulului 
condiționat la stimulul necondiţionat și asimilarea pe care 
o observăm în conduitele de al doilea tip: acelaşi proces 
conduce de la prima categorie la cea de-a doua și de aci la 
construcţiile de scheme cu elemente din ce în ce mai dobîn- 
dite, în opoziţie cu izvoarele reflexe sau instinctive ale aces- 
tui schematism. 

Există alte situaţii remarcabile în care asistăm la trece- 
rea de la asimilare la scheme înnăscute, la asimilări diferen- 
țiate care conduc la inventarea de reacţii noi prin coordonări 
şi recombinări: este tocmai ansamblul situaţiilor cunoscute 
astăzi din ce în ce mai bine, în care — într-un context instinc- 
tiv — o lacună, un obstacol neprevăzut sau un conflict dau 
naștere la o reacţie neînscrisă în programarea ereditară pe 
care o putem deci califica drept „inteligentă“ (dar, la fel ca 
peste tot în această lucrare, înţelegînd limpede că de la achi- 
zițiile elementare și pînă la formele superioare ale inteli- 
genței găsim toate intermediarele, încît orice despărţire este 
parţial arbitrară). 

Astiel, Grasse citează cazul Termitelor din Natal care 
încep să închidă celula regală atunci cînd termitiera este lo- 
vită cu violență. Or, această acţiune de închidere nu este 

prevăzută de instinct. Dimpotrivă, ceea ce prevede instinctul 
este protejarea indivizilor regali, precum și, indiscutabil, o 
schemă mai mult sau mai puţin generală de zidire sau de 
separare de exterior, care intervine în construirea de ansam- 
blu a termitierei: reacţia nouă care constă în a închide celula 
regală ar putea deci rezulta din coordonarea sau asimilarea 
reciprocă a două sau mai multe scheme deja existente, după 
principiul care consideră că o invenţie începe prin combina- 
rea unor elemente prealabile. Şi aici se pare deci că înainte 
de a recurge la „facultăţi“ de ordin superior trebuie să în- 
cercăm explicaţii care să se sprijine pe continuitatea func- 
țională a conduitelor deja în acţiune; și aici, de asemenea, 
numim asimilare tocmai această continuitate a integrării și 
coordonării prin integrare. 


III. Conduitele senzorimotorii ale sugarului. — Dacă urmă- 
rim la copilul de om dezvoltarea conduitelor senzorimotorii 
în primele 12—18 luni, adică înainte de constituirea funcţiei 
simbolice şi utilizarea limbajului, observăm trecerea cea mai 
continuă de la primele deprinderi dobîndite la o „inteligență 
senzorimotorie“ închegată, aproape egală cu aceea a cimpan- 
zeilor. Aici, chestiunea esenţială care se pune este de a ști 
dacă această continuitate, atît de instructivă din punct de 
vedere biologic, se datoreşte pur și simplu faptului că omul, 
într-o măsură și mai mare decît celelalte Primate, posedă o 
inteligenţă ereditară, astfel încît această trecere insensibilă de 
la învăţările elementare la o inteligenţă senzorimotorie ca- 
pabilă de organizare spaţială și temporală, de conservare a 
obiectelor și de cauzalitate, ar rezulta dintr-un fel de che- 
mare înspre sus (fără a mai vorbi atunci de o chemare și mai 
importantă înspre reprezentare sau gîndire), sau dacă sîntem 
în prezenţa unei funcţionări prin asimilări succesive de ace- 
lași tip cu cele precedente (alin. I). 

Fără nici o îndoială, în inteligenţa umană există o com- 
ponentă ereditară, fiindcă omul a creat civilizaţii pe care 
Antropoidele nu le cunosc, și fiindcă observarea curentă in- 
dică diversitatea aptitudinilor individuale: din nefericire nu 
putem modifica cîtuși de puţin nivelul intelectual de exem- 
plu, al unui minus habens. Dar ereditatea inteligenţei, ca 
aptitudine, nu înseamnă pentru nimic în lume ereditatea struc- 
turilor de cunoaștere, contrar eredității instinctului, care im: 

plică ereditatea unor montaje mai mult sau mai puţin fini- 
sate. Așadar, ereditatea inteligenţei implică, în același timp, 
mult mai mult şi mult mai puțin decît aceea a instinctului; 
mult mai mult pentru că aceasta este transmiterea unei func- 
ţionări susceptibile să conducă foarte departe și să înveţe 
aproape nelimitat (pînă în prezent); dar mult mai puţin, 
aceasta nefiind, deci, transmiterea vreunei structuri particu- 
lare. 

În problema care ne ocupă aici nu vom spune deci nimic 
pertinent dacă vom atribui amănuntele progresului inteligen- 
tei senzorimotorii a sugarului (de altfel, nu mai mult decit 
ale oricărui progres ulterior) eredității inteligenţei umane sau 
a Primatelor: desigur această ereditate explică posibilitatea 
unui asemenea progres dar nu explică de loc formele func- 
ționării și tocmai despre sesizarea mecanismului funcţionării 
este vorba. A invoca „inteligenţa“ în legătură cu aceasta nu 
constituie decît o clasificare globală care nu ne învaţă nimic 
asupra naturii proceselor în joc. 

Acestea fiind spuse, este inutil să reamintim detaliile eta- 
pelor atît de continue care îl conduc pe sugar de la primele 
scheme dobîndite la inteligenţa senzorimotoriei!?. Sint de no- 
tat două momente esenţiale pentru a justifica această conti- 
nuitate și pentru a înţelege filiaţiile analoge care pot exista 
între nivelele corespunzătoare ale conduitei animalelor, dar 
care sînt observabile doar la cu totul alte paliere filetice, în 
timp ce caracterul atît de instructiv al dezvoltării copilului 
constă în a ne arăta filiația ontogenetică a comportamentelor 
între 12 și 18 luni. 

Primul dintre aceste momente este trecerea de la sche- 
mele de deprindere elementare, dobindite datorită unei utili- 
zări a întîmplărilor exterioare de către o asimilare reprodu- 
cătoare sau generalizatoare, la primele scheme de inteligenţă 
propriu-zisă în care se coordonează mijloacele și scopurile. 
De exemplu, un sugar de 4—5 luni trage la un moment dat 
cordonul care atîrnă în fața lui de acoperămîntul leagănului: 
el îl trage doar pentru că coordonîndu-și de puţin timp vede- 
rea și apucarea, apucă tot ce vede în spaţiul propriu. Or, în 


11 A se vedea J. Piaget, La Naissance de Pintelligence chez Penfant 
şi La Construction du réel chez lenfant, Delachaux et Niestle. 

cazul de faţă, această acţiune simplă (generalizare a unei 
scheme de asimilare ce se formează, născută din asimilarea 
reciprocă a schemelor vizuale şi a schemei de apucare inten- 
țională, care prelungește ea însăși o schemă reflexă iniţială 
de apucare la atingere) ajunge prin întîmplare (din punctul 
de vedere al subiectului, adică fără nici o anticipare la înce- 
putul acţiunii) la rezultate interesante: zquduire a acoperă- 
miîntului, balansarea jucăriilor suspendate, diverse sunete 
care emană din bilele de celuloid ce conţin bobiţe etc. Și 
atunci, subiectul repetă indefinit conduita sa, prin reacţie 
circulară sau asimilare reproducătoare, însă aici nu există 
încă nici o diferenţiere între scopuri şi mijloace: avem de-a 
face doar cu o simplă schemă de deprindere dată în bloc. 
Peste citeva zile este suficient să suspendăm de acoperămîn- 
tul leagănului un obiect nou, pentru ca copilul să caute cor- 
donul, să tragă de el fixîndu-și privirea asupra obiectului sus- 
pendat; de astă dată începe o diferenţiere între un mijloc și 
un scop și, în consecinţă, un început de anticipare. Ulterior, 
ajunge să balansăm la o distanţă de doi metri un obiect sus- 
pendat de capătul unei prăjini pentru ca, la oprire, subiectul 
să caute și să tragă cordonul; de astă dată putem vorbi de o 
generalizare inteligentă, deși inadecvată din lipsă de contacte 
spaţiale. Ceva mai tirziu, asistăm la multiplicarea acestor 
conduite, forma utilizării unor mijloace împrumutate din 
scheme obișnuite dar adaptate la scopuri inerente unor situaţii 
noi. De fapt, tocmai această coordonare a schemelor prin asi- 
milări reciproce marchează începuturile inteligenţei propriu 
zise, dacă alegem — în mod arbitrar —, drept criteriu, sub- 
ordonarea anticipatoare de mijloace la scopuri, care ţin res- 
pectiv de scheme distincte de asimilare obișnuită. 

Al doilea moment important care leagă două paliere dife- 
rite de conduite este cel al trecerii de la actele de inteligență 
care rezidă în descoperirea de mijloace noi, dar prin tatonări 
și diferențieri treptate pornind de la scheme cunoscute, la acte 
de nivel superior care constau în comprehensiuni bruște sau 
insight-uri. Cînd îl citim pe W. Köhler, avem impresia că toţi 
Cimpanzeii săi adulţi, toţi, s-o notăm, și care lucrează ca niște 
adulţi serioşi care îşi cîștigă hrana, procedează din capul lo- 
cului prin reorganizări de ansamblu și comprehensiune bruscă: 
tocmai astfel descoperă ei deodată, într-o singură intuiţie de 
ansamblu, utilizarea posibilă a unui băț etc. Puiul de om 

poate să facă același lucru pe la un an și jumătate dacă 
înainte nu i s-a dat niciodată băţul. Dar dacă urmărim dez- 
voltarea de-a lungul lunilor precedente, observăm că aceste 
coordonări rapide și interiorizate, adică fără tatonări mate- 
riale exterioare nu sînt posibile decît atunci cînd schemele 
de asimilare au dobindit o mobilitate suficientă de asimilare 
generalizatoare pentru a se include sau ordona la simpla 
inspectare a situaţiei exterioare, dar că însăși această mobi- 
litate nu este decît produsul unei lungi învăţări în cursul 
căreia aceleași coordonări se efectuau prin descoperiri suc- 
cesive și nu încă prin invenţie combinatoare: posibilitatea de 
a atrage către tine un obiect trăgînd suportul (covor, cuver- 
tură sau altceva) pe care este așezat, presupune de exemplu 
(pe la 10—12 luni) o serie de puneri în relaţii succesive ale 
căror etape se pot urmări în cursul tatonărilor. Abia atunci 
cînd sînt construite asemenea scheme de asimilare și încă 
în număr suficient, printr-o asimilare a experienţelor noi la 
scheme anterioare și printr-o diferenţiere acomodatoare la 
schemele noi astfel construite, aceste scheme noi devin sus- 
ceptibile de coordonări mai rapide, dînd iluzia unei compre- 
hensiuni instantanee, independente de trecut deși de fapt are 
loc o încheiere a unor îndelungate procese prealabile. 

Într-un cuvînt, studiul cuceririlor senzorimotorii ale su- 
garului pînă la desăvirșirea unei inteligențe senzorimotorii 
capabile de insight-uri sau de combinări noi şi instantanee, 
explică într-un mod remarcabil continuitatea procesului de 
învățare, pornind de la procesul cel mai elementar, și arată 
rolul permanent al acestor activităţi asimilatoare, care par 
a fi comune nu numai animalelor și omului, ci tuturor nive- 
lelor funcţiilor cognitive. 


IV. Inteligența animală. — Nu trebuie deci să ne mirăm 
că atunci cînd examinăm numeroasele varietăţi de conduite 
animale pe care zoopsihologii ezită, după caz, să le etiche- 
teze sau nu ca inteligente, regăsim simultan mecanisme func- 
ționale comune constante cît și o problemă perpetuă și iri- 
tantă a criteriilor și clasificărilor conduitelor. Or, această 
problemă este în mare parte artificială, sau mai curînd, deşi 
problema nivelelor de ierarhie este esenţială, delimitarea în- 
tre „inteligent“ și „meinteligent“ este cu totul convenţională 
și de ordin semantic. 

Cînd, de exemplu, Peckhamii au observat o viespe Ammo- 
filă „care, după cum spune Viaud (Les Instincts, p. 158), bă- 
tătorea suprafaţa solului, dedesuptul cuibului său ţinînd o 
pietricică între mandibule“, putem desigur vorbi de utilizarea 
unui instrument, deși nu avem aci polivalenţa băţțului care 
se observă la Cimpanzeu, dar problema de a ști dacă această 
descoperire excepţională ţine de inteligenţă prezintă un inte- 
res cu totul șters în comparaţie cu problema absolut esenţială 
de a găsi la o Insectă o schemă de acţiune (bătătorirea solu- 
lui cu mandibule) destul de bine „schematizată“ pentru a pu- 
tea asimila un obiect cum este o piatră în calitate de prelun- 
gire funcţională. Iar atunci cînd A. Ledoux cercetează din 
nou modul în care furnica Oecophylla coase frunzele arbo- 
relui de cafea servindu-se de larvele ei ca de niște fusuri și 
utilizîndu-le mătasea, și cînd el se întreabă dacă avem aci 
de-a face cu un instinct (pentru că aceste automatisme sînt 
specifice, deci înnăscute) sau cu o inteligență (pentru că 
apare un „instrument“), pare să uite soluţia cea mai intere- 
santă care ar consta în a susține ambele ipoteze: în adevăr, 
interesul foarte mare pe care îl prezintă această conduită este 
de a fi, am putea spune, un instinct inteligent, adică de a ne 
arăta izomorfismul complet la care poate ajunge animalul 
între o coordonare instinctivă de scheme și același mecanism 
de coordonare asimilatoare pe terenul tatonărilor treptate 
care conduc la inteligenţa individuală. În adevăr, dacă acor- 
dăm cît de cît crezare analizei instinctului pe care am efec- 
tuat-o în $ 16, este clar că, pe un alt plan, instinctul proce- 
dează cu ajutorul aceleași logici a schemelor de asimilare 
încît posibilitatea combinărilor de scheme instinctive pentru 
a ajunge pînă la utilizarea de instrumente, ca o prelungire a 
combinărilor de obiecte în construcţii și a utilizărilor de or- 
gane este o consecinţă firească a acestei identități a proce- 
sului funcţional: la animalele care pot să genereze larve mă- 
tăsoase și care parvin la o schemă de reuniune de obiecte 
(cum sînt frunzele arborelui de cafea) pentru un scop oare- 
care, exercitarea acestei scheme de reuniune se va prelungi 
pînă la o căutare a unor elemente de joncțiune care să pre- 
lungească reuniunea datorită acţiunii însăși, și de aici, asi- 
milarea mătaseij larvelor la această schemă de joncțiune; în 
ce privește însăși acțiunea de a coase în loc de a alipi pur și 
simplu ar rămîne de studiat etapele acestei treceri fără îndo- 

ială necunoscute (iar noi nu ne punem sarcina de a le ima- 
gina pur și simplu); însă în principiu această trecere poate 
să fie de acelaşi ordin ca şi trecerea, în cazul maimuţei, de 
la bățul simplu la ajustarea de segmente în construirea unui 
băț compus de felul undiţelor pentru pescuit. 

Necrolorele, la care Fabre observase deja un exemplu 
remarcabil de adaptare individuală (tăierea legăturii care 
atașează un cadavru de cîrtiţă de capătul unei tije de lemn), 
fac de asemenea, după cum observă Viaud, estimări ale lăr- 
gimii crăpăturilor într-un teren secat, astfel încît să intro- 
ducă cadavrele de rozătoare în crăpăturile cele mai largi. 
Fabre nu acceptă (fireşte) inteligenţa la Necrofore pretinzînd 
că actul lor de a tăia sfoara este direct asimilabil la ceea ce 
ele fac adesea atunci cînd taie iarba sau rădăcinile de care 
pot agăța un cadavru în timpul transportării lui; el caută pe 
bună dreptate o asemenea origine a conduitei pe care a pro- 
vocat-o experimental legind cadavrul unei cîrtiţe, dar nu 
lasă impresia că înţelege că această generalizare asimilatoare 
a unei scheme dobîndite constituie tocmai un act de inteli- 
genţă, cel puţin dacă se adoptă punctul de vedere al conti- 
nuităţii funcţionale, pe care noi ne situăm aici. Cît despre 
Viaud, care mai observă în conduita Necroforelor, pe bună 
dreptate, și încercări de „ocoliri“, el nu se pronunţă asupra 
gradului lor de inteligenţă (deși admite aici prezenţa inteli- 
genţei), întrucît nu are informaţii suficiente asupra „inter- 
pretării semnelor gîndirii intuitive“ (p. 158). Dar, în aceste 
cazuri n-avem nici o nevoie să vorbim de „gîndire“, căci pro- 
cesele de asimilare reproducătoare, recunoaștere şi generali- 
zare de scheme se pot analiza cu o precauţie absolut sufi- 
cientă în experimentele de explorare sau de control care 
arată în fiecare caz amploarea posibilităţilor şi limitele care 
rămîn inaccesibile pentru aceste coordonări de scheme. 

În particular, conduitele de „ocolire“ pentru care W. H. 
Thorpe a dat frumoase exemple la viespile Ammofile — con- 
stituie dacă dorim (împreună cu multe altele) criterii de inte- 
ligenţă, dar tocmai în privinţa lor un studiu de asimilări suc- 
cesive la scheme anterioare este deosebit de necesar. Cînd 
„Ocolirile“ sînt posibile în mod imediat și fără restricţii în- 
tr-un cîmp spaţial dat (fără generalizare directă în exteriorul 
frontierelor sale) ele indică existența unei scheme parţiale 
bine structurate, izomorfă cu un „grup de deplasări“ din 

punct de vedere geometric și tocmai aceasta se observă la 
copii începînd cu lunile 16—18, bineînţeles din punct de ve- 
dere strict senzorimotor (adică fără reprezentarea de ansam- 
blu care ar presupune instrumente simbolice). Dar rămîne să 
stabilim asimilările succesive cu ajutorul cărora s-a consti- 
tuit această schemă şi este tocmai ceea ce arată studiul pri- 
mentare (înaintări și reveniri pe trasee de complexitate va- 
riabilă, mai înții fără și apoi cu ecranări), compuneri diverse 
de deplasări (traseul AB coordonat cu traseul BC într-un tra- 
seu unic ABC, iar apoi, dar cu asimilări foarte treptate, AC 
dacă ABC nu este în linie dreaptă), „asociativitate“ treptată 
(în sensul logic al termenului: AB+BC-+CD se poate des- 
compune în AC+CD sau în AB-+BD) și după figuri foarte 
variate după cum traiectoriile sînt aproape rectilinii sau cu 
numeroase unghiuri; şi așa mai departe. Conduita ocolirii 
este deci foarte departe de a fi un criteriu simplu, iar în rea- 
litate problema constă în mecanismul asimilator al coordo- 
nării schemelor: cum de ajunge subiectul să coordoneze cu 
ajutorul unor asimilări reciproce conduitele segmentare într-o 
conduită unică de ansamblu — iată problema centrală și, 
după cum se vede, ea cuprinde toate problemele particulare 
discutate la toate nivelele în acest capitol întrucît ea este 
problema coordonărilor prin asimilare reciprocă a schemelor 
de acţiune. 

S-ar putea relua, dintr-un asemenea punct de vedere, 
toate experimentele remarcabile pe care W. Köhler, Guillaume 
și Meyerson precum și atiţia alţii le-au efectuat cu Cimpan- 
zeii. Să ne mulţumim cu foarte frumoasele observaţii ale lui 
N.R.F. Maier și T.C. Schneirla cu privire la raționamentul la 
șobolani (șobolanii de laborator, care oricît de degeneraţi ar 
fi sînt totuşi destul de inteligenţi pentru a face să eșueze 
teoriile asociaţioniste ale învăţării). Principiul acestor experi- 
mente este aproape constant același: în cursul explorărilor 
spontane ale animalului, îl facem să dobîndească cîteva tra- 
iecte parțiale orizontale (de-a lungul pasarelelor care leagă 
o masă de alta) sau verticale (de-a lungul unor coloane), apoi 
așezăm șobolanul pe una din mesele cunoscute, în faţa unei 
hrane vizibile dar neaccesibile (ecran transparent), astfel în- 
cît pentru a o obţine el trebuie să facă tot felul de ocoluri 
orizontale și verticale trecînd printre celelalte mese şi prin 

pasarele sau coloane. Or, șobolanul ajunge foarte bine să 
coordoneze într-un tot traiectele segmentate pe care le cu- 
noaşte. 

În legătură cu aceasta Maier și Schneirla vorbesc de ra- 
ționamentul șobolanului și au firește dreptate căci, din punc- 
tul de vedere comportamental o conduită inferenţială constă 
tocmai în a extrage dintr-o schemă relaţiile sale posibile cu 
ajutorul unei coordonări anticipatoare. A vorbi de anticipare 
este iarăși cît se poate de legitim, dacă ne amintim prin cîte 
feedback-uri este posibilă o anticipare pornind de la infor- 
maţiile anterioare, adică de la diversele legături implicate 
într-o schemă. În schimb este neverificabil şi inutil să mai 
vorbim şi de „conduită ideatică“ şi să presupunem existenţa 
unor reprezentări care servesc ca punct de sprijin pentru 
aceste inferenţe sau anticipări. În lipsa unor instrumente se- 
miotice (cum ar fi limbajul etc.) reprezentarea este greu de 
conceput, și a vorbi despre „imagini mentale“ presupune o 
capacitate de evocare care nu numai că este necontrolabilă 
dar este şi cu totul inutilă, o dată ce are loc percepţia cîmpu- 
lui total: şobolanul nu trebuie să-și imagineze obiecte sau 
evenimente care nu sînt perceptibile actual; el nu are decît 
să combine mişcări şi percepții anticipînd indicii din aproape 
în aproape şi nicidecum într-un tablou de ansamblu cum 
face cineva care desenează din memorie sau un cartograf. Un 
sistem total există în adevăr, însă în schemele de acţiune 
şi nu în reprezentare. Or, aceasta ajunge pentru a explica 
asemenea acte de inteligenţă, așa cum ne este suficient în 
cazul inferenţelor senzorimotorii ale copilului de 12—18 luni 
(a ridica un ecran sub care s-a ascuns un obiect, apoi a 
ridica deodată un al doilea ecran, necunoscut dinainte și 
situat sub primul, pentru că obiectul căutat este înţeles ca 
neputînd să fie decît acolo). 

În concluzie la acest capitol, desigur mult prea sumar, 
dar fără îndoială suficient pentru a justifica ideea care ne 
interesează, putem susține așadar că dacă orice mod de cu- 
noaștere inclusiv instinctul, comportă informaţii asupra me- 
diului exterior, el presupune în egală măsură, inclusiv învă- 
tarea, o structurare impusă în calitate de condiţie prealabilă 
şi necesară de către funcţionarea internă legată de organiza- 
rea subiectului. Dar această structurare se prezintă sub două 
forme, care de altfel sînt remarcabil de izomorfe: o formă 

ereditară, programată de la naștere pînă în amănuntele struc- 
turilor (lăsînd totuși mereu o margine mai mare sau mai mică 
pentru achiziție) — și tocmai acesta este cazul instinctului, la 
care am constatat, în ce privește „logica“ sa internă, strinsa 
corespondență cu formele sau schemele inteligenţei senzo- 
rimotori; și o formă neprogramată ereditar în detaliu care 
intervine în calitate de mecanism asimilator în orice învă- 
tare, oricît de elementară ar fi ea, și conduce prin asimilări 
treptate pină la inteligenţa senzorimotorie. Or, această acti- 
vitate asimilatoare, necesară oricărei învăţări, oricît de em- 
pirică ar fi, precum şi oricărui act de inteligenţă, fie prelun- 
geşte în mod direct o activitate înnăscută, ca în reflexul con- 
diţionat, fie se desfășoară în construcţii din ce în ce mai 
îndepărtate de ceea ce este înnăscut comportind totuși un 
element endogen, dar mai cu seamă în calitate de funcţio- 
nare. 

Problema constă deci în a disocia în aceste moduri de 
cunoaștere dobîndită — mai bine zis „construită“ — partea 
care este dobîndită din exterior, adică din mediu sau din 
experienţă, şi partea care se datorează activităţii subiectului 
în calitate de funcţionare endogenă. Ipoteza este atunci că 
acest al doilea aspect are deja o natură logico-matematică 
exact în măsura în care ţine de coordonările acţiunilor su- 
biectului și nu de obiectele ca atare. 

Acest caracter logico-matematic este vizibil clar în pri- 
mul rînd în percepţie care, deși furnizează un şir de date 
asupra proprietăților empirice ale lucrurilor, comportă un 
schematism şi o geometrizare care nu ţin exclusiv de obiect. 
În orice învăţare şi mai ales în detaliul schemelor senzori- 
motorii ale inteligenţei practice această logică a schemelor 
este din ce în ce mai importantă: incluziuni, ordini, corespon- 
denţe etc. Și ea este însoţită de o geometrie evidentă cu con- 
duite de ocol (grup de deplasări) și de combinări spaţiale 
rafinate, după cum arată Cimpanzeii cercetaţi de Guillaume 
şi Meyerson. 

Așadar, sîntem conduși să presupunem existența a trei 
mari tipuri de cunoaștere: a) formele ereditare, al căror pro- 
totip este instinctul, și care comportă — după cum am văzut 
— o logică, însă cristalizată într-o programare înnăscută și 
rigidă, și al căror conţinut se referă la informaţii, de aseme- 
nea în mare parte înnăscute, cu privire la mediu; b) formele 

logico-matematice construite treptat, aşa cum este în deosebi 
cazul la nivelele relativ superioare ce caracterizează inteli- 
genţa; şi c) formele dobîndite în funcţie de experienţă (de la 
învăţare la cunoaşterea fizică). Numai că la nivelele conside- 
rate în acest capitol formele b și c nu sînt disociate, așa cum 
va fi cazul în planul gîndirii umane, ceea ce nu înseamnă de 
loc că ele s-ar putea reduce una la alta. Tocmai de aceea, în 
acest capitol n-am insistat asupra acestei distincţii cu care 
vom avea de-a face în capitolul următor, cînd vom reveni la 
problema pe care o suscită formele înnăscute din punctul de 
vedere al explicării adaptării ereditare în general, dar insis- 
tîind mai ales asupra tipurilor de cunoaștere care sînt cel 
mai bine reprezentate la om. 


s 


CAPITOLUL VI 


INTERPRETAREA BIOLOGICĂ A CELOR TREI FORME ALE 
CUNOAŞTERII 


Din punctul de vedere al problemelor biologice pe care 
le suscită, putem deosebi trei forme de cunoașteri care re- 
zultă din exercitarea funcțiunilor cognitive la om, cel puțin 
de la un anumit nivel de civilizație încolo. În primul rînd, 
avem imensa categorie a cunoașterilor dobîndite prin expe- 
riența fizică — sub toate formele ei — adică experiența obiec- 
telor sau a relațiilor dintre ele, dar care se abstrag pornind 
de la obiecte ca atare: vedem imediat că e vorba de o exten- 
sie indefinită a conduitelor de învățare sau de inteligență 
practică, dar cu tot felul de noutăți care rămîn a fi explicate. 
În al doilea rînd, avem categoria, atît de restrînsă, şi chiar 
atît de discutabilă în ce priveşte extinderea ei reală, a 
cunoaşterilor structurate printr-o programare ereditară, așa 
cum poate că e cazul la anumite structuri perceptive (vede- 
rea culorilor, două sau trei dimensiuni ale spaţiului ș.a.). 
Caracterul restrîns al acestei a doua categorii ridică de în- 
dată o mare problemă biologică, datorită contrastului cu 
bogăţia instinctelor la animal. În al treilea rînd, avem cate- 
goria — cel puţin tot atît de întinsă ca şi prima — a cunoaș- 
terilor logico-matematice, care devin cu rapiditate indepen- 
dente de experienţă și care, deşi la început provin din expe- 
rienţă, nu par deduse din obiecte ca atare ci mai curînd din 
coordonările generale ale acţiunilor pe care subiectul le exer- 
cită asupra obiectelor. 

Tocmai această a treia categorie va pune din punct de 
vedere biologic problema cea mai dificilă: trebuie oare s-o 
încadrăm împreună cu prima, reducînd matematica la un fel 
de fizică generală, sau s-o reducem la a doua, admiţind îm- 
preună cu K. Lorenz că matematica se întemeiază pe judecăţi 

sintetice a priori, în sensul kantian al termenului, dar că 
aceste judecăţi a priori se pot compara cu formele înnăscute 
în același fel ca şi instinctele? Iar dacă ambele soluţii dena- 
turează caracterul structurilor logico-matematice, putem noi 
oare să parvenim, din punct de vedere biologic, la imaginarea 
unui al treilea tip de formare? 

Pentru a o spune cît mai pe scurt, tocmai aceasta va fi 
soluţia noastră, dar sub următoarea formă, direct inspirată 
de concluziile capitolului V: dacă orice cunoaștere, înnăs- 
cută sau dobiîndită, presupune în calitate de condiţie nece- 
sară o anumită funcţionare permanentă, sursă a schemelor 
asimilatoare și a coordonărilor lor, atunci formele ereditare 
de comportament cognitiv, care, atît timp cît cîmpul de 
adaptare sau de echilibru este restrins, sînt predominante la 
animal (reflexe, instincte etc.), cînd cîmpul se va extinde da- 
torită exercitării reprezentării sau a gîndirii, se vor disocia în 
două direcţii complementare: pe de o parte, o direcţie de 
exteriorizare sau de acomodare fenotipică la mediu, adică de 
învăţări, de experienţă și de cunoașteri fizice, din prima cate- 
gorie; pe de altă parte, o direcţie de interiorizare sau de 
structurare formală prin conștientizare sau, mai exact, prin 
abstracție reflectantă care pornește de la condiţiile interne 
ale oricărei funcţionări (deci de la aceste forme generale de 
organizare care, dincolo de asimilarea cognitivă, întîlnesc 
mecanismele comune și în consecinţă procesele cele mai cen- 
trale ale oricărei organizări vii). Acestea ar fi cunoașterile 
din a treia categorie, care deci nu s-ar reduce la nici una 
din primele două, dar ar rezulta indirect din sfărimarea cate- 
goriei a doua, pentru că cuasidispariţia cunoașterii instinc- 
tive la om s-ar traduce: a) printr-o extindere considerabilă 
a cunoaşterilor dobindite datorită experienţei mediului fizic 
(categoria întîi); și b) printr-o extindere nu mai puţin consi- 
derabilă a structurilor logico-matematice, care sînt prezente 
sub o formă elementară și imanentă în orice funcţionare 
cognitivă dar care devin obiect de cunoaştere efectivă din 
momentul în care apariţia gîndirii face posibilă această reflec- 
xiune (categoria a treia)!. 


1 Încă o observaţie: nu vom spune nimic în ce priveşte modurile de 
cunoaștere metafizice, ideologice etc. pentru că acestea nu sînt cunoașteri 
în sensul strict al cuvîntului ci forme de înţelepciune sau de coordonare 
a valorilor şi pentru că ele constituie în mult mai mare măsură o reflec- 

Această ipoteză interpretativă, pe care o exprimăm din 
capul locului pentru a facilita lectura acestui ultim capitol, 
poate părea speculativă; ea pare însă în mult mai mică mă- 
sură astfel, îndată ce examinăm pas cu pas, după cum o vom 
și încerca, raţiunile epistemologice sau logice și mai cu seamă 
pe cele psihogenetice ale unei asemenea poziţii. Însă pentru 
a o justifica, este indispensabil să începem printr-o examinare 
sistematică a problemei esenţiale pe care o ridică orice ipo- 
teză de cunoaştere înnăscută, cu alte cuvinte a problemei 
relaţiilor dintre mediu şi o adaptare ereditară, morfologică 
sau cognitivă, oricare ar fi ea. Firește, noi am admis că nu 
avem încă vreo posibilitate de a explica instinctul, încît para- 
graful următor nu este destinat să propună o asemenea expli- 
caţie. Dar îndată ce ne întrebăm ce anume poate să fie 
ereditar în cunoaşterea omului, și tocmai cu aceasta trebuie 
să începem din punct de vedere biologic (în particular în ce 
priveşte structurile logico-matematice care sînt simultan uni- 
versale și coercitive şi surprinzător de adaptative), atunci 
trebuie să examinăm îndeaproape condiţiile biologice a ceea 
ce ar fi o cunoaștere, care este atît ereditară cît și adaptată 
la mediu. $ 19 va fi consacrat acestei examinări detaliate, 
deși ipotetice, dar totuși indispensabile, iar $ 20 ne va per- 
mite să revenim la cunoașterea umană și să situăm problema 
cunoașterii logice și matematice pe un teren mai vast. 


$ 19. Cunoașterile înnăscute şi instrumentele 
ereditare de cunoaștere 


La om nu avem decît un număr restrins de structuri cog- 
nitive care pot fi calificate cu certitudine ca înnăscute, dar 
totuşi — mai ales dacă adăugăm la ele ansamblul organelor 
diferenţiate ereditar care joacă un rol esenţial în formarea 


tare a vieţii sociale şi a suprastructurilor culturale decît o prelungire a 
adaptării biologice. Ceea ce nu înseamnă că am contesta importanţa lor 
umană; pur şi simplu, constatăm că aceste probleme sînt de alt tip și nu 
mai ţin direct de o epistemologie biologică. 

cunoașterilor (creierul, ochii, mîinile etc.) — și ele ridică în 
egală măsură problema centrală a tuturor structurilor organice 
sau care ţin de comportament, transmise prin ereditate: pro- 
blema adaptării lor la mediul exterior. 


I. Conceptele a priori. — Nu există „idei înnăscute“ în 
sens cartesian etc. Este adevărat că s-ar putea considera ca 
atare, prin extensie, categoriile a priori în sensul lui Kant. 
În epistemologie, existența judecăților sintetice a priori a 
fost admisă de către H. Poincaré în ce privește intuiţia numă- 
rului (în sensul iterării n+1) și a „grupului de deplasări“. În 
psihologie, aceeași interpretare kantiană a fost susţinută de 
anumiți „gestaltişti“ ca W. Metzger şi mai ales K. Lorenz, 
care consideră noţiunile de cauză, spaţiu etc. ca fiind ante- 
rioare oricărei experienţe, într-un mod comparabil cu apa- 
riţia copitelor calului încă în stadiul embrionar (și, adaugă 
el, cu adaptare la mediu sau la experienţă din aceleași motive 
de selecţie, etc.). 

Din punct de vedere psihogenetic, asemenea interpretări 
nu rezistă însă la o cercetare. „Grupul“ deplasărilor şi intui- 
rea lui n+1 invocate de Poincaré apar ca ultim termen (de- 
sigur, necesar, dar ca și a priori-ul kantian, ca termen ultim 
și nu prealabil) al unei echilibrări treptate și nu ca o condiţie 
iniţială a dezvoltării spaţiale sau numerice. Categoriile gene- 
rale și necesare de tipul cauzalității nu se prezintă niciodată 
ca o formă dată de-a gata, și mai ales în stadiul de pornire: 
există un mare număr de tipuri de cauzalitate, care se succed 
după stadii regulate, iar ceea ce au în comun nu este „o 
formă“, care ar fi extrem de săracă fiind comună tuturor sta- 
diilor, ci pur şi simplu o funcţie sau o trebuinţă funcţională 
de explicaţie pe care o generează aplicarea deducţiei la sec- 
venţe temporale regulate. Or, dacă a priori se reduce la o 
funcţie sau la o funcţionare, atunci nu mai putem vorbi de 
„O idee“ înnăscută, într-un sens structural. 

Vom găsi mai mult montaje ereditare în schemele senzo- 
rimotrice, cum ar fi coordonarea văzului și a apucării, dato- 
rate fără îndoială maturării fascicolului piramidal. Dar, pe de 
o parte nu avem încă gîndire sau cunoaștere reprezentativă. 
Pe de altă parte, din punct de vedere cognitiv, dacă această 
coordonare n-ar fi ereditară şi n-ar depinde decît de deprin- 

deri dobindite sau de condiţionare, aceasta nu ar schimba 
mare lucru. 

Dimpotrivă, pe terenul perceptiv putem în mod rezonabil 
să facem ipoteza prezenţei unor structuri înnăscute. Nu este 
sigur că vederea în dimensiunea a treia n-ar fi ceva dobîndit 
(orbii care își recapătă vederea, evaluările treptate la sugari 
etc.), dar remarcabila constanţă a estimărilor adîncimii în 
funcţie de disparaţie și independenţa lor în raport cu vîrsta 
evocă ceva dintr-un mecanism înnăscut?. În ce privește pri- 
mele două dimensiuni, nu încape însă nici o îndoială: este 
sigur că noul născut nu-şi percepe universul ca fiind redus 
la un punct care apoi se întinde în lungime și lăţime. Or, 
dacă avem din capul locului suprafeţe cu două dimensiuni 
— dacă nu cu voluminozitate — înseamnă că organele vederii 
impun de la bun început o structură care, în această privinţă, 
permite o înregistrare adecvată a experienţei. 

Caracterul euclidian sau neeuclidian al spaţiului nu pare 
să fie ereditar, deși Luneburg (pe care îl confirmă Jonckheere) 
crezuse că a găsit curburi riemaniene în percepţia paralelis- 
mului. Dimpotrivă este remarcabil faptul că noi nu parvenim 
să „vedem“ sau să ne imaginăm (în imagini mentale exacte, 
în opoziţie cu gîndirea care rămîne suverană) mai mult decît 
trei dimensiuni. E drept, matematicienii (Freudenthal şi alţii) 
vorbesc în legătură cu aceasta de supleţea intuiţiei lor care 
„Învață“ să se miște în 4 sau n dimensiuni; dar aceasta este 
o intuiţie operatorie și nicidecum una perceptivă. Din punct 
de vedere pur vizual, limitarea la trei dimensiuni rămîne re- 
marcabilă; și se pare că și ea comportă o structurare înnăs- 
cută, de astă dată într-un sens limitativ (aşa cum de altfel 
sîni atîtea caractere biologice). 

Alături de aceste rămășițe de ineitate, de o sărăcie izbi- 
toare în comparaţie cu instinctele animalelor, în discuţia care 
urmează trebuie să alocăm un spaţiu şi organelor ereditare 
ale cunoaşterii. Desigur, un creier, un ochi sau o mînă nu 
sînt cunoașteri, nici măcar într-un sens virtual. Dar este clar 
că dacă ochii noștri ar fi altfel (cu fațete și nu cu focar), sau 
dacă ei ar lipsi, sau dacă n-am fi înzestrați nici cu manipulare 
nici cu locomoțţie, nici nu am avea un sistem nervos atit de 


2 Conform cu cercetările lui M. Lambercier, care nu sînt încă publi- 
cate, 


285 


desăvirșit şi de cerebralizat, universul nostru cognitiv ar fi 
cu totul altul. Și mai ales, dacă am trăi cu organe asemănă- 
toare dar la cu totul altă scară — de exemplu scara atomu- 
lui —, conceptele noastre fundamentale ar fi răsturnate nu 
numai datorită spectacolului dar și din cauza mijloacelor de 
acţiune. 


II. Soluţiile clasice. — Așadar este convenabil să începem 
această analiză biologică a gîndirii umane prin discutarea 
celei mai centrale probleme pentru cunoaștere deși din punct 
de vedere biologic ea este cea mai dificilă: problema adap- 
tării sau a adecvării cognitive a structurilor ereditare la me- 
diul exterior. În adevăr, nu există nici un singur instinct (și 
aici trebuie în adevăr să vorbim de instinct în general şi nu 
numai de cele două manifestări autentice ale sale care sub- 
sistă la om!) care să nu comporte diferențieri bine marcate 
în ce priveşte adaptările cognitive la mediu. Chiar și în cazul 
instinctului sexual, unde „obiectul“ nu este un material fizic 
sau un peisaj oarecare, ca în construirea de cuiburi, în mi- 
graţiuni etc., și nici o fiinţă vie oarecare ca în cazul prădării 
sau al înţepăturii insectelor, ci constă dintr-un organism com- 
plementar „subiectului“ și făcînd parte din aceeași specie cu 
el, trebuie să discriminăm perceptiv acest obiect al dorinţei, 
ceea ce iarăși este o adaptare cognitivă la date exterioare. 
Este vorba, așadar, să înțelegem în ce fel un mecanism eredi- 
tar, deci transmis pe cale internă și nu pe cale externă (edu- 
care sau imitare, care de altfel i se pot suprapune, așa cum 
este — după Kuo — cazul instinctului de pradă al pisicilor 
tinere, fără însă ca întregul instinct să se rezume la ele), 
poate să comporte, între altele, un ansamblu de informaţii 
anticipatoare relativ la mediu. 

1* Soluţia lamarckiană furnizează un prim răspuns: in- 
stinctul n-ar îi decît o deprindere fixată ereditar. Or, deprin- 
derea constă într-o serie de asociaţii pe care le impune mediul 
iar ereditatea lor nu este decit memoria care se întinde la 
şirul descendenţelor. Rezultă deci că adaptarea instinctului 


3 Instinctul de nutriţie și instinctul sexual, adică unicele care com- 
portă o conduită de apetenţă şi organe specializate. Adesea s-au cata- 
logat serii de alte instincte, dar ele constau doar în simple tendinţe al 
căror caracter ereditar este dubios. 

la mediu constă doar în anticipări care se întemeiază pe in- 
formaţii anterioare transmise de mediu sistemului germinativ. 

În stadiul actual al problemelor, trebuie să distingem 
într-o atare interpretare două aspecte: pe de o parte, proce- 
sele generale care reprezintă trecerea informaţiei de la mediu 
la genom sau la „pool-ul genetic“ și ereditatea a ceea ce este 
dobîndit; iar pe de altă parte, mecanismul cauzal al acestor 
procese, adică modul de dobîndire a deprinderilor, omogeni- 
tatea memoriei individuale sau deprinderea și a memoriei 
speciei, adică ereditatea, caracterul esențialmente receptiv 
al sistemului germinativ deschis faţă de orice influenţă ex- 
terioară etc. 

Or, după o lungă jumătate de veac de discuţii, aprige și 

dogmatice între neolamarckienii care acceptă acest sistem în 
ansamblu și neodarwinienii care îl resping în bloc, excluzînd 
în primul rînd orice ereditate a achiziţiilor, observăm astăzi 
faptul că cele două procese generale invocate de către La- 
marck și de altfel admise în ultimă instanţă de către Darwin 
sînt amîndouă acceptabile şi că trebuie revizuite, dar destul 
de adînc, mecanismele de ordin cauzal, despre care se con- 
sideră că explică totul. 

„Ereditatea a ceea ce este dobindit“ a devenit mai întii 
nu numai o noţiune dar chiar o problemă tabu, astfel încît 
cei care îndrăzneau s-o mai ridice deveneau suspecți de 
aceeași inferioritate intelectuală ca și amatorii mișcării per- 
petue în fizică, ca și cum ar exista un fel de contradicţie ra- 
țională sau un viciu intern de raţionament în admiterea 
simultană atit a autoconservării plasmei germinative cît și a 
posibilităţii sale de a transmite ereditar altceva decit a pri- 
mit de la generaţiile precedente plus... un șir de dezordini 
sau de dezorganizări care constau în mutații! După cum am 
văzut la $ 8, a fost nevoie de curajul și prestigiul lui Wadding- 
ton pentru a vorbi din nou de „ereditatea caracterelor dobîn- 
dite“, dar furnizînd un alt model cauzal cu ajutorul noţiunii 
de „asimilare genetică“. 

La fel, timp îndelungat s-a considerat că transmiterea in- 
formaţiei de la mediu la sistemul germinativ este contradic- 
torie cu cunoștințele mendeliene despre mecanismul eredității. 
Dar îndată ce ne-am dat seama că fenotipul, în loc de a fi 
un epilenomen lipsit de interes, constituie rezultatul inter- 
acţiunii dintre genotip şi mediu, şi începînd cu momentul în 

care am constatat mai ales că selecţia se aplica tocmai la 
fenotipuri în calitatea lor de interacțiuni, trecerea informaţiei 
de la mediu la genom a devenit astfel inteligibilă ca selecţie 
care reţine fenotipurile cele mai adaptate. 

Într-un cuvînt, dificultăţile interpretării lamarckiene nu 
provin din procesele generale invocate ci rezultă din ignora- 
rea factorilor de reglare internă a organismului și a genomului 
precum și din ignorarea variațiilor endogene. Rezultă că or- 
ganismul, în loc de a accepta în mod pasiv presiunea mediu- 
lui, asimilează această presiune la structuri dotate cu auto- 
conservare (de altfel, încă Lamarck admitea o activitate a 
ființei vii în ce priveşte însăși alegerea mediului). În conse- 
cință, în ce priveşte problema adaptărilor cognitive eredi- 
tare la mediu, procesele lamarckiene generale nu ne prea 
sînt de folos și de fapt nu fac decit să confirme existenţa 
acestei probleme: rămîne să înţelegem în amănuntul mecanis- 
mului cauzal, modul în care genomul poate dobîndi o infor- 
maţie despre mediu și mai ales felul în care se constituie 
moduri de reacţie care în același timp sînt endogene prin 
sursa lor dar care ţin seama de informaţii exterioare adică 
exogene. Tocmai pentru că a subordonat direct sistemul ge- 
netic deprinderilor dobîndite, Lamarck s-a mulţumit cu so- 
luţii insuficiente şi n-a putut să justifice principiile generale, 
altfel neiîndoielnice, inspirate de funcţionalismul său. 

2° A doua soluţie a problemei adaptării cognitive eredi- 
tare este aceea pe care o furnizează mutaţionismul: instinc- 
tul, ca și caracterele morfologice, anatomice și chiar fizio- 
logice (inclusiv creierul uman), s-ar datora unor variaţii 
întîimplătoare şi mutaţionale care se triază treptat şi prin 
aceasta, datorită selecţiei, devin din ce în ce mai suple. După 
cum spunea Herodot, „dacă facem risipă de timp, se poate 
întîmpla orice“. Dar dacă nu este de loc incompatibil cu 
supraviețuirea ca evoluţia să aștepte cîteva mii de secole 
pentru a îmbogăţi calul cu o coamă de păr și nu de pene, 
în schimb este mult mai greu să concepem durate atît de 
lungi pentru ca să fie asigurată reproducerea, construcţia 
cuiburilor etc. la speciile a căror existență însăşi depinde de 
precizia relativă de cunoaștere a acestor mecanisme instinc- 
tive. Dacă nu am cita decit ochiul Vertebratelor, instrument 
de cunoaștere care nu este indispensabil dar este incontesta- 
bil util, pentru care s-a calculat (Bleuler) că, dacă mutaţiile 

necesare formării acestui organ s-ar fi produs simultan sau 
la unison, probabilitatea lor n-ar fi fost decît de 1/10%, adică 
practic aproape nulă. Dacă, dimpotrivă, ar fi avut loc mutații 
succesive, însă astfel ca mutaţiile anterioare să se conserve 
atunci cînd apar mutații noi (încît să rezulte un efect cumu- 
lativ), atunci ar fi fost necesar un număr de generaţii avînd 
împreună o durată egală sau superioară vîrstei pămîntului?. 

Pe de altă parte, pe teren cognitiv propriu-zis, ar fi cu 
totul neverosimilă pretenţia de a explica progresul structuri- 
lor logico-matematice la om printr-un mecanism de selecţie 
asemănător cu cel care se utilizează pentru a lămuri forma- 
rea copitelor la cal sau a înnotătoarelor la pește. În adevăr, 
selecţia biologică se referă la supravieţuire, în timp ce victo- 
ria unei idei sau a alteia depinde în definitiv de valoarea ei 
de adevăr. Or, dacă este incontestabil că o inteligență mai 
mare, legată de un progres al cerebralizării, este — în linii 
mari — un factor favorabil de supravieţuire pentru specie, 
această explicaţie nu mai are nici un sens îndată ce exami- 
năm amănuntele adaptărilor cognitive. De exemplu, o apli- 
care precisă a logicii presupune o obligaţie constantă de ne- 
contradicţie, program greu de realizat și de care indivizii 
puţin doritori de exactitate și de adevăr nu ţin de loc seama: 
or, această lipsă de onestitate intelectuală poate prezenta un 
anumit avantaj practic (în general este mai comod să ai posi- 
bilitatea de a te contrazice), iar atunci cînd scrupulul adevă- 
rului sfiîrșește prin a învinge, aceasta firește că nu se dato- 
rează unor motive legate de concurenţă sau de o selecţie 
care se conduce numai după utilitate, ci se produce în vir- 
tutea unor alegeri dictate de organizarea internă a gîndirii. 
Așadar, a explica doar prin selecţie, în sens mutaţionist, de 


ce creierul uman a fost capabil să construiască structuri lo-: 


gico-matematice atît de admirabil adaptate la realitatea fizică 
este de neconceput, căci factorii de utilitate și de supravie- 
tuire n-ar fi condus decît la instrumente intelectuale de o 
aproximaţie grosolană, cu totul suficientă pentru viaţa spe- 
ciei şi a indivizilor, și nu la această precizie, mai ales nu la 


1 E de la sine înţeles că aceste calcule depind de virsta pe care o 
atribuim pămîntului, de rata de mutație extrapolată, de indicii de recom- 
binare, de numărul de triplete de A.D.N. pe care le considerăm necesare, 
de talia populațiilor considerate, etc. 

această necesitate intrinsecă, care pretind, amîndouă, o expli- 
caţie mai adîncă a adaptării decît aceea a triajului a posteriori 
în cadrul unor variaţii aleatoare. 

Soluţia mutaţionistă este aşadar cu totul neverosimilă. 
Dar pe deasupra ea prezintă din punctul de vedere al adap- 
tării următoarea lacună fundamentală. Operînd asupra datelor 
de fapt şi nu în mod axiomatic, începînd cu origini reconsti- 
tuite deductiv, ea trebuie să ţină seama de trei grupe de fe- 
nomene: a) sisteme organizate, cum este organismul în an- 
samblul său, sau sistemul germinativ; e drept că acesta este 
conceput ca un simplu „sac de linte“ (după cum se exprimă 
glumeţ Mayer), așadar ca un agregat de particule atomistice, 
dar înzestrat neîndoios cu o autoconservare care este cel 
puţin unul din aspectele organizării; b) hazardul în produ- 
cerea mutaţiilor și c) selecţia sub formă de simple supravie- 
tuiri sau eliminări ale indivizilor mutaţi și datorate exclusiv 
unor întîlniri aleatoare cu elementele sau evenimentele me- 
diului. Dar, dorind să explice fenomenul a cu ajutorul feno- 
menelor b) și c), în loc de a studia interacţiunile tuturor 
acestor trei fenomene, soluţia mutaţionistă uită în primul rînd 
că variaţia întimplătoare, sau ucide individul, adică suprimă 
organizarea din cauza asimilării insuficiente în întilnirile cu 
mediul, sau este integrată de către organizarea anterioară; 
aceasta înseamnă că hazardul n-a fost singurul care a acţio- 
nat, ci a fost utilizat graţie unei organizări prealabile (nece- 
sară în deosebi pentru transmitere ereditară ulterioară). 
Apoi, teoria uită că selecţia însăși nu este o cernere printr-o 
sită prin care organismul mutat trece sau nu trece ci că ea 
implică o alegere reciprocă de către organismul însuși a me- 
diului care-i convine și a elementelor care îi vor asigura 
supraviețuirea. 

Pe scurt, interpretarea mutaţionistă, refuzînd să recunoască 
organizarea în calitate de factor cauzal și rezervînd cauzali- 


5 B. Rensch, marele biolog care a observat cel mai bine această 
dificultate fundamentală, n-a rezolvat-o deci după maniera mutaţionistă 
a lui K, Lorenz, dar a ajuns să considere structurile logico-matematice 
ca extrabiologice și extramentale. Dar înainte de a renunța astfel la orice 
explicaţie biologică în legătură cu ele şi de a subordona pur şi simplu 
lui Platon sau lui Husserl biologia funcţiilor cognitive, poate că ar trebui 
să ne gindim mai întîi la îmbunătăţirea concepţiilor noastre biologice 
asupra adaptării. 

tatea doar pentru hazard și selecţie, nu observă că de fapt 
ea vorbește exclusiv de hazarduri utilizate de o organizare 
și de selecţii reciproce sau dirijate, ceea ce o conduce să 
explice organizarea prin hazarduri în parte organizate și prin 
selecţii, ele înseși dirijate, de unde rezultă un perpetuu cerc 
vicios. De aceea, cînd adversarii doctrinei întreabă în ce 
fel rezultă o ființă vie dintr-o serie de trageri la sorţi sau 
combinări aleatoare plecînd de la materii neorganizate, sau 
cum se explică un organ adaptat sau un instinct adaptat por- 
nindu-se de la mutații întîmplătoare, care în general dezorga- 
nizează entitatea vie în loc s-o îmbogăţească, mutaţionismul 
nu vede în hazard și selecţie decît factori pozitivi pentru că 
efectiv, fără s-o știe, le atribuie un întreg context de orga- 
nizare. 

Este ca și cum din faptul că gîndirea întilnește neîncetat 
în cursul eforturilor sale de descoperire întîmplări fericite 
sau nefericite și din faptul că ipotezele sau tatonările sînt în 
mod necesar selecţionate de către rezultatele experienţei, am 
conchide că nu numai aceste ipoteze mai mult sau mai puţin 
endogene dar însăşi gindirea în ansamblul ei ar rezulta numai 
din aceste întîmplări şi selecţii. Ar însemna, în primul rînd, 
să uităm că numai întimplările fericite sînt cele pe care 
subiectul știe să le utilizeze și, în al doilea rînd, că singurele 
selecţii eficace ale ipotezelor sînt cele care rezultă dintr-o 
bună organizare a experienţei. Fără îndoială că organismul 
este mai puţin activ decît gindirea și în consecinţă compara- 
tia noastră nu este în întregime simetrică din punct de vedere 
cantitativ, dar principiul ei calitativ este corect ceea ce se 
vede clar pe terenul instinctului, care ocupă un loc inter- 
mediar între organism și gîndire. 

În adevăr, în ce privește instinctul, teoria mutaţionistă 
nu face decît să presupună că toate comportamentele instinc- 
tive se nasc din produceri motorii sau perceptive ce apar 
întîmplător, așa cum se întîmplă cu mutaţiile, şi că mediul le 
selecţionează ulterior pe acelea care reușesc. Cu alte cuvinte, 
păsările s-ar fi ocupat cu tot felul de îngrămădiri de mate- 
riale înainte de a fi făcut cuiburi, ar fi depus ouăle ori și 
unde înainte de a lega depunerea ouălor de cuiburi, masculii 
şi femelele ar fi încercat de toate înainte de a-și fi coordonat 
conduitele etc, iar din multiplicitatea nelimitată a acestor 
comportamente aberante nu s-ar fi conservat decit acelea 

din care generaţia următoare ar fi tras vreun profit. Or, și 


aci, dacă mutaţionistul se simte inconștient la adăpost de`’ 


asemenea absurdități aceasta se datorează numai faptului că 
în fapt variațiile aleatoare care pot surveni în formarea in- 
stinctelor nu se produc decît în funcţie de o organizare pre- 
alabilă și pentru că selecţia care triază aceste variaţii nu 
acționează doar prin supraviețuirea sau moartea indivizilor ci 
în funcţie de mecanismele înseși ale supravieţuirii, care, în 
cazul instinctului sînt în primul rînd eșecurile sau reușitele, 
practice sau cognitive, ale acţiunilor încercate. 

E adevărat că amintind rolul necesar al organizării în 
utilizarea hazardului s-ar părea că raționăm în conformitate 
cu vitalismul. Numai că dacă traducem organizarea în ter- 
menii reglărilor, lacunele mutaţionismului devin și mai evi- 
dente. Astăzi se știe că izvoarele principale ale variaţiei 
adaptatoare nu sînt mutaţiile fortuite ci recombinările gene- 
tice şi că două mutații letale combinate între ele pot da o 
variaţie viabilă. Pe de altă parte, se știe că organismul își 
alege mediul și îl selecționează în aceeași măsură în care 
este selecționat de el. Deci, din punctul de vedere al instinc- 
tului este deschisă calea spre o explicaţie prin coordonările 
de scheme în relaţie cu combinaţiile genetice şi mai cu seamă 
cu reglările epigenetice din cursul formării fenotipului, pen- 
tru că tocmai fenotipurile sînt obiectul selecţiei. 

3° Explicaţiile vitaliste sau finaliste ale instinctului se 
reduc la presupunerea unei armonii prestabilite între orga- 
nism și mediu. Îndată ce studiem felul în care această armonie 
s-a stabilit în cursul unei dezvoltări în loc de a admite că ea 
este prestabilită, apucăm calea explicaţiilor cauzale. 


III. Genetica populațiilor. — Să examinăm acum posibili- 
tățile unei interpretări a instinctului sau a instrumentelor 
ereditare ale cunoașterii pe care le oferă concepțiile con- 
temporane ale geneticii populațiilor: Darlington, Dobzhansky, 


6 A se vedea importantul studiu al lui Pontecorvo, citat în alineatul 
III precum şi lucrarea lui Gofiron (A „Book model” of genetic Informa- 
tions Transfer in Cells and Tissues) în care acest autor sugerează că 
procesele genetice nu se pot compara cu o maşină care funcționează 
numai prin compunerea de litere ci trebuie comparate cu o mașină capa- 
bilă să combine cuvinte noi sau chiar fraze întregi, 

Haldane, J. Huxley, Lerner, Ludwig, Mather, Mayr, Stebbins, 
Waddington etc. 

Instinctul, după cum am văzut, se întemeiază în mod esen- 
tial pe cicluri transindividuale, în sensul că comportamentul 
unui individ, masculul în raport cu o femelă, mama în raport 
cu progeniturile ei sau invers, lucrătorul în raport cu grupul 
social etc. este programat ereditar în ce privește schemele 
perceptive semnificative, cît și în ce privește mișcările sau 
acţiunile consumatoare, în funcţie de un program de ansam- 
blu care comportă diferite roluri individuale distincte și com- 
plementare și nicidecum un singur joc, comun tuturor. Or, 
deși aceste cicluri transindividuale nu corespund prin nimic, 
nici prin structură, nici prin mecanisme funcţionale cu ceea 
ce geneticienii contemporani numesc „o populaţie“, este totuși 
interesant să constatăm că noţiunea lor de pornire nu mai 
este încrucișarea între doi indivizi ai căror genomi epuraţi 
ar constitui elementele fundamentale ale oricărei construcţii 
genetice, concepută ca o combinatorică pornind de la acești 
atomi individuali, iar perspectiva este de asemenea transindi- 
viduală, 

În adevăr, conceptul de pornire este populaţia în calitate 
de grup de indivizi, în care fiecare pereche posedă în prin- 
cipiu aceeași posibilitate de acuplare fecundă (panmixie), şi 
mai ales în care fiecare membru individual participă la un 
„pool genetic“ comun, adică la sistemul genetic colectiv 
care rezultă din toate încrucișările posibile. Or, această no- 
țiune fundamentală de pool genetic este concepută, iar aceasta 
este diferenţa principală faţă de ideile mutaţioniștilor, nu în 
calitate de agregat ci cu toate caracteristicile de „sistem“; 
elementele sale sînt coadaptate și integrate într-un tot care 
comportă propria sa „homeostazie genetică“? după cum în 
fiecare genom, avem deja poligenie€ și adesea pleiotropism?, 
care se traduc prin interacțiuni reglatoare. În ce privește ge- 
nomul, dacă unii autori fac deosebire între genele structurale 
și genele reglatoare, în schimb alţii se limitează să susțină 


1 Noţiune datorată lui Dobzhansky și Wallace (1953) şi lui Lerner 
(1955) și care se poate aplica la genotip, la populație sau la întreaga 
specie. 

3 intervenţia a două sau mai multe gene în producerea unui caracter. 

? Producerea a două sau mai multe caractere noi în urma modificării 
cunoscute a unei singure gene. 

că fiecare caracter produs este influenţat de ansamblul gene- 


lor în interacţiune și că fiecare genă depinde de sistemul. 


total. Acestor relaţii care se stabilesc, ca să zicem așa „com- 
prehensiv“ (în sensul logic al termenului), în interiorul fie- 
cărui genom individual le corespund în „extensie“ diverse 
relaţii de integrare între individ și specie: dar atunci concep- 
tul central nu mai este nici individul, nici specia concepută 
ca entitate, ci populaţia, în calitate de sistem dinamic care 
se caracterizează prin pool-ul său genetic și prin „normele 


de reacţie“ care dau expresia fenotipică în interacţiune cu 


mediul’. 

Din punctul de vedere al variației, această schimbare 
de perspectivă este la fel de fundamentală. Mutaţia nu mai 
este deci factorul ei esenţial; locul mutației îl ia recombina- 
rea genetică care produce genotipuri noi pînă ce în genera- 
tiile următoare se stabilește un echilibru mai bunt. Să obser- 
văm în primul rînd că recombinarea nu poale avea efecte 
decît dacă se referă la deosebiri între elementele pe care le 
rearanjează. Or, dacă nu recurgem la invocarea unor neo- 
iormări continue de gene, trebuie să admitem că genele noi 
sînt generate de predecesoarele lor prin adăugarea treptată 
de mutații specifice şi limitate; trebuie deci să existe un pro- 
ces de variaţie intragenică la nivelul nucleotidelor din A.D.N. 
Acestea fiind spuse, utilizarea mutaţiei prin recombinare sub 
forma unor sisteme combinatorii eficace este de importanţă 
capitală pentru evoluţie. În adevăr, recombinarea este mai 
veche și mai universală decît meioza pentru că chiar și fagele 
sînt înzestrate cu ea. Pe de altă parte, recombinarea explică 
faptul fundamental al iniţiativelor fiinţei vii în cursul evo- 
luţiei, pe care nu le pot explica nici hazardul, nici numai 
selecţia actuală (căci selecţia nu produce decît efecte de uti- 
litate imediată). Şi Darlington merge pînă la a denumi aceste 


10 „Normele de reacţie” se pot atribui deopotrivă genotipului, popu- 
laţiei sau speciei întregi (noţiunea era deja cunoscută de către Johannsen 
şi de Morgan, și a fost reînnoită de Kühn). 

11 În ce priveşte recombinarea, vd. Darlington, Evolution of 
Genetic System (1939 şi 1958) precum şi Lewis & John, The Matter of 
Mendelien Heredity, 1964. Indicele de recombinare se calculează în funcţie 
de suma numărului haploid de cromozomi cu numărul mediu de crossing- 
overs per celulă. 

iniţiative „preadaptări anticipatoare“!?. În sfîrșit, şi mai ales, 
recombinările conduc la forme noi de echilibru. În medie 
heterozigoţii posedă o homeostazie genetică mai mare decît 
homozigoţii!?, iar caracterele nu mai sînt definitiv dominante 
sau recesive ci își pot schimba rolul din acest punct de ve- 
dere, printre altele în funcţie de recombinări. În general, și 
acesta este esenţialul, o variaţie nouă nu mai este o producţie 
izolată și pur aleatoare ci expresia unei reechilibrări care 
urmează după un dezechilibru; ea este deci solidară, într-un 
mecanism care interesează întregul pool genetic al populaţiei, 
cu o echilibrare de ansamblu ce se manifestă în echilibrul 
ale:elor (echilibru relaţional), al diferitelor locii (echilibru 
epistatic) etc. 

În ce privește selecţia, aceste noţiuni noi, a căror expresie 
generală se reduce la diminuarea rolului hazardului în profi- 
tul echilibrării conduc de asemenea la modificarea sensului 
selecţiei, deoarece ele înlocuiesc ideea de tiraj mecanic cu 
aceea de ajustare treptată. În ce priveşte cadrul selecţiei, în- 
trucît aceasta nu se referă decît la fenotipuri și la norme de 
reacţie care exprimă interacţiunile pool-ului genetic cu me- 
diul, ea este din capul locului reciprocă întrucît este în aceeași 
măsură alegere a mediului de către organism ca și alegere 
a organismului de către mediu. Ca mecanism, selecţia este o 
modificare a raporturilor caracteristice pool-ului genetic: 
proporţia diferitelor gene, frecvenţa heterozigoţilor care mă- 
resc homeostazia genetică!+ etc. Dacă o concepem astfel, 
selecţia poate fi „dinamică“ sau — iarăşi — factor de echili- 
brare, dar numai în interacţiune directă cu mediul. În această 
„selecţie stabilizatoare“15, Waddington deosebește un aspect 


12 În ce privește preadaptările sau adaptările „prospective“ vd. printre 
alţii Simpson, The Major Features of Evolution (1953) pp. 189—197. Vd. 
de asemenea lucrarea sa The Study of Evolution (Columbia Univ. Press) 

13 Vd, studiul lui R. C, Lewontin despre homeostazie și heterozigotie, 
„The American Naturalist“, iulie-august 1956. 

11 A se vedea Pontecorvo, Trends in Genetic Analysis (publicarea 
unui curs ţinut în 1956). 

15 Ideea şi termenul de „selecţie stabilizatoare“ se datorează lui 
Schmalhausen. În ce privește stadiul actual al teoriei selecției vd. W. 
Ludwig, Die heutige Gestalt der Selektionstheorie in hundert Jahre 
Evolutions Forschung. Meberer & Schwanitz, Stuttgart, 1960; și E. Mayr, 
Animal Species and Evolution, precum şi J. M. Smith, Théories de PEvo- 
lution (trad. la Editura Payot). 

negativ de eliminare a devierilor (selecţie normalizatoare) 
și un aspect pozitiv care favorizează exercitarea mecanisme- 
lor stabilizatoare (selecţie canalizatoare). Dar mai ales, tre- 
buie să disociem două puncte de vedere deosebite asupra 
selecţiei: punctul de vedere al prezentului, care se referă la 
supraviețuire și homeostazie genetică, și punctul de vedere 
al viitorului pool-ului care se referă la plasticitatea sa și la 
ansamblul răspunsurilor posibile. De exemplu, caracterele 
recesive (și ele au putut deveni recesive plecînd de la domi- 
nanţe inițiale) pot să mărească probabilitatea unei adaptări 
ulterioare. Așadar, în calitate de modificare sau menţinere a 
proporţiilor, selecţia se cuvine a fi considerată într-o pers- 
pectivă esențialmente probabilistă: ea este relativă la pro- 
babilitatea de supravieţuire sau de adaptabilitate a descen- 
denţilor în aceeași măsură în care este relativă și la homeo- 
stazia genetică actuală și constituie astfel un mecanism de 
echilibru dinamic cît și sincronic pentru că, şi aici, ceea ce 
intră în consideraţie în mod esenţial este populaţia și nu 
indivizii ca atare. 

Din punctul de vedere al formării cunoașterilor ereditare 
sau al instinctelor, în adaptarea lor cognitivă la mediu, 
această înnoire a concepțiilor este de o importanţă funda- 
mentală. În primul rînd, ea permite să integrăm complet cele 
două procese lamarckiene principale — informaţia transmisă 
de la mediu la genom și ereditatea caracterelor dobîndite — 
dar dînd o interpretare nouă în ce privește mecanismul lor 
cauzal. În adevăr, deplasînd accentul de pe genomul indivi- 
dual pe pool-ul genetic, substituim noţiunii de organism indi- 
vidual aceea a unui fel de organism colectiv sau cel putin a 
unei noţiuni de organizaţie transindividuală, a cărei dublă 
activitate este în mod constant de a-și menţine echilibrul și în 
același timp de a se adapta la mediu. În acest caz, selecţia 
constituie o modificare de echilibru al genomilor și al pool- 
ului genetic, care se desiășoară într-un mod ce se poate 
compara cu acţiunea unui factor exterior asupra organismului, 
așa cum era concepută de către lamarckism, dar substituind 
acțiunii cauzale simple o acţiune probabilistă asupra propor- 
țiilor unei pluri-unităţi. Aşadar are loc în mod constant o 
transmitere a informaţiei mediului la pool-ul genetic și o 
fixare a variațiilor prin „asimilare genetică“, ereditatea a 
ceea ce s-a dobiîndit trecînd apoi la o stabilizare selectivă, 

cu alte cuvinte printr-o modificare devenită ireversibilă a 
proporţiilor din genomul colectiv. 

Dar, în al doilea rînd, și fără îndoială acesta reprezintă 
pentru noi punctul de joncțiune cel mai interesant, între 
funcţionalismul lamarckian și genetica populațiilor, orice 
variaţie genotipică stabilă este un „răspuns“ al genotipului 
la solicitările mediului, după cum se exprimă Dobzhansky sau 
Waddington, și nicidecum o fluctuaţie aleatoare, existînd 
astfel o trecere continuă de la acomodările fenotipice la 
adaptarea genetică. Din punctul de vedere al instinctului, 
această noţiune de răspuns, care nu are nici un sens în afară 
de cel adaptativ, ne permite deci o speranţă în ce privește 
ajustarea comportamentelor ereditare la mediu. 

Dar aceasta nu înseamnă totul, și nici măcar de departe, 
căci, dacă modificările chimice, energetice etc. ale mediului 
pot să se traducă prin solicitări și răspunsuri la toate nivelele 
producerii de fenotipuri asupra cărora acționează selecţia, 
variațiile comportamentului nu sînt posibile decît în stadiile 
funcţionale mai avansate și deci, în acest caz nu mai putem 
înţelege dintr-odată importanța genetică a acestor interacțiuni 
dintre comportament şi mediu. Cu alte cuvinte, dacă ciclul 
instinctiv este transindividual și legat de structura pool-ului 
genetic, comportamentele susceptibile de a introduce aspecte 
noi prin achiziţii în funcţie de mediu sînt legate de indivizi 
care, ca structură somatică, sînt de-acum parţial formaţi. 
Atunci cum să concepem relaţiile dintre indivizi şi populaţie 
şi mai ales raporturile între comportamentul acestui individ 
şi sectorul pool-ului genetic care constituie propriul său ge- 
nom? Vorbind încă și mai exact, fixarea ereditară a unui 
comportament nou pare să implice o transmitere de la somă la 
genom, în timp ce genetica populațiilor, fidelă tradiţiei neo- 
darwiniene, consideră în general (cu excepţia lui Waddington 
care cel puţin pune problema) o izolare radicală a genomu- 
lui, justificînd-o prin mecanismele sale reglatoare de auto- 
conservare. 


IV. Individ și populaţie. — Am văzut că relațiile dintre 
individ și grup (şi această problemă o regăsim în sociologia 
umană ca şi în genetica populațiilor) pot fi interpretate în 
trei feluri: individualist, „holist“ și relaţional. 

In perspectiva atomistică sau individualistă, individul este 
sursa a tot ce este nou, adică a tuturor transformărilor, iar 
grupul sau populaţia nu sint decît rezultanta aditivă a ini- 
țiativelor individuale. Acesta este punctul de vedere al mu- 
taționismului și el exclude posibilitatea unui pool genetic, dar 
permite izolarea genomului individual în raport cu mediul. 

În perspectivă holistă sau totalitară, toiul se petrece la 
nivelul populaţiei, individul nefiind decît o reflectare pasivă 
și parţială a unor procese independente de dînsul, situate la 
altă scară. Prin urmare, nici aci nimic nu exclude izolarea 
genomului în raport cu soma, pentru că genomul individual 
nu este decit o verigă a unei înlănţuiri, care numai ea pre- 
zintă importanţă și are legi proprii. 

În perspectivă interacţionistă, sau relaţională, individul 
nu mai este un element autonom sau o sursă primă, întrucît 
este rezultanta a numeroase interacțiuni care depind de în- 
treaga populaţie. Dar el este și sediul acestor interacțiuni, nu 
numai rezultanta lor, căci populaţia însăși nu mai este o 
„forţă“ sau un „organism“ etc. care apasă din exterior asupra 
indivizilor, ci sistemul ca atare al tuturor interacțiunilor. 
Așadar, nu mai avem propriu-zis nici indivizi nici grupuri ci 
interacțiuni coordonate, şi indiferent dacă le descriem în in- 
teriorul individului sau în interiorul grupului considerat ca 
unitate (ceea ce este problemă de scară), interacţiunile sînt 
aceleaşi. Avem așadar două metode de analiză, care descriu 
însă aceleaşi fenomene, fie de la un capăt fie de la celălalt, 
aşa cum orice obiect complex poate fi analizat fie pornind 
de la un punct interior, fie străpungînd un tunel care începe 
la ambele extremităţi, cu condiţia în același timp de a nu 
pierde din vedere ansamblul. 

În această a treia perspectivă, pe care o împărtășim, indi- 
vidul este așadar nu un element sau o sursă independentă ci 
el însuși o „populaţie“, mai mult sau mai puţin restrînsă în 
raport cu ansamblul, dar totuşi de natură esențialmente co- 
lectivă sau interactivă; el este deci un fel de microcosmos 
care reflectă această populaţie pentru că genomul său este 
un compus care reprezintă un sector mai mult sau mai puţin 
întins al pool-ului genetic (iar la limită el poate chiar să fie 
„O reprezentare“ completă în sensul de endomorfism stabilit 

prin corespondenţa univocă între întreg şi parte). Rezultă 
deci că analiza se poate efectua în felul următor. 

Pornim de la ipoteza că fiecărui proces care se desfășoară 
în cadrul populaţiei relativ la relaţiile fundamentale dintre 
pool-ul genetic şi mediu (variaţie şi selecţie) îi poate co- 
respunde un proces calitativ paralel în ce priveşte relaţiile 
dintre genomul individual (întrucît este un sector al pool- 
ului și mai mult sau mai puţin endomort cu pool-ul total al 
populaţiei) şi mediul individual (întrucît intervine în dez- 
voltarea fenotipului și a somei). 

În ce priveşte variaţia, acest paralelism calitativ indi- 
vid X populaţie este de la sine înțeles, pentru că recombi- 
nările genetice care rezultă din încrucișări sau din dezechili- 
brări interne au loc în interiorul genomilor individuali și nu 
în aer, în populaţie, iar genomii sînt produsul amestecurilor 
populației!” Desigur, dacă începem prin a selecţiona artificial 
denotipurile pînă obţinem descendenţe mai mult sau mai 
puţin „pure“ (fără a fi vreodată), regăsim legile lui Mendel 
și mutatiile mari sau mici cu diversele lor rate constante, 
Dar noi vorbim aci de indivizi „sălbatici“, adică din natură, 
produși direcţi ai populaţiei și care, în consecinţă, reflectă 
această populaţie, întrucît participă la un sector mai mult 
sau mai puţin întins al pool-ului genetic. 

Or, în ce privește selecţia, lucrurile nu stau astfel îndată 
ce nu o mai concepem ca o triere care separă indivizii doar 
în două clase: condamnaţii la moarte și purtătorii unui cer- 
tificat de supravieţuire. Din momentul în care concepem se- 


16 Bine înţeles, noi nu susţinem că orice genom individual „impur“, 
respectiv care rezultă din numeroase încrucișări în rindul ascendențţilor 
săi, este numai pentru aceasta un endomorfism: complet al populaţiei, 
existind o corespondenţă biunivocă între parte şi întreg. Dar dacă indi- 
vidul respectiv rezultă în fapt dintr-un amestec suficient, atunci el este 
reflectarea biunivocă a unui sector al populaţiei, adică este mai aproape 
de legile populaţiei decît erau genotipurile din descendenţele zise „pure“ 
în genetica clasică a lui Mendel. De altfel, așa cum arătasem ceva mai 
înainte, s-ar putea imagina o biunivocitate completă cu totalitatea populaţiei 
considerate: de exemplu, un caz de poliploidie în care toate alelele ar fi 
reprezentate cu frecvențele lor relative, ceea ce ar furniza un endomor- 
fism clar al pool-ului genetic, deși poate o surpriză pe plan fenotipic... 

17 Frecvenţele acestor amestecuri în sînul individului depind fireşte 
din punct de vedere cantitativ de frecvențele proprii populaţiei în 
ansamblul ei, dar în calitate de procese calitative ele se petrec în inte- 
riorul genomilor individuali. 

lecţia ca un proces probabilist care modifică și restructurează 
proporțiile genomului sau ale pool-ului genetic, problema se 
pune cu totul altfel și nimic nu ne împiedică să concepem 
două procese corelative de modificări de proporţii și de re- 
structurări. În primul rînd, trebuie să ne amintim că aceste 
proporţii sînt relative la probabilităţi de supravieţuire şi de 
descendență viabilă şi că deci procesul însuși este în mod 
esenţial dinamic. Apoi, trebuie să ne amintim că genele sînt 
surse de activităţi, fie de duplicare etc. în procesul de trans- 
mitere ereditară, fie mortfopoietice în embriogeneză şi că mo- 
dificarea proporţiilor dintre ele duce la modificarea acestor 
diverse activităţi. Trebuie mai ales să ne amintim că supra- 
vieţuirea individului și gradele acesteia (inclusiv supravie- 
țuirea nulă) este rezultanta finală a unui proces continuu de 
creștere epigenetică și fenotipică și deci că, din punctul de 
vedere al activităţilor în joc, proporţiile genomulni se pot 
modifica în orice moment prin interacțiuni selective cu mediul. 

Avînd în vedere aceste observaţii, putem spune că selecţia 
în calitate de modificare a proporţiilor genomului care pro- 
voacă în acesta reechilibrări sau reajustări ale interacțiunilor 
reglatoare depinde de doi factori în general conjugaţi. 

1° Factorii indirecţi (denumiți uneori externi) sau de eli- 
minare a indivizilor sub presiunea unui mediu în care ei nu 
se pot dezvolta sau care îi distruge. 

2° Factorii direcţi (denumiți uneori interni), cum ar fi 
longevitatea, vigoarea, plasticitatea etc. şi care depind de 
organism dar — firește — şi de mediu. 

În legătură cu aceștia din urmă ne dăm seama cel mai 
bine cît de superficială era concepţia selecţiei în calitate de 
simplă triere; căci dacă moartea individului nu poate sur- 
veni decit în bloc, în schimb supraviețuirea sa este un proces 
neîntrerupt care depinde de o mulţime de factori, atît interni 
cît şi externi. 


V. Mediu şi sistem genetic. — Din cele precedente re- 
zultă că putem deosebi și două feluri de acţiuni posibile ale 
mediului asupra sistemului genetic, care de altfel se leagă 
unul de celălalt în mod continuu. Fie dat un Genom G care 
comportă, în raport cu mediul M modificat în M!, trei grupe 
de elemente (structurale și reglatoare): A, elemente neutre 
care se traduc prin caractere fenotipice a; B, elemente favo- 

rabile care se traduc prin caracterele b; C, elemente defavo- 
rabile corespunzătoare caracterelor c. În acest caz, sînt posi- 
bile două feluri de acţiuni ale mediului M!: 

1° Selecţia în sens indirect (a se vedea sfîrșitul alineatu- 
lui IV, la 1) elimină fenotipurile în care predomină elementele 
C și favorizează pe cele în care predomină elementele B: 
adică elimină indivizii care au caracterele C dezvoltate și 
caracterele b puţin dezvoltate și favorizează indivizii la care 
situaţia este inversă. 

2° Dar această moarte sau supravieţuire a fenotipurilor cu 
valoare de adaptare variabilă (w de la O la 1) nu este decît 
o încheiere, la un anumit stadiu, a unei creșteri continue a 
indivizilor, iar aceasta poate da loc aceluiași proces, dar sub 
o formă directă: factorii sau elementele B pot beneficia de o 
funcţionare întărită de mediu în producerea caracterelor b., 
în timp ce funcţionarea elementelor C poate fi inhibată în 
mod constant, pe linia producerii caracterelor c, din cauza 
obstacolelor pe care mediul le opune în timpul creșterii. 
Această modilicare a „reacţiilor“ ajunge la o reechilibrare 
care se manifestă printr-o schimbare a proporţiilor şi echiva- 
lează deci cu rezultatele selecţiei directe (sfîrşitul alineatu- 
lui IV la 2). 


Caractere 


b 


Factori exteriori 
Fig. 3 


Acest al doilea proces este tocmai expresia formării de 
fenotipuri adaptate, dar trebuie să deosebim cazul cînd echi- 
librul atins rămîne momentan (specific indivizilor) de cazul 
cînd el devine stabil prin „asimilare genetică“. Iar problema 
care rămîne este de a se stabili dacă această asimilare gene- 
tică poate rezulta din aceste procese descrise, de formă 2 
sau dacă ea pretinde o selecţie prin eliminare (sfîrșitul ali- 
neatului IV la 1). 

Se numește „normă de reacţie“ sau normă adaptativă a 
unui genotip sau a unei populaţii ansamblul fenotipurilor pe 
care le pot produce, genotipul sau populaţia, în mediile ocu- 
pate, în funcţie de variaţia unuia dintre factorii acestui me- 
diu (a se vedea în figură linia NR). Dacă un mediu restrîns 
M', prin modificare sau izolare, este separat de celelalte me- 
dii la extremitatea normei de reacţie (vd. în fig. 3 cele două 
bare verticale care încadrează M'), constatăm o deplasare a 
normei de reacţie în sensul întăririi caracterului b (vd. linia 
punctată N II)!8. 

Acest rezultat (N II) poate proveni din două procese, care 
acționează fie separat fie împreună: 

1° Primul proces este selecţia prin eliminare (sfîrșitul ali- 
neatului IV la 1): fenotipurile cu caractere nefavorabile c 
sînt eliminate, cele cu caractere b produc o deplasare a nor- 
mei pentru că, în situația uzuală, ele sînt copleșite de masa 
variațiilor de tot felul, de unde rezultă o proporţie slabă de 
caractere b, în timp ce o dată cu selecţia prin eliminare pro- 
porţiile se schimbă şi caracterul b devine pregnant. 

2° Dar același rezultat poate fi obţinut într-un proces de 
forma 2. În tot timpul creșterii animalului, acţiunile genelor 
C sînt blocate de către rezistenţele mediului, în timp ce ac- 
țiunile genelor B sînt favorizate. Deoarece acţiunea morfo- 
genetică a genelor constituie un proces funcţional continuu, 
dar în cadrul căruia începem să distingem diferite etape sau 
paliere a, B, y, ð (acţiunea A.D.N.-ului asupra A.R.N.-ului sub 
diversele sale formei? şi apoi asupra proteinelor), rezisten- 
tele sau întăririle sistematice datorate mediului nu pot decît 
să conducă la reechilibrări din aproape în aproape în ordine 
regresivă: reechilibrare în ô şi acţiuni asupra lui y, apoi 


18 Schema din această figură este sugerată de E. Binder. 
19 MRNA, tRNA sau sRNA. 

reechilibrare în y și acţiuni asupra lui f. Or, dacă genomul 
comportă un sistem reglator, nu există nici un motiv ca 
reechilibrările ce se produc la frontiera sa în f să nu exer- 
cite nici o acţiune inversă asupra lui însuși în a, dat fiind că 
specificul unei reglări constă tocmai în a ţine seama de re- 
zultatele obţinute printr-un proces retroactiv sau feedback 
negativ. Tocmai această reechilibrare finală a genomului ar 
constitui „răspunsul“ în sensul lui Waddington, iar dincolo 
de un anumit prag, ea reprezintă „asimilarea genetică“ a 
genomului în sensul unei consolidări, iar aceasta paralel cu 
răspunsurile sau „asimilările“ ce se produc în chiar succe- 
siunea generaţiilor (populaţia). 


VI. Reorganizare a genomului şi adaptare nouă. — Carac- 
terul ipotetic al consideraţiilor precedente nu poate fi ocolit 
și de aceea pretinde o discuţie mai adincită. De fapt, aceste 
consideraţii păstrează toate învățămintele geneticii popula- 
ţiilor, cu excepţia unuia singur care de altfel este negativ: 
izolarea sau inaccesibilitatea genomului individual în raport 
cu interacţiunile cu mediul2. Nu este mai puţin adevărat că 
tocmai în această privinţă dezacordul dintre biologi este cel 
mai mare şi deci trebuie să cîntărim cu grijă sensul noțiuni- 
lor sugerate. 

Să precizăm în primul rînd sensul diferenţei dintre pro- 
cesele 1 și 2 care sînt ilustrate în figura 4. 


n 
Ph Ah 
M GP) 
sh eh 
GIP] 
1 2 
Fig. 4 


| 20 Să observăm că Waddington contestă această izolare a genomului 
iar fig. 36 (p. 181) a lucrării sale Strategy of the Genes dă cu titlu de 

„Speculaţie” un model posibil de acţiune a somei care este dezvoltat mai 

amănunțit decît interpretarea pe care am dat-o în alineatul precedent. 

În cazul procesului (1) mediul M modifică proporţiile 
genomului G sau ale pool-ului P prin alegeri efectuate asupra 
fenotipurilor ph (bare orizontale)?!. În procesul (2) se consi- 
deră că se obţin proporții finale și o reechilibrare analogă a 
genomului G printr-o selecţie internă acţionînd asupra activi- 
tăţilor genelor în cursul dezvoltării individuale a fiecăruia 
dintre fenotipurile succesive, începînd cu primul (ph). Dar 
în (1) selecţia se referea de asemenea la dezvoltările indivi- 
duale deoarece ea nu se aplică decît fenotipurilor. Reechili- 
brările pe etape a, f, y, 6... se efectuau deci şi ele și anume 
în ordine regresivă: acţiuni asupra lui 6, apoi de la 6 la y, 
apoi acţiuni asupra lui y și de aci asupra lui f. Dimpotrivă 
acțiunea lui f asupra lui a nu se producea decît prin trierea 
indivizilor purtători de modificări în f, în timp ce în ipoteza 
(2) se presupune că ea continuă pînă la genom, printr-o ul- 
timă reechilibrare care le prelungește pe cele precedente, 
A.D.N.-ul în a fiind informat prin feedback de modificările 
impuse A.R.N.-ului în B. 

Acestea fiind spuse, să precizăm acum prin ce anume acest 
proces imaginat, de formă (2), ni se pare diferit destul de 
esenţial de procesele lamarckiene, dar care, dimpotrivă, se 
încadrează chiar în totalitate în logica geneticii contempo- 
rane. Pentru lamarckism, ca și pentru empirism (pe care îl 
contrazicem necontenit pe tărîm psihologic), mediul introduce 
caractere noi și exogene pe care organismul le primește ca 
amprente, iar întreaga morfologie a fiinţei vii precum și 
suma cunoașterilor sale nu reprezintă decit ansamblul acu- 
mulat al unor asemenea amprente. Ipoteza pe care o susţi- 
nem aici precizează, dimpotrivă, că organismul reacționează 
în mod endogen și activ la presiunile mediului și, sau le asi- 
milează direct la structurile sale sau diferenţiază aceste 
structuri prin reorganizări și reechilibrări cu ajutorul instru- 
mentelor genetice care îi stau la dispoziţie: așadar aici nu 
este vorba de o amprentă, ci de un răspuns negativ, și 
anume, un răspuns calitativ, exact paralel în recombinările 


21 Cînd vorbim de genomul G. avem bineînţeles în vedere genomul 
n calitate de sector sau reprezentant parţial al pool-ului genetic P, 
adică G (P), echilibrul final depinziînd de întregul pool. 

sale endogene cu cel pe care-l oferă selecţia ce se aplică 
la n generaţii (procesul 1)22. 
Dar marea dificultate este că, în perspectiva geneticieni- 


22 În lucrarea sa The Origin of Adaptation (1963), V. Grant ne spune, 
de exemplu, că printre caracterele moştenite se află aptitudinea unui geno- 
tip de a răspunde în mod convenabil la anumite condiţii ale mediului 
prin caractere fenotipice; numai că în acest caz ceea ce <e transmite nu 
este caracterul fenotipic ci genele sau constelaţiile de gene care deter- 
mină acest caracter. (p. 132). Imediat se pune întrebarea cum de poate fi 
informat sistemul genetic asupra necesităţii de a da un anumit „răspuns“ 
mediului. Grant oferă un început de soluţie în legătură cu discuţia pe 
care o întreprinde asupra caracterelor dobîndite. După ce s-a referit la 
distincţia dintre genele nucleului și genele citoplasmei, el aminteşte că 
acestea din urmă sînt mult mai influenţabile de mediu și se referă la 
exemplul bine cunoscut al Euglenelor (Flagelate) purtătoare de clorofilă, 
care după o ședere în întuneric vădesc pierderi ereditare datorite neuti- 
lizării chloroplastelor. Dar dificultatea teoretică la care dă naștere (din 
punctul său de vedere) această afirmaţie i se pare rezolvată prin faptul 
că în acest caz unul și același organ (chloroplastele) răspunde fenotipic 
mediului și face parte din genele celulelor reproducătoare: cu alte cu- 
vinte, în acest exemplu „fenotipul coincide cu genotipul“! De aici, Grant 
conchide că la animalele pluricelulare, chiar superioare, la care feno- 
menele de creştere depind de genele citoplasmice (şi chiar de cortexul 
celular, adică de membrana care înfășoară celula) este posibil (dar nu 
este demonstrat) ca unele răspunsuri la acţiunile mediului să se trans- 
mită și ele ereditar. 

În ce ne priveşte, conchidem de aci următoarele: 1* că în anumite 
cazuri genotipul, întrucît „coincide cu fenotipul“, este direct informat de 
problema pe care o pune mediul şi poate deci „să răspundă“ direct 
printr-o reglare sau o compensare convenabilă, pe care le extrage bine- 
înțeles din propriile sale resurse dar pe care le ajustează la situaţie; 
și 2 că deci nimic nu împiedică în principiu ca acelaşi lucru să se pe- 
treacă și în genele nucleului, atunci cînd acţiunea lor (de producere a 
A.R.N.-ului) este întărită sau inhibată de faptul că, din aproape în 
aproape, pornind de la periferia somatică, A.R.N.-ul însuşi este modificat 
de cauze exterioare. 

Să mai observăm, în legătură cu Grant, că efectul Baldwin pe care-l 
examinează (pp. 137—138) şi pe care Baldwin, în 1896, îl numea „selecţie 
organică“, implică procesul nostru nr. 2. În prezent se vorbește de efec- 
tul Baldwin pentru a desemna reorganizarea genetică ce se produce prin 
ajustarea treptată a fenotipurilor, care la început sînt în stare doar să 
supravieţuiască. În această privinţă, Grant utilizează termenul de „ajus- 
tare temporară“ a genotipului pentru a descrie faza care precede pro- 
ducţia de fenotipuri adaptate. Ne întrebăm iarăși cum ar putea fi infor- 
mat genomul, pînă ajunge să construiască răspunsul bun, dacă nu prin 
feedback-uri care îl informează asupra reușitei sau nereușitei construc- 
țiilor sale, pentru că aci nu e vorba de selecţie prin moarte sau supra- 
vieţuire, ci de „selecţie organică“, adică de o schimbare a proporţiilor 
în funcţie de rezultatele obţinute. 


20 — Biologie şi cunoaștere 305 


lor actuali, nu există nici o relație reciprocă între structura 
genomului și activitățile sale morfogenetice: structura este 
izvorul activităţilor sale, dar acestea din urmă nu reacţio- 
nează asupra ei. Se pune însă chestiunea de a şti dacă această 
ruptură între reglările structurale și reglările funcţionale 
(morfogenetice) ţine de logica sistemului sau dacă nu cumva 
ea este mai curînd o moştenire a vechii genetici atomiste 
în care genele erau considerate nişte cutiuţe care închid o 
dată pentru totdeauna caracterele lor: desigur, aci nu mai 
avem „cutiuţe“, dar genomul întreg devine „o mare cutie“, 
care se deschide din timp în timp pentru a manifesta în 
exterior anumite activităţi, fără a se informa de fel asupra 
rezultatelor lor. Or, dacă această ruptură este paradoxală 
chiar și pentru caracterele anatomice sau morfologice, ea este 
din ce în ce mai greu de susţinut pe tărîmul adaptărilor cog- 
nitive (de exemplu, al instinctelor), unde informaţia cu pri- 
vire la rezultat este atit necesară cît și, de altfel, ireductibilă 
la un simplu joc de-a moartea sau supraviețuirea. 

Să încercăm deci să înţelegem ce înseamnă afirmaţiile 
după care: a) fenotipul este un răspuns al genomului la inci- 
taţiile mediului şi b) selecţia se aplică fenotipurilor în cali- 
tate de răspunsuri. Pentru aceasta, să considerăm din nou o 
dezvoltare fenotipică astfel încît în urma interacțiunilor din- 
tre genom și un mediu modificat se produc caractere feno- 
tipice neutre, a, favorabile, b, şi defavorabile, c, datorite res. 
pectiv potenţialităților genetice A, B și C. Fără a ne referi 
din capul locului la procesele nr. 1° şi nr. 2° pe care le-am 
deosebit mai sus, să ne mulţumim deocamdată la considera- 
rea următoarelor două forme de selecţie: 

1° Vom spune că are loc o selecţie structurală (= relativă 
la compoziţia genomului) dacă în cursul generaţiilor succe- 
sive, fenotipurile purtătoare de caractere b (şi de potențiali- 
tăți B) sînt favorizate, iar cele purtătoare de caracter c (și 
de potenţialităţi C) sînt defavorizate (eliminare progresivă); 
astfel, pool-ul genetic și genomii sînt modificaţi din aproape 
în aproape în ce privește proporţiile şi dau loc la restructu- 
rări care fac ca potenţialităţile și caracterele B şi b să triumfe 
asupra potenţialităților și caracterelor C și c. 

2° Spunem că avem selecţie funcţională (= relativă la ac- 
tivităţi sintetice ale genomului) dacă interacţiunile cu mediul 
în cursul dezvoltării ontogenetice au ca efect întărirea carac- 

terelor b și a potenţialităţilor B și inhibarea caracterelor c şi 
a potenţialităţilor C, lăsînd neschimbate a și A. 

3° Ipoteza noastră este, atunci, că selecţia funcţională (2) 
joacă un rol în selecţia structurală (1), ceea ce constituie 
„procesul nr. 2“ în timp ce „procesul nr. 1“ constă în faptul 
că intervine doar selecţia (1) fără (2). 

4° În ambele ipoteze fenotipul în calitate de epigenotip 
constituie mulajul sau matricea în sînul căreia se constituie 
noul genotip prin recombinări genetice care determină ca B 
şi b să învingă C și c. Aşadar, problema constă în a înţelege 
natura acestei corespondențe care asigură adecvarea noului 
genotip la fenotipul încă nefixat ereditar. 


5° Nu avem pentru aceasta decît trei soluţii: a) recombi- 
nările genetice se produc la întîmplare, adică fără relaţie cu 
selecţia funcţională (2) sau cu mediul, iar selecţiile structu- 
rale (1) sînt suficiente pentru a asigura adecvarea noului ge- 
notip la mulajul sau matricea sa fenotipică; b) recombinările 
genetice erau preformate printre combinările posibile și deci 
nu sînt noi într-un sens absolut: noutatea lor relativă nu 
rezultă decît dintr-o alegere datorită doar selecţiei structurale 
a potenţialităţilor existente, pînă la adecvarea cu mulajul 
fenotipic; c) recombinarea este în același timp nouă şi nu 
în întregime aleatoare, ceea ce presupune un proces nr. 2, 
adică interacțiuni între selecţiile structurale (1) și cele func- 
tionale (2) care se datorează informaţiilor obţinute prin 
feedback-uri în cursul dezvoltării. 


6° Soluţia (a) care face apel la hazard și doar la selecţia 
structurală prezintă două dificultăţi: 


a) Din punctul de vedere al formării combinațiilor noi ea 
presupune o justificare probabilistă, lesnicioasă pentru va- 
riaţii mici dar inacceptibilă în cazul organelor cum este ochiul 
etc. 


B) Din punctul de vedere al selecției, ea este susceptibilă 
de următoarea obiecţie, valabilă și pentru variațiile mici: 
dacă fenotipul prezintă deja caracterele (b, B) care triumiă 
asupra (c, C), nu mai este nevoie de o fenocopie genotipică 
pentru a asigura supraviețuirea, fiindcă sînt suficiente feno- 
tipurile. În domeniul morfogenezei, vom vedea în alineatul 
VIII un exemplu clar de asemenea situaţie. În domeniul cog- 
nitiv, nu e de loc nevoie ca operaţiile elementare ale inte- 

ligenţei să devină ereditare pentru a funcţiona perfect, pentru 
că pînă acum achiziţiile fenotipice ale fiecărei generaţii au 
fost suficiente. 

7° Soluţia (b) care face apel la predeterminare ne stă tot- 
deauna la îndemînă, pentru că totdeauna putem spune despre 
o înnoire că a fost preformată. Dar: 

a) De fapt e o soluţie verbală cît timp nu avem un calcul 
(noţiunea de virtual nu are sens decît într-un context de 
conservare deductivă) şi o verificare experimentală. 

B) Suprimarea oricărei înnoiri și a oricărui constructivism 
este inadmisibilă din punct de vedere cognitiv: a spune că 
ochiul, creierul şi inteligenţa umană sînt în întregime prefor- 
mate sub formă de combinări posibile în genomul Bacteriilor 
etc., este lipsit de orice semnificaţie actuală. 

8° Dacă recombinarea genetică este nouă și nu în Între- 
gime aleatoare, nu ne rămîne pentru a-i explica adecvarea 
la matricea fenotipică, decît apelul la un sistem de informări 
prin feedback-uri asupra reușitelor sau eșecurilor acestei 
adecvări, ceea ce revine la un proces nr. 2. Dar: 

a) Aceasta nu înseamnă de loc că mulajul fenotipic este 
cauză, cu alte cuvinte că el însuși produce recombinările 
genetice. 

B) Aceste recombinări sînt pur endogene și constau în 
modificări de proporţii ale pool-ului și genomilor care func- 
ționează pînă se obține adecvarea la matricea fenotipică, nu- 
mai aceasta din urmă făcind să intervină interacțiuni cauzale 
cu mediul. 

y) Dar este necesar să invocăm atunci informaţiile prin 
feedback-uri asupra rezultatelor (reușite sau eșecuri) restruc- 
turării genetice, dacă aceasta este simultan nouă și nu în în- 
tregime aleatoare. 

În adevăr, dacă procesele de formă 1, care se referă la 
ansamblul populaţiei nu sînt însoţite de procese paralele de 
formă 2 care se produc în timpul dezvoltării indivizilor, nu 
avem nici o garanţie că reechilibrările şi recombinările, da- 
torite selecţiei sub acțiunea mediului, ar fi cu adevărat noi 
și nu ar rezulta pur și simplu dintr-o predeterminare sau din 
combinări virtual preformate, ceea ce ne situează în plin 
mister din punct de vedere evoluționist și mai ales cognitiv, 
în afară dacă am atribui totul hazardului, ceea ce este inac- 
cepiabil din punct de vedere probabilist. Ni se spune, desigur, 

că fenotipul rezultă din interacțiuni între genotip și mediu 
și că deci fenotipul este un răspuns la mediu: căutînd deci 
răspunsurile bune, selecţia ajunge la o reechilibrare genetică 
„Două“. Așa este, dar dacă reechilibrările fenotipului nu se 
repercutează din aproape în aproape pînă la genomul indi- 
vidual, atunci înseamnă că selecţia fenotipurilor se reduce 
la o triere a ceea ce exista dinainte, iar recombinarea nu e 
decit o subcombinare în ansamblul combinațiilor dinainte 
posibile (e adevărat că mai rămîn mutaţiile, dar în principiu 
ele nu sînt adaptative, și chiar dacă ar fi, ar putea fi de ase- 
menea preformate). Dimpotrivă, răspunsul fenotipic este un 
răspuns la o problemă nouă pusă de mediu și acest răspuns 
este singura garanţie a prezenţei unor interacțiuni „noi“, 
oricît de solidare ar fi ele cu structurile anterioare. Așadar, 
numai în măsura în care genomul reacţionează la rindul său 
la problemele pe care le pune reorganizarea fenotipului pu- 
tem avea certitudinea noutăţii reechilibrărilor sale2. 


23 De altfel, trebuie să arătăm că mai multe lucrări recente asupra 
interacțiunilor dintre citoplasmă și nucleu fac din ce în ce mai verosimilă 
intervenţia unor procese de formă 2, care, deşi nu sînt încă de loc de- 
monstrate, devin totuşi tot mai previzibile. Trebuie să cităm, în primul 
rînd, frumoasele lucrări ale lui Jacob şi Monod despre Escherichia coli 
care arată prin modificările mediului existenţa unor interacțiuni între 
citoplasmă și genom ce pot fi urmărite pînă în detaliile producerii de 
enzime, şi care se traduc, fie prin efecte inductoare asupra operonilor, 
fie prin represiuni asupra reglatorilor. La insecte se cunosc de mult 
(Beerman) acţiuni hormonale analoge care se exercită asupra mecanis- 
melor genetice, şi s-a început descoperirea lor şi la vertebrate. Aceste 
fapte diferite nu interesează deocamdată decît activitatea funcţională a 
diverselor substanţe susceptibile de a modifica una sau alta din cele 
patru baze ale A.D.N.-ului. 

Un domeniu în care legătura dintre citoplasmă și genom va trebui, 
pare-se, să fie, mai devreme sau mai tirziu, admisă, chiar pe terenul 
structurilor ereditare, este acela al eredității extranucleare, care, printre 
altele, privește fibrele şi pigmenţii sau sensul de orientare a cochiliei 
Gasteropodelor (iar după Ruth Sager, și ereditatea rezistenţei la strepto- 
micină a Chlamidomonelei). Această ereditate se atribuie unor „plasma- 
gene“, termen deocamdată obscur și care mai mult reprezintă o denumire 
a problemei decît o soluţie a ei, dar Sonneborg și Preer au arătat, în- 
tr-un caz particular de Paramecium, că aceste „plasmagene“ erau frag- 
mente de A.D.N., fie emigrate, fie vehiculate în citoplasmă. De altfel, 
recent, Sonneborg, comparind două forme distincte de Paramecium aure- 
lia, a stabilit că transplantarea unui fragment de membrană celulară de 
la o formă de alta inducea caractere care apoi rămîneau ereditare. Indi- 
ferent dacă vorbim sau nu de plasmagene, există așadar o ereditate 

Dar la această rațiune se mai adaugă una, relativă la in- 
stincte, la adaptările cognitive ereditare sau la adaptarea 
instrumentelor organice de cunoaștere cum sînt creierul, 
ochiul și mîna, care ar fi fost predeterminate de la origine 
în combinaţiile genetice posibile ale Bacteriilor şi Protozoa- 
relor, ceea ce este de-acum absurd. Dar ce să mai spunem 
atunci despre preformarea comportamentului Taenii-lor, an- 
terioară existenței Vertebratelor sau despre instinctele Cu- 
cului, ale Termitelor sau ale Păianjenilor? Dacă nici aici nu 
e vorba de combinații „noi“, atunci nu mai știm ce înseamnă 
să vorbești?t. Or, dacă sîntem în prezenţa unor „noutăţi“, din 
punct de vedere evolutiv, atunci cum am putea concepe ca 
ele să se fi constituit fără informaţii relative la mediu? Toc- 
mai aici, pe tărîmul cognitiv al comportamentului, paralelis- 


citoplasmică și mediul o poate modifica (ereditatea sensibilităţii la toxine 
sau pierdere de pigmentaţie etc.) Or, este dificil să susţinem că nu 
există interacțiuni între aceste „plasmagene“ și genom sau o adaptare 
reciprocă a celor două sisteme genetice. 

Pe scurt, problema centrală constă în a înţelege în ce fel a evoluat 
codul genetic. Atunci cînd ni se arată (Pauling, Zuckerkandel, etc.) că 
la om regăsim un lanţ de proteine prezent încă la Peștii inferiori, dar la 
care s-au adăugat şi alte lanţuri, se pune în mod inevitabil chestiunea de 
a stabili cum s-au constituit aceste lanţuri moi, iar apelul la hazard este 
un răspuns slab. Goldschmidt propunea că la ipotezele ce datează din 
perioada de început a lucrărilor clasice ale lui Dobzhansky, să se adauge 
ipoteza „„macromutaţiilor“ adică a unor variaţii ereditare care au loc 
în cursul dezvoltării embrionare. Punctul de vedere al lui Waddington 
asupra importanţei sistemului epigenetic ne permite astăzi să ne între- 
băm dacă nu e mai bine să înlocuim „în cursul“ prin expresia „în func- 
ție de“: cu alte cuvinte, deoarece procesele epigenetice sînt în parte (dar 
numai în parte) determinate prin sistemul genetic în sensul larg al cu- 
vîntului, de ce să excludem acțiunile inverse ale primelor asupra celui 
de al doilea de îndată ce nu mai raţionăm pe bază de cauzalitate lineară 
şi cu sens unic ci în termeni de circuit cibernetic? 

24 Marele biolog Theodosius Dobzhansky scria (în volumul Hundert 
Jahre Evolutionsiorschung, G. Fischer, 1960) că teza preformării evoluției, 
care deci nu înseamnă nimic altceva decit negarea evoluţiei în favoarea 
unei desfășurări pur endogene și predeterminate o dată pentru totdeauna, 
este în principiu „irefutabilă“ şi nu putem decît să arătăm inutilitatea ei. 
Dar, dacă acordăm cea mai mică parte influențelor mediului, fie și printr-o 
selecţie pur structurală, devine dificil să considerăm că istoria evolutivă 
care ar rezulta astfel ar putea fi deductibilă. Pe baza teoremelor lui Gödel 
s-a putut arăta că o mașină la care toate input-urile, mecanismele inte- 
rioare şi output-urile sînt bine „determinate“ și cunoscute nu permite 
totuşi să se recalculeze în timpul t propria sa situaţie în t + 1. Atunci 
ce să mai spunem de o mașină al cărei mecanism este modificat de mediu 
în cursul unei istorii? Or, însuşi Dobzhansky, chiar în același articol, 

mul modurilor de informaţie 1 și 2 sfîrşitul alin. IV şi alin. V) 
ne pare indispensabil, căci un comportament nou, oricît de 
transindividual ar fi el, nu se poate dobîndi și fixa prin asi- 
milare genetică decit în cursul unei exercitări a conduitelor 
(ceea ce nu înseamnă o învăţare a ansamblului). 

Desigur, putem compara procesul selecţiei în sens uzual 
(procesele 1) cu o sucesiune de tatonări individuale prin 
încercări şi erori, singura deosebire fiind modul de sancţiune: 
indivizii care reușesc supraviețuiesc şi continuă să acţioneze, 
în timp ce indivizii care eșuează dispar prin eliminare (moar- 
tea fenotipului). Comparaţia este fără îndoială valabilă pen- 
tru adaptările morfologice și fiziologice pe o scară destul de 
mare, ca să nu mai intrăm în amănuntele ajustărilor dife- 
renţiate în raport cu situaţiile particulare ale mediului. Dar 


spune că „evoluţia este un răspuns creator al materiei vii la ocaziile 
pe care le oferă mediul“ (pp. 96—97), termenul de „creator“ fiind definit 
prin apariţia noului. Firește, el precizează că acţiunea mediului se exer- 
cită prin selecţie, deși aceasta nu acţionează niciodată decît în prezentul 
imediat şi nu are „nici o preştiință asupra viitorului” (p. 43). Dar, genele, 
spune el, acţionează ca membri ai unei orchestre și nu ca nişte solişti, 
astfel încît, după cum insistă el în altă parte („The American Naturalist”, 
noiembrie-decembrie 1956), selecţia nu operează asupra caracterelor se- 
parate ci asupra unor reacţii de ansamblu care sînt simultan poligenice 
(acţiunea concurentă a genelor) şi pleiotropice (modificarea unei singure 
gene influenţează două sau mai multe caractere). De altfel, ceea ce de- 
cide succesul sau eșecul nu este numai starea fenotipică finală, ci toate 
etapele dezvoltării, Pe de altă parte, variabilitatea nu se datorează nu- 
mai mutaţiilor ci mai ales recombinărilor genetice și reamintesc că 
Dobzhansky este autorul acelei „ipoteze a balanței“ (1955) după care 
norma adaptativă este o aranjare a numeroase genotipuri, cu predomi- 
narea heterozigoților multipli (aceasta ipoteză Dobzhansky o expune deo- 
sebit de clar în „Variation and Evolution“ Proc. Amer. Phil. Soc. vol. 
159, 103, nr. 2). Atunci esenţialul este echilibrul intern al pool-ului gene- 
tic cu ceea ce Lerner a denumit „homeostazie genetică“ şi atît experi- 
mentele clasice ale lui Dobzhansky și Spassky cît și experimentele lui 
Wallun (1957), etc. pun în lumină acest rol al echilibrării. Dar dacă 
echilibrarea recombinărilor genetice ca răspuns la situaţiile exterioare 
este chemată astfel să înlocuiască vechea acţiune directă (lamarckiană) 
a mediului, problema esenţială care se ridică constă în a ști dacă etapele 
dezvoltării individuale, asupra importanţei cărora insistă Dobzhabsky, nu 
sint, în raport cu aceste recombinări, decît rezultante oferite spre selec- 
ție prin moarte sau supravieţuire (procesele 1 din alin. V), sau — după 
cum am propus noi (procesele 2) — sînt ocazii care permit proceselor 
de reechilibrare internă a genomului o informaţie prin feedback chiar 
în cursul creşterii (ceea ce exprimă activitatea lor), rezultate obținute 
succesiv, astfel încît să permită tocmai reglarea, al cărei mecanism ar 
rămîne altfel incomprehensibil. 

atunci cînd vrem să aplicăm această schemă la formarea unui 
comportament instinctiv, uităm o deosebire esenţială: com- 
portamentul individual prin încercări și erori presupune un 
mecanism continuu de feedback-uri astfel încît erorile co- 
mise să amelioreze conduitele ulterioare, cu alte cuvinte com- 
portamentul să fie în mod neîntrerupt orientat de rezultatele 
obținute, bune sau proaste. Or, în selecţia de tip 1, supra- 
vieţuitorii nu învaţă nimic de la indivizii eliminaţi și dacă 
continuă să acţioneze nu există feedback decît la nivel feno- 
tipic, relativ la comportament, ceea ce face de neînțeles creş- 
terea informaţiei. Procesul de tip 2 generalizează, dimpotrivă, 
selecția cu feedback-uri pînă la nivelul genomului individual, 
ceea ce este conform cu logica sistemului pentru că, repet, 
dacă genomul posedă sisteme reglatoare, aşa cum se admite 
îndeobşte astăzi, el este chiar prin aceasta în posesia a tot 
ce îi este necesar pentru a fi informat asupra rezultatului 
acţiunilor sale în cursul morfogenezei; atunci, se poate con- 
cepe ca activităţile fenotipului să se repercuteze din aproape 
în aproape (palierele y, B, a) pînă ce provoacă răspunsurile 
genomului. 

Pe scurt: modul de selecţie care intervine în planul com- 
portamentului nu se poate reduce doar la procesele de tip 1. 
Nu prin succesiunea de decese și supravieţuiri vom explica 
de ce diferitele specii de Păianjen ţes pînze atit de diferite, 
și nu pe această bază vom decide dacă percepţia celei de-a 
treia dimensiuni la om sau la Primate este înnăscută sau do- 
bindită la puţin timp după naștere, căci din punct de vedere 
selectiv aceste două situaţii sînt egale. Chiar și în ceea ce 
privește organele ereditare care servesc pentru comporta- 
ment, e foarte greu de văzut cum s-ar putea explica diferen- 
ţierile lor atît de bine adaptate la detaliile mediului exterior, 
dacă comportamentul nu ar fi legat de genom într-o direcţie 
centripetă și nu numai centrifugă, printr-un joc de feedback- 
uri în cascade sau nivele distincte de retroacţiune. De exem- 
plu, în insulele Hawai Drepanididae-le prezintă forme de cioc 
adaptate la fiecare nișă ecologică, dar pentru fiecare specie 
în parte, în timp ce pe continent specializările au loc pe fa- 
milii mult diferite, Aceasta presupune așadar o evoluţie mult 
mai rapidă și deci este dificil să concepem că aceste ciocuri 
specializate în funcţie de situaţiile cele mai diferenţiate (după 
cum hrana se află în lemnul copacilor, în pămînt, în flori 

etc.) s-ar fi putut constitui într-un timp relativ scurt? pornind 
de la o origine familială unică prin simplă selecţie de tip 1, 
adică fără ca genomul să fie informat prin feedback asupra 
rezultatului comportamentelor de care sînt legate aceste 
ciocuri, 

Este adevărat că în $ 17 am admis posibilitatea unor in- 
venții relativ independente de comportamentul individual, de 
natură instinctivă care rezultă la nivelul genomului din coor- 
donarea de scheme atașate construcţiei unui instinct, iar în 
legătură cu aceasta am insistat asupra caracterului transindi- 
vidual al ciclurilor instinctive. Aceste coordonări spontane 
de scheme la nivel genetic sau la acela ale epigenotipului ar 
explica în particular de ce instinctul poate depăși la mare 
distanţă aptitudinile de învăţare sau de inteligenţă ale spe- 
ciilor corespunzătoare. Dar rămîne faptul că asemenea coor- 
donări presupun existența unor scheme elementare suscep- 
tibile de a fi coordonate; tocmai gindindu-ne la formarea aces- 
tora, insistăm aici asupra necesităţii unei legături prin feed- 
back-uri succesive şi regresive, conducînd de la comporta- 
mentul indivizilor la genomul însuși. 


VII. Relaţie între modelul precedent și modelele selecţiei 
organice, precum și cu modelul reglării mutaţiilor în sensul 
lui L. L. Whyte. — Ideea pe care noi o socotim centrală, că 
recombinările genetice ajung graţie feedback-urilor sau re- 
glărilor treptate să se muleze în cadrul sau în modelul feno- 
tipic construit de interacțiunile dintre genotip și mediu își 
poate găsi sprijin pe un ansamblu de concepţii cunoscut sub 
numele de selecţie organică. 

Încă în 1881, W. Roux scria un esseu asupra bătăliei păr- 
ților în organism (La Bataille des parties dans l'organisme). 
Cincisprezece ani mai tîrziu, ideea era reluată de A. Weiss- 
mann sub numele de intraselecţie, dar fără ca el să-și dea 
seama de întreaga ei cuprindere referitoare la acţiunile indi- 
recte ale mediului pe care le făcea posibile. În aceeași vreme, 
Baldwin transforma această idee într-un principiu mai mult 
sau mai puţin general pe care l-a denumit „selecţie organică“ 
și pe care R. Hovasse, în frumosul volum asupra Biologiei 
coordonat de către J. Rostand în Encyclopedie de la Pleiade, 


% Scurt, în raport cu diferenţierea familiilor pe continent. 

îl definește pur şi simplu ca fiind „posibilitatea înlocuirii unui 
acomodat printr-o mutație“ (p. 1656). Hovasse semnalează 
(pp. 1678—1681) frecvenţa situaţiilor în care un fenotip este 
înlocuit de un genotip și „care mimează într-un anumit fel o 
ereditate a dobînditului“ (p. 1679). În cazul lui Solanum dul- 
camara, variaţia marina, care, la malul mării, are frunzele 
groase şi acoperite de peri, Hovasse deosebește trei etape: 
un acomodat pur, neereditar, apoi un amestec de acomodate 
și de „mutații paralele cu acomodatul“ care sînt selecţionate 
în același sens ca acesta și în fine „înlocuirea totală a aco- 
modatului“ printr-un genotip nou (p. 1678). Dar atunci, dacă 
nu facem apel nici la miracol nici la hazardul pur, cum să 
explicăm convergenţa dintre acomodatul fenotipic și genotipul 
nou? „Nu avem un răspuns cert. Totuși, faptul că un orga- 
nism poate reacţiona la o acţiune a mediului printr-o sumare, 
înseamnă că, independent de genele sale, citoplasma are po- 
sibilitatea unui mecanism realizator, deviere a unui mecanism 
genic sau poate plasmagenic. O dată realizat, oare acest 
mecanism nu poate fi din nou și în continuare mai ușor de- 
clanșat printr-un fenomen genic? Sumarea ar declanșa într-un 
fel mutaţia“. (p. 1679). Deci, aşa s-ar explica fenocopiile cum 
ar fi efectul temperaturii asupra taliei (regulile lui Bergman 
și Allen), efect care „fenotipic la început, va fi devenit geno- 
tipic prin efectul Baldwin“ (p. 1679). 

Dar, dacă admitem că sumarea „declanșează“ mutaţia, în- 
seamnă că în afară de acţiunea centrifugă a mutaţiei sau a 
recombinărilor genice care se mulaseră în „mecanismul rea- 
lizator“ al sumării fenotipice, trebuie să mai existe un feed- 
back cu direcţie centripetă, așa cum am admis noi în alinea- 
tele V și VI. Cind Baldwin vorbea de „selecţie organică“, 
aceasta nu era încă decit o expresie cu semnificaţie destul de 
ambiguă, căci dacă selecţia exterioară poate proceda prin 
eliminări și supravieţuiri, o selecție organică, adică internă, 
se apropie considerabil de o alegere mai mult sau mai puţin 
activă, adică de o reglare propriu-zisă. 

Tocmai acest pas a fost făcut de către Lancelot Law Whyte 
(Internal Factors in Evolution). Whyte este un matematician 
ale cărui lucrări se referă la sistemele ordonate și al cărui 
vis este să descopere condiţiile algebrice generale care să 
permită specificarea ordinei părţilor celulei. În lucrarea sa 
(care a fost comentată de către E. Wigner în Physics to-Day 

şi de Dalcq in Embryologie și în Science Journal, ianuarie 

1966) el porneşte de la ideile clasice că orice mutație trebuie 

în primul rînd să supravieţuiască în condiţiile interne impuse 

de celulă şi că celula germinală este un sistem foarte puter- 
nic integrat și structurat, a cărui funcţionare nu poate avea 
loc decît după un număr restrins de modalităţi. Atunci s-ar 
putea ca diferite mutații simultane să provoace saltul siste- 
mului de la un mod la altul, chiar dacă aceste mutații luate 
una cîte una, după cum se întîmplă uneori de fapt, ajung să 
sterilizeze celula. Whyte sugerează deci că celula posedă 
mecanisme de reglări ale mutaţiei, susceptibile să „de-mu- 
teze“ unele din ele, să le facă compatibile cu restul sistemului 
sau chiar să le transforme în sens pozitiv. Aceste organisme 
homeostatice, construite în cursul evoluţiei, s-ar manifesta, 
printre altele, prin „non-sens suppressors” descrişi recent la 
Bacterii (Science, 149, 3582: 417, 1965), care, poate, se vor 
găsi şi în altă parte. 

Astfel, Whyte adaugă la selecţia organică proprie efectu- 
lui Baldwin, sau la „asimilarea genetică“ a lui Waddington, 
o explicație posibilă în sensul reglării, adică al unei capaci- 
tăți a componentelor de a funcţiona coordonat, ceea ce face 
ca amorsarea mutaţiei de către sumare, de care am vorbit 
adineauri, să aibă un înţeles deplin. Acest exemplu ne arată 
că acţiunea în sens invers a reglărilor genice, putîndu-se 
produce în cursul funcţionării morfogenetice a cărei ipoteză 
am expus-o în alineatele V şi VI, este o idee „care pluteşte 
în aer“ (cînd scriam paginile precedente nu știam de Whyte), 
pentru că ea se află în însăși logica tuturor concepțiilor con- 
temporane ce se bazează pe reglare și pentru că mecanismele 
reglatoare care să nu ţină seama de rezultatele lor sînt lipsite 
de sens. 


VIII. Un exemplu de „asimilare genetică" în domeniul ci- 
netogenezei. — În această căutare a unui tertium?6 între la- 
marckism şi neodarwinism, am efectuat prin 1929 studiul unui 


26 Articolul nostru preliminar asupra raselor lacustre de „Limnae 
stagnalis L.“Recherches sur les rapports de P'adaptation hereditaire avec 
le milieu (Bulletin biologique de la France et de la Belgique, t. LXIII, 
1929, p. 424—459) se încheia cu aceste cuvinte: „Între mutaţionismul in- 
tegral și ipoteza unei eredităţi continue a dobinditului, trebuie să existe 
un tertium“ etc. 

exemplu de adaptare morfologică legată de comportamentul 
animalului, pe care l-am reluat recent. Este vorba de o Lim- 
nae de baltă (Limnae stagnalis L.) a cărei formă alungită fig. 
5 nr. 1) este bine cunoscută, dar, care, în marile lacuri din 
Elveţia, Suedia și alte ţări dă o varietate lacustris Stud. foarte 
contractată (fig. 5 nr. 2) iar în lacurile Neuchâtel și Con- 
stance o formă și mai îngroșată (var. bodamica Class.), dar 
amîndouă locuind pe funduri puţin înclinate, cu pietrișuri și 
foarte expuse la vinturi. Or, aceste varietăţi care nu există 
decît în asemenea condiţii (am consultat amănunțit reperto- 
riile de faună, care de un secol şi jumătate sînt foarte ample, 
și am vizitat colecţiile specializate) își datorează forma con- 
tractată mișcărilor animalului: în tot timpul creșterii (cînd 
iese din ou, spira nu are decit 1—2 rotocoale, faţă de 6—7 
la vîrstă adultă), animalul se alipeşte puternic de pietre la 
fiecare val sau zdruncinătură, ceea ce dilată deschiderea și 
scurtează spira (prin contracția mușchiului columelar). Am 
demonstrat aceasta schimbînd mediul în cursul creșterii fe- 
notipurilor contractate dintr-o rasă cu contractare mică (ceea 
ce a dus la o schimbare de formă în acuarium a exemplarelor 
lacustre) sau crescînd în mediu agitat formele de mlaștină 
(unde am obţinut o ușoară contracție). Avem deci un caz 
tipic de cinetogeneză în sensul dat de Cope. 

Or, formele cele mai contractate (lacustris și bodamica) 
sînt ereditare. Le vom denumi rasele IV și V, deosebind cinci 
rase, dintre care I şi II alungite și de apă stătătoare şi III 
intermediară (var. intermedia God.) comună mlaștinilor şi 
golfurilor mici relativ liniștite. Putem încrucișa de exemplu 


Fig. 5 


rasele I și V: indivizii F, sînt intermediari şi găsim în F o 
segregare mendeliană??. 

Să mai observăm că aceste rase IV și V prezintă compor- 
tamente specializate. În primul rînd, ele își „aleg“ mediul, 
după cum spune Waddington: de exemplu, dacă mediile cu 
pietriș și agitate nu le-ar conveni, nimic nu le-ar împiedica 
să coboare cu 5—30 metri, în zona sublitorală, unde trăiește 
o mică varietate alungită pe care am denumit-o var. Bollin- 
geri Piag. Dar, deși pot avea loc încrucişări între lacustris și 
Bollingeri, o curbă de frecvenţe pe care am stabilit-o la lacul 
Neuchâtel (pe 750 exemplare din aceeași staţiune) s-a do- 
vedit net bimodală și nu există nici un semn al vreunei mi- 
graţii a var. lacustris în zona sublitorală. Pe de altă parte, 
lacustris-bodamica își au deprinderile lor: o zguduitură în 
acvarium le determină să adere la sticlă (ca niște Patella; în 
acest sens, putem vorbi aci de reflex patellar), în timp ce un 
exemplar de mlaștină se lasă de îndată să cadă, ceea ce ar 
fi mortal într-un lac (spargerea spirei atrage după sine răniri 
ale ficatului etc.). 

Dacă așa stau lucrurile, cum s-au putut forma oare rasele 
contractate IV (lacustris) și V (bodamica)? Ipoteza mutaţio- 
nistă pe care ne-a propus-o de îndată colegul Guyenot este: 
(1) formele contractate s-au produs aproape peste tot, prin 
hazard și fără vreo legătură cu fenotipurile, contractate ne- 
ereditar (acestea din urmă rămînînd a fi explicate prin cine- 
togeneză); (2) mutaţiile contractate născute în mlaștini ar fi 
eliminate din anumite motive (lipsa de oxigen etc.); (3) dim- 
potrivă, în locurile agitate din marile lacuri și numai aici ele 
ar putea supravieţui grație unei „preadaptări“ întîmplătoare, 
în sensul lui Cuenot. Am depus deci în 1928 într-o mlaștină 
din platoul Valdic, lipsită de Limnaea stagnalis ouă din rasa V 
selecționate în acvarium (a șasea generaţie). În 1943 mlaș- 
tina a fost, din nefericire, secată, dar la 527 exemplare am 
găsit un indice de contracție (raport dintre înălțimea deschi- 
derii și înălțimea totală) de 1,39, în timp ce fenotipul lacustru 
are 1,35 iar 575 exemplare din acvarium au dat 1,43 (în na- 
tură, staţiunile din zona de mlaștină oferă indici cuprinși 


21 Pentru toate aceste fapte, vd. J. Piaget, L'adaptation de Limnaea 
stagnalis aux milieux lacustres de la Suisse romande, „Revue Suisse de 
Zool.“, t. 36 (1929), pp. 262—531, planșele 3—6. 

între 1,65 și 1,89, iar staţiunile lacustre coboară pînă la o 
medie de 1,31). De altfel, dintre 65.000 exemplare examinate, 
prima milesilă este de 1,529 în staţiunile nelacustre: cele 527 
exemplare ale noastre din mlaștină variază de la 1,20 la 1,68 
(minimul în lacuri este 1,14) iar 9 exemplare din 10 sînt in- 
ferioare acestei milesile de 1,53. Este deci incontestabil că 
var. lacustris poate trăi într-o baltă stătătoare și să-și con- 
serve forma%. 

În acest caz, de ce nu este ea prezentă în condiţii variate 
şi nu se dezvoltă decît în locurile cele mai agitate din marile 
lacuri? Evident că avem o continuitate între fenotip şi această 
rasă lacustră bodamica și sîntem în fața unui caz de „asimi- 
lare genetică“ în sensul lui Waddington, adică de fixare ere- 
ditară a unei variaţii fenotipice iniţial nefixate. Avem așadar 
O „ereditate a dobiînditului“ dar care trebuie interpretată cu 
ajutorul unei selecţii de fenotipuri. 

Atunci care să fie modul de selecţie (tocmai pentru a trata 
această problemă am expus aici aceste fapte) care explică 
în acest caz particular asimilarea genetică? Pentru a fixa 
ideile, amintim că ne aflăm în faţa unei situaţii conform cu 
aceea din fig. 3: norma de reacţie NR ar reprezenta varia- 
tiile indicelui de contracție în specie (caracterul b, dar în 
valori descrescînde ale indicelui, adică în valori crescînde 
ale contracţiei), iar pe abscisă s-ar reprezenta agitația cres- 
cîndă a apei; segmentul punctat N II ar reprezenta var. la- 
custris și bodamica în mediile agitate. 

Să observăm în primul rînd că aceste varietăţi contrac- 
tate reprezintă ceva cu adevărat nou în raport cu distribuţia 
obișnuită a formelor speciei: după cum am văzut, staţiunile 
nelacustre oferă medii de contracție de 1,65 la 1,89 (abatere 
0,24), în timp ce staţiunile lacustre prezintă valori de 1,31, 
1,65 (abatere 0,34); n-am putea deci spune că această abatere 
între 1,31 și 1,65 era cuprinsă în variabilitatea normală şi în 
specie, deci trebuie să explicăm această variaţie. 

Cele două posibilităţi sînt procesele 1 (selecţie prin eli- 
minare și supravieţuire) și 2 (modificarea proporţiilor geno- 


2% Va. J. Piaget. Note sur des Limnaea stagnalis L. var. lacustris 
Stud. elevees dans un mare du Plateau vaudois. „Revue Suisse de Zool.”, 
t. 72, pp. 769—787. (1965). 

mului, ca la 1 dar prin reechilibrare în funcţie de feedback- 
urile care intervin în cursul creşterii individului). Firește că 
cele două procese se pot combina însă ceea ce vrem să ară- 
tăm este că în acest caz particular procesul 2 apare ca ne- 
cesar. 

Primul motiv este acela că agitația apei nu provoacă de 
loc moartea raselor necontractate III—V. Desigur un individ 
alungit este eliminat de valuri în timp ce formele contrac- 
tate pot trăi oriunde. Dar rasele III și poate că IV—V pot da 
în lacuri (ceea ce am verificat în numeroase rînduri pentru 
rasa III comună mlaștinilor și lacurilor) fenotipuri neeredi- 
tare (nefixate) la fel de contractate ca și rasele IV şi V. S-ar 
fi putut deci (şi tocmai de aceasta ne-am temut la început) 
ca formele lacustris şi bodamica să nu aibă nimic ereditar, 
pentru că variaţia fenotipică este suficientă. Așadar, nu există 
nici un motiv necesar de selecţie de tip 1. 

Dar al doilea motiv este și mai puternic. Rasa IV (lacus- 
tris) populează lacurile Constance, Neuchâtel și Leman din 
Elveţia, în timp ce rasa V (bodamica) nu locuieşte decît în 
primele două (malurile lacului Leman sînt ma? înclinate şi 
mai puțin expuse). Or, în lacul Neuchâtel, putem găsi staţiuni 
de rasă 1V de aceeași medie ca V (indici 1,34—1,37), feno- 
tipurile dar nu și genotipurile fiind indispensabile. Cum pu- 
tem atunci explica trecerea de la rasa lacustris (IV) la rasa 
și mai contractată (bodamica) printr-o selecţie de tip 1? Nu 
există nici un motiv să se producă eliminări pentru că feno- 
tipurile pot fi asemănătoare. Dimpotrivă, într-un proces de 
tip 2, unde efectele mediului asupra creşterii se repercutează 
pînă la urmă în genomi prin acţiuni de feedback-uri la dife- 
rite nivele, înțelegem felul în care influenţa cumulativă a 
comportamentului și a mișcărilor care au loc în cursul dez- 
voltării continuă să se exercite asupra fenotipurilor de rasă 
IV pînă la declanșarea unui genotip şi mai contractat decît 
de rasă V prin reorganizarea treptată sau schimbare treptată 
a proporţiilor genomului??. 


29 În afară de cazul cînd este vorba de o ereditate extranucleară. 
În adevăr, se știe că caracterul dextrogir sau levogir al spirei depinde 
de plasmagenă şi nu de genom (Diver, Boycott şi Garstang, Journal oi 
Genetics, vol. 15, p. 113 au dovedit-o în ce privește sinistrozitatea la 
Limnaea peregra) și s-ar putea ca și cu contracția spirei să fie la fel. 

IX. Concluzii. — Acest exemplu, pe care am crezut că 
trebuie să-l prezentăm întrucîtva mai amplu, este așadar 
instructiv pentru că e tipic pentru numeroase situaţii în care 
forma unui organ, sau chiar întregul corp, corespunde com- 
portamentului efectiv. Ciocul unei păsări, calozităţile epider- 
mei care ating solul, organele de apucare sau de locomoţie, 
organele senzoriale, și pînă la simetriile bilaterale la anima- 
lele care își caută hrana, și radiale la animalele fixe sau care 
înnoată fără direcţie lăsînd hrana să vină la ele%, o parte 
considerabilă a morfologiei este esențialmente funcţională, 
adică de fapt legată de comportament. 

Problema căilor de formare a modurilor sau instrumente- 
lor ereditare de cunoaștere constituie deci pentru biologie 
o problemă centrală. Fără îndoială că genetica contemporană 
a populațiilor nu este departe de a ne oferi soluţii, dar în 
numeroase puncte ea mai rămîne straniu tributară tradiţiilor 
mutaţioniste sau neodarwiniene, care supraestimau posibili- 
tățile explicative ale hazardului și se mulțumeau cu un model 
simplist al selecţiei prin triere. Dimpotrivă, cu ajutorul pro- 
cedeelor de gîndire proprii ciberneticii, începem să înţelegem 
că acţiunile mediului asupra sistemului genetic nu contrazic 
de fel autoconservarea sa și nici măcar caracterul esențial- 
mente endogen al recombinărilor sale. Căci oricît de auto- 
nom ar fi un sistem reglator, aceasta nu este un motiv de 
a-l lipsi de informaţii asupra rezultatelor activităţii sale, ci 
dimpotrivă! lar dacă genomul este informat asupra rezultate- 
lor acţiunii sale morfogenetice în cursul dezvoltării, aceasta 
nu este un motiv pentru a-l considera orb în ce priveşte 
numeroasele probleme neîncetat noi pe care i le pune mediul, 
pentru că dezvoltarea fenotipică se află tocmai în fața sar- 


De fapt, deși orientarea spirei spre dreapta sau spre stînga nu depinde 
de mișcările animalului, așa cum depinde contracția, ea pare totuși legată 
de dezvoltarea embrionară, întrucît Conklin o pune în legătură cu dispu- 
nerea cvartetelor în cursul primelor segmentări ale oului. În ce privește 
legătura dintre mișcările animalului şi morfologia sa amintim opinia lui 
Naef (Ad. Naef, Studien zur Generelle Morphologie der Mollusken, 
„Erg. und Fort, der Zoologie“, 3, 1913, pp. 73—164), după care chiar şi 
torsiunea, care este caracterul anatomic cel mai general al Gasteropodelor 
s-ar datora necesităților de tîrîre, în timpul trecerii strămoşilor care trăiau 
în largul mării (cf. stadiul Veliger) la viața de tîrîtoare, cu transformarea 
cochiliei exogastrice în forme endogastrice. 

30 Vd. E. Binder, La forme et espace, Musées de Genève Nr. 36. (1963). 

cinii continue de conciliere a programării genetice cu exi- 
genţele noi ale mediului. Era așadar în conformitate cu logica 
biologiei noi să riscăm ipotezele dezvoltate în acest paragraf 
în secțiunile IV—VII. 


$ 20. Structurile logico-matematice și semnificația lor 
biologică 


După ce am abordat modurile de cunoaștere ereditare (pe 
care era indispensabil să le reluăm pentru a înţelege natura 
biologică a cunoașterii de nivel superior) și înainte de a 
trece la cunoașterile datorite unei învăţări, care sînt deci 
prin definiție dobîndite și neereditare, trebuie să abordăm 
problema cunoașterilor logico-matematice, întrucît ele nu 
aparţin nici unuia dintre aceste două grupuri, cu toate că 
sînt necesare pentru cel de al doilea. 


Cunoașterile logico-matematice nu sînt ereditare, pentru 
că ele se dobîndesc, uneori chiar greu, și dau deci loc la un 
fel de învăţare care adesea se confundă cu învăţările auten- 
tice. Totuși, ele nu se reduc la acestea, care sînt extrase din 
experiența exterioară și se disting printr-o serie de caractere 
endogene. Se cuvine deci să examinăm îndeaproape aceste 
probleme, căci poziţia biologică a structurilor logico-mate- 
matice este destul de specifică și pare tot atit de semnifi- 
cativă pentru biologie însăși ca și pentru epistemologia ma- 
tematicii. 


1. Matematici şi logică. — Cea dintii ipoteză care, la pri- 
ma vedere, pare chiar să se impună ar fi că structurile arit- 
metice (și în orice caz cele geometrice) sînt dobîndite prin 
experiența cu obiectele, adică prin învăţare empirică, în timp 
ce structurile logice ar fi ereditare, fiind legate de funcţio- 
narea oricărui comportament şi, în consecinţă, legate de un 
fond comun înnăscut, mai mult sau mai puţin manifest la 
toate speciile și deosebit de pregnant la Om ca ființă „ra- 
țională“. Însă înainte de a trece la analiza propriu-zis bio- 

logică a problemei, e bine să amintim cîteva date epistemo- 
logice şi psihogenetice, care, prin caracterul lor evident pe 
tărîmul gîndirii umane, sînt în măsură să nuanţeze satisfăcă- 
tor aceste ipoteze cam simpliste. 

1° Dacă examinăm dezvoltarea copilului dintre 2 şi 15 ani, 
ne apare evident că logica devine „necesară“ în sensul că 
gîndirii adolescentului îi este imposibil să nu se ser- 
vească de un anumit număr de mecanisme de inferenţă şi să 
nu simtă un element deosebit de „necesitate“  deductivă 
atunci cînd desprinde concluziile lor; de exemplu, dacă A 
implică B și dacă B implică C, este imposibil sau absurd 
să nu admiţi că A implică C. Există așadar aici o relaţie 
sui generis care depășește în mare măsură constatarea sau 
simpla regularitate inductivă şi experimentală, care ţin de pro- 
babilitate sau de un determinism faptic și nicidecum de o 
necesitate intrinsecă. Tocmai din cauza acestei experienţe 
intime și a calculelor algebrice sau logistice care o desprind 
din iluziile sale posibile sîntem nevoiţi să considerăm me- 
canismele logice ca fiind înnăscute și neţinind de o simplă 
învăţare. Şi chiar dacă remarcăm, împreună cu sociologii, că 
logica este, de asemenea, sau în primul rînd, un instrument 
de schimb impus de grupul social în constringerile sale nor- 
mative, aceasta nu schimbă absolut nimic, căci grupul social 
este în esență un sistem de interacțiuni, implicînd coordo- 
nări nervoase şi cerebrale din partea fiecăruia dintre membrii 
săi, în aceeași măsură ca şi legile schimbului și ale comu- 
nicării: aşadar, relaţiile dintre indivizii socializaţi și grup 
sînt de acelaşi ordin ca și relaţiile dintre fenotipul individual 
Și populaţie despre care am vorbit în $ 19 alin. IV; adică: 
orice legătură logică este totodată și indisociabil individuală 
și socială. 

Numai că, deşi logica devine necesară, ea nu e de loc 
necesară în timpul primilor ani; aşa cum am văzut în $ 1, 
trebuie să așteptăm, în societăţile noastre, virsta de 7—8 ani 
pentru ca copilul să admită tranzitivitatea, dar nu încă a im- 
plicaţiei (ceea ce se întîmplă abia pe la 11—12 ani) ci doar 
a egalităților sau a relaţiilor asimetrice tranzitive (A=C dacă 
A=B şi B=C, respectiv ASC dacă A<B şi B<C). Asistăm 
chiar la o construire foarte treptată a operaţiilor logice şi a 
invarianţilor legaţi de ele, ceea ce ne oferă un tablou cu 
totul diferit de cel al conduitelor instinctive care apar sub 

influenţa hormonilor destul de rapid într-un moment deter- 
minat. Dacă logica ar fi fost dată fie de la naștere, fie prin 
formare accelerată la o vîrstă relativ fixă, fie de asemenea 
în legătură strînsă cu maturarea sistemului nervos, atunci 
desigur că am putea vorbi de cunoaștere ereditară, dar aici 
nu este valabil nici unul dintre aceste criterii cunoscute. Re- 
zultă aşadar că ne aflăm în prezenţa unei desfăşurări care 
este în mare parte endogenă dar care, în același timp, nu 
este programată în detaliile conţinutului său; este adevărat 
că ea amintește de o epigeneză (cum am văzut în $ 2) dar 
dintr-un punct de vedere mai ales funcţional, ceea ce din 
capul locului nu ne permite să asimilăm logica cu un montaj 
ereditar, și în același timp ne obligă să căutăm izvoarele sale 
în funcţionarea proprie organizării vieţii. 

2° Dimpotrivă, structurile numerice sau aritmetice par să 
dea naștere unei învăţări evidente. Și vom reveni de îndată 
(în alineatul II) la această chestiune în legătură cu copilul 
sau cu frumoasele experienţe ale lui Otto Köhler cu stăncuţe 
şi papagali. Dar, înainte de a trece la această discuţie, este 
bine să amintim că din punctul de vedere al logicii știinţi- 
fice (care este un caz particular al algebrei generale) numă- 
rul — sub toate formele sale — este constituit în exclusivitate 
din elemente logice fie că trebuie să-l considerăm direct ca 
reductibil la logica claselor sau la aceea a relaţiilor, fie că 
el conduce la noi sinteze. În amîndouă cazurile este însă 
exclus să stabilim vreo compartimentare între aritmetică și 
logică, încît în acest caz avem un dat esenţial de care biolo- 
gia trebuie să ţină seama; așadar, nu putem, fără a suscita 
dificultăţi de nedezlegat, să clasificăm pur şi simplu mecanis- 
mele inferenţiale ale logicii printre comportamentele înnăs- 
cute, iar structurile aritmetice printre rezultatele învăţării 
sau ale experienţei. Amîndouă sînt simultan și una și alta; 
deci dificultatea creşte și sîntem din nou conduşi să căutăm 
un al treilea izvor biologic posibil de cunoaştere. 

3* În ce privește structurile spaţiale sau geometrice, situa- 
ţia este destul de diferită și iarăși trebuie să amintim anumite 
date epistemologice înainte de a ne putea consacra unei dis- 
cuţii biologice. Încă în urmă cu cîteva decenii, geometria era 
considerată ca o matematică aplicată la datele perceptive sau 
experimentale, în opoziţie cu matematicile „pure“, adică 
teoria numerelor, algebra și analiza. Dar, pe de altă parte 

progresul fizicii (Einstein) a condus în fapt la depăşirea 
acestei situaţii ambigue cu ajutorul unei disocieri nete. Pe 
de o parte există, nu o geometrie fizică ci o fizică geometrică 
care include printre proprietăţile obiectului pe cele spațiale, 
a căror măsurare este experimentală; astfel, teoria relativi- 
tății merge pînă la a atribui corpurilor un spaţiu riemannian 
(contrar cu opinia lui Poincaré după care fenomenul fizic se 
poate traduce după voie în spaţii euclidiene sau neeuclidiene, 
după cum este mai comod pentru limbaj) și consideră că 
curburile acestui spaţiu (care se măsoară în ds?, ca în teo- 
rema lui Pitagora) depind de masele înseși. Dar pe de altă 
parte, există o geometrie pură, care nu depinde decit de axio- 
matica sa logică fără a recurge la intuiţie (în ce privește 
valorile de adevăr). Or, această geometrie pură, întrucît este 
geometrică, se resoarbe de la sine în structurile topologice 
care, împreună cu structurile algebrice şi structurile de or- 
dine constituie, după Bourbaki, fundamentele esenţiale ale 
arhitecturii matematicilor. De altfel, topologia este strîns le- 
gată de logică, cum se poate vedea, printre altele, din lec- 
tura operei fundamentale a lui Kuratowsky care trece lin de 
la includerile de clase logice la relaţiile topologice de închi- 
dere și de frontieră. 

Din punctul nostru de vedere biologic, rezultă de aici că 
structurile spaţiale aruncă o punte între structurile logico- 
matematice, a căror natură rămîne de determinat, și structu- 
rile fie ereditare fie, după cum e cazul, dobîndite prin învă- 
tare. 


II. Matematici și învăţare. — Acum, să vedem mai amă- 
nunțit de ce structurile logico-matematice nu pot fi interpre- 
tate cu ajutorul mecanismelor obişnuite de învățare. De alt- 
fel, în această privință trebuie să facem o distincție netă 
între construcția numărului la copil și învățările pe care le-a 
realizat O. Köhler la Păsări şi Mamifere, căci evident cele 
două feluri de conduite nu sînt la același nivel. 

La copil, construcția numărului se efectuează în strînsă 
legătură cu aceea a structurilor logice de grupări în clase 
(incluziuni și clasificare) și de relaţii de ordine (înseriere sau 
înlănțuire a relaţiilor asimetrice tranzitive) iar aceste două 
feluri de construcţii presupun, bineînţeles, manipularea unor 
obiecte și, în consecinţă, experiență. De exemplu, subiectul 

va ajunge abia după numeroase tatonăti să pună în corespon- 
denţă termen cu termen două colecţii de obiecte și, mai ales, 
să descopere că suma numerică a fiecăreia rămîne aceeaşi 
atunci cînd așezarea spaţială a elementelor se schimbă. Tre- 
buie deci să vorbim de experienţă, dar, după cum am văzut, 
nu e de loc vorba de același tip de experienţă sau de învă- 
tare ca acela de care se servește copilul pentru a descoperi 
că greutatea corpurilor este în general proporţională cu vo- 
lumul lor, dar nu în mod constant. În acest al doilea tip de 
experiență copilul acţionează efectiv asupra obiectului (greu- 
tăţi şi altele), dar cunoașterea dobiîndită o extrage chiar din 
obiect, întrucît greutatea și volumul aparţineau obiectului 
înainte de orice acţiune a subiectului. În schimb, în cazul 
experienţei logico-matematice (iar această experienţă joacă 
un rol necesar, înainte de a fi posibil jocul deductiv al ope- 
raţiilor, și un rol auxiliar la limita deducţiilor și atunci cînd 
problema le depășește), cunoaşterile obținute nu sînt extrase 
din obiectele ca atare ci din acţiunile exercitate asupra lor: 
tocmai acțiunea de ordonare este aceea care le pune în șir, 
tocmai acţiunea de reunire este aceea care le conferă o sumă 
în calitate de totalitate logică sau numerică, tocr_ai acţiunea 
de punere în corespondenţă este aceea care le conferă posi- 
bilitatea unei echivalenţe din punct de vedere numeric (dar 
nu și neapărat din punctul de vedere al formei sau culorii) etc. 

Dintr-un asemenea punct de vedere, numărul apare ca o 
construcţie endogenă, întrucît este un rezultat al unor acţiuni 
dintre cele mai generale ale subiectului şi al coordonării lor: 
numărul este o sinteză a includerii (acţiunea de includere a 
lui 1 în 1+ișia lui 1+1 în 14+1+1) şi a ordonării (acţiunea 
de înşiruire 1, 1, 1,... fiind singurul mijloc pentru a-i distinge) 
iar corespondenţa biunivocă este expresia acestei sinteze în 
compararea a două ansambluri distincte. 

Or, din punct de vedere biologic acţiunile de reunire sau 
includere, de ordonare etc. nu sînt de fel produse ale unei 
învăţări pentru că legăturile de includere, de ordine sau de 
corespondenţă intervin cu titlul de condiţii prealabile, şi nu 
numai ca rezultate, în toate coordonările comportamentului, 
ale sistemului nervos, ale funcţionării fiziologice și ale orică- 
rei organizări vii, în general. Desigur, există o anumită învă- 
țare în ajustarea acestor legături fundamentale la fiecare pro- 
blemă nouă, dar aceasta numai cu titlu de exercitare sau de 

acomodare a unor scheme de asimilare anterioare. În schimb, 
izvoarele sau rădăcinile acestor conexiuni trebuie căutate în 
organism și nu în obiecte; deci nu putem vorbi de învăţare 
sau de structuri ori deprinderi dobîndite în sensul obișnuit al 
termenului. 

În ce priveşte „numărarea“ la papagal sau la stăncuţă 
obţinută de Otto Köhler, se știe că acest zoolog a parvenit să 
dreseze aceste animale în așa fel încît ele să recunoască, de 
exemplu, al patrulea recipient dintr-un șir de recipiente ali- 
niate (și răsturnate în așa fel încît sau acoperă un aliment sau 
sînt goale). Dresajul ajunge la o punere în corespondenţă între 
„numărul“ ordinal învăţat şi un semnal complex care constă 
în indici vizuali simultani (patru obiecte aşezate într-o fi- 
gură) sau succesivi (patru străluciri luminoase) sau chiar so- 
nori. Dar, oricît de spectaculoase ar fi aceste rezultate, ele 
comportă și limite care sînt și ele instructive. Numerele figu- 
rale obținute nu trec de 5 sau 6. Dar, mai ales, sistemul 
obținut nu este iterativ, adică animalul dresat să-l recu- 
noască pe 5 nu știe totodată să-l distingă pe 3 de 4. În timp 
ce la copil construirea numărului sfîrșește prin construirea 
a însuși șirului de numere ca sistem (1+1=2; 2+1=3; etc.) 
iar sistemul are structura de „grup“ obţinut prin sinteza a 
două „grupări“ — de clase și de seriere —, animalele lui 
O. Köhler nu parvin decît la numere figurale relativ inde- 
pendente unele de altele și solidare cu „qgestalt“-uri spaţio- 
temporale. Să notăm că percepțiile „numerozităţii“ prezintă, 
la om şi la copil, același nivel, inclusiv iluziile cunoscute. 
Așa este, de exemplu, iluzia lui Ponzo, după care douăspre- 
zece bare mici orizontale așezate unele după altele la dis- 
tanţe egale într-o coloană verticală par mai puţin „nume- 
roase“ decit aceleași bare așezate într-o coloană oblică (ac- 
țiunea lungimii asupra numărului, ca în cazul noţiunilor pre- 
operatorii la copil). 

Acestea fiind spuse, experimentele lui O. Köhler se referă 
desigur la număr, deși sînt relative și la figuri și la factori 
spaţio-temporali, și totuși, aici are loc o învăţare într-un 
sens destul de clasic. Numai că se impun două observaţii care 
fac legătura cu ceea ce am văzut ceva mai înainte cu privire 
la copil. Pe de o parte, elementul numeric nu este pur, pentru 
că parţial are loc o învăţare perceptuală de figuri etc. Dar, 
pe de altă parte şi maj ales, în măsura în care factorul nu- 

meric sau mai curînd prenumeric care intervine aici este in- 
contestabil, în aceeaşi măsură el nu este învăţat: în această 
privință este vorba de punerea în corespondenţă ce consti- 
tuie în fapt condiţia prealabilă și nicidecum rezultatul învă- 
țării care a avut loc. Aceleași figuri și același dispozitiv ex- 
perimental reușesc cu Păsări suficient de inteligente, dar 
fără îndoială că n-ar da nici un rezultat cu o Salamandră 
sau chiar cu o Șopirlă tocmai pentru că lipsește punerea în 
corespondenţă. 

Este cert că în cazul Stăncuţei, această punere în cores- 
pondență are loc, dar ea reprezintă exercitarea unei acţiuni 
posibile la nivelul lor și nu rezultatul unor repetări înregis- 
trate pasiv prin constrîngere exterioară, tocmai pentru că 
fără punerea în corespondenţă, repetările, oricît de nume- 
roase, nu conduc la nimic care să aibă legătură cu domeniul 
numericului. Pe scurt, în aceste frumoase experimente, ceea 
ce s-a învăţat este aplicarea unei puneri în corespondenţă 
posibilă pe figuri spaţio-temporale şi nu numerice, iar ceea 
ce este numeric nu este învăţat ci doar exersat și constituie 
actualizarea de coordonări generale accesibile la nivelul de 
inteligență considerat și care ar da loc la un „insight“ la un 
nivel imediat superior. Așadar, aici avem de-a face în ade- 
văr cu un început de „experienţă logico-matematică“ în sen- 
sul în care l-am deosebit mai sus în raport cu cel al expe- 
rienței fizice, propriu învățărilor obişnuite. 

Acum, în ce privește învăţările în domeniul spațial ob- 
servăm două feluri de procese, după cum e vorba de spaţiu 
fizic și — în consecință — de învăţare, sau de spaţiu logico- 
matematic și — în consecinţă — de un alt tip de experienţă 
și de operaţii care se exercită pornind de la acţiunile subiec- 
tului. Distincția poate părea abstractă și artificială, dar nu e 
de loc așa și corespunde la criterii operaţionale care se pot 
folosi destul de ușor: și aici, învăţarea fizică nu conduce de- 
cît la regularități, pe cînd experienţa logico-matematică con- 
duce la legături pe care subiectul însuși le consideră ca fiind 
„necesare“, Să prezentăm, de exemplu, unor copii, un triunghi 


3 Nu atribuim aici nici o putere mistică inteligenței, care se defineşte 
doar prin ansamblul coordonărilor posibile la un anumit nivel, prin ab- 
stractizarea care pornește de la coordonări analoge ce intervin în conduite 
mai simple, 

sau un pătrat de carton cu unghiuri marcate cu diferite culori 
şi să facem treptat rotații de 90° cerînd copiilor să anticipeze 
poziţia culorilor. Atunci sînt posibile două conduite. 

Una este învăţarea întemeiată pe experienţa fizică. Copi- 
lul înregistrează succesiunea culorilor și parvine astfel la 
regularităţi, pur „legice“, a căror lege permite anticiparea: 
verdele va fi jos pentru că el urmează după albastru, con- 
form cu regularitatea roşu-albastru-verde... Cealaltă con- 
duită este înţelegere bazată pe operaţie: verdele fiind la 
stînga sus în pătrat, două rotiri de 90° îl duc la dreapta jos 
(în virtutea operaţiilor legate de subgrupul rotaţiilor). Se va 
spune de îndată că și rotația se învaţă cu titlu de acţiune 
înainte de a deveni o operaţie; evident, dar ca acţiune a su- 
biectului ea este legată de structuri logico-matematice de 
ordin ciclic şi de permutarea poziţiilor etc. care se pot utiliza 
în planul acţiunii, al operaţiilor concrete sau al abstracţiei 
pure. Se va replica apoi că deşi aceste operaţii conduc la 
legături necesare, simpla regularitate constatată și fizică pre- 
supune deja o „ordine“; și cu aceasta sîntem de acord, iar 
din asemenea fapte vom desprinde în $ 21 concluzia că nici 
o învăţare și nici o cunoaștere fizică nu sînt posibile fără 
cadre logico-matematice. Dar un lucru este să înregistrezi 
din exterior o regularitate înscrisă în obiect și impusă prin 
simplă constatare și altceva este s-o generezi activ prin ope- 
rația subiectului, care chiar dacă imită obiectul conferă regu- 
larității date un caracter endogen de necesitate și iînteligibi- 
litate pe care ea, în sine, nu le comportă. 

Distincția pe care am sugerat-o aci, este chiar atît de ge- 
nerală încît, mutatis mutandis ea coincide cu aceea de care 
ne-am servit în $ 19, V şi VI, pentru a opune concepției la- 
marckiene despre o acţiune directă a mediului asupra geno- 
mului (ceea ce se poate compara cu învăţarea sau cunoaşte- 
rea fizică) noţiunea de reechilibrare a genomului care prin 
propriile sale mijloace răspunde la acțiunea mediului ajun- 
gînd printr-un fel de fenocopie la o construcţie analogă, dar 
endogenă. 


III. Structuri logico-matematice şi ereditate. — Aceasta 
ne conduce la a doua ipoteză posibilă în ce privește natura 
cunoașterilor logico-matematice: dacă ele nu rezultă din în- 
văţări empirice, ci constituie condiţia necesară pentru orga- 

nizarea și înregistrarea experienţei, nu trebuie atunci ipso 
facto să le considerăm ca fiind de natură ereditară? 

Da și nu. Da, dacă prin aceasta vrem să spunem doar că 
ele îşi trag substanţa din organizarea vie care perpetuîndu-se 
și prelungindu-se sau continuînd de la o generaţie la alta 
poate să fie numită ereditară (dar într-un sens care rămîne 
de precizat şi care nu se confundă cu transmiterea de carac- 
tere particulare). Nu, dacă prin asta vrem să spunem că 
logica şi matematicile corespund la caractere delimitabile 
reprezentate în genom și informînd individul în felul în care 
ereditatea sa specifică îi impune o anumită morfologie sau un 
ansamblu bine definit de comportamente instinctive. 

Și totuși această ipoteză a fost susţinută, deoarece fără a 
ne întoarce pînă la „ideile înnăscute“ ale lui Descartes sau la 
armonia prestabilită a lui Leibniz, să amintim încă o dată (a 
se vedea $ 5, I şi § 8, V) că K. Lorenz atașează a priori-i kan- 
tieni (care conţin întreaga logică și toate matematicile) me- 
canismelor ereditare sau înnăscute ale morfologiei și instinc- 
tului. Lorenz se desparte de Kant doar în două puncte impor- 
tante, dar tocmai pentru a-şi justifica mai bine ipoteza unei 
legături a cunoaşterilor noastre așa zis apriorice cu mecanis- 
mele genetice ale vieții. 

Primul punct nu ne interesează aici dar prezintă interes 
în perspectiva pe care abia am amintit-o: perspectiva rapor- 
turilor între fenomenul cognoscibil graţie experienţei intui- 
tive și structurării sale a priori, și numenul („lucrul în sine“) 
incognoscibil după Kant și fără relaţii cu fenomenul din 
punctul de vedere al instrumentelor noastre de cunoaștere. 
Lorenz nu acceptă această distincţie radicală și, ca bun evo- 
luţionist (adică dintr-un punct de vedere care rămîne cu totul 
străin gîndirii kantiene) el vede un progres în dezvoltarea 
cunoașterilor de la Bacterii la Om și presupune deci că în 
cursul acestei evoluţii ne-am apropiat întrucitva de numen: 
în alţi termeni, Lorenz substituie cadrelor rigide şi absolut 
statice ale lui Kant ideea unor aproximări treptate și, ceea 
ce este deosebit de important, aceasta se petrece nu în vir- 
tutea unei acumulări aditive de experienţă, ci tocmai din 
cauza unei perfecţionări a unor instrumente cognitive eredi- 
tare, adică a unei evoluţii ascendente chiar a priori-ilor în- 
şişi, Nu putem decît să-l aprobăm pe Lorenz. 

Cu alte cuvinte, cadrele a priori evoluează şi se perfec- 
ționează, iar Lorenz ajunge pînă acolo încît spune (afirmaţie 
cu care noi simpatizăm pe deplin fără însă a putea crede în 
a priori-i structurali) că a priori-i animalelor, adică de fapt 
instinctele lor, ne ajută să înţelegem mai bine a priori-i oa- 
menilor, adică de fapt ale structurilor noastre cognitive care 
se impun cu necesitate (iar noi nu considerăm ca certe decit 
structurile logico-matematice). Dar fiind în întregime logic 
în aceste corectări ale kantianismului la care a fost obligat 
o dată ce l-a tradus în biologie, Lorenz ajunge la o a doua 
divergență cu Kant, iar aceasta este mai gravă: dacă a priori-i 
evoluează ca niște caractere biologice oarecare, întrucît 
sînt condiţii preliminare ale oricărei cunoașteri experimen- 
tale și întrucît sînt condiţii fixate ereditar ca instincte sau 
cadre conceptuale înnăscute, atunci ele își pierd, o dată cu 
unicitatea, și universalitatea lor (deoarece variază de la spe- 
cie la specie și sînt fixate sub o anumită formă umană la 
omul actual, aşteptînd poate vreo mutație fericită sub raport 
cognitiv), ceea ce constituise valoarea lor principală, adică 
necesitatea lor. 

În adevăr, după cum am văzut, K. Lorenz renunţă, pare-se 
fără nici o grijă, la caracterul necesar al legăturilor a priori, 
pentru că el ajunge să le considere ca „innate working hy- 
pothesis” (ipoteze de lucru înnăscute), nereţinînd deci decit 
caracterul lor înnăscut şi, în consecinţă, prealabil oricărei 
experiențe sau oricărui contact cu mediul. Or, această re- 
nunțare prezintă un mare interes, Dacă ea este gravă din 
punct de vedere epistemologic, deoarece compromite rigoa- 
rea logicii și a matematicii, din punct de vedere biologic și 
psihologic ea este foarte instructivă, deoarece pare să indice, 
dacă deocamdată nu demonstrează, că caracterul ereditar şi 
necesitatea intrinsecă a structurilor logico-matematice sînt 
incompatibile și că deci trebuia să alegem una sau cealaltă, 
prin disjuncţie exclusivă. 

Această dificultate centrală a tezei lui K. Lorenz, care 
sacrifică necesitatea legăturilor logico-matematice în favoa- 
rea inneităţii lor a sesizat-o bine un alt mare biolog B. 


s2 Să observăm că a priori-i evoluează în adevăr, dar poate că din 
motive de autoreglări interne şi nu datorită hazardului întîlnirilor cu me- 
diul sau printr-un simplu joc de mutații şi de selecţii, 

B. Rensch (din Münster), care, și el, se interesează de formarea 
filogenetică și ontogenetică a cunoașterii umane. Dar, răs- 
turnînd nu numai teza kantiană ci și orice explicaţie cu aju- 
torul factorilor endogeni, Rensch ajunge să considere cunoaș- 
terea logico-matematică drept rezultat al unei ajustări (prin 
selecții succesive) la „lumea extramentală“. În adevăr, pe de 
o parte el consideră că legile logice guvernează în aceeași 
măsură lumea fizică ca și gîndirea. Pe de altă parte, „în 
cursul filogenezei, procesele gîndirii au trebuit să se adap- 
teze la legile logice ale lumii în același fel ca și la legile 
cauzale, sub sancţiunea de a conduce la reacţii care se opun 
legilor existenţei“33. Dar o asemenea interpretare suscită două 
feluri de dificultăţi. Dacă legile logico-matematice ale „exis- 
tenţei“ sînt descoperite din exterior, aşa cum se descoperă 
legile fizice, înseamnă că ele nu mai au nimic care să fie 
„necesar“ în sensul deductiv și axiomatic al termenului și 
nimic nu demonstrează că selecţia a fost suficientă pentru 
ca adaptarea noastră la ele să fie completă și nu numai 
aproximativă, așa cum este ea în alte domenii (percepţia 
etc.). Dacă dimpotrivă legile logice sînt universale, cum pare 
a gîndi Rensch, adică se aplică în aceeași măsură „unor atomi 
pe care nu-i percepe nimeni“ ca şi gîndirii umane, genomului 
ca şi comportamentului, atunci ar trebui ca ele să fie înnăs- 
cute şi să se manifeste din prima copilărie. Or, lucrurile 
nu stau de loc astfel iar necesitatea lor nu este decit rezul- 
tatul unei construcții treptate. 

În adevăr, studiind dezvoltarea structurilor logico-mate- 
matice la copii, constatăm că necesitatea i se impune subiec- 
tului, dar nu de la început, după cum am mai spus-o, ci foarte 
treptat pînă în momentul cînd, adesea, ea se cristalizează 
destul de brusc. Or, pentru aceasta există două motive com- 
plementare a căror reunire este suficientă pentru a ne oferi 
o explicaţie valabilă și verificabilă. Primul motiv ţine de ca- 
racterul închis al structurilor operatorii. Atita timp cît, la 
copil, serierea, de exemplu, respectiv A<B<C... nu dă loc 
decît la o construcţie prin tatonări empirice, nu se poate spu- 
ne că structura ar fi închisă și în consecinţă, tranzitivitatea 


33 Conferinţă prezentată la Centrul de Epistemologie genetică de la 
Geneva, în iunie 1965 (urmează să apară în Etudes d'Epistemologie ge- 
netique). 

aplicată obiectelor (A<C dacă A<B şi B<C) nu apare ca ne- 
cesară ci numai ca posibilă sau probabilă etc. Îndată însă ce 
serierea e construită într-un mod operator alegindu-l de fie- 
care dată pe cel mai mic element dat sau rămas, deci înţe- 
legind că un element oarecare E este simultan mai mare 
decit cele precedente A, B, C, D și mai mic decit cele urmă- 
toare F, G etc., atunci structura constituie un tot coerent 
și închis, adică ale cărui relaţii sînt interdependente şi se 
pot compune între ele fără a ieși din sistem: în acest caz, 
tranzitivitatea apare ca „necesară“, iar această „necesitate“ 
logică nu este recunoscută numai printr-un sentiment inte- 
rior imposibil de verificat ci și prin comportamentul intelec- 
tual al subiectului care utilizează cu siguranţă și rigoare 
noul instrument deductiv pe care l-a cucerit. 

Al doilea motiv care explică dezvoltarea acestor judecăţi 
„Necesare“ este tocmai acela care explică formarea şi închi- 
derea structurilor și, prin aceasta, face inutilă ipoteza eredi- 
tăţii lor structurale în opoziţie cu o simplă continuitate func- 
țională: acest motiv este că o structură poate să se impună 
cu necesitate, și pe căi esențialmente endogene, cu titlu de 
rezultat al unei echilibrări progresive, fără a fi nevoie pen- 
tru aceasta ca să fie programată ereditar în conținutul ei 
structural. Pentru a considera un exemplu cu totul diferit, 
care n-are legătură cu echilibrul propriu funcțiilor cognitive: 
dacă un organism, în cutare sau cutare sector al său, ascultă 
de al doilea principiu al termodinamicii, atunci el i se supune 
pentru motive de echilibru entropic care, deși sînt interne, 
nu necesită de loc ipoteza unei transmiteri ereditare. Sau, 
să luăm un alt exemplu, mai aproape de logică: dacă în pre- 
zenţa unei figuri puţin neregulate, un subiect percepe un cerc 
perfect, atunci el face aceasta în virtutea unei echilibrări 
imediate, fie a cîmpului perceptiv, fie a efectelor de centrare 
și decentrare perceptive, fără ca din acest motiv comporta- 
mentul său, oricît de regulat şi de pregnant ar fi el, să tre- 
buiască să fie etichetat ca ereditar, pentru că legi generale 
de echilibru sînt suficiente pentru a-l impune în pofida ob- 
stacolelor exterioare. Avem deci aici o chestiune de ordin 
general și în orice domeniu se cuvine să distingem cu mai 
multă grijă decit se face de obicei transmiterile ereditare 
de procesele de echilibrare internă susceptibile de a se re- 

peta identic şi într-un mod pregnant la fiecare generaţie 
nouă. 

Acestea fiind spuse, caracterul necesar al structurilor lo- 
gico-matematice nu demonstrează așadar de loc ereditatea 
lor, şi rezultă din echilibrarea lor progresivă prin autoreglare. 
Am văzut deja în $ 14 prin ce anume operaţiile constituie 
termenul limită al reglărilor erorii, ajungînd la un nivel 
de precorecţie și de evitare a erorii care marchează atinge- 
rea echilibrului deductiv și a „necesităţii“. Acest caracter 
de echilibrare internă al unor asemenea structuri este sufi- 
cient pentru a le explica generalitatea și mai ales extinderea 
de o mobilitate fără margini, în timp ce ereditatea unui in- 
stinct exclude atit generalitatea cît și necesitatea sa, pentru 
că instinctul nu aparţine decît unei anumite specii și pentru 
că el ar fi putut să fie foarte diferit de ceea ce este. Există 
chiar un contrast izbitor, asupra căruia s-a insistat suficient, 
între limitările instinctului din care provine caracterul tot- 
deauna particular și specializat al conduitelor sale, și uni- 
versalitatea mobilă a inteligenţei, puţin sigură, firește, atunci 
cînd e vorba de cunoașteri experimentale, dar ale cărei cu- 
ceriri sînt asigurate pe tărîmurile logico-matematice. Așadar, 
nu reducînd aceste structuri la cele ale eredității instinctive 
le-am putea explica natura. 


IV. Construcţia matematică. — Într-un anumit sens, fiecare 
instinct constituie o invenţie pentru că originea sa este în bună l 
parte endogenă și pentru că el ar putea să fie altfel decit este. 
Învăţarea și experiența de tip fizic pe care se întemeiază 
instinctul conduc la descoperiri, în sensul întîlnirii cu reali- | 
tăţi care existau înainte de acțiunea subiectului. Faptul că 
structurile logico-matematice nu se reduc nici la combinaţii 
ereditare de felul instinctului, nici la învăţări se recunoaște 
și după împrejurarea că construcţiile logice și matematice 
nu constau nici în invenţii nici în descoperiri în sensurile 
limitate și precise ale acestor doi termeni. Dacă vreţi, ele 
sînt invenţii, pentru că sînt combinaţii noi care se datorează 
activității unui subiect și care nu existau înainte de această 
activitate: de exemplu, numărul „imaginar“ i=y—1 este o 
combinație pur „inventată“ (numele ei o indică destul de 
clar) între extragerea rădăcinii și întregii negativi. Dar o in- 
venție implică o alegere liberă și deci ar putea fi diferită 

de ceea ce este. Or, în matematici, o invenţie o dată făcută 
pare determinată și chiar predeterminată prin tot ce o pre- 
cede și se impune deci cu necesitate (dovadă este felul sur- 
prinzător în care imaginarul a fost integrat în teoria numere- 
lor, în calculul funcțiilor, și a generat cuaternonii etc.). Și 
atunci să fie vorba de o descoperire şi nu de o invenţie? Dar 
nu descoperim decît ceea ce a existat dinainte, fie în exteriorul 
fie în interiorul nostru, aşa cum exista America înainte de Co- 
lumb sau asociaţia ideilor înainte de Descartes sau Aristotel. 
Oare am putea spune, la fel, că şi numărul imaginar exista 
dintotdeauna sau cel puţin de cînd există gîndire umană? 
Dar unde și cum? Și chiar dacă acesta ar fi fost cazul, tot 
răminea de „inventat“ sau „descoperit“ mijlocul de a cal- 
cula acest obiect preexistent și ascuns; or, acest calcul își 
este suficient sie însuşi fără ca noi să avem nevoie de a 
ipostăzia rezultatul său sub formă de „existenţe“ sau „esen- 
te”, | 
Sîntem deci nevoiţi să concepem construcţia structurilor 
logico-matematice sub forma nu a unei dezvoltări care își 
integrează în mod imprevizibil elemente exterioare, ci a unei 
desfășurări endogene care decurge în etape, astfel încît com- 
binaţiile care caracterizează o etapă dată să fie pe de o parte 
noi, în calitate de combinaţii, iar pe de altă parte, să nu 
se refere totuși decit la elemente date încă în etapa prece- 
dentă. Dar nici această descriere nu este suficientă, căci 
combinaţiile ţin de un calcul combinatoriu totdeauna posibil 
astfel încît cu ajutorul elementelor date în una dintre etape 
ar trebui să putem calcula dinainte toate înnoirile viitoare 
ceea ce nu este posibil decit cu ajutorul unui subiect. Deci 
pentru ca să înțelegem natura procesului de construire, să 
analizăm în primul rînd motivele care întirzie combinaţiile 
noi și condiţiile care ulterior le fac posibile. Aceste condiţii 
sînt cel puţin două: una de natură formală, logică, iar cea- 
laltă de natură psihologică. 

Din punct de vedere formal, Gödel a demonstrat încă în 
1930, în teoreme celebre, că un sistem, care altfel este sufi- 


u Ni se va ierta că, în această lucrare care se vrea serioasă, voi 
cita cea mai bună dintre criticile care s-au făcut vreodată predeter- 
minării conceptelor, şi care îi aparţine lui Anatole France: „Înainte 
de a fi fost picioare şi înainte de a fi fost funduri, lovitura de picior 
în fund existase de la începutul începuturilor în sinea lui Dumnezeu.“ 

cient de bogat pentru a satisface nevoile proprii (de exemplu 
aritmetica elementară), nu poate ajunge, prin propriile sale 
mijloace sau prin mijloace mai slabe, să verifice propria 
sa necontradicţie; pentru a stabili necontradicţia sa, este ne- 
cesar să se depășească limitele sistemului, integrîindu-l în- 
tr-un sistem mai „tare“ (ceea ce a făcut Gentzen pentru arit- 
metica elementară, fundînd-o pe aritmetica transfinită). Cu alte 
cuvinte, dezvoltarea unei structuri nu se poate face exclusiv 
pe propriul ei palier, prin simplă extindere a unor operaţii 
date și prin combinare a unor elemente cunoscute: progre- 
sul constă în construirea unei structuri mai cuprinzătoare 
care o înglobează pe cea precedentă, dar care introduce în 
aceasta operaţii noi. Care sînt acestea? În cazul particular 
al aritmeticii, Cantor a construit aritmetica transfinită gene- 
ralizînd doar operaţia de punere în corespondenţă, neîntre- 
buinţată în aritmetica elementară, deși este răspîndită în 
toate acţiunile de schimb etc. Făcînd să corespundă, prin co- 
respondenţă biunivocă şi reciprocă, două șiruri cum sînt 1, 
2, 3, 4... şi 2, 4, 6, 8... obţinem de fapt un număr nou 
care nu aparţine nici primului șir nici celui de al doilea ci 
este măsura lor comună sau „alef-zero“ adică puterea numă- 
rabilului. Cu alte cuvinte, aritmetica transfinită se obţine, 
pornind de la aritmetica elementară nu generalizînd sau 
prelungind-o direct pe aceasta, ci abstrăgind din rezultatele 
ei o operație care permite construirea unei structuri noi 
ce înglobează aritmetica (și care, în plus, după cum a arătat 
Gentzen, permite asigurarea necontradicţiei sale). Dar struc- 
tura nouă construită astfel nu poate nici ea să-şi asigure pro- 
pria-i necontradicţie, iar pentru a ajunge la aceasta va tre- 
bui să se construiască o structură și mai tare (iar pentru 
aceasta să așteptăm un nou Cantor). 

Din punct de vedere psihologic (iar psihologia n-are ni- 
mic de adăugat la cele precedente, ci caută doar să descrie 
procesul din punctul de vedere al subiectului care gîndeşte 
Şi, mai cu seamă, acționează) acest proces de abstractizare 
este foarte caracteristic pentru gîndirea logico-matematică 
și se deosebește de abstractizarea simplă sau aristotelică. 
În abstractizarea simplă, fiind dat un obiect exterior, de exem- 
plu un cristal cu forma sa, cu substanţa sa și cu culoarea sa, 
subiectul se mărginește să disocieze calităţile oferite și să 
rețină una dintre ele, de exemplu forma, îndepărtindu-le pe 

celelalte. În cazul abstractizării logico-matematice însă, ceea 
ce e dat este un ansamblu de acţiuni sau operaţii prealabile 
ale subiectului însuși, împreună cu rezultatele lor. Aici, ab- 
stractizarea constă în primul rînd în conştientizarea existen- 
tei uneia dintre aceste acţiuni sau operaţii, adică în remar- 
carea posibilităţii sale de a fi interesantă, deși anterior ea 
fusese neglijată: așa de exemplu, operaţia de punere în co- 
respondenţă era cunoscută de copii etc., dar n-a fost remar- 
cată în matematică înainte de Cantor. În al doilea rînd, e 
vorba de a „reflecta“ (în sensul fizic al termenului) acţiunea 
remarcată, proiectînd-o pe un plan nou, de exemplu planul 
gîndirii în opozţie cu acţiunea practică, sau planul sistema- 
tizării abstracte în raport cu gindirea concretă (cum este al- 
gebra în raport cu aritmetica). În al treilea rînd, ea trebuie 
integrată într-o structură nouă, adică trebuie construită 
această structură nouă, dar aceasta nu este posibil decît cu 
două condiţii: a) noua structură trebuie în primul rînd să fie 
o reconstrucţie a celei precedente, căci altfel dispar și coe- 
rența şi continuitatea: noua structură va fi deci produsul ce- 
lor precedente, pe noul plan ales; b) dar totodată ea tre- 
buie să extindă structura precedentă, generalizînd-o prin com- 
binare cu elementele proprii noului plan de reflectare, căci 
altfel n-am avea nimic nou. Aceste două condiţii caracteri- 
zează deci o „reflectare“ dar de astă dată în sensul psihologic 
al termenului, adică o refacere prin intermediul gîndirii a 
unei materii care anterior fusese oferită în stare brută sau 
imediată. De aceea am propus denumirea de „abstracţie re- 
flectantă“ (în dublul sens, fizic și mental, al termenului de 
reflectare) a acestui proces de reconstruire cu combinaţii noi, 
care permite integrarea unei structuri operatorii de la o etapă 
anterioară sau de la un nivel anterior, într-o structură mai 
bogată, de nivel superior. 

Acum se înţelege de ce construcţia logico-matematică nu 
este propriu-zis nici invenţie, nici descoperire: procedînd 
prin abstracții reflectante, ea este o construcţie propriu-zisă, 
adică produce combinaţii noi. Dar aceste combinaţii nu pot 
rezulta dintr-o combinatorică accesibilă unui calcul la ni- 
velele anterioare noii structuri, căci aceasta, printr-un efect 
retroactiv (cf. înrudirea operaţiilor cu feedback-urile: § 14) 

pretinde o refacere reflexivă a elementelor precedente şi 
ajunge la o sinteză care depăşeşte structurile de pornire şi 
le îmbogățește. 


V. Formele generale ale organizării. — Unul din caracte- 
rele cele mai remarcabile ale acestor abstractizări reflectante, 
al căror mecanism se observă şi se regăsește în cursul întregii 
istorii a logicii şi a matematicilor, este de a fi complet soli- 
dară cu procesul psihogenetic al elaborării înseși structurilor 
operatorii în timpul trecerii, la copil, de la acţiune la ope- 
rații, adică de la nivelele senzorimotorii la nivelele succe- 
sive caracterizate prin operaţii concrete, apoi propoziţionale 
sau formale ($ 1). În adevăr, după cum am văzut, structurile 
senzorimotorii ale acțiunii (grup de deplasări, schemă a obiec- 
tului permanent, structuri de includere şi de ordine proprii 
coordonării schemelor de asimilare etc.) nu se pot prelungi în 
operaţii — cu un decalaj care se întinde între vîrsta de 1—2 ani 
și 7—8 ani — decît după reconstruirea acestor structuri prac- 
tice în structuri de gîndire care le „reflectă“, dezvoltîndu-le. 
Aşadar, pentru a înţelege natura biologică a structurilor 
logico-matematice este esenţial să pornim de la acest proces 
sui generis de construcţie, care este abstracţia reflectantă, 
şi să-i urmărim retrospectiv desfășurarea, pentru a ajunge 
la izvoarele sale. Or, abstracţia reflectantă este un proces 
cognitiv legat de exercitarea gîndirii și deci ne putem teme 
ca ea să nu ne permită să trecem dincolo de nivelul senzori- l, 
motric. Numai că, disociind acest proces de aspectele sale | 
mentale de conștientizare etc. şi nereţinind decit mecanis- il 
mul său constructor și funcțional, el corespunde în parte 
cu un proces bine cunoscut în neurologie de la Jackson 
şi Sherrington încoace: integrarea structurilor inferioare în 
cele de pe palierul următor, într-o ierarhie ale cărei nivele 
corespund cu stadiile succesive de formare. Rămîne numai de 
precizat că în cazul structurilor din care în final au apărut 
structurile logico-matematice, procesul de dezvoltare consi- 
derat trebuie să respecte condiţia limitativă următoare: struc- 
turile noi nu comportă elemente exogene și se mărginesc 
să reorganizeze şi să recombine elemente prezente într-o for- 
mă mai puţin diferențiată la palierele inferioare. 
Or, această condiţie poate părea foarte tare și, în conse- 
cinţă, foarte jenantă. În realitate, tocmai ea ne oferă calea 

spre soluţia căutată, iar această soluţie se impune dacă ţinem 
seama de ceea ce am acceptat în acest paragraf în secţiunile 
I—II. Structurile logico-matematice nu pot rezulta dintr-o 
învăţare în sens strict, pentru că deși ele se aplică neîncetat 
datelor exterioare, le asimilează pe acestea fără a fi modifi- 
cate de ele altfel decit cu titlu de exerciţiu consolidator şi 
generalizator dar care nu transformă structura. Pe de altă 
parte, aceste structuri nu pot rezulta dintr-o simplă trans- 
mitere ereditară, căci dacă ele ar fi legate de gene în același 
fel ca forma craniului, ca un lob cerebral sau ca un instinct 
particular, atunci ele n-ar mai fi nici necesare, nici gene- 
rale, nici înzestrate cu uimitoarea lor plasticitate construc- 
tivă. Or, dacă biologic vorbind, excludem învăţarea și ere- 
ditatea, rămîne această realitate fundamentală asupra căreia 
nu se insistă pentru că ea este subințeleasă, dar care consti- 
tuie totuși condiţia prealabilă necesară pentru orice învăţare 
şi chiar pentru orice ereditate: funcţionarea organizatoare 
în continuitatea sa absolută, funcţionare ce nu se transmite, 
ci se continuă şi se conservă în cursul transmiterilor, ceea 
ce nu e de loc echivalent cu o transmitere ereditară, pentru 
că ea este condiţia necesară* a oricărei transmiteri (și reci- 
proc, dar prin analiză le putem disocia). 

Pe vremea cînd se considera că genomul ar fi un mic pa- 
chet sau agregat de particule, fiecare conservîndu-se de la 
sine și transmiţind generaţiei următoare micul mesaj izolat 
pe care-l conținea, problema pe care o ridicăm aici nu se 
punea, chiar dacă nu se înțelegea nimic din legile geneticii 
actuale. Dar începînd cu momentul în care regăsim peste tot 
o organizare, iar genomul ne apare ca un sistem de reglăr. 
cu genele sale coadaptate într-o poligenie, cu recombinările 
sale care sînt surse de compensare, iar variaţia nu mai este 
atribuită doar mutaţiilor întîmplătoare ci și unor dezechili- 
brări şi reechilibrări de ansamblu, devine necesar să distin- 
gem în orice transmitere ereditară două nivele de procese. 

a) Există informaţia genetică, adică ansamblul (în „con- 


3 Condiţie necesară din punctul de vedere al explicaţiei cauzale 
dată de biolog și, firește, nu din punctul de vedere al subiectului con- 
știent, care nu parvine la necesitatea logică decit la un nivel mult supe- 
rior, care după cum am văzut, este acela al închiderii structurilor opera- 
torii (a se vedea alineatul III). 

ținutul” său) a ceea ce este transmis şi a ceea ce acţionează 
în morfogeneza generaţiei următoare. 

b) Dar există, de asemenea, autoccenservarea, care nu nu- 
mai că se reconstituie neîncetat prin metabolism intern, dar 
de asemenea își conservă prin autoreglare organizarea şi func- 
ționarea în cursul numeroaselor sale activităţi, începînd cu 
evenimentele atit de complexe ale fecundării şi de-a lungul 
tuturor proceselor ulterioare. 

Or, această autoconservare presupune o funcţionare care 
continuă în cursul transmiterilor (începînd cu reduplicările 
eic.), dar care nu se transmite propriu-zis pentru că ea pur 
şi simplu durează și se continuă fără nici o discontinuitate. 
Așadar, ea nu se transmite în felul în care se transmite un 
mesaj, ci se conservă în cursul transmiterilor particulare şi 
constituie condiţia necesară pentru transmitere. Dacă vreţi 
este și aceasta o transmitere, dar mai elementară, pentru 
că ea este o continuare activă. 

S-ar spune că orice transmitere legată de gene particulare 
nu e nici ea decît conservare și continuare. Da, dar atunci 
e vorba de substructuri în conținuturile lor particulare. Func- 
ționarea generală de care vorbim devine atunci organizarea 
de ansamblu a acestor substructuri dacă ele se reproduc prin 
disociere şi numeroase reduplicări, funcționare totală care se 
continuă pur și simplu și rămîne aceeași, prin continuitate 
funcţională, în cursul tuturor diviziunilor. Tocmai în acest 
sens, ea face mai mult decît să se transmită: își continuă 
munca și conservă organizarea ei dinamică, întrucît este dina- 
mică, şi în acelaşi timp se poate modifica. 

Se mai poate spune că simpla abstracţie este aceea care 
deosebește astfel organizarea totală de conţinutul organizat. 
Desigur, dar rămîne faptul că amănuntul transmiterilor ere- 
ditare variază de la o specie la alta sau chiar de la o rasă 
la alta, în timp ce funcţionarea generală pe care sîntem ne- 


35 Pe scurt, Amibele, Bureţii, Peștii și Mamiferele își transmit toate 
caracterele prin diviziuni şi multiplicări, ceea ce reprezintă o transmitere 
propriu-zis ereditară, dar totodată ei transmit proprietăţile cele mai ge- 
nerale ale vieţii în calitate de organizare, iar aceasta nu mai este o 
transmisiune de aceeaşi natură ci o continuare sau conservare în sensul 
că în toate etapele transmisiunii ereditare subsistă o organizare vie, 
condiţie necesară a transmiterilor particulare, întrucît determină activită- 
tile care intervin în această transmitere. 

voiţi s-o distingem pentru a relua discuţia structurilor cog- 
nitive este comună tuturor ființelor vii. Ne-am putea gîndi 
în acest caz la distincţia care s-a impus a eredității „spe- 
ciale“, adică proprie speciilor sau raselor, de ereditatea „ge- 
nerală“ care transmite trăsăturile mari ale organizării, pro- 
prii claselor, încrengăturilor sau chiar regnurilor. Odinioară, 
ne-am gindit și noi să explicăm structurile logico-matema- 
tice prin această ereditate generală, în opoziţie cu caracterele 
ereditare particulare cum ar fi, de exemplu, percepţia spaţială 
cu două sau trei dimensiuni. Dar această soluţie ne pare 
astăzi nesatisfăcătoare pentru mai multe motive, de undesa 
rezultat utilitatea de a distinge organizarea ca atare, în func- 
ționarea sa permanentă, de transmiterea ereditară a caracte- 
relor oricît de generale sau particulare ar fi ele. 

În primul rînd, chiar și ereditatea generală nu transmite 
decît virtualităţi limitate sau caractere date şi deja elabo- 
rate deși generale pentru o clasă, ceea ce continuă să fie 
altceva decît un dinamism funcţional comun şi deschis pen- 
tru orice construcţii. E greu de acceptat, de exemplu, ipoteza 
că structura matematică atit de generală de „grup de trans- 
formări“ să se fi transmis ereditar la fel cum se transmite la 
Vertebrate şira spinării, în timb ce este mai usor de conceput 
prin ce anume a putut ea să fie pregătită de formele cele mai 
generale ale organizării vii, dar în dinamismul său func- 
tional și întrucît este izvor de variate izomorfisme şi endo- 
morfisme. 

Pe de altă parte, orice transmitere ereditară de poten- 
țialităţi şi de caractere reale sau virtuale, presupune o orga- 
nizare totală care comportă sisteme reglatoare și o organizare 
de ansamblu. Să numim T această funcţionare totală la fel ca 
şi structura de organizare de care ea este ataşată și să nu- 
mim H ansamblul transmiterilor particulare (indiferent dacă 
e vorba de ereditate generală sau specială). Este de la sine 
înțeles că H nu poate exista și nu se poate transmite fără T, 
după cum T nu poate funcţiona fără H: aceasta este tot una 
cu a spune că nu există transmiteri ereditare fără un sistem 
reglator de ansamblu, și reciproc; că nu există părţi fără 
un întreg și reciproc; că nu există funcţionare fără structură 
şi reciproc; etc. Dar în cadrul analizei putem totuși distinge 
H de T, întrucît conţinutul H este transmis prin ereditate, fie 

ea și „generală“, iar organizarea de ansamblu T durează tn- 
tr-un mod continuu mai degrabă decit se transmite propriu 
zis. În particular, putem susține că H se modifică mai rapid 
decît T în sensul că variaţia unei părţi poate lăsa relativ 
neschimbate structura și funcționarea de ansamblu (care to- 
tuși se transformă, dar așa cum se transformă aşa zișii „in- 
varianţi funcționali“, al căror conţinut nu variază decît pu- 
țin cîte puţin: asimilarea etc.). Acestea fiind spuse, problema 
centrală este de a stabili dacă sursa coordonărilor celor mai 
generale (relative la organism, la sistemul nervos, la com- 
portament etc.) din care se vor extrage în final, prin ab- 
stracţii constructive sau reflectante, structurile logico-ma- 
tematice trebuie căutate dinspre partea lui H sau dinspre 
partea lui T. 

Or, a o căuta în H înseamnă o dată mai mult să conside- 
răm aceste structuri drept caractere ereditare, fie ele şi „ge- 
nerale“, ceea ce înseamnă în final să le reducem la a priori-i 
statici și la acele mecanisme cvasi instinctive a căror exis- 
tență în cunoașterea umană caută s-o demonstreze K. Lorenz 
pe modelul unui gen de kantianism biologic: de aici apare 
dificultatea majoră că matematicile își pierd orice „nece- 
sitate“, deoarece un caracter ereditar nu este decit ceea ce 
este și diferă de cele ale altor „clase“, încrengături etc, Dim- 
potrivă, urcindu-ne pînă la T pentru a găsi rădăcinile struc- 
turilor logico-matematice înseamnă să ne orientăm în direc- 
ţia organizării organizatoare mai mult decît organizate și, în 
consecinţă, în direcţia unor coordonări și mai generale și deci 
mai necesare decit „caracterele“ particulare sau speciale 
transmise momentan?!. 


31 Pasajele precedente, care sînt centrale pentru teza noastră gene- 
rală, pot da naștere la diverse obiecţii (în această privinţă adresăm toate 
mulţumirile noastre profesorului C. Nowinski ale cărui critici pătrunză- 
toare ne-au fost de mare folos), pe care trebuie să le examinăm cu grijă, 
atît pentru a le preveni în spiritul cititorului cît și pentru a clarifica ipo- 
tezele propuse, ca atare: 

1° Să reamintim în primul rînd ($ 10, II și $ 11, Introducere) că 
atunci cînd am căutat să opunem funcţia generală de organizare diferi- 
telor structuri posibile cu caracter organizat, am conchis că dacă func- 
tiile particulare (respirația etc.) se pot defini ca acţiune exercitată de 
funcționarea unei substructuri asupra funcţionării structurii totale, reci- 
proc, organizarea ca funcţie este acţiunea funcţionării totale asupra func- 
ționării substructurilor. Dar, deşi o atare definiție pare logic demonstra- 
bilă (căci există evident reciprocitate între rolul părţilor şi rolul între- 

Deci, dacă există o funcţionare generală T care intervine 
în orice organizare vie, este suficient — pentru a înţelege 
relațiile sale cu structurile logice sau logico-matematice re- 
construite de spiritul nostru — să presupunem că, fiind ge- 
neral, își continuă construcţiile sale peste tot, exact acolo 


gului), distincția dintre funcţie și structură, în ce priveşte organizarea 
ca atare, rămîne destul de formală atîta vreme cît nu sîntem în posesia 
unei teorii logico-matematice a structurii de ansamblu a organismului; 
or, ce departe sîntem de ea! De fapt, distincţia dintre funcții și structuri 
ale organizării ne-a servit, în $ 11, doar pentru a analiza separat carac- 
terele cele mai generale considerate ca funcționale (întrucît sînt relative 
la funcționării observabile dar încă neanalizabile din punct de vedere 
structural) și caracterele mai speciale (deşi comune tuturor formelor or- 
ganizării vii) mai uşor de descris în termeni structurali. În ceea ce ur- 
mează (precum și în întreaga secţiune V din $ de faţă) e mai bine deci 
să rămînem prudenti și să nu ne referim decît la o „funcţionare generală“. 

2° Acestea fiind spuse, dificultatea principală a unei teze care sus- 
ține că o asemenea funcționare generală este necesară pentru constituirea 
și pentru transmiterea ereditară a substructurilor sau a caracterelor par- 
ticulare constă în aceea că, dintr-un punct de vedere logic, părțile par a 
fi necesare tctalităţii exact în aceeași măsură în care considerăm că tota- 
litatea este necesară părților. Obiecţia poate părea formală, dar se știe 
destul de bine că avem aici de fapt obstacolul principal în calea oricărui 
apriorism static și trebuie deci să examinăm îndeaproape în ce măsură 
ideea dezvoltării permite depășirea lui. 

Or, a vorbi de organizare înseamnă bineînțeles să admitem că o 
totalitate organizată comportă necesarmente părți diferențiate, tot atît 
de necesare întregului pe cît acesta este necesar lor. Dar dacă existenţa 
părților este necesară, niciuna dintre ele nu este necesară în sine, și 
deci fiecare din ele este suscevtibilă de anumite variaţii (în limite de 
asemenea variabile) fără a pune în cauză existența întregului ca atare. 
Dară ele variază, sau dacă una singură din ele variază, fireste că în- 
tregul este şi el modificat. Dar în ce anume modificat? Tocmai în struc- 
tura sa, şi tocmai de aceea este indispensabil să distingem structura de 
funcție sau, dacă vrem să fim prudenti, să distingem structură particulară 
și funcţionare generală. Întregul este deci modificat în structura sa dacă 
cel puțin una dintre părți s-a modificat de-acum; dar, în acest caz, sau 
se produce moartea, adică dizlocarea întregului, sau ceva subsistă totuşi 
ca totalitate, şi în acest caz vorbim de funcţionare generală. 

Așadar, a spune că această funcţionare generală este necesară nu în- 
seamnă nicidecum a spune că întregul este prealabil părţilor sau că func- 
ţia precede structura etc; înseamnă doar a afirma că nici un caracter 
nu se constituie și nici nu se transmite fără o activitate care durează, și 
care deci nu se transmite în același sens în care se transmit structurile 
particulare a căror transmitere o asigură activitatea. 

3 Apare atunci o altă dificultate: dacă o asemenea „funcționare ge- 
nerală“ depășește structurile particulare, nu înseamnă oare că facem să 
intervină un fel de factor „supraistoric“ sau neistoric cum ar fi de exem- 

unde are loc organizare sau reorganizare, dar sub forme 
succesive din ce în ce mai elaborate. În această privinţă, 
un intermediar frapant între organizarea ereditară și legile 


plu, o „formă vitală” care ar modela pe rînd fiecare organism după rolul 
său? Dar marea deosebire față de orice explicaţie de acest gen este că 
noi nu facem din această „funcţionare generală“ „un factor“ supraadău- 
gat la indiferent ce şi că noi ne menţinem la datele observabile și, mai 
mult, cu unicul scop de a explica cunoașterea și nu mecanismele biolo- 
gice. În adevăr, datele observate ne arată (H) un șir neîntrerupt de trans- 
formări sau de transmiteri prin diviziune şi multiplicare și (T) conservarea 
unei organizări autoreglatoare. De aci conchidem pur şi simplu că H și 
T sînt interdependente, cu alte cuvinte că T este necesar pentru H şi, re- 
ciproc, H este necesar pentru T, dar ca dezvoltare de ansamblu sau ca 
vecțiune (vd $ 8 alin. VI) și nu în amănuntele fiecărui caracter particular 
(care se datorează interacțiunilor cu mediul). Între altele, mai conchidem 
că dacă mecanismele H orientate înspre mediu sînt necesare cunoașterii 
fizice sau experimentale, mecanismele T oferă un punct de pornire posi- 
bil pentru cunoaşterile logico-matematice, după o succesiune de nenu- 
mărate abstracții reflectante şi depășşiri cu reconstrucţie (vd. IV şi mai 
departe alin. VI). Dar pentru noi „funcționarea generală“ T nu este de 
loc un factor aparte și nici „supraistoric“, pentru că e vorba exclusiv de 
o continuitate funcţională (așteptînd pînă vom cunoaște mai multe despre 
structura generală a organizării) imanentă dezvoltării și inseparabilă de 
ea. Toate lucrările noastre asupra psihogenezei funcţiilor cognitive la 
copil arată de altfel destul de bine acest caracter indisociabil al con- 
tinuităţii funcţionale de construcţia structurilor particulare în cursul unei 
dezvoltări al cărei mecanism ţine de un sistem de ansamblu şi nu de 
factori separați. 

4* Din această „funcţionare generală“ nu putem trage nici un fel 
de a priori cognitiv în sensul de structuri statice prealabile sau date 
de la început (așa cum este la Kant). Am putea vorbi, dacă vrem, de 
un a priori funcţional, în sensul că orice structură rezultă dintr-o activi- 
tate şi că dacă, reciproc, orice activitate provine dintr-o structură, „fon- 
dul comun“ (cum spunea Hegel pentru cazurile de opoziţie dialectică) este 
atunci o activitate structurală sau, ceea ce este același lucru, o structură 
activă și dirijată (autoreglare), ceea ce implică totuși o funcţionare gene- 
rală și continuă. Deși necesară, ea nu este, după cum am văzut, decit 
punctul de pornire, și nu o preformare a formelor superioare de necesi- 
tate (structuri logico-matematice), mediind un șir de reconstrucţii care 
nu sînt predeterminate. Într-un cuvînt, funcționarea generală pe care 
o invocăm nu are nimic dintr-un a priori cognitiv sau biologic, pentru 
că ea este indisociabilă de o construcție continuă şi exprimă numai 
invariantul funcțional inerent oricărui sistem de transformări; or, acest 
invariant nu poate fi căutat decit în elemente, ca într-o compunere ato- 
mistică (în sensul larg și nu cel microfizic al termenului) sau în totali- 
tatea ca atare, iar întregul organicism contemporan ne-a învăţat că în 
biologie se impune tocmai această a două perspectivă. 

5° Insistăm mai ales asupra faptului că acest termen de funcționare 
generală nu este decît un termen provizoriu pe care-l adoptăm înainte 

gîndirii este funcționarea corticală, în dubla sa calitate de 
funcţionare ereditară, ca funcţionare, dar aproape lipsită de 
orice programare ereditară în privinţa structurilor cognitive.38 

In adevăr, funcţionarea creierului este ereditară, pentru 
că progresele cerebralizării şi corticalizării la Primate şi 
Hominiene determină destul de precis progresul inteli- 
genţei, dar nu este totuși decît o funcţionare și nu o pro- 
gramare, pentru că nu generează nici „idei înnăscute“, nici 
știința de a face a instinctelor particulare, iar însăși „logica 
neuronilor“ a lui Mc Culloch nu se traduce într-o logică 
congenitală la copii. Tocmai această situaţie extraordinară, 
în comparaţie cu aceea a comportamentelor de la nivele 
mai coborite, ne determină să presupunem: 1° că funcţionarea 
cerebrală exprimă sau prelungeşte forme foarte generale 
și nu forme particulare de organizare; și 2° că structurile 
logico-matematice, fără a fi înscrise dinainte, în stare de 
structuri, în această funcţionare, rezultă totuși dintr-o atare 
funcţionare de îndată ce ea este utilizată pentru rezol- 
varea unor probleme efective, și că ea dă loc unei duble 


de a ști mai multe asupra structurii însăși a oricărui sistem organizat. 
Abia atunci cînd vom fi în posesia unei teorii matematice algebrico- 
topologice, sau doar logice etc. a organizării biologice sub formele sale 
generale, a organizării nervoase și a organizărilor cognitive, abia atunci 
vom putea verifica dacă filiaţiile presupuse în acest $ corespund unei oare- 
care realități în dezvoltarea ontoaenetică și filogenetică, sau dacă nu e vor- 
ba decît de vederi ale spiritului. Or, pare cert că această viitoare teorie a 
organizării nu se va putea mărgini la o analiză statică a ceea ce este deja 
„organizat“, ci va trebui să ofere o expresie a organizării „organizatoare“, 
ca dezvoltare, construcție progresivă şi chiar vecțiune în aceeaşi măsură 
ca autoreglare sincronică sau actuală; atunci va fi posibil ca „funcţio- 
narea  denerală“ de care am vorbit în aceste pagini să se 
reducă, în întregime sau în parte, la procesele continue de autoechili- 
brare, care ar fi biologice ca procese dar totodată izvoare de structuri coq- 
nitive întrucît echilibrul mobil conduce la reversibilitate, iar aceasta (sub 
formă de inversări și reciprocităţi etc.) constituie caracterul constitutiv al 
operaţiilor logico-matematice. Însă înainte de a specula asupra ceea ce 
ar putea să fie funcționarea generală, ne limităm să constatăm că ipoteza 
intervenției sale permite anumite aproximaţii. 

38 Desigur, există un anumit număr de conexiuni înnăscute, cum sînt 
cele care leagă ochiul sau mina de zonele lor de proiecţie, sau cum 
sînt cele care determină reflexele de supt etc. Dar numărul redus al 
acestor legături în raport cu puterea nelimitată a cunoașterii umane 
arată în mod precis că la om s-a produs o mare scădere relativă a cu- 
noașterilor înnăscute în raport cu celelalte două tipuri de cunoașteri. 

mișcări de construcții și de abstracții reflectante pe pa- 
liere succesive de echilibrări; în acest caz formele de echi- 
libru atinse sînt simultan structuri devenite necesare prin 
legile funcţionării (structuri logico-matematice) şi structuri 
deschise experienţei (cunoașteri fizice sau experimentale). 


VI. Reconstrucțiile convergente cu depăşire. — Dar nu 
este suficient să imaginăm o posibilă sursă endogenă de 
structurări, dinstincte de transmiterile ereditare particulare, 
pentru a înţelege în ce fel pot condiţiile funcţionale ale or- 
qanizării vii să influențeze cunoașterea logico-matematică. 
Vom reaminti că nimic nu ne este mai străin decit ideea de 
a atribui genomului sau chiar creierului „o inteligență com- 
binatorie” ca cea a lui Cuénot şi a fortiori de a situa în ea, 
în stare preformată, întreaga matematică. Rămîne să indicăm 
intermediarii posibili între o funcţionare vie care se con- 
servă şi construirea structurilor prin abstracţie reflectantă, 
pe tărimul gîndirii. 

Consideraţiile care urmează se pot grupa sub trei titluri: 
1° cercetarea condiţiilor necesare ale funcţionării generale (a 
cărei ipoteză am avansat-o), susceptibilă de a interesa con- 
strucția structurilor logice, 2° reluarea izomorfismelor parţiale 
analizate în capitolul IV; și 3* sugestii cu privire la inter- 
mediarii posibili care conferă acestor izomorfisme o semni- 
ficatie relativă la dezvoltare. 

1° În ce privește condiţiile necesare ale oricărei funcțio- 
nări organice susceptibile să aibă legătură cu gindirea, putem 
și trebuie să ne limităm la numărul minim, căci cu cît ele vor 
fi mai generale cu atît vor avea mai multe șanse să fie vala- 
bile. Pe de altă parte, aici este vorba de o analiză pe care 
o face un psiholog al inteligenţei și nu un logician. Ar fi 
foarte interesant, presupunind că încercarea ar avea un sens, 
să se determine formal postulatele necesare nu numai pentru 
construcția structurilor (caz în care aceste postulate s-ar 
confunda cu axiomatica structurilor respective) dar și pentru 
filiaţia sau genealogia lor formală (cu aceasta se ocupă logi- 
cienii de la Centrul nostru de Epistemologie genetică) și 


3 Vd. L. Apostel, J.—B. Grize, S. Papert și J. Piaget, La filiation 
des structures vol. XV din Etudes d'epistemologie genstique, Paris, 
(P.U.F.). 

aceasta mergind pînă la condiţiile celor mai „slabe” și mai 
elementare structuri posibile. Dar, ca psiholog, ne vom măr- 
gini să caracterizăm cîteva condiţii funcţionale. 

Or, un minimum necesar, dar poate suficient, constă în 
presupunerea condiţiilor următoare: 

a) O conservare a întregului în calitate de ciclu închis 
(vd.$ II) şi oricare ar fi componentele acestui ciclu. Indi- 
ferent dacă această conservare reușește în mod absolut sau 
nu (și este evident că nu, deoarece toate formele organizării 
vii evoluează, inclusiv cele ale genomului), important nu este 
ceea ce se conservă (și care, prin aceasta, aparţine domeniului 
transmiterilor ereditare) ci procesul funcţional continuu de 
autoconservare, care durează atît cît durează viaţa. 

b) Un minimum de diferenţiere în subsisteme și de con- 
servare a acestora (cu aceleași observaţii ca mai sus). 

c) Relaţii de ordine, care intervin fie în ciclul total, fie 
în interiorul subsistemelor și a căror prezenţă este cu atît 
mai probabilă cu cît sistemul funcţionează în timp. 

d) Corespondenţe, izomorfisme, endomorfisme etc. care 
asigură anumite analogii sau omologii formale fie și numai 
între subsisteme și sistemul total. 

Atunci, noi pretindem că aceste patru caracteristici, atit 
de generale încît le regăsim în orice organizare vie, sînt su- 
ficiente pentru a oferi punctul de pornire necesar unei cons- 
trucții de structuri care să poată servi de suport pentru struc- 
turile cognitive. Dacă există conservare a întregului și a 
părților, trebuie să ajungem la structuri de includeri a căror 
natură generală poate să fie algebrică sau topologică. Com- 
binate cu relaţii de ordine, ele conduc la tot felul de „reţele“, 
iar jocul corespondențelor sau morfismelor poate constitui o 
multiplicitate de „grupuri“. Bineînţeles, un punct de pornire 
funcţional nu ne conduce la niciuna din aceste structuri, 
dar, printr-un joc de transpoziţii și abstractizări construcţia lor 
este posibilă pînă pe terenul comportamentului, din care pro- 
vin cunoașterile. 

2° Să amintim aici citeva exemple de izomorfime parţiale 
pe care am încercat să le degajăm în § 11—14; am constatat 
acolo înrudiri formale între un anumit număr de structuri 
cognitive, cum sînt clasificările, relaţiile de ordine, structurile 
multiplicative de corespondenţă, clase „puternic structurate“ 
etc. şi structurile organice, fără a mai vorbi de marile funcții 

de asimilare și de reglare, înseși „operaţiile“ apărind ca ter- 
menul limită al acestor funcţii. 

Dar marea problemă pe care o ridică aceste izomorfisme, 
dacă vrem să le utilizăm așa cum ar trebui pentru. a justifica 
trecerea de la funcționarea generală a oricărui Organism la 
construcţia structurilor logico-matematice, este aceea a însăşi 
acestei treceri, şi aceasta din cauza următorului hitus imens: 
organizarea vie ajunge la sisteme de o complexătate extra- 
ordinară, atît de considerabilă încît biologia este d'eparte de a 
o putea stăpîni și încît nu avem deocamdată vreo teorie mate- 
matică în măsură să ne ofere liniile ei esenţiale; pe die altă parte, 
cunoașterea umană, ca specie de gîndire reflexivă, debutează 
de la zero atunci cînd pornește la cucerirea realului, fizic sau 
matematic; și atunci, cum putem să concepem o Gontinuitate 
funcţională susceptibilă de a pune în legătură termenii 
extremi, chiar dacă comparînd aceste extreme ne dăm seama 
de izomorfismele parţiale pe care le-am amintit? 

3° Deci tocmai pentru a depăși această dificultate cen- 
trală a tezei noastre, trebuie să invocăm procesele de abstrac- 
tizare reflectantă şi procesele comparabile pe care le putem 
discerne pe tărîm organic. 

Or, abstracţia reflectantă nu este decît un caz particular 
legat de cunoașterea logico-matematică, al unor procese foarte 
generale pe care le regăsim peste tot în viaţă şi pe care le-am 
putea denumi „reconstrucţii convergente cu depăşire“, 

În domeniul corpurilor neorganizate, dar în sectoare în 
care fenomenele ascultă de o desfășurare istorică regulată, 
asistăm adesea la construcţii care se repetă pînă în amănunte. 
De exemplu, profesorul meu, E. Argand, a inventat (sau mat 
curînd „a descoperit“ dacă ne referim la definițiile pe care 
le-am adoptat în alin. IV!) stadiile „embriologiei alpine“: apro- 
pierea dintre două continente (Wegener) restrînge marea care 
le separă (Thetys sau vechea Mediterană în cazul Alpilor) şi 
obligă astfel straturile de teren care îi ocupă fundul să se re- 
verse pe continentul apropiat, de unde formarea unui lanţ 
de munţi care se izbesc de soclii anteriori( soclii hercinieni 
în cazul Alpilor). Putem distinge în acest proces de ansamblu 
următoarele etape: a) formarea unui lanţ de insule vulcanice 
în limita continentului, b) revărsarea lanţului chiar pe con- 
tinent, dar de-a lungul marginii sale, c) revărsarea în conti- 
nuare sub formă de pături de şariaj etc. şi, în sfirşit d) izbirea 

de socluri (Pelvoux, Mont Blanc, masivul Aar) cu stabilirea 
urmată de diferite eroziuni. Dar, ceea ce ne interesează aici 
este faptul că aceste etape se repetă în toate punctele glo- 
bului: insulele Japoniei etc. sînt Alpi în formare (stadiul a), 
Cordilierii Anzilor marchează un stadiu ulterior (b) etc... 

Dar deosebirea dintre aceste stadii și cele ale proceselor 
vitale este că în cele dintii avem un șir de construcții simi- 
lare, care se datorează aplicării acelorași legi la situaţii com- 
parabile: au loc stadii, dar fără dezvoltare organică (deoarece 
lipsesc integrările și homeorhesiile) și are loc repetarea acestor 
stadii, dar fără înrudire directă sau colaterală între serii care 
sînt cauzal sau qenetic independente. Dimpotrivă, atunci cînd 
se repetă un proces de dezvoltare biologică, avem „recon- 
strucţie“ și nu construcţii similare, iar aceste reconstrucţii 
sînt „convergente” în sensul biologic al termenului, adică: 
1° implică o analogie a proceselor formative și 2° o origine 
comună, oricît de apropiată sau îndepărtată ar fi ea. În plus, 
reconstrucţia conduce la o depășire, oricît de ușoară sau sen- 
sibilă ar fi ea (cu posibilitatea unor cazuri nule sau negative). 

Exemple de asemenea reconstrucții definite ca mai sus 
se pot găsi cîte dorim. Fiecare generație, în raport cu prece- 
denta, comportă o reconstrucţie ontogenetică cu posibilitatea 
unor ușoare depăşiri adaptative (sau a unor regresii). Legea 
„recapitulării“ onto-filogenetice (sau leaea patrogeniei), care 
este adevărată în liniile ei mari, exprimă aceste reconstrucții 
sub o formă generală. Fenomenele de „convergență“ propriu 
zise (ca în cazul ochiului Cefalpopodelor și Vertebratelor) 
oferă exemple frapante de construcţii structurale analode ce 
pornesc de la o origine comună care nu le conţinea cîtuși de 
puțin. Dezvoltarea sistemului nervos în raport cu dezvolta- 
tarea întregului organism indică un transfer de funcţii cu res- 
tructurarea analogă (cf. analogiile asupra cărora a insistat 
Bertalanffy în ce privește echipotenţialitatea). In general, 
orice reechilibrări organice și mai ales cele care comportă 
sisteme diferențiate de reglări marchează o tendință comună 
de a realiza progrese adaptative prin reconstrucţii con- 
vergente. 

Aşa stind lucrurile, e de la sine înțeles că diversele eșa- 
loane ierarhice care conduc de la organizarea genetică, apoi 
embriogenetică, apoi fiziologică sau funcţională la comporta- 

ment şi de la formele elementare, ereditare sau dobîndite, la 
formele superioare ale cunoașterii nu pot fi distribuite în 
şiruri liniare simple ci, în mod foarte general, constau din 
serii mai mult sau mai puţin complexe de „reconstrucţii con- 
vergente cu depășiri“ și anume cu depășiri de diferite am- 
plitudini. 

Rezultă de aici că atunci cînd apare gîndirea sau inte- 
ligenţa reprezentativă, ea porneşte în adevăr de la zero în ce 
priveşte conţinutul conceptual (deși firește că nu și în ceea 
ce priveşte datele senzorimotorii sau perceptive), dar ea este 
pregătită funcţional nu numai de coordonări senzorimotorii 
și nervoase dar de asemenea și în mod fundamental de tot 
ceea ce funcţionarea nervoasă, acţionînd constant în dezvoltă- 
rile senzorimotorii şi apoi reprezentative, a moștenit ea însăși 
de la funcţionarea organică în general. In adevăr, trebuie 
bine precizat că condiţiile generale de organizare la care am 
apelat în (1), ca punct de pornire posibil pentru structuri lo- 
gico-matematice, nu sînt condiţii iniţiale din punct de vedere 
cronologic, ci condiţii generale, respectiv care acționează în 
mod constant. De aceea mecanismele pe care le determină 
sînt perfect apte să canalizeze coordonările senzorimotorii, ele 
însele bazate pe coordonările nervoase, și, prin aceasta, să 
servească de obiecte abstracţiilor reflectante ce caracterizează 
gîndirea. 

Într-un cuvînt, structurile logico-matematice prelungesc 
astfel mult mai intim decît pare la prima vedere funcționarea 
organizatoare generală comună tuturor structurilor vii, prin 
însuși faptul că această funcţionare este activă în sistemul 
nervos în aceeași măsură ca și în orice altă organizare, şi prin 
faptul că abstractizarea reflectantă nu are un început absolut, 
descinzind din „reconstrucţiile convergente cu depășiri“, care 
sînt comune tuturor construcțiilor organizate. 


§ 21. Cunoașterile dobîndite și experienţa fizică 


Al treilea mare tip de cunoașteri este cel care începe cu 
învăţarea și ale cărui forme superioare se numesc în deobște 
cunoașterea experimentală. Vorbim în această privinţă de ex- 

perienţa „fizică“ în opoziţie cu experienţa logico-matematică 
(a se vedea $ 20 aliniatul II) doar pentru a exprima faptul că 
în acest caz informaţia este extrasă din obiect şi nu din ac- 
țiune; dar e de la sine înţeles că acest obiect la rîndul său 
poate fi la fel de bine acţiunea sau conștiința proprie ca și un 
obiect exterior, în măsura în care informaţia se obţine prin ob- 
servaţie sau prin experienţă (fizică, biologică sau psihologică) 
şi nu prin abstractizare reflectantă, adică de fapt printr-o 
construcţie logică sau reconstrucţie convergeniă de natură 
formală (la diverse grade). 


I. Cunoaştere experimentală și cunoaştere logico-mate- 
matică. — Cunoașterea experimentală constituie un sector 
considerabil al activităţii cognitive a oamenilor şi tot atît de 
important ca și cunoașterea logico-matematică, De origină 
exogenă, (chiar atunci cînd e vorba de introspecţie psiholo- 
gică40, care de altfel este o metodă destul de fragilă), ea este 
așadar net deosebită de cunoașterea logico-matematică, dar 
este totdeauna indisociabil unită cu ea, pentru motivele 
următoare. 

Primul este că, deși își are izvorul în coordonările gene- 
rale ale acţiunii, cunoașterea logico-matematică este totdeauna 
cunoașterea unui obiect, căci, evident, acţiunea nu se exe- 
cută în vid și se aplică la obiecte. Chiar dacă urcăm la for- 
mele cele mai generale ale organizării vii, nu există funcţio- 
nare fără obiecte, pentru că organizarea vie este deschisă şi 
dinamică, și este o organizare a schimburilor între ființa vie 
şi mediu. Fără îndoială că există matematici „pure“, întrucît 
sînt independente de orice aplicație actuală, dar sînt totuși 
relative la obiecte oarecare și rămîn în esenţă instrumente 
de adaptare la real chiar dacă îl depășesc (şi pentru că îl 
depășesc). 

Al doilea motiv este esențial pentru înțelegerea cunoaşte- 
rilor dobîndite și a experienţei fizice. Am văzut ($ 18) că în- 
văţările elementare nu sînt posibile decît prin grefare pe con- 
duite înnăscute, cum este grefarea condiționării pe reflexe etc. 
La nivelul gîndirii, unde cunoaşterile dobiîndite se sprijină pe 


40 Căci în introspecţie subiectul, întrucît este observat, constituie 


un obiect exterior în raport cu subiectul, întrucît este cognitiv indi- 
ferent de erorile „subiective“ ale acestuia din urmă. 

o experienţă fizică mai bine elaborată, reprezentarea nu se 
mai desfășoară într-un cadru ereditar, pentru că nu există 
idei înnăscute, ci pretinde, cu titlu de condiţie necesară şi 
prealabilă, un cadru logico-matematic, în afara căruia ea nu 
este posibilă, la nici unul din nivelele observabile: cadrul de 
clasificări, de puneri în relaţii sau în corespondențe, de măsu- 
rări etc. Or, acest fapt este foarte instructiv aît din punctul 
de vedere al rolului și naturii structurilor logico-matematice 
cît și al caracterelor experineţei fizice în general. 

Din punctul de vedere al structurilor logico-matematice, 
acest fapt arată în primul rînd că de la nivelul reprezentării ele 
reiau rolul cadrelor ereditare la nivelul primelor învăţări. 
Ceea ce nu este întimplător. Comportamentele ereditare im- 
plică, la fel ca oricare organizare, utilizarea funcţionării or- 
ganizatoare generale în care am căutat originea structurilor 
logice și, după cum am văzut ($ 16), chiar şi instinctul pre- 
supune o logică, izomorfă cu logica conduitelor senzorimotorii. 
Este deci de la sine înţeles că la un nivel unde nu mai există 
cadru ereditar pentru a servi de sprijin învăţărilor, aşa cum 
este cazul reprezentării sau al gîndirii, rămîn posibilitatea și 
necesitatea unui cadru logico-matematic, pentru că el era 
deja inerent, sub o formă funcțională mai elementară, condui- 
telor ereditare de nivele inferioare. 

Dar din punctul de vedere al experienţei fizice, la fiecare 
din nivelele ei, oricît de primitive ar fi ele, necesitatea unui 
asemenea cadru este extrem de semnificativă, căci aceasta 
arată imposibilitatea unei experienţe „pure“ în sens de con- 
tact direct și imediat între subiect și obiecte. În alţi termeni: 
orice cunoaștere a obiectului, de orice natură ar fi ea, este 
totdeauna asimilare la scheme, iar aceste scheme comportă 
o organizare logică sau matematică, oricît de elementară 
ar fi ea. 

Chiar și la nivelul percepţiei, contactul cognitiv cu obiectul 
perceput nu constă într-o pură înregistrare sau într-o simplă 
„lectură“ a experienţei. Psilhologii din școala Gestaltului au 
avut meritul de a pune în evidenţă ceea ce ei numeau „legile 
de organizare“ ale percepției, care constau, în esenţă, dintr-o 
geametrizare sau constituire de structuri spaţio-temporale și 
cinematice. Dar unii dintre ei au încercat să explice această 
geometrizare prin legi de echilibru al cîmpurilor proprii 
lumii fizice înainte de a cerceta activităţile subiectului, ceea 

ce i-a condus în final la minimalizarea acestor activităţi aje 
subiectului, ca şi cum acesta ar fi supus direct unui determi- 
nism exterior determinismului său propriu, și care ar fi fost 
izvor al acestuia. Dar dacă analizăm în amănunt activităţile 
perceptive și, mai ales, dacă analizăm dezvoltarea lor cu 
vîrsta (dezvoltare pe care logica sistemului gestaltist ajungea 
în chip firesc fie s-o nege, fie s-o devalorizeze, pentru că le- 
gile echilibrului fizic sint independente de subiect şi de ni- 
velul său de virstă), observăm dimpotrivă că organizarea și 
- geometrizarea perceptive se constituie prin puneri în relaţie 
active și treptate: relaţii simple în „transporturile“ vizuale 
de la un element pe un altul, relaţii complexe sau multiplicative 
în „transpoziţiile din care izvorăsc proporţiile, relaţii de mă- 
rime dar și de direcţie în punerile în referinţă“ din care izvo- 
răsc coordonate perceptive, relaţii de compensare în constanţe 
etc. Or, relaţiile sînt instrumente logice și o punere în relaţii 
este o activitate logică și chiar foarte repede ea devine lo- 
gico-matematică (proporţii și coordonate), astfel încît chiar şi 
la nivelul perceptiv cunoașterea fizică presupune acest cadru 
necesar de natură logico-matematică de care am vorbit 
adineauri. 


II. Necesitatea cadrelor logico-matemalice. — Pe tărimul 
experienţei propriu-zise, și mai ales al experimentării dirijate, 
se subînţelege a fortiori că nici o constatare nu rămîne 
în stare pură în sensul în care, împreună cu empirismul clasic 
se admitea că obiectul depune pe sau în subiect o simplă am- 
prentă care ar fi o „copie“. Cu alte cuvinte, problema cunoaș- 
terii experimentale este problema opțiunii între cele două con- 
cepţii posibile: cunoaștere-copie sau cunoaștere-asimilare. 

Or, de îndată ce ea nu mai este exclusiv perceptivă (și 
chiar şi atunci, pentru că percepţia depinde de „activităţi“ 
perceptive), experienţa fizică presupune, în mod esenţial, in- 
tervenția unor acţiuni, căci subiectul nu poate cunoaşte obiec- 
tele decit acţionind asupra lor. „A constata“ o greutate în- 
seamnă a executa acţiunea musculară de cîntărire în mînă sau 
a construi o balanţă care va indica greutatea cu ajutorul unui 
ansamblu de relaţii metrice. Așadar, începînd chiar cu ex- 
periența imediată, pentru a ajunge pînă la proprietăţile unui 
obiect sînt totdeauna necesare acţiuni. În ce privește experi- 
mentarea care caută aceste proprietăţi sub forma mai rafinată 

de legi, ea presupune cu atit mai multe acţiuni ale subiectului 
cu cît aceste legi sînt mai obiective. La nivel macrofizic, aceste 
acţiuni sînt indispensabile pentru a disocia factorii și a le 
studia efectele în mod izolat, căci a disocia factorii înseamnă a 
modifica prin acţiune fenomenul brut și a cerne elementele 
sale sub forme a căror artificialitate activă permite — numai 
ea — garantarea obiectivităţii: or această afirmaţie nu are 
nimic contradictoriu, căci acţiunea experimentală este orien- 
tată, după cum vom vedea, în direcţia unei decentrări logico- 
matematice, în timp ce eroarea sau iluzia subiectivă pe care ea 
le corijează rezultă din centrări asupra aparenţelor imediate. 
La nivel microfizic, acţiunea experimentatorului este și mai 
mult necesară pentru a ajunge la fenomen, dar la această 
scară ea îl modifică și mai mult, astfel încît cu greu disociem 
în „observabil“ ce anume ţine de acţiune și ce anume ţine de 
obiect: or, nici aici, acțiunea nu exclude obiectivitatea ci, 
dimpotrivă, conduce la ea, căci ea se prelungește în opera- 
tori matematici ale căror coordonări oferă legi independente 
de subiect ca eu individual. La scara astronomică, unde me- 
canica cerească, în cadrul sistemului newtonian, părea că nu 
datorează nimic acţiunilor subiectului în afară de — și aceasta 
rămîne esenţial — măsurători, teoria relativităţii a arătat că o- 
biectivitatea rezultă dintr-o coordonare a unor măsurători dato- 
rate unor diferiţi observatori posibili la diferite scări de viteză: 
în acest caz, măsurarea apare ca o acţiune mult mai complexă 
decît atunci cînd ea are loc fără aceste coordonări. Măsura 
este aplicarea numărului la o mărime, însă o aplicare care 
presupune divizarea unui continuu în unităţi și deplasarea or- 
donată a unităţii alese pe celelalte părți, cu alte cuvinte un 
ansamblu de acţiuni sau operaţii care îmbogăţesc datul ime- 
diat cu relaţii noi. În cazul măsurătorii relativiste, metri și 
orologiile trebuie să mai fie coordonate și cu diferite dis- 
tanțe spaţio-temporale, ceea ce pretinde reglarea semnalelor, 
adică un sistem de acțiuni și mai complexe în raport cu datul 
brut (dar care nu este niciodată decit acela al unui singur 
observator), întrucît coordonarea lor în funcţie de viteze 
arată că unităţile de distanţă spaţială sau de durată nu mai 
rămîn invariante ci sînt atrase într-un sistem de covariații a 
căror determinare depinde tocmai de această coordonare a 
acţiunilor particulare ale diferiților observatori posibili. 

Pe scurt, cunoașterea fizică nu este niciodată „o copiei, 
ci în mod necesar o asimilare la scheme de acţiuni din ce în 
ce mai complexe. lar această asimilare este neapărat şi de 
natură logico-matematică, în primul rînd pentru că acţiunile 
necesare detectării proprietăţilor obiectului și a fenomene- 
lor nu sînt acţiuni izolate, oricît de diferenţiate ar fi ele prin 
acomodare la diversitatea şi la amănuntele situaţiilor; ele 
sînt acţiuni coordonate reciproc, iar coordonarea generală a 
acţiunilor constituie tocmai sursa operaţiilor logico-matema- 
tice. Iată de ce, de exemplu, acţiunile necesare pentru măsurat 
se prelungesc în operaţii de măsurare iar aceste operații 
sînt de îndată solidare cu o „metrică generală“ sau cu una din 
varietățile sale euclidiene sau riemaniene, respectiv cu o 
structură logico-matematică. Tot de aceea, acţiunile fizicia- 
nului la scară atomică, oricît de perturbatoare ar părea ele, se 
prelungesc în operatori a căror coordonare permite, dimpo- 
trivă, atît un calcul care ajunge la previziuni uimitoare cît 
și o decentrare de subiect care nu mai intervine ca subiect 
individual sau deformant ci ca subiect epistemic, condiţie și 
instrument al obiectivităţii. 

Această unire indisociabilă dintre matematici și fizică a 
fost adesea rău înţeleasă, iar „pozitivismul logic“ generat de 
Cercul de la Viena a vrut să reducă fizica la un ansamblu 
de constatări perceptive, iar matematica la un simplu limbaj 
care exprimă în mod exact conţinutul acestor constatări. Dar, 
mai întîi, după cum am mai amintit, percepţia însăși comportă 
deja o organizare geometrică și logică. Apoi, fizicianul nu este 
un nou născut care se mulțumește să perceapă (deși, noul 
născut este și el foarte activ), pentru că el acţionează neîn- 
cetat şi începe prin a transforma obiectele și fenomenele, în sco- 
pul de a obţine legile transformărilor lor. In fine, departe de a se 
reduce la un limbaj, matematica este însuşi instrumentul struc- 
turării care coordonează aceste acțiuni, iar apoi le dezvoltă 
în teorii deductive și explicative. Așadar, unitatea dintre 
matematici și fizică nu este aceea dintre semn și semnificat, 
ci aceea dintre o activitate structurantă și un dat care fără 
ea ar rămine haotic, neinteligibil și, mai cu seamă, saturat cu 
elemente subiective, în sensul subiectivităţii deformante și ego- 
centrice a eului în opoziţie cu activitatea subiectului epistemic. 

Or, din punct de vedere biologic, această incapacitate a 
cunoașterii dobîndite sau experimentale de a se constitui fără 

__um cadru structurant Jogico-matematic prezintă un viu interes, 
į deoarece ea arată că cunoașterea mediului şi a obiectelor, care 
i reușește atît de admirabil, nu este de fapt posibilă decit prin- 


tr-o extindere a structurilor organizării la întregul univers. A 


i spune că cunoașterea fizică este o asimilare a realului la 
structuri logico-matematice înseamnă de fapt a afirma prin 


aceasta, dacă cele expuse în $ 20 sînt exacte, că organizarea 
proprie subiectului, precum și oricărei fiinţe vii, este o con- 
diţie a schimburilor cu mediul, condiţie după cum am văzut, 
atît pentru schimburi congnitive cît și pentru schimburi ma- 
teriale și energetice. În această privinţă, „formele“ conceptuale 
şi operatorii apar o dată mai mult ca o prelungire a „for- 
melor“ organice. 


III. Acordul dintre matematici și realitate. — Atit această 
interpretare a cunoașterii fizice cît și aceea a structurilor lo- 
gico-matematice pe care am propus-o în $ 20 ridică o pro- 
blemă, care, este foarte curios, a fost atît de puţin analizată 
sub aspect biologic: cum se poate explica acordul matemati- 
cilor cu realitatea? 

Să amintim în primul rînd că acest acord este un fapt. Și nu 
un fapt surprinzător. În primul rînd se cuvine să arătăm că 
orice realitate este matematizabilă și a fortiori logicizabilă, 
ceea ce de altfel nu înseamnă că ar fi și deductibilă. Nu se cu- 
noaște nici un fenomen fizic care să nu se fi putut traduce în- 
tr-o formă matematică, iar încercările de a demonstra, alături 
de Naturphilosophie a lui Hegel, contrariul au eşuat. Biologia 
continuă să se afle în faţa unei serii de necunoscute şi de aici 
unii conchid că am avea o limită a posibilităţii de matematizare. 
Dar, înainte de a decide asupra acestei probleme, se cuvine să 
putem analiza cum se pot înlătura aceste mistere: le vom găsi 
oare o explicaţie de natură inteligibilă deşi nu matematică, 
după cum cred filozofii (dar niciodată nu s-a putut proba epis- 
temologic că există un mod de cunoaștere propriu-zis filozofic, 
distinct de cunoașterea științifică!) sau explicaţia va deveni 
inteligibilă tocmai pentru că va fi logico-matematică? Meseria 
de profet fiind plină de pericole, să ne limităm a observa că 
pînă acum toate încercările raționale de a explica biologic anu- 


41 Vd. J. Piaget, Înjelepciunea şi iluziile iilozoliei, Ed. Ştiinţifică, 
Buc., 1970. 

mite fenomene restrînse (ereditate, reglări etc.) s-au conformat 
unor modele logico-matematice și că modurile de raționament 
în parte valabile, ale vitaliștilor şi finaliștilor au fost valabile în 
măsura în care s-au găsit conforme cu modele cibernetice ne- 
cunoscute autorilor respectivi şi care au fost descoperite în 
pofida lor, ceea ce demonstrează că finalitatea, concepută ca 
fiind ireductibilă la matematizare nu era de fapt așa. Pe tărîm 
psihologic sîntem foarte departe de o matematizare suficientă, 
dar numeroasele procedee ordinale și însăși utilizarea logicii 
algebrice fac ca foarte puţini psihologi să fie seduși de vita- 
lism. De o manieră generală, matematicile moderne s-au 
orientat pe o cale atit de hotărît calitativă, iar jocul izomor- 
fismelor sau al morfismelor de toate felurile a deschis per- 
spective structuraliste atit de largi încît nu mai există do- 
meniu uman, biologic sau fizic care să pară inaccesibil unei 
matematizări mai mult sau mai puţin dezvoltate. 

În al doilea rînd, un număr considerabil și din ce în ce mai 
mare de fenomene ne apare ca deductibil. Timp îndelungat 
obstacolul principal l-a constituit rolul elementului aleator, dar 
de cînd teoria probabilităților a permis să se înţeleagă că un 
fenomen stohastic de ansamblu poate fi calculat chiar dacă 
evenimentele individuale rămîn imprevizibile, aleatorul devine 
şi el asimilabil şi deductibil așa cum o arată în prezent termo- 
dinamica şi microfizica. Dimpotrivă, există un domeniu esen- 
ţial care rezistă deductibilităţii şi, poate, chiar definitiv 
(„poate“ rămîne esențial pentru cei care se tem de profeţii) 
este domeniul desfășurărilor propriu-zis istorice. O „istorie“ 
autentică, cum este aceea a evoluţiei fiinţelor organizate, 
comportă de fapt un amestec de determinism și aleator, însă 
exact în sensul de evenimente individuale imprevizibile. Dar 
mai ales o istorie nu se repetă nici nu se poate desfășura în 
sens invers; sînt deci, puţine şanse ca istoria să devină ac- 
nelogicizabil după săviîrșire, Şi putem spera că și caracterul sui 
generis al desfășurărilor istorice se va traduce printr-o logică, 
și ea specifică, și anume cea dialectică. Desigur, deocamdată 
nu s-a putut formaliza logica dialectică, astfel încit însuși 
acest concept rămîne discutabil. Dar acesta nu este cîtuși de 
puțin un motiv pentru a renunța la un asemenea proiect, 
deoarece ar fi interesant, de exemplu, să stabilim ce dă cal- 

culul unor rezultate care depind de calea pe care le-am ob- 
tinut; etc. 

Dimpotrivă, dacă nu totul este deductibil, trebuie să notăm 
în al treilea rînd că în sectorul destul de întins al fenomene- 
lor care sînt deductibile se întîmplă adesea ca deducția să aibă 
loc înainte de experiență, adică prin anticipare, și nu după 
aceea. Exemplele cele mai cunoscute sînt descoperirea pla- 
netei Neptun de către Leverrier, sau felul în care căsuţele ini- 
țial goale din clasificarea lui Mendeleev au fost ocupate după 
ce au avut loc revoluțiile din fizica contemporană. Însă ceea 
ce este cel mai frapant și cel mai frecvent este construirea de 
structuri matematice pur abstracte care mult după aceea, și 
fără intenţie prealabilă, servesc drept cadrul indispensabil 
pentru anumite fenomene fizice. Se citează de obicei spaţiul 
riemanian și calculul tensorial de care a făcut uz Einstein pre- 
cum și numeroasele modele geometrice și algebrice de care se 
face uz în microfizică. Nu mai puţin surprinzătoare sînt aplica- 
ţiile fizice ale numerelor imaginare, etc. 

Aceste întilniri, care au loc uneori după, iar alteori chiar 
prin anticipare, înainte de evenimentele experimentale, între 
deducția matematică și realitatea fizică, ridică o problemă 
esențială şi de mare anvergură atît epistemologică cît și biolo- 
gică. Spun efectiv biologică, nu pentru că această lucrare în 
întregime insistă asupra paralelismului general dintre proble- 
mele și soluţiile de ordin cognitiv și problemele și soluţiile 
propriu-zis biologice, ci pentru că în acest caz particular este 
frapantă întîlnirea exact dintre problema adaptării matema- 
ticilor la real și problemele biologice generale ale adaptării 
și preadaptării, 

Soluţia empiristă (care în biologie corespunde cu soluţia 
lamarckiană) rezolvă prea ușor problema admiţind că matema- 
ticile s-au născut din experienţa fizică sau că ele constituie 
un limbaj destinat s-o descrie. În realitate, rămîne tocmai să 
explicăm de ce acest limbaj este atit de excelent, de ce, con- 
trar idiomelor uzuale, el parvine adesea să povestească dina- 
inte ceea ce încă n-a fost perceput. Pe de altă parte, rămîn 
de depășit dificultăţile unei asemenea teze pe care le-am exa- 
minat în $ 20 alin. I. 

Soluţia aprioristică clasică, înnoită, de exemplu, de D. Hil- 
bert, constă în a susține că dacă intuiţiile matematice sînt 
a priori, aceasta se datorează pur și simplu „armoniei pre- 

stabilite“ (expresia este reluată de Hilbert într-un sens pozitiv, 
fără intenţie critică) dintre aceste cadre prealabile și datele 
experienţei destinate să li se conformeze. Aceasta este tocmai 
ideea pe care o repetă în biologie, explicit sau implicit, vita- 
liștii și finaliștii, și e inutil să repetăm că ea nu este un răs- 
puns. Apriorismul lui K. Lorenz este mai inteligibil pentru că el 
se reduce la a echivala adaptarea matematicilor la real cu 
adaptarea instinctelor sau chiar, după cum spune Lorenz, cu o 
adaptare morfologică cum ar fi aceea a copitelor calului sau 
a aripioarelor peștelui care se dezvoltă la embrion înainte de 
orice utilizare. Dar, la rigoare se poate concepe (ceea ce nu 
este de loc părerea noastră) ca mutaţiile aleatoare și selecţia 
darwiniană să explice formarea copitelor și aripioarelor; dim- 
potrivă, a interpreta pe acest model de ce lucrările abstracte 
ale lui Riemann au găsit o semnificaţie fizică o dată cu Eins- 
tein înseamnă să atribui hazardului o inteligență remarcabilă 
și să transformi selecţia într-o alegere intențională capabilă 
să influenţeze pe sub mînă jocul într-un mod aproape neli- 
niștitor, 

Să revenim deci la ipoteza noastră, conform căreia struc- 
turile logico-matematice nu se datorează nici experienței fi- 
zice, nici unei transmiteri instinctive sau ereditare, ci sînt 
extrase prin abstrageri reflectante din coordonările generale 
ale acțiunii și, dicolo de ele, din coordonările nervoase și așa 
mai departe pînă la formele cele mai generale ale funcționări- 
lor care organizează viața. Cum, pe de altă parte, am văzut 
ceva mai înainte că nici cunoașterile fizice și nici cele expe- 
rimentale nu se pot constitui fără o structurare și un cadru 
logico-matematic, soluţia cea mai simplă pentru a explica 
acordul dintre aceste cadre și conținuturile lor constă, natural, 
în a admite că şi conținuturile acționează asupra cadrelor și 
că astfel adaptarea pe care vrem s-o explicăm se efectuează 
prin tatonări progresive, cu alte cuvinte cu ajutorul unei echi- 
librări între asimilarea conţinuturilor la cadre și acomodarea 
diferențiatoare a cadrelor la conţinuturi. 

Numai că o asemenea concepție presupune în primul rînd 
să admitem că structurile logico-matematice nu derivă exclu- 
siv din acțiunile subiectului asupra obiectelor ci și din acţiu- 
nile obiectelor însele, astfel că experienţa fizică ar modifica 
aceste structuri puţin cîte puţin. Firește, acest lucru este po- 
sibil, în care caz sistemul nostru de interpretare ar trebui 

schimbat destul de fundamental. Evident, asemenea neno- 
rociri se întîmplă și prin sine ele nu constituie o problemă. 
Numai că atunci trebuie să cîntărim bine consecinţele: modi- 
ficarea structurilor logico-matematice sub influenţa experien- 
tei fizice ar însemna pur si simplu că nu mai este nici o deo- 
sebire, decît doar de grad, între fizică și matematici, amîn- 
două fiind deci asimilate la un mod general de cunoaștere pe 
care l-am putea denumi logico-experimental. 

Atunci, singura instanță competentă pentru a decide ar fi 
analiza epistemologică și, în mod cu totul special, metoda ei 
istorico-critică, singura în măsură să-și dea seama de relaţiile 
efective dintre fizicieni și matematicieni (bineînţeles, cu condi- 
tia de a fi condusă de către oameni de meserie și nu de către 
acei filozofi, care își închipuie că pot judeca aceste raporturi 
fără o pregătire tehnică logico-matematică sau fizică). Or, în 
această privinţă avem la dispoziţie cel puţin două sdudii de- 
cisive. Primul, al lui A. Lichnerowicz, este un scurt capitol pe 
care a binevoit să ni-l încredințeze pentru volumul Logică şi 
cunoaștere științifică42, și în care, acest „matematician devenit 
fizician“, după cum spune dinsul, își expune ideile cu privire 
la Matematicile şi realitatea. Al doilea, a lui S. Bachelard®, 
conține un studiu istorico-fizic foarte remarcabil asupra ace- 
leiași probleme, care rămîne din fericine cu totul independent 
de intenţiile fenomenologice de care a legat problema în mod 
artificial. Or, aceste două texte converg întru totul iar sensul 
convergenţei este următorul. 

Fizica îşi pune probleme experimentale și le rezolvă ca 
atare cu ajutorul necesar al instrumentelor matematice adec- 
vate. Apoi, fizica experimentală se dublează de o căutare a ex- 
plicației care, de altfel, utilizează toate instrumentele matema- 
tice disponibile pentru a ajunge la o teorie deductivă a feno- 
menelor, dar o teorie ale cărei concluzii mai depind de verdic- 
tul experimentului: acesta este rolul „fizicii teoretice“ care 
mai rămîne o fizică întrucît este subordonată experimentului, 
oricît de matematice ar fi tehnicile de care ea face uz. Pro- 
blema care se pune atunci este de a marca relaţiile dintre 
această „fizică teoretică“ și disciplina denumită „fizica mate- 


42 Encyclopédie de la Pléiade: Logique et connaissance scientifique, 
sous la direction de J. Piaget. 
8 S. Bachelard, La Conscience de Ja rationalitė, Paris (P.U.F.) 1953. 

matică“, al cărui obiect este tratarea matematică a proble- 
melor puse de fizică (Lichnerowicz fiind tocmai un mare spe- 
cialist în această disciplină). Dar fizica matematică se vrea ma- 
tematică şi nu mai este o fizică, pentru că ea nu se mai supune 
experimentului și îşi stabilește soluţiile pe cale riguros de- 
ductivă întîlnind în mod constant — și de altfel depășind — 
adevărurile fizicii (teoretice sau experimentale), dar neîngri- 
jindu-se de aceste convergenţe ca garanţii de verificare. 

Se pune de îndată întrebarea dacă nu cumva există o in- 
fluenţă secretă, disimulată prin metodă sau poate chiar prin 
ipocrizie teoretică, a adevărurilor fizicii teoretice asupra fizicii 
matematice, pentru ca aceasta să poată dubla astfel fizica teo- 
retică depășind-o desigur mult în direcţia tuturor structurilor 
posibile, dar mulîndu-se fidel pe contururile ei în sectoarele 
relative la fenomenele reale. Că există o influenţă nu încape 
discuţie. Însă problema este de a ști dacă această influenţă 
este psihologică, adică relativă la alegerea problemelor și la 
interesele care dictează această alegere, sau epistemologică, 
adică comportînd un transfer de adevăr. Or, fizica pune de- 
sigur matematicianului probleme la care el nu s-ar fi gîndit 
singur şi care îl interesează tocmai în această perspectivă. Dar 
el asimilează aceste probleme la cele ale unor structuri ab- 
stracte, ale căror proprietăţi și transformări el le studiază în- 
trucît sînt matematice şi abstracte. În măsura în care cores- 
pondenţa reușește, oricît ar „imita“ matematicianul, cu aju- 
torul structurilor sale abstracte datele fizicii, el ajunge la 
aceasta prin recombinare internă și endogenă, fără a împru- 
muta nimic de la „reprezentările“ exterioare pe care le inte- 
grează şi le reconstruiește în deplină autonomie. 

Nici un biolog nu va citi acest rezumat al analizelor fără 
a se gîndi la situaţiile în care o variaţie fenotipică precede 
apariția unui genotip, care pare s-o imite, și în care se vor- 
beşte de „fenocopie“, tocmai pentru a spune că a avut loc imi- 
tare activă şi endogenă și nu trasmitere de influenţe cauzale 
exterioare. Iar în modelul de care ne-am servit în $ 9 alin. V 
și VI am considerat într-un mod analog genomul ca răspunzind 
prin recombinare endogenă sau reechilibrare endogenă pro- 
blemelor pe care i le pune mediul. 

Dar dacă ne întoarcem la problema acordului dintre struc- 
turile logico-matematice și experienţă, această independenţă 
a matematicianului chiar și de fizica teoretică este de natură 


să excludă soluţia unei simple acomodări progresive; trebuie 
deci să găsim altceva. Or, dacă acest acord nu se efectuează 
din exterior, adică prin ajustarea progresivă a cadrului mate- 
matic şi a conţinutului experimental în cursul experienţei în- 
săși, ca schimb între subiect şi obiecte sau între organism și 
mediu, înseamnă deci că el s-a realizat înainte, nu prin ar- 
monie prestabilită, ci în interiorul organismului şi la nivelele 
anterioare sau inferioare coordonării generale a acţiunilor 
care se exercită asupra mediului. 

În adevăr, a presupune că originea ultimă a coordonărilor 
care duc pînă la structuri logico-matematice trebuie căutată 
chiar în funcţionarea cea mai generală a organizării vii și în 
formele sale cunoscute de includere, de ordine etc., înseamnă 
a oferi elementele unei soluţii referitoare la acordul dintre 
aceste coordonări sau aceste structuri și mediul exterior. Or- 
ganizarea vie, după cum a insistat mereu Bertalanffy, este „un 
sistem deschis" și am văzut ($ 11 şi 12, prop [1] şi [4]) că fără 
a exclude prezența necesară a unui ciclu necesarmente închis 
ca ciclu, aceasta înseamnă că fiecare element al ciclului nu ge- 
nerează şi nu întreţine pe cel următor decît prin combinare cu 
elemente exterioare. Organizarea vie este așadar organizarea 
unui sistem de schimburi, iar termenul de organizare nu de- 
semnează decît aspectul intern al unui sistem în continuă 
adaptare. Aceasta nu înseamnă că organizarea ar fi replica la 
mediu, chiar dacă admitem că caracterele trasmise ereditar 
sînt răspunsuri la situaţiile pe care le impune mediul. Dar 
aceasta înseamnă că la indiferent ce nivele nu există funcţio- 
nare organizatoare fără acord cu mediul: acordul dintre mate- 
matici și experienţă nu este decît un caz particular, dar deose- 
bit de interesant, al acestui acord constant. Prin urmare, a atri- 
bui logica şi matematicile coordonărilor generale ale acțiuni- 
lor subiectului nu înseamnă a supraestima rolul subiectului în- 
tr-un sens idealist; înseamnă a aminti că dacă fecunditatea 
gîndirii sale ţine de resursele interne ale organismului, în 
schimb eficacitatea acestei gîndiri ţine de faptul că organismul 
nu este independent de mediu ci trăiește, acţionează și gin- 
dește numai în interacţiune cu el. 

hi 

f La capătul acestor analize, se cuvine să reexaminăm ipo- 

p! teza directoare enunțată în § 3. Ea constă, pe de o parte, în 

f supoziţia că mecanismele cognitive prelungesc reglările or- 

t! ganice față de care reprezintă o rezultantă; pe de altă parte, 
ea constă În a admite că mecanismele cognitive constituie or- 
gane specializate şi diferențiate ale acestor reglări în interac- 
țiunile cu exteriorul. Capitolele III —VI din această lucrare 
au căutat în esență să ofere justificarea primei supoziții, În 
ce priveşte a doua, ele n-au făcut decît să desprindă anumite 
elemente ale unei verificări; rămîne deci să le coordonăm și 
să le dezvoltăm pentru a ajunge la un răspuns. i 

Totuși, cîteva observaţii prealabile sînt utile înainte de a 
aborda această discuţie finală, căci în cursul expunerilor noas- 
tre cititorul a avut poate impresia unei opoziții prea accen- 
tuate, de exemplu între procesele sincronice de echilibru sau 
de structurare generală și procesele diacronice de construire 
istorică sau, mai ales, între factorii endogeni asupra cărora 
pe alocuri am insistat aproape în mod exclusiv şi factorii exo- 
geni, cărora diferite pasaje le fac un loc care unora le-ar 
putea părea exagerat. 

În ce privește prima dintre aceste două chestiuni funda- 
mentale, am putea fi tentaţi să disociem pe de o parte proble- 
mele de evoluţie și dezvoltare, și pe de altă parte problemele 
de organizare sincronică, relative de exemplu la analiza „sis- 
temelor deschise“, sau relative la ceea ce am numit „funcţio- 
nare generală“ a oricărui organism, intervenind chiar în tran- 
smiterea ereditară, pentru care ea este o condiţie. Or, este 
esenţial să marcăm foarte limpede, la începutul acestor con- 
cluzii, că nici un sistem biologic sincronic, oricît ar fi el de- 

pendent de condiţii actuale de echilibru nu este independent 
de istorie, pentru că el însuşi este un produs al evoluției; și 
reciproc, nici o dezvoltare, filetică sau individuală, nu este 
independentă de o organizare progresivă, adică de echili- 
brări. Desigur, există alte domenii, ca în lingvistică sau în eco- 
nomie, unde opoziția dintre sincronic şi diacronic este mult mai 
răspicață, căci acolo avem de-a face cu semne „arbitrare“ sau 
cu valori de randament momentan, a căror semnificație sau 
mărime depinde mult mai mult de un echilibru actual decit 
de trecutul lor. Dar, după cum am arătat în altă parte, cu cit 
realitățile considerate se apropie mai mult de structuri, fie 
normative (cum sînt structurile cognitive), fie doar pregnante 
și comportînd o opoziţie între „normal“ și aberant sau chiar 
patologic (și tocmai acesta este cazul vieţii), cu atit opo- 
ziţia dintre factorii diacronici și sincronici tinde să se reducă 
prin simplul fapt că asemenea structuri tind să se conserve în 
timp. Iar cine spune conservare în sînul unei realităţi în func- 
ţionare şi nu statice spune prin aceasta reconstruire și con- 
struire continue, astfel încît chiar și invarianţii funcționali sînt 
în mod constant relativi la o dezvoltare. 

Realitatea vitală fundamentală nu este constituită deci 
nici din structuri atemporale care se sustrag istoriei sau care 
o domină, cum ar fi formele echilibrate de organizare în con- 
diții permanente, nici printr-o succesiune istorică de hazarduri 
sau de crize, cum ar fi un șir de dezechilibre fără reechilibrări, 
ci prin procese continue de autoreglare care implică atit de- 
zechilibre cît şi un dinamism constant de echilibrare. Or, este 
destul să spunem că la orice nivel, indiferent dacă e vorba 
de paliere istorice sau de grade în ierarhia unei organizări, 
intervin simultan factori exogeni, surse de dezechilibre dar și 
declanşatori de „răspunsuri“ și factori endogeni, surse ale 
acestor răspunsuri și agenţi de echilibrare. 

Aşadar, ar însemna să se înțeleagă greşit spiritul acestui 
eseu dacă s-ar căuta în el credinţa într-un primat sistematic 
pentru o grupă sau alta din aceşti factori, deoarece ideea lui 
centrală este constant aceea a interacțiunii. Dacă însă se de- 
cupează cutare sau cutare pasaj din capitolele precedente, 
s-ar putea obţine impresia contrară, sau s-ar putea chiar să se 
înfiripe impresia unei oscilaţii şi nu a unei voințe continue de 
sinteză. În această privință nu este inutil să observăm la în- 
ceputul acestor concluzii că marea dificultate a încercării 

noastre provine, printre altele, din dualitatea publicurilor că- 
rora ne adresăm. Simţul comun al psihologilor pune accentul 
numai pe factorii de învăţare și pe acțiunile mediului uitînd, 
atunci cînd e vorba de funcţii cognitive, de implicaţiile bio- 
logiei contemporane și nevăzînd contradicţia dintre un mu- 
taţionism biologic și un lamarckism (sau empirism integral) 
epistemologic; gindindu-ne la ei, trebuia deci să insistăm 
asupra factorilor endogeni, mai cu seamă în ce privește echi- 
librarea progresivă și structurile logico-matematice care 
într-o mare măsură depind de ea. Reciproc, simţul comun al 
biologilor uită epistemologia și gîndirea și preferă să trateze 
creierul uman ca un produs al selecției la fel ca şi copitele ca- 
lului sau aripioarele peștelui; de aceea, gindindu-ne la ei tre- 
buie să amintim că acordul matematicilor cu realitatea fizică 
nu poate fi concepută atit de simplu şi necesită poate o refa- 
cere a modelelor de care dispunem în ce privește interacțiunea 
dintre mediu și organizarea însăși, Fie ca în viitor biologii și 
psihologii să colaboreze pînă la dezvăluirea secretelor unei 
organizări organizatoare, după ce vor fi elucidate acelea ale 
organizării deja organizate. 


$ 22. Funcţiile proprii cunoașterii 


Studiind  corespondenţele funcţionale și izomorfismele 
structurale parţiale dintre funcţiile cognitive și cele organice, 
am constatat existenţa unui ansamblu remarcabil de conver- 
genţe dar și aceea a unui anumit număr de deosebiri care 
arată că cunoașterea îndeplinește, de asemenea, funcţii care îi 
sînt proprii. De altfel, contrariul nici nu s-ar putea concepe, 
căci dacă organismul și-ar fi suficient sieși, fără instincte, în- 
vățare sau inteligenţă, o dată ce asemenea mecanisme cogni- 
tive există, acesta ar fi indiciul unei dualităţi radicale de 
natură între viaţă și cunoaștere, ceea ce poate că ar fi admi- 
sibil în diferitele perspective metafizice, dar ar suscita dificul- 
tăți fără soluţie pentru o epistemologie care nu-și propune 
decît să explice pentru ce știința sesizează realul. 

I. Comportamentul, extinderea mediului și închiderea „sis- 
temului deschis". — Dacă vrem să pornim de la datele ele- 
mentare ale etologiei, imensa majoritate a cunoașterilor pro- 
prii animalelor este de genul „științei de a face” utilitare și 
practice. Instinctul este în permanenţă în serviciul celor trei 
trebuinţe fundamentale de nutriţie, de protecţie împotriva ina- 
micului și de reproducere, iar dacă, o dată cu migrările sau 
cu diversele moduri de organizare socială instinctul pare să 
urmărească obiective derivate, ele nu sînt derivate decit în 
sensul că interesele grefate pe cele trei interese principale 
depind mai departe de ele și deci în definitiv, sînt subordonate 
supraviețuirii speciei și, în măsura posibilului, aceleia a in- 
dividului. 

Formele elementare de învăţare perceptivă sau senzori- 
motorie nu ies dintr-un asemenea cadru funcţional şi tot aşa 
stau lucrurile, într-o mare măsură, cu inteligenţa practică sau 
senzorimotorie. Totuși, pe acest din urmă teren trebuie fără 
îndoială să admitem că la mamifere şi mai ales la Antropoide 
avem o ușoară translație în direcţia unei plăceri de aseme- 
nea funcţionale, pentru înţelegerea în sine. În adevăr, se știe 
că tinerele mamifere se joacă și că jocul nu este numai, cum 
voia K. Groos, un exerciţiu al instinctelor, ci un exerciţiu ge- 
neral al conduitelor posibile la un nivel dat, fără utilizare sau 
consumare utilitară actuală. Or, jocul nu este decît un pol al 
exerciţiilor funcţionale care acţionează în cursul dezvoltării 
individului, iar celălalt pol este exerciţiul neludic, cînd tină- 
rul subiect „învaţă să înveţe“ (Harlow) într-un context de 
adaptare cognitivă și nu numai de joc. Unul din copiii pe care 
i-am cercetat, în vîrstă de vreun an, care reușise întimplător 
să strecoare printre gratiile ţarcului său o jucărie ce o dorea, 
dar care fiind prea mare trebuia așezată vertical pentru a 
face posibilă trecerea, n-a fost de loc satisfăcut de reu- 
șita sa întîmplătoare: el a scos-o din ţarc și și-a reînceput în- 
cercările pînă ce „a înţeles“. Fără îndoială că acest început de 
cunoaștere dezinteresată este accesibilă şi Cimpanzeilor. 


“ Cf, de asemenea, experimentul lui Butler, inspirat de Harlow, 
unde singurul întăritor în învățarea unei discriminări la maimuțe bine 
hrănite consta în a li se permite, în caz de reușită, să privească prin 
fereastra unei cuști cu pereţi opaci și să-şi satisfacă astiel curiozitatea 
(care n-avea legătură cu discriminarea cerută). 

Dar, fie că sînt exclusiv utilitare, fie că parvin la această 
depășire a „ştiinţei de a face“ în „înţelegere“, cunoașterile 
atestă deja la animal o funcţie particulară foarte clară, com- 
parabilă cu supraviețuirea, nutriția sau reproducerea în as- 
pectele lor direct organice: este funcţia de extindere a me- 
diului despre care am vorbit în $ 14 alin. 1. A căuta hrana în 
loc de a o extrage din pămînt sau din atmosferă, cum fac Ve- 
getalele, înseamnă deja să-ţi extinzi mediul. A căuta femela și 
a te ocupa de descendenţi, însamnă a asigura reproducerii o 
reglare de extindere spaţio-temporală mai mare decît aceea a 
simplei funcționări fiziologice. Iar a explora pentru a explora, 
fără utilitate imediată (ca șobolanii lui Blodgett în „învăţarea 
latentă“), pînă la a învăţa pentru a învăţa, aşa cum se între- 
vede pe planul inteligenţei senzorimotorii, înseamnă o extin- 
dere și mai mare a mediului utilizabil. 

Este clar apoi că simplul fapt de a fi elaborat instrumente 
de cunoaștere inteligentă, chiar dacă la început această cu- 
noaștere n-a urmărit decît țeluri utilitare, creează o nouă si- 
tuaţie funcţională, pentru că orice organ tinde să se dezvolte 
pentru sine şi să se alimenteze: de aici, trebuinţele cognitive 
fundamentale de a înţelege și de a inventa; și totuși ele con- 
duc la o extindere din ce în ce mai mare a mediului, iar de 
astă dată cu titlul de ansamblu de obiecte de cunoaștere. 

Am putea deci exprima biologic această extindere lentă, 
apoi, o dată cu omul din ce în ce mai accelerată, a mediului 
accesibil la trebuințe la început vitale dar după aceea pur 
cognitive, punînd-o în legătură cu trăsăturile fundamentale ale 
organizării vii. Un organism, ne spune Bertalanffy este un 
„Sistem deschis“, și anume în sensul că el nu-și conservă for- 
ma decit printr-un flux continuu de schimburi cu mediul. Or, 
un sistem deschis este un sistem în permanenţă ameninţat; și 
de aceea, faptul că aspectele fundamentale ale supravieţuirii, 
nutriției și reproducerii se prelungesc în comportamente avînd 
ca rezultat extinderea mediului util, nu este gratuit. Această 
extindere trebuie deci să fie tradusă în limbajul care-i exprimă 
funcționarea efectivă: în esenţă ea este o căutare a închiderii 
sistemului, tocmai pentru că acesta este prea „deschis“. Din- 
tr-un punct de vedere probabilist, iar acesta este unicul care 
convine aici, riscul propriu unui sistem deschis este ca mediul 
său imediat, sau frontiera, să nu-i furnizeze elementele nece- 
sare menţinerii. Dimpotrivă, a închide sistemul înseamnă a 

circumscrie un cîmp astfel ca probabilitatea schimburilor să 
fie suficientă pentru conservare. 

Se vede de îndată că închiderea unui sistem constituie din 
acest punct de vedere o limită constant urmărită dar niciodată 
atinsă. Nu pentru că trebuinţele iniţiale de nutriţie, protecţie 
și reproducere ar fi infinite, departe de asta! Ci pentru că 
îndată ce sînt inventate diversele comportamente care ser- 
vesc la căutarea mijloacelor de satisfacere a acestor trebuinţe, 
grație unei mici extinderi a mediului iniţial, reglările cognitive 
ale acestor comportamente conduc, mai devreme sau mai tîr- 
ziu, la o extindere nelimitată a sistemului, și aceasta din două 
motive. 

Primul ţine de probabilitatea de întîlnire cu elementele 
dorite (hrană și sex) sau temute (protecţie). Cîtă vreme fiinţa 
vie nu posedă organe senzoriale diferenţiate, evenimentele 
exterioare nu o interesează decit în cadrul contactelor ime- 
diate, iar îndată ce distanţa crește ele devin inexistente: aşa- 
dar, nu există decît trebuinţe momentane, care se sting de în- 
dată ce sînt satisfăcute pentru a nu reapare decît mai tirziu, 
după un ciclu periodic mai mult sau mai puţin larg. Dimpo- 
trivă, îndată ce apare o reglare perceptivă și organele olfactive 
sau vizuale semnalează hrana sau pericolul la o anumită dis- 
tanţă, însăși această extindere modifică trebuinţele: chiar dacă 
apetitul este satisfăcut momentan, absenţa hranei vizibile sau 
mirosite devine neliniştitoare ca modificare a probabilităților 
de apariţie şi creează o trebuinţă nouă sub forma unei trebuinţe 
de căutare, chiar dacă nu există urgenţă de consum imediat. 
La fel, perceperea inamicului, chiar la o distanţă convenabilă, 
generează o trebuință nouă de vigilenţă sau de supraveghere. 
În alţi termeni, apariţia unui control perceptiv atrage amelio- 
rarea lui, cu titlu de consecinţă funcţională, iar această ame- 
liorare atrage după sine o extindere a mediului, fără ca în- 
chiderea „sistemului deschis“ să fie vreodată posibilă pe acest 
teren elementar. Să notăm, de altfel, că un asemenea proces 
general de extindere a mediului se declanșează încă pe planul 
organic, înainte de orice control senzorial: acesta este cazul 
împrăștierii seminţelor în reproducerea sexuată a vegetalelor, 
frumos exemplu de extindere spontană fără reglare cognitivă; 
ce ar mai fi dacă un control perceptiv ar permite plantei să 
fie informată prin feedback de insuccesul relativ al acestei 
propagări? 

HI. Comportament și reglări cognitive. — Al doilea motiv 
de extindere a mediului urmărind închiderea „sistemului des- 
chis” dar îndepărtînd neîncetat marginile acestei închideri, 
este progresul însuşi al mecanismului intern al reglărilor cog- 
nitive. Aici dăm de un punct esenţial al proceselor de cu- 
noaștere. 

Să considerăm un ciclu fiziologic oarecare (AX A’) — 
(BX B')—...(ZXZ)— (AX A') — ... (prop. 1), unde A, 
B,... Z sînt elemente ale organismului iar A’, B'... Z sînt 
elementele mediului cu care elementele organismului inter- 
acţionează în mod necesar. Putem atunci schematiza interven- 
ţia unui mecanism cognitiv la începuturile sale sub forma unei 
reglări care semnalează prezența unui element exterior Æ’ in- 
formează despre aceasta organele corespunzătoare A și in- 
tervine astfel în procesul A — B, facilitîndu-i desfăşurarea. 

; De la început, reactivitatea cognitivă joacă aşadar un rol 
de reglare ducînd la facilitări, întăriri, moderări, compensări 
sau alte reglări ale procesului fiziologic. Dar e de la sine în- 
teles că această reactivitate elementară, ale cărei manifestări 
pot lua forma de tropisme sau de reflexe slab diferenţiate 
comportă, tocmai în calitatea de mecanism reglator, posibili- 
tăţi şi chiar exigenţe ale unei dezvoltări nelimitate, căci o re- 
glare se caracterizează prin aceea că poate să atragă autoco- 
rectarea sa sub formă de reglări de reglări. În cazul schemei 
noastre elementare, bucla sau feedback-ul care ne întoarce 
! de la £’ la A, înglobînd o semnalizare a lui Æ’ sau o aferență, 
i şi, un efect asupra lui A, adică efecţiune, atrage după sine 
! două feluri de perfecţionări posibile sau reglări de comporta- 
f 


ment la puterea a doua, în timp ce reglări fiziologice sau interne 
pot ameliora procesul A — B: 1° pot avea loc afinări în înre- 
gistrarea lui A’, sub formă de condiționări diverse care asi- 
milează noi semnale sau indici la schemele perceptive inițiale, 
îmbogățind astfel tot mai mult claviatura perceptivă prin reg- 
lări care diferențiază asimilarea globală inițială; 2° vor avea 
loc mai ales afinări în schemele de reacție care intervin asu- 
pra lui A şi tocmai aici apar posibile reglări noi într-o serie 
neîntreruptă, despre care ne dă o imagine izbitoare dezvol- 
tarea senzorimotorie a sugarului, 

În adevăr, vedem că pe schemele reflexe iniţiale ca cele 
ale suptului, ale apucării cu palmele sau ale reflexelor oculo- 
motorii se clădește o succesiune de conduite din ce în ce mai 

complexe ale căror principii generale, în număr de două, sînt 
acomodarea schemelor de asimilare, conducînd la diferenţierea 
lor, și mai ales asimilarea reciprocă a schemelor (vedere și 
apucare etc.) conducînd la coordonarea lor. Or, din punctul de 
vedere care ne preocupă, această dezvoltare, care culminează 
cu inteligenţa senzorimotorie, ne oferă două învățăminte fun- 
damentale: a) că progresele observate se datorează unor reg- 
lări de reglări ce antrenează o exercitare a funcțiilor cogni- 
tive independent de interesele utilitare şi iniţiale din punct 
de vedere strict biologic (cum ar fi nutriția și altele); și b) că, 
în consecinţă, ele îndepărtează, din ce în ce mai mult „închi- 
derea“ sistemului deschis pe mediu. 

Faptul că aceste progrese au loc prin reglări de reglări este 
evident, în primul rînd, în cazul diferenţierii prin acomodare 
a schemelor de asimilare. În adevăr, pe de o parte această 
acomodare se efectuează prin tatonări şi acestea constituie 
modelul sistemelor cu buclă în care acţiunea este corectată în 
funcţie de propriile sale rezultate. Dar, pe de altă pare, această 
reglare a tatonării nu se desfășoară sub titlul de început absolut, 
ci în interiorul unui cadru prealabil; adică pornind de la scheme 
de asimilare dobîndite sau reflexe, iar aceste scheme de por- 
nire constituie reglarea de bază a cărei diferenţiere se obţine 
printr-o reglare supraadăugată. 

În ce priveşte coordonarea schemelor prin asimilare re- 
ciprocă, avem de asemenea reglări care reglează reglări ante- 
rioare, iar aceste reglări la puterea a doua sînt deosebit de 
importante întrucît ele se angajează în direcţia operaţiilor 
(vd. $ 14). În adevăr o coordonare de scheme este un proces 
simultan proactiv şi retroactiv întrucît dă loc unei sinteze 
noi, modificînd în revers schemele astfel coordonate. 

Acest progres intern al mecanismului reglărilor cognitive 
presupune așadar exercitarea lor, adică formarea unui șir de 
interese noi care nu se mai reduc la interesele de la început 
și sînt provocate de funcţionarea ca atare a sistemului: aceste 
interese sînt expresia funcțională a mecanismului însuși de 
asimilare cognitivă dar, după cum am văzut o dată mai mult, 
în prelungire directă a asimilărilor inițiale. Extinderea me- 
diului astfel determinată se referă așadar atit la mediu în 
înţelesul biologic de stimuli ce interesează ciclul fiziologic 
al organizării cît și la mediul cognitiv ca ansamblu de obiecte 
ce interesează cunoaşterea. 

Or, nici această nouă extindere a mediului nu poate fi 
suficientă pentru a închide „sistemul deschis“, întrucît ea 
rămîne subordonată probabilităților de apariţie, cu alte cu- 
vinte hazardului experienţei subiectului. Abia o dată cu 
reprezentarea sau gîndirea care multiplică accelerat distan- 
tele spaţio-temporale ce caracterizează cîmpul acţiunii și al 
comprehensiunii subiectului începe să se întrevadă închi- 
derea sistemului. Dar această închidere presupune în afară 
de schimburile cu mediul individual ansamblul schimburilor 
interindividuale sau sociale și atunci regăsim problema în 
continuare. 


III. Echilibru organic și echilibru cognitiv. — Dacă prima 
funcţie esenţială a mecanismelor cognitive este astfel în- 
chiderea treptată a „sistemului deschis“ al organismului, 
grație unei extinderi nelimitate a mediului (iar această 
funcţie este cu adevărat esenţială din perspectiva proceselor 
chiar dacă, sau mai ales fiindcă, ea nu ajunge niciodată 
complet la un punct de vedere static) această funcţie mai 
atrage după sine multe altele. 

A doua funcţie pe care o vom aminti este şi ea de impor- 
tanță fundamentală, căci ţine de mecanismele de echilibrare 
a sistemului. Organizarea vie este în mod esenţial autore- 
glare. Dacă ceea ce am văzut mai sus este exact, atunci dez- 
voltarea funcţiilor cognitive apare, în adevăr, conform cu 
ipoteza noastră directoare, ca fiind constituirea de organe 
specializate de reglare a schimburilor cu exteriorul, schim- 
buri care la început sînt fiziologice, fiind schimburi de ma- 
terie și de energie, iar apoi sînt pur funcţionale, respectiv 
interesînd în esenţă funcţionarea acțiunilor sau comporta- 
mentelor. Dar dacă are loc formare de organe diferenţiate, 
oare propriile lor reglări sînt identice cu cele ale organismu- 
lui, sau cu alte cuvinte, formele de echilibru care se obţin 
sînt aceleași? 

Întreaga noastră lucrare conduce la răspunsul da şi nu. 
Sint aceleași reglări sau aceleași forme de echilibru, în sensul 
că organizarea cognitivă prelungește organizarea vitală și 
introduce deci o echilibrare în sectoarele în care echili- 
brul organic rămîne nesatisfăcător, în cîmpul său (după cum 
am văzut) şi chiar în realizările sale. Dar reglările cognitive 

și echilibrul cognitiv diferă de echilibrarea vitală prin aceea 
că ele reușesc acolo unde aceasta rămîne incompletă. 

Evoluţia fiinţelor organizate apare ca un șir neîntrerupt 
de asimilări ale mediului la forme din ce în ce mai complexe, 
dar însăși diversitatea acestor forme arată că niciuna n-a fost 
suficientă pentru a pune asimilarea în echilibru cu o aco- 
modare definitivă. Deşi fiecare grupă sau specie este echi- 
librată, însăși succesiunea lor atestă o perpetuă reîncepere. 
Așadar, mai întîi tocmai în relaţiile dintre asimilare și aco- 
modare funcțiile cognitive introduc ceva nou. 

Să considerăm mai întîi însăşi evoluţia cunoașterilor. La 
prima vedere s-ar părea că sîntem în prezenţa unui fenomen 
exact comparabil. Fără a mai vorbi de diversitatea instincte- 
lor şi nici de aceea a învăţărilor elementare, evoluţia știin- 
telor umane nu oferă întotdeauna tabloul unei dezvoltări 
coerente, astfel încît fiecare acomodare nouă datorită expe- 
rienţei să se înscrie fără împotrivire într-un cadru asimilator 
permanent și să-l lărgească sau să-l diferențieze în mod di- 
rect. Dar există o excepţie şi tocmai ea ne-a dat mai mult de 
lucru pentru a o integra în schemele biologice obişnuite: este 
excepţia majoră a structurilor logico-matematice, foarte im- 
portantă chiar în sine dar a cărei semnificaţie crește consi- 
derabil în urma faptului că aceste structuri oferă, în defi- 
nitiv, principalele scheme asimilatoare utilizate de cunoaş- 
terea experimentală. În adevăr, structurile logico-matematice 
prezintă exemplul unic al unei dezvoltări evolutive fără rup- 
turi, astfel încît nici o structurare nouă n-a condus la elimi- 
narea celor precedente; pe acestea le putem denumi prea 
bine neadaptate la cutare sau cutare situație neprevăzută, 
dar numai în sensul în care nu sînt suficiente pentru rezol- 
varea unei probleme noi şi nu în sensul că ar fi contrazise 
de înșiși termenii problemei, așa cum se poate întîmpla în 
fizică. 

Așa cum am stăruit, structurile logico-matematice com- 
portă deci o situaţie sui generis de echilibru în ce privește 
relaţiile dintre asimilare și acomodare. Pe de o parte, ele se 
prezintă ca o construcţie continuă de noi scheme de asimi- 
lare: asimilarea unor structuri anterioare în structura nouă 
care le integrează, și asimilarea datului experimental în struc- 
turile astfel construite. Pe de altă parte, ele dau dovadă de 
o acomodare permanentă în sensul că nu sînt modificate 

nici de structuri noi construite (în afară tocmai de modificare 
prin îmbogăţire) nici de datele experimentale a căror asi- 
milare o permit. Desigur că datele noj ale experienţei fizice 
pot pune matematicienilor probleme neprevăzute, conducind 
la inventarea unor teorii în vederea asimilării lor: dar în 
acest caz invenţia nu provine din acomodare, cum se întimplă 
cu un concept fizic, ci după cum am văzut ($ 21 alin. IlI) ea 
derivă, dimpotrivă, integral din structuri sau scheme ante- 
Tioare, deși se acomodează la noua realitate. 

Putem deci propune o interpretare care va părea îndrăz- 
neaţă, dar care pare să aibă un sens biologic profund dacă, 
ţinînd seama de deducţiile din $ 20, admitem că sursa primă 
a coordonărilor de acţiuni din care sînt extrase matematicile 
trebuie căutată în legile generale ale organizării: această in- 
terpretare este că echilibrul dintre asimilare și acomodare 
realizat de structurile logico-matematice constituie acea stare 
simultan mobilă, adică dinamică, și stabilă care este urmă- 
rită în van de succesiunea formelor, cel puţin a formelor de 
comportament în cursul evoluţiei fiinţelor organizate. În 
adevăr, în timp ce această evoluţie se caracterizează printr-un 
şir neintrerupt de dezechilibrări şi reechilibrări, structurile 
logico-matematice ajung la un echilibru permanent, în po- 
fida construcţiilor neîncetat noi ce caracterizează propria lor 
evoluţie. 

Aceasta ne întoarce la problema „vecţiunii“ sau a „pro- 
gresului“, ridicată la sfîrșitul $ 8. Vecţiunea de care pare a 
da dovadă evoluţia organică este caracterizată prin unirea 
remarcabilă a două caractere în aparenţă antitetice dar a | 
căror solidaritate e necesară pentru reușitele superioare ale | 
adaptării. Una a fost subliniată mai ales de către Schmal- 
hausen: este integrarea tot mai profundă, care face ca pro- | 
cesele de dezvoltare să devină din ce în ce mai autonome 
în raport cu mediul. Cealaltă, subliniată de către Rensch și 
Huxley este „deschiderea“ crescîndă a posibilităţilor de 
acţiune asupra mediului şi, în consecință, inserarea în medii 
din ce în ce mai întinse. 

Se înțelege de la sine că aceste două aspecte solidare se 
regăsesc în progresul cunoașterilor: tocmai în măsura în 
care inteligenţa umană găsește în structurile logico-mate- 
matice un instrument de integrare din ce în ce mai indepen- 
dent de experienţă, are loc o cucerire din ce în ce mai largă 

şi mai profundă a mediului experimentat. Dar și în această 
privinţă, structurile cognitive depășesc structurile organice 
prelungindu-le, tocmai în virtutea naturii lor de formă de 
echilibrare: ele au o natură comună, dar, după cum am mai 
amintit, împinsă pe terenul cognitiv pînă la forme inaccesi- 
bile echilibrului organic. În ce priveşte vecţiunea, deosebirea 
este următoarea. Progresul integrării subliniat de către 
Schmalhausen, nu privește decît o integrare, ca să zicem 
așa, actuală sau sincronică, deci o integrare care cu fiecare 
grup nou trebuie reconstituită, fără ca ea să integreze între- 
gul trecut filetic cu titlul de subsisteme şi conservate și de- 
pășite (mai concret: Mamiferele, devenind Mamifere, au pier- 
dut o parte din caracterele Reptilelor etc). Dimpotrivă, ca- 
racterul unic al integrării proprii evoluţiilor cognitive este, 
după cum am văzut, de a nu fi numai actuală ci de a integra 
ansamblul structurilor anterioare, cu titlul de subsisteme ale 
integrării actuale. Această integrare atit de uimitor diacro- 
nică și sincronică, în același timp, se efectuează chiar fără 
vreo împotrivire în matematică (ale cărei „crize“ nu sînt decît 
crize de creștere, fără alte contradicții în afara celor mo- 
mentane), în timp ce pe tărîmul cunoașterilor experimentale 
o teorie nouă poate contrazice pe cele precedente dar este 
remarcabil că ea vizează întotdeauna la maximum integrarea 
trecutului, astfel încît iarăși cea mai bună teorie este aceea 
care integrează toate rezultatele anterioare, adăugind doar 
integrării corecţiile retroactive necesare. 


IV. Disocierea formelor şi conservarea. — Dar această 
victorie se datorează unui alt caracter specific al funcţiilor 
cognitive în comparaţie cu formele organizării vii: este po- 
sibilitatea disocierii formei de conţinut ($ 11, alin. II). O for- 
mă organică este inseparabilă de materia pe care o organi- 
zează şi în fiecare caz particular ea nu convine decit unui 
ansamblu limitat şi bine determinat de materii, a căror even- 
tuală modificare atrage o schimbare de formă. Regăsim o 
atare situaţie (avînd în vedere continuitatea care leagă or- 
ganizarea vie de organizarea cognitivă), și în cazul formelor 
elementare de cunoaștere, cum ar fi schemele senzorimotorii 
și perceptive, deși ele sint de-acum mult mai generale decît 
numeroasele forme de organizare vie. Dar o dată cu pro- 
gresele inteligenţei, schemele operatorii devin foarte gene- 

rale deși la nivelul operațiilor concrete ele sînt încă legate 
de conținutul lor, ca o structurare de materia structurată, 
atunci cînd structurarea are loc din aproape în aproape, fără 
suficientă mobilitate deductivă. O dată cu operațiile ipote- 
tico-deductive pe care le permite combinatorica propozițiilor, 
devine posibilă o logică formală în sensul unei structuri or- 
ganizatoare care se poate aplica la indiferent ce conţinut: 
astiel devine posibilă constituirea matematicilor „pure“ ca 
construcţie de forme de organizare apte să organizeze orice, 
dar nemaiorganizînd momentan nimic, în măsura în care le 
disociem de aplicarea lor! Şi aici, ne aflăm în prezenţa unei 
situaţii biologice care nu se poate concepe pe teren organic, 
în care, în adevăr, vedem noi microorganisme „transducînd“ 
un mesaj genetic de la o specie la alta, dar în calitate de 
conţinut sau materie, și în care nu s-a mai văzut ca o „trans- 
ducție“ genetică să se refere doar la organizare, ca formă 
disociată de orice substanţă! 

Or, această epurare a formei culminează pe tărîm congnitiv 
prin reușite — permanent căutate — pe tărîm organic am putea 
spune — dar fără a fi vreodată pe deplin atinse. Am insistat 
în $ 11 asupra analogiilor dintre conservarea formelor bio- 
logice, atit de evidentă în cazul autoconservării reglatoare 
a genomului, și exigenţele de conservare proprii diverselor 
forme de inteligență, pornind de la inteligenţa senzorimotorie 
(schemă a permanenţei obiectelor) pînă la conservările ope- 
ratorii. Poate ați avut impresia — ca de altfel adeseori în 
această carte — unei comparații artificiale între sisteme 
cvasifizice și sisteme normative sau ideale. Dar îndată ce 
observăm mai bine natura esenţială a reglării proprii func- 
ţiilor cognitive elementare (cf. mai înainte, alin. II) și trece- 
rea de la reglări la operaţii ($ 14), comparaţia se impune 
într-un mod mai firesc, întrucît conservările organice sînt 
tocmai rezultatul mecanismelor reglatoare. Dar analogiile pe 
care le-am amintit astfel ajung totuși la o deosebire impor- 
tantă şi ea este cea care ne interesează aici: conservările 
organice sînt totdeauna numai aproximative, după cum de 
altfel este și cazul formelor cognitive preoperatorii, în timp 
ce numai conservările operatorii ale inteligenţei sînt rigu- 
roase și „necesare“ din cauza disocierii dintre forme şi con- 
ținuturi de care am vorbit adineaori. 

Conservarea este strîns legată de reversibilitatea opera: 
torie, care este originea conservării şi, de altfel, ea manifestă 
forma de echilibru particulară structurilor logico-matematice. 
Aşadar aici ne aflăm indiscutabil în însuși miezul deosebiri- 
lor care, în cadrul analogiilor lor, opun travaliul constructiv 
al operaţiilor intelectuale aceluia al transformărilor orga- 
nice. După cum am văzut, analogia profundă constă în aceea 
că amîndouă trebuie neîncetat să lupte împotriva ireversibi- 
lităţii evenimentelor și a degradării energiilor și informa- 
țiilor. Și amîndouă ajung la aceasta prin elaborarea unor 
sisteme organizate și echilibrate, al căror principiu este com- 
pensarea devierilor și a erorilor. Aşadar, începînd cu re- 
glările oricărei homeostazii, genetice sau fiziologice, există 
o tendinţă fundamentală spre reversibilitate, care are ca re- 
zultat conservarea aproximată a sistemului. Oricare ar fi so- 
luţiile, deocamdată încă nedecisive, ce se vor da pînă la 
urmă problemei funcției antihazard necesară organizării și 
evoluţiei vieţii (excepţii de la principiul lui Carnot sau di- 
verse concilieri), rămîne faptul că un sistem autoreglator 
comportă acţiuni orientate în două direcţii opuse și că toc- 
mai reversibilității aproximate îi putem urmări progresele 
o dată cu dezvoltarea reglărilor cognitive. Dar, după cum 
am insistat mai sus, și așa cum rezultă în general din jocul 
abstracţiilor reflectante şi al reconstrucțiilor convergente cu 
depășiri, aceste depășiri care marchează progresul fiecărui 
nivel în raport cu cel precedent se bazează mai mult pe 
reglări de reglări, adică pe o afinare reflexivă a sistemului, 
sau pe reglări suprapuse decit pe o simplă extindere orizon- 
tală: prin aceasta mecanismul „operaţiilor“ gîndirii repre- 
zintă mai mult decît o prelungire a reglărilor inferioare și 
marchează un fel de trecere la limită (vd. $ 14), unde rever- 
sibilitatea strictă se constituie de îndată ce acţiunea retro- 
activă a feedback-ului devine „operaţiune inversă“, asigurînd 
astfel echivalenţa funcţională exactă a celor două direcţii 
posibile ale construcției. 


V. Viața socială și coordonări generale ale acţiunii. — 
Însă, caracterul cel mai remarcabil al cunoașterii umane, în 
ceea ce privește modul său de formare, prin comparaţie cu 
transformările evolutive ale organismului și cu formele de 
cunoaștere accesibile animalului, este natura sa în egală mă- 

sură colectivă şi individuală. Desigur, acest caracter se ob- 
servă la mai multe specii animale, în particular la Cimpan- 
zeu. Dar la om noutatea este că transmiterea exterioară sau 
educativă (în opoziţie cu transmiterea ereditară sau internă 
a instinctului) a ajuns la o asemenea organizare încît a putut 
genera civilizaţii. 

Am observat ($ 6 sfîrşitul punctului I) că dacă trebuie să 
distingem două feluri de dezvoltări, una organică (proprie 
unui singur organism) și alta genealogică (comportind ar- 
bori de filiațiuni, sociale sau genetice), istoria științei umane 
reunește aceste două dezvoltări într-un singur tot: ideile, teo- 
riile şi școlile se generează genealogic și în ceea ce le pri- 
vește se pot construi arbori care să reprezinte filiaţia struc- 
turilor. Dar acestea se integrează într-un singur organism 
intelectual în așa măsură încît, după cum spunea Pascal, 
succesiunea cercetătorilor se poate compara cu un singur om 
care învaţă la nesfirșit. 

Or, societățile umane au fost concepute rînd pe rînd ca 
rezultate ale unor iniţiative individuale care se propagă prin 
imitație, ca totalități care modelează din afară indivizii sau 
ca sisteme de interacțiuni complexe, ale căror produse sînt 
atît acţiunea individuală, totdeauna solidară cu un sector mai 
mult sau mai puţin important al grupului, cît și grupul întreg, 
care este sistemul acestor interacțiuni. Pe tărimul cunoaş- 
terii, pare evident că operaţiile individuale ale inteligenţei 
şi operaţiile care asigură schimbul în cooperarea cognitivă 
sînt unul și același lucru, „coordonarea generală a acţiu- 
nilor“ pe care am invocat-o neincetat fiind o coordonare 
interindividuală în aceeaşi măsură ca şi intraindividuală, pen- 
tru că aceste „acţiuni“ sînt în egală măsură colective cît și 
exercitate de indivizi. Regăsim așadar și aici observaţiile pe 
care le-am făcut în legătură cu „populaţia“ în sensul genetic 
al termenului ($ 19, alin. IV) și este lipsit de sens să ne În- 
trebăm dacă logica sau matematicile sînt prin natura lor 
individuale sau sociale: subiectul epistemic care le con- 
struiește este simultan un individ, dar decenirat în raport cu 
eul său particular, şi sectorul grupului social decentrat în 
raport cu idolii constrîngători ai tribului, pentru că aceste 
două feluri de decentrări manifestă amîndouă aceleași inte- 
racțiuni intelectuale sau coordonări generale ale acţiunii care 
constituie cunoașterea. 


377 


Atunci rezultatul, iar aceasta este ultima diferență fun- 
damentală dintre organizările biologice și cele cognitive pe 
care o vom aminti, este că formele cele mai generale ale 
gîndirii, putind fi disociate de conţinutul lor, sînt chiar prin 
aceasta forme de schimb cognitiv sau de reglare interindi- 
viduală, fiind în același timp extrase din funcţionarea co- 
mună proprie oricărei organizări vii. Desigur că din punct de 
vedere psihogenetic aceste reglări interindividuale sau so- 
ciale (și nu ereditare) constituie un fapt nou în raport cu 
gîndirea individuală, care fără ele este expusă la tot felul 
de deformări egocentrice, și o condiţie necesară a formării 
unui subiect epistemic decentrat. Dar, din punct de vedere 
logic, aceste reglări superioare depind în egală măsură de 
condiţiile oricărei coordonări generale a acţiunilor, şi se ală- 
tură astfel aceluiași fond biologic comun. 


§ 23. Reglări organice și reglări cognitive 


Această depășire colectivă de forme, care s-au construit, 
de altfel, pornind de la organizarea vitală, situează în cadrul 
lor adevărat concluziile pe care trebuie acum să le tragem din 
ansamblul analizelor noastre. Ipoteza care rămîne de justificat 
este așadar aceea că funcțiile cognitive constituie un organ 
specializat al reglării schimburilor cu exteriorul, deși ele își 
extrag instrumentele din organizarea vitală sub formele sale 
generale. 


I. Viață și adevăr. — Se va spune că această necesitate a 
unui organ diferențiat este ceva de la sine înţeles pentru că 
propriul cunoașterii este să ajungă pină la adevăr, în timp ce 
propriul vieţii este să caute doar să continue a trăi. Dar dacă 
nu știm exact în ce constă viaţa, cu atit mai puţin știm ce în- 
seamnă „adevărul“ cognitiv. În general, sîntem de acord să 
vedem adevărul ca fiind altceva decit o copie conformă a rea- 
lului, pentru bunul motiv că o asemenea copie este imposibilă, 
deoarece numai copia ar furniza cunoașterea modelului de co- 
piat, iar, pe de altă parte, această cunoaștere este necesară 

copiei! Cei care totuşi au vrut să împărtăşească această idee 
au ajuns totdeauna doar la un simplu fenomenism, în care su- 
biectivitatea „eului“ interferează neîncetat cu datul perceptiv, 
care la rindul său atestă un amestec inextricabil al subiectului 
cu obiectul, 

Dacă adevărul nu este copie, atunci este o organizare a 
realului. Dar organizare datorită cărui subiect? Dacă acesta 
este numai subiectul uman, riscăm atunci să lărgim egocentris- 
mul într-un antropocentrism care va fi și un sociocentrism; 
cîștigul este minim. lată de ce toţi filozofii care, preocupați de 
absolut au recurs la un subiect transcendental, care depăşeşte 
omul și mai ales „natura“ astfel încît să situeze adevărul din- 
colo de contingenţele spaţio-temporale și fizice și să facă in- 
teligibilă această natură într-o perspectivă atemporală sau 
eternă. Dar atunci se pune problema dacă poţi sări peste um- 
bra ta. Și să ajungi la „Subiect“ în sine, fără ca el să rămînă 
„omenesc, prea omenesc“, după cum spunea Nietzsche în po- 
fida oricăror încercări. În adevăr, nenorocirea este că de la Pla- 
ton la Husserl subiectul transcendental și-a schimba neîncetat 
înfățișarea, și fără alte ameliorări decît cele datorate progre- 
sului ştiinţelor înseși, adică ale modelului real şi nicidecum 
transcendental. 

Așadar, sensul tentativei noastre nu este de a căuta să 
fugim de natură, pentru că nimeni nu scapă naturii, ci de a o 
aprofunda pas cu pas cu ajutorul efortului științelor pentru că 
în pofida filozofilor, ea este încă foarte departe de a-și fi dez- 
văluit secretele, iar înainte de a așeza absolutul printre noi 
este poate util să privim în interiorul lucrurilor. Atunci, dacă 
adevărul este o organizare a realului, problema preliminară 
constă în a înţelege cum de se organizează o organizare, iar 
aceasta este o problemă biologică. În alţi termeni, problema 
epistemologică fiind de a ști în ce fel este posibilă știința, se 
cuvine ca, înainte de a recurge la o organizare transcenden- 
fală, să epuizăm resursele organizării imanente. 

Dar oare dacă adevărul nu este egocentric și nu trebuie nici 
să rămînă antropocentric, trebuie să-l reducem la o organizare 
biocentrică? Dacă adevărul depășește omul, trebuie oare să-l- 
căutăm la Protozoare, Termite sau Cimpanzei? Dacă am defini 
adevărul ca fiind ceea ce este comun în viziunea despre lume a 
tuturor fiinţelor vii inclusiv omul, atunci rezultatul ar fi să- 
rac. Dar propriul vieţii este de a se depăși neincetat și dacă 

vom căuta secretul organizării raţionale în organizarea vitală 
inclusiv depăşirile sale, atunci metoda constă în a încerca să 
înțelegem cunoașterea prin propria sa construcție, ceea ce nu 
este de loc absurd pentru că ea este esențialmente construcție. 


II. Insuficiențele organismului. — Aceste depășiri, care sînt 
deci tot atît de esenţiale ca și datele iniţiale, ne-au apărut din 
punct de vedere cognitiv ca inerente însăși organizării vii. 
Această organizare este aceea a unui sistem de schimburi cu 
mediul; ca atare, ea tinde să se extindă la ansamblul mediului, 
fără a parveni însă: de aici, rolul cunoașterii, care asimilează 
funcţional universul întreg fără a rămîne mărginită la asimi- 
lări fiziologice materiale. Această organizare vie este crea- 
toare de forme și tinde să le conserve într-un mod complet 
stabil, dar nu reușește: de aici, rolul cunoașterii care prelun- 
gește formele materiale în forme de acţiuni sau de operaţii 
care ele însele sînt susceptibile de conservare în cursul apli- 
cării lor la diferitele conţinuturi de care sînt disociate. Această 
organizare vie este originea unor homeostazii, acţionind la 
toate nivelele prin reglări care asigură echilibrul cu ajutorul 
unor mecanisme aproape reversibile. Numai că acest echilibru 
rămîne fragil şi nu rezistă la ireversibilitatea ambiantă decît 
pe paliere momentane, astfel încît evoluţia apare ca o succe- 
siune de dezechilibre și de reechilibrări, care generează un 
mod de construcţie cu integrări și mobilitate reversibilă, la 
care însă nu ajunge și pe care doar mecanismele cognitive vor 
fi în stare să-l realizeze integrînd reglarea în însăși construcţie 
sub formă de „operaţii”. 

Pe scurt, necesitatea unor organe diferenţiate pentru re- 
glarea schimburilor cu exteriorul rezultă din insuficienţele or- 
ganizării vitale în realizarea propriului ei program, așa cum 
se înscrie el chiar în legile acestei organizări. În adevăr, pe 
de o parte ea comportă mecanisme genetice formatoare și nu 
numai transmiţătoare, dar modurile de formare cunoscute în 
prezent prin recombinări de gene nu constituie decît un sector 
limitat de construcție, mărginit de exigenţele unei programări 
ereditare totdeauna restrinse, fiind în imposibilitate de a con- 
cilia construcţia și conservarea în cadrul aceluiași dinamism 
coerent, (așa cum va face cunoașterea) și lipsindu-i informaţii 
suficient de mobile cu privire la mediu. Pe de altă parte, fe- 
notipurile care realizează în anumite detalii această interac- 

țiune cu mediul se distribuie după o „normă de reacții“ şi ea 
limitată, dar mai ales fiecare realizare individuală fiind limi- 
tată și lipsită de influenţă asupra ansamblului — în afară de 
recombinările genetice cu limitele lor despre care am vorbit 
—, din cauza lipsei de interacțiuni sociale sau exterioare pe 
care omul le va cunoaște prin schimburile sale cognitive. 

Această dublă insuficienţă a organismelor în schimburile 
lor materiale cu mediul este compensată în parte prin consti- 
tuirea comportamentului, inventat de către organizare, ca o 
extindere a programului sau intern. De fapt, comportamentul 
nu este decît organizarea însăși a vieţii, dar aplicată sau ge- 
neralizată la un sector mai amplu de schimburi cu mediul. 
Aceste schimburi devin funcţionale, întrucît schimburile mate- 
riale și energetice sînt deja asigurate prin organizarea fiziolo- 
gică; iar „funcţionale“ înseamnă că e vorba de acţiuni și forme 
sau scheme de acțiuni care prelungesc formele organice. 
Aceste schimburi noi consistă totuși, ca şi toate celelalte, în 
acomodări la mediu, ţinînd cont de evenimentele sale și de 
succesiunile lor, dar mai ales de asimilări care utilizează me- 
diul și care adesea îi impun chiar forme prin construire sau 
aranjare de obiecte în funcţie de trebuinţele organismului. 

Ca orice organizare, comportamentul cuprinde reglări a 
căror funcţie este de a controla acomodările și asimilările 
constructive pe baza rezultatelor obţinute în cursul acţiunii 
sau pe baza anticipărilor care permit prevederea evenimen- 
telor favorabile sau a obstacolelor și asigurarea compensărilor 
necesare. Tocmai aceste reglări, diferenţiate în raport cu reg- 
lările interne ale organismului (pentru că acum e vorba de 
comportament), constituie funcţiile cognitive. Iar problema este 
atunci de a înţelege cum vor depăși ele aceste reglări organice 
ajungind să realizeze programul intern al organizării în ge- 
neral, fără a mai fi limitate de insuficiențele de care vorbeam. 


III. Instinct, învăţare şi structuri logico-matematice. — În 
această privință fundamental este în primul rind faptul că 
aceste reglări cognitive încep prin a utiliza singurele instru- 
mente de care se servește adaptarea organică în general, adică 
ereditatea, cu variațiile sale limitate, și acomodarea fenotipigă; 
astfel se vor prezenta modurile ereditare de cunoaștere, în 
particular instinctele. Dar apoi aceleaşi insuficiențe de care 
dă dovadă organizarea iniţială și cărora noua treaptă a com- 

portamentului nu le aduce decit un corectiv redus vor rea- 
părea la nivelul acestor cunoașteri înnăscute; de aici, dar nu- 
mai la palierele superioare ale evoluţiei, sfărimarea finală a 
instinctului, care conduce la o disociere potrivit celor două 
componente ale sale: organizare internă și acomodare fenoti- 
pică. Se va produce atunci, dar după cum am văzut nu din 
această disociere ci prin reconstrucţii complementare în două 
direcţii opuse, dubla formare a structurilor logico-matematice 
și a cunoașterii experimentale, care apar nediferenţiate în in- 
teligența practică a Antropoidelor (în același timp geometri și 
tehnicieni) şi în inteligenţa tehnică de la începuturile umani- 
tăţii. 

Cele trei tipuri fundamentale de cunoaștere fiind cunoaște- 
rea înnăscută, al cărei prototip este instinctul, cunoașterea 
lumii fizice, prelungind învăţarea în funcţie de mediu, și cu- 
noașterea logico-matematică, relaţia dintre primul tip și ulti- 
mele două pare esenţială pentru a înţelege prin ce anume for- 
mele superioare constituie în adevăr un organ de reglare a 
schimburilor de aceea vom reveni la această chestiune, în chip 
de concluzie. 

Instinctul comportă, desigur, și reglări cognitive: dovadă 
o dă, de exemplu, sistemul cu bucle constituit de stigmergiile 
lui Grass. Dar aceste reglări rămîn limitate și rigide, tocmai 
pentru că se desfășoară într-un cadru de programare ereditară 
iar o reglare programată nu este susceptibilă de invenţii. De- 
sigur, se întîmplă ca animalul să reușeasacă să facă faţă unor 
situaţii neprevăzute cu ajutorul unor reajustări care anunţă in- 
teligenţa ($ 18, alin. II) și după cum am văzut, că coordonările 
de scheme care au loc cu acest prilej pot fi comparate cu coor- 
donările înnăscute ale ciclului transindividual instinctiv, ceea 
ce oferă o indicație prețioasă asupra înrudirii posibile de func- 
ționare dintre instinct și inteligență, cu toată deosebirea de 
nivel epigenetic și fenotipic care le caracterizează. Dar aceste 
prelungiri fenotipice ale instinctului continuă să fie foarte re- 
duse și de aceea insuficienţa lor rămîne sistematică, ceea ce 
arată că o formă de cunoaștere ce rămîne supusă instrumente- 
lor adaptării organice, chiar dacă prezintă unele începuturi de 
reglare cognitivă, nu înaintează de loc în direcţia cuceririlor 
pe care le realizează inteligența în comparație cu viaţa ($ 32). 

Zona învăţării propriu-zise, situată dincolo de înnăscut, cu 
toate că începe la nivelul Protozoarelor, nu se extinde decit 

foarte lent, înainte de cerebralizarea Vertebratelor superioare 
şi oricît de remarcabile ar fi excepţiile care se observă chiar 
şi la nivelul Insectelor, ea nu marchează nici un început sis- 
tematic înainte de Primate. 


IV. Sfărimarea instinctului. — Fenomenul fundamental al 
sfărimării, cu alte cuvinte al dispariţiei aproape totale, la An- 
tropoide şi la Om, a unei organizări cognitive care rămăsese 
predominantă de-a lungul întregii evoluţii a comportamentului 
animal capătă astiel o înaltă semnificaţie. Nu pentru că, aşa 
cum se spune îndeobște, un mod nou de cunoaștere, adică in- 
teligenţa considerată în bloc, înlocuiește un mod perimat. Sem- 
nificaţia este mult mai adîncă, pentru că o formă de cunoaștere 
încă aproape organică se prelungește în forme noi de reglare 
care, deși se substituie formei precedente nu o înlocuiesc pro- 
priu-zis ci o moştenesc disociind-o şi utilizîndu-i componentele 
în două direcţii complementare. 

Ceea ce dispare o dată cu sfărimarea instinctului este pro- 
gramarea ereditară, şi aceasta, în profitul a două feluri noi de 
autoreglări cognitive, mobile și constructive. S-ar spune deci 
că se petrece o adevărată înlocuire, chiar totală. Dar se uită 
doi factori esenţiali. Instinctul nu constă exclusiv din montaje 
ereditare şi, după cum o spune excelent Viaud, avem aici 
un concept limită. Pe de o parte, instinctul își extrage progra- 
mările și mai ales „logica“ sa dintr-o funcţionare organizată 
care ține de formele cele mai generale ale organizării vitale. 
Pe de altă parte, el prelungeşte această programare în acţiuni 
individuale sau fenotipice care comportă o margine importantă 
de acomodare și chiar de asimilare, în parte învățată şi în anu- 
mite cazuri aproape inteligentă. 

Or, ceea ce se volatilizează o dată cu dispariția instinc- 
tului este exclusiv partea centrală sau mediană, adică regla- 
rea programată, în timp ce celelalte două realități subsistă: 
atît originile organizării cît și rezultatele ajustării individuale 
sau fenotipice. Atunci inteligența moşteneşte în adevăr ins- 
tinctul și în același timp respinge metoda de reglare progra- 
mată în favoarea autoreglării constructive; ceea ce reţine îi 
permite să se angajeze în cele două orientări complementare, 
de interiorizare — în ceea ce privește sursele — şi de exte- 
Triorizare în ceea ce privește ajustările dobîndite sau chiar 
experimentale, 

Condiţia preliminară pentru acest dublu demers este firește 
construirea unui nou mod de reglare şi tocmai aceasta se 
cuvine să amintim în primul rînd. Aceste reglări, care de 
acum înainte sînt mobile și nu mai sînt programate, încep 
prin jocul obișnuit al corecţiilor în funcţie de rezultatul ac- 
țiunilor și anticipărilor. Dar fiind legate de însăși construcţia 
schemelor de asimilare şi de coordonările lor, aceste reglări, 
datorită îmbinării efectelor proactive și retroactive, încep să 
se angajeze în direcţia pe care am descris-o în $ 14 și care 
este aceea a operațiilor, ca reglări de precorecţie iar nu de 
corecție, întrucît operaţia inversă asigură o reversibilitate 
completă și nu numai aproximativă. 

Atunci, tocmai datorită acestor reglări de tip nou, care 
constituie un organ diferențiat de verificare deductivă și în 
același timp de construcţie, inteligența se angajează simultan 
în cele două direcţii pe care le-am diferențiat ceva mai sus, 
de interiorizare reflexivă și de exteriorizare experimentală. 
E ușor de înțeles că această dublă orientare nu se reduce 
pur și simplu și nici nu constă în împărţirea rămășițelor ins- 
tinctului. Dimpotrivă, din instinct nu rămîn decit sursele de 
organizare și rezultatele de explorare și de investigare in- 
dividuală. Pentru a ajunge la aceste surse și pentru a prelungi 
aceste rezultate este deci necesar ca în activitatea inteligen- 
tei să se recurgă la construcţii noi, unele prin abstracţie 
reflectantă, care să separe condiţiile necesare de coordonările 
generale ale acțiunii, altele prin asimilarea datului experi- 
mental la scheme operatorii astfel construite. Totuși e fapt 
că aceste două direcții prelungesc două dintre comportamen- 
tele anterioare ale instinctului. 

După sfărîmarea instinctului, începe o nouă evoluție cog- 
nitivă, care pornește chiar de la zero pentru că montajele 
înnăscute ale instinctului au dispărut și pentru că oricit de 
ereditare ar fi sistemul nervos cerebralizat și inteligenţa în 
calitate de capacitate de a învăţa și de a inventa activitatea 
care trebuie desfăşurată este de acum înainte fenotipică. De 
altfel, tocmai peniru că această evoluţie intelectuală reîncepe 
de la zero observăm în general atît de puţine legături cu 
organizarea vie și mai ales cu construcțiile, totuși atit de 
remarcabile, ale instinctului. Avem așadar aici un frumos 
exemplu de ceea ce am numit „reconstrucţii convergente cu 
depăşire“ ($ 20 alin. VI, 3), iar în ce priveşte cunoașterea 

umană, această reconstrucţie este atit de totală încît aproape 
nici unul din teoreticienii cunoașterii logico-matematice nu 
s-a gîndit s-o explice (cel puţin înainte ca mecano-fiziologia 
să fi arătat înrudirea dintre logică, modelele cibernetice și 
activitatea creierului şi înainte ca Mc, Culloch să fi vorbit 
de o logică a neuronilor) revenind la cadrele totuși necesare 
ale organizării vii. 


V. Cunoaşiere și societate. — Dar dacă este posibilă o 
reconstrucție atît de completă, atunci aceasta se întîmplă 
pentru că abandoniînd sprijinul oferit de montajele ereditare 
și angajindu-se în direcţia reglărilor construite și fonotipice, 
inteligența nu renunţă la ciclurile transindividuale ale ins- 
tinctului decit pentru a îmbrăţișa interacţiunile interindivi- 
duale sau sociale. Se pare că nici nu există discontinuitate în 
această privinţă, pentru că deja Cimpanzeii muncesc numai 
în grup. 

Am semnalat deja ($ 22 alin. I) că grupul social joacă în 
această privinţă, și din punct de vedere cognitiv, același rol 
cu al „populaţiei“ din punct de vedere genetic și, în conse- 
cinţă, din punctul de vedere al instinctului. În acest sens, 
societatea este unitatea supremă, iar individul nu ajunge la 
invențiile sau construcţiile sale intelectuale decît în măsura 
în care el este sediul de interacțiuni colective, ale căror 
nivel și valoare depind natural de ansamblul societăţii. Marele 
om care pare să lanseze curente noi nu este decit un punct 
de intersecţie sau de sinteză a unor idei elaborate printr-o 
cooperare continuă și chiar și atunci cînd se opune opiniei do- 
minante, el răspunde unor trebuințe subiacente a căror sursă 
nu este el. Iată de ce, pentru inteligență, mediul social preia 
efectiv locul pe care-l ocupau recombinările genetice ale 
întregii populaţii pentru variaţia evolutivă sau ciclul transin- 
dividual al instinctelor. 

Dar societatea, oricît de exterioare și de educative ar fi 
modurile ei de transmitere şi de interacţiune în opoziţie cu 
transmiterile şi combinaţiile ereditare, nu este totuși decit 
un produs al vieții, iar „reprezentările colective“ de care 
vorbea Durkheim presupun totuși existenţa unui sistem nervos 
În fiecare membru al grupului. De aceea importantă nu este 
problema de a cîntări meritele individului şi cele ale grupu- 
lui (analogă cu problema relaţiilor de filiaţie dintre ou şi 

găină); problema importantă este de a deosebi logica, în re- 
flexia solitară ca și în cooperare, de erorile sau abaterile 
din opinia colectivă ca și din conștiința individuală. Or, în 
pofida lui Tarde nu există două logici, una pentru grup 
şi alta pentru individ: nu există decît o manieră de a coordona 
acţiunile A și B după relaţii de includere sau de ordine etc., 
indiferent dacă aceste acţiuni sînt ale unor indivizi distincţi, 
unul sau unii pentru A și altul sau alţii pentru B, sau dacă ele 
sint ale aceluiași individ (care de altfel nu le-a inventat el 
singur, întrucît participă la societatea întreagă). Tocmai în 
acest sens reglările cognitive sau operaţiile sînt aceleași 
într-un singur creier ca şi într-un sistem de co-operări (ceea 
ce și este în franceză sensul cuvîntului „cooperare“), 


VI. Concluzie. — În general, credem că am verificat cele 
două ipoteze reunite în ideea directoare a $ 3: că funcţiile 
cognitive prelungesc reglările organice și că ele constituie 
un organ diferențiat de reglare a schimburilor cu exteriorul. 
Organul respectiv nu este decît în parte diferențiat la nivelul 
cunoașterilor înnăscute, dar el se diferenţiază din ce în ce 
mai mult o dată cu structurile logico-matematice și cu schim- 
burile sociale, inerente oricărei experienţe. 

Ipoteze cu totul banale, o repetăm și ne cerem iertare. 
Dar ipoteze pe care este necesar să le aprofundăm neîncetat 
pentru că, lucru curios, specialiștii epistemologiei, mai ales 
matematice, uită cu ușurință biologia, iar biologii uită în ge- 
neral cu totul să se întrebe de ce matematicile sînt adaptate 
la realitatea fizică. 

Cartea pe care aţi citit-o are tot felul de defecte, dintre 
care unul predominant: nimic în ea nu este demonstrat şi 
tot ceea ce s-a propus poartă pecetea interpretărilor, spriji- 
nindu-se pe fapte, dar depăşindu-le mereu. Totuși, am ţinut 
să scriem acest eseu pentru că genul de colaborare dintre 
biologi, psihologi și epistemologi pe care l-ar presupune do- 
vezile abia se schițează și este foarte de dorit. Numai printr-o 
muncă interdisciplinară este posibilă o epistemologie știinţi- 
fică, iar această cooperare este deocamdată mult prea rară 
pentru a răspunde problemelor care se pun. Am încercat să 
răspîndim ideile cuprinse în acest volum tocmai în speranţa 
de a o favoriza. 

